
KAIP SUDERINTI POSTMODERNYBĘ 
SU MODERNYBE? 


Du postmodernizmai: 
„vokiškasis“ ir „prancūziškasis“ 


Filosofinių tekstų skaitytojus Lietuvoje pirmiausia pa- 
siekė „prancūziškasis“ postmodernizmas. Leidykla Baltos 
lankos išleido Jean-Francois Lyotard'o veikalą Postmodernus 
būvis. Šiuolaikinį žinojimą aptariant (1993), po to - net tris 
Michelio Foucault knygas: Seksualumo istorija, Disciplinuo- 
ti ir bausti, Diskurso tvarka. Pirmosiose monografijose apie 
postmodemizmą - ir Audronės Žukauskaitės Anapus signifi- 
„kanto principo: dekonstrukcija, psichoanalizė, ideologijos kritika!, ir 
Vytauto Rubavičiaus Postmodernusis diskursas: filosofinė herme- 
neutika, dekonstrukcija, menas“ pastebima daugiausia prancūzų 
filosofo Jacgues Derrida dekonstrukcija kaip postmoderniosios 
mąstysenos paradigminis modelis. Klostėsi toks įspūdis, kad 
Prancūzija kaip tik ir yra šiuolaikinės postmodernybės tėvy- 
nė. Prancūzų postmodernistų pasiekimais, atrodo, domisi 
ne tiek Oksfordo ar Kembridžo analitikai, kiek labiau lite- 
ratūros kritikai Jungtinėse Amerikos Valstijose. Ryškiausias. 
jų - pragmatistas Richardas Rorty, teigiantis, kad filosofija 


' A. Žukauskaitė, Anapus signifikanto principo: dekonstrukcija, psichoanalizė, 
ideologijos kritika, Vilnius: Aidai, 2001. 

2 V. Rubavičius, Postmodernusis diskursas: filosofinė hermeneutika, dekonstrukci- 
ja, menas, Vilnius: Kultūros, filosofijos ir meno institutas, 2003. 

ir esanti literatūros kritika. Apie prancūzų postmodernistų 
tekstų recepciją Vokietijoje daugiausia galėjome spręsti pa- 
gal jų kritiką Jūrgeno Habermaso knygoje Modernybės filo- 
sofinis diskursas, kuri prieš porą metų leidyklos Alma littera 
ir vertėjo Alfonso Tekoriaus pastangomis pasirodė lietuviškai. 
Akivaizdu, kad Habermasas į prancūziškąją postmodernybę 
žiūri rimtai, nes gilinasi, analizuoja ir užsidegęs polemizuoja. 
Habermasas priklauso prie tų kritikų, kurie postmodemistų 
tekstus vertina kaip tam tikros apokalipsės ženklus. „Radi- 
kalioji proto kritika už atsisveikinimą su modernybe moka 
didelę kainą?“, gana grėsmingai konstatuoja Habermasas. 
Jo polemika nėra vien akademinė. Jis kaunasi su prancū- 
ziškuoju postmodernizmu dėl filosofijos teisės išlaikyti tam 
tikras racionalumo pretenzijas, dėl jos teisės būti tuo, kuo ji 
visada manė esanti. Habermasas nesutinka paskelbti filoso- 
fijai mirties nuosprendžio. „Nesvarbu, kokias vardais ji da- 
bar reiškiasi - kaip pamatinė ontologija, kritika, negatyvioji 
dialektika, dekonstrukcija ar genealogija - šitie pseudoni- 
mai anaiptol nėra kiti drabužiai, kuriais persirengusi galėtų 
rodytis tradicinė filosofija; šitų filosofinių sąvokų klostės 
veikiau pridengia tik vargais negalais slepiamą filosofijos 
pabaigą“, - rašo Habermasas. Habermasas siekia išsaugoti 
filosofiją kaip filosofiją ir apsaugoti tradicinį racionalumą. 
Jis nepolemizuoja su prancūzų postmodernistų atsigrįžimu 
prieš į subjektyvybę linkusią proto sampratą moderny- 
bėje - vadinamojoje sąmonės filosofijoje. Jis pats kritiškai 
žvelgia į monologišką sąmonės filosofiją. Tačiau atsisakius 
sąmonės paradigmos jis nesiūlo „spjauti į visas paradigmas 
apskritai ir Žengti į postmodernybės proskyną?“. Jis siūlo 


* J. Habermas, Modernybės filosofinis diskursas, Vilnius: Alma littera, 2002, 376. 
* Ten pat, 64. 
* Ten pat, 348. 

savąją paradigmą - komunikacinės veiklos teoriją, kurioje 
glaudžiai susisieja gyvenamasis pasaulis ir kasdieninė ko- 
munikacija. Kad ir kaip būtų, Habermasas polemizuoja su 
„prancūziškuoju“ postmodernizmu - Derrida, Bataille, Fou- 
cault. Šiek tiek pamini Rorty, tačiau skyriaus jam neskiria. 
Vokiečių filosotai Georgas Hegelis, Walteris Benjaminas jo 
studijoje iškyla veikiau kaip modernybės savimonės kūrėjai 
ir jos pamatų ardytojai - Friedrichas Nietzsche, Martinas 
Heideggeris. Apie šiuolaikinį „vokiškąjį“ postmodermnizmą 
Habermasas neužsimena. Atrodė, kad „postmodernybės 
virusas“ buvo tiesiog nukenksmintas ties Prancūzijos-Vo- 
kietijos pasieniu. 

Ir štai lietuviškai pasirodo nauja vokiečių autoriaus 
Wolfgango Welscho knyga pavadinimu Mūsų postmodernioji 
modernybė. Lietuvių skaitytoją pasiekia naujas postmoder- 
niosios koncepcijos variantas - „vokiškasis“. Skyrimą tarp 
„prancūziškojo“ ir „vokiškojo“ postmodernizmo variantų 
pasiūlė pats Welschas. Autorius svarsto ne vien tekstus. 
Postmodernybė jam veikiau yra istoriosofinis kultūros bū- 
vis. Jo apraiškų analizei jis pasirenka filosofiją ir architek- 
tūrą. Autorius šiek tiek aptaria postmoderniosios tradicijos 
„klasiką“ — skirties sąvokos interpretacijas Derrida, Fou- 
cault, Deleuze'o tekstuose. Tačiau jis remiasi kiek kita nei šie 
autoriai postmoderniojo filosofavimo ištaka. Jis seka pran- 
cūzų postmodernistu Jean-Francois Lyotard'u, kuris, kaip 
žinia, rėmėsi ne Nietzsche“ radikalia racionalumo kritika, 
o Ludwigo Wittgensteino kalbos žaidimais. Welschas, viena 
vertus, gina postmodernybės teises nuo jos apokaliptinių - 
vertinimų ir kritikų, kita vertus, jis vieno šių kritikų - būtent 
Habermaso, pats yra akivaizdžiai paveiktas. Kaip ir Haber- 
masas, jis mano, kad modernybė iš tiesų niekur nedingo. 
Postmodernybė tėra tik naujas jos variantas. 

Kur Nietzsche ir Heideggeris? 


Welscho požiūris į postmodernybę vis dėlto skiriasi 
nuo Habermaso dviem reikšmingais aspektais. Visų pirma, 
postmodernybėje jis, kaip ir Habermasas, neįžvelgia apo- 
kaliptinės grėsmės tradiciniam racionalumui. Kita vertus, 
jeigu Habermasas posūkio į postmodernybę gaire įvardijo 
Nietzsche's radikaliąją proto kritiką, o Heideggerį nutapo 
kaip Vakarų racionalizmo ardytoją, tai Welschas nė vieno jų 
nelaiko kiek labiau nusipelniusiu postmodernybei. 

Postmodernusis diskursas ir Prancūzijoje, ir Italijoje, ir 
JAV didžia dalimi formavosi perinterpretuojant heidege- 
riškąją Nietzsche's interpretaciją“. Išskyrus Richardą Rorty“, 
kuris mano, kad postmodernizmą filosofijoje pradėjęs Geor- 
gas Hegelis, ir Lyotard'ą?, kuris jo pradžią tapatina su Witt- 
gensteino kalbos žaidimais, dažniausiai autoriai ir filosofijos 
kritikai pirmuoju postmodernistu filosofiniame diskurse 
įvardija Friedrichą Nietzsche'ę. Neretai postmodernybės fi- 
losofai vadinami tiesiog „neonyčininkais“?. Nietzsche tarsi 


* Kaip pastebėjo Vytautas Rubavičius konferencijoje „Tiesa. Galia. Solida- 
rumas“ (1999 m. gegužė), postmodernizmo filosofija — tai Heideggerio 
knygos apie Nietzscheę interpretacijos. 

* Hegelio veikalą Dvasios fenomenologija Rorty sakosi laikąs „Platono-Kanto 
tradicijos pabaigos pradžia ir ironiko sugebėjimo išnaudoti masinio naujo 
aprašymo galimybes paradigma“. R. Rorty, „Privati ironija ir liberalioji vil- 
tis“. Knygos Atsitiktinumas, ironija, solidarumas, 4 skyrius // Kultūros barai, 
1997, 7, 13. 

* Lyotard'as knygoje Postmodernus būvis rašo: „Wittgensteino stiprybė pa- 
sireiškė tuo, kad jis nesišliejo prie pozityvizmo, kurį propagavo Vienos 
ratelis, o savo kalbos žaidimų tyrinėjimuose numatė kitokio pobūdžio, 
nesiremiančios performatyvumu legitimacijos galimybę. Kaip tik su ja 
susiduria postmodernus pasaulis. Dauguma Žmonių nebejaučia nostalgi- 
jos dėl prarasto pasakojimo“. J.-F. Lyotard, Postmodernus būvis. Šiuolaikinį 
žinojimą aptariant, Vilnius: Baltos lankos, 1993, 102. 

* Žr.: After Philosophy: end or Transformation?, ed. K. Baynes, J. Botijman, 
Th. McCarthy, Cambridge, Massachusets, London: The MIT Press, 1991. 

numatė šį savo atgimimą. „Reikia palaukti, - sakė jis, - kol 
ateis nauja filosofų padermė“. Šie naujieji filosofai turės ki- 
tokį skonį ir kitokius polinkius. Jie neišsigąs „pavojingojo 
galbūt“ su visomis jo pasekmėmis. Nietzsche laukia naujojo 
filosofo netgi nekantriai: „jis turi vienąkart ateiti“!?, 

Atėjo. 1961 metais Vokietijoje pasirodo Martino Hei- 
deggerio knyga Nietzsche. Kai kurie prancūzų filosofai ją 
skaito ir interpretuoja, pavyzdžiui, Michelis Foucault, ap- 
tikęs savąjį Nietszche'ę kvestionuodamas fenomenologinio, 
viršistorinio subjekto pajėgumą svarstyti proto istoriškumą. 
Foucault skaitęs Nietzscheę dar iki Heideggerio, tačiau 
vienas Nietzsche jo taip nepaveikęs. „Nietzsche ir Heideg- 
geris — štai filosofinis šokas, sako Foucault. Foucault teigia: 
Iš pradžių stebėjausi, kodėl skaitau Nietzsche'ę. Suprantu, 
kodėl skaičiau. Skaičiau dėl to, kad jį skaitė Bataille'us, o 
Bataille'us skaitė todėl, kad jį skaitė Blanchot!!“. 

Tačiau Gilles Battaille skaitė Nietzschę vėlgi visai kitaip 
nei Foucault. Jei Foucault ištirpdė Nietzsche'ę savo tekstinė- 
se strategijose, Bataille mąstė apie Nietzsche'ę taip, tarsi jie 
būtų dialogo partneriai vienoje erdvėje. Jų susitikimo vie- 
ta — vidinė kiekvieno jų patirtis. Nietzsche Battaile'ui buvo 
tik Žmogus - aistringas, vienišas, bejėgis savo jėgų perviršio 
akivaizdoje, jaučiantis išskirtinę pusiausvyrą tarp sąmonės 
ir to, kas nesąmoninga. 

Nietzsche'ę skaitė taip pat ir Derrida, ir italų filosofas 
Giani Vattimo. Amerikiečių pragmatistas Rorty paties 
Nietzsche's netyrinėjo. Tačiau pasirėmė Alexanderio Ne- 
hamo studija: Friedrichas Nietzsche: gyvenimas kaip literatūra. - 


'0 F. Nietzsche, Apie moralės geneologiją, Vilnius: Pradai, 1996, 109. 


" M. Foucoult, Politics, Philosophy, Culture. Interviews and Other Writings 
1977-1984, ed. with an introduction by L. D. Kritzman, New York, Lon- 
don: Routledge, 1988, 250. 

Derrida knygoje Draugystės politika atsiliepdamas į Niet- 
zsche'ės šauksmą ateities filosofų link rašė: „Jis skambina 
mums telepoetiniu ar telefoniniu skambučiu, kviesdamas 
prisijungti, tapti jo draugu, kviesdamas pasidalinti savo 
didžiausia vertybe - savo vienatve!*“. 

Visiems postmodermniesiems Nietzsche's gerbėjams ir jo 
reikšmės postmodernybei vertintojams Welschas knygoje 
Mūsų postmodernioji modernybė meta iššūkį. Čia nerasime 
skyriaus, kuris būtų skirtas Nietzsche's indėliui į postmo- 
dernybę įvertinti, kaip kad Habermaso studijoje. Nietzsche 
paminimas tik probėgšmais, tik nuorodose, kaip pasakytų 
Derrida - paribiuose. Labiau pastebimas tik Vattimo atsigrį- 
žimas į Nietzsche'ę ir Heideggerį. Pats savo nuomonę išsako 
pritardamas atsainiam požiūriui į Nietzsche'ę dažnai mini- 
mo austrų rašytojo Roberto Musilio, kurio romaną Žmogus 
be savybių (Der Mann ohne Eigenschaften, 1930-1943) dažnai 
cituoja savajai postmodernybės sampratai plačiau išskleis- 
ti. Pripažinęs, kad postmodernizmo elementų Nietzsche's 
filosofijoje vis dėlto galima surasti, Welschas mano, kad 
reikėtų padėti daug pastangų norint įrodyti Nietzsche's 
indėlį į postmodernybę. Svarbiausią postmodernybės as- 
pektą - pliuralizmą - pastebi Welschas, Nietzsche'ę kaip 
tik vertinęs neigiamai. Pliuralizme kaip istorizme Nietzsche 
regėjęs tik gretinimų ir maskaradų šurmulį. Pliuralizmas 
Nietzchei buvęs tik dekadansas, kuriam įveikti jis pasitelkęs 
naują totalybę - antžmogio simboliką. 

Ne ką daugiau postmodernizmui nusipelnęs, Welscho 
nuomone, yra ir Martinas Heideggeris. Skyrelis, pavadintas 
retoriniu klausimu: „Heideggeris - postmodernizmo figū- 
ra?“ nurodo autoriaus koncepciją. Heideggerio filosofiją jis 
vertina kaip postmetafizikos atsigrįžimą prieš postmoder- 


"2 J. Derrida, Politics of Friendship, London, New York, Verso, 1997, 34-35. 

nybę. Visas atgręžtis į Heideggerį ieškant postmoderniojo 
mąstymo ištakų Welschas laiko nesusipratimu ir klaida. 
Netgi užsimena, kad Heideggeris Vokietijoje recipijuojamas 
veikiau kaip anarchistas nei postmodernistas ir pastebi, 
kad tai yra vis dėlto vokiečių mąstytojas ir būtų geriau, kad 
prancūzai jo nesisavintų. Heideggeris mąstęs tradiciškai, 
kosmologiškai — niekada neperžengęs vienovės ir totalybės 
rėmų. Jis atsisakęs tik totalybės viešpatavimo, bet neatsi- 
sveikinęs su jos struktūra pačia savaime. Heideggerio post- 
metafiziką Welschas reziumuoja formule: „Heideggeris nori 
per daug, bet daro per mažai“. Heideggeris tik apeliuojąs į 
kitybę, bet paliekąs nepaliestas pačias tradiciškiausias struk- 
tūras. Todėl Lyotard'as, mąstęs remdamasis daugybingumu, 
o ne vienove, kaip kad Heideggeris, niekada Heideggerio 
prie postmoderniųjų ištakų nėra minėjęs. Jam tai net ne- 
galėjo ateiti į galvą. „Postmodernybė ir postmetafizika yra 
viena kitai priešingos koncepcijos - ne seserys ir anaiptol ne 
dvynės“, - konstatuoja Welschas". 


Sokratas — pirmasis postmodernistas? 


Welschas papasakoja kitokią nei Habermasas postmo- 
dernybės atsiradimo ir raidos istoriją. Welscho „mažajame 
pasakojime“ apie postmodernybę ji nusidriekia iki antikos 
laikų. Jis seka Lyotard'u, kuris knygoje Postimodernus būvis. 
Šiuolaikinį žinojimą aptariant „delegitimacijos“ kaip postmo- 
dernaus mąstymo atverties ieško moderniuose veikaluose. 
Jo pastebėjimu, Ludwigas Wittgensteinas, Martinas Buberis, 
Emmanuelis Lėvinas kiekvienas savaip konstatavo, kad 
„mokslas žaidžia savo nuosavą žaidimą ir negali legitimuoti 


5 Žr. šios knygos p. 338. 

kitų kalbinių Žaidimų“'*. Kita vertus, kitoje knygoje La dif- 
fėrend postmodernybės kaip nebendramatiškumo akceptaci- 
jos ištakas įžvelgė Aristotelio ir Kanto tekstuose. 

Kaip galėjęs prisidėti prie postmodernybės Aristotelis, 
gyvenęs prieš 2500 metų? Aristotelis, pasirodo, sulaužęs 
vienovės vaizdinį aiškindamas, kad „vienovė“ kaip ir „bū- 
tis“ yra daugybinė sąvoka. Aristotelis, pastebi Welschas, 
apskritai yra „tipų diferenciacijos filosofas“. Visada, išryš- 
kėjus daugybingumui, jis besąlygiškai ir ryžtingai pasisako 
už daugybingumą. Welschas išskyrė net penkis Aristotelio 
nuopelnus išryškinant proto formų daugybingumą. Visų 
pirma, atskyręs teorinį ir praktinį protą, be to teorinį protą 
suskirstęs į išmintį (sophia), mokslą (episteme) bei principų 
žinojimą (nous), Aristotelis ne tik kad nenurodęs teorinio ir 
praktinio proto bendradarbiavimo galimybės, bet netgi jų 
tarpusavio ribų peržengimus vertinęs „kaip skandalą“. Nors 
skirtingos proto sritys, nepaisant jų skirtingumo, vis dėlto 
nėra visiškai nesuderinamos, nes jas aprašyti galima tomis 
pačiomis sąvokomis (pavyzdžiui, sąvokas nous ir aisthesis 
galima taikyti ir teoriniam, ir praktiniam protui nusakyti), 
tačiau Aristotelis vis dėlto negalvoja apie virš įvairių proto 
formų iškylantį hiperprotą ir nesukuria įvairių proto formų 
metateorijos, nes nemano tokį protą egzistuojant. Aristotelis 
ieškojęs ne įvairių proto formų vienovės, o jų dermės. 

Blaise'as Pascalis, septyniolikto amžiaus mąstytojas, savo 
svarstymuose Mintys (Pensees) daugybingumą pavertęs 
įvairove. Welschas įžvelgia perimamumą tarp Aristotelio 
sąvokos phronesis ir Pascalio esprit de finesse. Sekdamas 
Aristoteliu, Pascalis gyvenamąjį pasaulį subtiliai gynęs nuo 
matematinės dvasios tironijos. Įvairovei ir daugeriopumui 


4 J.-F. Lyotard, Postmodernus būvis. Šiuolaikinį žinojimą aptariant, Vilnius: Bal- 
tos lankos, 1993, 99. 

sustiprinti Pascalis išskyręs tris nesuderinamas plotmes: 
meilės, dvasios ir kūno; religijos klausimus priskyręs pirma- 
jai, mokslo duomenis - antrajai, politiką - trečiajai. Welschui 
imponuoja, kad šias plotmes Pascalis atskyręs „begaliniais 
toliais“: vienos plotmės neatsispindi kitose. Taip įvairovė 
tapusi pagrindine pasaulio struktūra. Tačiau Pascalio po- 
stuluojamas absoliutus heteronomiškumas, Welscho akimis 
žiūrint, susiduria su problema. Absoliutus heteronomišku- 
mas užkertąs kelią kurios nors vienos plotmės racionalumui 
pripažinti tikrais ir teisėtais taip pat ir kitų plotmių raciona- 
lumus. Netekęs savo galimybės ribas patirti, heterogenišku- 
mas negali įsisavinti ir savo paties racionalumo formos. Šią 
problemą išsprendžia Kantas. Welschas jį interpretuoja kaip 
proto skirtybės teoretiką. Jis pažengęs toliau nei Pascalis, nes 
jis nesitenkinęs tuo, kad atskyręs teorinio ir praktinio proto 
formas: įvedęs sprendimo galią, jis ėmęs spręsti galimo ribų 
peržengimo tarp abiejų proto formų klausimą. 


Filosofija ir architektūra 


Ši Welscho knyga galėtų būti įdomi ne tik filosofija, bet ir 
architektūra besidomintiems skaitytojams. 

Kas bendra tarp filosofijos ir architektūros? Juk filosofija 
skatina mąstyti, Kanto žodžiais tariant, apie „galimybių 
sąlygas“. Ji išveda į abstrakumą ir distanciją to, kas eg- 
zistuoja, atžvilgiu. Architektūra, skirtingai nuo filosofijos, 
remiasi vizualia konkretybe, ji reikalauja pastebėti tai, kas . 
realu. Architektūra nėra esmių kontempliacijos, o gebėjimo 
įžvelgti atsitiktinumą stichija. Architektas, Platono žodžiais 
tariant, turėtų būti „reginių mylėtojas“ ir tuo skirtųsi nuo 
filosofo, kuris myli ne reginius, o išmintį, pačią tiesą - tai, 
kas visada tapatu sau. Tačiau Oswaldas Spengleris pasiūlė 


19 


KAIP SUDERINTI POSTMODERNYBĘ SU MODERNYBE? 


tokį žvilgsnį į kiekvienos kultūros kaip uždaros sistemos ap- 
raiškas, kuris architektūros stilius susieja ne tik su filosofinio 
mąstymo stilistika, bet ir su tokiu, atrodo, galimai tolimu 
dalyku, kaip matematika. Kiekviena kultūra, jo manymu, 
turinti savo nepakartojamą stilių. Jis persmelkia visą jos 
simboliką — architektūros formas, dominuojančius menus, 
politinės valdžios tipus, matematikos ypatybes. Spengleris 
įžvelgia glaudžią priklausomybę tarp antikinio polio kaip 
politinės formos, euklidinės geometrijos ir antikoje domi- 
nuojančios meno formos - skulptūros. Antikinės kultūros 
ypatybė - jos neistoriškumas. Todėl ir antikinis menas sta- 
tiškas, jis vertina tai, ką aprėpia Žvilgsniu, ir tai, ką išgyvena 
šią akimirką. Vakarų kultūros siela kitokia. Ji faustiška - ji 
nevertina akimirkos, veržiasi į amžinybę. Todėl dominuo- 
ja ekspresyvus menas, instrumentinė muzika, ypač fuga, 
atsiranda madonos kultas, gotikinės bažnyčios. Pasikei- 
čia matematika - atsiranda diferencialinis skaičiavimas. 
Svarbiausia faustiškos sielos ypatybė - visa persmelkianti 
begalinė vienatvė, nenusakomas ilgesys. Skirtingus kultūrų 
stilius, Spenglerio pastebėjimu, simbolizuoja ir jų skirtingos 
filosofinės bei etinės koncepcijos. Kanto kategorinis impera- 
tyvas, sakantis „tu privalai“, - išskirtinai Vakarų kultūros 
kūrinys. Net toks bandos moralės priešininkas, pastebi 
Spengleris, kaip Nietzsche „nesugeba antikine prasme apri- 
boti savo polėkio pats savimi. Jis galvoja tik apie Žmoniją. Jis 
užsipuola kiekvieną, kuris laikosi kitokios nuomonės“. Tuo 
tarpu Buda mokė laisvai. Epikūras geranoriškai patardavo. 
Egipto kultūra, kaip ir Vakarų - labai istoriška. Tai liudija 
jos architektūriniai paminklai - piramidės. Jos veržiasi pro 
tūkstantmečius siekdamos pranešti Žinią apie faraono gyve- 
nimą, mirtį ir didybę. 

Ši Spenglerio metodologija - jungti į vientisą kultūros 
paradigmą gana skirtingus kultūros dalykus - netapo istori- 

niu reliktu. Ji atgimė kai kurių šiuolaikinių postmodermnybės 
filosofų ir - kas įdomiausia - pačių architektų bandymuose 
susieti filosofiją ir architektūrą būtent spenglerišku būdu. 
Pasitelkus filosofinę analizę galima kritikuoti ir vertinti tai, 
ką daro architektai. Tačiau architektūrinė kūryba šiuo atveju 
eitų pirma, o filosofinė kritika - iš paskos. Tačiau labai įdomus 
ir kitoks kelias: bandymas ir filosofijos, ir architektūros stilių 
kaitą vertinti paraleliai - kaip dviejų to paties lygių, paklūstan- 
čių tiems patiems stilių kaitos dėsniams, apraiškas. 

Tokiu keliu eina postmoderniosios architektūros teoreti- 
kas ir praktikas Charles Jencksas, parašęs knygą Postmoder- 
niosios architektūros kalba (The Language of Post-Modern Archi- 
tecture), kuri prieš porą metų perleista pavadinimu Naujoji 
paradigma architektūroje (The New Paradigm im Architecture). 
Postmodernybę jis vertina kaip naują kultūros paradigmą, 
kuri pakeičia ne tik architektūrą ar filosofiją, bet taip pat pa- 
saulėžiūrą, religiją, gal būt - politiką ir be abejonės - mok- 
slą"?. Pats jis apie postmoderniąją architektūrą ėmęs rašyti 
nuo 1975 metų. Jencksas net nurodo tikslų moderniosios 
architektūros mirties laiką - 1972 metai liepos 15-oji, 15 va- 
landų 32 minutės. Tada St. Louiso mieste Missouri valstijoje 
buvo susprogdintas Pruitt-Igoe schemos blokinis kvartalas, 
prieš du dešimtmečius pastatytas laikantis moderniosios 
architektūros kanonų pagal puristinio racionalizmo princi- 
pus, Jenckso žodžiais tariant, „ligoninės metaforos“ modelį 
(saulė, erdvė ir žaluma). Šis kvartalas, Jenckso pastebėjimu, 
buvęs pastatytas sekant racionalizmo, biheviorizmo ir pra- 
gmatizmo filosofija. Postmodernizmas nuo 1978 iki 1981 
metų tapo pasauliniu judėjimu. Jencksui svarbus šioje slink- 
tyje atrodo Jean-Frangois Lyotard'o knygos Postmodernusis 


5 C. Jencks, The New Paradigm in Architecture. The Language of Post-Moder- 
nism, New Haven and London: Yale University Press, 2002, 1. 

būvis (La Condition Postmodern) pasirodymas 1979 metais. 
Lyotard'as, kaip ir Baudrillard'as, pabrėžė negatyviuosius 
naujosios paradigmos aspektus - skepticizmą visų tikėjimo 
sistemų atžvilgiu, reliatyvizmą ir „tinka bet kas (anything 
g0es)“ eklektizmą. Ši kritika, kaip ir Pruitt-Igoe kvartalo 
susprogdinimas, atvėrė kelią radikaliam eklektizmui - vie- 
nam iš postmoderniosios architektūros bruožų. Štai japonų 
architektas Arata Isozaki, suprojektavęs Meno bokštą Mito 
(Ibaragi) mieste Japonijoje (1986-1990), derino koliažus, 
neturinčius gilių šaknų japonų kultūroje, ir suteikdamas 
vakarietiškiems architektūriniams sprendimams japonišką 
versiją. Jenckso manymu, globalusis eklektikas Isozaki ref- 
lektavo architektūroje postmoderniąją literatūrą ir filosofiją. 
Jį paveikusi prancūzų filosofo Derrida dekonstrukcijos idėja 
ir „dekonstrukcijos iš vidaus“ judėjimas!*. Menas ir poezija, 
teigia Jencksas, atgaivina kūrėjo ankstesniuosius kūrybinius 
sprendimus. Taip Isozaki kuria dekonstrukcijos poetiką ar- 
chitektūroje keliaudamas per kontinentus pirmyn ir atgal ir 
tuo atskleisdamas šiuolaikinės heterogeninės referencijos 
galimybes. 

Kas suartina filosofiją ir architektūrą? Ir viena, ir kita 
sfera, Jenckso manymu, kuria savo kalbą. Architektūra, kaip 
ir filosofija, yra komunikacijos priemonė. Ji turi savo „ŽO- 
džius“, „frazes“, savo „sintaksę“ ir „semantiką“. Postmo- 
dernioji architektūra kalba metaforomis. Kai kurie statiniai 
sujungia skirtingus kalbos kodus, kai kada susiedami šiuos 
kodus „radikaliai šizofreniškai“, todėl jie provokuoja meta- 
forų įvairovę. Štai Sidnėjaus Operos teatro konstrukcijoje 
kai kurie studentai mato „besimylinčių vėžlių“ orgiją. Kai 
kurie postmodernieji architektai išnaudoja žmogaus kūno 
metaforą. Minoru Takeyama Japonijoje (Hokkaido) ir Jean 


'6 Ten pat, 132. 

Nouvel Ispanijoje (Barselonoje) projektuoja statinius kaip 
falo formos bokštus, prikeldami indišką tradiciją, svetimą 
jų pačių kultūrai. Kazumasa Yamashita Kyoto mieste (Japo- 
nija) projektuoja veido formos namą. Pats Jencksas su Terry 
Farreli Londone - Thematic house, pasinaudodami vualiu 
padengto veido ir kūno motyvu, susiedami su funkciniais 
ir natūraliais elementais: vyro, moters, dviejų vaikų ir šuns. 
Panaudojamos taip pat gamtos metaforos. Normanas Fos- 
teris Londone pastatė dangoraižį panaudodamas kiaušinio 
ovališkumo metaforą, Nicholas Grimshaw — projektuoda- 
mas Waterloo Channel terminalą Londono metro - biomor- 
finę jūros bangų metaforą. Santiago Calatrava Valensijoje 
suprojektavo menų ir mokslų miestą kaip atmerktą akį. 
Devintajame dešimtmetyje postmodernizmas architek- 
tūroje tapo plačiai paplitusiu reiškiniu. Todėl jis neišvengė 
tokios pačios bėdos kaip ir modernizmas - kalbos suvulga- 
rinimo. Architektūriniam judėjimui, teigia Jencksas, dažnai 
lengviau išgyventi persekiojimą nei sėkmę". Postmodernieji 
statiniai kartais atsiduria tarp kičo ir kultūros. Postmoder- 
nistai, sekdami savo pliuralizmo teorija, sukūrė naują kom- 
promiso formą - jie siunčia skirtingus pranešimus skirtingų 
skonių skirtingoms visuomenės grupėms. Tokiai stilistikai 
pasidavęs Michaelis Gravesas, suprojektavęs Gulbės vieš- 
butį Floridoje, Walto Disney'aus administracinį pastatą ar 
Robertas Sternas, dalyvavęs taip pat ir Walto Disney aus ar- 
chitektūriniame projekte. Kai kurie postmodernieji architek- 
tai, tokie kaip Jamesas Stirlingas, suabejoję, ar jie neišradę 
kažko ydinga. Juos šokiruoja komercinis ir banalus jų pačių 
sukurtoje paradigmoje išsirutuliojęs architektūros pobūdis. 
Tačiau, kita vertus, kai kurie kiti postmodernieji architektai 
(Michael Graves, James Stirling, Hans Hollein), Jenckso pa- 


" Ten pat, 151. 

stebėjimu, sugeba sukurti tokią abstrakčią reprezentaciją, 
kad ji primena poetinę kūrybą. Postmodernizmas archi- 
tektūroje turi daug pakraipų. Jencksas išskiria urbanistinį 
(Charles Moore, Cesar Pelli), subtilų urbanistinį (James Stir- 
ling, Michael Wilford, Kisho Kurokawa, Antoine Predock), 
kaimo tipo (Anton Alberts, Hiroshi Hara), fraktalinį post- 
modernizmą (Daniel Libeskind, Heinz-Galinski mokykla, 
Coop Himmel-blau), heteropolio idėjos realizavimą Franko 
Gehrio projektuose, naujojo sudėtingumo architektūrą, pra- 
sidedančią nuo prielaidos, kad nėra vienos privilegijuotos 
vietos, iš kurios stebėtojas geriausiai matytų pastatą, ir 
sukuria prieštaringų perspektyvų laukus. Yra taip pat ir 
postmodernusis klasicizmas, panaudojantis istorinės refe- 
rencijos ženklus. Jo lyderis Aldo Rossi redukuoja funkcinius 
tipus į paprasčiausius elementus, į pasikartojantį „vieno 
balso“ ritmą. Jencksas pliuralistinį daugybingumą įžvelgia 
ir konstatuoja pačioje postmodernybėje. 

Tačiau bendra visiems postmoderniesiems architektūros 
projektams yra „dvigubo kodavimo“ idėja: architektams ir 
plačiajai visuomenei. Natūralu, kad šios dvi grupės, ver- 
tindamos architektūrinį sumanymą, vadovaujasi skirtingu 
skoniu. Tačiau kaip tik šis skonio kultūrų nesutapimas ir 
sudaro, Jenckso nuomone, teorinį postmoderno pamatą 1r 
dvigubo kodavimo galimybes. 

Welschas šios knygos skyriuje „Sąvokos perkėlimas 
į architektūrą“ pakeičia Jenckso idėją: postmoderniajai 
architektūrai, jo manymu, būdinga ne dvikalbystė, o dau- 
giakalbiškumas. Welscho pastebėtas ir Jenckso knygose taip 
pat reprodukuojama Jameso Stirlingo projektuota Štutgarto 
naujoji valstybinė galerija liudija sėkmingo postmodernaus 
statinio daugiakalbystę: statinys kalba įvairiausiais kodais — 
ir tradiciniu ir modermniuoju, ir konstruktyviu ir vaizduo- 
jamuoju, ir elitiniu ir paprastuoju. Tame pačiame statinyje 

demonstruojamas ir muziejiškumas, ir hipertechniškumas. 
Stirlingo daugiakalbiškumas leidžia Welschui jo kūrybinį 
stilių prilyginti rašytojui Jamesui Joycui, kuris vartojęs ir li- 
teratūrinę, ir vagių, ir laikraščių Žargono, ir graikų herojinio 
epo kalbą. 

Ar Jencksas iš tiesų nepastebėjo pliuralistinės kalbų įvai- 
rovės postmoderniojoje architektūroje? Ar tiesiog Welschas 
kritikuoja Jencksą kalbėdamas šiek tiek apie kitus dalykus? 
Klausimas retorinis. Nuspręs skaitytojas. 

Tačiau Welschas sutaria su Jencksu dėl vieno dalyko: jis 
taip pat remiasi prielaida, kad architektūrinė postmoder- 
nybė turi taip pat ir socialinę, ir semantinę motyvaciją ir 
įžvelgia galimybę viename lygmenyje svarstyti literatūrinio 
ir filosofinio teksto bei architektūros kūrinio stilistiką. 


Lyotard'as - vienintelis postmodernybės 
filosofas? 


Jencksą ir Welschą sietų dar ir postmodernizmo tradi- 
cijos vertinimo bendrybė: jie abu išskirtinę reikšmę teikia 
Lyotard'o knygai Postmodernusis būvis kaip lūžio momentui 
pereinant į postmodemybę. Tačiau Jencksas įžvelgia ir kitų 
prancūzų filosofų - Deleuze'o ar Derrida - įtakų architektū- 
riniams postmoderno sprendimams. Welschas taip pat juos 
pastebi ir aptaria svarbiausius jų konceptus: Foucault žinijos 
lūžių sampratą, Gilles Deleuze'o skirties ir rizomos, Derrida 
skirties ir sklaidos konceptus. Nepastebėtas nelieka ir Jea--. 
nas Baudrillard'as, kaip simuliakrų idėjos teoretikas. Tačiau 
Baudrillard'as, Welscho manymu, nėra postmodernybės 
mąstytojas: jis varijuoja kitą - senesnę, - poistorės diagnozę, 
kuri teigia, kad istorija jau yra praėjusi, kad nebėra atvirų 
horizontų ir kad nebebus nieko nauja, tik vis didesnis žmo- 


25 


KAIP SUDERINTI POSTMODERNYBĘ SU MODERNYBE? 


nijos siekis aprūpinti save. Visa kita - iliuzija, trumpalaikiai 
ir epigoniški dalykai. Welschas skyrelyje „Postmodermnybės 
kritinė dimensija“ mini ir Richardą Rorty, ir Seyla'ą Benha- 
bib'ą, ir Andreas Huysseną, ir Halą Fosterį, ir Fredricą Jame- 
soną, kaip socialinius postmodernybės kritikus. Taip pat ne- 
pamiršta ir Roberto Spaemanno premodernios inspiracijos 
postmodernizmo. 

Tačiau vieninteliu postmoderniuoju filosofu Welschas 
laiko tik Lyotard'ą ir stebisi, kodėl Habermasas savo garsio- 
joje knygoje Modernybės filosofinis diskursas kaip tik Lyotard'o 
ir nepastebėjęs. Kalbant apie postmodernybės filosofinį dis- 
kursą, Welscho manymu, Lyotard'ą pastebėti būtina: „Kaip 
suprasti, - retoriškai klausia Welschas, - kad Habermasas 
nagrinėja tokius autorius kaip Nietzsche ir Bataille, Heideg- 
geris ir Foucault, Adorno ir Derrida, kuriems niekada nebū- 
tų šovusi į galvą mintis savo filosofiją vadinti „postmoder- 
nia“, bet visiškai nediskutuoja filosofinio postmodernizmo 
klausimais kaip tik su tuo autoriumi, t. y. su Lyotard'u?“!8 

Welscho manymu, kaip tik Lyotard'o postmodernizmo 
Habermaso kritika niekaip nebūtų palietusi - visi Haberma- 
so argumentai būtų šovę pro šalį. Lyotard'o apmąstymuose 
Habermasas nebūtų suradęs to, kuo jis kaltina postmo- 
dernizmą: jie nėra nei priešingi protui, nei iracionalūs, nei 
priskirtini subjektinei filosofijai, nei neokonservatyvūs. Lyo- 
tard'o programinio veikalo Postmodernus būvis (1979) post- 
modernybės filosofinei perspektyvai aptarti Welschas paski- 
ria visą šeštą šios knygos skyrių. Dar labiau pasitarnavusia 
postmoderniajai filosofijai Lyotard'o knyga Welschas laiko 
jo kitą veikalą Ginčas (La diffėrend, 1983). Jam taip pat skirtas 
visas aštuntas skyrius. Kadangi į lietuvių kalbą ši knyga 


Iš Žr. šios knygos p. 270. 

nėra išversta ir išleista, skaitytojui kaip tik gali būti įdomu 
susipažinti su Welscho pateiktais šios knygos komentarais. 
Lyotard'as knygoje Postmodernus būvis seka Wittgens- 
teino kalbos Žaidimų teorija, pastebėdamas, kad galimi 
įvairūs pasakymų tipai. Pasakymai gali būti denotatyvus, 
performatyvūs, preskriptyvūs. Kai kurie pasakymai reiš- 
kia klausinėjimą, pažadą, literatūrinį aprašymą, naraciją. 
Kiekviena pasisakymų kategorija gali būti apibrėžta tam 
tikromis taisyklėmis, panašiai kaip šachmatų žaidimą api- 
būdina tam tikros taisyklės. Šios kalbos taisyklės pačios 
savęs nelegetimuoja, jos yra Žaidėjų susitarimo objektas. 
Kai nėra taisyklių, nėra ir žaidimo, o kiekvienas pasakymas 
gali būti traktuojamas kaip tam tikro žaidimo „ėjimas“. Lyo- 
tard'as konstatuoja, kad kalbos žaidimų heterogeniškumas 
veda prie trinčių ir konfliktų: „kalbėti reiškia kovoti (rung- 
tyniavimo prasme), o kalbėjimo aktai priklauso bendrosios 
agonistikos sferai“"?. Tuo jis oponuoja Habermasui, kuris 
per kalbą ieško konsenso. Jau kitame savo veikale Ginčas 
Lyotard'as pasiūlo tam tikrą „filosofijos politiką“ kaip kalbos 
moralės nuostatą. Kadangi nėra visuotinės metakalbos, 
tai vieno diskurso viešpatavimas kito atžvilgiu visada yra 
neteisingas. Filosofas, kurio misiją Lyotard'as suvokęs kaip 
grynai moralinę, privalo ne tiek siūlyti teisingų sprendimų 
receptus, kiek rūpintis, kad būtų suvokta ginčo logika, 
kad konkretus ginčas būtų pripažįstamas ir gerbiamas, o 
ne laikomas vien kivirču. Filosofas privaląs pasisakyti už 
kalbiškumo plačiausia prasme įvairovę ir heterogeniškumą. 
Tačiau Welschas kritikuoja ir Lyotard'ą. Nors ginčo idėja 
ir esanti puiki, tačiau kalbos analitinis pagrindas vis dėlto 
Welschui atrodo abejotinas. Be to, Lyotard'o išrutuliota 


P J.-F. Lyotard, Postmodėrnus būvis. Šiuolaikinį žinojimą aptariant, Vilnius: 
Baltos lankos, 1993, 29. 

kalbos heteroniškumo tezė, Welscho akimis, atrodo perdėta 
ir kalbos fenomenologijos požiūriu nepagrįsta. Pasirodo, 
be perėjimų kalbos funkcinės erdvės neįmanoma suprasti. 
Tokie perėjimai yra transversinio proto sritis. Welschas 
siekia pakeisti Lyotard'o postmodernųjį diskursą savo 
paties sumanyta transversinio proto idėja. 


Autoriaus koncepcija: transversinis protas 


Atskleisdamas savąją transversinio proto koncepciją 
Welschas remiasi Kantu, kuris išskyrė tris galimas 
racionalumo formas: teorinę, praktinę ir sprendimo galią. 
Kantas pabrėžė skirtį. Welschas, atvirkščiai, jungimą. 
Postmoderniojo pliuralizmo perspektyvoje proto sąvoka 
pakitusi: dabar jis reiškia įvairių racionalumo formų siejimo 
ir ribų peržengimo gebėjimą. Transversinis protas skiriasi 
ir nuo intelekto - jis esąs ribotesnis ir kartu atviresnis. Jis 
pereina nuo vienos racionalumo formos prie kitos, skelbia 
skirtis, mezga ryšius, polemizuoja ir keičia. Transversinis 
protas, teigia Welschas, ne įveikia pliuralizmą, o tik pašalina jo 
aporijas. Welschas šį protą vadina specifine postmoderniosios 
modernybės proto forma. Postmodernybėje socialiniai 
santykiai gali būti interpretuojami ir kaip socialiniai 
modeliai. Be to, kiekvienai etikai galima parašyti ją 
atitinkančią estetiką. Negana to, kiekvienoje estetikoje, 
Welscho pastebėjimu, jau yra implikuota ir tam tikra 
etika. Transversinis protas peržengia ribas ne nuolat jas 
ištrindamas ir naikindamas, o protingai jas atskleisdamas 
ir kontroliuodamas. Transversinis protas pasiduoda ne tik 
racionalumo tipų agonistikai, bet ir jų genezei, atnaujinimui, 
perkėlimui, derinimui ir performavimui. Transversinis 
protas, mano Welschas, - tai racionalumo tipus kiaurai 

persmelkianti ir juose glūdinti proceso forma. Transversinis 
protas liudija gebėjimą rasti ribų peržengimus. 

Welschas, viena vertus, teigia, kad jis neįveda jokių vienovės 
imperatyvų, kurie būtų nesuderinami su Lyotard'o koncepcija. 
Kita vertus, jis vis dėlto nesutinka su Lyotard'o absoliutaus 
heterogeniškumo teorema. Lyotard'as irgi kalbėjęs apie 
„perėjimus“, tačiau supratęs juos kaip nutinkančius faktus. 
Welschas savo transversinio proto konceptu siekia paneigti tokį 
faktinį anarchizmą. Transversinis protas koreguoja perėjimus 
ir įveikia anarchiją. Todėl šis perėjimas vyksta, kaip gana 
patetiškai sako Welschas, tarsi „prasmės spinduliavimas“. 
Ar tai nėra modernybei būdingas vieningos prasmės ilgesys, 
įvilktas į postmodernųjį žargoną? Gal Welschas apskritai 
sugrįžta prie Hegelio realybę vienijančio prado paieškos, 
ir taip savo naujai sukonstruotu konceptu - transversiniu 
protu -bando surasti vienovės prielaidas postmodernybėje? 
Ar jis nutolsta, ar priartėja prie postmodernybės labiau nei 
Lyotard'as? Ir ar apskritai jis gali vadintis kad ir „vokišku“, 
bet vis dėlto - postmodernistu? Šie klausimai — retoriniai. 
„Nuspręs skaitytojai. 


prof. Jūratė Baranova 

Penktojo leidimo pratarmė 


Po dešimties metų pasirodo penktas šios knygos leidi- 
mas - ženklas, kad „postmoderniosios modernybės“ klausi- 
mas vis dar, atrodo, tebėra svarbus. 

Tai netikėta, nes juk daugelis skelbia, kad ginčai esą pa- 
sibaigę, kad postmodernizmas dabar jau nebesanti patraukli 
sąvoka, o persiritus į tretįjį tūkstantmetį ir pats Žodis galiausiai 
būsiąs pamirštas. O kaip tada, jei - kaip šioje knygoje buvo siū- 
loma - būtina daryti skirtumą tarp žodžio ir turinio ir jei be ter- 
mino „postmodernybė“ neva galima išsiversti, o juo nubrėžtų 
turinių svarba ne tik nemąžta, o didėja? Tada slopstantį jaudulį 
dėl postmodermybės pabaigos reikėtų aiškinti, matyt, tuo, kad 
postmodernybės motyvai nebuvo iš piršto laužti. 

Tad iš visų debatų galima daryti tokią išvadą: žodis „mo- 
dernybė“ - nebūtinas, bet modernybės siekiai ir turiniai su- 
silaukė plataus pripažinimo. Jie virto klasikiniais dabarties 
apibūdinimo pavyzdžiais. Net ištikimiausi modernybės iš- 
pažinėjai dabar piešia savo mylimosios modernybės paveik- 
slą aiškiai postmodernistine maniera. Tai, ko gero, aiškiau- 
siai rodo, kaip postmodernistiniai motyvai šiuo metu lemia 
kultūros panoramą. Tikėtina, kad ir kito tūkstantmečio 
pradžioje kurį laiką išliks tokia padėtis. Tai, kas aštuntajame 
dešimtmetyje buvo priskiriama „postmodernybei“, reiškė 

tam tikrą naujos mąstysenos ir lūkesčių programą, kuri ir 
artimiausioje ateityje nepraras aktualumo. 

Netikėtumų iškilo visai kitur - perimant ir pritaikant 
teoremą ne Vakarų kraštuose. Radosi aspektų, apie kuriuos 
šios teoremos protagonistai Vakaruose nebuvo pagalvoję. 
Tai, kad daugelis japonų mums dabar teigia, jog jie visą lai- 
ką buvę postmodernūs, nes japonų kultūra per visą istoriją 
buvusi eklektiška ir hibridiška par excellence, galima turbūt 
dar suprasti, tačiau kai jie pareiškia, kad postmodernybės 
teorema rodanti Vakarų modelio dominavimo pabaigą ir 
perėjimą prie Rytų Azijos pasaulio įsigalėjimo, toks dalykas 
laikytinas netikėtu. Islamo pasaulyje postmodernistų de- 
batai kelia didžiulį susidomėjimą, nes Vakarų modernybės 
vienpusiškumų ir klystkelių kritika suvokiama kaip ginklas, 
kurį paskui galima panaudoti savo tikslams kovojant su Va- 
karais. Pietų Amerikoje postmodernistinėms pažiūroms irgi 
mielai pritariama, nes ten skirtingų kultūrų sąveikavimas, 
kaip aiškina postmodernybė, seniai yra tapęs sava gyveni- 
mo forma: postmodernistinės teorijos palaikomos kaip savo 
pačių suvokties patvirtinimas. Taigi kaip pripažino post- 
modernybės teoretikai, pati teoremos recepcija skirtingose 
srityse tebėra dar įvairi. 

Tas, kuris priėmė postmodernistinę Žiūrą, jausis nepa- 
lyginamai atviresnis tradicijų įvairovei ir jų elementų skir- 
tybėms, - arba jau jaučiasi. Jam bus savaime suprantama, kad 
turinys yra svarbesnis už chronologiją, ir jis aklai nebesilaikys 
modernybės atrankos ir pažangos modelių. Jis stebės, tikrins 
ir aiškinsis. Tai neturi nieko bendra - kaip dažnai orakuliškai - 
pranašaujama - su beatodairiškumu arba negebėjimu spręsti. 
Suvokimo laukas išsiplėtė, o sprendimai pasidarė toliaregiš- 
kesni - tik tiek. Kas drįs tai vadinti žingsniu atgal? 

Šio penktojo leidimo pabaigoje yra pridėtas sąrašas dar- 
bų, kuriuose išėjus pirmam knygos leidimui diskutavau 

modernybės ir postmodernybės klausimais. Dar noriu pa- 
minėti 1988 m. išėjusį veikalą Wege aus der Moderne („Iš- 
eitys iš modernybės“), kuriame pateikta ne tik išsami 
bibliografija šia tema, bet ir sudėti pagrindiniai diskusijos 
apie postmodernybę tekstai, kuriais dažniausiai remiuosi 
šioje knygoje. 


Magdeburgas, 1997 m. gegužės 1 d. 


Ketvirtojo leidimo pratarmė 


Kartu su serija Acta humaniora knyga keičia leidyklą - pe- 
reina į Akademie Verlag. Ji keliauja su dr. Gerdu Giesleriu, 
buvusiu Weinheimerio Acta humaniora redaktoriumi, da- 
bar - Berlyno Akademie Verlag direktoriumi. Draugiški san- 
tykiai su dr. G. Giesleriu yra tokie tvirti todėl, kad jie iš pat 
pradžių tokie buvo, tai tiesiog laimingas atvejis. Išsamiau 
visas aplinkybes esu paaiškinęs trečiojo leidimo pratarmėje, 
o padėką reiškiu ir čia. 

Taip pat ir naujomis Berlyno sąlygomis - turiu galvoje 
pasikeitusią politinę situaciją - laikausi šioje knygoje iš- 
dėstytų principų. Nuo pirmųjų veikalo pasirodymo dienų 
juo gyvai susidomėta ir kaimyninėse Rytų valstybėse: 
tenykščiai skaitytojai jį suvokė kaip argumentų šaltinį, 
kai kada - net kaip išsivadavimą. Pripažinti ir garantuoti 
įvairovę naujųjų nacionalizmų akivaizdoje, nacionaliz- 
mų, kurie įvairovės principą pripažįsta tik dėl akių, o iš 
tikrųjų širdyje jam priešinasi, tebėra svarbus uždavinys. 
Pavadinimai gali ir išnykti, bet „postmoderniosios mo- 
dernybės“ programa gyvuoja. 

Šios knygos idėjas toliau plėtojau veikaluose Asthetisches 
Denken („Estetinis mąstymas“) ir Vernunft heute („Protas 

šiandien“). Estetiniame mąstyme mėginu daryti kai kurias 
išvadas iš pakitusių šiuolaikinio filosofavimo sąlygų, o 
antrajame veikale smulkiau išdėstau šioje knygoje pagrįstą 
„transversinio proto“ konceptą. Abiejų veikalų šaknys glūdi 
šioje knygoje. Kadangi ir šį kartą vaikai neprotestuoja, vadi- 
nasi, šeimyninis gyvenimas pradeda sektis. 


Bambergas, 1993 m. gegužė 


Trečiojo leidimo pratarmė 


„Visa ši knyga - tai nuotaikos atgavimas po ilgo pasy- 
vumo ir negalios, sugrįžtančių jėgų, vėl atgyjančio tikėjimo 
rytojumi ir porytdiena džiaugsmas, ne kas kita, kaip ne- 
tikėto jausmo ir ateities, artėjančių nuotykių, vėl prieš akis 
atsivėrusių jūrų, vėl leistinų, vėl viltingų tikslų nuojautos 
triumfas. Kai mintyse atsigrįžtu — ko ten nebūta!“ 

(Friedrich Nietzsche, 1886: Linksmojo mokslo antrojo leidi- 
mo pratarmė“) 


Ne, iš naujo knygos aš nerašiau. Nevienodą storį (pir- 
masis leidimas buvo 3,1 cm, antrasis - tik 1,1, o dabar 2 cm) 
lemia vien tik popieriaus rūšis. Puslapių skaičius ir turinys 
liko toks pat. Buvo ištaisytos tik korektūros klaidos. 

Be abejo, turėta pagrindo kai ką pridurti. Knygą parašiau 
1986 metais, taigi praėjo ketveri metai — tokiai temai nema- 
žas tarpsnis. Diskusijos mastai augo, daug kas paaiškėjo, - 
kito ir autoriaus pažiūros. Dabar išsamiau aptarčiau, pa- 
vyzdžiui, postmoderniosios ir dekonstruktyviosios archi- 


* Cituota iš: Friedrich Nietzsche, Linksmasis mokslas („La gaya scienza“), iš 
vokiečių kalbos vertė Alfonsas Tekorius, Vilnius: Pradai, 1995, 21. 

tektūros santykį, nuodugniau kalbėčiau apie literatūrą, kiną 
ir muziką, daugiau diskutuočiau su kai kuriomis Rorty ir 
Goodmano nuostatomis. Daugiau dėmesio skirčiau tokiems 
temų kompleksams kaip postmodernybė ir feminizmas, 
postmodernybė versus sistemų teorija bei estetinė dabarties 
suvoktis. 

Tačiau tokie papildymai nekeistų knygos principų, o tik 
padidintų jos apimtį. Todėl jų atsisakiau. 

Be to, prie tokio formato ir storio knygos daug kas pri- 
prato, tokia ji gyveno savo gyvenimą. Džiugu, kad susilaukė 
daug pagyrimų ir nedaug kritikos. Tokiems vaikams nerei- 
kia papildomo auklėjimo ir nurodinėjimų. 

Yra dar ir asmeninis motyvas. Šios knygos tonas dabar ir 
man kai kur atrodo netikėtas. Kai aptinku kitus autorius ją 
cituojant, pastebiu, kokios rizikingos buvo kai kurios formu- 
luotės. Aiškus daiktas, aš jų dar tebesilaikau. Tas ypatingas 
tonas paaiškinamas, matyt, tuo, kad į šią knygą ne tik sudė- 
jau dalį savo sielos, bet ir (tebus atleista už patetiką) išrašiau 
kitą sielą. Kai Vokietijos mokslo institucijos nepalaikė mano 
habilitacijos ir vietoj jos užtektinai pasimėgavau suteikta 
bedarbyste, išvykau į Vieną, kur ši knyga ir gimė. Galimas 
dalykas, kad tokioje situacijoje rašiau laisviau ir daugiau ri- 
zikavau: vienu žodžiu, „laisvas kaip paukštis“, t. y. niekieno 
nei ginamas, nei saugomas - kaip tas, kuriam ne kažin kas 
gali nutikti, arba kaip dar kartą mėginantis pasakyti tai, ką 
būtumei galėjęs pasakyti. 

Tada staiga gaunu pasiūlymą - ne iš aukštosios mo- 
kyklos, o iš leidyklos. Vienas redaktorius, išgirdęs mano 
pranešimą, pasiteiravo, ar nenorėčiau šia tema parašyti kny- 
gos - tos pačios, kurią tada rašiau. Ponui dr. G. Giesleriui iš 
leidyklos VCH, serija Acta humaniora, iki šiol esu nuoširdžiai 
dėkingas. 

Dabar, kai vėl atsidūriau akademinio darbo bare, ko gero 
nebegalėčiau taip be niekur nieko pataikyti į to meto toną. 

Tačiau nenoriu jo nutildyti. Taip pat ir dėl šios priežasties 
susilaikau nuo papildymų ir panašių pagundų. 

Vis dėlto pagrindinė priežastis yra ta, kad manau galįs 
laikytis pateiktų nagrinėjimo principų ir nubrėžtų per- 
spektyvų: šiuo metu net labiau, negu tada buvo galima 
spėti. Diskusija iš tikrųjų vyko tikėta ir prognozuota kryp- 
timi — nesiginčijant dėl „postmodernybės“ pavadinimo ir 
vengiant juoda-balta mąstymo (nuo modernybės tiesiai 
prie postmodernybės), o analitiškai gvildenant skirtingas 
modernybės atšakas ir rimtai gilinantis į turinius, tuo tarpu 
vadinamus „postmodernistiniais“, kuriems šis pavadinimas 
visai nesvarbus. 

Dabar kartais kaip naujiena pasigirsta postmodemybės 
saulėlydžio pranašystė. Gal ir taip, jei tikrai būtų suvokia- 
ma, apie ką kalbama. Nes, pirma, epochos sugestija (tezė, 
kad sąvoka „postmodernybė“ reiškianti atskirą, naują 
epochą, toli pralenkusią modernybę, ir dabar viskas būsią 
daroma kitaip) buvo ne kas kita, kaip paprasčiausias post- 
modernybės nesupratimas. Iš tikrųjų buvo iškilęs uždavi- 
nys modernybę aptarti iš naujo ir daug ką vertinti kitaip: 
su kai kuriais tos modernybės bruožais reikėjo atsisveikinti, 
o kitus - saugoti ir plėtoti. Antra, reikėjo tikėtis - o ne, tar- 
kim, baimintis, - kad vieną gražią (galbūt netolimą) dieną 
pavadinimas „postmodernybė“ pasidarys nebereikalingas ir 
nuo tada išties bus galima kalbėti apie turinius ir kad kaip 
tik ši valanda galėtų būti motyvas išlaikyti postmoderny- 
bę ar bent jau rimtai nagrinėti klausimus, kuriuos iškėlė 
postmodernybės atstovai (ir dėl ko jie, norėdami pažadinti 
iš apsnūdimo pernelyg savimi pasitikinčią modernybės su- 
voktį, naudojosi „postmodernybe“ kaip signalu). Šia pras- 
me veikale Mūsų postmodernioji modernybė iš pat pradžių 
siūloma liautis diskutavus apie terminą, ieškojus tinkamo 
pavadinimo, imtis paties dalyko, eiti prie turinio. Knygos 

pavadinimo nelaikėme vykusiu, bet už turinį ryžtingai pasi- 
sakėme ir tada, ir dabar. 

Svarbiausių knygos tezių čia nekartosiu. Tik norėčiau pa- 
brėžti tris dalykus: 

1. Pagrindinė postmodernybės sąvoka yra daugybin- 
gumas. Visos tokios postmodermybės sąvokomis tapusios 
formuluotės kaip metapasakojimų pabaiga, subjekto sklai- 
da, prasmės decentralizacija, nevienalaikių dalykų vienalai- 
kiškumas, įvairių gyvenimo formų ir racionalumo modelių 
nesintetinamumas darosi suprantamos tik daugybingumo 
šviesoje. Daugybingumas yra ir visų paveldėtų vaizdinių 
bei konceptų transformacijų gairė. Tačiau šio postmoder- 
nistinio daugybingumo nedera tapatinti su įprastiniu ir 
patraukliu paviršiaus margumu. Tai - gilesnė, bazines defi- 
nicijas liečianti sąvoka. Daugybingumas yra pretenzingesnis 
ir apibrėžtesnis už įprastinį „pliuralizmą“. 

Kartu šitam daugybingumui nuolat gresia vienodėjimo 
procesai. Į juos turi, be abejo, atsižvelgti kiekviena aprašomoji 
laiko diagnozė, tačiau normatyvumo požiūriu postmoderny- 
bė ryžtingai pasisako už priešingą pusę, už daugybingumą. 
Todėl taip svarbu neišleisti iš akių apibrėžtos, į bazines 
definicijas orientuotos daugybingumo sąvokos. Apsukrus 
daugybingumo giminaitis, iš pažiūros margas pliuralizmas, 
plėsdamasis veda kaip tik prie daugybingumo priešingy- 
bės - prie įvairių raiškos formų vienodėjimo - abejingumo, 
indiferentiškumo ir beatodairos. Esminių skirtumų paisy- 
mas daugybingumą saugo ir gina, o paviršiaus pliuralizmo 
skatinimas jį naikina. Čia eina aiški takoskyra tarp postmo- 
dernistinių ir tariamai postmodernistinių koncepcijų. 

2. Vis dar patariame būti atsargiems su dviem diskursi- 
nės apgavystės formomis: pirma, su postmoderniai atrodan- 
čia strategija diagnozuoti indiferencijos procesus, o paslap- 
čiomis peršokti iš aprašomosios plotmės į normatyvinę ir 

daugybių kaleidoskopą paversti indiferentiškumo gynimu, 
ir, antra, su tariamai kritiška strategija, kuri postmoderny- 
bę tapatina su beatodaira, kad paskui lengviau galėtų stoti 
prieš šią - aišku, savo pasidarytą - baidyklę sėkmingai už- 
tušuojant tai, kad šis metodas yra ne kas kita, kaip puikus 
pavyzdys beatodairos, kuri tariamai atpažįstama priešingo- 
je pusėje ir imama kritikuoti. Vėliau abi strategijos figūruoja 
neprincipingame postmodernistiniamė diskurse, manant, 
kad nesą būtina rūpintis rimtais postmodernistiniais kon- 
ceptais. 

3. Atsižvelgdamas į kadaise įprastą bendrą modemybės 
ir postmodernybės priešpriešą, šioje knygoje pasisakau už 
abiejų sąsają. Knygoje Mūsų postrmodernioji modernybė kal- 
bama apie modernybę, ryžtingai priimančią visus tuos mo- 
tyvus, kuriuos suprantame kaip „postmodernybę“, ir tuo ji 
iš esmės skiriasi nuo visų ankstesnių modernybės versijų. Į 
tokią postmodernistiškai pakeistą modernybę telpa, pavyz- 
džiui, ir tai, ką Heinrichas Klotzas vadina „antrąja moder- 
nybe“, o Ulrichas Beckas - „refleksyviniu modernizavimu“. 
Šioje knygoje mėginama išsamiai nagrinėti atsiradusius 
pokyčius, daug ką aiškinti ir galiausiai tiksliau formuluoti 
uždavinį, kuris dar nebaigtas spręsti. Taip tikimasi, kad ji 
bus aktuali ne vieną dieną. 


Bambergas, 1990 m. gruodis 


ĮVADAS 


Laikas apie postmodernybę kalbėti kitaip. Dabar jau 
turime galimybę atkreipti dėmesį į temos esmę. Užtektinai 
ilgai ši sąvoka neišeina iš apyvartos, užtektinai ilgai buvo 
brėžiami kontūrai, leidžiami miglos kamuoliai. O šalinin- 
kų ir priešininkų konfrontacija virto įprastiniu ritualu. 
Pačių postmodernistų stovykloje vis labiau ryškėja skir- 
tumas tarp ugnies ir išdagų, vyksta skilimas. Ne tik kai 
kurios kritikos atsiskleidė kaip fantasmagorijos, bet ir kai 
kurių postmodernybių suktybė iškilo į paviršių. Aiškumo 
suteikė laikai. Romėnai pasakytų: claritas filia temporis. 
Dabar būtina plėtoti racionalųjį turinį to, kas vadinama 
„postmodernybe“. 


1. Ribos 


Neretai vis kliūva pavadinimas „postmodernybė“ - ir 
visiškai pagrįstai. Mat jis pretenduoja apibūdinti epochą ir 
smarkiai apsišauna. Turėtina galvoje, kad šiuo pavadinimu 
reiškiami turiniai anaiptol nėra nesusiję su modernybe. Šis 
terminas iš esmės yra klaidinantis, pateisinamas tik labai 
siaura, tam tikro patikslinimo reikalaujančia prasme. Kaip 
tik todėl, suprantama, negalima taip be niekur nieko da- 
lyką tapatinti su terminu, o, tarkim, šio atsisakius, laikyti 

išspręstas visas problemas. Čia irgi reikia skirti programinę 
ir aparatinę įrangą. Nors postmodernybės terminas ir labai 
abejotinas, bet pats dalykas yra svarus ir ilgalaikis - nesvar- 
bu, ar žvelgsime į praeitį, ar į ateitį. Ir tarp postmodernistų 
yra žymių žmonių, kurie dėl šio termino raukosi - ne todėl, 
kad jie būtų kritiški, o kad reflektuodami atstovauja šiai 
krypčiai'. Toliau diskutuodami sieksime derinti skeptišką 
požiūrį į postmodernybės terminą su noru stiprinti pačią 
koncepciją. Taigi tas, kas iš šio pavadinimo šaiposi, kny- 
goje irgi aptiks kažką panašaus, tiktai kritikuojama bus 
ne iš nepriklausomų, geriau Žžinančiojo ar net niekintojo 
pozicijų, o refleksijos būdu siekiant atskleisti pačios 
postmodernybės turinį. Tik šiuo požiūriu aptariamas pa- 
vadinimas gali būti kritikuojamas prasmingai, teisėtai ir 
nereakcingai. Svarbiausia - turinys ir pats dalykas, į tai ši 
knyga ir orientuosis. 

Iš karto būtina nubrėžti dar vieną ribą - tarp difuzinio 
ir precizinio postmodernizmo. Difuzinis postmodernizmas 
plinta kaip epidemija. Jo atmainos siekia nuo mokslinių 
universalių mikstūrų, koks yra, pavyzdžiui, Lacano-Derri- 
da padažas, iki linksmų beatodairiškų elegantiškų kultūros 
mados scenarijų?. Šio difuzinio postmodernizmo credo, kaip 


' Pavyzdžiui, Heinrichas Klotzas šios sąvokos perkėlimą į architektūrą pa- 
vadino nevykusiu (Heinrich Klotz, Moderne und Postmoderne. Architektur 
der Gegenwart 1960-1980, Braunschweig-Wiesbaden, 1984, 15), Dietmaras 
Kamperis protestavo prieš skubotas „postmodernybės“ pretenzijas į epo- 
chiškumą („Aufklarung - was sonst?“.- Merkur 436, 1985, 535-540, čia 
539), o Jean-Francois Lyotard'as, pasisakydamas prieš nepaliaujamai plin- 
tančius postmodernistinius plepalus, net savo veikalą pavacmoj ironiškai: 
Le Postmoderne expliguė aux enfants (Paris, 1986). 

Klausas Laermannas tai aprašė viename straipsnyje, kurio samprotavimai 
yra tokie pat sąmojingi kaip ir straipsnio pavadinimas: „Lacancan und 
Derridada. Uber die Frankolatrie in den Kulturwissenschaften“. - Kurs- 
buch 84, 1986, 34—43. 

matyti, yra tai, kad viskas, kas neatitinka racionalumo stan- 
dartų arba kas prireikus iškreiptai perteikia žinomus faktus, 
esą jau gerai, netgi puiku, - tik būtina kokteilį gerai suplakti 
ir kaip reikiant pridėti egzotikos. Reikią sukryžminti libido 
su ekonomika, išskaičiavimą su cinizmu, nepamiršti ezote- 
rizmo ir simuliacijos, įdėti dar šiek tiek naujojo amžiaus ir 
apokalipsės — ir postmodernistinis hitas jau gatavas. Šitoks 
beatodairiškas, į kratinį panašus ir į klystkelius vedantis 
postmodernizmas dabar yra nepaprastai (o iš tikrųjų ne-) 
mėgstamas ir be paliovos plinta. 

Ypač pažymėtina, kad visa tai, nors ir labai paradoksiška, 
tinka dar ir postmodernizmo kritikai. Nes susidarė keistas 
šio postmodernizmo ir jį kritikuojančios opozicijos lydinys. 
Ne kas kita, o kaip tik ši sąjunga padėjo jam įsiviešpatauti ir 
įsitvirtinti. Ir ne vien tai, kad kritika, kone be išimčių kalbė- 
dama tik apie šį postmodernizmą, klaidingai kuria jo vienin- 
teliškumo regimybę, - yra blogiau: savo žodine polemika ji 
kartu visai prisiderina prie jo laikysenos. Ji teisi sakydama, 
kad postmodernizmas skleidžia vien beatodairą ir visokias 
nuotaikas, pučia vien reikšmingumo miglą, bet šitaip barda- 
ma ji nejučiomis pati nieko kito ir nedaro: nepateikia anali- 
zės, sąvokų, konceptų nei kalbėdama apie priešininkus, apie 
kuriuos paprasčiausiai teigia, kad šie jų neturį, nei apie save 
pačią, laikydama tai taip savaime suprantama ir visiems 
žinoma, kad nesą reikalo to dėstyti, - užtenka tik priminti, 
nebūtina analizuoti, tereikia tik priimti kaip dogmą; pasiten- 
kinama senais patikinimais, nuo laiko dvasios atitrūkusiais 
atsišaukimais ir madingais burtažodžiais. Šitaip neapibrėž- 
tai gėrėdamasi savimi ir nagrinėjimą bei argumentaciją ne- 
principingai keisdama aversija ir asociacija, kritika ima pro- 
paguoti beatodairą ir nuotaikas, kurias tariasi atskleidžianti 
postmodernizme. Kaip tik tokios kritikos susidraugavimas 
su difuziniu postmodernizmu iš pastarojo padaro partnerį, 

pagal tas pačias taisykles žaidžiančius kolegas. Nusiskun- 
dimai tėra tik akių dūmimas. Panaikindama skirtumą tarp 
teigimo ir kritikos, ji užbaigia difuzijos judesį ir postmoder- 
nizmui suteikia plačią galiojimo erdvę. 

Lėkštoji postmodernybė - nes labiausiai jos paviršuti- 
niškosiose atmainose skleidžiamas difuzinis postmoder- 
nizmas, - be to, dar atitraukia dėmesį nuo tikrojo ir geres- 
nio — precizinio - postmodernizmo. Tas, kuris vadovaujasi 
tik nuotaikomis, įtaigauja, kad nesą jokių konceptų; tas, 
kuris principų neturinčioje kritikoje jaučiasi kaip inkstas 
taukuose, nėra suinteresuotas išryškinti naujas tendencijas 
ir dėsningumus; tas, kuris lieja jausmingas krokodilo aša- 
ras, temdo bet kokį skaidrų žvilgsnį. Iš tikrųjų esama abiejų 
postmodernizmų: ir difuzinio, ir precizinio. Kas susipažinęs 
su pastaruoju, žino, koks neproduktyvus ir nepakenčiamas 
yra pirmasis. Vyraujantis difuzinis postmodernizmas ap- 
gailėtinas net dviem atžvilgiais: kad yra toks niekam tikęs 
ir kad nerdamasis iš kailio stengiasi užgožti ir diskredituoti 
visas kitas postmodernizmo versijas. Dėl be sąvokų klydinė- 
jančio ir principų neturinčio postmodernizmo neverta per 
daug aušinti burnos. Apibrėžti reikštų daryti jį atpažįstamą 
ir apnuoginti jo fatališkumą. Dėl to, kad bendrininkavo 
su konformistine pseudokritika, jam nevalia toliau kaip 
niekur nieko būti padėties šeimininku. Ne jam, o preci- 
ziniam postmodernizmui būtina suteikti erdvės. Šis yra 
tikras ir veiksmingas postmodernizmas. Jis nepasiduoda 
kratinio keliamam triukšmui ir nepaklūsta bet kokioms 
vaikiškoms sumaišties išdaigoms - jis, laikydamasis - 
skirtybės principo, pasisako už tikrą daugybingumą, jį 
saugo ir plėtoja. Užuot iš daugio daręs makalynę ir jo 
atžvilgiu skleidęs abejingumą, precizinis postmoder- 
nizmas stiprina jį tiksliau apibrėždamas. Užuot laisvame 
sambrūzdyje ištraukęs geluonį skirtybėms, jis pabrėžia jų 

konfliktą. Užuot ieškojęs naivios ir ciniškos kompensacijos, 
jis negailestingai ir smarkiai kritikuoja. Atėjo metas šį kitokį 
postmodernizmą įprasminti teoriškai ir praktiškai. Kaip tik 
dėl jo - ne dėl atrakcionų parko, o realios konfrontacijos, ne 
dėl vartotojų kultūros, o tikrovės įvairovės, ne dėl principų 
neturinčio, 0 gyvenamojo pasaulio postmodernizmo - atsi- 
rado šis tyrimas. 

Šiam  postmodernizmui aiškiai netinka neigiamieji 
predikatai, kuriais buvo patogu naudotis kaip postmo- 
dernumo atpažinimo ženklais, todėl užuot ėjus pramintu 
taku ir rizikavus sukelti abejones pamiltomis įprastinėmis 
priešiškomis pažiūromis, verčiau jam traukiamasi iš kelio. 
Šis postmodernizmas iš tikrųjų nėra nei iracionalus (jei toks 
būtų, jį reikėtų vadinti superracionaliu), nei garbstantis tai, 
kas angliškai nusakoma žodžiais „anything goes““, jis labai 
tiksliai atsižvelgia į skirtumus, ką reiškia eiti koja kojon, 
žingsniuoti greta ir žengti į pražūtį. Jis taip pat nepropaguo- 
ja be atodairos, bet vertina specifinius ir įvardija bendruo- 
sius dėsningumus, pasisako ne už orientacijos nebuvimą, o 
už tikslius duomenis. 

Šis kitas, šis tikrasis postmodernizmas nėra siauras reiš- 
kinys. Jis nesiriboja vien, tarkim, amerikietišku gyvenimo 
būdu arba prancūzų mentalitetu. Jo mastas platėsnis, iš- 
tvermė didesnė. „Amerikietiškas“ gyvenimo būdas yra iš 
esmės toks pat kaip ir Vakarų. Ir „prancūzų“ mentalitetas 
nieku būdu nesibaigia vien prancūziškai kalbančia teritorija. 
Jis nėra toks nei savo kilme, nei mastais, nei dabartine pa- 
dėtimi. Jau Pascalis priklausė prie (iki šiol nepripažintų) jo 
pirmtakų, tačiau ir neprancūzų mąstytojai, tokie kaip Kan- 
tas arba Wittgensteinas, yra nepaprastai reikšmingi. Ir net 


* Tinka bet kas (angl. k.). 

pats Žymiausias šios krypties filosofas - Lyotard'as — prisi- 
pažino, kad artimiausias jam mąstytojas yra Aristotelis?. Tai 
turi priversti susimąstyti tuos, kurie postmodernizme regi 
tik trumpalaikį mados reiškinį. Postmodernybės šaknys 
gilesnės, jos radimasis kur kas ilgesnis, ir ji nagrinėja reikš- 
mingesnes problemas nei dienos aktualijos. Šią problemati- 
ką ryškiausiai pateikia ir išsako „amerikietiškas gyvenimo 
būdas“ ir „prancūzų mentalitetas“, bet patys klausimai yra 
nepalyginamai platesni. Todėl galima neabejoti, kad vieną 
gražią dieną, kai apie „postmodernybę“ jau niekas nebekal- 
bės, svarbiausieji klausimai bus buvę reikšmingi. 

Apskritai būtina aiškiai įsisąmoninti, kad postmo- 
dernybė ir postmodernizmas - visai ne meno teoretikų, 
menininkų ir filosofų išradimas. Veikiau mūsų tikrovė ir 
gyvenamasis pasaulis pasidarė „postmodernūs“. Oro susi- 
siekimo ir komunikacijų amžiuje heterogeniški dalykai taip 
suartėjo, kad kiekviename žingsnyje susiduria kaktomuša, 
ir vienalaikiškumas to, kas nevienalaikiška, virto nauja pri- 
gimtimi. Tikrovėje atsirado bendra simultaniškumo situa- 
"Cija ir skirtingų konceptų bei reikalavimų interpenetracija. 
Į šiuos pagrindinius iššūkius ir problemas atsakymų ieško 
postmodernusis pliuralizmas. Tos situacijos jis neišranda, 
o tik ją atspindi. Jis nuo jos nenusigręžia, o mėgina atitikti 
laiką ir prilygti jo keliamiems reikalavimams. 


3... celui dont je me sens le plus prės, cest finalement Aristote“ (Jean- 
Francois Lyotard und Jean-Loup Thėbaud. - Au Juste, Paris, 1979, 52, pa- 
našiai 58 ir toliau). 

1. Postmodernybė čia suprantama kaip radikalus daugy- 
bingumas, o postmodernizmas ginamas kaip jo koncepcija. 
Būdingas postmodernistinio daugybingumo bruožas anks- 
tesniojo atžvilgiu yra tai, kad postmodernistinis daugybin- 
gumas nėra tik vidaus reiškinys bendrame horizonte, - jis 
liečia kiekvieną tokį horizontą, tiksliau sakant, ribas arba 
pagrindą. Jis prasimuša pro horizontų daugį, verčia skirtin- 
gai įsivaizduoti ribas, pripažįsta pagrindų įvairovę. Jis taiko 
į substanciją, nes skverbiasi prie šaknų. Todėl čia vadinamas 
„Tadikaliuoju daugybingumu““. 

Pažymėtina, kad toks daugybingumas vienur ir kitur 
gyvuoja seniai, jau nuo modernybės laikų. O kai jis - kaip 
dabar - tampa visuotiniu pagrindiniu įstatymu, kai egzis- 
tuoja nebe vien abstrakčiose spekuliacijose ir atskiruose 
kultūrologų būreliuose, o ima lemti gyvenamosios tikrovės 
mastus, keičiasi visas žaidimas. Kaip tik tai ir vyksta post- 
modernybėje. Postmodernybė yra ta istorijos fazė, kurioje 
radikalusis daugybingumas darosi realus ir imamas pripa- 
žinti kaip pagrindinė visuomenių suvoktis ir kurioje dėl tos 
priežasties įgyja svarbą, net pradeda vyrauti ir būti privalo- 
mi daugybiniai prasmės ir veiklos modeliai. Jei šis pliurali- 
zavimas būtų aiškinamas kaip vien irimo procesas, jo išvis 
niekas nepripažintų. Jis yra itin teigiama vizija. Jo negalima 
atskirti nuo tikrosios demokratijos. 

2. Pagrindinė postmodernybės patirtis - tai itin skirtingų 
žinojimo formų, gyvenimo iššūkių, veiklos modelių patirtis. 
Šios konkrečios proto formos savaime atsiskleidžia kaip 
prasmingos. Išoriškai jas sunkiau pažinti negu nepažinti. O 
pažinti galima remiantis viena palyginti paprasta patirtimi: 
kad tie patys dalykai, kitaip į juos pažiūrėjus, gali atrodyti 
visai kitaip ir kad ši kita Žiūra anaiptol nereiškia turinti 

mažiau „šviesos“ nei anoji — tik toji „šviesa“ yra kita. Švie- 
sa - tą rodo patirtis - visada yra šviesa sau. Senasis Saulės 
modelis - viena Saulė visiems ir virš visko —- nebegalioja, jis 
pasirodė esąs nepagrįstas. Jei ši patirtis neatmetama, o lei- 
džiama jai galioti, patenkama į „postmodernybę“. Nuo šiol 
tiesa, teisingumas, humaniškumas yra daugiskaita. 

3. Šio principinio pliuralizmo neišvengiamas padarinys 
ir kita pusė yra jo apsisprendimas priešintis totalitarizmui. 
Postmodernybė, remdamasi savo patirtimi, kad skirtingybė 
turi teisę egzistuoti, ir remdamasi savo įžvalga į tos teisės 
nepripažinimo mechanizmą, kategoriškai pasisako už daugį 
ir ryžtingai stoja prieš visas senas ir naujas hegemonijos pre- 
tenzijas. Ji yra už koncepcijų, kalbinių žaidimų ir gyvenimo 
formų įvairovę ne iš aplaidumo ir menkaverčio reliatyviz- 
mo, 0 dėl istorinės patirties ir laisvės. Filosofinė paskata yra 
kartu ir moralinė. Postmodernybė laikosi pažiūros, kad bet 
koks pretendavimo į išskirtinumą šaltinis gali būti tik ne- 
pelnytas dalinio dalyko kėlimas į tariamo absoliuto rangą. 
Todėl ji palaiko daugį ir nepritaria išimtinumui, yra prieš 
monopolijas ir atskleidžia piktnaudžiavimus. Jos šūkis - gy- 
venimo būdų ir veiklos formų, mąstymo tipų ir socialinių 
koncepcijų, orientavimosi sistemų ir mažumų daugybišku- 
mas. Šiuo atžvilgiu ji nusiteikusi kritiškai. Ji neturi nieko 
bendra su lengvabūdišku status guo patvirtinimu. Tas, kuris 
modernybėje regi tik „anstatinio“ pobūdžio reiškinį ar vien 
kompensacines strategijas, modernybės nepažįsta. 

4. Įvairiose srityse, kuriose kalbama apie postmoderny- 
bę, toks daugybiškumas iškyla kaip pagrindinis postmoder- 
nybės požymis. Šis teiginys anaiptol nėra savaime supran- 
tamas dalykas. Neretai autoriai, kurie puikiai nusimano tik 
tam tikrose srityse, įtikinėja, kad kitose srityse eksplikuoja- 
ma postmodernybė neturinti nieko bendra su jų vaizduo- 
jamąja, kuriai, suprantama, pasistengiama suteikti savitų 

bruožų. Ribotai suvokiamose srityse tokie teiginiai galbūt 
ir yra teisingi. Tačiau literatūroje, architektūroje, apskritai 
menuose, taip pat socialinėje sferoje - nuo ekonomikos, po- 
litikos iki mokslinių teorijų bei filosofinių refleksijų — post- 
modernistinių reiškinių sutapimai yra tiesiog akivaizdūs. 
Dėl tų sutapimų „postmodernybė“ ir yra sąvoka, o ne vien 
patogus šūkis, todėl ji gali būti plėtojama kaip koncepcija, o 
ne tik pasitelkiama kaip mąstymo mada. 

5. Postmodernybė nieku būdu nėra tai, ką įtaigauja jos 
pavadinimas ir ką jai neteisingai priskiria įprastinė dvi- 
prasmybė: tai ne trans- ir ne intermodernybė. Pagrindinį jos 
turinį - daugybingumą - jau propagavo XX a. modernybė, 
tokios svarbios instancijos, kaip mokslas ir menas. Postmo- 
dernybėje šis modernybei būtinas reiškinys dabar figūruoja 
kaip beribė tikrovė. Todėl savo turiniu postmodernybė visai 
nėra antimoderni, o forma - ne šiaip sau transmodemi: ją 
reikia suprasti kaip egzoterinę kadaise ezoteriškos XX a. 
modernybės realizacijos formą. Tad galima teigti, kad iš 
tikrųjų ji yra radikaliai moderni, o ne postmoderni, ir kad pri- 
klauso - kaip jos transformacijos forma - modernybei. Tą turi 
išreikšti knygos pavadinimas Mūsų postmodernioji moderny- 
bė. Modernybė yra daiktavardis. Postmodernioji - tik nuoroda, 
kokiu būdu tą modernybę šiuo metu reikia realizuoti. Mūsų 
reiškia, kad modernybė yra „postmodermaus“ pobūdžio. 
Mes dar gyvename modernybėje, bet gyvename tiksliai rea- 
lizuodami tai, kas „postmodernu“. 

„Kalbant labai tiksliai, mūsų postmodernioji modernybė 
yra post-moderni tik kitos modernybės atžvilgiu - ne pa- 
skutiniosios ir toliau gyvuojančios XX a. modernybės, o 
modernybės seniausia ir iš tikrųjų pasenusia prasme, mo- 
dernybės naujųjų laikų prasme. Postmodernybė atsisveikina 
su modernybės pagrindine obsesija, su vienovės erdvėmis, 
kurios driekėsi nuo mathesis universalis sampratos, pasaulio 

istorijos filosofijų projektų iki globalių socialinių utopijų 
planų. Radikalusis postmodernusis daugybingumas atmeta 
šiuos totalitarizmu realizuojamo daugybingumo siekiančios 
vienovės varžtus. Todėl postmodernybė yra aiškiai vėlyves- 
nė už naujuosius laikus, vadinasi, ir post-moderni šia „mo- 
dernybės“ priešpriešinimo naujiesiems laikams prasme. Ir 
priešingai, orientuojantis į XX a. modernybę, postmoderny- 
bę reikėtų vadinti radikaliai modernia. 

Tiesa, vienu svarbiu požymiu postmodernybė skiriasi 
nuo radikaliųjų XX a. modernybės tendencijų. Modernybę ji 
tęsia, bet atsisveikina su modernizmu. Ji atmeta stiprinimo, 
atnaujinimo, pralenkimo, įveikimo ideologiją, ji nepripažįsta 
visokių izmų ir jų akceleracijos dinamikos. Todėl ir pažiūra, 
kad postmodermnybė norinti paprasčiausiai užimti moder- 
nybės vietą arba ją įveikti, galimas daiktas, priskirtina prie 
jos nesusipratimų (saviapgaulės). Atlikdama tokį įveikos 
judesį, postmodernybė tiesiog pralaimėtų modernybei - ne 
jos į ateitį nukreiptai, daugybinei tendencijai, o abejotinai 
naujųjų laikų liekanai, nes modernistinė tąsos pralenkimo 
ideologija yra neabejojamai tiksli moderniai sudinaminta 
naujųjų laikų absoliutybės dekreto forma. Tokiomis prano- 
kimo ir įveikimo kategorijomis neįmanoma suvokti postmo- 
dernybės istorijos proporcijų — nei senesnės, nei tos jaunes- 
nės istorijos, kuri vadinama „modernybe“. (Juolab kad toji 
modernybė jau spėjo virsti tam tikra tradicija, - belieka tik ją 
išpažinti ir pritarti jos projektams: ne atmetant tradiciją, kaip 
reikalavo modernistinė ideologija, o pasirengus ją priimti, ir 
tai priklauso pagrindinėms naujos, postmodernios sąmonės | 
ir istorijos mąstymo patirtims.) Tad ir santykyje su istorija 
postmodernybė iškyla kaip modernybė, kuri atsikratė nau- 
jųjų laikų balasto. 

6. Postmodernusis daugybingumas yra susijęs ne tik su 
siekiu įgyti laisvę, bet ir su problemų naštos pasunkėjimu, 

kitaip sakant, su nauju jautrumu probleminėms situacijoms. 
Tai ir praktinio, ir teorinio pobūdžio problemos. Postmoder- 
nybė turi stiprų etinį pagrindą. Ji reikalauja naujos elgsenos 
su daugybingumu, t.y. su svaraus radikalumo įgavusiu 
daugybingumu:. Ji reikalauja naujoviškos, tiksliai šį radikalų 
ir todėl eo ipso kontliktišką pliuralizmą atitinkančios etikos. 
Negana to, naujai iškyla proto problema. Daugybingu- 
mas — be kita ko - atsiskleidžia kaip racionalumo formų 
daugis. Tų formų santykio nebeįmanoma reguliuoti atsi- 
žvelgiant į vieną vienintelę privalomą racionalumo formą, 
į tam tikros rūšies hiperracionalumą. Neįmanoma jau vien 
todėl, kad absoliutaus heterogeniškumo dogma (kurią gina 
tik skirtybę tepripažįstantis postmodernizmas) neatsilaiko 
prieš išsamesnius tyrimus. Būtina sukurti naujovišką proto 
koncepciją, kuri neignoruotų tikros skirtybės matmens ir be 
reikalo neatmestų komunikacijos reikmių, o nubrėžtų ir iš- 
saugotų ne tik įvairių racionalumo formų ribas, bet suteiktų 
galimybę egzistuoti ir vykti perėjimams bei tarpusavio su- 
sidūrimams ir tuo būdu atnaujintų klasikinę proto funkciją 
intelekto formacijų atžvilgiu. Tokia specifiškai „postmoder- 
ni“ proto samprata pateikiama skyriuje apie „transversinį 


protą . 


3. Apžvalga 


Pagrindiniai tyrimo aspektai iš esmės jau suminėti. 
Pirmame skyriuje apžvelgiamos įvairios postmodernybės 
raiškos sritys stengiantis suformuluoti jos apibrėžimą. 
Antrame skyriuje gilinamasi į modernybės sąvoką ir moder- 
nybės diagnozių bei postmodernybės prognozių retleksijas. 
Trečiame skyriuje detaliau nusakoma, kuo skiriasi naujieji 
laikai, modernybė ir postmodernybė. Ketvirtame skyriuje, 

remiantis žymiausia postmodernybės raiškos sritimi — ar- 
chitektūra - aptariami įvairūs postmodernybės motyvai, 
konceptai, galimybės ir pavojai. Penktame skyriuje temas 
pradedama gvildenti filosofiškai. Pradžioje pateikiama fi- 
losofinės diskusijos apie postmodernybę apžvalga. Šeštame 
skyriuje diskutuojama apie Lyotard'o labiausiai išplėtotas 
filosofinio postmodernizmo pozicijas. Septintame skyriuje 
šios koncepcijos fone postmodernybė atskleidžiama kaip 
specifinė XX a. modernybės realizacijos forma. Dviejuose šio 
skyriaus intarpuose nagrinėjamas postmodernybės santykis 
su konkuruojančiais dabarties apibūdinimais: Heideggerio 
postmetafizika ir technologijų amžiaus teze. Aštuntame sky- 
riuje aiškinama vėlesnioji Lyotard'o „prieštaros“ koncepcija 
ir išryškinami šio mąstymo aštrūs kampai bei problemos. 
Devintame skyriuje neatsakyti klausimai įkomponuojami į 
platesnį dabartinės diskusijos apie protą horizontą. Dešimt- 
ame skyriuje metamas retrospektyvus žvilgsnis į atskirus 
tradicinius problemos sprendimo būdus, kad paskui vie- 
nuoliktame skyriuje būtų galima išplėtoti transversinio proto 
koncepciją. Dvyliktame skyriuje duodami paskutiniai nuro- 
dymai dėl postmodernybės signatūros ir perspektyvų. 


I skyRIUS. „POSTMODERNYBĖ“. 
PAVADINIMO GENEALOGIJA, TERMINO 
APIMTIS, SĄVOKOS PRASMĖ 


1. Kontroversijos, kuriozai, klišės 


Jau ne vieneri metai, kaip nauja sąvoka - „postmo- 
dernybė“ - eina iš lūpų į lūpas. Be jos neišsiverčia joks 
literatūros skyrius laikraštyje, jokia konferencija ar apsi- 
skaitęs amžininkas. Ir vis dėlto vargu ar kas kaip reikiant 
žino, apie ką kalba, kai sako „postmodernybė“. Tas pa- 
vadinimas, kuris turi apibūdinti dabartį ir netolimą at- 
eitį ir privalo rodyti, kad gyvename nebe modernybėje, o 
tarpsnyje po modernybės, yra nepaprastai margas ir itin 
ginčytinas. 

Pirma, jis ginčytinas teisėtumo atžvilgiu. Kai kas teigia, 
jog nesą naujo termino vartojimą pateisinančių reiškinių. 
Postmodernybė - tai tik senas vynas naujuose vynmaišiuo- 
se, o kalbos apie ją - vien išgarsėti trokštančių mados pra- 
našų šurmulys arba nesunkiai demaskuojamas mėginimas 
sprukti į krūmus tų, kurie, skelbdami naują epochą, nori 
nusišalinti nuo dabarties keliamų reikalavimų. Kiti vėlgi įro- 
dinėja, kad net jei ir būtų naujų reiškinių, tai amžininkams 
visai nederą nustatinėti epochų kaitos - tai būsimų kartų ir 
būsimų istorikų uždavinys, o daryti tai dabar - ne kas kita, 
kaip pretenzingumas. 

Antra, pavadinimas „postmodernybė“ ginčytinas ir var- 
tojimo srities atžvilgiu. Ši sąvoka vartojama vis mažiau pras- 
mingai. Iš pradžių postmodernybė buvo literatūrologijos 
sąvoka, bet paskui laipsniškai perėjo į kitas sritis, pirmiausia 
į architektūrą, po to į dailę, vėliau persimetė į sociologiją, 
neblogai įsitvirtino filosofijoje, o šiuo metu, atrodo, nebė- 
ra tokio sektoriaus, kuriam negrėstų šio viruso užkratas. 
1984 m. JAV pasirodė knyga apie postmoderniąją teologi- 
ją, 1985 m. - apie postmodernųjį turizmą, o 1986 m. - apie 
postmodernųjį pacientą. 1987 m. numatyta išleisti knygą 
apie postmoderniąją kūno kultūrą ir postmoderniosios 
meditacijos knygą. Mintyse šią seriją galima nesunkiai tęsti: 
pradėti dviejų Žmonių santykiais postmodernybėje (apie tai 
jau būta radijo interviu), paminėti postmoderniosios gastro- 
nomijos vadovėlį ir baigti postmoderniuoju švelnumu. Nuo 
širdį pykinančių postmodernių darinių tuo tarpu susilaiko- 
ma. Dabar jų turime tokių: pirma šikimiki postmodernybė, 
paskui saloninė postmodernybė ir galiausiai karvidės post- 
modernybė - viskas pagrindžiama ir įrodoma. 

Trečia, pavadinimas „postmodernybė“ ginčytinas laiko 
nuorodos atžvilgiu. Jungtinėse Amerikos Valstijose, kur 
prasidėjo diskusijos, žodis postmodernybė visų pirma buvo 
vartojamas kalbant apie šeštojo dešimtmečio reiškinius. Kai 
diskusijos persikėlė į Europą - maždaug apie 1970 metus ir 
tuo terminu buvo įvardijami aštuntojo dešimtmečio reiš- 
kiniai, - New Yorker jau buvo galima perskaityti, kad su 
postmodernybe esą baigta ir dabar skelbiama postpostmo- 
dernybė. Antra vertus, postmodernybė užkariavo vis dau-' 
giau praeities teritorijų. Rudolfui Pannwitzui, kuris savo 
darbuose šį terminą ėmė vartoti jau labai anksti, visa tai at- 
rodė tolima ateitis. O Arnoldui Toynbee, netiesiogiai padė- 
jusiam šiam pavadinimui plisti, atrodė, kad postmodernybė 
prasidėjusi jau 1875 m. Umberto Eco „Prieraše“ savo labai 

postmoderniam romanui Rožės vardas išreiškė nuogąstavi- 
mą, kad postmodernumo kategorija bus, ko gero, pasiekusi 
net Homerą. Ir tai nebuvo taip jau perdėta. Nes kai Jeanas- 
Francois Lyotard'as, žymus postmodernybės filosofas, prieš 
keletą metų apžvelgė Vakarų klasikus norėdamas atsakyti 
į klausimą, kam savo postmodernistinėmis pažiūromis jau- 
čiasi artimiausias, neabejodamas nustatė, kad tai esąs Aris- 
totelis, vadinasi, tas, kurio darbuose postmodernių dalykų, 
jei išvis čia apie tai galima kalbėti, turi būti anksčiau už bet 
kokią modernybę. 

Ketvirta, pavadinimas „postmodernybė“ labiausiai gin- 
čytinas turinio atžvilgiu. Vieniems postmodernybė reiškia 
tiesiog naujųjų technologijų amžių arba- dar trumpiau 
tariant - SDI“ ideologiją. Kitiems, priešingai, pasinaudojant 
postmodernybe, tiesiog atsisveikinama su technokratiniu 
dominavimu, tad postmodernybė yra žalia, ekologiška, 
alternatyvi. O štai kita priešingybė: viena grupė tikisi „post- 
modernybės“ šūkiu suvienyti susiskaldžiusią visuomenę 
(pavyzdžiui, paskelbiant naują mitą), o kita laukia tiesiog 
didesnės pliuralizacijos ir fragmentacijos epochos. Tai, kas 
čia yra taip priešinga, kitu požiūriu gali būti suderina- 
ma, - sakysim, reiškiant pretenzijas protui, kai nors ir dėl 
priešingų motyvų vienas kitam nepasiduoda mito šalininkai 
ir fragmentininkai: mito šalininkai priekaištauja protui, kad 
šis nepajėgiąs atlikti būtinos vienijimo funkcijos ir todėl gra- 
sinąs torpeduoti integraciją, o fragmentininkai reiškia nepa- 
sitenkinimą dėl visai priešingo dalyko - kad protas gaminąs 
e0 ipso vienovę ir esąs, nors aiškiai neišreikšta forma, tero- 
ristas. Regis, postmodernybė yra tai, kad sutarimą galima 
pasiekti reiškiant pretenzijas baigiamosioms išvadoms. 


* SDI, iš angl. Strategic Defense-Iniciative - strateginės gynybos iniciatyva 
(dar vad. „žvaigždžių karais“. - Vert. past.) 

Tokių paradoksų akivaizdoje pradedi suvokti viena: jei 
nebėra vilties šį reiškinį suprasti, tada belieka paklausyti 
senėliau pasiūlyto patarimo ateityje vėl tenkintis tokia įpra- 
stine žodžių daryba kaip Post-amt, Post-bote ir Post-scheck ir 
nebekvaršinti galvos dėl kažkokios post-modernybės“*. 

Tai savo ruožtu primena kitą sąmojį, pasakytą per 
vieną architektų konferenciją. Buvo nustatyta, kad daug 
postmoderno stiliaus statinių siejasi su vienu pavyzdiniu 
ankstyvojo moderno statiniu, konkrečiai - su archtekto Otto 
Wagnerio suprojektuotu ir 1906 m. pastatytu Vienos pašto 
taupomųjų kasų pastatu. Taigi galiausiai rastas - netrukus 
teigė vienas humoro jausmo nestokojantis konferencijos 
dalyvis - įtikinamas žodžio „postmodernas“ paaiškinimas: 
aišku kaip dieną, „postmodernas“ - tai šio pašto modernas 
ir iš jo kylanti tradicija. 

Pokštas pokštu, bet jame glūdi ir gilesnė prasmė, nes iš 
tikrųjų dabartinės postmodernybės ryšio su ankstesne mo- 
dernybe esama ne vien architektūroje, tačiau pirm leisda- 
miesi į tokias smulkmenas, turime dar daug ką išsiaiškinti. 
„-Neneigsime: sąvoka „postmodernybė“ paranki vartoti kaip 
šūkis, bet kaip konceptas yra miglota. Tačiau tai anaiptol 
nereiškia, kad ji yra tik „vaiduoklis“ (Jaufsas) arba turi likti 
„Įrėminančia sąvoka“ (Eco).! Dalykas kur kas rimtesnis, kad 
ji būtų galima atmesti šitaip klijuojant etiketes, ir kur kas tu- 
riningesnis, kad būtų galima taip lengvai nuo jo atsiriboti. 

„Postmodernybės“ pavadinimas reiškia, jog kalbama 
apie sudėtingą proceso kaitą. Vyksta permainos ne tik este- 


* Vok. Postamt - paštas, Postbote - laiškanešys, Postscheck - pašto čekis, tad ir 
Postmoderne būtų galima versti „pašto modernybė“. (Vert. past.) 

' Plg. Hans Robert Jau6, „Der literarische Prozeš des Modernismus von 
Rousseau bis Adomo“ (Adorno-Konferenz 1983, hrsg. von Ludwig von Friede- 
burg und Jūrgen Habermas, Frankfurt a. M., 1983, 95-137, čia 95) ir Umberto 
Eco, Nachschrift zum „Namen der Rose“, Mūnchen-Wien, 1984, 77. 

tikos ar vien architektūros srityse - nuo tokio susiaurinimo 
tiesiog kenčia Europoje ir ypač Vokietijoje plėtojamos dis- 
kusijos, - bet ir sociologijoje, ekonomikoje, technologijoje, 
moksle, filosofijoje. Perėjimas nuo industrinės gamybos 
prie postindustrinės paslaugų ir postmodernios veiklios 
visuomenės, pramonės persiorientavimas nuo globalinių 
konceptų prie diversifikacijos strategijų, naujų technolo- 
gijų sąlygoti struktūros pokyčiai komunikacijoje, mokslo 
domėjimasis nedeterminuojamais procesais, saviorganiza- 
cijos struktūromis, chaosu ir skaidos dimensija, filosofijos 
atsisveikinimas su griežtu racionalizmu ir scientizmu bei 
perėjimas prie konkuruojančių paradigmų įvairovės, - visa 
tai yra procesai, rodantys didžiules permainas modernybės 
pozicijų atžvilgiu. Prie šių pavyzdžių nesunku pridurti ir 
kitus: ekologinė sąmonė, naujasis feminizmas, kai kurie 
regionalizmai, grįžimas prie ezoterinių tradicijų, galiausiai 
alternatyvių praktikų pripažinimas medicinoje. Į šias tikro- 
vėje ir mąstyme vykstančias slinktis modernybės atžvilgiu 
reikia Žiūrėti rimtai - jų negalima atmesti pagyrūniškais sa- 
vęs įtikinėjimo ritualais. Jų taip pat nedera tiesiogiai perimti: 
jas reikia suvokti kritiškai, t. y. daryti skirtumą tarp teisingo 
vertinimo ir paprasčiausio šaipymosi. 

Kad susipažintume su reiškinių panorama, o svarbiausia, 
kad, nepasiduodami minėtai vartosenos statistikai, apibrėž- 
tume ir motyvuotume postmodernybės sąvoką, pirmiausia 
rekonstruosime „postmodernybės“ genealogiją ir nagrinėsi- 
me jos įsitvirtinimą įvairiose gyvenimo srityse. Apibrėžda- 
mi ir motyvuodami postmodernybės sąvoką, norime ne tik 
parodyti, kad įvairiose srityse iš tikrųjų egzistuoja postmo- 
dernių reiškinių dermė, bet ir sustabdyti nesąžiningumus 
tos kritikos, kuri, kaip feljetonistas, per daug į nieką nesi- 
gilindama pliekia postmodernybės tuštybę, kaip tik tuo ją 
pagerbdama. Pradėjęs terminą nagrinėti, iš pradžių pamatai 

didžiausią sąvokos įvairavimą, bet netrukus išryškėja tam 
tikri bendri sąvokos kontūrai. Apibūdinti postmodernybės 
sąvoką ir bus tolesnės analizės tikslas. 


2. „Postmodernybės“ pavadinimo genealogija 


Šio pavadinimo istorijoje pažymėtini keturi ankstyvieji 
blyksniai. Pirmieji trys lieka be padarinių ir tik ketvirta- 
sis - uždelstos indukcijos būdu - duoda pradžią dabartinės 
„postmodernybės“ sąvokos raidai. Tai įvyko 1959 m., tačiau 
pirmą kartą žodis paminėtas kur kas anksčiau. Sąvokos is- 
torikų maksima - ją suformulavo Lutzas Geldsetzeris, - o 
pagal ją postmodernybės sąvoką imta vartoti maždaug 
penkiasdešimčia metų anksčiau negu paprastai manoma, 
mūsų tyrime pasitvirtina per akis: ji vartojama daugiau nei 
šimtas metų. Apie 1870 m. anglų saloninis tapytojas Johnas 
Watkinsas Chapmanas pareiškia, kad jis ir jo bičiuliai už- 
simoję veržtis į „postmodernią tapybą“'*. „Postmoderni“ 
tapyba čia reiškia - modernesnė už tada vyravusį prancūzų 
impresionizmą. Vartodamas epitetą „postmodernus“, Chap- 
manas nori pasakyti, kad imasi ne įprastinės reakcingos, o 
pažangios impresionizmo kritikos. Šis pirmas termino pa- 
vartojimas, kiek iki šiol žinome, paskesnei raidai tiesioginio 
poveikio nepadarė. 

Antrą kartą pavadinimas pasirodo - vėl tik kaip epite- 
tas- 1917 m. Rudolfo Pannwitzo darbe. Veikale Europos 
kultūros krizė jis kalba apie „postmodernų Žmogų“, įsivaiz- | 
duodamas jį kaip visokiausių bruožų sankaupą: „sportiš- 
kai užsigrūdinęs, tautiškai nusiteikęs, kariškai išlavintas, 


= Plg. Dick Higgins, A Dialectic of Centuries. Notes Towards a Theory of the New 
Arts, New York, 1978, 7. 

religiškai aktyvus Žmogus yra kietasprandis, minkštakūnis, 
užimantis aukso vidurį tarp dekadento ir barbaro, išplau- 
kiantis iš radikalios europinio nihilizmo revoliucijos didžio- 
jo dekadanso“*. Kai žinai kontekstą, nesunku suprasti, ką 
Pannwitzas turi galvoje. Jis remiasi neigiama dabarties diag- 
noze ir įprastiniais gydymo receptais. Jis aiškina, kad „mūsų 
gyvenamoje žmogaus krizės epochoje ... visi tie pretenzingai 
saikingi kultūros siekiai, kuriais norima gydyti, atjauninti, 
auklėti“, yra „menki ir juokingi“, net „kenksmingi, jei siau- 
binga krizė pridengia ir dargi aptraukia kiautu mūsų neiš- 
matuojamai aukštą rangą bei išdidumą“?. Kaip sprendimo 
perspektyvą, Pannwitzas tam priešpriešina „postmodernųjį 
žmogų“. 

Visa tai, trumpai sakant, yra Nietzsche's parafrazė. Vis- 
kas, kas čia be skyrybos ženklų liete liejasi per daugelį kny- 
gos puslapių, yra ne kas kita, kaip nepaliaujamas Nietzsche's 
idėjų srautas, neretai virstantis kiču. Tai sakoma, be abejo, 
ne iš piktos valios, visai ne iš piktos. Tačiau tos mintys ne 
originalios, o įkyrios. Pannwitzo „postmodernus žmogus“ 
tėra tik kitais žodžiais pakartotas Nietzsche's „antžmogis“, 
kaip kad apskritai Pannwitzo samprotavimų foną sudaro 
Nietzsche's modernybės patologijų diagnozė - nusakoma 
iš esmės dekadanso ir nihilizmo sąvokomis - ir Nietzsche's 
modernybės įveikimo programa. (Vis dėlto įdomu, kad 
Nietzsche, kuris ir teigiama, ir neigiama prasme peršamas 
kaip postmodernybės tėvas, iš tikrųjų anksti ima šmėžuoti 
už šio pavadinimo.) Tad postmodernybę - jei remsimės Pan- 
nwitzu - reikėtų suprasti kaip bangos keterą, iškilsiančią po 
modernybės įdubos. 


2 Rudolf Pannwitz, Die Krisis der europūischen Kultur, Werke, Bd. 2, Nūrnberg, 
1917, 64. 


3 Ten pat. 

Visai kitaip modernybės sąvoka išnyra 1934 m., nepri- 
klausomai nuo Pannwitzo, Federico de Onizo, ispanų litera- 
turologo, tyrimuose“. Jo „postmodernybė“ nieku būdu nėra 
būsimo kultūros pakilimo signalas - ji žymi neilgą praeities 
periodą literatūroje, konkrečiau - ispanų ir ispanų-ameri- 
kiečių poezijoje. „Postmodernismo“ Onizui reiškia nuo 1905 
iki 1914 m. trukusią korektūros fazę, ėjusią po „modernismo“ 
(1896-1905), kol šis iš naujo ir stipriau ėmė reikštis kaip 
„Ultramodernismo““. Vadinasi, postmodernybė čia yra trum- 
pas - reaktyvus - tarpsnis tarp vieno ankstesniojo ir antro 
stipresniojo modernizmo. 

Vėlgi visai kita prasme „postmodern“ išnyra antrą 
kartą - šįsyk anglakalbėje erdvėje. Tai įvyksta 1947 m. 
D. C. Somervello parengtame Arnoldo Toynbee pagrindinio 
enciklopedinio veikalo Istorijos tyrimai sutrumpintame pir- 
mųjų šešių tomų variante“. Čia „postmodern“ žymi dabartinę 
Vakarų kultūros fazę. Šios postmodernybės pradžia, kaip 
jau minėta, yra 1875 m., o jos skiriamasis požymis — poli- 
tikos perėjimas nuo nacionalinės valstybės sampratos prie 
globalinės interakcijos. 

Tiek apie sporadiškus žodžio postmodernybė pasirody- 
mus. Jie tokie pabiri, kad neįmanoma įžvelgti nei vartojimo 
sąsajų, nei turinio bendrybių. Jau vartojimo sritys yra be 
galo skirtingos. Vieną kartą juo nusakomi tapybos dalykai, 
kitą kartą — visa kultūra, paskui apsiribojama tik literatūra, 
galiausiai jis taikomas politikai. Lygiai taip pat nevienoda ir 


* Nuo tų metų duomenis pateikia Michael K6hler, „Postmodemismus': Ein 
begriffsgeschichtlicher Uberblick“, Amerikastudien 12, 1977, Heft 1, 8-18. 


? Federico de Oniz, Antologia de la Poesia Espanola e Hispanoamericana, Mad- 
rid, 1934, XVIII. 

* Arnold J. Toynbee, A Study of History, Abridgement of Volumes I-VI by 
D. C. Somervell, Oxford, 1947, 39. 

chronologija: vienur nubrėžiama artesnė ar tolesnė ateities 
perspektyva, kitur - amžiaus pradžios fazė, galiausiai jau 
1875 m. prasidėjusi epocha. Na ir pats vertinimas nepa- 
prastai įvairus: postmodernybė reiškia tai naują pakilimą, 
tai trumpą tarpinę fazę, tai laiko reiškinį. Ir vis dėlto: nors 
pavadinimo vartosena iš pradžių ir labai įvairuoja, bet ne- 
trukus išsirutulios neblogus kontūrus turinti sąvoka. 


3. Sąvokos formavimasis Siaurės Amerikos 
literatūriniuose debatuose 


Paradigmiškai postmodernybės sąvoka formuojasi Šiau- 
rės Amerikos literatūros debatuose?. Ten ją perima Toynbee, 
bet suteikia visai kitokį turinį. O visko pradžia yra 1959 m., 
kai Žodį postmodernybė pavartoja Irwingas Howe, ir nuo 
tada iki šiol nenutrūksta diskusijos apie „postmodernybę“““. 
Howe konstatuoja (netrukus juo paseka Harry Levinas), 
kad dabartinė literatūra, ne taip kaip didžioji modernybės — 
Yeatso, Elioto, Poundo ir Joyce'o - literatūra, pasižyminti 
išsekimu, novatoriškumo ir paveikumo susilpnėjimuš. Šia 
prasme ji vadinama „post-modern“. Taigi ugningos disku- 
sijos pradžioje (kaip, pavyzdžiui, anksčiau buvo prasidėję 
nuo Pannwitzo) „postmodernybė“ nėra naujo kultūros pa- 


Plg. Gerhard Hoffmann, Alfred Hormnung, Rūdiger Kunow, „Modem', 
"Postmodern" und "Contemporary": Zur Klassifizierung der amerikani- 
schen Erzahlliteratur des 20. Jahrhunderts“. - Der zeitgenossische amerika- 
nische Roman, hrsg. von Gerhard Hoffmann, Mūnchen, 1988, Bd. 1, 7—43. 


Kiek anksčiau Peteris F. Druckeris, pasinaudodamas „postmodernybės“ 
sąvoka, mėgino nubrėžti ateities perspektyvas (The Landmarks of Tomorrow, 
New York, 1957; plg. ypač „Introduction“, IX-XII). 

Irwing Howe, „Mass Society and Postmodern Fiction“. - Partisan Review 
XXVI, 1959, 420-436; Harry Levin, „What Was Modernism?“. - Massachu- 
selts Review I, 4, 1960, 609-630. 


M 
“ 

kilimo ženklas po modernybės pasitraukimo: priešingai - ji 
yra nykaus nuosmukio po ryškių modernybės suklestėjimų 
diagnozė. 

Aiškus daiktas, ši neigiama diagnozė ilgai negyvavo. Net 
ir Howe bei Levinas nelaikė tų savo neigiamų konstatavi- 
mų priekaištu, o tik nurodė, kad esą visai natūralu, jei po 
modernybės pasitraukimo eina konsolidacijos fazė, jei po 
modernybės laimėjimų mažiau tabu turintys, ne tokie mo- 
dernūs laikai teikia mažiau profiliavimo šansų ir jei naujoji 
masių visuomenė niveliuotose formose randa adekvatų savo 
atvaizdą. Ir netrukus, jau septintojo dešimtmečio viduryje, 
postmodernioji literatūra susilaukė naujo teigiamo verti- 
nimo. Tokie kritikai kaip Leslie Fiedleris ir Susan Sontag, 
atsisakę remtis vien tik klasikinės modernybės kriterijais, 
išsivadavo iš pesimistinių kultūros vertinimų ir įgijo laisvę 
pastebėti specifines šios naujos literatūros ypatybes bei jas 
ginti. Svarbiausi tokių autorių kaip Borisas Vianas, Johnas 
Barth'as, Leonardas Cohenas ir Normanas Maileris nuopel- 
nai dabar imti vertinti pagal naujos elitinės kultūros sąsajas 
su masine kultūra. Nors klasikinės modernybės literatūra 
pasižymėjo subtilia sąranga, nors ji taip pat priklausė prie 
elitinės literatūros ir savaisiais stiklo karoliukų žaidimais 
pakilo tik iki viršutinio intelektualumo sluoksnio, naujoji 
literatūra vis dėlto ištrūksta iš šio dramblio kaulo bokšto. 

Apie tai 1969 m. kalbėjo Leslie Fiedleris savo garsiame 
straipsnyje „Cross the Border - Close the Gap“ („Peržen- 
kite ribą - užkaskite griovį“). (Įdomu, kad šis straipsnis 
pirma pasirodė ne literatūriniame žurnale, o Playboy. Ribų ' 


* Leslie Fiedler, „Cross the Border - Close the Gap“. - Playboy, Dez., 1969, 
151, 230, 252-254, 256-258. Su vertimu į vokiečių kalbą - jo pavadinimas 
„Uberguert die Grenze, schliešt den Graben!“ - galima susipažinti leidi- 
nyje Mūrz-Mammut. Mūrz-Texte, hrsg. von Jėrg Schroder, Herbstein, 1984, 
673-697. 

peržengimas - šios literatūros programa - buvo kartu ir jį 
propaguojančios literatūros kritikos metodas.) Straipsnio 
pradžioje Fiedleris gan kategoriškai pareiškia: „Beveik visi 
dabartiniai skaitytojai ir rašytojai - visai akivaizdžiai nuo 
1955 m. - yra įsisąmoninę faktą, kad išgyvename literatūros 
modernybės agoniją ir postmodernybės gimimo skausmus. 
Literatūra, kuri siekė vadintis „modernia“ (pretendavo rep- 
rezentuoti neva didžiausią jautrumo ir formos pažangą ir 
todėl manė, kad joks „atsinaujinimas“ nebesąs įmanomas), 
kuri prasidėjo prieš pat Pirmąjį pasaulinį karą ir baigėsi tuoj 
po Antrojo, yra mirusi, kitaip sakant, ji priklauso istorijai, o 
ne tikrovei. Kalbant apie romaną tai reiškia, kad Prousto, 
Joyce'o ir Manno epocha jau yra pasibaigusi, kaip ir lyrikoje 
T. S. Elioto ir Paulio Valėry laikai yra passė“?. Kitoje vietoje 
sakoma: „Meno vaizdinys „išsilavinusiems“ ir submeno — 
„neišsilavinusiems“ rodo dar esant paskutines apmaudaus 
skirtumo liekanas pramoninėje masių visuomenėje, o tai 
tiktų tik klasinėje visuomenėje“!!. 

Vietoj to patariama naujosios, postmoderniosios, literatū- 
ros kontekste peržengti visas tokio pobūdžio ribas: „Postmo- 
dernizmas duoda jaunai masių publikai pavyzdį ir iš kai kurių 
senstančių užsispyrusių kritikų atima kadaise turėtą elito 
statusą, nes siūlo laisvę, apie kurią vien pagalvojus jiems kyla 
daugiau baimės nei drąsos. Postmodernizmas naikina prarają 
tarp kritikų ir publikos, net jei kritikui pripažinsime vadovau- 
jantį vaidmenį skonio dalykuose, o publiką laikysime jo sekėja. 
Kur kas svarbiau tai, kad postmodernizmas pašalina prarają 
tarp menininko ir publikos arba bent tarp profesionalizmo ir 
mėgėjiškumo. Visa kita susitvarko visai logiškai.“! 


'0 Cit. veik., 673. 
" Cit. veik., 689. 
12 Cit. veik., 689-690. 

Tokius visuomeninio ir institucinio pobūdžio ribų per- 
žengimus postmoderniajai literatūrai pavyksta realizuoti 
„logiškai“ - ta prasme, kad ji sujungia skirtingiausius 
motyvus ir pasakojimo strategijas ir yra nebe vien intelek- 
tuali ir elitinė, o kartu romantiška, sentimentali ir visiems 
prieinama: „Pašalinti prarają taip pat reiškia peržengti ribas 
tarp stebuklinga ir įmanoma, tarp tikra ir mitiška, tarp biur- 
geriško pasaulio su buduarais bei buhalterijomis ir karalys- 
tės, kurią ilgai buvo įprasta vadinti pasakų karalyste, bet ku- 
rią pagaliau ėmė suuosti išprotėjusi fantastika“."? „Sapnas, 
vizija, ekstazė vėl virto tikrais literatūros objektais, nes mūsų 
jauniausieji poetai šiais laikais suvokia tai, ką jų tolimiausieji 
protėviai buvo suvokę anais senovės laikais: kad neužtenka 
vien pamokslauti ir linksminti. Jie įsitikinę, kad dvasią iš 
kūno, o kūną iš dvasios išvaduojantys stebuklai ir fantazija 
turi apsigyventi mašinų pasaulyje, kad juos galima keisti ar 
net perdaryti, bet nieku būdu nevalia jų sunaikinti arba pa- 
šalinti.“ 

Taigi postmodernusis rašytojas Fiedleriui yra „dvilypis 
agentas“. Jis „vienodai gerai jaučiasi technologijų pasau- 
lyje ir stebuklų karalystėje“'* ir, be to, dar pasirengęs eks- 
kursijoms į mitų dausas ir erotikos pasaulį. Visuose tuose 
dalykuose šios postmoderniosios literatūros karališkasis 
kelias - ne lygut lygutėlis, o daugiakalbis. Postmoderniajai 
literatūrai būdingas daugialypis, bent jau dvigubas struktū- 
riškumas. Ir tai pasakytina tiek apie semantiką, tiek ir apie 
sociologiją. Toji literatūra susieja ne tik tikrovę su fikcija, bet 
ir elitinį bei paprastąjį skonius. 


5 Cit. veik., 691. 
“ Cit. veik., 694. 
15 Cit. veik., 691. 
'6 Cit. veik., 696. 

Taip priartėta - 1969 m., vadinasi, po dešimties metų 
nuo debatų apie postmoderniąją literatūrą pradžios — prie 
tebegyvuojančios'' ir kitoms sritims privaloma virstančios 
pagrindinės formulės: postmodernybės esama tada, kai iš 
principo praktikuojamas kalbų, modelių, metodų daugy- 
biškumas - ne tik įvairiuose, bet ir viename kūrinyje, kitaip 
sakant, vyksta interferencija. „Postmodernybė“ - pradžioje 
sporadiška ir itin skirtingai suprasta sąvoka - literatūrinių 
debatų metu įgavo kintančios sąvokos kontūrus ir (paskui 
taip pat kitose srityse besikartojančio ir tipiško proceso for- 
ma) iš neigiamos reikšmės žodžio, žymėjusio susilpnėjimo 
reiškinius, virto teigiamos reikšmės Žžodžiu!“, įvardijančiu 
dabarties ir ateities privalomybes ir iš principo reiškiančiu 
daugybingumą. 


4. Postmodernybė versus poistorė 


Sioje vietoje pravartu pasiaiškinti, kuo „postmodernybės“ 
sąvoka skiriasi nuo „poistorės“. „Poistorė“, toji „poistorės“ 
teorema, teigia, kad nuo šiol nebedera tikėtis jokių naujovių. 


" Sakysim, paklausiausias pastarųjų metų romanas, Umberto Eco Rožės 
vardas, kurį pats autorius vadina postmoderniu veikalu, iš tikrųjų yra 
puikus dviejų kodų kūrinio pavyzdys, - kaip nuo Fiedlerio laikų privalu 
postmoderniai literatūrai. Eco susieja (ir temos, ir realizacijos požiūriu) 
intelektualumą ir malonumą, viduramžius ir dabartį, mistinę ekstazę ir 
kriminalistinę analitiką. Jis pateikia ne vien specialistui nuostabių teksto 
interpretacijų, bet ir mėgėjui visokių dvilypumų bei supratimo šuolių. 

'* Turbūt skaitytojai nebus linkę klaidingai manyti, kad neigiama papras- 
čiausiai buvo įvertinta kaip teigiama. Taip dalykai atrodo bukagalviams, 
kuriems mąstymas ir judėjimas yra visiškos priešingybės. Iš tikrųjų čia 
pereinama nuo neadekvačios žiūros į adekvačią, ir tada pasirodo, kad 
ankstesnis neigiamas vertinimas tebuvo tik neadekvačios perspektyvos 
padarinys. Tokie perėjimai - ne vien šis, kai pereinama iš modernistinės 
į postmodernistinę žiūrą, o išvis perėjimai iš heteronominės į natūraliąją 
žiūrą - sudaro apskritai postmodernybės prielaidas. 

Istorijos galimybės išsemtos, tad pramoninės visuomenės 
įgijo tokią reprodukcijos formą, kuriai ne tik nereikia naujų 
konceptų, naujų vertybių, apskritai naujų impulsų, - ji nega- 
lėtų keistis net ir tiems impulsams atsiradus. Tai, kas sukasi 
ir toliau suksis, yra socioekonominis nuolat augančių žmo- 
nių masių aprūpinimo aparatas. Visa kita - nuo ryškiausios 
pagrindinės pozos iki dalinio protesto, - vien iliuzija, ir tas 
visa kita liks efemeriška ir epigoniška. Varomosios jėgos tėra 
tik institucinio ir techninio pobūdžio, o kultūros ir dvasios 
jėgos vos gyvuoja kaip teatras. Su šia „poistorės“ teorema, 
kurią nuo šeštojo dešimtmečio plėtojo sociologas Arnoldas 
Gehlenas"?, postmodernybė neturi nieko bendra. Tai, kad 
abi teoremos teigia gyvuojant kažką po, dar nesuteikia tei- 
sės - kaip, deja, pernelyg dažnai atsitinka ir dėl to atsiranda 
viena iš nemokšiškiausių postmodernybės diskreditavimo 
strategijų — daryti išvados, kad jų esmė tapati. Tada abi teo- 
remos turėtų tikėti savimi bent anapus viso to. Tačiau taip 
nėra. Tiktai tikėti savimi po modernybės - kaip pretenduoja 
postmodernybė - yra, aišku, kur kas kukliau nei tikėti sa- 
vimi po visos istorijos - ko geidauja poistorė. O tikėti nauju 
raidos žingsniu - kaip daro postmodernybė, - yra priešin- 
gybė poistorės tezei apie bet kokios raidos pabaigą. Be to, ir 
patosas be galo skirtingas. Poistorė yra pasyvi, šiurkšti arba 
ciniška ir visada pilka. Postmodernybė, priešingai, - aktyvi, 
optimistiška, net euforiška, ir visuomet marga. Galima dar 


* Plg. Amold Gehlen, „Uber kulturelle Kristallisation“. - A. Gehlen, Studien 
zur Authropologie und Soziologie, Neuwied-Berlin, 1963, 311-328; taip pat | 
„Ende der Geschichte?“.- A. Gehlen, Einblicke, Frankfurt a. M., 1975, 
115-133. Kultūros požiūriu šią perspektyvą Gehlenas nušvietė veikale 
Zeit-Bilder. Zur Soziologie und Asthetik der modernen Malerei. 2., neu bear- 
beitete Aufl., Bonn, 1965. - Teoremos kontekstą (žinoma, nepaisydamas 
postmodernybės skirtumo) apibūdina Norbertas Bolzas straipsnyje „Die 
Zeit des Weltspiels“.- Asthetik und Kommunikation, Heft 63: Kultur im 
Umschlag, 1986, 113-120. 

suprasti, kad iš pradžių postmodernybė buvo painiojama 
su poistore, nes tada kalbant apie postmodernybę iš tikrųjų 
turėtas galvoje nusilpimo požymis. Tačiau postmodemybė 
gan greitai ėmė nedviprasmiškai skelbti naujas galimybes ir 
kaip tik todėl virto bendrąja diagnoze ir ateities šūkiu. Nuo 
tada ji pranašauja ateitį, kuri, kitaip nei poistorės ateitis, 
nereiškia skirtumų įšaldymo ir neperžengiamo indiferentiš- 
kumo fazės, o kaip tik numato didesnės įvairovės ir naujų 
konsteliacijų bei interferencijų epochą. 


5. Sąvokos perkėlimas į architektūrą 


Visuomenės sąmonėje postmodernybė labiausiai siejama 
su architektūra. Pastaroji laikoma postmodernybės raiškos 
sritimi par excellence. Ir vis dėlto terminas „postmodernybė“ 
čia įsitvirtino palyginti vėlai - tik nuo 1975 m. Pirmiausia 
jis, Žinoma, vartotas sporadiškai, netrūko ir polemikos. 
Josephas Hudnutas jį netikėtai pavartojo 1949 m. savo 
straipsnio „The post-modern house“ antraštėje“, bet teks- 
te jo daugiau neminėjo ir neaiškino, todėl buvo galima 
tik spėti, kad taip jis norėjęs priversti Harvardo kolegą 
Walterį Gropiusą. moderno pionierių, pasikankinti ne- 
vieną nemigo naktį. Atvirai polemiškai 1966-1967 m. 
šią sąvoką ėmė vartoti Nikolausas Pevsneris, anglų saksų 
architektūros kritikos patriarchas ir suinteresuotas moder- 
no atstovas?!. Tuo terminu jis norėjo sugėdinti, jo manymu, 
nuo moderno atskilusius „antipionierius“. „Postmodernus“ 


0 Joseph Hudnut, „The post-modern house“. - Architecture and the Spirit of 
Man, Cambridge, 1949. 

2! Nikolaus Pevsner, „Architecture in Our Time. The Anti-Pioneers“. - The 
Listener, 29. Dez., 1966; 5. Jan., 1967. 

reiškė viską: nuo išdavystės iki mirtinos nuodėmės. Taigi 
„postmodernybė“ architektūroje iš pradžių iškyla kaip nei- 
giamos reikšmės sąvoka. 

Įprastinę ir teigiamą reikšmę šiam terminui suteikė Char- 
lesas Jencksas, Londone apsigyvenęs amerikiečių architek- 
tas ir architektūros kritikas. 1975 m. - tuo pačiu laiku kaip ir 
Robertas Sternas - Jencksas tą terminą perkėlė iš literatūros 
į architektūrą, duodamas lemiamą postūmį debatams apie 
modernybę ir postmodernybę Europoje. Nuo to laiko archi- 
tektūra liko mėgstamas ginčų dėl modernybės ir postmoder- 
nybės poligonas. To meto Jenckso straipsnis vadinosi „The 
Rise of Post-Modern Architecture“**. Taip ir knieti paklausti, 
kodėl jis nutylėjo antrąją įprastinės formulės pusę? Juk pra- 
dėjus sakyti „the rise“, mintį reikia tęsti: „and the fall“. Būtų 
žavu (ir visai nesunku) šį papildymą pridurti tuoj pat. 

Tačiau pirma pasigilinkime į sąvokos istoriją, 0 apie 
klystkelius kalbėsime ketvirtame skyriuje. Jencksas, be jo- 
kios abejonės, postmodernybės sąvoką perėmė iš Fiedlerio. 
Jis - kaip ir Fiedleris literatūroje - ne tik suteikė teigiamą 
atspalvį iš pradžių neigiama prasme vartotam terminui, bet 
ir dar daugiau: visas Jenckso į architektūrą perimtas post- 
modernybės sąvokos turinys absoliučiai sutampa su Fiedle- 
rio literatūroje vartotos sąvokos turiniu. Jencksas rašo tarsi 
Fiedlerio ranka, kai savo knygos Postmoderniosios architek- 
tūros kalba įžangoje pareiškia: „Moderniosios architektūros 
klaida buvo ta, kad ji orientavosi į elitą. Postmodernas mėgi- 
na įveikti elitarizmo pretenzijas ne jo atsisakydamas, 0 viso- 
mis kryptimis plėsdamas architektūros kalbą - pasukdamas : 
fundamentiškumo, tradicijos ir komercinio gatvės žargono 
link. Tuo paaiškinamas dvilypis kodavimas - architektūra, 


*2 Paskelbtas rinkinyje Architecture - inner Town Government, Eindhoven, 
1975; taip pat žurnale Architecture Association Ouarterly, Nr. 4, 1975. 

kuri orientuojasi ir į elitą, ir į gatvės žmogų.“* Tai, matyt, 
yra Cross the Border - Close the Gap kolonomis ir plieno 
konstrukcijomis, o Jenckso „dvilypiai koduotojai“ (nors jam 
pačiam tai ir nemalonu girdėti) - ne kas kita, kaip Fiedlerio 
literatūrinių „dvilypių agentų“ perkėlimas į architektūrą. 

Taigi architektūrinė postmodernybė turi taip pat ir so- 
cialinę, ir semantinę motyvaciją. Panašiai kaip modernybės 
literatūrą sudarė patraukli dramblio kaulo drožyba, taip ir 
moderno architektūra buvo itin intelektuali, elitinė ir veikė 
didžiosios gyventojų daugumos širdis bei tenkino jų norus. 
Ji kalbėjo prakilnesne stiklo ir plieno kompozicijų kalba, 
savo viršūnę pasiekė kurdama hermetinius-kristalinius sta- 
tinius ir atmetė bet kokį sandėrį su konkrečiu pavadinimu 
bei tiesioginio kalbėjimo forma. Jos abstrakti universali kal- 
ba buvo Žmogaus kaip pasaulio piliečio, besivadovaujančio 
visuotiniais principais, švietėjiškai modernios koncepcijos 
atitikmuo. O „inteligibilų pobūdį“ galėjo atitikti tik absoliu- 
čiai aiški ir skaidri partikuliarizmą įveikianti architektūra. 
Išvirkščioji reiškinio pusė buvo, aišku, tai, kad toji architek- 
tūra tą patį neutralų „tarptautinį stilių“ suteikė tarmybiniam 
pastatui ir muziejui, vienai šeimai skirtam vasarnamiui 
Berlyne ir didžiuliam viešbučiui Singapūre - ir vieną dieną 
teko pripažinti, kad šį formos vienodumą Žmonės priėmė 
toli gražu ne kaip palaimą, o kaip kančią, o tokį neturėjimą 
ką pasakyti - kaip nesėkmę. 

Postmodernioji architektūra, kaip mano Jencksas, prie- 
šingai, išsiskiria tuo, kad sąmoningai kreipiasi ir į vartotojus, 
ir į žiūrovus, kad ji yra savotiška kalba. Ne šiaip sau Jencksas 
savo veikalą pavadino Postmoderniosios literatūros kalba. Vi- 
suomenėse, tokiose kaip mūsų, kuriose viešpatauja sunku- 


2 Charles Jencks, Die Sprache der postmodernėn Architektur. Die Entstehunę 
einer alternativen Tradition, Stuttgart, *1980, 8. 

mus kelianti lūkesčių ir skonio kultūrų įvairovė, architektūra 
šį socialinės komunikacijos tikslą gali pasiekti tik tada, jei geba 
kreiptis į skirtingus vartotojų sluoksnius. O tai jai pasiseka, kai 
derina skirtingas architektūros kalbas. Kad skirtųsi nuo mono- 
litiškojo moderno, jai reikia vienu ir tuo pačiu metu vartoti bent 
dvi architektūros kalbas, vadinasi, sugretinti, pavyzdžiui, tra- 
dicinį ir modernųjį, elitinį ir paprastąjį, tarptautinį ir regioninį 
kodus. Tai ir yra „dvilypio kodavimo“ formulė - pagrindinis 
postmoderniosios architektūros kriterijus. 

Dar kartą cituojame Jencksą: „Postmodernus stati- 
nys - jei apibrėšime trumpai - tuo pačiu metu bando pra- 
bilti bent į du gyventojų sluoksnius: į architektus - nedidelę 
suinteresuotą mažumą, kuriai rūpi specifinės architektūros 
problemos, ir į plačiąją visuomenę bei vietos gyventojus, ku- 
riems svarbus patogumas ir tradicinė statyba bei gyvensena. 
Tad postmodernioji architektūra veikia dvejopai, be to, jei 
kalbėsime vaizdingai, - kaip klasikinės graikų šventyklos 
fasadas. O graikų šventykla - tai geometrinė architektūra su 
elegantiškai kaneliūruotomis kolonomis apačioje, o viršuje - 
"su nelygia plokšte, kurioje vaizduojami kovojantys milžinai, 
ir šviesiai raudonai ir mėlynai dažytu frontonu. Architektai 
gali išskaityti čia glūdinčias metaforas ir subtilias atskirų 
kolonos dalių reikšmes, o publika suvokia aiškiai išreikštas 
metaforas ir skulptoriaus ištarmes. Suprantama, kiekvienas 
Šį tą suvokia iš abiejų reikšmės kodų, kaip ir apžiūrinėda- 
mas postmodernų statinį, bet, aišku, nevienodai intensyviai 
ir remdamasis nevienodomis žiniomis. Kaip tik šis skonio, 
kultūros nesutapimas sudaro ir teorinį postmoderno pama- 
tą, ir „dvilypio kodavimo“ galimybes“. | 

Tačiau „dvilypis kodavimas“ tėra tik minimali „daugia- 
lypio kodavimo“ formulė. „Postmodernus statinys, - kaip 


2 Cit. veik., 6. 

Jencksas netrukus pareiškia, - vienu metu kreipiasi bent į 
du gyventojų sluoksnius.“ Fundamentalaus sociologinio ir 
estetinio daugybingumo laikais iš tikrųjų susiduriame su dau- 
giakalbiškumu, o šis, palikdamas nuošalyje moderno „vienva- 
lentiškumą“, kaip tik prasideda dvikalbyste. Postmodermnistai 
skaičiuoja kaip pitagorininkai - pradėdami nuo dviejų. 
Tipiškas aiškaus daugiakalbiškumo pavyzdys Vokieti- 
joje gali būti Jameso Stirlingo projektuota ir 1984 m. baigta 
statyti Stuttgarto naujoji valstybinė galerija. Statinys yra 
akivaizdžiausiai daugiakalbis, visame kame naudojantis 
įvairius kodus: tradicinį ir modernųjį, konstruktyvinį ir 
vaizduojamąjį, elitinį ir paprastąjį. Tame pačiame statinyje 
demonstruojamas ir muziejiškumas, ir hipertechniškumas; 
specialistas įžvelgia sąsają su Miesu van der Rohe ir šiam 
būdingu populiariu skoniu - nuo žalių plokštinių grindų 
iki turėklų galų, dažytų dažnai naudojamomis ice-blue ir 
šviesiai raudona spalvomis. Reprezentacinė Schinkelio ar- 
chitektūra, Weifšenhofo gyvenvietės dalykiškumas, gyvo 
bangavimo įspūdį keliančios stiklo plokštės ir akį rėžiantis 
popsinis spalvingumas persmelkia vieni kitus, sukurdami 
kompleksiškos architektūros peizažą. Dėl tokio daugiakal- 
biškumo Stirlingas buvo pavadintas architektūros Jamesu 
Joyce'u.* Kaip Jamesas Joyce'as vartojo literatūrinę ir vagių 
kalbą, laikraščių Žargoną ir graikų herojinio epo stilistiką, 


“> Pavyzdžiui, Thorstenas Rodieckas knygoje James Stirling - Die Neue Stants- 
galerie Stuttgart, Stuttgart, 1984, 46. Lyginimas su Joyce'u turėtų gluminti. 
Ar Joyce'as ne klasikinė modernizmo figūra? Destis kaip žiūrėsi, Ulisas yra 
kas kita negu Finegeno pabudimas („Finnegans Wake“). Ihabas Hassanas, 
žymus amerikiečių postmodemizmo teoretikas, laiko vėlyvąjį kūrinį 
„Finegeno pabudimas“ pradiniu postmodernizmo tekstu (Ihab Hassan, 
Paracriticism. Seven Speculations of He Times, Univ. of Illinois Press, 1975, 
43). Postmodernizmo ir modernizmo santykis yra, be abejo, sudėtingesnis 
už paprastą modernybės kaip transmodemnybės ir antimodernybės įsi- 
vaizdavimą. 

taip Stirlingas kalbėjo architektūrine elito ir prastuomenės 
kalba, vartojo universalų kodą ir dialektą, taikė patetinio 
identifikavimo formules ir įterpdavo nervus dirginančius 
šūksnius. Čia aiškių aiškiausiai atsiskleidžia Jenckso postu- 
luojamas postmoderno architektūros daugiakalbiškumas. 

Šiek tiek kitokią formulę nei Jencksas postmoderniajai 
architektūrai pasiūlė Heinrichas Klotzas, Frankfurto prie 
Maino Vokiečių architektūros muziejaus direktorius ir 
vienas iš pagarsėjusių vokiečių postmoderno architektūros 
teoretikų. Iš pradžių pateikiame kelias bendras pastabas: 
Klotzas pernelyg linkęs į bendrybes, jį pernelyg slegia ne- 
igiami reiškiniai, pernelyg susijęs su „populistine malonu- 
mo scena“ arba „nostalgišku istorizmu“*. Tačiau „kad ir 
kokius neigiamus vaizdinius kelia postmoderno sąvoka, 
šiandien vis tiek neturime kuo jos pakeisti“*. Be šio termino 
nebegalime išsiversti, tik reikia rūpintis, kad nevartotume 
jo pernelyg vienpusiškai ir klaidingai, kad išliktų jo kritinė 
galia ir kad jo vardu nebūtų įteisinama beatodaira. 

Klotzas dėlioja akcentus kitaip negu Jencksas. Jis pabrė- 
Žia ne tiek komunikacinį, kiek semantinį aspektą. Svarbiau- 
sias postmoderniosios architektūros požymis jam yra tai, 
kad postmodernioji architektūra kuria fikcines struktūras 
ir sufantazuotas erdves. Prie pagrindinio moderno kriteri- 
jaus - funkcionalumo - postmoderne prisideda fikcijos kri- 
terijus. „Ne tik funkcija, bet ir fikcija“, - taip skamba Klotzo 
postmoderno formulė.** 

Tai jis aiškina šitaip: „Architektūroje fiktyvumas visada 
yra tik vienas visumos aspektas. Statinys nėra grynas meno 


26 Heinrich Klotz, Moderne und Postmoderne. Architektur der Gegenwart 1960- 
1980, Braunschweig-Wiesbaden, 1984, 16. 

27 Cit. veik., 15. 

2 Cit. veik., 423. 

kūrinys ... Architektūra tiesiogiai susijusi su gyvenimu ir 
labiau negu kokia nors kita meno rūšis paklūsta vartoto- 
jiškumui. Tačiau viešpataujant funkcionalizmui, fiktyvu- 
mas iš architektūros buvo bemaž išvytas ir liko vien kaip 
statinio elementas. Gotikinė katedra, apie kurią pirmasis 
statytojas, abatas Sugeris, yra pasakęs, kad ji yra dangaus 
atvaizdas žemėje, Dievo šviesos atspindys mūsų tikrovėje, 
funkcionalizmo sąlygomis niekada nebūtų galėjusi atsirasti. 
Atvaizduojamasis ir vaizduojamasis architektūros pobūdis, 
statinys kaip sufantazuotas objektas, kaip meninė fikcija, 
buvo išvadinta vaikų pasaka, kuri blaiviai mąstančioje suaugu- 
siųjų visuomenėje nebeturėjo teisės egzistuoti. Dabar mes pa- 
sirengę išvaduoti architektūrą iš grynojo tikslingumo vergovės 
ir grąžinti jai galimybę vėl kurti sufantazuotas erdves.“? „Tada 
susilauksime rezultato, kai bus statomos ne vien funkcinės dė- 
žutės ir konstrukciniai stebuklai, o simboliški, menines temas 
realizuojantys statiniai —- estetinės fikcijos, ne abstrakčios „gry- 
nosios formos“, o konkretūs objekai'". 

Klotzo postmoderno formulė — „ne tik funkcija, bet ir 
fikcija“ — anaiptol neprieštarauja Jenckso pasiūlytajai, o tik 
truputį kitaip konkretina ano teigtą dvilypį kodavimą. Ir jei 
Klotzas Jencksui prikiša per didelį pasidavimą literatūri- 
niam diskursui, tai tas priekaištas kelia mintį apie skirtumą, 
kuris iš tikrųjų nėra joks skirtumas, nes Klotzo postmoderno 
formulė, kaip aiškiai matyti, yra taip pat literatūrinio diskur- 
so paveikta, kaip ir Jenckso formulė: abiem įtaką padarė tas 
pats patriarchas - Leslie Fiedleris. Juk jau Fiedleris į pirmą 
planą iškėlė vizijos aspektą, kaip ir jam nuo liežuvio nenuėjo 
pagrindinis, perorientavimą reiškiantis žodis „fikcija“. Tai, 
beje, dar kartą rodo, kokios artimos literatūrinės ir architek- 


» Cit. veik., 134-135. 
2 Cit, veik., 17. 

tūrinės postmodernybės sąvokos. Jos dera kur kas labiau 
negu teoretikai linkę pripažinti. „Postmodernybė“ reiškia 
bendrą pavienių meno rūšių ribas peržengiančią struktūrą. 

Jau dabar galima šį tą kritiškai pasakyti, apie ką išsa- 
miau kalbėsime ketvirtame skyriuje. Objektyviai nagrinėti 
daugiakalbę postmoderno architektūrą yra nepalyginamai 
sunkiau už vienkalbę. Daugybingumas trukdo dermei. Kita 
vertus, jis atveria duris - labai gaila - beatodairai. Tiesa, dėl 
to šioji nevirsta tikslu, bet vis dėlto kone visados pakimba 
kaip Damoklo kardas. Tokį pavojų kelia ir paviršutiniškas 
eklektizmas. Dažniausios trokštamos įvairovės klaidos - 
kratinys ir disneilendiškumas. Kad tai šovimas pro šalį, 
nesunku pastebėti: juk beatodaira įvairovės nedidina, o, 
priešingai, ją niveliuoja, nes gimdo abejingumą. Nepaisant 
to, reikia pabrėžti, kad į postmodernybės daugiakalbišku- 
mo kriterijų būtina žiūrėti rimtai - kaip į daugiakalbiškumo 
reikalavimą. Tai visai kas kita nei piršimas mėgdžioti švais- 
tymąsi žodžiais ir istorinius elementus; daugiakalbiškumo 
kriterijus reikalauja daugiau - kad apie statinį būtų kalbama 
ne beriant pavienius žodžius ir pasitelkiant bet kokias cita- 
tas, o kad specifinė atitinkamos kalbos logika ir jos tikslingos 
galimybės būtų derinamos su nuoseklia žiūra. Kaip tik tai 
brėžia ribą tarp postmodernybės aukštos ir žemos prabos 
formų arba postmodernybės ir makalynės. 


6. Postmodernybės tendencijos tapyboje 
ir skulptūroje 


Taip pat ir tapyboje bei skulptūroje nuo aštuntojo de- 
šimtmečio pastebime ryškų poslinkį poetiškesnių, emocio- 
nalesnių ir ambivalentiškesnių kūrinių link, bet „postmo- 
dernybės“ sąvoka šioje srityje vartojama kur kas rečiau. 

Pavyzdžiui, Heinrichas Klotzas, kuris yra ne tik aktyvus 
postmoderno architektūros propaguotojas, bet ir „laukinės“ 
dešimtojo dešimtmečio pradžios tapybos gynėjas, nors ir 
konstatuoja architektūrą nusigręžus nuo moderno, tačiau 
tapyboje vis dėlto įžvelgia nuoseklią raidos tąsą, todėl čia 
nelinkęs vartoti „postmodernybės“ sąvoką. Tai paaiškinama 
tuo, kad modernybės spektras tapyboje buvo nepalyginamai 
platesnis negu architektūroje. Kai architektūroje (kalbant 
labai paprastai) vyravo nelemtoji „dėžutė“, tapyba - prade- 
dant Kandinskiu - išsiskyrė ne tik abstraktumu, bet ir rea- 
listiškumu. Pirmąjį modernizmo periodą ne kuo nauju te- 
papildysi, o paskutinįjį - beveik viskuo. Todėl ir moderniojo 
meno istorikui, tokiam kaip Gottfriedas Boehmas, nesunku 
pareikšti, kad tapyboje „postmodernybės“ sąvokos galima 
ramiausiai atsisakyti; o tai, kas formos dalykuose naujai ran- 
dasi, esą be ceremonijų priskirtina modernybei. 

Antra vertus, ir šiame bare esama aiškaus modernizmo, 
tik čia jis vadinamas kitaip - „transavangardu“. Šis 1980 m. 
Achille Bonito Olivos, italų meno istoriko ir parodų rengė- 
jo, pradėtas vartoti pavadinimas yra akivaizdžiai tapatus 
„postmodernybės“ pavadinimui, nes sąvoka „avangardas“ 
funkcionavo kaip estetinio modernizmo šūkis, tad ir „trans- 
avangardas“ reiškia ne ką kita, kaip poziciją anapus šio mo- 
dernizmo, taigi postmodernistinę poziciją?! 

Šiai transavangardo sampratai pirmiausia būdinga tai, 
kad nebesiremiame kertiniu modernizmo avangardinės 
teoremos akmeniu, t. y. atsisakome socialinės meno misijos. 
Menininkas nebenori būti visuomenės utopijos estetikos 
parankinis arba propaguotojas. Bonito Oliva rašo: „Menas 
negali būti susitaikymo praktika, kadangi jis visuomet 


* Plg. įdomią avangardo kritiką, kurią išsakė jau Hansas Magnusas Enzens- 
bergeris str. „Die Aporien der Avantgarde“. - H. M. Enzensberger, Einzel- 
heiten II. Poesie und Politik, Frankfurt a. M., 1980, 50-80. 

yra skirtybių produktas““?. „Ideologijos žlugimas, bendro 
teorinio požiūrio praradimas verčia Žmogų pasijusti lyg 
netekusiu pagrindo po kojomis, ir tokią visos visuomenės 
padėtį galima apibūdinti, tiesa, ne sveiko eksperimentavi- 
mo terminais, o sudėtingos patirties sąvokomis. ... Menas per 
definitionem yra asociali praktika, atsirandanti nuošaliose ir 
slaptose vietose ir neaiškinanti, kokiomis sąlygomis plėtoja- 
si, nes menui nereikia jokių kitų paskatų, o tik savo vidinių, 
kuriomis vadovaujasi.“? 

Tai yra akivaizdus atmetimas modernybės, kuri -jau nuo 
pat Schillerio „estetinės valstybės“ koncepcijos, Gropiuso 
„Optinės kultūros“ projekto ir siurrealistinės meno įliejimo 
į gyvenimą programos atsiradimo - nuolat buvo suvokiama 
kaip susijusi su visuomene, nesvarbu, ar siekiant socialinių 
reformų, socialinės revoliucijos ar socialinės utopijos. Aiškus 
daiktas, tokie apsisprendimai nuolat sukeldavo priešingas 
reakcijas pačioje modernybėje, pavyzdžiui, Baudelaire'o, 
Wilde'o ir Benno. Vadinasi, reikia daryti dvi išvadas: pirma, 
kad ir šiuos priešiškumus lemia „socialiniai“ veiksniai, nes 
tie priešiškumai rodo, kad nežmoniškame ir nepagydoma- 
me sociume reikia gyventi žmogiškai oriai.?* Ir antra, kad 
taip pat ir „postmodernioje“ arba „transavangardinėje“ po- 
zicijoje, nors ir skelbiamas nusigręžimas nuo socialumo, vis 
tiek glūdi antrinė sąsaja su visuomene, ir kad toji pozicija 
nuo modernybės skiriasi visai ne iš principo, o veikiau kaip 
niuansas. Ši pozicija atnaujina modernybės „asocialumo“ 


3 Achille Bonito Oliva, Im Labyrinth der Kunst, Berlin, 1982, 87. 

33 Cit. veik., 89. 

“ Jei žmogus nepajėgia suvokti šios truputėlį pretenzingos skirtumo ir ben- 
drumo figūros ir žūtbūt stengiasi ją sumenkinti paversdamas gryna socia- 
linės funkcijos ir socialinės praktikos opozicija, tada gimsta kankinantis 
žaidimas it stalo teniso kamuoliukais tarp paprasto piliečio ir „Dievo pa- 
siuntinio“, patekusio į filosofuojančios germanistikos rankas. 

elementą. Žinoma, tai negali sudaryti postmodernybės es- 
mės; jos reikėtų ieškoti kitur - radikaliame daugybingume. 

Kai Bonito Oliva teigia, kad visuomenės bendrosios 
krizės akivaizdoje tik menas galįs pasiūlyti buvimo žmo- 
gumi vietas ir išeities modelius, jis, remdamasis radikaliu 
meno individualizmu, pastarajam priskiria antro laipsnio 
socialinę funkciją: „Žmogui tobulėjant menas, norėdamas 
vykdyti visuomenės ir bendrąsias istorijos transformacijas, 
visada save laikė pavojų skelbiančia sistema, antropologine 
bauginimo priemone“. Tokiu būdu „menas padeda rasti iš- 
eitis ir įveikas anapus blokavimo, kuris šiaip jau yra laikinų 
aplinkybių rezultatas. Šia prasme menas yra ištisinė krizės 
praktika.“ Ir pagaliau: „Menas yra simbolinė genetinės se- 
lekcijos vieta, išlikimo erdvė - jei taip galima pasakyti - gy- 
venti neįmanomomis sąlygomis“. 

Postmodernistinio aspekto požiūriu itin svarbu tai, kad 
šio meno individualizmas kategoriškai pasisako už dau- 
gybingumą. Jam nebeįmanoma primesti jokio vieningo 
koncepto - jis darosi nevientisas ir skirtingas: „Pagaliau 
poetikos susiskaidė, kiekvienas menininkas remiasi savo 
individualumu, kuris fragmentuoja visuomenės skonį 
ir yra sąlygojamas konkretaus darbo užmojų“. Naujasis 
menas pasinešęs į „kūrybinį netolydumą“, į „įvairialypį 
nomadizmą“, kur „kiekvienas kūrinys nepanašus į kitą“““. 
Bendrai meno panoramai būdingas principinis atsisveiki- 
nimas su vienu utopiniu modeliu ir perėjimas prie daugybės 
skirtingų išmėginimų. Su tuo reiškiniu pirma susipažinome 
literatūros ir architektūros srityse, susidursime su juo ir kai 
nagrinėsime filosofinio atspindžio ir gynybos aspektus. Šiuo 
metu mene visur ima dominuoti ir įsigalėti postmodernisti- 
nis nevienalyčių pradų jungimasis. 


> Cit. veik., 88, 90, 92. 
3 Cit. veik., 58, 61, 63. 


74 


7. Sociologija: postindustrinė ir postmodernioji visuomenė 


Čia tebeveikia septintojo dešimtmečio tendencijos. Pa- 
vyzdžiui, Dubuffet perėjimas nuo „matėriologies“ prie 
„logologies“ serijos (o tai reiškė perėjimą nuo vienpusiško 
orientavimosi į mimezę prie mimetinės ir konstrukcinės 
paveikslo struktūros) vadintinas paradigminiu lygiai taip 
pat, kaip Godard'o filmai laikytini labai vertingais aktualių 
tendencijų pranašais. Postmodernybė ir į čia atėjo gerokai 
anksčiau už terminą. Architektas Robertas Venturi jau 
septintajame dešimtmetyje „postmoderniai“ statė ir mąstė, 
o tuometinis popmeno įsiveržimas į abstrakčios tapybos 
valdas reiškė postmodernumo tendencijų radimąsi. Nuo to 
laiko vis mėginama derinti paradigmas, ir šiuo metu šis pro- 
cesas apima plačią paletę - nuo Mimmo Paladino iki Mario 
Merzo ir nuo Gary Stephano iki Alberto Hieno. Hibridizaci- 
jos reiškiniai, gluminančios kombinacijos, netikėtumų siekis 
sudaro bendrą vaizdą. Tai pasakytina ne tik apie tapybą ir 
plastiką, bet ir apie kitas meno sritis - nuo muzikos iki teatro 
ir nuo šokio iki kino. 


7. Sociologija: postindustrinė ir 
postmodernioji visuomenė 


Sociologijoje sąvoka „postmodernioji visuomenė“ pirmą 
kartą pavartojo 1968 m. Amitai Etzioni's“ė. Jo manymu, mo- 
dernizmas pereina į postmodernizmą ne staigiai nutraukda- 
mas visus santykius, o transtormuodamasis. Postmoderniz- 


* Plg. apžvalginį veikalą The Poshmodern Moment. A Handbook of Contempo- 
rary Innovation in the Arts, hrsg. von Stanley Trachtenberg, Westport-Lon- 
don, 1985. 

** Amitai Etzioni, The Active Society. A Theory of Social and Political Processes, 
New York, 1968. Vokiškai: Die aktive Gesellschaft. Eine Theorie gesellschaftli- 
Cher und politischer Prozesse, Opladen, 1975. 

mo stadija prasideda technologijų pokyčiais, kurių tikslas 
dvejopas. Vienareikšmis tėra tik Etzioni'o sprendimas: „Po 
Antrojo pasaulinio karo radikaliai transformavus ryšių, Ži- 
nių ir energijos technologijas, modernizmo laikai pasibaigė. 
Pagrindinis požymis buvo nepaliaujamai didėjantis gamy- 
bos technologijų efektyvumas, vis akivaizdžiau pabrėžęs tas 
vertybes, kurioms šios priemonės turėjo tarnauti. Postmo- 
dernizmo laikais, kurių pradžia galime laikyti 1945 m., šioms 
vertybėms vis didesnę ir platesnio masto grėsmę kels technolo- 
gijos arba toms vertybėms bus grąžintas normatyvinis priorite- 
tas. Kuri alternatyva nugalės, lems tai, ar visuomenė bus savo 
sukurtų instrumentų tarnaitė, ar šeimininkė. Aktyvi, savo ateitį 
planuojanti visuomenė - tai aktyvus apsisprendimas, praside- 
dantis kartu su postmodernizmo laikais'“?. 

Vadinasi, Etzioni'ui svarbu tai, kad technologijos post- 
modernizmo laikais veiktų ne kaip modernių technokratijos 
tendencijų stiprinimo instrumentai, o, priešingai, kad susi- 
reguliuotų technologijų racionalumo santykis su priemonės 
statusu ir vėl įgytų vertybės prioritetą. „Aktyvios visuome- 
nės“ idealas šias vertybes prilygina vertybėms tokios visuo- 
menės, „Kuri savo nuolat besikeičiančių narių atžvilgiu jaut- 
riai išgyvena intensyvią ir nuolatinę savitransformaciją“*?. 
Taigi Etzioni'o vertybių profilis yra aiškiai pliuralistinis. 
Jo postmoderniosios visuomenės „aktyvusis apsisprendi- 
mas“*! reiškia, kad ši visuomenė savarankiškai ir ryžtingai 
priima pliuralistinį sprendimą svetimos technokratinės de- 
terminacijos atžvilgiu. 

Sociologijoje vis dėlto įsigalėjo kitas terminas. Čia įprasta 
kalbėti ne tiek apie „postmoderniąją“, kiek apie „postindus- 


? Cit. veik., 7. 
*“ Cit. veik., 8. Plg. ir 32, 143, 202. 
* Cit. veik., 7. 

trinę“ visuomenę. Pastarojo termino autorius - amerikiečių 
sociologas Davidas Riesmanas (1958), vėliau terminą per- 
ėmė prancūzų sociologas Alainas Touraine'as (1959), 0 jį 
savo darbuose įtvirtino amerikiečių sociologas Danielas 
Bellas (1973)*. Skirtingas terminas — tai kartu ir skirtinga 
koncepcija bei sprendimas. Dažniausiai esama panašumo, 
kai kada - sutapimo, dar kitais atvejais - skirtumo. 

Ir Bello „postindustrinė visuomenė“ turi technologinės 
kaitos bruožų. Svarbiausios čia yra jau ne mašinų, 0 „inte- 
lektinės technologijos“. Postindustrinei visuomenei būdin- 
gas teorinių Žinių primatas, mokslo ir technologijos sąjunga 
ir socialinės raidos valdymas“. Tad ji „puikiausiai pasi- 
rengusi natūralią tvarką pakeisti technine““. Vadinasi, „in- 
dustrinės visuomenės“ atžvilgiu postindustrinė visuomenė 
tėra tik jos tęsinys ir intensyvumo didėjimas, o ne esminis 
persiorientavimas. Bellas pats teigia, kad postindustrinė 
visuomenė tęsia jau šimtą metų vykstantį technizacijos pro- 
cesą - tik „vis atkakliau“ ir efektyvesnėmis priemonėmis“. 
Projektas - tas pats. Perspektyva lieka - nedviprasmiškai 
sako Bellas - „technokratinė““*'. 

“Taigi Bello „postindustrinė visuomenė“ siekia realizuoti 
tik vieną iš dviejų galimybių, kurias Etzioni laikė įmanomo- 


* Plg. David Riesman, „Leisure and Work in Post-Industrial Society“. - Mass 
Leisure, hrsg. von Eric Larrabee und Rolf Meyersohn, Glencoe, IIl., 1958, 
365-385; Alain Touraine, La sociėtė post-industrielle, Paris, 1969, vokiškai: 
Die postindustrielle Gesellschaft, Frankfurt a. M., 1972; Daniel Bell, The Co- 
ming of Post-Industrial Society. A Venture in Social Forecasting, New York, 
1973, vokiškai: Die nachindustrielle Gesellšchaft, Frankturt-New York, 1985. 

“ Plg. Daniel Bell, The Winding Passage. Essays and Sociological Journeys 1960- * 
1980, Cambridge, Mass., 1980, 273, taip pat Die nachindustrielle Gesellschaft, 
43 ir tt. 

* Die nachindustrielle Gesellschaft, ypač 32, 36, 42 ir tt. 

45 Cit. veik., 54. 

* Ten pat. 

* Cit. veik., 251. 

mis technologijų permainų pradžioje. Jinai renkasi kaip tik tą, 
prieš kurią pasisakė Etzionio postmodernusis apsisprendi- 
mas. Postindustrinė visuomenė linkusi modernizmą tęsti ir 
stiprinti, bet ne reviduoti. Šitas nesutarimas pasireiškia pagrin- 
diniu klausimu: Bello postmodemnioji visuomenė svajoja masių 
visuomenę „tvarkyti“*, o Etzioni'o postmodernioji visuomenė 
įkūnijo priešingą - „aktyvios“, save pačią determinuojančios ir 
nuolatinę kaitą išgyvenančios visuomenės viziją". 

Iš to matyti, kaip atsargiai reikia elgtis su postmoder- 
nizmo reiškiniais ir deklaracijomis ir neskubėti jų tapatinti. 
Vadinti „postindustrinę visuomenę“, kaip dažnai esti, „mo- 
dernia“, pasirodo, yra klaidinga. Tai, kad kas nors yra kilęs 
iš to paties šaltinio (technologinių pokyčių), anaiptol dar ne- 
reiškia, kad ir tikslai sutampa, - kaip tik postmodernybėje 
tikslai pasidaro svarbus ir ima vaidinti pagrindinį vaidmenį. 
Technofilija gali reikšti technokratijos teigimą, tačiau nebūti- 
nai. Tai buvo galima seniai pastebėti iš to, kaip skiriasi Bello 
ir Etzioni'o koncepcijos, o po keleto metų atsižvelgti ir į Lyo- 
tard'o nusiskundimą technologijomis, tačiau ir šiuo atveju 
per anksti padarytos teigiamos išvados. Suprantama, jos ga- 
lioja vien tik esant technokratinio pobūdžio prielaidoms““. 


*8 Cit. veik., 49. 

9 Plg. Die aktive Gesellschaft, 7-8, 143. 

*? Kokia paradoksali kartais susiklosto situacija diskusijose, matyti iš to, kad 
kaip tik Charlesas Jencksas buvo tas, kuris gynė šią klaidingą išvadą ir 
kaip tik jis norėjo įrodyti Lyotard'ą mąstant ne postmodernistiškai, o kaip 

vėlyvojo modernizmo atstovą. Lyotard'as neva padaręs „baisią klaidą“ 
„suplakdamas postindustrinę visuomenę su postmodernizmu“ bei „su- 
painiodamas postmodernizmą su vos gimusia naujumo, vėlyvojo moder- 
nizmo, tradicija“ (Charles Jencks, „Post-Modern und Spat-Modern. Einige 
grundlegende Definitionen“.- Moderne oder Postmoderne? Zur Signatur 
des gegenwartigen Zeitalters, hrsg. von Peter Koslowski, Robert Spaemann, 
Reinhard Low, Weinheim, 1986, 205-235, čia 229, 230). Bet kai ramiai įsigi- 
lini, greitai pamatai, jog Jenckso argumentacija rodo absoliučiai priešingą 
dalyką. 

Taigi ir čia tariamasis technokratinio mąstymo kritikas išsi- 
duoda esąs tik paviršutiniškas to mąstymo atstovas. Vienas 
racionalumo tipas - technologinis ir technokratinis - kaip 
niekur nieko laikomas racionalumu apskritai. Postmoder- 
nizme, priešingai, to kaip tik negalima daryti: čia svarbu 
leisti reikštis racionalybių, vertybių sistemų, visuomenės 
orientacijų daugybingumui. | 

Ir ypač reikšminga tai, kad ir Bellas negali išsiversti 
neįkomponavęs į savo visuomenės konceptą minties apie 
daugybingumo neišvengiamumą. Tik ta mintis neatsispindi 
jo technologijų problematikoje. Kad ir ką sakytume, Bellas 
vis tiek nėra tikras postindustrinės visuomenės gynėjas, jam 
daug svarbiau pripažinimas, kad šią sampratą iškėlęs ne 
kaip ateities programą ir ne kaip iš tikrųjų prasidedančios 
raidos prognozę, o tik kaip galimos plėtotės diagnozę?!. 
Svarbiausia, kad Bellas nieku būdu nepritaria technokra- 
tizmui. Čia jis veikiau įžvelgia galimą viso komplekso lūžį 
ir skelbia esant labai abejotina, ar ilgai ir aktyviai žmonės 
palaikys šią technokratinę orientaciją?*. Antra vertus, toje 
keblioje situacijoje Bellas negali pareikšti protesto kultūros 
daugybingumui, kuris turėjo lemiamą reikšmę anksčiau 
aptartose postmodernizmo kultūros srityse, nes savo labai 
problemiška (ir kai kada idiosinkraziškų bruožų turinčia) 
nuostata pats iš savęs atėmė šią galimybę. Konkrečiai - mo- 
derniąją kultūrą (ją irgi, o ypač postmoderniąją) jis pasmer- 
kė ir atmetė kaip ardomąją veiklą. Ta kultūra siekianti tik 
savirealizacijos ir tenkinti malonumus. Tokia kryptis esanti 
tiesiog subversiška technologinės ir ekonominės tvarkos, ' 
turinčios paisyti funkcinio racionalumo ir efektyvumo, at- 
žvilgiu. Tad modernioji visuomenė sukūrė sau netinkamą 


Plg. Die nachindustrielle Gesellschaft, 10. 
22 Cit. veik., 54. 

kultūrą, tokią, kuri net grasina pakirsti ją pačią. Kapitaliz- 
mas dar gali žlugti dėl kultūroje glūdinčių prieštaravimų??. 

Čia reikia trumpam stabtelėti. Dėl trijų priežasčių. Pirma, 
nepaprastai įdomu, kad Bellas, kurio postindustrinės visuo- 
menės samprata daugeliu atžvilgių panaši į Gehleno poisto- 
rės teoremą, kultūrai pripažįsta visai kitokį vaidmenį negu 
Gehlenas. Nei vienas, nei antras iš kultūros nesitiki nieko 
esminga. Tačiau Gehlenas mano, kad kultūra puikiai atlieka 
savo efemerišką vaidmenį. Pagal tai, kiek dėl to vaidmens 
tikroji orientacija sušlubuodavo, kultūra darydavosi pajė- 
gesnė atlikti kompensacijos funkciją ir efektyviau tenkinti 
malonumus. Jei kultūra dabar puola sistemą, kiekvienas 
žino, kad tai tik teatras (ir apsukresnis verslininkas skatina 
kiekvieną naują kritinę tendenciją, nes ji netruks atsipirkti). 
Bellas tai vertina visai kitaip. Kultūra jam yra rimtas dalykas. 
Ją laiko ne tik esant pavojingą, bet ir tiki galint efektyviai 
naikinti sistemą. Dabartinis kultūros reikšmės vertinimas ir 
balansuoja tarp tų dviejų polių. Mintis, kad kultūra tėra tik 
šalutinis reiškinys, yra tiek pat neįtikėtina, kaip ir teiginys, 
kad artimiausiu metu visi ims šokti pagal jos dūdelę. Šis kul- 
tūros svarbos diapazonas bus reikšmingas ir vertinant pačią 
postmodernybę. 

Antra, Bello koncepcijoje esama tam tikros įtampos. Su- 
sikerta priešingos tendencijos. Nes Bellas postindustrinę vi- 
suomenę traktuoja vienareikšmiškai: technologinis raciona- 
lizmas yra esminis visoms sritims. Todėl kultūros protestas 
iškyla, aišku, kaip subversija. Tačiau iš tikrųjų Bellas yra ne 
monistas, o akivaizdus pliuralistas, todėl kultūrinį sistemos 
opoziciškumą jis turi jei ne propaguoti, tai bent ginti. 

Trečia, tame Bello principiniame pliuralizme principinę 
reikšmę turi jau pati kultūros ir techninės-ekonominės siste- 


> Plg. Daniel Bell, The Cultural Contradichions of Capitalism, New York, 1976. 


80 


7. Sociologija: postindustrinė ir postmodernioji visuomenė 


mos opozicija. Moderniosios visuomenės negali išvengti to- 
kios socialinių sferų nedermės, todėl ne kitaip bus ir postin- 
dustrinėse bei postmoderniose visuomenėse“. Bellas dargi 
įsitikinęs (priešingai visoms „monistinėms“ socialinėms 
teorijoms), kad dauguma visuomenių, ne tik moderniosios, 
yra „radikaliai disjunkcinės“. Dabartinėse pažangiausiose 
visuomenėse šita bendroji disjunkcija įgavo trijų sferų an- 
tagonizmo formą: techninės-ekonominės sferos, siekiančios 
funkcinio racionalumo ir efektyvumo, kultūros sferos, sie- 
kiančios savirealizacijos ir malonumo, ir politinės sferos, 
siekiančios lygybės ir teisingumo". 

Taigi matome, kad postmodernusis daugybingumas 
nesvetimas ir Bello visuomenės koncepcijai, tik čia jis su- 
prantamas ne vien kaip grynai kultūrinis, o kaip ganėtinai 
fundamentalus reiškinys, apimantis įvairias orientacijos 
sistemas ir organizacijos sritis. Postmodemnizmas siaurąja 
prasme, anot Bello, sietinas su viena visuomenės sfera - kul- 
tūra, tačiau įvairių paradigmų principinis daugybingumas 
ir neišvengiamas nevienalytiškumas, kaip šiuos dalykus 
propaguoja kultūros postmodemizmas, Bello nuomone, yra 
apskritai postmodernios visuomenės principas, nes pasta- 
rajai būdinga daug konfliktinių ir nesuderinamų kriterijų. 
Bellas pabrėžė, kad toks nevienalytiškumas dabar ryškus ne 
tik ekonomikos, kultūros ir politikos srityse, - jis skverbia- 
si ir į pavienius subjektus: kiekvienas iš mūsų, kaip Bellas 
sako, turi įvairių polinkių ir tapatybių, skirtingų interesų 
ir vertybių““, todėl neišvengiami konfliktai ir neįmanomas 
susitaikymas. Postmoderni visuomenė nori nenori yra pliu-. 


** Ta nedermė, Bello nuomone, netgi didės, plg. Die nachindustrielle Gesells- 
chaft, 366. 


* The Winding Passage, 329-330. 
6 Cit. veik., 243. 

ralistinė*". Mėginimas nepaisyti šito daugybingumo kaip 
sociologui reikštų ignoravimą, o politikui - diktatoriškumą. 

Mūsų laikais pripažinti tokį daugybingumą yra priversti 
įvairių pažiūrų teoretikai. Su juo skaitosi ne tik modernybės 
išpažinėjai, bet, kaip rodo Bello pavyzdys, ir kiti žymūs teo- 
retikai - nors ir kaip su žemesnio rango reiškiniu, bet užtat 
į jį gilinasi rimtai ir atkakliai. Tai pasakytina ir apie tokį aki- 
vaizdų modernybės šalininką kaip Habermasas. Ir jis pažy- 
mi - užtenka paminėti tokias jo sąvokas, kaip „racionalumo 
aspektų susiformavimas“ ir „sistema versus gyvenamasis 
pasaulis“, - esant neabejotiną kriterijų ir pretenzijų neviena- 
lytiškumą, taip pat ryškų socialinio lauko susiskaidymą. Jis 
irgi visai nenusistatęs prieš tokį daugybingumą, tiktai nori, 
kad tas daugybingumas būtų teisingai sureguliuotas. Įvai- 
rove paženklintas tikrovės vaizdas, kuris iškyla įspūdingu 
„postmodernybės“ pavadinimu, yra - nesvarbu, kaip vadin- 
si - tiesiog dabartinės tikrovės paveikslas. 

Klausimas tik, kaip radikaliai ir neiškraipytai šis dau- 
gybingumas suvokiamas ir pripažįstamas. Kartu dar kyla 
klausimai, kaip į jį atsižvelgti, kaip su juo elgtis? Vieniems 
jis yra neišvengiamas blogis, kurį tenka priimti, tačiau bū- 
tina ieškoti atsvaros (Spaemannas), kiti jį laiko ne blogiu, o 
didžiuliu laimėjimu, kuriam tačiau reikalingos tam tikros 
gydymo procedūros arba kontrapriemonės (Habermasas), 
treti svyruoja tarp konkrečių problemų ir būtinybės gin- 
tis (Bellas). Visi šie teoretikai vienaip ar kitaip reaguoja į 
postmodernybės santykius, o tikras postmodemistas yra 
tas, kuris tokį daugybingumą be išlygų priima kaip esmi- 
nę teigiamybę, juo grindžia savo pažiūras ir nuosekliai jas 
gina - tiek nuo vidinių pavojų, tiek nuo puolimų iš išorės. 
Tai yra filosofinio postmodernizmo programa ir uždavinys. 


* „All society is plural society“ (ten pat). 

8. Postmodernybė filosofijoje: Jeanas-Frangois 
Lyotard'as 


Filosofijoje „postmodernybės“ sąvoka, kuri, kaip rodo 
Pannwitzo pavyzdys, nors ir anksti pasirodė, bet kaip ter- 
minas ir išplėtota koncepcija įsitvirtino labai vėlai - 1979 m., 
kai prancūzų filosofas Jeanas-Frangois Lyotard'as paskelbė 
savo veikalą La Condition postmoderne („Postmodernus bū- 
vis“), vokiškai Das postmoderne Wissen““. Lyotard'o išeities 
pozicijos - naūjosios technologijos ir Jungtinėse Amerikos 
Valstijose vykusi diskusija postmodernybės ir postindustri- 
nės visuomenės klausimais?*. Kokių pokyčių Žinojime reikia 
tikėtis labiausiai išplėtotose pramoninėse visuomenėse vei- 
kiant naujoms informacijos technologijoms? — taip skamba 
pirmasis Lyotard'o mokslinės studijos, parašytos Kvebeko 
vyriausybės Universiteto tarybos užsakymu, klausimas“. 


** Jean-Frangois Lyotard, La Condition postmoderne. Rapport sur le savoir, Paris, 
1979; vokiškai: Das postmodernė Wissen. Ein BerichH, Bremen, 1982; naujas 
leidimas, Graz-Wien, 1986. (Liet. vert.: Jean-Francois Lyotard, Postmoder- 
nus būvis. Šiuolaikinį žinojimą aptariant, iš prancūzų kalbos vertė Marius 
Daškus, Vilnius: Baltos lankos, 1993. Toliau cituojant - PB) Cituojama 
bus iš šiek tiek modifikuoto vertimo nurodant prancūziškojo ir vokiškojo 
leidinių puslapius. Negalima nepastebėti filosofinės recepcijos arba kons- 
teliacijos (arba bent jau temos) vėlavimo. Net diskusijos meno klausimais 
čia nesudaro išimties. Trijų tomų veikale Kunst und Philosophie („Menas 
ir filosofija“, kurį išleido Willi Oelmūlleris: Paderborn-Mūnchen-Zūrich, 
1981-1983), į kurį sudėta 1980-1982 m. žymių ekspertų rengtų kolokviu- 
mų medžiaga, 74 kartus kaip diskusijų objektas minima „modernybė“, ir 
nė vieno karto „postmodernybė“. Ir taip elgiasi ne vien tik filosofai. Jau 
kone trisdešimt metų anglosaksų kraštuose, o pastaruoju laiku ir visame“ 
pasaulyje dėl „postmodernybės“ vis netyla ginčai, o naujame „Langens- 
cheidto“ leidyklos inicijuotame Devintojo dešimtmečio žodyne („Worterbuch 
der achtziger Jahre“) in octavo formatu išspausdintuose 2500 puslapiuose 
nerasime atitinkamo antraštinio žodžio nei anglų, nei prancūzų kalbomis. 


5 Cit. veik., 7/13; PB, 5. 
6 Cit. veik., 11 ir tt./19 ir tt; PB, 9 ir tt. 

Lyotard'as į tą klausimą tiesiogiai neatsako: jis pirmiau- 
sia kalba apie šių laikų žinojimo savitumus. Kuo ypatingas 
dabartinis Žinojimas? kokios jo naujosios tendencijos ir 
būsimi pranašumai? - klausia autorius, iš pradžių visai 
neužsimindamas apie naująsias technologijas. Kas būdin- 
ga šių laikų - „postmoderniajam“ - Žinojimui? Sukauptais 
duomenimis jis paskui kritiškai pasinaudoja vertindamas 
naująsias technologijas. Toli gražu ne šios technologijos api- 
būdina postmodernybę, o priešingai - postmodernus būvis, 
kurį Lyotard'as apibrėžia remdamasis naujausiomis Žinoji- 
mo raidos tendencijomis ir kuris - tą reikia iš karto pasaky- 
ti - dėl XX a. (konkrečiai - pirmųjų jo dešimtmečių) procesų 
yra virtęs svarbiausiu principu, nustato normatyvines gaires 
naujosioms technologijoms vertinti. Taigi Lyotard'o postmo- 
dernybės sąvokai kontūrus brėžia visai ne technologijos - ši 
sąvoka yra kur kas esmingesnė ir kaip tik todėl gali pasitar- 
nauti technologijų kritikai. Buvo tikras nesusipratimas, kai 
Jencksas, apkaltinęs Lyotard'ą nagrinėjant naująsias tech- 
nologijas vien kaip technologijas, technokratus vertinant 
kaip postindustrinės visuomenės teoretikus, jį prilygino 
Bellui. Jencksas, matyt, čia mėgino ginti savo kaip teoretiko 
monopolį, norėdamas Lyotard'ą kaip kylančią žvaigždę nu- 
stumti į pakraštį, į vėlyvąją modemybę, ir neprileisti prie 
postmodernybės“!. Tačiau šis prilyginimas Lyotard'o užmo- 
jus tiesiog apverčia aukštyn kojomis. Užtenka pasklaidyti 
Postmodernų būvį, kad veikiai įsitikintum, jog Lyotard'o mąs- 
tymas nėra grindžiamas naujosiomis technologijomis. Jo ar- 
gumentacija nėra štai tokia: egzistuoja šios naujos technolo- 
gijos, jos nesulaikomai plėtojasi, sukurkime jas atitinkančią 
teoriją. Priešingai, Lyotard'as argumentuoja taip: naujosios 
technologijos ateina ir daro įtaką Žinojimui, todėl jei norime 


*“ Plg. pastabą 50 išnašoje. 

teisingai atsižvelgti į tų technologijų keliamus reikalavimus, 
gilinkimės į vidines aktualaus žinojimo ypatybes ir užmo- 
jus, o tai reiškia: technologijomis būtina naudotis, kiek jos 
suderinamos su minėtomis žinojimo ypatybėmis, ir joms 
priešintis, kai tai neįmanoma. Štai kodėl Lyotard'as laikosi 
priešingos pozicijos visko, kas - nuo Popperio iki Haberma- 
so ir nuo Luhmanno iki Baudrillard'o - gali būti priskiriama 
postmodernybei, atžvilgiu. 

Vadinasi, „postmodernybės“ sąvoka atsirado refleksijos 
į moderniosios žinijos savitumą pagrindu. Trumpai tariant, 
aktualusis žinojimas nuo seno buvo spraudžiamas į vieną 
formą, ir toji vienovė radosi be perstojo remiantis didžiai- 
siais metapasakojimais. Net ir smulkiausių detalių tyrimuo- 
se buvo ryškus nuolatinis grįžimas prie vienos pagrindinės 
viską įteisinančios idėjos. Naujieji laikai arba modernizmas 
sukūrė tris tokius metapasakojimus: tai žmonijos emancipa- 
cija (Švietimas), dvasios teleologija (idealizmas) ir prasmės 
hermeneutika (istorizmas). O dabartinė padėtis išsiskiria 
tuo, kad tie vienovės saitai suiro - ne tik kaip turiniai, bet ir 
apskritai kaip rūšys. Visuotinybė atgyveno iš principo - ir 
taip jau išėjo, kad viskas suskilo į dalis. 

Šis visumos susiskaidymas yra postmoderniojo daugy- 
bingumo sąlyga. Tačiau tokios suirimo diagnozės, aišku, dar 
neužtenka. Be to, ji ir pati nelabai originali: ji neretai buvo 
nustatoma nuo Schillerio ir Holderlino laikų. Vienovės iš- 
nykimas tėra tik būtina sąlyga, bet ne pakankamas akstinas 
postmodernybei rastis. Postmodernybė iškyla tik tada, kai 
įvykdoma antroji sąlyga - suvokiamas teigiamas minėto 
iširimo aspektas, o vienovės iširimas pasigaunamas kaip 
šansas. Pasak Lyotard'o, XIX a. pabaigoje ir XX a. pradžioje 
Vienoje tokios situacijos nebuvo. Čia „delegitimacijos“ išgy- 
venimas, t. y. išsamaus pateisinimo netektis iš pradžių kėlė 
liūdesį dėl to, kad nebėra visumos: „Toks pesimizmas buvo 

apėmęs Vieną šimtmečio pradžioje: jo įtakoje subrendo me- 
nininkai Musilis, Krausas, Hofmannsthalis, Loosas, Schėn- 
bergas, Brochas, taip pat filosofai Machas ir Wittgensteinas. 
Ši karta, kiek tai buvo įmanoma, skleidė delegitimacijos su- 
voktį ir buvo atsakinga už teorinį ir meninį šios suvokties 
pagrindimą. Šiandien galima drąsiai sakyti, kad šitas gedulo 
darbas jau pabaigtas. Nėra reikalo pradėti vėl viską iš naujo. 
Wittgensteino stiprybė pasireiškė tuo, kad jis nesišliejo prie 
pozityvizmo, kurį propagavo Vienos ratelis, o savo kalbos 
žaidimų tyrinėjimuose numatė kitokio pobūdžio, nesire- 
miančio performatyvumu, legitimacijos galimybę. Kaip tik 
su ja susiduria postmodernusis pasaulis. Dauguma žmonių 
nebejaučia nostalgijos dėl prarasto pasakojimo“"?. 

Svarbu įveikti ne tik tezėmis, bet ir nostalgija grįstą vie- 
novės perspektyvą. Gal iš pradžių užtektų išsiaiškinti, kad 
toks vienoviškumas šiaip ar taip tėra tik retrospektyvus 
konstruktas ir kad kiekvienoje epochoje iš tikrųjų glūdėjo 
nemaža skirtybių ir įtrūkių (puikiai tai būtų galima parodyti 
pavyzdinės tariamos vienovės epochos, baroko, pagrindu). 
Tokios retrospektyvios ir iliuzinės vienovės perspektyvos 
atžvilgiu turėtume besąlygiškai ir be jokio resentimento pri- 
pažinti faktišką daugybingumą; negana to, jį reikėtų ne tik 
blaiviai priimti, bet ir suprasti bei šveikinti kaip teigiamybę 
ir dvasinę vertybę. Didžiųjų, vienijančių ir privalomų meta- 
pasakojimų pabaiga atveria erdvę ribotiems ir heteromor- 
fiškiems kalbos žaidimams, veiklos formoms ir gyvenimo 
būdų įvairovei. Šios perspektyvos labui reikia skirti savo 
pastangas. Tik vertinant pliuralizmą kaip šansą ir laimė- 
jimą, „postmodernybė“ pripažįstama kaip postmodernios 
suvokties faktas. 


“ Das postmoderne Wissen, 68/121-122; PB, 101-102 (cituojant prie tikrinių 
daiktavardžių dedamos vardininko galūnės, o žodis sąmonė keičiamas 
žodžiu suvoktis. - Vert. past.) 

Minimalus neigiamas postmodernumo vertinimas grin- 
džiamas atsisveikinimu su vienovės troškimais: „Kalbant 
visai paprastai, „postmoderniu „laikytinas nepasitikėjimas 
metapasakojimais““. O teigiamas vertinimas to, kas post- 
modernu, grindžiamas laisvės atvėrimu kalbos žaidimų 
nevienalytiškumui, autonomijai ir antiniveliacijai: „Teisinga 
būtų štai kas: pripažinti tarpusavyje susipynusių kalbos žai- 
dimų įvairovei ir neišverčiamumui autonomiją, specifišku- 
mą, irjų neniveliuoti; reikėtų laikytis taisyklės, kuri vis dėlto 
būtų bendra taisyklė, t. y.: „leiskite Žaisti ... leiskite mums 
ramiai Žžaisti““*. 

Šis nepanaikinamas ir teigiamai vertinamas pliuralizmas 
sudaro postmodernybės branduolį. Žinoma, tai nelieka be 
tam tikrų padarinių, pirmiausia - sunku jungti tai, kas ne- 
vienalytiška. Postmodernizmo interesai nukreipti į ribas ir 
konfliktų zonas, į trintis, iš kur randasi nežinoma ir tai, kas 
prieštarauja įprastiniam protui,- kas yra „paralogiška“: 
„Šie tyrimai (ir daugelis kitų) perša mintį, kad tolydi ir iš- 
vestinė funkcija netenka savo reikšmės: ji nebėra svarbiausia 
Žinių ir numatymo paradigma. Postmodernus mokslas, su- 
telkdamas dėmesį į neišsprendžiamus dalykus, į valdymo 
preciziškumo ribas, kvantus, dėl neišsamios informacijos 
kilusius konfliktus, fraktalus*, katastrofas, pragmatinius 
paradoksus, savo paties evoliucijos teoriją grindžia netoly- 
dumo, katastrofiškumo, nepataisomumo, paradoksalumo 
sąvokomis. Šis mokslas keičia žodžio žinojimas prasmę ir 
parodo, kaip tas pasikeitimas gali įvykti. Jis kuria ne tai, kas 
žinoma, o tai, kas nežinoma. Jis suponuoja tokį legitimacijos | 


63 Cit. veik., 7/14; PB, 6. 
“ Pokalbis su Jeanu-Pierre'u Dubost. Tekstas paskelbtas pirmojo vokiškojo 
Das postmoderne Wissen leidimo (Bremen, 1982, 127-150, čia 131) priede. 


* Plg. lot. frango, ere - laužyti, smulkinti. (Vert. past.) 


87 


„POSTMODERNYBĖ“. PAVADINIMO GENEALOGIJA, TERMINO APIMTIS, SĄVOKOS PRASMĖ 


modelį, kuriam ... svarbiausia yra skirtybė, kuri traktuojama 
kaip paralogija.“* Išvados mokslinei ir gyvenimo pasaulyje 
praktikai nėra paprastos: „Vėl pradėdami nuo mokslinės 
pragmatikos apibrėžimo, dabar turėtume pabrėžti nesutari- 
mą“. „Konsensas yra tik diskusijos etapas, o ne jos pabaiga. 
Netgi priešingai - diskusija baigiasi paralogija.““* 

Šią postmodernybės sąvoką Lyotard'as grindžia pir- 
miausia atsižvelgdamas į XX a. mokslo ir mokslo teorijos 
naujoves (Einsteinas, Heisenbergas, Gėdelis). Tačiau vėliau 
ją aiškino ir remdamasis meno reiškiniais. Ir čia galimybių 
daugybingumas vaidina lemiamą vaidmenį“. Menas - aki- 
vaizdžiausias tokios polimorfijos atvejis. Ir vėl XX a. reiš- 
kiniai yra puikus pavyzdys. Lyotard'as ne kartą remiasi 
šio šimtmečio meno avangardu, jo pastangomis pagrįsti 
meno sąvoką, išmėginti naujas ir paralogiškas galimybes, 
kurti daugį. Reikia „tęsti avangardinio judėjimo užmojus“**. 
Nes: „Kas jau ištisą šimtmetį vyko tapyboje arba, sakysim, 
muzikoje, postmodernizmas, kaip jį suprantu, pasirengęs 
tam tikru mastu priimti““?. Ir moksle, ir mene svarbu atverti 
specifines galimybes, kitaip sakant, daugybę galimybių, ir 
suvokti, kad jokioje srityje nėra visuotinai privalomų ir vi- 
suotinę palaimą teikiančių veikimo tipų ir kad būtina atrasti 
ir plėtoti daugybę įmanomų tiesų, netelpančių į vienovės 
ir proporciškumo Prokrusto lovą. Apibendrindamas Lyo- 


65 Cit. veik., 97/172-173; PB, 146-147. 

“6 Cit. veik., 99/176-177; PB, 150 ir atitinkamai 106/190; PB, 161. 

* Kad tai tinka ir meno diskursui, Lyotard'as paaiškino vienoje Diderot skir- 
toje esė. Diskursą, kuris - kaip ir Diderot Salonuose („Salons“) aprėpia ir 
sieja visus įmanomus žanrus, dėl tokios „saturacijos“ (įvairovės) jis vadina 
„Satyra“ (Jean-Francois Lyotard, Philosophie und Malerei im Zeitalter ihres 
Experimentierens, Berlin, 1986, Titel-Essay, 51-77, čia 59). 

66 Jean-Frangois Lyotard ir kiti, Inimaterialitūt und Postmoderne, Berlin, 1985, 30. 


* Cit. veik., 38. 

tard'as sako: „Ne vieną šimtmetį visi tie mokslinių, literatū- 
rinių, meninių avangardų tyrimai siekia atskleisti kalbėjimo 
būdų tarpusavio nesulyginamumą““". 

Čia Lyotard'as geba labai tiksliai brėžti ribą tarp principo 
primityvizmo bei išsigimimo ir aukštus reikalavimus ke- 
liančių to principo tesėjimo formų. Lyotard'o akys nukreip- 
tos į pastarąsias. Todėl jis stoja prieš paviršutinišką principo 
„tinka bet kas“ beatodairą"!, prieš „ciniško eklektizmo““? 
maskaradus, prieš atsipalaidavimo ir aplaidumo reiškinius, 
kokie „postmodernumo“ srityje iškyla pirmiausia kaip post- 
modernizmas, kuris įvade buvo pavadintas difuziniu. Lyo- 
tard'as pasisako už „pagarbos vertą postmodernybę“'". Jis 
pliekia tarsi epidemija plintantį glebų ir menkavertį teorinio 
nuovargio"* postmodernizmą ir šiam priešpriešina tikslios 
refleksijos filosofinį postmodernizmą. Šis yra įsisąmoninęs 
kalbos žaidimų, meno žanrų, gyvenimo formų nevienalytiš- 
kumą, todėl nepasiduoda įtraukiamas į jokią maišalynę. 

Šį postmodernizmą Lyotard'as, skirdamas nuo paprasto 
tapatinimo su epocha ir nuo periodizavimo sąvokos“, jau 
labai anksti apibūdino kaip „širdies arba veikiau dvasios 
būvį“"*. „Postmodernus“ yra tas, kuris suvokia save ana- 


"0 Jean-Frangcois Lyotard, Tombeau de Vintellectuel et autres papiers, Paris, 1984, 
84: vok.: Grabinal des Intellektuellen, Graz-Wien, 1985, 86. 

" Plg. Immaterialitūt und Postmoderne, 38. 

"2 Cit. veik., 30. 

 Jean-Frangois Lyotard, Le Diffėrend, Paris, 1983, 11; vok.: Der Widerstreit, 
Munchen, 1987, 12. į 

“ Jean-Frangois Lyotard, „Beantwortung der Frage: Was ist postmodermn?“. - 
Tummult 4, 1982, 131-142, čia 136; žr. dar: Immaterialitūt und Postmoderne, 38, 
taip pat Der Widerstreit, 11/12. ' 

" Plg. Jean-Francgois Lyotard und Jean-Loup Thėbaud, Au Juste, Paris, 1979, 
33, Anm. 1. 

76 Philosophie und Malerei im Zeitalter ihres Experimentierens, 97. (Tekstas para- 
šytas 1981 m.) 

pus nepanaikinamos kalbos, mąstymo ir gyvenimo formų 
įvairovės priverstinio vienoviško įsivaizdavimo ir žino, kaip 
su visu tuo elgtis. Ir, be to, visai nebūtina gyventi XX a. pa- 
baigoje - jau Wittgensteinas ir Kantas, Diderot, Pascalis ir 
Aristotelis galėjo vadintis postmodernistais. 

Čia akivaizdžiai atmetamos visos dažnai girdimos post- 
modernybės sampratos klišės. Ir tai reikšminga, nes Lyo- 
tard'as yra kaip tik filosofinio postmodernizmo teoretikas. 
Niekas kitas postmodernybės filosofinės sąvokos neėmė 
plėtoti taip anksti, taip tiksliai ir taip atkakliai, kaip jis. Ypač 
kitaip ir prasmingiau nei įprasta manyti postmodernybės 
santykis su modernybe iškyla Lyotard'o darbuose. Post- 
modernybė neprieštarauja moksliniams ir meniniams XX a. 
modernybės („avangardistinių judėjimų“) reikalavimams. 
Ji skiriasi nuo tų judėjimų vien tuo, kad vykdo tai, ko ten 
buvo reikalaujama. Tad postmodernybė yra būvis, kuriame 
modernybės nebereikia reklamuoti, - ji realizuojama. Antra 
vertus, tuo postmodernybė (kaip ir XX a. modernybė) skiria- 
si nuo modernybės naujųjų laikų prasme. Šią reglamentavo 
ne daugio, o vienio programos. Net ir tos, kurios buvo nu- 
kreiptos prieš ją, reikšdavosi vienio programų forma. O jei 
tokiu vieniu nebepasitikėdavo, vis.tiek dar liūdėdavo dėl jo 
netekties. Toji - vienio pageidavimo - signatūra būdinga 
ne tik ištisam laikotarpiui - nuo XVII a. pradžios su jo eu- 
foriškomis mathesis universalis programomis iki melancho- 
liškomis gaidelėmis nuspalvinto XIX a. romantizmo, bet ir 
šių laikų modernybės sąvokai. Postmodernybė aiškiai prieš- 
priešina save šiai naujųjų laikų modernybei. Anos atžvilgiu 
ji yra tikrai ir tiksliai postmoderni. Apie tai dar kalbėsime, 
bet jau dabar galima pasakyti: Lyotard'o atskilimas nuo mo- 
dernybės yra nuoseklus ir tvirtas. Neretai girdime teigiant, 
kad tai, ko reikalauja postmodernybė, jau būta romantizme. 
Jei laikysimės tikrosios postmodernybės sampratos, nieko 

panašaus nerasime. Romantizmas dar tebetroško vienovės 
ar bent jos ilgėjosi. Postmodernybė laikosi kitos nuostatos: ji 
ryžtingai pasisako už daugybingumą. 

Anot šios Lyotard'o koncepcijos, postmoderniajai fi- 
losofijai iškyla trys uždaviniai. Pirma, ji turi pagrįsti ir 
įteisinti atsisveikinimą su vienovės reikalavimu. Čia jai 
tenka parodyti, kad nusigręžimas nuo vienovės nėra joks 
afektas, o remiasi motyvais ir istorine patirtimi. Antra, jai 
būtina atskleisti heterogeniškumą ir išmokyti suprasti, kad 
galutinė vienovė pasiekiama ne kitaip, kaip prievarta ir to- 
talitarizmu. Iš to išplaukia struktūrinis - papildomai prie 
istorinio — šio principo įteisinimas. Tai, kad atsisveikinimas 
su vienoviškumu reiškia ir atsisveikinimą su viešpatavimu 
bei prievarta, nuo šiol yra ne tik jaučiama, bet ir įžvelgiama. 
Privalomus pasaulėvaizdžius toji kritika atakuoja lygiai taip 
pat, kaip ir monopolines utopijas. Ir, trečia: postmodernioji 
filosofija privalo aiškinti vidines iš radikaliojo pliuralizmo 
koncepcijos arba principo kylančias problemas“. Įvairovė ir 
heterogeniškumas neišvengiamai kelia konfliktus. Kaip juos 
teisingai spręsti? 

Tokio teisingumo klausimą aptinkame veikalo Postimo- 
dernus būvis pabaigoje. Aišku, kad čia nustatytas visuotinis 
„Kkonsensas“ negali pasiūlyti to klausimo sprendimo per- 


“ Beje, terminą „radikalusis pliuralizmas“ pirmas pavartojo Williamas 
Jamesas. Ši sąvoka turinti - taip skaitome veikale A Pluralistic Universe 
(New York-London, 1909; vok.: Das pluralistische Universum, Leipzig, 
1914) - „būti šių paskaitų tezė“ (vok. XX). Aiškus daiktas, kad Jameso 
pliuralizmas su čia diskutuojamuoju turi tik tiek bendra, kiek sutampa pa- . 
vadinimai. Jamesas pliuralizmą apibūdina remdamasis „individualiomis 
egzistencijomis“. Turima galvoje pragmatinė - arba, kaip Jamesas sako, 
„radikaliai empirinė“ (18, 23) - Leibnizo monadų teorijos versija. Į akis 
krinta Jameso pastangos įrodyti, kad jo pliuralizmo sampratai negalima 
prikišti vienovės ardymo: pasaulio vienovę pliuralizmas garantuoja kaip 
ir monizmas (plg. 210 ir tt.). Jameso pliuralizmą reikia laikyti daugių dau- 
giausiai raidos pakopa čia aptariamo pliuralizmo atžvilgiu. 

spektyvos. Tad Lyotard'as (turėdamas galvoje Habermaso 
diskurso etiką) sako: „Konsensas tapo pasenusia ir įtartina 
verte. Tačiau to neatsitiko su teisingumu. Taigi reikėtų siekti 
tokios teisingumo idėjos ir praktikos, kuri nėra susijusi su 
konsenso idėja ir praktika“. 

Po ketverių metų pasirodžiusią knygą Le Diffėrend 
(„Ginčas“) galima laikyti tokios postmodernios teisingumo 
koncepcijos realizacija. Šiame veikale Lyotard'as mėgina 
nušviesti perspektyvą „pagarbos vertai postmodernybei““?, 
nukreiptai prieš tarsi epidemija plintantį postmodernizmo 
neprincipingumą. Ką daryti su mąstymo ir gyvenimo formų 
nevienalytiškumu, kad viena paradigma nebestelbtų - kaip 
įprasta - kitos? Kaip galima, neišvengiamai liekant neteisin- 
gumams, išgirsti priklausomybėje esančiųjų pretenzijas ir į 
jas atsižvelgti? Postmodernaus mąstymo impulsas ir mora- 
linis įkvėpimas čia ir iškyla kaip principinis antitotalitariz- 
mas. Lyotard'as atskleidžia perdėjimų ir suabsoliutinimų 
mechanizmą, padarydamas jį lingvofilosofiškai skaidrų ir 
kritikuojamą. Postmodernusis pliuralizmas iš pradžių kelia 
teisingumo problemas, o filosofinis postmodernizmas ak- 
tyvina teisingumo suvokimą, žadindamas kitokį jautrumą 
neteisingumams. Kai kurie klausimai liks, suprantama, ne- 
išspręsti, tačiau su nesiskaitymu ir agresyvumu šitas post- 
modernizmas, šiaip ar taip, neturi nieko bendra. 


"8 Das postmoderne Wissen, 106/190. 
" Žr. 73 išnašą. 

9. Kitos pozicijos filosofų požiūrio į 
postmodernizmą spektre 


Postmodernistinio atspalvio filosofinių koncepcijų esama 
ne tik Lyotard'o darbuose, bet ir daug kur kitur. Pirmiausia 
galima išskirti tuos autorius, kurie priklauso aplinkai, iš 
kurios išaugo Lyotard'o postmodernybės koncepcija, - tai 
vadinamieji „poststruktūralistai“, tokie kaip Foucault, 
Deleuze'as, Derrida, kurių mąstymas akivaizdžiai artimas 
postmodernioms temoms ir postmoderniems analizės me- 
todams, nors patys šie autoriai savęs „poststruktūralistais“ 
nevadintų““; paskui išskirtini kiti „anoniminiai“ postmoder- 
nistai - nuo Feyerabendo iki Marguard'o, - kurie, neturėda- 
mi tokios kilmės, vis dėlto iš esmės yra žymūs pliuralizmo 
teoretikai ir propaguotojai ir todėl įeina į postmodernizmo 
situaciją“!; kaip trečią grupę reikia minėti autorius, kurie 
nors ir kritikavo postmodernybę, tiesa, iš kitų pozicijų, bet 
joje atrado tiek daug vertingų dalykų ir tokio pat pobūdžio 
giminingumų, kad bent galėjo sukelti įtarimą, jog yra per- 
bėgėliai, pavyzdžiui, Wellmeris“*; ketvirtai grupei priklau- 


“0 Manfredas Frankas poststruktūralistinį mąstymą (poststruktūralizmą jis 
vadina „neostruktūralizmu“) apibūdino kaip „mąstymą postmodernybės 
sąlygomis“ (Was ist Neostrukturalismus?, Frankfurt a. M., 1983, 29). 

Ypač Feyerabendas dažnai siejamas su postmodernybe, aišku, turint nei- 
giamų ketinimų. Tuo siejimu norima diskredituoti ne tik Feyerabendą, 
bet ir postmodernybę. Todėl orientuojamasi į primityvią postmodernybės 
formą - ją Feyerabendas ryžtingai priskiria priešininkams - ir trivialų 
šūkį: „anything goes“. Tai - veiksminga, tačiau primityvu, ir nieku būdu 
ne teisingumo, 0 paprastumo prasme. Marguard'o pažiūrą pirmąsyk ver- 
tinau kaip „postmodernią“ straipsnyje „Postmoderne: Tradition und Inno- 
vation, modifizierter Begriff, philosophische Perspektiven“. - Jahrbuch fūr 
Architektur 1985/86, Braunschweig-Wiesbaden, 1985, 93-108, čia 105, 
Wellmeriui buvo prikaišiojama dėl perėjimo prie „tariamai postmodernios 
komunikacijos teorijos versijos“ (Rainer Rochlitz, „Zwischen Subversion 
und Orthodoxie. Zur geistigen Situation in Frankreich“. - Florian Rėtzer, 
Franzosische Philosophen im Gesprūch, Mūnchen, 1986, 7-14, čia 13). 

sytų tokie autoriai kaip Putnamas, kurie, nors ir sieja viltis 
su „postmodernybe“, bet per menkai išryškina — išskyrus 
bendrą tezę apie visuotinę kaitą — ką jie laiko postmoderny- 
beš3; dar minėtini autoriai, kurie stoja už postmodernų mąs- 
tymą, tačiau jį - nors įsivaizdavo panašiai kaip Lyotard'o 
skelbiamą postmodernizmą — plėtojo savarankiškai ir kitų 
tradicijų pagrindu, pavyzdžiui, Vattimo, kuris remiasi ne 
Wittgensteinu ir Kantu, o Heideggeriu ir Nietzsche“; galiau- 
siai reikia neišleisti iš akių dar vieno skelbiamų filosofinių 
postmodernizmų - visai kitokio kirpimo, kitokios kilmės ir 
kitokių nuostatų, daugiausiai senųjų tradicijų formuotos (ir 
santūrios) Spaemanno postmodernybės sampratos“. 


10. Apibendrinimas ir papildymai 


Jei šią postmodernybės tendencijų literatūroje, architek- 
tūroje, tapyboje, skulptūroje, sociologijoje ir filosofijoje ap- 
žvalgą sujungsime į bendrą postmodernybės charakteristi- 
ką, galėsime trumpai drūtai pasakyti: postmodernybė prasi- 
deda ten, kur nustoja galiojusi visuma. Todėl postmoderny- 


* Putnamas kalba gan pranašiškai: „... just as we look forward to a post- 
modernism in the arts, we can look forward to a post-modernism in philo- 
sophy.“ „In philosophy, as in everything else, we are at the beginning of a 
post-modernism.“ (Hilary Putnam, Realism and Reasen, Cambridge, 1983, 
183, 302-303.) Paaiškėja tik tiek, kad analitinė filosofija turi virsti postana- 
litine. (Ar ji nėra tokia jau seniai?) Tradicijos atmetimas, ateities utopija, 

"prentenzija į galutinį pažinimą turi baigtis. O paskui kas? Putnamas kalba 
apie integracijos reikmę, tačiau pripažįsta priešingų motyvų svarbą. Išva- 
da: „I don't know what the solution to this tension will look like“ (303). 

* Plg. Gianni Vattimo, La fine della modernita, Mailand, 1985. - Vattimo pa- 
žiūras aptarsime penktame skyriuje. 

“5 Plg. Spaemanno ir Koslowski'o straipsnius, skelbiamus veikale Moderne 
oder Poshnoderne? Zur Signatur des gegenwūrtigen Zeitalters, hrsg. von Peter 
Koslowski, Robert Spaemann, Reinhard Low, Weinheim, 1986. 

bė kelia balsą prieš grįžimą prie visuotinumo: nesvarbu, ar 
architektūroje ji kritikuoja vadinamojo tarptautinio stiliaus 
monopolį, ar mokslo teorijoje atmeta nerangų scientizmą, ar 
gudriai nesutinka nei su vidaus, nei su išorės superviešpata- 
vimo reiškiniais. Pirmiausia ji teigiamai naudojasi vienumo 
ir visumos žlugimu, mėgindama įtvirtinti ir plėtoti aiškėjan- 
čią įvairovę, jos teisėtumą ir savitumą. Čia glūdi jos esmė. 
Suvokdama neabejojamą įvairių koncepcijų ir projektų vertę 
(o ne šiaip sau iš lengvapėdiškumo ar abejingumo), ji skel- 
biasi esanti radikaliai pliuralistinė. Jos vizija - daugybingumo 
vizija. Todėl literatūra - nuo Viano iki Eco — stengiasi pa- 
tenkinti įvairius lūkesčius; todėl architektai, tokie kaip Un- 
gersas, Stirlingas ar Holleinas, dirba pasitelkdami įvairias 
kalbas ir jas orkestruoja: vieną kartą leisdami joms reikštis 
pavieniui, kitą kartą versdami stoti į varžybas, dar kitą kartą 
jas niveliuodami; todėl menininkai, tokie kaip Merzas, Ki- 
taj us ar Paladino, inscenizuoja menamas erdves, kur nevie- 
nalyčiai pasauliai skverbiasi vienas į kitą; todėl sociologai, 
tokie kaip Etzioni's, Bellas ar Habermasas, pabrėžia, kad 
šiuolaikinei visuomenei būdingi lūžiai ir skirtys, o noras 
šiuos reiškinius įveikti tik vienodinant ideologijas veda prie 
totalitarizmo; ir todėl filosofai, tokie kaip Lyotard'as ar Ma- 
rguard'as, kategoriškai pasisako už pliuralizmą, už tolesnį 
valdžių pasiskirstymą, už politeizmą dabartinių gyvenimo 
projektų, mokslo koncepcijų, socialinių santykių įvairovės 
pripažinimo ir skatinimo prasme“. 

Taigi postmodernybės erdvė, kai tik atsitraukiame nuo 
paviršutiniškos polemikos, nuo nepagrįstų perlenkimų ir 


*“ Įdomu, kad sąvoka „politeizmas“ ir Lyotard'ui, ir Marguard'ui yra pa- 
grindinė. Plg. Lyotard, Philosophie und Malerei im Zeitalter ihres Experimen- 
Hierens, 67, atitinkamai Au Juste, 35; taip pat Odo Marguard, „Lob des Po- 
lytheismus. Uber Monomythie und Polymythie“. - O. Marguard, Abschied 
vom Prinzipiellen. Philosophische Studien, Stuttgart, 1981, 91-116. 

vienpusiškų išvedžiojimų pereiname prie esminių struktū- 
rų, pasirodo esanti nuostabiai vienalytė. Postmodernybės 
reiškinių ir siekių esmė - forsuotas pliuralizmas, suvokia- 
mas ne kaip varginantis nuolaidžiavimas, o kaip teigiamas 
uždavinys, ir atkakliai ginamas. „Postmodernybė“ tapo 
pagrindine sąvoka kaip tik tą akimirką, kai įgijo šį aiškiai 
apibrėžtą sąvokos turinį. Psichologiškai su ja siejamos ir 
kitos viltys, ypač tikintis laikų po karų epochos, tačiau kon- 
cepcijos požiūriu lemiamas yra pliuralizmas, o anoji pokario 
viltis pati remiasi nuosekliu totalybės išsižadėjimu“". 
Postmodernusis pliuralizmas suvoktinas kaip absoliučiai 
teigiamas reiškinys. Tas, kuris liūdi dėl prarastos vienovės, 
ilgisi prievartos - kaip visados kilnios. Istorijos rato neatsuk- 
si vienovės dekretu, o postmodernaus pliuralizmo nebeįma- 
noma matuoti tokios vienovės matu. Abu konservatyviz- 
mai - anas praktinis ir šis kultūrinis-kritinis - prasilenkia su 
postmodernybe. O ši nėra konservatyvi. Tokių gręžiojimųsi 
į praeitį atžvilgiu ji yra veikiau epocha, kai ne tik nebesibijo- 
ma nevienalyčių žinijos ir gyvenimo formų trinties, kai ji ne 


87 Šiais laikais karas yra įgavęs „totalinio karo“ prasmę, todėl į jį reikėtų žiū- 
rėti kaip į globalinį reiškinį. Kitaip negu apokaliptiškai jo nebeįmanoma 
įsivaizduoti. Tad karo ir totalybės susiliejimo akivaizdoje gali gimti viltis 
kartu su totalizacijų laikais atsikratyti ir galimybės karams kilti. Kai kal- 
bama apie „postmodernybę“, tokia viltis, atrodo, netiesiogiai šmėkščioja, 
darydama postmodernybę ganėtinai patrauklią. Toks siejimas nėra naujas. 
Kaip pokario reiškinys pos:modernybė buvo suprantama jau savo debiuto 
metu, kai teorinius darbus ėmė skelbti Pannwitzas, kuris „postmodernųjį 
žmogų“ 1917 m. norėjo parodyti kaip pagrindinę pokario laikotarpio figū- 
rą. Ir kai paskui Howe'as ir Levinas prakalbo apie postmodern literature, šio- 
ji kaip tik buvo postwar literature. Beje, netrukus prasidėjusios nuolatinės 
kalbos apie postwar period, atrodo, sustiprino pasirengimą vartoti žodžius 
su priešdėliu post ir tuo padėjo įsitvirtinti sąvokai postmodern. Turėdami 
prieš akis šią genezę ir jos antitotalinę inspiraciją, įsitikiname, kaip kalbos 
apie „postmodernybę“ žadino viltis prasidėsiant pokario epochą. Tikima- 
si, kad su totalybių laikais pasibaigė ir karo totalybės ar bent jau jas galima 
nustumti į praeitį. 

tik ignoruojama arba tramdoma, bet ir yra leidžiama ir įgy- 
vendinama, nes suvokiama, kad žmonių kalba ir gyvenimas 
galimi tik daugyje. Postmodernybės vizija yra itin teigiama. 
Ji nukreipta į įvairovės pasaulį. Kas verkšlena dėl to, kad ne- 
bėra vienos privalomos utopijos, tas ne tik nesuprato, kad 
viena utopija visada yra prievartinis vaizdinys ir kad kaip 
tik šios schemos reikia atsisakyti, bet ir nesuvokė teigiamos 
inspiracijos, kuri postmodernybę sudvasina ir kurios tikslas 
yra tikras daugybingumas. Tai yra forma tos utopijos, kuri, 
suvokusi bet kokios monistinės utopijos prievartą, darosi 
teisėta ir būtina. 

Šioji postmodernybė laikosi vidurio tarp dviejų nukry- 
pimų. Apie vieną - difuzinį postmodernizmą - jau kalbė- 
jome. Šis iš postmodernaus daugybingumo prasikiša kaip 
tik tada, kai diferencijos, kurios sudaro pliuralizmo kūną 
ir kraują, ne fiksuojamos, o užglaistomos, - kai pasidaro 
mišrainė ir nukenčia postmodernybės daugybingumas. 
Pradeda reikštis beatodaira, kuri laikraščių skiltyse laiko- 
ma specifiškai „postmodernia“ ir kuriai vis dėlto nė vienas 
tikras postmodernistas ne tik nepritaria, bet ir vartoja tik 
kaip diskreditavimo Žodį, pavyzdžiui, teoriniuose ginčuose. 
Jencksas ir Lyotard'as vienas kitą išvadino grynaisiais be- 
atodairos apologetais. Pasak Lyotard'o, Jencksas toks esąs 
todėl, kad jo eklektizmas slypįs maksimoje „tinka bet kas“: 
ši, tiesa, atitinkanti „prekybos centro kliento dvasią“, bet ne 
tikros postmodernybės reikalavimus“. O Lyotard'as, anot 
Jenckso, esąs beatodairos šalininkas todėl, kad pritaria „re- 
liatyvizmui“, kurį reikią „prakeikti“*?. Iš to matyti, kad beat- 
odaira laikoma postmodernybės priešininke ir pavojumi, ir 
anaiptol neskelbiama jos idealu. Antra vertus, akivaizdu tai, 


8 Plg. Immaterialitūt und Postmoderne, 38, 100. 
? Plg. Post-Modern und Spūt-Modern, 235. 

kad šioje polemikoje Jencksas ir Lyotard'as, aišku, orientavo- 
si į vienas kito silpnybes ir nesusipratimus, o ne į substanciją 
ir intencijas. Abiem bendra tai, kad stengiasi išsiginti beat- 
odairos*?. Skirtingi jie yra kitu atžvilgiu. 

Jencksas skelbia tą postmodernizmo versiją, kuri šalia 
daugybingumo vis dėlto vėl siekia vienovės, - antrąją nu- 
krypimo nuo postmodernaus pliuralizmo formą. Akivaiz- 
du, kad Jencksas čia nėra nuoseklus: viena vertus, jis, aiškiai 
suvokdamas diferenciškumą ir pripažindamas dvejopą 
kodavimą, laikosi nuomonės, kad postmodernizmas negali 
būti „integruota kalba“, koks, pavyzdžiui, buvo barokas“, 
antra vertus, baroką jis iškelia kaip poštmodernybės troš- 
kimų polių - tiek, kiek jame buvusi sukurta „retorinė visu- 
ma?2. Šiaip ar taip, aišku viena: Jencksas svajoja apie sintezę, 
apie „visiems bendrą simbolinę tvarką, panašią į tą, kokią 
kuria religija“, tik jam nelabai sekasi paaiškinti, kaip tai gali 
įvykti įsitvirtinus postmodernybės pliuralizmui?? Tokio 
ir panašaus pobūdžio holizmai, be abejo, ištisai įeina į da- 


** Tipologiškai difuzinis postmodernizmas yra ne kas kita, kaip postmoder- 
nybės grįžimas į poistorę, kurios pagrindinis teiginys buvo toks: šiaip ar 
taip, viskas tas pat - viskas vis tiek. Difuzinis postmodernizmas viską su- 
vienodina. Toks indiferentiškumas anksčiau buvo laikomas ambivalentiš- 
ku, nors, suprantama, buvo puoselėjamos viltys, kad viskas baigsis gerai. 
Pavyzdžiui, Kantas savo veikalo Grynojo proto kritika pirmojo leidimo pra- 
tarmėje „indiferentizmą“, atsiradusį metafizikos dalykuose po ilgų nesėk- 
mingų mėginimų, pavadino, viena vertus, „Chaoso ir Nakties motina“, o 
kita vertus, laikė jį taip pat ir „pradžia“ arba „bent artėjančio pertvarkymo 
ir paaiškinimo pradžia“ (A X). Istorinis postmodernybės pažiūrų kilmės iš 
poistorės suvokimų procesas vyksta pagal šią formulę. Poistorės teorema 
šiuo procesu netiki. Difuzinis postmodermizmas pasiskubina jam pritarti. 
Pliuralistinis postmodernizmas laikosi Kanto. 

Charles Jencks, „Introduction“. - Charles Jencks (Hrsg.), „The Post-Mo- 
dern Classicism. The New Synthesis“, Architectural Design, Heft 5/6, 1980, 
4-20, čia 14. 

Die Sprache der postmodernen Arclhitektur, 146. 

„Post-Modern und Spat-Modern“, 235. 

bartinių troškimų spektrą. Tai yra konjunktūra, prasidėjusi 
naujojo amžiaus skelbimu, perėjusi prie integracinių Žinijos 
konceptų ir galiausiai ėmusi kurti pasaulio naujas sužavėji- 
mo programas. O „postmodermnybė“ priima epochos anapus 
modernaus susiskaidymo, naujo vienoviškumo prasmę. 
Čia ir glūdi tikrasis, iš esmės svarbiausias skirtumas tarp 
Jenckso ir Lyotard'o. Lyotard'as mano lingvofilosofiškai 
įrodęs superkodo neįmanomybę, ir tikroji postmodernybė 
jam yra neatsiejama nuo šios įžvalgos ir nuo atsisveikinimo 
su vienovės erdvėmis. Tai savo ruožtu apibrėžia, kuo jis ski- 
riasi nuo tų filosofinių koncepcijų, kurios, panašiai kaip ir 
Jencksas, vėl kreipia viltis į naują vienovę ir kaip tik šia pras- 
me suvokia save kaip „postmodernias“. Jencksas jau buvo 
pareiškęs, kad ieškomoji vienovė priklauso nuo „įtikinamo 
socialinio arba metafizinio turinio“, tad tokias jo paieškas 
įsivaizdavo ne tiek kaip filosofų uždavinį, kiek kaip „iššūkį 
postmoderniesiems architektams“.?* Filosofiškai spręsti šį 
uždavinį ėmėsi Spaemanno mokykla, pasisakanti už „post- 
modernų savarankišką esmių egzistavimą“, arba „substan- 
cializmą““?. Kadangi dabar aptariame tik postmodernybės 
sąvoką ir jos vartojimą, pateiktų duomenų turėtų pakakti. 
Išsamiai šią pažiūrą nagrinėsime penktame skyriuje. Cen- 
trinę postmodernybės spektro dalį, šiaip ar taip, užima 
pliuralizmo koncepcija. Vienu atveju ji virsta beatodaira ir 
pereina į indiferentizmo pozicijas, o kitu, - pasirodo, ne taip 
jau paprasta ignoruoti daugybiškumą, kaip norima įtikinti. 
Tad būtina laikytis pagrindinės linijos. 

Ir paskutinė pastaba dėl termino, tam tikra prasme pa- 
grindinės postmodernizmo problemos, bei postmodernybės 


* Die Sprache der postmodernen Architektur, 146. 


* Plg. ypač Koslowskio straipsnį „Die Baustellen der Postmoderne - Wider 
den Vollendungszwang der Moderne“. - Moderne oder Postmoderne?, 1-16, 
čia 9, 11. 

santykio su modernybe. Sąvokos turinio ir vartojimo ap- 
žvalga rodo, kad postmodernybė kaip tik nėra tai, ką jai 
neteisingai prikiša jos nesuprantantys - neva ji esanti anti- 
modernybė ir transmodernybė“. Šią pažiūrą terminas be- 
veik primygtinai perša. Čia susiduriame kone su klasikiniu 
klaidingo pavadinimo magijos pavyzdžiu, kurio esmė ta, 
kad norint ką nors diskredituoti, reikia nuolat vadinti netik- 
ru vardu. Aišku, kad toji magija dalyko neatskleidžia. Post- 
modernybė, kurią Lyotard'as apibūdino kaip šio šimtmečio 
„Mokslinio, meninio ir literatūrinio avangardo“ tąsą“, yra 
veikiau promoderni negu antimoderni. Apie tai kalbėsime 
kituose dviejuose skyriuose. 


* „Transmodernybės“ sąvoką pirmasis 1965 m. pavartojo Petru Dumitriu 
(Die Transmoderne. Zur Situation des Romans, Frankfurt a. M., 1965; plg. 
ypač baigiamąją dalį „Zum Begriff der Postmoderne“, 253-264), nepri- 
klausomai nuo diskusijos apie postmodemybę norėdamas apibūdinti 
pasikcitusią modernybės patirties situaciją. Dumitriu įsitikinęs, kad 
modernybės susiskaidymas būsiąs įveiktas nauja centro patirtimi. Nors 
žmogus ir nesudaro objektyviojo pasaulio centro, bet jis gali konstituoti 
operatyvinį centrą. Tikslieji mokslai ir kibernetika, siūlydami daugybę 
veiklos modelių, suteikią jam priemones. Vadinasi, transmodernybės per- 
spektyva - tai mokslo ir technologijų formuojamos veiklos perspektyva. 
Taigi Dumitriu „transmodermnybė“ daug artimesnė vėlyvajai modernybei, 
arba postindustrinės visuomenės teoremai, negu postmodernybei. 


* Plg. 70 išnašą. Taip pat mintį: „... modernybė nepasibaigė“ (Grabmal des 
Intellektuellen, 81/83). 


II skyRIus. MODERNYBĖ - PATRAUKLI 
POSTMODERNYBĖS PRIEŠINGYBĖ 


Kas kalba apie postmodernybę, kalba ir apie modernybę. 
O tas, kuris apie postmodernybę nori kalbėti prasmingai, 
turi pasakyti, nuo kokios modernybės pasirengęs ją skirti. 
Dažnai buvo nusiskundžiama postmodernybės sąvokos 
neapibrėžtumu. Umberto Eco postmodernybę pavadino ter- 
minu, kuris yra „tinkamas d tout faire“. Čia jis teisus. Tik da- 
lykas tas, kad tokia visaapimanti sąvoka iš pradžių buvo ir 
modernybė. Netgi labiau negu postmodernybė. Pastarosios 
sąvokos miglotumas dažnai tėra tik pirmosios neaiškumo 
atspindys. Yra daug „modernybių““. Ir jau vien todėl - daug 
„postmodernybės“ formų. 

Ne tik skirtybių paletė turi būti panoramiška, bet ir dife- 
renciavimo skalę reikia turėti įvairią. Būtina matyti chrono- 
logijos, turinio, dalių, skyrių ir funkcijų skirtumus. Tai ap- 
tarsime šio skyriaus pirmoje dalyje. Be to, reikšmingi ir tipo- 
loginiai skirtumai: svarbu ne tik kokios modernybės atžvilgiu 
postmodernybė save apibrėžia, bet ir - pirmiausia - pagal 
kaip aiškinamą modernybę tai daroma. Kur įžvelgiamas mo- - 
dernybės skurdas, iš kurio postmodernybė pasišovusi išves- 


' Umberto Eco, Nachschrift žuni „Namen der Rose“, Mūnchen-Wicn, 1984, 77 
(Liet.: Umberto Eko, Rožės vardas, iš italų kalbos vertė Inga Tuliševskaitė, 
Vilnius, 1991, 426). 

ti? Čia visada būtina konstatuoti du priešingus aiškinimo 
modelius. Jų nagrinėjimui skirta šio skyriaus antroji dalis. 


A. Pagal kokią modernybę? 
1. Įvairios modernybės sampratos 


„Modernita in coma“ - puikus pavadinimas“. Tiktai kyla 
klausimas, kas ten iš tikrųjų baigiasi. Italui tai bus, ką mes 
vadiname „naujaisiais laikais“, tačiau mes jaučiamės stovį 
veikiau prie mirštančios naujųjų laikų dukters arba vaikai- 
tės - „modernybės“ - lovos. Charlie'ui Chaplinui „Modern 
Times“ yra ne visai tai, kas „Les temps Modernes“ Jeanui- 
Pauliui Sartre'ui ne vien aktualaus turinio, bet ir chrono- 
logijos bei reiškinių atžvilgiu. O mes pirmąjį pavadinimą 
turėtume versti sąvoka „modernybė“, o antrąjį - „naujieji 
laikai“. Tačiau ir mes patys to, ką apskritai vadiname „nau- 
jaisiais laikais“, negalime pavadinti „modernybe“, nes ir 
modernybėje, kurią skiriame nuo naujųjų laikų, yra esminių 
skirtumų, pavyzdžiui, skiriasi racionalizacijos, estetinės 
egzistencijos ir liberalizmo modernybės. Atsižvelgti į tokius 
skirtumus visoje toje krūvoje, vadinamoje „modernia“, yra 
sena praktika. Tik jai buvo iškilusi grėsmė kaip tik „moder- 
niai“ pradingti. Postmodernu yra grįžti pas ją. 

Diderot ir čia, kaip ir daugeliu atžvilgių, yra pavyzdys. 
Jis Žino skirtumus ir mielai jais remiasi. Enciklopedijos 
straipsnyje „Modernybė“ jis nurodo skirtingiausius galimus 
šio predikatoriaus turinius. Literatūroje, sako jis, moderny- 
bę galima laikyti prasidėjus nuo Boecijaus, architektūro- 
je - nuo gotikos arba renesanso, fizikoje - nuo Descartes'o 


2 Jo autorius - Vittorio Matthieu. II Giornale, April, 1985. 

ar net Newtono.? Tiksliau sakant: Diderot suvokia, kad 
modernybės sąvokos reikšmės yra dalinės ir santykinės, ir 
tuo žaidžia: Boecijaus vardas turi rodyti, kad modernybės 
esama ir tarp nemodernistų, tarp antikos autorių; pavyzdys 
iš architektūros turi pabrėžti, kad senumas gali būti net sa- 
votiškas modernumo kriterijus, nes Vasari (kuriuo Diderot 
čia akivaizdžiai remiasi) moderniąją architektūrą apibūdina 
kaip bu o n a maniera moderna, o tai kaip tik reiškia - skirtin- 
gai nei praėjusioji grynoji gotikos maniera moderna - naują 
orientavimąsi į antiką, taigi čia iš tikrųjų galioja teiginys: juo 
labiau antikinis, juo modernesnis; ir pagaliau fizikos pavyz- 
dys atskleidžia, kaip pačioje modernybėje modernus gali 
būti vis kas nors kita, pavyzdžiui, ankstesniame šimtmetyje 
buvo Descartes'as, paskesniame - Newtonas. 

Šitą predikatoriaus „modernus“ dialektiką, kuri dėl jame 
glūdinčios laiko reikšmės yra neišvengiama, o dėl sąsajos 
su turiniais turi nemaža padarinių, nuo Ouerelle des Anciens 
et des Modernes galima laikyti skaidria ir įprastine. Savaran- 
kiškai ją taikė, pavyzdžiui, Voltaire'as, norėdamas nustatyti 
dalies skirtumus, kai pareiškė, kad moksluose esame labiau 
pažengę negu graikai, o iškalbos mene vis dar tebegalioja 
romėnų antika. Toks pasirengimas diferencijuoti, kai iški- 
lusi būtinybė apibrėžti modernybės turinius ir koncepcijas, 
Oo postmodernybės projektai pasitelkiami neigimui, dabar 
verkiant reikalingas. Teiginys, kad postmodermnybės sąvoka 
esanti tik formali, yra toks pat netikslus, kaip ir modernybės 
apibendrinimas viena vienintele turinio apibrėžtimi. 

Jau iš pirmo žvilgsnio matyti, kad egzistuoja visai skirtin- - 
gos modernybės - kaip postmodernybės sampratų priešingi 
fonai. Pavyzdžiui, pasak Habermaso, postmodernybė pasi- 
sako prieš modernybės projektą Švietimo prasme, t. y. prieš 


3 Encyclopėdie, Bd. 10, 1765, 601. 

XVIII a. prasidėjusią, kontūrus įgavusią modernybę*. Jaufo 
nuomone, postmodernybė stengiasi atsisveikinti su estetine 
modemnybe, vadinasi, ji yra XIX a. išradimas". O Jencksui ji 
vėlgi atrodo apibrėžtina per opoziciją su XX a. modernybe.“ 
Net ir to paties autoriaus veikaluose gali būti skirtingos 
modernybės kaip postmodernybės priešingybės formos, pa- 
vyzdžiui, pagrindinio postmodernybės teoretiko, Lyotard'o, 
kūriniuose. Neperžengdamas postmoderno parodos „Les 
Immatėriaux“ ribų, jis geba naujuosius laikus, tiksliau sakant, 
Kartezijaus programą, vadinasi, XVII a. prasidedančią moder- 
nybę pasinaudodamas „modernybės“ vardu paversti gamtos 
viešpačiu ir šeimininku?. O savo programiniame veikale apie 
postmodernybės legitimaciją modernybe jis laiko didžiųjų 
metapasakojimų (žmonijos emancipacijos, dvasios teleologijos, 
prasmės hermeneutikos) laikus - XVIII ir XIX amžių“. Naujau- 
siose publikacijose modernybė vėlgi vieną kartą siejama su 
Augustinu, o kitą kartą labiau su XX amžiumi". 

Už šių chronologijos nesutapimų slypi, aiškus daiktas, 
ir dalyko supratimo įvairavimai, o šie iš tikrųjų yra kontro- 
versiški. Riba eina ne šiaip sau tarp modernybės ir postmo- 
dernybės, o tarp įvairių modernybių. Todėl XX a. kultūros 


* Tokia yra pagrindinė Adorno kalbos „Die Moderne - ein unvollendetes 
Projekt“, pasakytos gaunant premiją, mintis (žr.: Jūrgen Habermas, Kleine 
politische Schriften I-IV, Frankfurt a. M., 1981, 444—464). 

> Hans Robert Jau, „Der literarische Proze8 des Modernismus von Rous- 
seau bis Adomo“. - Adorno-Konferenz 1983, hrsg. von Ludwig von Friede- 
burg und Jūrgen Habermas, Frankfurt a. M., 1983, 95-130, čia 95. 

* Plg. Charles Jencks, Die Sprache der postmodernen Architektur, passim. 

" Jean-Francgois Lyotard, „Die Immaterialien. Manifest eines Projekts am 
Centre Georges Pompidou (Beaubourg)“, - Das Abenteuer der Ideen. Archi- 
tektur und Philosophie seit der industriellėn Revolution, Ausstellungskatalog 
Berlin, 1984, 185—194, čia 187 ir 191. 

ė Jean-Frangois Lyotard, Das postmoderne Wissen (Ausg. 1986), 13-14. 

* Jean-Frangois Lyotard, Grabmal des Intellektuellen, Graz-Wien, 1985, 80 ir 83. 

(avangardistinių judėjimų) modernybę galima regėti kaip 
nukreiptą prieš XIX a. ekonominę (taigi industrializacijos 
ir kapitalizmo) modernybę, 0 šią savo ruožtu suprasti kaip 
atsimetimą nuo XVIII a. Švietimo modernybės. Įvairios 
modernybės priešpriešinamos ne vien diachroniškai, bet ir 
sinchroniškai, pavyzdžiui, XX amžiuje - avangardizmo ir 
socialinė modernybės; tokios nedermės vėlgi gali duoti pa- 
grindą specifinėms modernybės koncepcijoms susidaryti!". 

Šitos skirtybės yra tokios bendros ir taip atkakliai de- 
terminuoja kiekvieną menkiausią situaciją, kad jas galima 
aptikti ir pavieniuose visumos segmentuose. Tą parodysime 
pasitelkę estetinių modernybių pavyzdį. 


2. Estetinės modernybės 


Meno istorijoje „moderniais“ laikomi - apie vėlesnes for- 
mas nėra ko ir kalbėti — tokie skirtingi reiškiniai, kaip gotikinė 
maniera moderna, brandžiojo renesanso modernybė ir regentys- 
tės bei rokoko style moderne, o Winckelmannas „įžūlią moder- 
nybės ugnį“ regėjo įsiliepsnojant jau Bernini'o kūryboje. 

Literatūros istorijoje - kalbame apie tai tik norėdami neiš- 
leisti iš akių po to ėjusio laikotarpio - keitė vienas kitą mažų 


'“ Tą parodė Habermasas išryškindamas neoliberalistinę ir neokonser- 
vatyvistinę modernybės sampratas, o Offe papildė pridurdamas „post- 
industrinių kairiųjų“ pažiūrą: bendras tų pozicijų bruožas yra tas, kad 
socialinę ir kultūrinę modernybes jos regi kaip antagonistines, tik vieni 
atiduoda pirmenybę socialinei, kiti - kultūrinei (plg. Jūrgen Habermas, . 
„Die Kulturkritik der Neokonservativen in den USA und in der Bun- 
desrepublik“. - J. Habermas, Die Neue UniūbersichHlichkeit. Kleine politische 
Schriften V, Frankfurt a. M., 30-56, čia ypač 35-41; taip pat Claus Offe, „Die 
Utopie der Null-Option. Modernitat und Modernisierung als politische 
Gūtekriterien“. - Moderne oder Postmoderne? Zur Signatur des gegenwūrhgen 
Zeitalters, hrsg. von Peter Koslowski, Robert Spaemann, Reinhard Low, 
Weinhcim, 1986, 143-172, čia 157-162). 

mažiausiai trys skirtingi modernybės konceptai: „estetikos 
revoliucijos“, vykusios prieš pat 1800 m., Baudelaire'o „mo- 
dernitė“ (maždaug 1850 m.) ir XX a. pradžioje Apollinaire'o 
aplinkos kuriama avangardo programa!"!. 

Tačiau jau tuo laikotarpiu dischronijos, kiek jos buvo spė- 
jusios virsti istorijos faktais, pasidaro visai nebeaiškios, to- 
dėl veikiau iš bėdos negu iš reikalo imta kalbėti, kad moder- 
nybė pranokta ir pakeista'?. Kaip tik tą akimirką, kai buvo 
mestas avangardo devizas (nes jis dabar turėjo būti mestas), 
tariamas raidos linijiškumas pasidarė visai nebejtikimas, o 
nevienalaikiškų dalykų vienalaikiškumas bei prieštaringų 
dalykų maišymasis - akivaizdūs. Juk De Chirico, nauja ryški, 
pagarbiai Apollinaire'u besiremianti asmenybė, anaiptol nėra 
šios modernybės avangardas - nebent toji staiga būtų virtusi 
„Mmetafizine“? Schonbergas ir Stravinskis, nors abu skelbiami 
moderniais, be jokios abejonės yra antipodai. Ir vaizduojamaja- 
me mene vienu metu gyvuoja konstruktyvizmas ir ekspresio- 
nizmas arba siurrealizmas ir naujasis daiktiškumas. 

Tai reiškia ne tik stilių, bet ir pasaulių projektų viena- 
laikiškumą ir konkurenciją. Minėtieji pavyzdžiai rodo, kad 
grynai estetikos požiūriu ne tik tarp savęs konfrontuoja 
priešiškiausios „modernybės“, bet tuo pačiu pagrindu at- 
naujinamas ir skirtumas tarp estetikos ir kitų, tarkim, eko- 


" Plg. 5 išnašoje nurodytą Jaufšo straipsnį. 

"* Kyla klausimas, kodėl Jaufšas nepaminėjo tos krypties, apie kurią išvis 
prabilta kaip apie „modernybę“ ir kuri šia sąvoka buvo pirmą kartą įvar- 
dyta, tai yra - natūralizmo? (Plg. Eugen Wolff, „Thesen zur literarischen 
Moderne“.- Allgemeine Deutsche Universitūtszeitung, Jg. 1, Nr. 1, 1. Jan, 
1887, 10; plg. Die Literarische Moderne. Dokumente zur Selbstverstūndnis der 
Literatur um die Jahrhundertwende, hrsg. von Gotthart Wunberg, Frankfurt 
a. M., 1971, 1-2). Tikriausiai todėl, kad natūralizmas šiai schemai, kuri turi 
būti raidos schema, netinka. Natūralizmas pagal Baudelaire'o dirbtinumo 
kriterijų - kokia degradacija! Priešingai, tai tik rodo, kad „raidos“ iš viso 
nebūta ir kad skirtingų konceptų negalima varstyti kaip karoliukų ant 
vienos virvutės. 

nomikos (pramonės), sričių. Konstruktyvizmas atstovauja 
ekonomikos (pramonės) modernybei, o ekspresionizmas 
tam priešinasi; naujasis daiktiškumas ir siurrealizmas re- 
miasi ta pačia priešingybe. 

Erhartas Kastneris kartą lyg koncentruotu šviesos blyks- 
niu išryškino skirtumą tarp technikos ir modernaus meno, 
pareikšdamas, jog modernusis menas visai nesąs modernus. 
Nes „modernus yra totališkas disponavimas daiktais, tota- 
liškas visų procesų valdymas“. O menui „atrodo nėra nie- 
ko svarbesnio už bėdą, į kurią pateko daiktai“. Menas tapo 
daiktų „prigimtinės teisės“ advokatu“. Pasakyta taikliai, bet 
šiek tiek per daug apibendrintai. Nes Kastneris technikos 
plėtotę pavertė pernelyg savaime suprantamu modernybės 
parametru, o estetiką per daug besąlygiškai priskyrė prie- 
šingybei. Apie „modernybę“ negalima kalbėti be tam tikros 
sklaidos, o šiai priklauso ne vien tai, kas techniška, bet ir kas 
estetiška, o estetiškumo galimybės, atidžiau pažvelgus, pa- 
sirodo esančios ne tik technofiliškos, bet ir technofobiškos. 

Net viena vienintelė savita estetinės modernybės sam- 
prata gali paleisti į pasaulį - bent istorinio veiksmingumo 
prasme - nepaprastai skirtingus dalykus. Pavyzdžiui, Bau- 
delaire'o modernitė (modernybė) turi du požymius - mode 
(mada) ir ėternitė (amžinybė)“. Itin reikšminga čia buvo tai, 


"5 Erhart Kastner, Aufstand der Dinge. Byzantinische Aufzeichnungen, Frankfurt 
a. M., 1973, skyrius „Moderne Kunst“, 173-181, citatos 173 ir 174. 

"* Pagrindinė vieta, kur Baudelaire'as apibūdina Constantiną Guys kaip 
„peintre de la vie moderne“ („šiuolaikinio gyvenimo tapytoją“), skamba 
taip: „Il cherche ce guelgue chose gu'on nous permettra d'appeler la mo-. 
dernitė; car il ne se prėsente pas de meilleur mot pour exprimer V'idėe en 
guestion. II s'agit, pour lui, de dėgager de la mode ce gu'elle peut contenir 
de poėtigue dans Y'historigue, de tirer Vėternel du transitoire“. („Jis ieško 
to kažko, kas mums leistų įvardyti modernybę, nes neįsivaizduoja tinka- 
mesnio žodžio šiai sąvokai išreikšti. Jam svarbu išryškinti istoriškai kin- 
tančioje madoje slypintį poetiškumą, įžvelgti amžinybę kitime.“ - (CEuvres 
complėtes, hrsg. von Marcel A. Ruff, Paris, 1986, 553). 

kad mada, perdėtai pabrėždama laikiškumą, kartu įgijo ir 
amžinybės atspalvį". Maxas Ernstas, akcentuodamas vien 
madingumo aspektą, šią modernybės sampratą padarė 
vienpusišką ir posakiu Fiat modes — pereant ars jį nukreipė 
prieš meno pretenzijas į amžinumą. Modernu dabar bega- 
lėjo būti tik mados kūrimas““. Hitleris tą mintį irgi suprato 
pažodžiui, tik vertino priešingai. Ir jam modernybės sąvoka 
sutampa su mada.!? Šiai modernybės sampratai Hitleris 
priešpriešino amžinybės aspektą kaip „tikrojo“ meno api- 
brėžimą, kurį turėjo galvoje Baudelaire'as, bet kuris dingo 
Ernsto koncepcijoje'š- barbariški to padariniai žinomi. 
Taigi ironiškai suvienpusinus aukštos prabos modernybės 
sampratą (Baudelaire'as), iškyla aktualizuota modernybės 
formulė (Ernstas), kurią supratus pažodžiui imama kelti į 
padanges priešingybę ir keikti modernybę (Hitleris). Mo- 
dernybės estetinės konsteliacijos irgi gali įskelti politinę 
kibirkštį. 

Net jeigu ir remiamasi ta pačia mintimi, tiesiog kano- 
niška modernybės išpažinimo formule, Rimbaud teiginiu: 
„Il faut ėtre absolument moderne“ („Reikia būti absoliučiai 
šiuolaikiškam“), šio modernybės ženklo prasmė gali būti 


'5 Jaufšas, atrodo, tos struktūros nesuvokė. „Tai, kas amžina“, apibrėždamas 
„Kaip modernitė antitezę“, Jaulšas padaro priešingybe tam, ką Baudelaire'as 
laiko modernitė požymiu (Hans Robert Jauf, „Literarische Tradition und 
gegnwartiges Bewuftsein der Modernitat“. - H. R. Jaul, Literaturgeschich- 
te als Provokation, Frankfurt a. M., 1970, 11-66, čia 56). 

'* Max Emnst, Fiat modes — pereat ars, Koln, 1919. Kolno miesto lėšomis išleistas 
aplankas su aštuoniomis litografijomis. 

V Adolf Hitler, Rede zur Erėffnung der „Grofšen Deutschen Kunstausstel- 
lung 1937, Mūnchen, Haus der Kunst“.- Volkischer Beobachter, Berliner 
Ausgabe, 19. Juli, 1937, 2-4, čia 3) kalba pasakyta atidarant „Didžiąją 
vokiečių meno parodą 1937 m. Mūnchene“. Toje kalboje Hitleris, kaip ir 
Ernstas, modernų meną prilygino „siuvyklų ir madų ateljė“ produkcijai. 

'* Ten pat. 

suvokta itin skirtingai. Adorno manė, kad tas teiginys nėra 
„estetinė programa ir jokia programa estetui, tai - filosofijos 
kategorinis imperatyvas“, išreiškiąs mintį, kad net „sąvo- 
kos nepastovume“, kurį istorijos tendencija realizuoja „iki 
kraštutinumo“, dar esama vilties". Dietmaras Kamperis tą 
teiginį perskaitė atvirkščiai: šis esąs „nukreiptas prieš savo 
paties jau nebepakeičiamą nusivylimą modernybe“ ir for- 
muluojąs „neįmanomą programą — likti laiko aukštumoje, 
nors pralaimėjimas paskelbtas“*?. Pats Rimbaud vargiai 
būtų atpažinęs savo mintį. Jo mintis išreiškė atsisveikinimą 
su pragaru (ji pasakyta „Adieu“ pavadintoje baigiamojoje 
dalyje Une saison en enfer [Tarpsnis pragare|)) ir ragino be 
jokių iliuzijų įsijungti į normalų, aktyvų, modernų gyve- 
nimą. 


3. Painiava ir išsiaiškinimo galimybės 


Taigi modernybės sąvokos, modernybės turiniai, mo- 
dernybės šūkiai yra be galo skirtingi - tai išryškėjo jau 
vien užmetus akį į estetikos sritį. Todėl, kai kalbama apie 
modernybę arba pasisakoma prieš ją, labai patartina tik- 
sliai pasakyti, kaip tas žodis suprantamas. Chronologinės 
specifikacijos čia nieku būdu nepakanka. Pirmiausia reikia 
tikslinti turinį, prie kurio paskui gali šlietis papildomi 
vartojimo srities, struktūros ir chronologijos bruožai. Tik 
tas, kuris laikosi šio modernybės specifikacijos principo, 
turi geras perspektyvas išvengti pavadinimų painiavos ir . 
nesusipratimų dėl paplitusios sąvokų homonimijos. „Mo- 


'* Theodor W. Adorno, „Wozu noch Philosophie“. - T. W. Adorno, Eingriffe. 
Neun kritische Modelle, Frankfurt a. M., 1963, 11-28, čia 28. 


0 Dietmar Kamper, „Auklarung - was sonst?“. - Merkur 436, 1985, 535-540, 
čia 535. 

dernybė“ - tai pavadinimas. Ir taip jį reikėtų vartoti - deta- 
lizuojant, o ne bendra prasme. 

Pateiksime pavyzdį, iš kurio matyti, kokia atsiranda pai- 
niava, kai sąvoka „modernybė“ vartojama tik kaip žodis, 
nedetalizuojant jos turinio. Tada diskusijos dalyviai gali 
dėstyti vienodus teiginius, o galvoje turėti visai priešingus 
dalykus. Sakysim, remiantis modernybe atmetama post- 
modernybė. Šiuo atžvilgiu visiškai sutaria Habermasas ir 
Marguard'as. Jie net motyvuoja vienodais teiginiais. Haber- 
maso teiginį, kad tezė apie prasidedančią postmodernybę 
esanti nepagrįsta“!, atliepia Marguard'o teiginys, jog Žinia 
apie modernybės mirtį esanti mažų mažiausiai perdėta*. Ir 
abu savo postmodernybės kritiką grindžia tuo, kad postmo- 
dernybė neva esanti neoistoriška ir tuo pati save demaskuo- 
janti, todėl esą galima grįžti prie dienotvarkės, vadinamos 
modernybe*, 

Akivaizdu, kad abiem atvejais turimos galvoje skirtingos 
modernybės, todėl ir neoistorizmo argumento prasmė bei 
pati dienotvarkė yra visiškai priešingos. Habermasui post- 
modernybė, demaskuojanti save kaip neoistorizmas, yra 
antimoderni, nusišalinanti nuo modernybei deramų švieti- 
mo pareigų. O Marguard'ui ji, iškylanti kaip neoistorizmas, 
atrodo modernių moderniausia, nes istorizmas - moderny- 
bės kvintesencija. Todėl Habermasas postmodernybę atmeta 
peikdamas neoistorizmą, o Marguard'as priima šį girdamas; 


*! Plg. Jūrgen Habermas, „Die Krise des Wohlfahrtsstaates und die Erschop- 
fung utopischer Energien“.- J. Habermas, Die neue UniibersichHlichkeit, 
141-163, čia 145. 

2 Plg. Odo Marguard, „Nach der Modeme. Bemerkungen ūber die Futu- 
risierung des Antimodernismus und die Usance Modernitat“. - Moderne 
oder Postmoderne?, cit. veik., 45-54, čia 45. 

» Plg. Jūrgen Habermas, „Die Moderne - ein unvollendetes Projekt“, 444; 
Odo Marguard, cit. veik., 53. 

vienu atveju postmodernybė tariamai išduoda modernybę, 
kitu — su ja dera. Vienu atveju reikia grįžti prie modernybės 
projekto, kitu - prie jos uzualizmo. Tai yra svarbiausias 
modernybės supratimo skirtumas, aptinkamas kiekvienoje 
argumentacijoje. Tai, kas vienam modernybę apibrėžia - so- 
cialinės tikrovės struktūralizacijos projektas, - kitam virsta 
modernybės priešingybe - priklauso „kontranaujiesiems 
laikams“. Ir priešingai, uzualizmas Habermasui tėra tik 
švietimo funkcijų nevykdymas. Prieštara aiški, tik reikia 
ją atskleisti ir turėti galvoje: antraip abiejų rėmimasis mo- 
dernybe ir postmodernybės neigimas gali sukelti tariamos 
vienovės iliuziją. 

Jeigu „modernybė“ taip nevienodai suprantama ir in- 
terpretuojama, tai kaip galima prikaišioti postmodernybei 
esant ją neskaidrią ir barti dėl to, kad egzistuoja ne viena 
jos versija? Čia reikėtų būti itin nemoderniu vienytoju. Be 
to, postmodernybė aiškiai iškėlė ir atspindėjo pliuralizmo 
problemą, kurią modernybė tiktai tempė su savimi; todėl jai 
būtina atkreipti dėmesį į daugybingumą - nedaryti beveik 
nieko kita, o tik jį pripažinti. 

Kitaip sakant, postmodernybei reikia suvokti, kad ne 
indiferentiškumo propaganda, o diferenciacija yra moky- 
mosi teisingai elgtis su pliuralizmu pamatas. Todėl kituose 
šios knygos skyriuose bus stengiamasi kurti sąvokų diferen- 
ciacijos strategiją, bus mėginama siekti aiškumo pasitelkus 
skirtybes. Kai kuriems amžininkams atrodo, kad toks me- 
todas neišsiskiria postmodernia nuojauta. Tačiau ne apie tai 
čia kalba. 

B. Priešingos modernybės diagnozės — veidrodinio 
atspindžio postmodernybės konceptai 


Tarp įvairių postmodernybės versijų nuolat matoma bū- 
dinga priešprieša: vieni perša pliuralizmą, kiti - naują vie- 
novę. Įdomu, kad ši opozicija pirmiausia plaukia iš priešin- 
gų modernybės diagnozių ir yra jų atspindys. Vienu atveju 
kaip modernybės liga apibūdinama unifikavimo tendencija, 
antru — diferenciacijos manija. Todėl vieni - postmoderniz- 
mo sąlygomis - skiria gydymą pliuralizacija, kiti - gydymą 
heterogenizacija. Šiame skyriuje aptarsime ką tik minėtus 
priešingus postmodernybės konceptus, modernybės diag- 
nozių atspindžius ir šiuo metu įmanomą tos priešpriešos 
įveiką. 


1. Diagnozės modelis: diferenciacijos versus 
unifikavimo menkystė 


Tai, kad modernybės krizės požymiu, arba liga, vieną 
kartą nustatomas polinkis į diferenciaciją, o kitą - į unifika- 
vimą, nėra nauja. Nusiskundimai, kad iširo vienovė, - sena 
giesmė. Johnas Donne'as jau 1611 m. konstatavo: „Viskas su- 
siskaidę, nebėra jokių saitų““. Schilleris 1794 m. rašė: „Da- 
bar atplėšti vienas nuo kito valstybė ir bažnyčia, įstatymai 
ir papročiai; malonumas dirbti atskirtas nuo darbo, priemo- 
nė - nuo tikslo, pastangos - nuo atlygio. Pats žmogus, am- 
žinai susijęs su mažyte visumos dalele, formuojasi tik kaip 


“ „Tis all in peeces, all cohaerence gone“: John Donne, „An Anatomie of the 
World“, Abschn, „The first Anniversary“. - The Poems of John Donne, hrsg. 
von Herbert J. C. Grierson, Bd. 1, Oxford, 1912, 237. 

šukė“*. Ir konservatyvioji kultūros kritika iki šiol nesiliauja 
raudojusi dėl susiskaidymo. 

Antra vertus, modernybė patiriama ir kritikuojama kaip 
didžiulio masto unifikavimo procesas. Kaip Švietimo atsto- 
vas, Herderis, remdamasis Švietimo istorijos filosofija, anks- 
ti pastebėjo vienodinimą, Nietzsche modernybę išgyveno 
apskritai kaip niveliaciją, Horkheimerio ir Adorno bendro 
veikalo esminis teiginys skamba taip: „Kultūra šiandien 
suvienodina viską“, o Lėvi-Straussas sąstingį numatė kaip 
tobulos tvarkos kalėjimą. 

Šie diagnozės modeliai tebėra aktualūs ir kiaurai per- 
smelkia politines grupuotes. Spaemannas diagnozuoja 
modernybę ardant save pačią vienpusišku scientistiniu 
racionalizmu, Habermasas įžvelgia kultūrinės modernybės 
aporijas kylant iš nepaliaujamo skaidymosi ir atsiskyrimo, 
o Bellas baiminasi, kad kapitalizmą galinti net sužlugdyti jo 
paties kuriama kultūros prieštaravimų produkcija. 

Ir priešingai, nepakantumas moderniai unifikacijai yra 
esminė postmodernizmo patirtis. Ypač tai matyti iš architek- 
tūros: juk modernioji architektūra nepriimama pirmiausia 
dėl jos vertybių skalės „univalentingumo“ (Jencksas) ir 
raiškos vienodumo. Vėliau Lyotard'as apskritai priekaištavo 
modernybei dėl unifikacijos tendencijų, kurias iki šiol lėmė 
metapasakojimai, o dabar grasina realizuoti informacinės 
technologijos. Galiausiai Baudrillard'as kaip šių laikų men- 
kystę pabrėžia milžinišką visų skirtybių naikinimo procesą: 
vykdoma unifikacija, bet ne įžūliai prievartaujant, o rafinuo- 
tai skleidžiant abejingumą. 


— 


25 Friedrich Schiller, „Uber die asthetische Erziehung des Menschen in einer 
Reihe von Briefen“, 6. Brief (Sūmtliche Werke, Bd. 5, hrsg. von Gerhard Fric- 
ke und Herbert G. Gėpfert, Mūnchen, “1980, 584). 

2. Gydymo modelis: unifikacija versus 
diferenciacija 


Scenarijai vienodėja ir yra žinomi. Juose atsispindi sena- 
sis priešingų modernybės diagnozių modelis. Aiškus daik- 
tas, numatomi tas diagnozes atitinkantys gydymo būdai. 
Atsiranda du priešingi siūlymai - veidrodiniai pradinių 
diagnozių atspindžiai. Ir abu gydymo būdus, bandančius 
radikaliai įsikišti į modernybės procesą, - galima suprasti ir 
skelbti kaip „postmodernius“. Susiformuoja - kaip veidrodi- 
nis diferenciacijos krizės scenarijaus atspindys - universalus 
postmodermnizmas, siekiantis naujos integracijos. O tada - kaip 
veidrodinis unifikacijos krizės scenarijaus atspindys - pa- 
sirodo diferencinis postmodernizmas, siekiantis didesnio 
pliuralizmo. Pirmasis - vadinamasis homofilinis - post- 
modernizmas yra labiau vokiškos, antrasis - vadinamasis 
heterofilinis - labiau prancūziškos kilmės. Pirmojo postmo- 
dernizmo genealogijoje esama tokių vardų kaip Hegelis ir 
Wagneris, antrojo - Pascalis ir Valėry; ne taip tiesiogiai, bet 
kompleksiškiau pirmajam priklauso Hėolderlinas ir Bennas, 
antrajam - Balzacas ir Buroras; šiais laikais aiškiai išsiskiria 
Habermaso ir Spaemanno bei Lyotard'o ir Derrida pažiūros. 
Jas trumpai aptarsime. 

Spaemannas siūlo grįžti prie ikimoderniųjų mąstymo 
formų, ypač metafizikos, ir tai daro ne antikvarinių, o unifi- 
kavimo interesų vedamas. Nes kaip tik tada buvusi geriau- 
siai aprėpta ir apmąstyta visa tikrovės erdvė. Spaemannas 
tai supranta, jei neklystu, veikiau kaip korektyvą, o ne kaip 
privalomą normą, nes pažymi, kad filosofijos vienovę gali 
sudaryti ne bendra filosofinė sistema ir ne tik pavienės es- 
minės prielaidos; ir jis priduria, kad kiekvienas mėginimas 
maldyti filosofų ginčą įpareigojimu priimti vienintelį tiesos 
modelį gali būti tik tam tikros dalinės pažiūros įtvirtinimo 

strategija“. Taigi čia kalbama vien apie tai, kad modernybės 
diskredituotos visumos ir vienovės mąstymo formos vėl 
galėtų gauti pretendenčių į tiesą statusą ir į jas būtų labiau 
atsižvelgiama. 

Panašūs dalykai jau kuris laikas ryškėja moksluose. Ir 
čia vis labiau paisoma holistinių pradų, užsimojusių kore- 
guoti ir įveikti tam tikrų žiūrų vienpusiškumus*?. Supran- 
tama, paletė nuo Batesono bei Serreso iki Capros yra taip 
pat plati. Racionalistinį skaidymąsi reikia priimti nurodant 
kompleksines ir lemiamas perspektyvas, būtina atsižvelgti 
į tarpusavio priklausomybes ir įsiskverbimus, suvokti kaip 
didesnius sąsajų blokus. Prie viso to prisideda vadinamasis 
New Age sąjūdis, kuriam priskirtina ši holistinė postmoder- 
nybės uodega. 

Drastiškiau sakant, monistiškiau ši tendencija reiškiasi 
tais atvejais, kai manoma, jog visuomenė galinti arba pri- 
valanti dar kartą priimti pasaulėvaizdžio homogeniškumo 
idėją; tai yra atvejai, kai sakoma, jog reikalinga visuomenės 
privalomybė, grindžiama iš aukščiausios vertybės (per nau- 
ją mitą) ateinančiu patikinimu, arba kad filosofija turinti 
sujungti daugybę dalinių koncepcijų į vieną vienintelę 
universalią filosofiją, paskui įgysiančią vienintelės religi- 
jos reikšmę. Tokį sapną sapnavo Manfredas Frankas“, ir 


26 Plg. Robert Spaemann, „Der Streit der Philosophen“.- Wozu Philosophie? 
Stellungnahmen eines Arbeitskreises, hrsg. von Hermann Lūbbe, Berlin-New 
York, 1978, 91-106, čia 106. 

* Stephenas Toulminas kaip pavyzdį postmoderniajam mokslui iškėlė Gre- 
gory'o Batesono pastangas suprasti žmogų visų pirma ne kaip pasaulio | 
stebėtoją, o kaip gamtos dalį. Žr. The Return to Cosmology. Postmodern Scien- 
ce and the Theology of Nature, Berkeley-Los Angeles-London, 1982. - 

?8 Plg. Marilyn Ferguson, Die sanfte Verschwėorung. Persūnliche und gesellschaf- 
tliche Transformation im Zeitalter des Wassermanns, Basel, 1982. 

* Plg. Manfred Frank, Der kommende Gott. Vorlesungen iiber die Neue Mytholo- 
gie, Frankfurt a. M., 1983, 19. 

aš mielai norėčiau jį taip ir suprasti, - kad tai sakydamas jis 
iš tikrųjų turėjo galvoje tik sapną, o ne norą, nes tikrovėje tai 
prilygtų totalitarizmui ar bent enharmonizmui; ne kitaip ga- 
liu vertinti ir kitus Franko pasisakymus už individualybę. 
Sociologinį integracijos konceptą pateikia Habermasas““. 
Pradinė diagnozė, anot kurios vienpusiškai diferencijuoja- 
ma modernybė, pasuka klaidingu unifikacijos keliu, yra ži- 
noma: pirmiausia ir svarbiausia — tai nelankstus pažintinių, 
moralinių ir estetinių racionalumo aspektų skaidymasis ir 
atsiskyrimas; antra, tai prestižinių kultūrų atitrūkimas nuo 
gyvenamojo pasaulio; trečia, didėjanti gyvenamojo pasaulio 
fragmentacija; ir, ketvirta, visa tai stumia gyvenamąjį pasau- 
lį į išsekimo būseną, dėl ko jis paskui tampa kolonizacijos, 
pagrįstos sistemos imperatyvais, auka. Habermasas, nors 
ir nori išsaugoti diferenciacijos procesą, tačiau kartu yra 
pasirengęs kurti naujas sąsajas tarp skaidymosi dalių arba 
atgaivinti senas. Nepaslankius skirtybių susidarymo proce- 
sus reikią papildyti ir modifikuoti taikant tam tikros rūšies 
kraujo apytakos terapiją. Greta turi pradėti komunikuoti 
diferenciacijos racionalumo aspektai; tai galima padaryti 
leidus veikti grįžtamajam ryšiui tarp prestižinių kultūrų ir 
kasdienybės praktikos; taip būtų užkirstas kelias ir gyvena- 
mojo pasaulio fragmentacijai bei nuskurdinimui; nuo šiol šis 
pasaulis nebebūtų bejėgis atiduotas sistemos imperatyvams. 
Turima galvoje vienovė, tiktai jos negalima įdiegti gydant 
pasaulėvaizdžiais, - ji įgyjama „nesudaiktintoje komuni- 


*“ Suprantama, Habermaso čia niekas nesirengia skelbti postmodernistu. Bet 
kadangi integracijos receptai nesvetimi ir modernybei, bus naudinga į šį 
aptarimą įtraukti ir vieną Žymų jos atstovą. Be to, riba tarp modernybės 
ir postmodernybės ne visiems vienareikšmiška: pavyzdžiui, kai kuriems 
Habermaso mokiniams ji kur kas neaiškesnė nei pačiam Habermasui, o 
šis, gindamas modernybę nuo postmodernybės, savo ruožtu pasitelkė ne- 
abejojamai postmodermų modernybės įvaizdį. 

kacinės kasdienybės praktikoje“?!'. Žinoma, tai - ribotas 
integracijos geismas, kaip ir apskritai tai, kad jos apgalvotos 
formos šiais laikais atrodo priimtinesnės už substancines ir 
dekretines, kurios pernelyg lengvai operuoja išimtinumo 
pretenzijomis. Akivaizdu, kad ir čia kalbama apie visumą 
arba integraciją kaip vaistus nuo modernybės diferenciacijos 
menkystės ir ekscesų. 

Tai pažiūrai oponuoja radikalios diferenciacijos advoka- 
tai. Jie gali drąsiai klausti, ar priešininkai kartais negalvoja, 
kad žmonės liausis mūriję būtinybės sieną ir vietoj to ims 
paisyti kažkokių menkų dalykų, - taip mano Lėvi-Straussas. 
Jie gali atkakliai reikalauti tęsti valdžių pasidalijimą, - tokia 
Marguard'o nuomonė. Galiausiai jie gali būti nusiteikę visai 
agresyviai, kaip pažymi Lyotard'as, pasak kurio moderny- 
bei nuolat gresia totalizacija, o vienintelis būdas nuo jos 
apsisaugoti - atmesti visumos pretenzijas ir stoti už diferen- 
ciaciją; idealas yra ne visuma ir ne (su ja vis dar susijęs) frag- 
mentiškumas, o heterogeninis pliuralizmas; išsivysčiusiai 
visuomenei perspektyvą teikia ne integracija, o skirtingų 
gyvenimo projektų ir veiklos formų divergencija. 

Šių pastabų turėtų užtekti, kad parodytume, kaip smar- 
kiai dabarties diagnozę lemia vadinamoji opozicija. O diag- 
nozės modelis - visada veiksmingas. Ypač ryškiai jis iškyla 
poleminiuose kontekstuose, pavyzdžiui, kai Lyotard'as nu- 
sprendžia pradėti ginčą su Habermasu paskelbdamas šūkį: 
„Karas visumai, aktyvinkime ginčus““*. Tačiau poliarišku- 


?! Jūrgen Habermas, Theorie des kommunikativen Handelns, 2 Bde, Frankfurt a. 
M., 1981, II, 586. 

?2 Jean-Frangois Lyotard, „Beantwortung der Frage: Was ist postmodemn?“, . 
Tumult 4, 1982, 131-142, čia 142. Disputo apie postmodernybę kontekste 
reikėtų nurodyti, kad holistinį postmodernybės kontratipą Lyotard'as aiš- 
kino „saugumo, stabilumo ir tapatumo būtinumu“ (Jean-Frangcois Lyotard 
ir kt., Irmmiaterialitūt und Postmoderne, Berlin, 1985, 9), o Koslowskis manė 
turįs pagrindą Lyotard'o postmodemizmą pavadinti „anarchizmu“ (Peter 
Koslowski, „Die Baustellen der Postmodemnme“. - Moderne oder Postmoder- 
ne? Zur Signatur des gegenwūrtigen Zeitalters, 1-16, čia 9). 

mas gali iškilti ir to paties autoriaus apmąstymuose; toks, 
pavyzdžiui, yra Putnamas, kuris vieną kartą postmoderniz- 
mą supranta kaip perėjimą nuo analitinės prie integracinės 
žiūros, o kitą kartą nurodo, kad visi integracijos mėginimai 
būti kryptingi žlunga“. Priešingybė gali persmelkti ir visą 
mokslo šaką, sakysim, sociologiją, kur su Weberio dife- 
renciacijos teze konfrontuoja Mūncho modernybės inter- 
penetracijos aprašymas. Ji gali iškilti ir kartotis taip pat ir 
nagrinėjant kitas epochas, pavyzdžiui, dabartinių autorių 
pamėgtos viduramžių epochos atžvilgiu. Tai trumpai ap- 
tarsime trečiame poskyryje. 


3. Gydymo atvejis: malonus atspindys — 
viduramžiai 


Pavadinimas „naujieji viduramžiai“  dvidešimtame 
šimtmetyje pavartojamas du kartus. Vieną kartą, 1927 m., tai 
padaro Nikolajus Berdiajevas**, o kitą kartą, 1972 m., Umberto 
Eco“. Čia susiduriame su pamokomu visybės versus daugy- 
bingumo atveju. Berdiajevas „naujuosius viduramžius“ pa- 
teikia kaip programą: „Mūsų laikus norėčiau vadinti naujosios 
istorijos pabaiga ir naujųjų viduramžių pradžia“. Ši Berdiajevo 
programa paskui buvo pavadinta postmodernia;" o iš tikrųjų 


3 


Plg. Hilary Putnam, Realism and Reason, Cambridge, 1983, 303. 
* Nikolai Berdiajew, Das Neue Mittelalter. Betrachtungen iiber das Schicksal 
Ruflands und Europas, Tūbingen, 1927. 
“ Umberto Eco, „Auf dem Wege zu einem Neuen Mittelalter“,- U. Eco, 
Uber Gott und die Welt, Mūnchen-Wien, 1985, 7-33; pirmą kartą straipsnis 
išspausdintas rinkinyje Documenti su il nuovo medioevo, Mailand, 1973. 


r) 


* Berdiajew, cit. veik., 17. 

Plg. Felix Philipp Ingold, „Ein neues Mittelalter? Nikolai Berdiajew als 
Wegbereiter der Postmoderne“. - Neue Ziircher Zeitung, Nr. 222, 26. Sept. 
1986, 46. 

užtenka žodžius „naujoji istorija“ pakeisti žodžiu „moder- 
nybė“ ir pamatai, kad Berdiajevo „naujieji viduramžiai“ 
reiškia „postmodernybę“. Tiktai - kokio tipo postmoder- 
nybę? 

Berdiajevui modernybė yra susiskaidymo epocha. Ji 
mums padovanojo Švietimą, laisvamanybę, humaniz- 
mą, liberalizmą, individualizmą - jo akyse visa tai yra 
savigriovos reiškiniai. Todėl modernybė ir virto nuolat 
didėjančios socialinės, kultūrinės ir psichinės dezintegra- 
cijos epocha. Dėl tos priežasties Berdiajevas pasisako už 
naują integraciją, naują „universalistinę, kolektyvistinę 
epochą““* - štai jo „naujųjų viduramžių“ epocha. Taigi 
turima galvoje vienovė. Tam reikalui viduramžiai yra 
puikus pavyzdys. 

Čia kartojasi senesnė konsteliacija. Jau romantizmas at- 
rado ir propagavo viduramžius kaip atsvarą naujiesiems 
laikams. W. H. Wackenroderis ir J. L. Tieckas viduramžių 
meną ir religiją 1796 m. paskelbė esant ateities idealą. Taigi 
pjesė pažįstama, scena - taip pat, tik pastatymas ir aktoriai 
protarpiais keičiasi. Tai, be abejo, bendras teiginys - jis tinka 
ne tik vienovės geismui, bet ir abiem modelio poliams: ir 
daugybingumo, ir vienovės troškimui. Berdiajevo teikia- 
mas variantas - susiskaidžiusios modernybės koregavimas 
vienove. Tam jis pasirenka viduramžius, kurie jį patraukia 
vienovės požiūriu. 

Tačiau viduramžiais galima pasinaudoti ir priešingu, 
daugybingumo, aspektu. Tą padarė Eco. Jis pateikia prie-. 
šingą variantą - modernybės, kuriai gresia monistinis 
sąstingis, gydymą daugybingumu. Todėl Eco atrodo, kad 
viduramžiams būdingi dialogai ir disputai, prasmingų 


* Berdiajew, cit. veik., 32. 

dalykų išradimai ir beprasmybių išbandymai, silpna vie- 
novė ir stiprus pliuralizmas. Ir pagal tokių viduramžių 
paveikslą, kurio apmatai padaryti remiantis aktualiausia 
padėties patirtimi, jis nori regėti besiformuojančią naują, 
paties Eco „postmodernia“ pavadintą epochą: „Mūsų 
naujieji viduramžiai bus „ištisinio perėjimo“ epocha, rei- 
kalaujanti naujų adaptacijos metodų“. Reikės „gilinantis 
į konfliktų logiką sukurti naudojimosi chaosu hipote- 
žės““?, 

Tai visai kita melodija negu Berdiajevo. Viduramžių pavyz- 
dys čia įžvelgiamas jų „nesistematiškume“, jų akivaizdžioje 
įvairovėje. Viduramžių griebiamasi kaip kontrapaveikslo, nu- 
kreipto prieš neurotišką modernybės sistemiškumo suvokimą. 
Suprantama, kad nenorima vieno - modernaus technokratinio 
sisteminio turinio - keisti kitu, Berdiajevo viduramžių religinio 
vienumo turiniu. Siekiama veikiau galutinai atsikratyti visų sis- 
temų vienovės spaudimo. 

Eco viduramžių vizija, kaip ir tais laikais atsiradusi 
modernybės vizija, turi pirmtaką, gyvenusį Wackenrode- 
rio ir Tiecko laikais, o tai maždaug atitinka skirtumą tarp 
Berdiajevo ir Eco gimimo datų. Tas pirmtakas yra Jacobas 
Burckhardtas. 1868 m. skaitydamas Bazelyje paskaitą, jis 
pareiškė, kad naujieji laikai ir modernybė turi atmesti vidur- 
amžius todėl, kad abu vertino tik pedantiškumą, tikslumą, 
valdingumą ir apžvelgiamumą. Todėl naujiesiems laikams 
ir modernybei skirtybių, įvairovės, simbolių, margumų ir 
atsitiktinumų kupina viduramžių epocha, aišku, negalėjo 
atrodyti nei vertinga, nei pavyzdinga. Pats Burckhardtas, be 
jokios abejonės, ganėtinai kritiškai žiūrėjo į modernybę - to- 
kią, Kuri, ne taip kaip romantikams, sirgo ne žlugimo, o 


3? Eco, cit. veik., 33. 

įsitvirtinusio vienoviškumo liga: kad viduramžius suvoktų 
kitaip ir tuo pagrindu įžvelgtų perspektyvų ryšius. Vėliau 
nepasitenkinimas pedantizmo ir vienovės modernybe turėjo 
pasidaryti toks visuotinas, kokiu jis virto mūsų dienomis, 
kad viduramžių įvairovė bendrajai suvokčiai taptų ateities 
potencialu. 

Abi „naujųjų viduramžių“ epochos patvirtina ne tik 
visuotinę patirtį, kad istorija yra paveikslas su paslėptomis 
figūromis (istorijoje galima atrasti įvairių dalykų) ir kad 
mėgstamos epochos dažnai tėra tik malonus atspindys (jose 
randama kaip tik tai, ko ieškoma), bet čia dar kartą atpa- 
žįstamas priešingų diagnozių bei postmodernybės gydymo 
dvejopumas. Du kartus modernybė turi būti pagydyta, o 
postmodernybė prikelta gyventi vaistais, pagamintais iš 
viduramžių darželio žolelių, tačiau žolelės, kurių atsine- 
šama, ir esencijos, kurios iš jų padaromos, yra nepaprastai 
įvairios. 

Šis pavyzdys rodo, kad svarstyklės šiandien krypsta 
labiau į daugybingumo pusę. Tai matyti ne tik iš Berdiaje- 
vo ir Eco pažiūrų skirtumo, bet ir iš fakto, kad šiuolaikinio 
viduramžių bumo autorių dėmesį traukia išties ne anksty- 
vieji, o beveik vien tik vidurinieji ir vėlyvieji viduramžiai, 
kurių fizionomija aktualiam daugybingumo interesui kur 
kas geriau tinka, nes tais laikais vargais negalais pasiekta 
vienovė suklestėjo iš tikrųjų vis didėjančioje įvairovėje, 
kol pagaliau joje visai ištirpo. Vėlyvosios gotikos grožio 
samprata, pagal kurią gražiu buvo laikoma nebe visuma . 
ir nebe jos detalė, 0- nominalistiškai - daugybė susa- 
varankintų individų, yra daug sakantis pavyzdys. Visai 
neatsitiktinis dalykas, kad populiarūs autoriai mums da- 
bar teikia daugiausiai vėlyvuosius, polimorfiškus vidur- 
amžius. Praeityje ieškome to, ko geidžiame kaip ateities. 

Todėl „tolimasis veidrodis“, vadinamas viduramžiais, iš 
pradžių mums atrodo ganėtinai tamsus, paskui - vis dar 
vietomis blausus, ir tik visai į pabaigą parodo mūsų troš- 
kimų paveikslą spindintį. 


4. Postmodernioji priešybės įveika: visybė — 
tik per diferenciaciją 


Pastaruosiuose skirsniuose stengėmės įrodyti, kaip 
dviejų postmodernybės sampratų - pliuralistinio ir mo- 
nistinio - opozicija kyla iš asimetriškų modernybės krizės 
diagnozių. Ši įžvalga, atrodo, susilaukė ne per daugiausiai 
dėmesio. Iš jos bent darytina išvada, kad su postmodernybe 
susijęs dvilypumas nė kiek neįstabesnis už tą, kuris buvo 
būdingas modernybei. O tą įžvalgą versti argumentu prieš 
vadinamą neaiškiu postmodernybės įsivaizdavimą yra juo- 
kinga. Nebent pirma reikėjo būti buvus ne modernistu, o 
vienakiu. 

Šiaip ar taip keltinas priešingas klausimas: jei postmo- 
dernybė taip be pertrūkio tęsia šį opozicinį modernybės mo- 
delį, tai kas išties joje yra taip „postmodernu“? Ir toliau: gal 
postmodernybėje ryškėja tos priešybės įveika? Klausimas ne 
tik keblus, bet ir svarbus. 

Pirmiausia jis yra nelengvas, nes trečios - priešybę po- 
tencialiai „šalinančios“ — galimybės akivaizdžiai nėra. Vie- 
noviškumas arba daugybingumas - ir viskas. Gal bent būtų 
įmanoma, kad vienas iš dviejų pageidavimų įgautų tokią 
formą, kuri netrukdytų atsižvelgti ir į kitos pusės motyvus, 
neprarandant savojo veido? Ir ar daugybingumo preferenci- 
jos, taip kaip ji išryškėjo laiko plotmėje ir galiausiai atsisklei- 
dė viduramžių veidrodyje, nebūtų galima paremti ir įteisinti 
taip pat ir filosofiškai? Ar daugybingumo tendencija pajėgi 

neišleisti iš akių ir priešingos pusės interesų? Ar ji, kaip 
postmoderni, yra pranašesnė ir privaloma pozicija? 

To, kas čia išdėstyta, fone mano paties vertinimas netu- 
rėtų kelti didesnių abejonių. Dabar, kaip man atrodo, reikia 
palaikyti pliuralizmą. Drauge esu įsitikinęs, kad pagrįstai 
palaikyti daugybingumą galima tik tuo atveju, jeigu jis ne- 
ignoruos visybės problemos ir pajėgs ją spręsti. Norėti tos 
problemos išvengti - daugiau negu juokinga, 0 į ją tik atsi- 
žvelgti - nepakanka: ją reikia spręsti.“ 

Trivialu sakyti, kad negalima kalbėti apie daugybingumą 
be vienoviškumo. Tačiau ta trivialybė vis dėlto (ir pirmiau- 
sia) yra teisinga ir neišvengiama. Į ją reikia Žiūrėti rimtai. 


** Antropologiškai visybės siekį Dieteris Classensas aiškina remdamasis 
žmogaus instinktais. Tendencija siekti visybės egzistuoja, o kadangi ji 
egzistuoja, suprantama, kad jos galiojimu ir įgyvendinamumu tikima 
tuščiai. Tad visybės siekis būtų ikižmogiškas reliktas, kaip yra pasakęs 
Franzas Xaveras Kaufmannas (plg. Dieter Claessens, Instinkt, Psyche, 
Geltung. Zur Legitimation menschlichen Verhaltens. Eine soziologische 
Anthropologie, 2. ūberarbeitete Auflage, Koln-Opladen, 1970, 131-135; 
Franz Xaver Kaufmann, „Normen und Institutionen als Mittel zur Be- 
waltigung von Unsicherheit: Die Sicht der Soziologie“. - Gesellschaft 
und Unsicherheit, hrsg. von der Bayerischen Rūckversicherung, Mūn- 
chen, 1987, 37-48, čia 46). Iš to aiškėja ir pasipriešinimai, su kuriais 
susiduria daugelis tos pažiūros propaguotojų: „Tendencijos atsikratyti 
„totalinio“ požiūrio, matyt, todėl taip dažnai laukia pasipriešinimo, 
kad čia išlaisvinto ratio tendencija petys į petį stoja prieš Žmogaus 
įgimtą totalumo siekį“. (Claessens, cit. veik., 134-135.) Tačiau Claessen- 
sas nepalieka abejonės, koks požiūris čia yra prasmingas, o koks - ne: 
„Totalybės ieška yra pasmerkta žlugti, nes totalybė žmogui egzistuoja 
tik kaip neįgyvendinama siekiamybė“ (ten pat, 134). Įdomu, kad ir . 
Claessensas šiuo atžvilgiu laikosi tradicinio - bet jau tradiciškai perne- 
lyg vienpusiško - filosofijos vertinimo: filosofija paklūstanti šiai ieškos 
tendencijai beveik ištisai jai pritardama. Tačiau Claessensas siūlo kitą 
filosofijos santykį su visybe: ne klausimo išsižadėjimą - šiuo atžvilgiu 
Claessensas priklauso ištisam legionui autorių, pritariančių communis 
opinio, - o kitą jo sprendimą: ne stoti už visybę, o kaip tik jos vardu 
tokią pažiūrą kritikuoti. 

Tiesa, kol kas dar nėra atsakyta, koks tas vienoviškumas 
turi būti. Tačiau minėtas trivialus teiginys gali praversti ir 
šiam klausimui, tik reikia išgirsti jo atvirkščią formuluotę. 
Jei tas teiginys teisingas, tai juk iš tikrųjų kiekvienas, kuris 
kalba apie daugybingumą, pirma turi būti kalbėjęs apie vie- 
noviškumą. Jis negali būti apsiribojęs vien tik skirtybėmis: 
jam galėjo būti pačiam neaišku, jis galėjo klysti arba mus 
klaidinti. Bet tada jis neturėjo jokios teisės reikalauti impor- 
tuoti vienoviškumo, o paprasčiausiai parodyti, kaip jis juo 
naudojasi ir koks jisai. Keista, tačiau absoliutūs skirtybių 
šalininkai kaip tik taip nesielgia; jų darbuose nė per nago 
juodymą nerasi majeutikos - tiktai padejuojama ir duodami 
nurodymai. Kyla įtarimas, kad vienoviškumo bičiuliai patys 
nėra pajėgūs pažinti to vienoviškumo tipo, kurį skirtybinin- 
kai praktikuoja - ne iš blogos valios ir jo nepažinę. Todėl 
ir mano - prieštaraudami savo pačių principui - privalą jį 
įvesti. Nors ir nemenkas nuopelnas aiškinti skirtybininkų 
paklydimus, bet kur kas mažiau pagrindo tai daryti turi 
tie, kurie įsitikinę būtinybe vienovę įvesti, o ne atskleisti. Šis 
mažas pasamprotavimas kviečia būti atsargiems. Jis rodo, 
kad vienovės reikmė neturėtų apleisti ir formų, kurių ne 
kiekvienas vienoviškumo reklamuotojas geba pažinti. Čia 
būtinas apdairumas. 

Akivaizdu, kad ir tas, kuris reikalauja vienovės, neišsi- 
verčia be daugybingumo. O šis kaip tik yra vienovės reikala- 
vimo pamatas ir spiritus movens. Vienovė darosi svarbi kaip 
priešnuodis prieš hipertrofuotą daugybingumą. Vienovės 
reikalavimas tiesiogiai veikia daugybingumo situacijas. Tiek 
dėl situacijos struktūros, apie kurią dabar netyla diskusijos. 
Tai - pirma. 

Antra, vienove yra suinteresuotas daugybingumas. Jei 
nebūtų galimybės aprėpti, vienovė galiausiai liktų nesuvo- 

kiama ir iš anksto pasmerkta. Vienovė yra viena iš daugy- 
bingumo generavimo, suvokimo ir realizacijos sąlygų. 

Taigi, trečia, vienovės funkcija lieka toje pačioje daugy- 
bingumo erdvėje. Jungimasis modernybėje vyksta sekto- 
riuose*!. Be to, ketvirta ir svarbiausia, integracijos funkcijos 
yra itin specifiškos, tačiau ne visuotinos. Nėra visybės 
pasirinkimo, kur visi požiūriai jaustųsi saugūs, ir tokia 
laikysena yra teisinga; jos protestas svarus ne vien pojūčių 
plotmėje: ir argumentai kalba jos naudai. Nors čia neprie- 
štaraujama visybės pasirinkimams, tačiau stojama prieš 
jų pačių nesusipratimus (o daugybininkai jų turi tiek pat 
daug, kiek ir skirtybininkai). Nesusipratimas čia tas, jog 
manoma, kad visumos struktūrą gali užpildyti tam tikras 
turinys (vadinasi, visumos turinio dalis). Kaip tik šis vi- 
suotinybės dalinumo neskyrimas pereinant nuo struktūros 
prie turinio praktikuojamas tada, kai tam tikros visumos 
koncepcijos laiko save pertinentiškomis ir todėl absoliu- 
čiomis. Tokiu atveju jos, viena vertus (ir akivaizdžiai ne- 
ryžtingai), neįsisąmonina visumos prasmės ir pretenzijos 
į ją, t. y. šitos idėjos konstitutyvaus formalumo ir dalinio 
turinio neįvykdomumo, 0 antra vertus, nepastebi kitų šios 
užduoties atlikimo galimybių arba nustūmė jas į šalį - ne 
argumentais, o alkūnėmis. 

Pasiekti „įvykdytą“ visuotinybę galima ne kitaip, kaip 
totalinant dalį, o tai drauge reiškia - masyviu kitų pasirin- 
kimų eliminavimu, aiškiu atmetimu. Visuma pasiekiama 
tik nusižengiant jos logikai, jos dialektikai, jos mastui. Ir 
atstumas nuo struktūrinio iki faktiško teroro - visai ne- 


*! Šią pažiūrą Hermannas Lūbbe susiformavo remdamasis religija - nesu- 
tikdamas su Hanso Maierio segmentacijos teorija. Plg. Hermann Lūbbe, 
Religion nach der Aufklūrunę, Graz-Wien-Koln, 1986, 171. 

didelis. Iš tikrųjų nėra jokio atstumo. Skiriasi tik raiškos 
formos. Teroro esama jau diskurso plotmėje, nebūtinai pa- 
čioje stovykloje. 

Tada, penkta, lieka viena išeitis: pripažinti grynai forma- 
lų visumos idėjos pobūdį ir, atsižvelgiant į principinę ribų ir 
įvairovės suvoktį bei neprarandant budrumo absoliutinant, 
laikyti galimus skirtingus turinio pasirinkimus. Supranta- 
ma, laikytis ne policinio, o sokratiško budrumo, kitaip sa- 
kant, ne draudžiančio, o majeutiško, tokio, kuris turi ribas ir 
atskleidžia jų peržengimus. Taip daugybingumo koncepcija 
saugo ir gina visybę. Nėra visumos - paskelbtos, nustatytos, 
įvykdytos. Tačiau visuma nėra ir vien tušti žodžiai. Tai idėja, 
siūlanti suvokti, kad visi diskursai, koncepcijos, gyvenimo 
formos yra iš esmės riboti ir kad egzistuoja skirtingos reali- 
zavimo galimybės. Mūsų diskursus silpnina ne substancinis 
absoliutas, o kitų diskursų galimybė ir realumas. Visumos 
idėja pasinaudotina ne ką nors draudžiant, o reguliuojant. Ji 
teigia: atsižvelk į tai, kad yra daug kitų tikrų ir galimų dis- 
kursų; neatmesk jų, nes kitaip būtinai prarasi visumą, kurios 
taip sieki; tačiau ji ir nepasiekiama, nes yra kitokios rūšies; ją 
galima išsaugoti ir mąstyti tik kaip atvirą visybę struktūroje; 
juk kiekviena uždara visuma neišvengiamai būtų uždara 
kitos atžvilgiu ir todėl jau nebebūtų visuma. 

Tai yra argumentai, kodėl tik daugybingumo koncepcija 
patenkina tokią visumos sampratą. O kiekvienas kategoriš- 
kas vienovės reikalavimas šauna pro šalį kaip tik tada, kai 
mano jį „įvykdąs“. Dėl struktūroje glūdinčių priežasčių 
daugybingumo konceptas yra iš principo pranašesnis. Kaip 
tik tai ir yra visybės samprata. Taip pat ir turinio aspektu 
neišryškėja kokie nors vienovės koncepcijų pranašumai, 
priešingai, kaip tik todėl, kad tai yra turinio dalykai, tos 
koncepcijos pačios neišvengiamai įsilieja į daugybingumo 

teoriją. Nes jos visada yra specifiško turinio ir todėl nepa- 
jėgios įgyvendinti savo visuotinybės pretenzijas: jos nuolat 
turi kitų nė kiek ne menkesnio įteisinimo konkurentų, todėl 
turinys pasidaro ne visybės įveikos tašku, o vartais į dau- 
gybingumą. Prieš daugybingumą nukreiptos vienovės kon- 
cepcijos tik iš naujo jį atgamina aukštesniu lygmeniu - kaip 
skirtingų vienovės koncepcijų daugybingumą, nepalygina- 
mai įtaigesnį ir galutinai nebesintetinamą. 

Tiktai mąstant daugybingumą galima teisingai vertinti 
visumos struktūrą. Tiesa, į vieną klausimą dar lieka neat- 
sakyta. Išvengdami vienovės teigimo pavojaus, dar nesame 
apsisaugoję nuo visų grėsmių. Kyla priešingas - atomizmo, 
padriko daugybingumo pavojus. Kaip išsisukti iš šitos 
grėsmės? Pasisakydami prieš beatodairiškus substancinės 
vienovės reikalavimus, turėjome pabrėžti visybės atvirumą, 
o stodami prieš padrikumą, stipriai akcentuojame perei- 
namuosius procesus. Visybė - tai ne fiksuotas darinys, ji 
susideda iš perėjimų, sąsajų, kompleksų. Apie šią postmo- 
derniąją visybės formą išsamiau kalbėsime aptardami post- 
moderniąją proto formą. Pastarajam kaip tik tokie perėjimai 
turi lemiamą reikšmę, todėl jis vadinamas „transversiniu 
protu“. 

Dar norime pridurti štai ką: visybė, ta sena ir neišvengia- 
ma filosofinės refleksijos užduotis, yra aktuali kaip tik post- 
modernybėje. O postmodernios konsteliacijos naujumą re- 
mia tai, kad visybę dabar galima įveikti ne tarsi ją atitinkan- 
čiu požiūrio tipu, o tik tuo, kuris iš pirmo žvilgsnio veikiau . 
jai prieštarauja - daugybingumo koncepcija. Visybė tikrai 
įveikiama struktūros argumentais, vien tik daugybingumo 
mąstymu (aiškus daiktas, su sąlyga, kad bus teigiamas ne 
vien tik daugybingumas, bet pripažįstami ir perėjimai). 
Holizmu ir daugybingumu grindžiamas pažiūras, kurios 

diskusijoje apie postmodernybę iš pradžių konfrontavo 
dar visai įprastu modernybės stiliumi, ir postmodernybėje 
reikia susieti išties neįprastu būdu: holistinę intenciją įveikti 
pliuralistine nuostata. 


III skyRIus. NAUJIEJI LAIKAI - 
MODERNYBĖ - POSTMODERNYBĖ 


Praeitame skyriuje, gvildendami postmodernybės ir 
modernybės santykį, ypač pabrėžėme grįžtamuosius reiš- 
kinius, o dabar aptarsime liekamuosius skirtumus ir mė- 
ginsime išvesti patikimą pašalinimo formulę. Šįkart - ne 
taip kaip aname skyriuje, kur buvo akcentuojamas estetikos 
aspektas - tą klausimą keliu labiau filosofinės perspektyvos 
požiūriu. Kur prasideda, žvelgiant filosofiškai, modemybė 
ir kas sudaro jos sampratą? 

Šiais laikais mes nebesiremiame visų kultūros sričių kon- 
kordansu. Taip kaip nebepritariame viduramžių transcen- 
dentalijų konversiškumo teorijai, o nuo Baudelaire'o grožį 
veikiau siejame su blogiu, nuo Nietzsche“ tikra su fikcija ir 
apskritai vienį - su klaidingumu, taip tikimės sociologijos, 
ekonomikos, meno, filosofijos istorijos tarpusavio neder- 
mių, tikimės daug istorijų. Kitaip sakant: to tikimės vėl. Nes 
iki XVIII a. tai buvo visai įprasta. Tiktai XIX a., spaudžiant 
išplėtotai istorijos filosofijai, radosi panoramiškai į viena 
sujungtos epochos ir istorijos „pasauliai“, kuriuos dabar lai- . 
kome veikiau istorikų konstruktais negu istorijos dariniais. 
Šiais laikais mes vėl labiau domimės nevienalaikiškumais, 
pertrūkiais ir saviraidomis. Todėl į „modernybę“ galime 
žvelgti, tiesa, ne visai izoliuotai, bet vis dėlto atskirai, iš spe- 
cifinės filosofijos perspektyvos. 

Dabar, kai šiuolaikinis domėjimasis pertrūkiais panau- 
dojamos prieš ankstesnį suinteresuotumą plataus masto są- 
sajomis, viena koja jau stovima spąstuose arba atsiduriama 
hermeneutiniame rate. Nes atsisveikinimas su didžiaisiais 
kompleksais yra ir atsisveikinimas su viena filosofijos kon- 
cepcija - kaip tik su modernybės koncepcija. Tai pirmas da- 
lykas. Antra - apsisprendimas atsisveikinti su ana filosofijos 
koncepcija savo ruožtu priklauso kitai filosofijos koncepci- 
jai - nebe moderniai, o postmoderniai. Mes ne vieną koją 
įkišę į spąstus, - mes abiem kojomis ten stovime. Ir negali- 
me nieko kito padaryti, kaip tą bėdą paversti dorybe, noriu 
pasakyti: įsisąmoninti, kad modernybę rekonstruojame tuo 
požiūriu, kuris susiformavo iš ypač kritiškų patirčių, tad 
rekonstruodami modernybę kartu įtvirtiname mūsų dabar- 
tinę, „postmodernią“ savaime suprantamybę. 

Dar viena pastaba: šio skyriaus pavadinime yra dvi są- 
vokos - „naujieji laikai“ ir „modernybė“. Romanų kalbas 
vartojančiuose kraštuose tokio skirtumo neįžvelgiama. Ita- 
lų „il moderno“ ir prancūzų „les temps modernes“ reiškia 
tai, ką vokiečių kalboje sąvokomis „Neuzeit“ ir „Moderne“ 
skirti nebūtina, bet galima. Paskesniame tekste į šį skirtumą 
ne tik atsižvelgsime, bet ir mėginsime iš jo išpešti naudos. 
Postmodernybės konceptas to stačiai reikalaute reikalauja. 
Nes postmodernybė iš esmės skiriasi nuo naujųjų laikų ir 
kur kas mažiau nuo tikrosios modernybės. Postnaujalai- 
kiška ji yra tikrai, 0 postmoderni - vargu, veikiau ji yra 
radikaliai moderni. Todėl reikės - kaip netrukus pamaty- 
sime - modernybę ne tik skirti nuo naujųjų laikų, bet pir- 
miausia pačioje modernybėje dar daryti skirtumą tarp tų 
formų, kurios, nors ir dedasi moderniomis ir dažnai tiesiog 
antinaujalaikiškomis, bet ištisai perima ir tęsia naujųjų laikų 
schemas, ir tų kitų formų, kurios iš tikrųjų ne tik oponuoja 
naujųjų laikų turiniams, bet ir kritikuoja bei atmeta jų struk- 

tūras. Tad būtina brėžti liniją tarp naujųjų laikų modernybės 
ir radikaliosios modernybės. Pirmoji tęsia naujuosius laikus, 
o antrąja remiasi postmodernybė. Šias sąvokas - naujieji lai- 
kai, naujųjų laikų modernybė, radikalioji XX a. modernybė, 
postmodernybė - dabar gvildensime ir ieškosime tarp jų 
sąsajų. 


1. Naujųjų laikų samprata 


Nenagrinėsiu sąvokos istorijos. Kad tai nelabai perspek- 
tyvu, matyti jau iš to, jog vokiečių kalbos daiktavardžiai 
„Neuzeit“ ir „Moderne“ pirmą kartą imti vartoti atitinkamai 
1838 ir 1887 m.! O tai rodo, be abejo, ne šių laikotarpių pra- 
džią, o veikiau jų pabaigą. Kai tokios sąvokos imamos var- 
toti, reiškia — žvelgiama į praeitį. Tą suprasti mokė Hegelis, 
nes sąvokų istorija tokius dalykus lengvai pamiršta. 

Nieko gero neišeitų, jei, sakysim, atkreiptume dėmesį ir į 
būdvardžius, pavyzdžiui, į lotynišką būdvardį „modernus“, 
kuris filosofijos tekstuose gyvuoja jau nuo XIII a., bet daug 
kartų keitė turinį. Nes XIII a. moderni (modernistai), pavyz- 
džiui, aristotelininkai, XIV a. virto antigui (antikininkais), o 
XV a. ir XVI a. pradžioje vėl pasidarė moderni, XVI a. pabai- 


' Anksčiausiai daiktavardis „Neuzeit“ pavartotas vieno prancūziško veika- 
lo vertime į vokiečių kalbą, konkrečiai - Edouard Alletz, De la dėmocratie 
nouvelle ou des mavurs et de la puissance des classes moyennes en France, 2 Bde., 
Paris, 1837, kurio ištrauką vokiečių kalba F. J. Bufsas pateikė tokiu pavadi- 
nimu: „Naujoji demokratija arba viduriniųjų klasių papročiai ir viešpata-. 
vimas Prancūzijoje“, Die neue Demokratie oder die SiHten und die Macht der 
Mittelklassen in Frankreich, Karlsruhe, 1838, 23 (plg. Reinhart Koselleck, 
„Neuzeit'. Zur Semantik moderner Bewegungsbegriffe“. - Studien zuni 
Beginn der modernen Welt, hrsg. von R. Koselleck, Stuttgart, 1977, 266, Anm. 
3). O daiktavardis „Moderne“ pirmą kartą pasirodė 1887 m. Eugeno Wolf- 
fo straipsnyje „Thesen zur literarischen Moderne“, paskelbtame laikraštyje 
Allgemeine Deutsche Universitūtszeitung (Jg. 1, Nr. 1, 1. Jan, 1887, 10). 

goje ir XVII a. - vėl antigui ir galiausiai, galbūt, - postmoder- 
nistai.? 

Norėdami apie naujuosius laikus kalbėti tikrai filosofiš- 
kai, turime žiūrėti ne pavienių žodžių, o filosofinių koncepcijų. 
Kur ta skiriamoji riba, nuo kurios prasideda naujieji laikai? 
Atsakymas gana vienareikšmiškas - Descartes'as. 


2 Šis pavyzdys atskleidžia tai, kas išryškėjo kaip „Ouerelle des Anciens et 
des Modemes“ (ginčo tarp senoviška ir modermnu) padarinys, - tai, kad 
laiką reiškiančios sąvokos „antika“ ir „modernybė“ yra santykinės ir 
kad reikia grįžti prie turinio. Jau Perrault, „modernybės“ atstovas, šių 
sąvokų santykinumą parodė 1688 m., kai netikėtai pareiškė, kad isto- 
rijos procesą reikia suprasti ne kaip distancijos didėjimą, o priešingai, 
kaip spartėjančią raidą, „gue c'est nous gui sommes les Anciens“ („kad 
kaip tik mes esame praeitis“), - ir norėdamas pabrėžti modernybę pa- 
sinaudojo tradiciniu praeities motyvu (Charles Perrault, Parallėle des 
Anciens et des Modernes en ce gui regarde les arts et les sciences, Ndr. hrsg. 
von Hans Robert Jauė, Mūnchen, 1964, 113). Jau tais pačiais metais ra- 
dosi priešingas sąvokos „Ancien“ aiškinimas - La Bruyėre: „Nous, gui 
sommes si modernes, serons anciens dans guelgues sciėcles“ („Mes, 
kurie priklausome dabarčiai, po kelių šimtmečių priklausysime praei- 
čiai“. - Jean de la Bruyėre, „Discours sur Thėophraste“, įvadas to paties 
autoriaus veikalui Les caractėres, ou les maurs de ce siėcle, CEuvres compl., 
nouv. ėd. Julien Benda, Paris, 1951, 11). Nuo šiol šiomis formaliomis 
sąvokomis nebebuvo galima puikuotis. 

Vieną - reliatyvią - išvadą iš to padarė istorizmas: visos epochos (savo 
skirtumais ir ypatybėmis) yra lygios, pavyzdžiui, „lygios prieš Dievą“, 
kaip sako Ranke. Kitą išvadą - diferencinę - reikėtų padaryti dabar. Aki- 
vaizdu, kad sakant „modernus“ ir „senovinis“ turima galvoje du reikšmės 
atspalviai. Jeigu juos skirtume, išvengtume painiavos, su kurios tariama 
neišvengiamybe be reikalo taikstomės. Šiuose žodžiuose glūdi temporali- 
nis imperatyvas ir substancinis indikatyvas. Pirmasis teigia, kad kam nors 
dabar yra atėjęs laikas, o antrasis nurodo, kas yra tai, kam dabar atėjęs lai- 
kas. Jei pasisakoma už modernybę arba senovę, vadinasi, pasisakoma už 
tai, kad galioja:1) dabar ir 2) šita arba kita. Tokiu atveju pasisakoma, pavyz- 
džiui, už tai, kad modernu (dabar teikiamo dalyko prasme) yra modemybė 
(tam tikro turinio, tarkim, gamtos pajungimo, prasme) arba senoviška 
(kito turinio, sakysim, sutapimo su kosmosu, prasme). Jei šis dvilypumas 
suvokiamas, tai šiaip jau painūs arba ir paprastai atrodantys dalykai nuo 
šiol nebeklaidins, nes tas dvilypumas padaro taip, kad žodis „modernus“, 

Hegeliui tai buvo akivaizdu. Jam „naujojo pasaulio filosofija 
..„ prasideda Descartes'u“. „Descartes'as yra tikrasis naujosios 
filosofijos pradininkas.“? Prancūzų filosofijos žodyne „Lalan- 
de“ naujuosius laikus siūloma žymėti nuo XVI a., tačiau kartu 
nekonstatuojama, kad tikruoju jų pagrindėjų laikoma viena 
XVII a. asmenybė, t. y. Descartes'as*. O jei atsiversime pačią 


vartojamas moderni prasme, nuolat (nors dažnai ir nepasakyta forma) api- 
ma abi reikšmes, o žodis „antikinis“ („senoviškas“), vartojamas antigui, 
kartu implikuoja „modernu“ temporaline imperatyvine prasme; arba 
imkime du kitus pavyzdžius - vieną painų, o kitą paprastą, sakysim, 
kai Schlegelis „modernu“ pavadina tai, kas romantiška, vadinasi, tai 
yra orientuojasi į viduramžius, arba kai konservatyvieji kultūros kriti- 
kai, tariamai atmesdami bet kokią modernybę, teigia, jog reikią grįžti 
prie to, kas visada galioja, - tai nieko nebesuklaidins. Pirmuoju atveju 
sąvoka „modernus“ vartojama imperatyvine prasme, 0 antruoju kalba- 
ma prieš modernybę indikatyvine prasme. Tačiau kiekvienąkart yra ir 
antroji prasmė: pirmuoju atveju kaip indikatyvioji modernybė minimi 
viduramžiai, o antruoju kaip imperatyvu-modernu siūloma tai, kas 
visada galioja. 

Dabar modernybės temporaline-imperatyvine prasme neįmanoma 
atskirti, o modernybės substancine-indikatyvine prasme - visai nesunku. 
Moderni neprivalo būti tik modernybė ir jau visai ne - tik modernizmas. 
Ta skirtis, kuri yra akivaizdi, bet kuriai niekada nebuvo suteikta išraiška, 
su postmodernybe siejasi ketveriopai: pirma, ji aiškinama postmoderny- 
bės regimumu, antra, ji atitinka postmodernybės istoriją - tiek kiek post- 
modernybė teigia, kad dabar esąs laikas atkreipti akis į įvairių epochų - ne 
vien moderniųjų - turinius. Trečia, ji pajėgi tiesiog grąžinti pagrindinę 
postmodernybės formulę: kad dabar (imperatyvine modernia prasme) 
yra paskelbtas principinis pliuralizmas (indikatyvine modernia prasme). Ir 
ketvirta, ji padeda išvengti elementaraus „postmodernybės“ nesupratimo, 
pagal kurį šioji kaip naujoji dabar-apibrėžtis turinti reikšti vien tik naujus 
turinius, nes kitaip būsianti prieštaringa. Šis tariamas priėštaringumas, 
kuriuo uolūs postmodernybės kritikai nori pastarajai užnerti kilpą ant 
kaklo, iš tikrųjų remiasi tuo, kad patys tapatina ir painioja indikatyvinę ir 
imperatyvinę reikšmes. 

3 Georg Wilhelm Friedrich Hegel, Vorlesungen iūber die Geschichte der Philo- 
sophie, III, Werke Bd. 20, Frankfurt a. M., 1971, atitinkamai 120 ir 123. 


Andrė Lalande, Vocabulaire technigue et critigue de la philosophie, Paris, 
"1983, 640. 

naujausią vokiškai kalbančiuose kraštuose išleistą Wolfgango 
Rodo filosofijos istoriją, pamatysime, kad ir čia „naujosios filo- 
sofijos pradžia“ laikomas Descartes'as ir XVII amžius5 

Kas yra tas nauja, kuris taip vieningai pradedamas nuo 
Descartes'o, turinio požiūriu? Čia išsyk atsiveria skirtumai. 
Hegeliui nuo Descartes'o prasidėjo savimonės principas, iš 
savęs einančio mąstymo principas, tai yra į Hegelį, į idealiz- 
mą vedanti linija“. O mums, šių laikų Žmonėms, nuo Des- 
cartes'o prasideda visai kas kita - tikslusis mokslas, mathesis 
universalis, sistemingas Žmogaus įsiviešpatavimas pasauly- 
je, mokslo ir technikos civilizacija, taigi į mus einanti linija. 
Po Bacono ir Galilėjaus nuveiktų „parengiamųjų“ darbų pa- 
grindinė naujųjų laikų idėja, mathesis universalis, Descartes'o 
sistemoje virto radikalia savimone ir iš čia pradėjo savo per- 
galės žygį per žinojimo sritis iki pat mūsų dienų". Ši mathesis 
universalis idėja ir susieja naujuosius laikus į visumą. 

Fenomenologijos mokykla šią sąsają įžvelgė jau anksti. 
Husserlis savo „Krizėje“ parodė, kaip Descartes'o veikaluose 
formuojasi visiškai nauja idėja, „kad begalinė esinio apskri- 
tai visybė savyje yra racionalus vienumas, kurį santykinai 
gali pažinti universalus mokslas““. Ir Husserlis įtempė lanką 


* Geschichte der Philosophie, hrsg. von Wolfgang R6d, Bd. VII. Die Philosophie 
der Neuzeit 1. Von Francis Bacon bis Spinoza, von W. Rod, Mūnchen, 1978, 
9. Kadangi Rodas yra linkęs labiau pabrėžti tęstinumus negu atkarpas, 
faktas, kad ir jis, aptardamas perėjimą į XVII amžių, kalba apie „epochų 
bangą“, yra labai reikšmingas. 

“ „Šitame naujame laikotarpyje principas yra mąstymas, iš savęs einantis 
mąstymas“ (Hegelis, cit. veik., 120). 

"* Plg. Jūrgen Mittelstraė, „Die Idee einer Mathesis universalis bei Descar- 
tes“. - Perspektiven der Philosophie. Neues Jahrbuch,4, 1978, 177-192; plates- 
niame kontekste žr.: Heinrich Rombach, Substanz - System — Struktur. Die 
Ontologie des Funktionalismus und der philosophische Hintergrund der moder- 
nen Wissenschaft, Freiburg-Mūnchen, *1981. 

* Edmund Husserl, Die Krisis der europūischen Wissenschaften und die transzenden- 
tale Phūnomenologie, hrsg. von Walter Biemel, Husserliana VI, Haag, *1976, 20. 

nuo naujojo pradmens iki dabarties tuo, kad dabarties krizę 
paskelbė esant šio pačių naujausių laikų mokslo koncepto 
padariniu. Vėliau Heideggeris atkreipė mūsų dėmesį į tai, 
kad ir modernioji technika nėra vien pašalinis šito mokslo 
pakilimo padarinys, o susijusi su juo vidiniais ryšiais, pana- 
šiai kaip technika sudaro „šito žinojimo esmę“?. Descartes'o 
novatoriškumas apima ne kokį nors vieną specifinį žinojimo 
tipą, o mokslo ir technikos pasaulio visumą. 

Tas sąsajas taip anksti atskleidė ne tik fenomenologijos 
mokykla; jau prieš keturiasdešimt metų jas aiškino ir kritinė 
mokykla. „Technika - žinojimo pagrindas“; šis teiginys, ga- 
lintis apibendrinti Heideggerio tezę, parašytas vis dėlto ne 
jo veikale, o Horkheimerio ir Adorno Švietimo dialektikoje"?. Ir 
šiems autoriams atrodė, kad nuo Descartes'o laikų ėmė vieš- 
patauti pagrindinis instrumentinio proto tipas ir kad naujieji 
laikai yra šio viešpatavimo kontekstas. 

Nuo to laiko šis vaizdas ir šis vertinimas dar sustiprėjo. 
Mums naujieji laikai yra - suprantama, žvelgiant retrospek- 
tyviai, bet remiantis istorinės patirties motyvais - epocha, 
kai iš mathesis universalis dvasios gimė ir įsiviešpatavo mok- 
slo ir technikos civilizacija. 

Todėl imdami studijuoti naujųjų laikų tekstus, mes nesi- 
remiame, kaip Hegelis, Descartes'o ego cogito, o pabrėžiame 
Bacono „dissecare naturam“"! („perkirsti gamtą“) arba jo 
nurodymą, kad dvasios darbą reikią „daryti kaip mašino- 


? Šiuo klausimu plg. studiją: Gūnter Seubold, Heideggers Analyse der neuzeit- | 
lichen Technik, Freiburg-Mūnchen, 1986. 

'9 Max Horkheimer und Theodor W. Adomo, Dialektik der Aufklūrung. Philo- 
sophische Fragmente (Th. W. Adorno, Gesammelte Schriften, Bd. 3, Frank- 
furt a. M., *1984, 20). 

" Wilhelmas Dilthey'us šį Bacono posakį pavadino „giliausia suvoktimi“ 
(Wilhelm Dilthey, Weltanschauung und Analyse des Menschen seit Renaissance 
und Reformation, Gėttingen, 1970, 259). 

mis“!?, ir mes kabinamės už Descartes'o kalbos apie žmogų 
kaip „maitres et possesseurs de la nature““ („gamtos val- 
dovą bei šeimininką“) ir džiaugiamės ne jo fundamentum 
inconcussum (nepajudinamu pamatu), o kai jis paskelbia lazde- 
le baksnojantį aklį reginčiojo modeliu, diagnozuojame pa- 
saulio praradimą“. Hegelis dar įstengė jausmingai sveikinti 
Descartes'o veikaluose glūdinčią dvasios savi-eksplikacijos 
pradžią, o mes prablaivėję konstatuojame veikiau galimos 
pabaigos pradžią. 

Kai jau šitaip apibrėžtas mūsų naujųjų laikų turinys (Ži- 
noma, galima pateikti ir kitų požymių, nuo anatomijos iki 
ribų panaikinimo, tačiau tai, kas buvo minėta, man atrodo 
yra svarbiausia ir - kaip būtų galima parodyti išsamiai nag- 
rinėjant - sudaro ir kitų požymių branduolį), tegu bus leista 
atkreipti dėmesį į dar du formalius naujalaikiško mąstymo 
bruožus. 

Vyrauja radikalaus pradėjimo iš naujo patosas. Lemiama 
yra ne tai, kas nauja dabar prasideda. Lemiama tai, kad 
pasiryžta radikaliai pradėti iš naujo. Tai sudaro pagrindinį 
naujųjų laikų patosą. Baconas rašo apie m0vum organum, 
nes senasis, aristoteliškasis, taip menkai tetinka, kad jo 
nebeįmanoma pataisyti, o reikia tiesiog pakeisti". Descar- 
tes'as sako, kad viską turįs versti žemyn ir iš naujo pradėti 
nuo pačių pagrindų“. Tai ne reforma ir ne atnaujinimas ir 


'* Bacon's Novum Organum, ed. with introduction, notes etc. by Thomas Fow- 
ler, Oxford, 21889, 186. 

5 Renė Descartes, Discours de la Mėthode, CEuvres, hrsg. von Adam und 
Tannery, Paris, 1897-1913, VI, 62. (R. Dekartas, Samprotavimai apie metodą, 
Rinktiniai raštai, Vilnius: Mintis, 1978, 139; trumpinama RR) 

* Plg. Renė Descartes, La Dioptrigue, 6. Diskurs: Vom Sehen, CEuvres, VI, 
130-147. 

"5 „Restat unica salus ac sanitas, ut opus mentis universum de integro resu- 
mantur“ (Bacon, cit. veik., 186). 

'e Plg. Renė Descartes, Meditationes de prima philosophia, CEuvres, VII, 17. 

anaiptol ne atgaivinimas, o radikalus pradėjimas iš naujo". 
Todėl to meto mokslo veikalų pavadinimuose taip dažnai 
programiškai minimas žodis „nauja“, o tas „nauja“ visada 
reiškia „naujoviška“'!č. Ir tas radikalus naujumas buvo nepa- 
prastai forsuojamas ne tik pradinėje stadijoje, bet ir paskui 
nuolat pripažįstamas ir giriamas kaip skiriamasis tos pra- 
džios bruožas. Kaip tik dėl to Hegelis Descartes'ą pagarbiai 
vadino „herojumi“, nes jis „viską pradėjęs iš pradžių ir iš 
naujo paklojęs filosofijos pamatus“"?, Husserlis irgi vertino 
Descartes'o pamatų klojimą kaip „naują filosofijos steigtį“ 
ir todėl Descartes'ą vadino, panašiai kaip ir Hegelis, „visos 
naujųjų laikų filosofijos pirmapradės steigties genijumi“ bei 
„Naujųjų laikų patriarchu“, 

Tas naujumo patosas kyla iš švenčiausių ano meto įsitiki- 
nimų. Radikaliai pradėti iš naujo buvo suvokiama kaip ne- 
išvengiamybė. Ne dėl to, kad viskas, kas iki tol žinota, būtų 
buvę klaidinga, bet kad tai iš esmės klaidinga. Todėl reikėjo 
radikaliai naujo pradmens ir ant jo kylančio naujo vieningo 
visais atžvilgiais sistemingo darinio. Descartes'as tai išreiš- 
kia įspūdingu palyginimu?!: senuosiuose miestuose, kurie 
laikui bėgant išaugo savaime be jokio generalinio plano, 
namai nedera vienas prie kito. Visiškai suprantama, kad kai 
kurie iš jų yra labai gražūs, tačiau apskritai tai netvarkingai 
vienas šalia kito suręsti statiniai. Todėl Descartes'as giria in- 
žinieriaus kūrybą, Žmogaus, plyname lauke statančio viską 


"7 Čia glūdi ir esminis skirtumas nuo bet kokio re-nesanso (Re-naissance). 

'* Plg. H. Gūnther, „Neuzeit, Mittelalter, Altertum“. - Historisches Worterbuch 
der Philosophie, hrsg. von Joachim Ritter und Karlfried Grūnder, Bd. 6, Ba- 
sel-Stuttgart, 1984, 795. 2 

'* Hegelis, cit. veik., 123. 

20 Husserlis, cit. veik., 12, 75, 76. 

2 Renė Descartes, Discours de la Mėthode, CEuvres, VI, 11. (Renė Dekartas, RR, 
107-108) 

naujai ir taisyklingai, pagal vieną projektą. Sena - nepataiso- 
ma, viską reikia griauti ir statyti iš naujo - tokia palyginimo 
išvada. Arba štai kur kas santūresni Descartes'o žodžiai: 
„Vis dėlto sunku viską sutvarkyti vykusiai, kai dirbama tik 
po... kito“?. Mums ši miesto metafora primena siaubingą 
prie braižymo lentos sukurtų miestų palydovų monotoniją 
arba Le Corbusier sumanymą nugriauti senąjį Paryžių ir pa- 
statyti naują, ir galiausiai tai, kuo virto Kartezijaus naujųjų 
laikų projektas. Tiesa, Descartes'as pirmiausia turėjo galvoje 
tik — ir vis dėlto - naują mokslo kūrimą. Mokslas - tą jis nori 
mums pasakyti - negali būti kuriamas vienur kitur ką nors 
taisant: būtina pradėti viską iš naujo ir sistemingai plėtoti. 

Kai Descartes'as savo „Pradų“ pabaigoje tariamai prie- 
štaraudamas sau pasako, kad jo filosofija esanti „ne nauja, o 
labai sena ir paprasta“? neturi mūsų klaidinti. Nes, pirma, 
tai netiesa. O, antra, kaipmat (nepaisant autoriaus noro pa- 
siteisinti) suvoki, kas turima galvoje: kadangi Descartes'as 
remiasi tik tuo, kas protui akivaizdu, kiekvienas iš senųjų 
filosofų - jeigu jis toks yra - privalo su juo sutikti. Nuoroda 
į tradiciją tam, kas nauja, turi ne legitimacijos, o kritikos to, 
kas sena, prasmę. Sena matuojama pagal nauja, ir tai yra 
vienintelis galiojantis dalykas. 

Pretenzija į universalumą - antras formalus bruožas, iš 
esmės apibūdinantis naujųjų laikų filosofiją, - tam tikra 
prasme savaime išplaukia iš pirmojo, iš to, kas nauja, radika- 
lumo. Nesjei nieko nekeičiama, tai reikia ne kai ką, bet viską 
pradėti iš naujo. Ir iš tikrųjų naujasis mokslas metodo požiū- 
riu suprantamas kaip miathesis universalis. Descartes'as rašo 
veikalą ne apie vieną metodą, skirtą tam tikroms žinijos sri- 


2 Ten pat, 12. (RR, 108) 
3 Descartes, Principia Philosophiae, CEuvres, VIII-1, 323. (Renė Dekartas, Filo- 
sofijos pradai, RR, 321) 

tims, o apie metodą apskritai - metodą visoms žinijos sritims. 
Realizacija kol kas dalinė, bet idėja - universali. Kaip tik tos 
idėjos nepriklausomybė nuo regioninių ypatybių apibūdina 
šią mathesis kaip mathesis universalis**. Ir iš tikrųjų ji neapsiri- 
bos vien fizika, o pradės būti taikoma politikoje (Hobbesas), 
etikoje (Spinoza), ekonomikoje (Petty), teisėje (Pufendorfas), 
botanikoje (Lineė) ir kt. Senosios ypatybės pamažu, bet ne- 
išvengiamai ištirpsta. Todėl XVIII a. viduryje, pavyzdžiui, 
daug istorijų susijungia į vieną istoriją“. Apskritai galima 
pasakyti, kad naujieji laikai pradėdami radikaliai iš naujo 
neišvengiamai atlieka vienijimo, universalinimo, totalinimo 
vaidmenį. 

Abu bruožai - ir radikalumo, ir universalumo - yra aki- 
vaizdžiai „techninio“ pobūdžio. Jie apimti struktūrinimo ir 
tvarkymo patoso bei veržlumo, jie nepaiso nei vidinių, nei 
išorinių ribų. Jie dar kartą parodo mums iš esmės techninį 
šių naujųjų laikų pobūdį, laikų, kuriuos dabar suvokiame 
kaip mokslo ir technikos epochą““. 


2. Naujieji laikai ir naujųjų laikų modernybė 


Jokių abejonių: mes nupieštume klaikiai vienpusišką 
naujųjų laikų vaizdą, jei kalbėtume vien tik apie mokslinį 
ir techninį racionalizavimą. Naujiesiems laikams priklauso 
ir kategoriški prieš šią pagrindinę liniją stojantys judėji- 


4 Plg. Descartes, Regulae ad directionėm ingenii, CEuvres, X, 378. (Renė Dekar- | 
tas, Apie vadovavimo taisykles, RR, 23) 

5 Plg., kaip nuo 1760 iki 1780 m. ima įsitvirtinti „kuopinės vienaskaitos“ is- 
torija: Reinhart Koselleck, Vergaugene Zukunft. Zur Semantik geschichtlicher 
Zeiten, Frankfurt a. M., 1979, 50 ir tt. 

* Tojungimosi pradininkams svarbiausia buvo naujumas ir radikalumas. Jų 
lūkesčiai - universalumas. O techninis pobūdis išryškėjo tiktai mums. 

mai. Užtenka prisiminti vien tik Vico. Ir jis kuria, kaip ir 
dera naujųjų laikų filosofui, naują mokslą“. Tačiau jo mok- 
slas - šimtą metų po Descartes'o - yra nukreiptas diamet- 
raliai prieš Kartezijaus mokslą, prieš racionalizmą ir prieš 
orientavimąsi į matematiką bei fiziką; norint tikro žinojimo, 
kaip mano Vico, reikia kreiptis į visai kitą istorijos sritį, o ten 
aptinkamas ne pažangos, kaip mano progresu neabejojantys 
naujieji laikai, o nuolatinio tapsmo ir nyksmo vaizdas. 

Apskritai XVIII a. yra ne tik Švietimo, bet ir jam priešin- 
gų judėjimų epocha, ir galbūt geriausi švietėjai yra kaip tik 
tie, kurie kita koja stovi priešingoje stovykloje. 

1750 m. - lemiamieji. Tais metais pasirodo Rousseau 
veikalas Ar mokslų ir menų atgimimas sukilnino papročius - at- 
sakymas į Dižono akademijos iškeltą keblų klausimą, ar 
naujas mokslų ir menų suklestėjimas prisidėjo prie papročių 
apvalymo. Descartes'as, tas Hegelio ir Husserlio išgirtasis 
naujųjų laikų „herojus“ ir „genijus“, pasirodo tik šio atsi- 
skaitymo su naujųjų laikų kultūra išnašoje. Kai Rousseau 
peikia faktinio ignoravimo ir tariamo žinojimo susiporavi- 
mą, kaip tokio apsimestinio žinojimo pavyzdį jis pateikia 
Descartes'o visatos konstrukciją iš kubelių ir viesulų*. Ži- 
noma, Rousseau kritika (panašiai kaip Vico) toli gražu tuo 
neapsiriboja: net tikrai žinodami, kaip čia yra, neturėtume iš 
to jokios naudos. Nes visa ta kosminės žinijos kryptis yra ne- 
vykusi. Vienintelis teisingas kelias — „eiti į save ir klausytis 
sąžinės balso, kai aistros tyli“. Tai - ne kas kita, kaip stoiš- 
kas kontramotyvas ir kategoriškas naujųjų laikų praeities ir 


"7 Giambattista Vico, Principi di una scienza nuova d'intoruo alla natura delle 
nazioni, Neapel, 1725. 

2 Jean Jagues Rousseau, Schriften zur Kulturkritik, eingeleitet, ūbersetzt und 
herausgegeben von Kurt Weigand, frz.-dt., Hamburg, *1971, 32, Anm. f. 

* Ten pat, 56. 

ateities atsisakymas - ne tik jau įvykdyto racionalinimo, bet 
ir ateityje per mokslą geidžiamo išsivadavimo. 

1750 m. - lemiamieji. Tais pačiais metais pasirodo ir kitas 
veikalas, atstovaujantis taip pat ilgai veikusiai kontrprog- 
ramai prieš Kartezijaus naujuosius laikus. Tai Alexanderio 
Gottliebo Baumgarteno Aesthetica, kartu ir pirmoji studija 
apie estetiką, t. y. pirmiausia estetikos papildymo ir gerini- 
mo, paskui - estetinės kompensacijos ir pagaliau labiausiai 
mokslo determinuotų naujųjų laikų estetinės revizijos ir 
revoliucijos programa. Ši estetinė priešprieša įvairiais pa- 
vidalais tebėra aktuali iki mūsų dienų. Schlegelis dar prieš 
1800 m. paskelbė „estetinės revoliucijos“ šūkį, Baudelaire'as 
apie 1850 m. iš naujo jausmingai pabrėžė estetikos prie- 
špriešą mokslui ir moralei, Nietzsche to paties šimtmečio 
pabaigoje manė, kad estetika pakeis mokslą, ir pastarajame 
šimtmetyje nuolat buvo prie to grįžtama: rusų revoliucijos 
menas, paskui Benno scientistinio nihilizmo įveikos, remian- 
tis formalistine konstrukcija, projektas, galiausiai transavan- 
gardistinis meno kaip „išgyvenimo erdvės negyvenamomis 
sąlygomis“ paskelbimas“. Tarp opozicinių partijų, kurios 
dabartiniais laikais nuolat stoja prieš vyriausybės mokslo 
ir technikos koaliciją, menas sudaro ilgalaikiškiausią ir pa- 
tvariausią frakciją?!. 


* Pastaroji mintis iš: Achille Bonito Oliva, Im Labyrinth der Kunst, Berlin, 
1982, 92. 

*1 Kai šią opozicijos figūrą esi vieną kartą pastebėjęs, pamatai ją buvus jau |. 
anksčiau nei naujųjų laikų Švietime. Pavyzdžiui, įsitikini, kad barokui — 
priešingai paplitusiai nuomonei, kad jis buvęs paskutinis ilgas vientisas 
laikotarpis - būdingas radikalus susiskaldymas. Prieš naująjį mokslą, 
kuris iš principo yra nejuslinis ir nusistatęs prieš meną, kaip tradicijos 
saugotojas ir kaip naujojo mokslo diskredituoto gyvenamojo pasaulio pro- 
paguotojas stoja menas. Kaip tik ši konfrontacija ir milžiniškas uždavinys 
sudaro baroko turinį ir jį pagrindžia. 

Pateikdamas šią apžvalgą, noriu pabrėžti štai ką: kaip 
pagrindinė srovė naujieji laikai mokslo ir technikos civili- 
zacijos sukūrimo prasme turi ir priešingą gretutinę srovę. 
Naujaisiais laikais esama dvejopo gydymo — racionaliza- 
vimu ir antiracionalizavimu. Naujieji laikai turi - trumpai 
drūtai sakant - kontranaujuosius laikus. 

Ką tai reiškia? Ar galima tai taip paprastai ir paradoksiš- 
kai susieti į vieną figūrą, kaip aš darau? Ar ši esminio dvi- 
lypumo įžvalga neardo anksčiau pradėtos vartoti naujųjų 
laikų sąvokos? Man taip neatrodo. Aš manau, kad ši įžvalga 
šio to verta. 

„Kontranaujieji laikai“ yra- apie juos dabar kalbėsi- 
me - naujalaikiški tam tikra prasme. Ne vien todėl, kad jie 
neatsiejami nuo savo vyraujančio priešininko (ir, beje, jau 
vien šis vyravimas pateisintų pavadinimo „naujieji laikai“ 
vartojimą visai epochai įvardyti), bet ir pirmiausia todėl, 
kad jie darosi veiksmingi ir kaip tų laikų dinamikos fermen- 
tai, ir - nors ir labai priešingi jų turiniai - be jokių lūžių ir 
pakitimų perima bei reprodukuoja formaliuosius - radika- 
lumo ir universalumo - bruožus. 

Apie šių opozicinių judėjimų fermentiškumą galima kal- 
bėti tik ta prasme, kad juos priimant ir taikant vis iš naujo 
peržiūrimos arba išplečiamos ir tokiu būdu apskritai suak- 
tyvinamos pirminės programos. Rousseau ne tik priešinasi 
Švietimui, bet ir jame dalyvauja. Reikia turėti galvoje, kad 
jis sensacingai atsakė į Dižono akademijos klausimą, ko 
gero, Diderot patartas. O Diderot anaiptol nebuvo papra- 
stas optimistas Švietimo atžvilgiu: jo Švietimas sėmėsi jėgų 
veikiau iš įtampos su Rousseau ir todėl įgavo tokį užmojį ir 
mastą. Taip pat ir estetika sukelia naujųjų laikų racionalumo 
savikorekciją ir priverčia peržengti ribas. Fichte'i iš Descar- 
tes'o einantis racionalizmas dar įmanomas, Schellingui ir 
Hegeliui - jau nebe. Pastarųjų idealizme drauge suaktyvėjo 

estetikos impulsas. „Seniausia sistemos programa“ gyvuoja 
remdamasi paskata mintį ir juslumą sujungti aukščiausioje 
dvasios vienovėje ir taip ištirpdyti Kartezijaus naujųjų laikų 
motyvus iš esmės pakeistame, estetiškai motyvuotame ir 
estetiškai nuspalvintame darinyje?*. Opoziciškumas nelieka 
sustingęs ir nėra paprasčiausiai ignoruojamas, 0 virsta racio- 
nalumo augimo ir plitimo procesų varikliu. 

Ir tai pirmiausia sudaro naujųjų laikų dinamizmą. Nors 
pradžią jam davė iš principo beribis racionalizavimo kon- 
ceptas, kaip tik šitokios abejonės stumia jį į priekį. Dėl tokio 
pobūdžio abejonių pažanga priklauso naujiesiems laikams 
ne tik kiekybinio plitimo, bet ir kokybine modifikacijos bei 
augimo prasme. Visas šias opozicijas galima laikyti savotiš- 
komis naujųjų laikų saviplėtos strategijomis**. Kaip tik per 
jas naujieji laikai virsta naujalaikiška modernybe, t. y. dina- 
miška ir savikritikos dėka besiplėtojančia epocha. Naujieji 
laikai ugdo save remdamiesi tokia iššūkių ir atsakymų į juos 
kaita. Todėl ir galėjau pasakyti, kad šios opozicijos neardo 
pagrindinio naujųjų laikų modelio. Priešingai, naujuosius 
laikus jos stimuliuoja, konkretina ir stiprina. 

Tai, kad priešingos naujųjų laikų srovės yra tų laikų 
pagimdytos, matyti dar ir iš to, kad kartais jų ugdomasis 
poveikis atrodo abejotinas. Nes pagal formą jos yra ištisai 
naujalaikiškos. Jos visos reprodukuoja naujiesiems laikams 
būdingus naujapradiškumo, radikalumo, išimtinumo ir uni- 
versalumo bruožus. 

Vico ir Rousseau veikaluose tai matyti iš karto. Mokslas, 
apskritai kultūra, nebegali eiti pramintu taku, o turi viską . 
pradėti iš naujo ir pasukti visai kita kryptimi. Tiktai čia 


2 Plg. Mythologie der Vernunft. Hegels „Altestes Systemprogramm des deutschen 
Idealismus“, hrsg. von Christoph Jamme und Helmut Schneider, Frankfurt 
a. M., 1984. 


“ Taip ne kartą šiuos dalykus apibūdino Dieteris Henrichas. 

glūdi išganymas, nes ligšiolinis kelias - tikra nelaimė. Visi 
tie atnaujintojai taip ir nesupranta, ką jie propaguoja, 0 pro- 
paguoja jie tik vieną iš daugelio galimų kelių, ir visada jis turi 
būti tas vienintelis teisingas““. 

Net ir tais atvejais, kai kalba ir įspėjamieji gestai esti san- 
tūresni, įdėmiau pasigilinus išryškėja, kad laikomasi išim- 
tinumo. Savo estetinės valstybės idealo apibūdinimą Schil- 
leris baigia konstatuodamas, kad tokia valstybė pritarimą 
„Iš tikrųjų ras tik nedaugelyje rinktinių ratelių“*?. Vadinasi, 
Schilleris neprisideda prie realaus naujųjų laikų Prancūzijos 
revoliucijos patoso. Tačiau kaip estetinę valstybę jis dar tebe- 
turi galvoje idealą visai Žmonijai. „Kaip reikmė, - sako jis, - ji 
egzistuoja kiekvienoje subtilioje sieloje“““, ir kiekviena siela, 
galima pridurti, turėtų būti subtili. Išimtinumo ir universa- 
lumo pretenziją iš realybės sferos galima perkelti į idealo sfe- 
rą. Tačiau tai įvyksta tik todėl, kad ją būtų galima išsaugoti 


* Beje, šie opozicinių judėjimų ir naujųjų laikų pagrindinės krypties deriniai 
matomi ir smulkiausiose turinio detalėse. Iš pradžių oponentai skelbia 
priešingus turinius (aišku, jau naujiesiems laikams būdinga forma), pa- 
skui vis dėlto dažnai juos pridengia svarbiausiais pagrindinės krypties 
turiniais. Vico principas „verum ipsum faktum“ („tiesa pati savaime yra 
veiksmas“) techninę naujųjų laikų nuostatą atskleidžia taip anksti, kaip 
niekas kitas. Rousseau taip pat parengia naujiesiems laikams būdingą po- 
litinę revoliuciją tokiu pat mastu, kaip Descartes'as pradėjo mokslo revo- 
liuciją. „Sa pensėe politigue constitue bien par avance le cadre conceptuel 
de ce gui sera le jacobinisme et le langage rėvolutionnaire ... Rousseau 
n'est en rien 'responsable' de la Rėvolution frangaise, mais il est vrai gu'il 
a construit sans le savoir les matėriaux culturels de la consciense et de la 

„ pratigue rėvolutionnaires“ („Jo politinės pažiūros jau iš anksto pagrindžia 
būsimąjį jakobinizmą ir revoliucinę retoriką ... Rousseau nėra atsakingas 
už Prancūzijos revoliuciją, bet tiesa ir tai, kad jis, pats to nežinodamas, 
pakloja kultūrinius revoliucijos teorijos ir praktikos pamatus.“) Francois 
Furet, Penser la Rėvolution frangaise, Paris, 1978, 51. 


Friedrich Schiller, Uber die asthetische Erziehung des Menschen in einer 
Reihe von Briefen“ 27. Brief, Sūmtliche Werke, Bd. 5, hrsg. von Gerhard Fric- 
ke und Herbert G. Gėpfert, Mūnchen, “1980, 669. 


* Ten pat. 

rezignacijos sąlygomis. Ją tik perkeliame, bet jos nei atsisa- 
kome, nei apribojame. Tai tinka ne tik atvirkštinėms naujųjų 
laikų formoms, kaip mano Sade“', bet ir mėginimams jas 
peržengti, pavyzdžiui, romantizmui. Žinoma, tai galioja 
taip pat ir kitiems naujųjų laikų užmojams, kurie - ne kaip 
Schillerio ir ne kaip ką tik minėtoji idėja - kyla ne iš esteti- 
kos ir nesikliauja rinktinių Žmonių rateliais, o, kaip Marxas, 
argumentuoja ekonomikos kategorijomis ir taiko į pasaulinę 
revoliuciją. Šiems naujųjų laikų mąstytojams nėra kelių tie- 
sų, kelių išsigelbėjimo galimybių - yra tik viena tiesa ir vie- 
na išsigelbėjimo galimybė. Šiems naujiesiems laikams ir tų 
laikų modernybei neįmanomas dalykas, kad tiesa reikštųsi 
kitaip negu pretenduodama į išimtinumą. Vieninteliškumas 
ir universalumas naujųjų laikų modernybei yra itin būdingi, 
o daugybingumas ir dalinumas - itin svetimi??. 


3. XX amžiaus modernybė 


XX amžiuje įvyksta esminis pokytis. Daugybingumas ir 
dalinumas pasidaro ne vien tik įsivaizduojami, bet ir vyrau- 
jantys bei neišvengiami. Ir tai matyti ne tik filosofijoje, bet ir 
moksle bei mene (šiame, ko gero, dargi aiškiau)?“. 


*7 Tais atvejais, kai viskas turi būti priešinga, principo pobūdis vis tiek - ir 
tai yra ženklas - lieka nepakitęs. Sade's utopijoje seksualinis išlaisvinimas 
virsta pareiga. Dabar baudžiama už perdėtą drovumą ir manieringumą. 

38 Todėl yra nerimta ir iš esmės klaidinga, kai, norint paaiškinti postmoder- 
nybę, nuolat uždedama ta pati patefono plokštelė apie amžinąjį grįžimą. 
Nieku būdu nėra viskas jau buvę. Suprantama, temos ir motyvai grįžta. Ir 
kas mato vien tai, mato tik paviršių. Čia susiduriame su struktūros pasi- 
keitimu, o šis yra radikalus ir naujas visų naujųjų laikų ir jų modernybės 
variantų atžvilgiu. 

3 


o 


Čia yra taip, kad šios sferos epochos savimonei pasidaro vienodai svar- 
bios, ir jau pats to pokyčio paliudijimas prasmės rastre yra reikšmingas 
perėjimui prie daugybingumo ir dalinumo. 

Pirmiausia kaip pavyzdį imkime mokslą, pagrindinę 
naujųjų laikų tąsos formą. Mokslinėms XX a. bazės ino- 
vacijoms, visoms alei vienai, būdinga tai, kad laužomos 
totalybės intencijos, kad nebeįmanoma nematyti klausimų 
krypčių įvairovės, kad daugybingumas darosi būtinas. 

Einsteino specialioji reliatyvumo teorija padėjo supra- 
sti, kad visumos neįmanoma apibrėžti, nes nėra atskaitos 
sistemos. Egzistuoja tik savarankiškų ir savo laiką turinčių 
sistemų santykiai. Heisenbergo neapibrėžtumo sąryšis nu- 
rodė, kad net toje pačioje atskaitos sistemoje tam tikri dy- 
džiai negali būti tiksliai ir galutinai apibrėžti vienu ir tuo 
pačiu metu. Todėl jau pavienėje sistemoje nėra integralaus 
skaidrumo - jis tiktai dalinis. Galiausiai Godelis, suformula- 
vęs formaliųjų sistemų nepilnumo teoremą, pavertė niekais 
šimtmečius gyvavusias i1athesis universalis aspiracijas. Visu- 
ma neaprėpiama, 0 pažinimas - ribotas. 

Šią kryptį tęsė ir garsiosios nesenos praeities mokslo teo- 
rijos: nuo Mandelbroto fraktalų ir Thomo katastrofų teorijų 
iki Prigogine (Prigožino) disipacinių struktūrų ir chaoso si- 
nergizmo tyrimų. Atsisveikinus su visuma, akys nukrypo į 
diskretinių struktūrų susidarymą, pereinamuosius procesus 
ir lūžius; buvo pastebėta, kad determinizmas ir vientisu- 
mas galimi tik ribotose srityse, kurių tarpusavio santykiai 
grindžiami veikiau pertrūkiais ir antagonizmu. Tikrovė 
paklūsta ne vienam vieninteliam modeliui, o daugeliui; ji 
yra kontliktiška ir dramatiška, vienoviškumas galimas tik 
specifinėse dimensijose, o ne kaip visuma. 

Visa tai yra nepaprastai reikšminga, nes dėl to naujųjų 
laikų pagrindinėje kryptyje, pačiame mokslo ir technikos 
plėtotės kelyje atsiranda būtinybė peržiūrėti ir keisti pagrin- 
dinius principus. Tai, kas pirma kituose baruose - pavyzdžiui, 
kultūros teorijoje arba estetikoje - buvo skelbiama kaip kri- 
tika, dabar iškyla mokslinio racionalumo teritorijoje ir todėl 

greitai virsta neišvengiamybe. Ankstesnės, išorinės abejonės 
dėl racionalumo privertė jį arba tobulėti, arba tik laikinai ir 
dėl gražumo sukurti palydovines kultūras. Dabar atsiran- 
dančios vidinės abejonės veda prie naujųjų laikų branduolio 
mutacijos. Tai, žinoma, nereiškia, kad visi naujieji laikai turi 
būti paskelbti žlugusiais ir su jais reikia atsisveikinti. Tačiau 
imami peržiūrėti ir keisti jų pagrindiniai principai. Godeliui 
paneigus Hilberto programą, pagrindinei naujųjų laikų mat- 
hesis universalis programai atėjo galas. Į mokslinę sąmonę 
dabar ima smelktis tokios sąvokos, kaip daugybingumas, 
nutrūkstamumas, antagonizmas, dalinumas. Atsisakoma 
monopolizmo, visuotinybės, išimtinumo. Yra žinoma, kaip 
smarkiai pastarųjų metų mokslo teorija padėjo įsisąmoninti 
tokią mokslo sampratą“. Šiuolaikinei mokslo sampratai bū- 
dingas modelių gausos, paradigmų konkurencijos ir vienin- 
gų bei galutinių sprendimų nebuvimo pripažinimas*!. 

Šį lūžį kiek išsamiau paaiškinau remdamasis lemiamu 
baru, mokslu. Suprantama, kad ir mene jis yra toks pat aki- 
vaizdus. Stilių pliuralizmas čia tėra tik paviršiaus reiškinys, 
svarbiau tai, kad tame pačiame kūrinyje šis pliuralizmas 
nusidriekia iki pat nevienalyčių paradigmų kombinacijos. 
Todėl nuo kubizmo revoliucijos laikų tai nuolat iškildavo 
kaip išorinė šiuolaikinio meno forma. 


* Išsamiau apie tai Žžr.: Kurt Hūbner, Kritik der wissenschaftlichen Vernunft. 
Freiburg-Mūnchen, 1978; taip pat: Paul Feyerabend, Wider den Methoden- 
zwvang, Frankfurt a. M., 1983. 

* Tai, be abejo, nereiškia, kad atmetamos bendrosios teorijos. Dabar, kaip | 
matyti iš Heisenbergo ir Weizsackerio tyrimų, joms nepalyginamai sun- 
kiau negu anksčiau, tačiau jos yra būtini Žinijos plėtotės fermentai. Ojie jo- 
kiu būdu neprieštarauja pliuralizmo principui: visos tos teorijos apsiriboja 
tam tikromis sritimis, kitaip sakant, jos yra bendros, bet ne visuotinės; be 
to, mokslo pragmatikoje jos tikslingai dalinasi erdve su kitomis teorijomis; 
galiausiai jų buvimas visada pateisinamas tik pragmatiškai ir niekada ab- 
soliučiai. 

O filosofija? Kaip ji žiūri į šį modernybės lūžį? Jinai 
pliuralizmą suvokė, pripažino jį esant teigiama vizija ir 
ginti ėmė palyginti vėlai**. Tą ji išties padarė tik kaip post- 
modernioji filosofija. Nes filosofinis postmodernizmas kaip 
pagrindinė mūsų modernybės, XX a. modernybės, suvoktis 
iš esmės yra ne kas kita, kaip pliuralizmo grynoji praktika ir 
teorinė refleksija. 


4. Postmodernybė 


Ji puikiai atsiskleidžia Lyotard'o veikaluose. Pagrindinė 
postmoderniosios žinijos tezė kalba apie atsisveikinimą su 
metapasakojimais, kaip tik su modernybės metapasakojimu 
mathesis universalis ir iš jo paveldėtomis formomis. Dėmesys 
nukreiptas į perėjimą prie pliuralizmo, į autonomiškų ir ne- 
redukuojamų heterogeninių kalbos žaidimų pripažinimą 
ir išaukštinimą. Skirtingų gyvenamųjų pasaulių, prasmės 
pasaulių ir pretenzijų pasaulių gynimas sudaro emfatinę 
filosofinio postmodernizmo inspiraciją. Filosofinis postmo- 
dernizmas ryžtingai stoja prieš visokį totalinimą - filosofinį, 
ekonominį, technologinį — ir laikosi pliuralistinės pozicijos 
ir praktikos. | 

Lyotard'o darbuose išryškėja šio filosofinio postmo- 
dernizmo sąsaja su pirma minėta XX a. mokslo „pagrindų 
krize“. Tos krizės metu žlugo Žinijos totalybės šiuolaikinės 


* Puikus atgalinės reakcijos į „pagrindų krizę“ pavyzdys yra Husserlis. Jis 
atnaujina mathesis universalis projektą. Jis nori seniausioms filosofijos inten- 
cijoms dar kartą įkvėpti jėgų, tačiau yra užsimojęs tai padaryti ne, sakysim, 
iš pagrindų jas transformuojant, o suteikiant - visai tradiciškai - „gilesnę“ 
formą. Šitas užmojis neturėjo perspektyvos išsipildyti. Fenomenologijos 
istorija nuo to laiko tėra tik šio Husserlio projekto dekonstruktyvių žings- 
nių seka. 

aspiracijos ir iškilo būtinybė pereiti prie baigtinumo ir dau- 
gybingumo““. Atsižvelgdama į tai, postmodernioji filosofija 
ne pasiduoda svetimam diktatui, o realizuoja žinomų da- 
lykų patirtis, nes mathesis universalis projekte kodifikuotos 
ir klasikiniam mokslui priklausančios visuotinybės preten- 
zijos buvo filosofinės prigimties ir todėl atsisveikinimas su 
jomis - ne iš rezignacijos, o iš įžvalgos - negalėjo nepalikti 
pėdsakų filosofijoje. Be to, filosofija jau kuris laikas pati 
mėgino - nors ir truputį skaudama širdimi - tų pretenzijų 
atsisakyti. Todėl mokslinę reviziją ji galėjo priimti juo mie- 
liau, nes dabar jos pačios intencijos įgavo „hard science“ 
(„kieto mokslo“) teises. Modernioji filosofija savo auginti- 
nio - mokslo - savikritikos dėka išsivadavo iš naujųjų laikų 
primestų vaizdinių liekanų ir todėl pasidarė postmoderni. 
Ir ši postmodernioji filosofija yra ne kas kita, kaip nuosekli 
pliuralizmo filosofija. 

Visa tai tinka Lyotard'o postmoderniosios filosofijos ver- 
sijai. Apskritai kalbant, tai - precizinis postmodermnizmas. Ta- 
čiau jis nėra vienintelis. Be jo dar paminėtinos bent dvi kitos 
formos - anoniminis ir difuzinis postmodernizmai. 

Anoniminiam postmodernizmui priskiriu visus tuos teo- 
retikus, kurie nelaiko ir neskelbia savęs postmodernistais, 
bet jų mąstymas remiasi pliuralizmo nepanaikinamumo ir 
jo teigiamybės pripažinimu, kitaip sakant, jiems būdinga 


* Kanto darbuose anksti paaiškėja, kaip finitizmą galima suprasti teigia- 
mai - ne kaip, deja, baigtinių būtybių ribotumą, o kaip savojo objektišku- 
mo atvėrimą. Kantas šį santykį iliustravo skrendančio balandžio pavyz- 
džiu: balandžiui oro pasipriešinimas yra ne kliūtis, o elementari galėjimo 
skristi sąlyga (Immanuel Kant, Kritik der reinen Vernunft, Ausg. B, 8-9. 
Imanuelis Kantas, Grynojo proto kritika, iš vokiečių kalbos vertė Romanas 
Plečkaitis, Vilnius: Mintis, 1982, 60). Merleau-Ponty šią struktūrą išplėtojo 
veikale Phūnomenologie der Wahrnehmung, Paris, 1945). Postmodernybė 
apie finitizmą ir baigtinumą kalba ne melancholiškai, o euforiškai. 

postmodernistinė nuovoka. Paletė čia yra plati. Pagrindinė 
figūra, be abejonės, yra Wittgensteinas, kuris Filosofiniuose 
tyrinėjimuose atskleidė didžiulę kalbos žaidimų įvairovę ir 
taip atsisveikino su monotetiniu nelanksčios modernybės 
mąstymu. Į postmodernizmo spektrą įeina, žinoma, ir to- 
kie kultūrinio reliatyvizmo teoretikai kaip Winchas, bei 
tokie mokslo pliuralizmo teorijos kūrėjai kaip Kuhnas ir 
Feyerabendas, taip pat kai kurie Ritterio mokyklos sekėjai 
ir atstovai, tokie kaip Blumenbergas ir Marguardas. Jau Rit- 
teris buvo išplėtojęs modernybės nepašalinamos dvejybinės 
struktūros teoremą“, o Blumenbergo veikaluose tai virto 
išmintingu pasisakymu už tikroves kaip daugiskaitos reiš- 
kinį, skirtingą nuo mėginimų jas mąstyti vienaskaitiškai“, 
Marguard'o darbuose - ryžtingu stojimu už valdžių pasida- 
lijimą priešingai principializmui“. Į šį kontekstą įeina taip 
pat ir Gadamerio hermeneutika, kuri vienprasmiškumą 
pakeičia daugybiniu prasmės vyksmu“, ir Rombacho 
hermetika, viena iš pliuralistinių ontologijų“. Ir juo la- 
biau tai tinka, žinoma, „poststruktūralistams“, tokiems 
kaip Derrida ir Deleuze'as, kurie postmoderniai mąsto, 
bet yra ganėtinai atsargūs, kad šią etiketę prisiklijuotų 
patys. Aiškiai suvokiu, kad išvardydamas čia kai kuriuos 


“* Plg. Joachim Ritter, „Hegel und die Franzosische Revolution“ (1956). - 
J. Ritter, Metaphysik und Politik, Frankfurt a. M., 1977, 183-255. 

5 Plg. Hans Blumenberg, Lebenszeit und Weltzeit, Frankfurt a. M., 1985. 

* Plg. Odo Marguard, Abschied vom Prinzipiellen, Stuttgart, 1981. Papildau: 
skeptikas, kaip man atrodo, nors ir skelbiasi modernistu, turi būti postmo- 
dernistas. Ir jeigu jis tikrai yra skeptikas, tai ir modernybės atžvilgiu turi 
būti skeptiškas. Kaip tik taip jis tampa postmoderistu. 

" Plg. Hans Georg Gadamer, Wahrheit und Methode, Tūbingen, *1965. 

* Plg. Heinrich Rombach, Welt und Gegenwelt. Umdenken iber die Wirklichkeit: 
Die philosophische Hermetik, Basel, 1983. 

užkietėjusius modernistus išreklamavau juos kaip anoni- 
minius postmodernistus. 

O įstabiam difuzinės postmodernybės spektrui priskiriu vi- 
sus tuos, kurie literatūriniuose spaudos puslapiuose laikomi 
„postmodernistais“ ir patys, kaip nesunkiai matyti iš prak- 
tikos, neišplėtoję jokios arba beveik jokios šio lūžio teorijos, 
išpeša naudos iš nelankstaus modernizmo. Tai beatodairos, 
kratinio, maišalynės postmodernistai. Jų intelektinis Dis- 
neilendas yra ne kas kita, kaip klaidinga daugybingumo 
forma. Tai atpažįstama jau iš to, kad ši postmodernybės 
versija, viską suplakdama į vienodumo ir beatodairos košę, 
daugybingumą stačiai naikina. Viską vienodindama ji yra 
kur kas artimesnė modernybei nei pati mano. Ir šiaip ji yra 
tokia, nes naudojasi iš esmės klasikinės modernybės poten- 
cialais - mitais, jausmais, menu, - nukreiptais prieš naujųjų 
laikų racionalizmą. Jai tikrai tinka taiklus apibūdini- 
mas - postmodernusis iracionalizmas. Tai- tik naujoji 
senoji anti-modernybė, ir todėl yra nors ir patrauklus, bet 
seniai nebeveiksmingas nuodas. Pagrindinė šios pseudo- 
'postmodernybės klaida buvo ta, kad pliuralizmą - o tai 
šiaip ar taip dažniausiai neteisingas asociacijas kelianti 
sąvoka —ji suvokė ir praktikavo tik kaip licenziją naikinti, 
o ne kaip refleksijos priedermę. 

Tad suprantama, kad vienovės skliaustų naikini- 
mo - mathesis universalis pabaigos, metapasakojimų ne- 
beįtikinamumo — situacijoje iškyla įvairios pliuralizmo 
formos - kontraproduktyvios, abejotino efektyvumo ir 
veiksmingos arba, kitais žodžiais tariant, difuzinės, ano- 
niminės ir precizinės. Mano simpatijos ir širdis priklauso 
vien tik pastarajai formai. Precizinis postmodernizmas 
įima - kaip mokslo ir meno paradigmą - jau anksčiau ki- 
tuose prasmės laukuose būtina pasidariusią daugybingu- 
mo prasmės figūrą, ją analizuoja filosofiškai, persmelkia 

proto galia ir gina kaip kultūros reiškinį“. Preciziniame 
postmodernizme ištirpsta XX a. modernizmui būdinga 
prasminė daugybingumo struktūra. 


5. Naujieji laikai - naujųjų laikų modernybė — 
XX a. modernybė - postmodernybė 


Šis pavadinimas - galimybė apibrėžti postmodernybės ir 
modernybės santykį, nes dabar turime patikslintą moderny- 
bės skalę: naujieji laikai - naujųjų laikų modernybė - XX a. 
modernybė. 

Klaidinga būtų šiuo atveju daryti prielaidą, kad postmo- 
dernybė visiškai skiriasi nuo modernybės. Nors pavadinimas 
„postmodernybė“ ir gali įtaigauti ją skiriant epochas, bet jis 
vis dėlto prasmingas ne kaip ateinančios eros pranašystė, 
o tik kaip santūrus dabarties apibrėžimas, o dabarčiai yra 
būdinga kaip tik tai, kad jos turiniai anaiptol nėra ir netu- 
ri būti visai nauji, ir tai konstatuotina nepaisant tuo tarpu 
neįveikiamais atrodančių nesusipratimų. Postmodernybė 
teigia ne novizmą, 0 pliuralizmą. Šis, aišku, turi ankstesnes 
antikos, viduramžių ir naujųjų laikų formas. Nauja čia tėra 
tik tai, kad pliuralizmas dabar ima vyrauti ir pasidaro bū- 
tinas — ir tai postmodernybę skiria nuo XX a. modernybės. 
Modernybėje pliuralizmas buvo būtinas tik pavienėse srity- 
se, o dabar - visoje kultūros ir gyvenimo erdvėje. Ir antra, 


* Aiškus daiktas, kad XX a. būta ir kitų mėginimų įveikti pliuralizmą nau- 
jais vienovės dekretais. Visuomenėje tai reiškėsi totalitariniais judėjimais, 
o filosofijoje, - pavyzdžiui, loginiu pozityvizmu. Analitinė filosofija nuo 
to laiko ir pati perėjo į postanalitinę stadiją. Iš jos nebeįmanoma ištraukti 
jokio prieš postmodernybę nukreipto argumento. Postmodernybėje pliu- 
ralizmas pasidaro būtinas ne vien tik neigiamų patirčių su tokiomis pra- 
eities kontrprogramomis pagrindu. 


152 


5. Naujieji laikai - naujųjų laikų modernybė - XX a. modernybė - postmodernybė 


nauja tai, kad postmodernusis pliuralizmas yra radikalesnis 
už bet kokį kitą iki šiol buvusį, toks radikalus, kad jo nebe- 
gali amortizuoti arba pranokti jokie kontramotyvai: dabar jis 
logiškai turi tapti pagrindiniu įstatymu. 

Lyotard'as postmodernybės santykį su modernybe yra 
suformulavęs taip: „Postmodernybės nėra nei po moderny- 
bės, nei prieš ją. Ji jau glūdėjo joje, tiktai slapčia““!. Tai yra 
pagrindinis vaizdas, kurio nedera išleisti iš akių. Motyvai, 
kurie prislopinta forma seniai egzistavo kaip šalutinės kryp- 
tys, išsibarsčiusios ir veikiau pasislėpusios nei krintančios į 
akis, dabar yra radikalūs ir lemtingi. Tai, kas buvo viduje, 
virsta matrica. Todėl nieko nuostabaus, kad Lyotard'as 
postmodernaus mąstymo pavyzdžių pirmiausia įžvelgia ne 
Wittgensteino (ne vėlyvojo, kalbos žaidimų teoriją plėtojusio 
Wittgensteino) darbuose, o jau Kanto proto formų skyrime, 
netgi Aristotelio koncepcijoje apie phronesis ir tezėje apie bū- 
ties įvairovę"?!. Būtų nei šis, nei tas, jei postmodernybę supra- 
stume, anot kai kurių ne ką tenutuokiančių kritikų, kaip patį 
naujausią -iz/1ą, kuris neva reiškia kažką visų naujausia, t. y. 
jei pasiduotume tai klaidingai modernistinei ideologijai, nuo 
kurios postmodermnybė iš tikrųjų atsižegnoja. Kaip tik šiuo 
atžvilgiu postmodernybės santykis su istorija yra iš tiesų 
naujoviškas ir turi kitokį svorį: postmodernybė gyvuoja ne 
tariamai neigdama viską, kas buvo anksčiau, ir nedemons- 


0 Jean-Frangois Lyotard, Le Postmoderne expliguė aux enfants, Paris, 1986. Už- 
rašas ant knygos viršelio. 

1" Kantoir Wittgensteino filosofijos vadinamos „prologues a une postmoder- . 
nitė honorable“ („garbios postmodernybės prologu“. Jean-Frangois Lyo- 
tard, Le diffėrend, Paris, 1983, 11). „Ils prėparent la pensėe de la dispersion 
... gui forme notre contexte“ („Jie iškėlė mintį apie sklaidą ... , kuri sudaro 
mūsų kontekstą.“ Ten pat, 12). Apie Aristotelį: „... celui dont je me sens le 
plus prės, c'est justement Aristote“ („... tas, kuriam jaučiu didžiausią dva- 
sios artumą, yra Aristotelis.“ Jean-Francois Lyotard, Jean-Loup Thėbaud, 
Au juste, Paris, 1979, 52; plg. ir 58-59). 

truodama naujalaikiškumo, modernumo ir pažangumo, o 
žvelgia drąsiai į akis dabartiniam nevienalaikiškų dalykų 
vienalaikiškumui ir, visai nesidrovėdama istorijos, tikrina 
bei sveikina tai, kas buvo anksčiau. 

Šiame tarpsnyje jau pasidarė suprantamas ypatingas 
postmodernybės giminingumas su XX a. modemybe. Fi- 
losofinis postmodernizmas kaip radikalaus pliuralizmo 
filosofija sutampa su šį amžių formuojančiomis naujovėmis. 
Postmodernus mąstymas - visai ne egzotika, o šio pasaulio 
filosofija, šio amžiaus filosofiškai išplėtota ir ištirpdyta tvir- 
ta ir radikali modernybė. Šia į XX a. modernybę orientuota 
prasme postmodernistinis mąstymas vadintinas tiesiog ra- 
dikaliai moderniu, o ne postmoderniu. 

Nuo modernybės postmodernybė skiriasi tik tuo, kad, 
pirma, išsižadėjo modernizmo, liovėsi paradoksiškai sieti 
išimtinumą ir pranokimą, ir, antra, kad visa, ką modernybė 
buvo iškovojusi tik kai kuriose srityse, dabar realizuojama 
net kasdienybėje. Todėl vietoj klaidingos priešpriešos skel- 
biama kategorijų porą ezoterinis-egzoterinis atitinkanti 
skirtis: tikrovėje (egzoteriškai) postmodernybė realizuoja 
tai, ką modernybė iš pradžių išmėgino tik specialiose srityse 
(ezoteriškai). Postmodernybė yra egzoterinė kadaisė buvu- 
sios ezoterinės modernybės forma. Kaip galimybė radikalus 
pliuralizmas, kokį postmodernybė pažįsta ir išpažįsta, buvo 
pastebėtas jau prieš modernybę, bet neišplaukė į paviršių. 
Būdinga tai, kad, sakysim, po Kanto, kuris naujaisiais laikais 
buvo palyginti detaliai diferencijavęs racionalumo tipus, fi- 
losofijos arenoje pasirodė vienovę teigiančios idealizmo pro- 
gramos. Vėliau XX a. modernybė vis labiau įžvelgė finitiz- 
mą, heterogeniškumą ir pliuralizmą, bet realizuoti teįstengė 
pavieniais atvejais. Tik postmodernybė ėmėsi plačiu mastu 
įgyvendinti šį naują prasmės konceptą“. 

Taigi XX a. modernybė, kuria remiasi postmodernybė, 
savo ruožtu reiškė skyrimąsi su modernybe naujųjų laikų 
prasme. Ir šios skyrybos įvyko - o tai buvo itin reikšminga - 
naujųjų laikų įkarštyje, mokslinio racionalumo srityje. Todėl 
jos buvo lemiamos ir ryžtingos. Jų metu viena modernybė 
atsiskyrė nuo kitos, XX a. modernybė, kuri radikaliai ir eksten- 
syviai ištirpdoma postmodernybėje, atsisveikino su naujaisiais 
laikais kartu su visa jiems priklausančia modernybe. Todėl 
mano pagrindinė tezė, kad postmodernybė iš tikrųjų yra ne 
kas kita, kaip XX a. radikalioji modernybė, nereiškia, kad ji 
visai nėra postmodemi, o reiškia tiksliai, kad ji gyvuoja po tos 
modernybės, kurią mes aiškiau ir suprantamiau apibrėžiame 
kaip „naujuosius laikus““?. „Postmodernybė“ legitimuojasi 
kaip tik atsiskirdama nuo naujųjų laikų ir jų formų“. 





?2 Įdomu, kad net architektūros diskurse, kur atsiskyrimo nuo XX a. moder- 
nybės tendencija gerąja prasme yra stipriausia, postmodernybės santykiui 
su modernybe būdinga ne ekskliuzija, o inkliuzija. Lyotard'as šią įžvalgą 
filosofijai taip ir pateikė, o Jencksas, kurį kitu požiūriu galima laikyti 
Lyotard'o antipodu, ją pavadino „vienu iš nuostabių, net lemiamų post- 
„modernybės požymių“: „Moderniąją architektūrą ir formalybę ji įima kaip 
galimus sprendimus. ... Modernybė yra tokia ekskliuziška, kaip Mieso van 
der Rohe's architektūra, o postmodernybė - tokia totaliai inkliuziška, kad 
net savo puristinei priešybei palieka vietos.“ (Charles Jencks, Die Sprache 
der poshnodernen Architektur. Die Entstehung einer alternativen Tradition, 
Stuttgart, *1980, 7-8.) Neturi reikšmės, ar tai laisvai formuluojama, kaip 
daro Lyotard'as, ar kiek pritemptai, kaip pateikia Jencksas, abiem atvejais 
aišku viena: postmodernybė yra ne anti- ir ne trans-=modemi: ji stoja tik 
prieš visas tas pažiūras ir tuos bruožus, kurie kertasi su principiniu pliura- 
lizmu, nesvarbu, ar tos pažiūros ir tie bruožai yra premodernūs, modernūs 
ar hipermodernūs. 

53 Šią tezę pirmą kartą plėtojau str. „Nach welcher Moderne? Klarungsver-, 
suche im Feld von Philosophie und Architektur“. - Moderne oder Post-Mo- 
derne? Zur Signatur des gegenwūrtigen Zeitalters, hrsg. von Peter Koslowski, 
Robert Spaemann, Reinhard Low, Weinheim, 1986, 237-257. 

?** Tai patvirtina ir kai kurie postmodernieji kritikai, pavyzdžiui, Haber- 
masas. Jis išskiria postmodernybę ne, tarkim, XX a. modernybės, o 
„Švietimo projekto“ atžvilgiu (plg. „Die Moderne - ein unvollendetes 
Projekt“, 452). 

Nuo naujųjų laikų postmodernybė atsiskiria be jokių iš- 
lygų - ir pagal formalius buožus, ir pagal pagrindinį turinį. 
Apie tai, kaip ji atsisveikina su prievartine vienove ir išimti- 
numo patosu, jau kalbėjome. Tačiau tas atsisveikinimas taip 
pat implikuoja ir atsiribojimą nuo grynai techninės orienta- 
cijos apskritai, ir nuo tam tikrų techninių procedūrų tokiu 
mastu, kiek šios susijusios su skirtybės absorbcija, kitaip 
sakant, kiek jos nori grynai techniškai pavyti filosofiškai 
priimtą pasaulio vienodinimo projektą. Šią skiriamąją liniją 
gerai brėžia kaip tik Lyotard'as. Kadangi naujosios infor- 
macinės technologijos atlieka vienijimo funkciją ir veikia 
kaip sistemos viešpatavimo operatoriai, postmodernizmas 
kategoriškai stoja prieš jas; bet kadangi jos (tarkim, laisvu 
priėjimu prie duomenų bankų) sudaro sąlygas reikštis pliu- 
ralizmui ir gali funkcionuoti kaip postmodernios demokra- 
tiškos gyvenimo formos tarpininkės, postmodernizmas jas 
sveikina. Šios skirties logika yra paprasta: postmodernybė 
neina į jokias sąjungas su niekuo, kas tolydžiai (0 tai reiš- 
kia - pagrindiniu vienodinimo arba išimtinumo aspektu) 
tęsia naujuosius laikus, priešingai - ji yra tam griežtai 
opoziciška. Postmodernybė yra tokia modernybė, kuri ne- 
bepasiduoda naujųjų laikų tiražavimui: XX a. ji tuos tiražus 
išperka". 

O koks postmodernybės, kuri kaip egzoterinė moderny- 
bės forma kirto tokį stiprų smūgį XX a. modernybei ir yra 
skiriama nuo ankstyvųjų ir klasikinių naujųjų laikų, santykis 
su tuo, ką galima pavadinti naujųjų laikų modernybe, t. y. 
koks santykis su intensyvinimo ir dvejopomis naujųjų laikų 
formomis, kurioms buvo būdinga tai, kad priešingi moty- 


* Kaip tik ši konsteliacija būdinga, beje, ir Lyotard'o 1985 m. Paryžiaus Pom- 
pidou centre organizuotos postmodernaus meno parodos „Les Immatė- 
riaux“ („Nematerialybė“) šūkiui ir rezultatams. 


156 


5. Naujieji laikai - naujųjų laikų modernybė - XX a. modernybė - postmodernybė 


vai priklausė pagrindinei krypčiai ir kartu formavo bendrą 
vaizdą? Atsakymas aiškus: postmodernybė juose įžvelgia tą 
fazę, kurioje siekiamas pliuralizmas buvo užgniaužiamas, 
nes patys kontramotyvai, užuot gynę postmodernistinį dau- 
gybingumą, dar tebesišliejo prie naujųjų laikų išimtinumo 
dvasios. Šiaip ar taip, tai yra taisyklė, ir parodyti, kad šie 
tariami kontranaujieji laikai arba tos tariamos kontramoder- 
nybės iš tikrųjų dar tebėra visai naujalaikiški dalykai, buvo 
šio skyriaus uždavinys. 

Žinoma, kaip visose tokio pobūdžio bendrybėse, taip ir 
čia yra išimčių. Apžvalgos pateikia apibendrintą vaizdą, o 
smulkmenose gali būti ir nuokrypių, bet tai nereiškia, kad 
pačios apžvalgos neteisingos. Tad čia esama vadinamųjų 
postmodernistų avant la lettre (anksčiau nei atsiranda toks jų 
pavadinimas). Vienas iš jų - ir, be abejo, vienas iš didžiau- 
sių - buvo Diderot. Jis ne tik teoriškai pasisakė už metodų 
pliuralizmą, bet ir praktiškai pasitelkdavo nepaprastai 
skirtingų diskursų rūšių. Kuo daugiau tokių kaip Diderot 
ir kuo mažiau d'Alembert'ų! - štai postmodernisto svajonė. 
Todėl postmodernistas linkęs aršiai kautis su ankstyvaisiais 
naujaisiais laikais, naujųjų laikų modernybėje daugiau ran- 
da dėl ko apgailestauti negu džiaugtis ir tik XX a. pasijaučia 
tikrai kaip namie. Jis įsitikinęs, kad tik dabar ryškėja šis 
postmodernistinis žvilgsnis į naujuosius laikus ir moderny- 
bę, bet ateityje jis bus pagrindinis. 


IV skyRIUS. POSTMODERNYBĖ VISIEMS: 
POSTMODERNIOJI ARCHITEKTŪRA 


Nors architektūra ir nėra ta sritis, kur postmodernybė 
pasireiškė anksčiausiai, bet užtat čia ji ryškiausia. Iš archi- 
tektūros ir ginčų dėl jos kiekvienam šiandien Žinoma, kad 
esama postmodernybės programos - ir ne vien kaip idėjos, 
bet ir kaip realybės. O tai, kad kaip tik architektūra ėmė 
vykdyti tokią svarbią funkciją, yra nepaprastai reikšmin- 
ga naujajai postmodernybės struktūrai. Tiesa, modernybė 
nuo seno atliko pirmaujantį vaidmenį estetikos dalykuose, 
tačiau niekuomet šiuo atžvilgiu pirmosios vietos neužėmė 
architektūra. Tai, kad postmodernizmo laikais architektūra, 
tas viešasis menas par excellence, įgyja tokią signalo funkciją, 
rodo, jog visuomeninė funkcija postmodernybei yra pasida- 
riusi be galo svarbi. Tai žymi esminį pokytį modernybės at- 
žvilgiu. Modernybei buvo būdingas veikiau autizmas ir tam 
tikras diktatas, o postmodernybė orientuojasi į visuomenę ir 
pabrėžia pliuralizmą. 


1. Postmodernu ir modernu: avangardinis 
estetiškumo statusas 


Bendroji avangardinė estetiškumo funkcija yra Švieti- 
mo pripažintas dalykas. Todėl kai ši funkcija pabrėžiama 

postmoderniojoje architektūroje, modernybė nelaidojama, 
o tęsiama kitu pagrindu. Tas, kas teigia kitaip, turi labai 
menkai nutuokti apie modernybę ir ribotai įsivaizduoti 
Švietimą. Toks įsivaizdavimas negali būti orientuotas nei į 
Diderot, nei į Kantą, jis nepajėgus rasti vietos nei tauriajam 
Alexanderiui Gottliebui Baumgartenui, nei ekscentriškajam 
Charles'ui Baudelaire'ui. 

Švietimas anaiptol nebuvo grindžiamas paprastu racio- 
nalizmu. Jis kaip tik kritikavo ratio vienpusiškumą ir dog- 
matizmą. Tačiau jis mokėjo ir apsisaugoti nuo kito kraštuti- 
numo - nuo vienpusiško pasidavimo priešingai jėgai ir nuo 
įklimpimo į iracionalybę. Švietimas buvo ne tik racionalus: 
jam būdinga dvilypė racionalumo ir emocionalumo figūra!. 
Kaip tik toji figūra tenkina Švietimo turinį ir maksimą. Jei, 
Kanto žodžiais tariant, žmogui svarbu „ištrūkti iš dėl savo 
paties kaltės neišaugto nebrandumo“, tai jam svarbu ištrūkti 
ir iš to nebrandumo, kurį žmonės sukelia skirdami sau kaip 
vaistus gryną racionalizmą. Prieš tokius negalavimus Švieti- 
mas siūlo specifines estetines korektyvas. 

Jau Prancūzijoje Švietimas buvo nuspalvintas nepapra- 
stai emociškai ir estetiškai - užtenka prisiminti tokį auto- 
rių kaip Diderot. Tas, kuris prieš daugiau nei du šimtus 
metų patarė pereiti nuo vienos energijos formos prie kitos 
ir įspėjo, kad šiuo atveju reikia galvoti apie vaikaičių kartą, 
pagrįstai vadintinas švietėju. Tačiau šį patarimą Diderot 
davė ir kaip „Rousseau sekėjas“, ir kaip ankstyvasis „ro- 
mantikas“ (jis įžvelgė ilgalaikę grėsmę miškams), ir todėl jo 
racionalumas visur buvo suporuotas su jausmais. Savo Pen- - 
sėes Philosophigues („Filosofinius apmąstymus“) jis pradėjo 
ryžtingai pasisakydamas už aistras ir stodamas prieš viso- 


' Tai taikliai pabrėžė Panajotis Kondylis stambiame veikale Die Aufklūrunę 
im Rahmen des neuzeitlichen Rationalismus (Stuttgart, 1981). 

kio sustabarėjusio racionalizmo kvailybę. Jo materializmas 
buvo sensualizmas. Kartu su šviesos jėga jis suprato ir gynė 
taip pat ir tamsos tiesą: Rameau sūnėnas, be abejo, nėra joks 
ribotas Švietimo idėjų paveiktas miestelėnas, ir Diderot jo 
nesuniekino - dialoge jį tik sustiprino. 

Vokietijoje Švietimo estetizmas įgavo termino statusą. Jis 
susiformavo į savarankišką filosofijos discipliną - „estetiką“. 
Šiam Švietimo kūdikiui buvo lemta padaryti nuostabią kar- 
jerą. Vėlėsniosios ir santūresnės estetikos formos persmelkia 
visą modernybę. Su šia kryptimi susijusi avangardinė este- 
tizmo funkcija. Baumgartenas estetiką traktavo ir pagrindė 
kaip korekcinę vienpusiško racionaližmo discipliną. Jis 
siekė atsižvelgti į juslinio suvokimo tiesą, išvaduoti jį ir ko- 
reguoti racionalistinius iškraipymus. Tada juslumas ir ratio 
dar tebeatrodė mąstytini kartu. Tačiau netrukus tame ratio 
ir juslių papildomosios distribucijos santykyje, kurio nepri- 
pažinęs joks švietėjas nėra švietėjas, viršų paėmė estetinis 
polius. Pažangos pradmuo jame glūdėjo jau iš pat pradžių, 
o dabar pakilo į absoliučios pranašystės rangą ir jam buvo 
patikėta išganymo funkcija. 

Schilleris, kuriam atrodė, kad Švietimas įstengė suvokti 
save tik estetikoje, „nes vartai į galvą atveriami tik per širdį“, 
estetiškumą laikė nebe vien korekcine racionalumo instan- 
cija, 0 Žmogaus tobulybės forma. Estetiškumas dabar buvo 
daugiau nei pavyzdinis dalykas. Jis imtas įgyvendinti. Aiš- 
kus daiktas, kad tuo Švietimo pradas buvo ne tik ištirpdytas, 
bet ir suvienpusėjo. O perkrova estetikai neišeina į gera - ji 
parengia dirvą nuosmukiui. 

Klaidingą universalumo siekį koreguoja faktiškas da- 
linumas. Jei į tai atsižvelgiama, prasminga estetikos kaip 
lyderės funkcija gali išlikti. Nuo šiol estetika tėra tik viena 
žvaigždė dieviškoje modernybės padangėje, bet kaip tik jai 
pavesta rodyti ateitį. Tai yra būdas, kaip ypatingai meno si- 

stemai modernybėje priskiriama visumos reikšmė. Nuo to 
laiko meno vieta yra protarpiais išnyrančioje obsesijoje, ku- 
rios vardas - bendrasis meno kūrinys; tai vieta tarp dviejų sie- 
kiamybių, iš kurių viena skelbia, kad pasaulį reikia padaryti 
estetiškai tobulą, o antra perša trumparegišką I'art pour Uart 
(menas menui) idėją, skelbiančią, kad menas turi gyvuoti tik 
sau ir nekvaršinti sau galvos dėl pasaulio. Šiais poliais re- 
miasi tokios skirtingos asmenybės kaip Klee ir Mondrianas 
arba Bennas ir Adorno. Menas yra tarp tų polių. Jis estetiškai 
kuria socialinio ir individualaus gyvenimo modelius: šiam 
gyvenimui jis gali daryti įtaką, bet negali jo konstruoti. Kaip 
tik išlaikydamas atstumą nuo tikrovės jis gali būti pirmesnis 
ir atlikti avangardo funkcijas. Uždavinį jis įvykdo tada, kai 
santykiai su gyvenimu esti įtempti. Jūrgenas Habermasas 
kalba apie „šiuolaikinio meno sensibilizacijos potencialą““, 
Carlas Friedrichas von Weizsackeris - apie meno „seismog- 
rafinę funkciją“?, o Peteris Wapnewski's - apie meną kaip 
„kilniausią socialinę energiją“*. Modernybė iš meno tiki- 
si - tikėjosi ir tikėsis - ne amžinųjų tiesų vaizdavimo, o to, 
kas bus, suvokties, naujų tinkamų kelių atradimo, gyveni- 
mo formų projektų. Postmodernybė to tikisi nemažiau. Tuo 
ji yra moderni. 


2 Jūrgen Habermas, „Die neue Unūbersichtlichkeit“. — Kleine politische 
Schriften V, Frankfurt a. M., 1985, 49. i 


3 Carl Friedrich von Weizsacker, Wahrnehmung der Neuzeit, Mūnchen-Wien, 
1983, 31, 424. 


* Peter Wapnewski, „Uberlegungen zum Ort der Kunst in unserer Gesells- 
chaft“. - Projekt Bundeskunsthalle, Berlin, 1979, 12-18, čia 17. 

2. Postmodernizmas versus modernizmas: 
pliuralistinė nenurodomoji visuomeninė 
architektūros funkcija 


XX a. modernybė taip avangardiškai pirmą kartą pasi- 
reiškė ir architektūroje, kuri, be abejo, yra išvis gan ypatin- 
gas ir keblus menas. Ji kuria realybę labiau nei kiti menai ir 
yra vieša. Realumas jai suteikia galimybę formuoti užbėgant 
laikui už akių ir kuriant ilgalaikiais kūriniais. Viešumas už- 
deda ypatingas pareigas - su sąlyga, jei visuomenę demok- 
ratiškai suprasime kaip duotybę, o ne kaip manipuliacijų 
objektą. 

Tad XX a. architektūrą be jokios abejonės formavo de- 
mokratinės intencijos. Industrializacijos procesas iš grėsmės 
turėjo virsti šansu. Estetiniam šiurkštėjimui mėgino prie- 
šintis architektų, dizainerių, taikomosios ir vaizduojamo- 
sios dailės atstovų susivienijimas „Deutscher Werkbund“ 
(„Vokiečių verkbundas“). Behrenso ateljė Berlyne buvo 
stengiamasi sieti techniką, pramonę ir dizainą. Iš čia už- 
tekėjo trys moderniosios architektūros žvaigždės: Le Cor- 
busier, Gropius ir Miesas van der Rohe. Nesvarbu, kad 
Martas Stamas dirbo Frankfurte, Bruno Tautas - Berlyne, 
o Karlas Ehnas - Vienoje, pastangos sukurti aplinką, pa- 
togią gyventi žmogui, buvo akivaizdžios. Tai pasakytina 
apie daugybę statinių - nuo Savoye vilos iki Karl-Marx- 
Hofo. 

"Tačiau tai, ką sunkiai suvokia kiekvienas modernizmo 
bičiulis (o čia toks ir kalba), o suvokti būtina - kas seniai jau 
ranka pasiekiama, tik širdis ir galva tam ilgai priešinosi, — 
yra išvadavimo pastangų virtimas diktatoriškomis realybė- 
mis, yra to modernizmo dialektika, išvirkščioji jo pažangos 
pusė. Kūkelhausas pokario architektūrą pavadino karo tąsa, 

tik kitomis, architektūros, priemonėmis“. Turėdami prieš 
akis visą moderniąją architektūrą, galime pasakyti, kad jos 
pradininkai, jaunystėje kovoję su rūmų galybės raiškomis 
ir gyrę pramoninių statinių demokratiškumą, vėliau buvo 
priversti patirti, kaip jų propaguojamas demokratinis-uto- 
pinis statybų tipas, gracingu plieno karkasu paremtas dau- 
giaaukštis statinys, virto nauju statybų galybės tipu. Visai 
neatsitiktinai prakalbome apie priešingybę. Analizė pakibs 
ore, jei išoriniai motyvai neturės vidinių. 

Pagrindinė moderniosios architektūros kryptis pagimdė 
ir nepaprastą suvienodėjimą. „Tarptautinis stilius“ — štai tas 
liūdnas ir taiklus jos pavadinimas. Modernioji architektūra 
buvo avangardinė. Tačiau jos vizijos realizacija - ne tik lėkš- 
ta, bet dažnai net siaubinga. Teiginys, kad realizacija neati- 
tinkanti vizijos (todėl ir jos neneigianti), yra pernelyg papra- 
stas išsisukinėjimas. Modernizmas buvo iš principo linkęs į 
vienodumą. Jo esmė - preskriptyvizmas. Visuomenė, į kurią 
modernizmas kreipėsi, kurią įsivaizdavo arba mėgino kurti, 
buvo anoniminė, nereali, kosmopolitiškos orientacijos. To- 
dėl šis projektas šansą pavertė niekais. 

Postmodernizmas nepritaria modernizmo vienodumui 
ir preskriptyvinei laikysenai. Pavyzdinę funkciją jis mėgina 
atlikti kitaip. Jis kreipiasi ne į anoniminę ir hipotetinę, O į 
konkrečią ir realią visuomenę. Jis ketina ne diktuoti, o ko- 
munikuoti. Suprantama, jis irgi kuria struktūras - tačiau ne 
vienodumo, o pliuralizmo pagrindu. 

Taigi pagrindinė modernizmo ir postmodernizmo prieš- 
priešos ašis, kurią sudaro vienodumas ir pliuralizmas, akivaiz-- 
džiai iškyla kaip tik architektūroje. Kad geriau išgvildentume 
ir suprastume šį pagrindinį skirtumą, sutelksime dėmesį į 


* Plg. Hugo Kūkelhaus, Organismus und Technik. Gegen die Zerstorung der 
menschlichenh Wahrnehmung, Frankfurt a. M., 1979, 75. 

svarbiausia - į modernybės ir postmodernybės santykį su tuo, 
kas tradiciška ir nauja. Eidami šia kryptimi pamatysime, kur 
slypi modernybės menkystės šaknys ir kaip postmodemybė 
stengiasi - pagal išgales - to blogio išvengti. 


3. Modernizmas: tradicijų atsisakymas 
ir žingsnis inovacijų link 


Akivaizdu, kad visa estetinė XX a. modernybė ir jos 
žanrai ryžtingai atsisakė tradicijų. Ji konstitavosi žengda- 
ma radikalų žingsnį inovacijų link. Tik keliais sakiniais 
priminsime, kad tapyba nuo vaizdavimo perėjo prie abs- 
trakcijos, muzika - nuo tonacijos prie atonacijos, poetinė 
kūryba - nuo mimetinės prie absoliučios poezijos. Nustota 
pasauliniu mastu periminėti ir meno kūriniuose perteikinėti 
išankstines prasmes, imta generuoti savas —- autonominių 
meno kalbų prasmes. Palyginti ryžtingai ir baletas nusi- 
gręžia nuo klasikinės raiškos, pasukdamas prie modernaus 
charakterinio šokio, kuris klasikinį kūno treniruotumą pa- 
keičia nauju vitališkumu. 

Tai yra radikalūs pokyčiai viso, kas buvo anksčiau, at- 
žvilgiu. Ir jei kai kurie dalykai turi pirmines formas, tai, įdė- 
miau į jas įšižiūrėjęs, dar kartą pamatai didžiulį skirtumą. 
Pavyzdžiui, yra Žinomas senas ateljė praktikuotas testas, 
leidžiantis kompozicijos proporcingumą tikrinti apverčiant 
paveikslą aukštyn kojomis. Tačiau jis nebuvo savitikslis — tai 
buvo tik būdas tikslui siekti. Kai Goethe peikė, kad „tapyto- 
jo Friedricho paveikslai taip pat atrodo ir apversti“?, turėtas 


* Taip kalbėjęs Goethe Sulpizui Boisserėe supykęs dėl „dabartinės meno 
būklės“; cituojama pagal: Klaus Lankheit, „Die Frūhromantik und die 
Grundlagen der 'gegenstandslosen' Malerei“.- Neue Heidelberger Jahrbi- 
Cher, Neue Folge, 1951, 55-90, čia 58. 


164 


3. Modernizmas: tradicijų atsisakymas ir žingsnis inovacijų link 


galvoje aiškiai neigiamas vertinimas. Manyti, kad muzikinio 
kūrinio dermė pati savaime - kaip ir abstrakčioje tapyboje — 
galinti perteikti vaizdo prasmę, tradiciškai buvo tiesiog ne- 
įmanoma. Tokius esminius skirtumus, o ne pirmeiviškumą, 
išryškina Žvilgsnis į tariamas ankstesnes formas. 

Praeities privalomybių atsisakymo radikalumas yra stip- 
rinamas sąmoninga ir aktyvia to atsisakymo propaganda. 
Štai ypač akiplėšiškas pavyzdys: futuristai teigia ne vien tai, 
kad lenktyninis automobilis pranokstąs Samotrakės Nikės 
grožį, bet, tuo remdamiesi, užsipuola visą senąjį meną ir jo 
instituciją - muziejų. Puolimas, kuris nukreiptas prieš XIX a. 
muziejinio skonio identifikacijos figūrą - Samotrakės Nikę — 
ir muziejų par excellence - Luvrą, kur toji statula garbingai 
buvo rodoma, pasiekė viršūnę, kai pasigirdo reikalavimas 
griauti muziejus: „Brūlez Louvre!“ („Sudeginkite Luvrą!“) — 
tą kiek senesnę formulę atgaivina Marinettis. 

Lygiai tokio pat radikalaus būta ir išsižadėjimo, kurį 
ėmėsi įgyvendinti architektūra. Aišku, tam turėta protingų 
argumentų. Pirmiausia teikiamas nenuginčijamas argumen- 
tas, kad kiekviena epocha atsisveikindavo su praeitimi, o 
tas, kuris mano esant kitaip, meną painiojąs su archeologija. 
Yra dar argumentas apie laiko dvasią, kuri dabarties bruo- 
žus įžvelgia industrializacijoje, technizavime ir kapitalizavi- 
me; kviečiama tuos bruožus pripažinti ir išreikšti. Galiausiai 
pateikiamas svarbiausias argumentas - ekonominis: lygina- 
mos laiko sąnaudos ir skaičiuojamos išlaidos bei nauda. 

Pavyzdžiui, genialusis Otto Wagneris, Vienos ankstyvojo 
modernizmo pirmojo ryškumo žvaigždė, yra tikras tokios ' 
ekonominės argumentacijos meistras. Metęs priekaištus 
„kalboms apie įterpimus į miesto vaizdą ir pastarojo iš- 
saugojimą“ ir pelėsiais atsiduodantiems pasisakymams už 
„Jaukias miestų aikštes ir kreivas gatveles“ bei priminęs, 
kad gyvename nebe bydermejerio stiliaus, o „automobilių, 

lėktuvų, okeaninių lainerių, šešiolika kilometrų atstumu 
šaudančių pabūklų, milijoninių armijų ir t. t. laikais““, jis 
pateikia tokius skaičiavimus: rūmai Vienos Žiedo gatvėje 
(Ringstrafse), sako jis, yra masyvūs ir statyti išlaidaujant, 
dabartiniu požiūriu yra pasakiškai brangūs. Šių laikų staty- 
bose naudojamos tuščiavidurės plytos, paviršiai dengiami 
plokštėmis, ir tai taupo laiką bei pinigus (savo verslą turintis 
Wagneris negalėjo to nežinoti). Bažnyčios ties Steinhofu 
pranašumus jis pagrindžia atlikdamas Vienos bažnyčių 
statybų lyginamąją išlaidų ir pelno analizę. Matavimo vie- 
netu pasirenkama „statybų suma vienam lankytojui“ (sic! 
čia Wagneris turi galvoje ne vertybių apžiūrėti atvykstan- 
čius turistus, o prieš altorių stovinčius pamaldų dalyvius), 
ir tada ekonomiškai mąstantis ir visiems pirmtakams taip 
pat ekonomiškai mąstyti nedraudžiantis, tiktai neleidžiantis 
planuoti neekonomiškai Wagneris visiems nušluosto nosį. 
Fischeris von Erlachas gali būti patenkintas, kad Wagneris 
nelabai žino Šv. Karlo bažnyčios statybai išleistos sumos, 
todėl bent hipotetiškai jam atitenka antroji vieta“. 

Panašiais ekonominiais argumentais remiasi ir Adolfas 
Loosas, kai savo išgarsėjusiame straipsnyje, Kuriame nors 
ir nesako tiesiai, kad ornamentuoti esą nusikaltimas, bet 
duoda tai suprasti, kategoriškai pareikšdamas: „Ornamen- 
tas — tai vėjais paleista darbo jėga“*. Aiškus daiktas, kad pro- 
tingam Žmogui neateis į galvą lengva ranka ginti besaikį or- 
namentavimą, prasidėjusį 1870-71 m. ekonominio pakilimo 
laikotarpiu. Tokiam neapgalvotam žingsniui nereikėtų pasi- 


* Otto Wagner, Die Baukunst unscrer Zeit, Wien, *1914, 3. 

7? Plg. Traum und Wirklichkeit. - Wien 1870-1930. - Ausstellungskatalog Wien, 
1985, 92. 

* Adolf Loos, „Ornament und Verbrechen“ (pranešimas, darytas, kaip 
manoma, 1908, bet iš tikrųjų 1910 m.). - A. Loos, Trotzdem. 1900-1930, 
Innsbruck, 1931, 78-88, čia 83. 

duoti dėl to, kad šeštajame ir septintajame XX a. dešimtme- 
čiuose gyvenamieji namai išties buvo slegiamai pilki. Looso 
kritikuojami statiniai ne tik architektūros požiūriu buvo 
tokie prasti, kad juos verkiant reikėjo slėpti po visokiomis 
reprezentacijai naudojamomis medžiagomis?, jie buvo dar - 
čia turimi galvoje dideli namai su nuomuoti skirtais butais - ir 
planavimu bei įranga tokie nepriimtini, kad iš tikrųjų nebuvo 
galima jų toleruoti!?. Tačiau kai Loosas (beje, savo namui Mi- 
chaelio gatvėje pats pastatydinęs ištaigingas kolonas, kokių 
nerasi visoje Žiedo gatvėje (Ringstrafe) paskui nuo ekonomi- 
nių argumentų pereina prie istorinių-filosofinių ir dvasinių 
argumentų ir pareiškia, kad neomamentiškumą pagrindžianti 
„Kultūros evoliucija“ (tad gal ir barokas buvo atkrytis į priešre- 
nesanso laikus?) ir omamentų nebuvimas esąs „dvasios jėgos 
ženklas“ (tarsi jis negalėtų būti ir naivumo ženklas)", tada jis 
pats peržengia argumentavimo ribą ir pasiduoda ideologijai. 
Taip tvirtai reglamentuoti tariamai vienintelę istorijos logiką 
negali niekas, nebent leisdamas dekretus. Visa ta diskusija 
turi poleminę, bet ne aiškinamąją prasmę. Norima galutinai 
atsikratyti tradicijos. Todėl ji diskredituojama. 

Tas tradicijos išsižadėjimas ir naujas purizmas būdingas 
ne vien architektūrai arba menui - jis aptinkamas ir filosofi- 
joje. Sakysim, jo esama pas vienu kvartalu toliau gyvenantį 
Ludwigą Wittgensteiną, kuris, statydindamas namą seseriai, 
tai daro Looso purizmo stiliumi; negana to, savo ankstyvojoje 
filosofijoje puikiai išaiškina purizmo prigimtį'?. Jame sufor- 


* Plg. Wolf Jobst Siedler, Die gemordete Stadt, Mūnchen-Berlin, 1978, 13. 


'0 Plg. Michael Mūller, Architektur und Avantgarde. Ein vergessenes J der 
Moderne?, Frankfurt a. M., 1984, 69-72. 

"" A. Loos, „Ornament und Verbrechen“, cit. veik., 88. 

!2 Plg. Ludwig Wittgenstein, Tractatus logico-philosophicus (pirmą kartą pa- 
skelbtas 1921 m.). Liudvigas Wittgensteinas, Rinktiniai raštai, iš vokiečių ir 
anglų kalbų vertė Rolandas Pavilionis, Vilnius: Mintis, 1995, 25112. 


167 


POSTMODERNYBĖ VISIEMS: POSTMODERNIOJI ARCHITEKTŪRA 


muluotas ir Looso (ir visam modernizmui būdingas) etikos 
ir estetikos vienovės patosas“. Panašiai apie „ontologijos 
istorijos destrukciją“'* kalbėjo ir kitas žymus to meto mąsty- 
tojas Martinas Heideggeris. 


4. Išvirkščioji pusė: modernizmo 
absoliutizmas 


Kaip tik šis - ne santūrus, o radikalus ir nuožmus - tra- 
dicijos neigimas, kuris būdingas XX a. modernizmui, dabar 
užkrovė pastarajam sunkią padarinių problemą. Juo atkak- 
liau kratomasi to, kas anksčiau nustatyta, juo išimtinesnis ir 
privalomesnis turi darytis naujasis, esminės inovacijos klo- 
jamas pamatas. Deginant visus iš tradicijos einančius tiltus 
ir neigiant visas modernizmo alternatyvas, modernizmas 
įgauna tendencingą absoliutumo pobūdį. Nors ir išsivaduo- 
jama iš tradicinių nuostatų, tačiau prisiimama nauja - išim- 
tinumo - prievarta. 

Kiekvienas žino, kaip tas naujas pagrindas atrodo archi- 
tektūroje. Jis nulemtas funkcionalizmo. Be abejo, buvo ir kitų 
krypčių, pavyzdžiui, konstruktyvizmas ir ekspresionizmas, 
tačiau ir vieną, ir kitą absorbavo arba išstūmė funkcionaliz- 
mas - vėliausiai tuo metu, kai radosi „tarptautinis stilius“. 
Funkcionalizmas virto bendru moderniosios pasaulio civi- 
lizacijos stiliumi. Tačiau jame glūdi ne tik tai, kas gerai su- 
prantama, bet ir kažkas nepaprastai keista. 

Gerai suprantama tai, kad funkcionalizmas nutraukia ry- 
šius su tradicija. Tuo, kad statinys turi būti ir funkcionalus, 
niekas niekada neabejojo. Tačiau reikalavimas, kad funkcio- 


5 Ten pat, 6.421. 
"* Martin Heidegger, Sein und Zeit, Tūbingen," 1979, 5 6, 19-27. 

nalumas, jo formos pirmiausia turi paklusti estetikai, buvo 
iki tol negirdėta, tiesiog primestinė naujovė. 

Taip pat suprantama (nors ir reikalaujama atsisveikin- 
ti su communis opinio) ir tai, kad šis radikalus inovacinis 
žingsnis nieku būdu neprovokavo kitų naujovių, o tiesiog 
jas stabdė. Funkcionalistinė paradigma buvo privaloma išti- 
sus dešimtmečius, o jos apologetams netrūko išmonės, kaip 
nepaklusniuosius diskriminuoti ir kliudyti tikroms inovaci- 
joms. Todėl tiesiog iš principo klaidinga — bent jau kalbant 
apie architektūrą - modernizmui priskirti naujovių dina- 
mizmą ir turbulentiškumą. Modernioji architektūra žengė 
vieną vienintelį radikalų žingsnį, o visa kita buvo tik plėtotė. 
Kai dabar visas pasaulis dejuoja dėl nelankstaus sustingusio 
funkcionalizmo ir dėl to, kad tarptautinis stilius pasauliniu 
mastu išplatino architektūrinę monotoniją, atrodo įžūloka 
vis dar sekti seną pasaką apie nuolatines naujoves“. Reikia 
tikrai nieko nematyti, kad architektūros dalykuose ir tarp- 
tautinio stiliaus padarinių akivaizdoje būtų galima kalbėti 
apie nuolatinį atsinaujinimą. Turbūt neateis į galvą vadinti 
inovacija tik geografinį kokio nors prototipo - sakysim, 
plokščių stogų Islandijoje - paplitimą; inovacijos sąvoka bus 
pasiliekama tikriems pokyčiams įvardinti, kaip, pavyzdžiui, 
darė Rolandas Barthes'as, kuris (toks palyginimas tinka 


"5 Suprantama, kyla ir kitas klausimas: iš kur toji pasaka ir kodėl moderniz- 
mo ilgalaikių inovacijų šlovinimas taip įsitvirtino ir vis nesiliauja? Atsakau 
trumpai: inovacijų teorema iš tikrųjų atspindi ekonominę, 0 ne meninę 
logiką. Ta teorema kalba apie meną ne kaip meną, o kaip apie prekę ir | 
inovacijos objektą. Todėl meno rinkoje ji turi ne tik savo iškalbiausius apo- 
logetus, bet ir savo tikrąją vietą bei prasmę. Šlovinamasis specialusis nau- 
jovių tipas, kai išorės naujovė ir „naujumo“ veiksnys padaromi vertėmis 
savaime, yra pagrindinis rinkos ekonomikos variklis. To padarinys štai 
koks: kas šią teoremą propaguoja moksliškai, tas išties kalba apie meną 
rinkos dvasia ir de facto moksliškai lieja vandenį ant tendencingo meno 
diskreditavimo ir potencialaus naikinimo rinkos sąlygomis malūno. 

mašinų ir inžinerinės estetikos dvasia susiformavusiam 
architektūros modermnizmui, juk La Corbusier pats aiškiai 
rėmėsi automobilio pavyzdžiu), žiūrėdamas į įvairių tipų 
automobilius, neimdavo vadinti inovacija kokio nors naujo 
atspalvio ar kito, senesnio, modelio elemento pritaikymo, o 
ja laikydavo tik naujos automobilių tipologijos atsiradimą, 
kai tikrai (kaip, tarkim, „D. S.“ su naujos rūšies dermės fe- 
nomenologija ir dieviška išvaizda atveju) sukuriama nauja 
„automobilio mitologijos kryptis“. 


5. Vienodumo gimimas - funkcionalizmo 
paradoksai 


Vis dėlto keista, kad funkcionalizmas davė pagrindą 
vienodam stiliui rastis. Jei forma turi paklusti funkcijai ir 
jei, pavyzdžiui, sandėlio, rotušės ar gyvenvietės arba val- 
dybos pastato, universalinės parduotuvės ar sodo namelio 
funkcijos yra skirtingos, tai reikia tikėtis priešingo dalyko, o 
ne vienodumo. Kodėl funkcionalizmas, nepaisant funkcijų 
skirtybės, yra toks vienodas? Tai būtina išsiaiškinti. 

„Funkcionalizmas - tai etiketė.“ Ji slepia visai ką kita. 
Pasižiūrėjus į didelio funkcionalisto, tokio kaip Miesas van 
der Rohe, darbus, tas dalykas iš karto matyti. Nors Miesas 
ir pritarė oficialiai tezei - „form follows funktion“ („forma 
derinasi prie funkcijos“), - bet susiformavo savo požiūrį ir 
jį išreiškė. Kai Hugo Haringas laužė galvą dėl kompleksi- 
nių procesų, kurie turės vykti projektuojamoje gamykloje, 
Miesas jam paprasčiausiai patarė funkcijų klausimą pa- 
likti šeimininkui, 0 tą „angarą“ daryti ganėtinai didelį - su 


'* Roland Barthes, „Der neue Citroen“.- R. Barthes, Mythen des Alltags, 
Frankfurt a. M., 1964, 76-78, čia 77. 

funkcijomis naudotojai patys mokės susitvarkyti". Tai tikrai 
funkcionalistinis patarimas, bet išmintingas. Jis savarankiš- 
kai įveikia funkcionalizmo doktriną. 

Dilema čia ta, kad nuolatinis funkcijų paisymas neiš- 
vengiamai virsta globa. Tada arba suteikiama daug laisvės 
ir variavimo galimybių - toks yra Mieso kelias (tačiau dar 
reikės patikrinti, ar tuo būdu tikrai išsprendžiamos visos 
problemos), - arba liekama nuosekliu funkcionalistu ir va- 
dovaujamasi mechaninėmis ne tik darbo, bet ir gyvenimo 
procesų prielaidomis, ir todėl kai premisa pasirodo esanti 
nereali (taip būna beveik visada ir kaip tik tai sudaro pro- 
blemą), tenka tiksliai planuoti procesus, kitaip sakant, juos 
programuoti. Tuomet ne „form follows function“, o „life 
follows architecture“ („gyvenimas derinasi prie architektū- 
ros“) tampa šio „funkcionalizmo“ šūkiu. 

Išmėgintas tokio projektavimo būdas yra dekretiškas 
funkcijų nustatymas ir jų apribojimas. „Miestų statybos pa- 
grindus sudaro, - rašoma „Atėnų chartijoje“, - šios keturios 
funkcijos: gyventi, dirbti, ilsėtis (laisvalaikiu) ir judėti“ !ė, 
Tai - Kartezijaus ir Corbusier dvasia. Štai kaip aiškiai su- 
skaidytas gyvenimas - jei žvelgsime iš nepriekaištingo pro- 
jektavimo perspektyvos. Adolfas Behne, Berlyno kritikas, 
jau 1930 m. apie tai išdėstė visa, kas reikia: „Namų statyba 
eilėmis, užsimojusi viską išspręsti ir sutvarkyti buto pagrin- 
du, tikriausiai rimtai stengiasi dėl žmogaus. Tačiau iš tikrųjų 
kaip tik čia žmogus virsta veiksniu ir figūra. Žmogus turi 
gyventi ir jaustis laimingas; jam nustatoma tikslios ir išsa- 
mios gyvenimo būste taisyklės. Jis privalo - jei šventai laiky- 


"7 Dėl kai kurių funkcionalizmo nenuoseklumų plg.: Julius Posener, „Kritik 
der Kritik des Funkcionalismus“. - ARCH +, Jg. 7, Heft 27, 1975, 11-27. 


'* Charta von Athen, 1933, Nr. 77. 

sis architektų nurodymų - miegoti atsigulęs rytų kryptimi, 
valgyti ir rašyti laišką motinai - atsigręžęs į vakarus, o visas 
butas įrengiamas taip, kad iš tikrųjų Žmogus nieko kitaip ir 
negali daryti“. „Toks gyvenviečių planavimas, kai žmogaus 
gyvenimas apskritai paverčiamas gyvenimu specialiai su- 
projektuotame būste, - apibendrina Behne šią principingą 
kritiką, - sumenkina ir patį gyvenimą.“*? 

Taigi išlaisvinimas virsta diktatūra. Fukcionalizmas ne 
„derinasi“, jis - diktuoja. Tai suvokia to meto Europos kri- 
tika. Netrukus, kai susiformuoja „tarptautinis stilius“, apie 
tuos pačius dalykus prabyla ir Amerikos ekspertai. Pavyz- 
džiui, Frankas Lloydas Wrightas be jokių užuolankų kalba 
apie naujojo stiliaus „totalitarizmą““. Kodėl kritika, kurią 
ims kartoti postmodernizmas, tada liko tokia neveiksmin- 
ga? Kodėl modernistinis-funkcionalistinis universalizmas 
nesulaikomai plito? 

Tą geriau suprasime, jei pagalvosime, kodėl Mieso 
siūlytas sprendimas nieko neišsprendžia. Atsisakymas 
diktatoriško funkcijų programavimo - o Miesas yra tokio 
atsisakymo meistras - ne tik nepanaikina kito, formalaus 
uniformizmo, bet ir gali su juo žengti petys į petį. Fukcio- 
nalizmas užtušuoja daug ką. Pirma, jis - priešingai ideo- 
logijai - slepia funkcijų valdymą (užuot paklusęs joms), 
antra, pridengia - priešingai programai - formalizmą, kuris 
orientuojasi ne į funkcijas, o, likdamas joms visai abejingas, 
tik kuria funkcionalumo įspūdį. Plieno ir stiklo karkasai jau 
ankstyvuoju laikotarpiu buvo ne tik gryna regimybė (t. y. 


" Adolf Behne, „Dammerstock“.- Die Form, Jg. 6, H. 6, 1930 (cituojama pa- 
gal: Tendenzen der Zwauziger Jahre, Ausstellungskatalog Berlin, 1977, Teil 2, 
125, 126. 

* Plg. Mathias Schreiber, „Nur Einfaches ist gewiB8“. - Frankfurter Allgemeine 
Zeitung, Nr. 73, 27.3.1986, 25. 

apvalkalas, o ne tvirtas fasadas)*!, bet ilgai buvo daugiau 
simbolinė forma be funkcinės legitimacijos. (Eunkcijų po- 
žiūriu tai itin problemiška.) Funkcionalizmas visai ne toks. 
Susidūręs su funkcijomis, jų nepaiso, elgiasi su jomis dik- 
tatoriškai. O tais atvejais, kai visai į jas numoja ranka, kyla 
funkcinės katastrofos. 

Kaip Miesas buvo pasidavęs formalizmui, o ne funk- 
cionalizmui, puikiai matyti iš jo gyvam esant paskutiniojo 
baigto statinio Europoje - Berlyno nacionalinės galerijos 
(1962-1968). Yra Žinoma, kad Nacionalinė galerija radosi iš 
projekto, numatyto visai kitam tikslui - Bacardi romo firmos 
valdybos pastatui Santjage (Kuba). Todėl nė kiek nestebina, 
jei funkciją atitinkantys sprendimai kai kada padaromi visai 
atsitiktinai, o nevykusius sprendimus gimdo sistema. Funk- 
ciškai, t. y. kaip muziejui skirtas statinys, ši Nacionalinė ga- 
lerija laviruoja ties tinkamumo riba, o kaip save patį repre- 
zentuojantis pastatas — jis yra tiesiog perliukas. Be abejo, tai 
ne kas kita, kaip pasityčiojimas iš funkcionalizmo. Šis atvejis 
prikišamai rodo, kaip menkai „funkcionalizmui“ terūpėjo 
funkcija ir kaip toli jis buvo nuėjęs virsdamas formalia uni- 
versalia kalba. 

Tačiau anksti išaiškėjo ir šio formalizmo keliami pa- 
vojai. Su šia tendencija ilgus metus kovojo „Bauhauzo“ 
(Bauhaus) - aukštosios statybos ir meninio konstravimo 
mokyklos Vokietijoje - programa. Jau 1925 m. Paulius Klee 
laikė būtina įspėti: „Formalizmas - tai forma be funkcijos“. 
Georgas Meche 1926 m. abstraktaus stiliaus siekį apibūdino 


2 


Tai akivaizdžiai įrodė daug pagyrimų susilaukęs tos sistemos inkunabulas, 
Walterio Gropiuso ir Adolfo Meyerio (1911) projektuota Faguso gamykla 
Alfelde prie Leinės: radikaliai atsisakyti išorinių sienų buvo įmanoma panau- 
dojant iškilų plieno karkasą, kuris atramos funkciją perkėlė į statinio vidų. 

* Paul Klee, Das bildnerische Denken, hrsg. von Jūrg Spiller, Basel-Stuttgart, 
21971, 60. 

kaip grįžimą į dekoratyvizmą?. Miesas van der Rohe 1927 
m. pareiškė: „Aš pasisakau prieš formą kaip stilių“. O Han- 
sas Meyeris 1929 m. rašė: „Mes smerkiame bet kokią formą, 
kuri išsigimsta į formalizmą“*. Ir jau keletą metų anksčiau 
Vasilijus Kandinskis, pasisakydamas dėl savo skelbiamo ta- 
pybos ekvivalentiškumo architektūriniam funkcionalizmui, 
taigi reikalaudamas, kad meninė forma išaugtų iš „vidinės 
būtinybės“, ryžtingai įspėjo, jog iš šitaip atsirandančios 
formos nedera daryti „uniformos“: „Meno kūriniai nėra 
kareiviai“. Tai, kad grįžtama prie šios temos, be abejo rodo 
nesugebėjimą spręsti pačią problemą. Ilgą laiką formalizmo 
nebuvo įmanoma sustabdyti. Jis iš tikrųjų virto pasaulinio 
masto „uniformalizmu“. 


6. Technikos dvasia 


Tiek su funkcijomis susijęs (tik nesiderinantis, o joms dik- 
tuojantis) funkcionalizmas, tiek ir grynai formalus funkcio- 
nalizmas virto plataus masto unifikacijos veiksniu. Varomoji 
jėga buvo abiejuose glūdinti techninė dvasia. Kaip tik pastaroji 
modermnizme e0 ipso gimdė vienodėjimą. Techninei dvasiai tar- 
navo abu funkcionalizmai - Corbusier ir Mieso van der Rohe's, 
ir šie architektai tai darė ne vien žodžiais, bet ir darbais. Le Cor- 
busier, paskelbęs namą „gyvenamąja mašina“, išdidžiai teigė: 
„Garlaivio, lėktuvo ir automobilio vardu mes pasisakėme už 
sveikatą, logiką, drąsą ir tobulumą“. Šį teiginį reikia skaityti 


5 Plg. Hans Wingler, Das Bauhaus, Ramsche, *1975, 123-124. 
* Tendenzen der Zwanziger Jahre, Teil 2, 93. 
> Reiner Wick, Bauhaus-Pūdagogik, Koln, 1982, 46. 


* Wassily Kandinsky, „Uber die Formfrage“.- Der Blaue Reiter, hrsg. von 
Wassily Kandinsky und Franz Marc, Mūnchen, 1912, 74-100, čia 78/1. 


* Le Corbusier, Ausblick auf eine Architektur, Braunschweig, *1982, 23 ir 33. 


12 


0 


174 


6. Technikos dvasia 


du kartus - jį privalu girdėti ir kaip pripažinimą. (Mes, šiandie- 
niniai, kurie sužinojome karčią funkcionalizmo išvirkščiosios 
pusės tiesą, taip pat žinome, kad šitam garlaivio, lėktuvo ir 
automobilio vardu projektuojamam pasauliui būtina priešintis 
kitu - žmonių - vardu.) Panašiai kaip Corbusier savo tikslą nu- 
sakė ir Miesas van der Rohe: jis norįs „kurti architektūrą tech- 
nologinei visuomenei“. Ir - kad netrūktų nė vienos Žvaigždės 
iš žvaigždyno trijulės - paminėsime ir Walterį Gropiusą, kuris 
minėtą „naująją „meno ir technikos“ vienovę“ pragmatiškiau- 
siai skelbė tuo metu, kai dėstė „Bauhauze“ (o vėliau be jokių 
skrupulų realizavo)". „Funkcionalizmas“ iš esmės yra ne kas 
kita, kaip (galiausiai vien tik) technicizmo gražinimas*. 

Šiai pagrindinei techno-loginei moderniosios architek- 
tūros orientacijai galimybę atvėrė architektūros susiliejimas 
su pramone. Iš pradžių buvo manoma, kad tas susiliejimas 
duos galimybę geriau įrengti gyvenamuosius būstus, o 
architektūrą padarys šiuolaikiškesnę. Tačiau architektūra 


28 Plg. Matthias Schreiber, „Nur Einfaches ist gewifs“, cit. veik., 25. 

3 „Kunst und Technik - Eine neue Einheit“ („Menas ir technika - nauja vie- 
novė“) - taip skamba pranešimas, kurį Gropiusas skaitė 1923 m. „Bauhauzo“ 
savaitės proga ir kuris nuo to laiko sudarė „Bauhauzo“ mokymo programos 
pagrindą (plg.: Hans Wingler, Das Bauhaus, Bramsche,?1975, 15). 

3 Krinta į akis tai, kad techninio pobūdžio įnorių turi ir visos priešingos 
kryptys. Bruno Tautas knygoje Alpine Architektur („Alpių architektū- 
ra“ - Hagen i. W., 1919) sukuria menišką Alpių transformacijos fantasma- 
goriją. Jis siūlo nušlifuoti keturių kilometrų aukščio kalnus ties Cermato 
(Zermatt) miesteliu išgaunant brangakmenio efektą. „Turi suspindėti 
grožis - reikia pertvarkyti Monte Rosa ir prieškalnes iki pat žalio slėnio.“ 
(p. 16) Taip romantizmu nuspalvintas ekspresionizmas virsta techninės | 
dvasios hiperbole. Panašiu ekspresionistinio patoso ir technoidinio pa- 
grindo dvilypumu išsiskiria ir Wassily'jaus Luckhardto tais pačiais metais 
darytas paminklo, skirto darbui, eskizas; tą paminklą autorius pavadino 
„Džiaugsmui“ („An die Freude“; guašas, kartonas, Akademie der Kūnste, 
Sammlung Baukunst, Berlin): žmonių minios renkasi aplink į raketą pana- 
šų fetišą, kuris jas, tarsi dulkių daleles, siurbia į save. Idealas - totališkas, o 
stabas - technoidiškas. 

ilgam pasidarė pramonės tikslų įgyvendinimo partnere. Ji 
nieko nebekoregavo, o tik ėmė tiems tikslams pritarti. Galų 
gale, pateikusi geriausius kūrinius - kapitalizmo paminklus 
dangoraižius, ji atskleidė savo nuostatas. Be architektūros 
sąjungos su pramone neįmanoma įsivaizduoti nei statinių 
vienodėjimo tendencijų, nei to vienodėjimo mastų, o tokią 
sąjungą ji galėjo sudaryti todėl, kad pati iš esmės jau buvo 
sutechniškėjusi ir mąstė ekonomikos kategorijomis. Her- 
mannas Hesse dar 1912 m. konstatavo, kad estetika, kuri 
apsimeta esanti etiška, iš tikrųjų gali būti tik ekonomika: 
vokiečių menininkų susivienijime „Deutscher Werkbund 
menininkai dirba kartu su amatininkais ir pramonininkais 
kovodami su šlamštu ir siekdami darbo kokybės. ... Turimas 
galvoje skonis kaip moralės dalykas, bet moralė čia reiškia tą 
patį ką ir ekonomika'“*!. Paprastas formas - tą patvariausią 
modernizmo vienodinimo priemonę - Le Corbusier gyrė 
kaip kosmines elementarybes, o jos, be abejo, (keistas su- 
tapimas?) buvo patogiausios ekonomikai. 

Moderniosios architektūros monopolizmo pretenzijas ir 
uniformizmo efektus galima suprasti tik tada, kai suvoki jų 
vidinį technicizmą, kuris toms pretenzijoms ir tiems efek- 
tams įkvepia tikėjimą planavimu, suteikia struktūrinimo 
polėkį ir apdovanoja neregėta beatodaira, kai atsižvelgi 
į šitos dvasios sąlygomis įmanomą ir siekiamą sąjungą 
su industrializacijos procesu ir analizuoji moderniosios 
architektūros sistemą ne atskirai, o tame funkcijų kon- 
tekste??. 


1 Cituojama iš: Zwischen Kunst und Industrie. Der Deutsche Werkbund, - Auss- 
tellungskatalog Mūnchen, 1975, 13. 

32 Šioje Le Corbusier programos atkarpoje trumpai minimi visi abejotini 
elementai: „Prasidėjo nepaprasta epocha. Nauja dvasia tvyro pasaulyje. 
Pramonė, smarki kaip upė, kuri veržiasi ten, kur jai reikia, duoda mums 
naujų papildomų priemonių, atitinkančių naujos dvasios kupiną epochą. 

Tai nėra jokia siaubo vizija. Tik kvailiai galėtų nepastebė- 
ti didžiulių moderniosios architektūros laimėjimų. Ir prie- 
šingai: reikėtų būti vienakiui, kad nematytum dvilypumo. 
Čia kaip tik ir kalbame apie skaudžiausią šios architektūros 
vietą - būtina suvokti jos vienodinimo ir totalizacijos požy- 
mius. Tai be galo sunku, bet svarbu. Uždavinys būtų perne- 
lyg paprastas, jeigu manytume, kad tai, į ką nuo septintojo 
dešimtmečio reaguojama neigiamai, tėra vien modernizmo 
išsigimimas ir klystkeliai. Dabar miestai palydovai mums 
kelia pasibaisėjimą, o trečiajame dešimtmetyje tai buvo su- 
formuluota ir aistringai ginama programa. Hilberseimerio 
1924 m. siūlytas „aukštuminių namų miesto“ projektas daro 
tokio totališko, vienodo ir vaiduokliško miesto įspūdį, kokio 
niekada nesukūrė joks vadinamasis „išsigimimas“. 

Kai postmodernizmas nusigręžia nuo modernizmui 
būdingo vienodinimo, jis neišleidžia iš akių ne tik - aiškus 
daiktas - vėlyvojo modernizmo išsigimimo, bet ir - visiškai 
teisėtai - uniformistinių ankstyvojo modernizmo projektų 
ir utopijų bruožų. Šiais samprotavimais norėjome atskleisti 
funkcionalizmo paradoksiškumą: nors gyvuoja funkcijų 
įvairovė, vis tiek jis nukrypsta į vienodumą. Ši dialektika 
rodo, kad modernizme jau esama viduje slypinčios, o ne 
iš išorės primestos priešybės. Vienodinimas glūdi pačiame 
modernizmo principe. Tuo dar kartą įsitikinsime, kai nuo 
šių svarbiausių dalykų svarstymo pereisime prie specifinio 
klausimo - modernizmo santykio su tradicija. 


Būtinybė taupyti įsakmiai valdo mūsų veiksmus ir mąstymą ... Pagrindinė 
atsinaujinimo laikų architektūros pareiga - perkainoti galiojančias verty- 
bes, peržiūrėti pagrindinius namo elementus ... Būtina sukurti dvasines 
prielaidas serijinei namų statybai, dvasines prielaidas gyventi serijinės 
statybos namuose“. (Ausblick auf eine Architektur, 24.) 

7. Modernizmo ryšys su tradicija: faktiškai 
egzistuoja - oficialiai neigiama 


Ir funkcionalioji architektūra turi savo protėvius. Tik 
jinai juos slepia, be to, ir jos naujos kalbos priemonės yra 
tokios neįprastos, kad senieji priesakai vos teprasišviečia ir 
taip greitai nėra atpažįstami. Laikantis tradicijų verdikto, jų, 
žinoma, ir nereikia atpažinti. 

Jau pačioje pramoninėje statyboje išryškėja giminystė su 
vienu senovės architektūros tipu, ir ne su bet kokiu, o tiesiog 
su klasikine architektūros paradigma - su graikų šventyklos 
modeliu. Walterio Gropiuso ir Adolfo Mėyerio pramoninės 
statybos inkunabule, 1911 m. pastatytoje Faguso gamykloje 
Alfelde prie Leinės upės, galima aiškiai įžvelgti šią paslėptą 
funkcinę plieno ir stiklo architektūros sąsają su graikų sta- 
tybos pavyzdžiu. Apie tai liudija vertikalių ir horizontalių 
linijų ryškumas, formų sekų reguliarumas ir kartojimasis, 
didelis atvirumas ir permatomumas. 

Geriausiai ši giliai glūdinti modernizmo ir antikos są- 
saja išryškėjo ir pasidarė matoma modernizmo epochos 
pabaigoje Mieso van der Rohe's suprojektuotoje Berlyno 
nacionalinėje galerijoje*?. Miesas, kuris buvo gerai susi- 
pažinęs su Schinkelio klasicizmu, čia sukūrė akivaizdžią 
šventyklos architektūrą, kurioje, tiesa, nėra nieko istoriš- 
ka ar eklektiška, bet kuri, kalbėdama tik savo epochos 
kalba, padovanoja pasauliui antikos paradigmos ekviva- 
lentą. Viskas čia yra kitaip - nuo medžiagų iki sintaksės: 
T formos atraminės sijos - standartiniai moderniosios 
statybos elementai, anot Mieso van der Rohe“ vaizdingų 
palyginimų, kartu ir moderniosios architektūros „dorėni- 


* Apie abiejų čia minimų statinių funkcijų problemas jau kalbėjome. Dabar 
aptariame vien tik tradicijų aspektą. 


178 


7. Modernizmo ryšys su tradicija: faktiškai egzistuoja - oficialiai neigiama 


nės kolonos“ - pastatytos ne statinio kampuose, o įtrauk- 
tos į gilumą, tad statinys nėra suręstas blokas, 0 savo 
permatomumą pabrėžtinai išryškina aplinkos fone. Taigi 
struktūra yra kitokia, faktūra - taip pat visiškai kitokia 
negu antikoje, tačiau dėl matmenų dermės, ritmo kaitos 
ir proporcijų taikymo prie vietovės iškyla tobulas antikos 
ekvivalentas, proto Žiūra. Galiausiai orientavimasis į pa- 
vyzdį atskleidžia dar vieną būdingą meninę priemonę: 
horizontaliosios stogo linijos nedidelis išlenkimas - bū- 
tinas, kad nesusidarytų kybojimo įspūdis - centimetro 
tikslumu atitinka Partenono architravo išlenkimą. 

Suprantama, ir šitas siejimas su tradicija yra atranki- 
nis. Orientuojamasi į aiškią, racionalią pavienių architek- 
tūros elementų kalbą, į antiką, renesansą ir klasicizmą, o 
ne į gotikos filigraną, ne į manierizmo refleksijos stilių, 
ne į baroko kompleksiškumą. Šis išskyrimas, aišku, nesu- 
sijęs su techninio-instrumentinio racionalumo vyravimu. 
Modernizmas ir savo sąsaja su tradicija yra apoloniškas, 
niekina dionisiškumą. Mistiką jis suvokia tik kaip cister- 
sai, ne egzaltuotai. 

Ir vis dėlto antitradicinę modernizmo laikyseną tai dar 
kartą nušviečia kitokia šviesa. Dalykai kur kas sudėtinges- 
ni, negu atrodo iš pirmo žvilgsnio. Tiktai kalbų lygmenyje 
viskas yra aišku: tradicija laikoma nenaudingomis griuve- 
nomis. O iš tikrųjų akys mielai krypsta į jos lobius. Tik ne- 
galima į ją dirsčioti viešai ir juo labiau visiems girdint sakyti. 
Pagrindinė modernizmo doktrina to neleidžia. Priešingai, ji 
įpareigoja tradiciją atmesti ir vetuoja atsigręžimus į praeitį | 
net ir tais atvejais, kai jie tiesiog būtini ir, pažvelgus antrą 
kartą, negali būti nepastebimi. | 

Šis vetavimas nėra toks jau niekuo dėtas. Jame nemaža 
pragmatiškumo ir įtūžio. Pavyzdžiui, Gropiusas, pradėjęs 
dėstyti Harvardo universitete, liepė iš bibliotekos pašalinti 

visas knygas apie istorinę architektūrą*. Ir Le Corbusier 
savo Paryžiaus plane siūlė senamiestį nugriauti??. Doktrina 
buvo pamišusi dėl vienpusiškos pažangos. 

Willis Baumeisteris pareiškė stulbinančiai naiviai, bet kaip 
tipiškas modernistas: „Mene nėra gerų konservatyvių krypčių, 
visos - tik pažangios: Žmogus ir menininkas panašūs į dvirati- 
ninką. Sustojęs - virsta“. Tiesmukai mąstantys pažanguoliai 
tikrai įsitikinę, kad reikią važiuoti pasirinktu keliu, o liautis va- 
žiavus, pakeisti kryptį arba pasukti į istoriją esą neįmanoma. O 
iš tiesų tai galima padaryti kuo puikiausiai. Tiktai užsispyrėlis 
modernizmas atkaliai nenori to pripažinti. 


8. Postmodernizmu nuspalvintas 
modernizmas 


Modernizmą, jo technokratinio pažangos suvokimo 
vienpusiškumą, jo funkcinės doktrinos rigorizmą ir mono- 
polizmą, jo dekretizmo ir praktikos prieštaravimą dabar 
matome taip aiškiai todėl, kad postmodernizmas išryškino 
juos skiriantį atstumą. Mūsų žvilgsnį į modernizmą paaštri- 


* Dar septintajame dešimtmetyje daugelyje meno akademijų architektūros 
istorijos profesoriai dėstė viską kas pakliūdavo, bet tik ne architektūros 
istoriją, ojeigu ją ir dėstė, tai vien tik tam, kad kritikuotų. 

35 Adorno, atsižvelgdamas į architektūros sąjungą su pramone ir į kapitalis- 
tinę jos plėtrą, laikė tai neišvengiamu dalyku. „Su buržuazine visuome- 
ne, - sakė jis, - tradicija iš esmės yra nesuderinama.“ Pagrindinis šiuolai- 
kinio pasaulio principas, mainų principas, tradiciją naikina. Adomo taip 
pat netikėjo, kad tokia tradicijos netektis estetiškai galėtų būti kompen- 
suojama. „Realiai prarastos tradicijos ne;manoma estetiškai kompensuoti 
surogatu.“ (Theodor W. Adorno, „Uber Tradition“. - T. W. Adorno, Oline 
Leitbild. Parva Aesthetica, Frankfurt a. M., 1967, 29—41, čia 29, 31.) Estetinė 
kompensacija nėra jokia estetika. Jeigu ji vieną gražią dieną imtų gyvuoti, 
kaip tik iš jos būtų galima suvokti netekties mastą. 

* Willi Baumeister, Das Unbekannte in der Kunst, Koln, *1960, 205. 

no postmodernizmas, kuris savo ruožtu radosi iš santykio 
su modernizmu patirties. Ši išvada - ir tai yra svarbu - vie- 
nodai tinka tiek modernizmo kritikams, tiek ir jo gynėjams. 

Modernizmo gynėjai dabar piešia tokį modernizmo pa- 
veikslą, kuris akivaizdžiai nuspalvintas postmodernizmu. 
Niekas modernizmo šiais laikais negali ginti taip, kaip tai 
darė Pevsneris, besąlygiškai pritaręs funkcionalistinei dok- 
trinai. Jis pasitenkino tuo, kad nepaklusniuosius išvadino 
„neoekspresionistais“ ir „antipionieriais“, o sąvoką „post- 
modernizmas“ vartojo kaip keiksmažodį, kuriuo nukrypu- 
sius nuo teisingo kelio be jokio gailesčio smerkė kaip ne- 
susipratėlius*'. Tačiau ilgainiui funkcionalistinės doktrinos 
ir dogmatiško modernizmo ribotumai pasidarė pernelyg 
akivaizdūs ir nepakenčiami. Pevsnerio keiksmažodis virto 
pagrindine sąvoka, iš pradžių niekintas turinys pasirodė 
esąs itin pagrįstas, 0 intencija - visuotinė. Todėl dabartiniai 
modernizmo gynėjai argumentuoja kitaip nei Pevsneris. Nu- 
krypimus jie peikia ne kaip nukrypimus, o nurodo į tai, kad 
jau modernizmą sudarė jei ir ne ištisiniai nukrypimai, tai vis 
dėlto daugybė skirtingų pradų - bent jau pagal intenciją jų 
turėjo būti. Dabar, kai visada ginamas modernizmas - archi- 
tektūroje, sociologijoje ar filosofijoje, - jaučiamos tokios pliu- 
ralizmo nuotaikos“. Jau vien to pakaktų postmodernizmo 


* Nikolaus Pevsner, „Architecture in Our Time. The Anti-Pioneers“.- The 
Listener, 29. Dez. 1966 u. 5. Jun. 1967. 

* Tai sakydamas, turiu galvoje stojimą už paradigmų daugybingumą, o ne 
architektūros srityje aptinkamą dvilypumą, kuriam būdingas moderniz- . 
mo aukštinimas ir postmodernizmo smerkimas, tačiau pastatų projektai 
dvelkia ne modernizmu, o prastu postmodernizmu (plg.: Heinrich Klotz, 
„Von der Modermne zur Gegenwart. Rūckblicke auf die Stuttgarter Štaats- 
galerie“. - Jahrbuch fur Architektur 1985/1986, 131-140, čia 131). Architek- 
tūros požiūriu Richardo Meierio projektuotas Frankfurto taikomosios 
dekoratyvinės dailės muziejus (1985) yra puikus „postmodernizmo“ įtaką 
patyrusio - šiuo atveju aš kalbėčiau ne apie transformacijas, o veikiau 

veiksmingumui įrodyti. Net pačiame funkcionalizme post- 
modernizmo įkvėpti modernistai geba pateikti stulbinančių 
skirtybių: Gropiusas buvo - to jie neneigia - vienpusiškas; 
Miesas van der Rohe - visai kitoks atvejis, šis architektas 
buvo elegantiškas; Le Corbusier funkcionalistiškai išvis ne- 
suvokiamas: jis buvo grynas mistikas - ar jis kada nors statė 
kitaip negu Ronchampas? 

Apie tai, ar teisėtas yra toks postmodernizmo kaip mo- 
dernizmo (svajonių) idealo atšvaito efektais grįstas ribų 
brėžimas, dar kalbėsime išsamiau. Tas, kuris modernizmą 
gina šitaip, turėtų pripažinti, kad kaip tik postmodernizmas 
padėjo iš naujo atrasti modernizmo veikiau slopintą nei 
plėtotą įvairovę. Postmodernizmas, suprantamas daiktas, 
turi kur kas didesnių uždavinių, negu gaivinti modernizmo 
slopintas kryptis. Toks modernizmo gynėjų projektas, kurį 
jie perėmė iš postmodernizmo ir todėl neturi, tiesą sakant, 
pagrindo polemikai, postmodernizmo anaiptol netenkina. 
Postmodernizmas užsimojęs plačiau ir labiau atsigręžia į 
praeitį. Todėl santykio su tradicija dalykuose postmoder- 
nizmas išlaiko aiškią ribą tiek su faktiniu modernizmu, tiek 
ir su jo naujuoju pavidalu. Postmodernizmas, kuriam sveti- 
mas dogmatizmas, tradicijai vėl atveria duris. 


apie garnyrą - modernizmo architektūros pavyzdys. Tai matyti iš sąsajų 
su senąja Metzlerio vila (tradicija nepastebimai įtaigoja matmenis), iš 
3,59 kampo (kuris truputį erzina, bet išsklaido monotoniją) ir galiausiai 
iš orientacijos į kitus Schaumaino krantinės muziejų pastatus (virtualinis 
rėmimasis tuo, kas nematoma). Sociologijoje ir filosofijoje ryškiausią anti- 
postmodernistinio pobūdžio postmodernizmu nuspalvinto modernizmo 
gynimo pavyzdį pateikia Jūrgenas Habermasas. 

Jau vėlyvojo modernizmo ir supermoderniuose stati- 
niuose galima įžvelgti principų atsisakymo požymių. Ka- 
daise puoselėta patetiška savivoka blėsta. Nebesielgiama 
triumfališkai, nebetrukdoma ir kitai raiškai. Tai matyti 
iš daugiaaukščių namų, kurių spindinti išorė - anksčiau 
turėjusi daryti optinės dematerializacijos įspūdį - dabar, 
ypač istoriniuose kontekstuose, panaudojama kaip savi- 
naikos gestas istoriškumo reprodukcijos naudai. Taip įvy- 
ko, pavyzdžiui, su 1971 m. pastatytais Teisingumo rūmais 
(Eguitable-Building) St. Luise (JAV), milžiniška sidabro 
popieriaus dėžute, priderinta prie netoli esančio prestižinio 
Lincolno memorialinio centro statinio. Nors toks atvejis - už 
kelių metų jų ėmė rastis ir Europos miestuose - dar nebuvo 
tikras sprendimas, tačiau vis dėlto jis atskleidžia pasikei- 
tusią modemizmo mąstyseną. Modermnizmas neteko savo 
nepajudinamos savivokos, jis jaučia, kad nėra pranašesnis 
nė už vieną istorinę architektūrą, netgi ne su kiekviena gali 
konkuruoti ir - simboliškai kalbant - ieško būdų ištirpti. 
Savo vietą jis užleidžia tradicijai. 

Seniai jau būta, suprantama, kitokių santykių su tra- 
dicija negu šie, palyginti, bejėgiai gestai, būta akivaizdžių 
tradicinės architektūros formų jimties ir integravimo į 
šiuolaikinius statinius pavyzdžių. Štai 1956 m. buvo pa- 
statyta Philipo Johnsono suprojektuota sinagoga, turinti 
neabejotinų tradicinės statybos bruožų*?. Stogo konstrukcija 
primena ištemptus palapinės brezentus, tačiau skersiniai: 
aiškiai perimti iš senosios statybos. Tai matyti ir iš sienų, 


* Philip Johnson, Synagoge Kneses Tifereth Israel, Port Chester / New York, 
1956; nuotraukas žr.: Charles Jencks, Spūtmoderne Architektur. Beitrūge ūber 
die Transformation des Internationalen Stils, Stuttgart, 1981, 153. 

kurios suskaidytos juodomis skersinius laikančiomis plieno 
atramomis, tarp kurių šviesą laužianti siena atrodo tarsi 
kabanti. Funkcinio formalizmo kaip nebūta. Architektas 
protingai panaudoja seną skersinių sistemą, pasitelkdamas 
modernizmo mėgstamas medžiagas (ir čia puikiai pasiseka 
pavaizduoti pagrindinį tos sistemos elementą - baldakimą). 
Kartu įvyksta įdomus - modernizmo principus žymintis — 
tradicinių konstravimo reikalavimų apgręžimas: „skliautas“ 
nebeslegia atramų, o sugestijuoja, tarsi jos būtų išsirikiavu- 
sios eilėmis, ir kaip tik dėl šios modernios apgręžties yra 
sukeliamos pirminei kulto pastatų statybai būdingos pa- 
lapinės asociacijos. Principai performuluojami panaudojant 
modernias medžiagas ir technikas, ir tuo ne tik tęsiamas 
modernizmas, bet ir daroma aliuzija į senovę. 

Kitas pavyzdys - Mario Bottos suprojektuotas ir 1981 m. 
pastatytas gyvenamasis namas- „Casa Rotonda““. Tai 
mūrinis statinys su beveik uždara išorės siena, matyt, nu- 
sižiūrėtas nuo romaniškų gyvenamųjų bokštų ir sudarantis 
nuo pasaulio atskirtą, vien tik šeimai gyventi numatytą 
erdvę - tikra priešingybė permatomumą eskaluojančiai mo- 
derniai tarptautinio stiliaus vilai. Ir vis dėlto čia nėra nieko 
panašaus į viduramžių idilę. Tai, kas vienaip Žiūrint prime- 
na romanišką gyvenamąjį bokštą, kitaip pažiūrėjus panašu į 
šiuolaikinę naftos cisterną. Be to, neatskiriama moderniosios 
architektūros forma, plieno ir stiklo konstrukcija, iš viršaus 
įsirėžia į mūro statinę, suteikdama ne tik patalpoms šviesos, 
bet ir visam statiniui šiuolaikiškumo. Sėna ir nauja per- 
smelkia vienas kitą. Ta visa išorė, šviečianti tarp Akvilėjos ir 
Agipo, formuoja vidų, kuriam dėl savo paskirties aiškumo 
nebereikia aukoti uždarumo ir saugumo. Šis Bottos statinys 


*“ Nuotraukas žr.: Heinrich Klotz, Moderne und Postmoderne. Architektur der 
Gegenwart 1960-1980, Braunschweig-Wiesbaden, 1984, 274275. 

yra tiesiog klasikinis postmodernistinio sena ir nauja derini- 
mo pavyzdys. Bendrąją Jenckso postmodernizmo formulę - 
dvilypį kodavimą - čia tiksliai sukonkretina modernizmo ir 
tradicijos polius. 

Taigi tradicijos elementai postmodernizmui yra nepa- 
prastai svarbūs — ne vien formaliai, bet ir turinio požiūrių; 
jie įkūnija užmirštus ir vėl gaivintinus visuomeninės ir pri- 
vačios architektūros bruožus, simbolines dimensijas (balda- 
kimas, palapinė) bei žmogaus lūkesčius (saugumas). Tačiau 
tie turiniai ne formaliai grąžinami į gyvenimą, o transfor- 
muojami. Pateiktieji pavyzdžiai paneigia tebegyvuojančią 
nuomonę, kad postmodernizmas esąs ne kas kita, kaip 
neoistorizmas, ir dar primityvi jo taikymo forma“*'. Atseit 
modemizmo atitrūkimą nuo tradicijos postmodernizmas 
mėgina gydyti papildomu maitinimu tradicija. Tam tikslui 
neva pasitelkiama istorija, todėl prekybos centrų fasadai 
puošiami šventyklų frontonais, bibliotekos statomos riterių 
pilių stiliumi ir apskritai vyraujanti nuomonė, kad žmogų 
esą galima padaryti laimingą balkonais, erkeriais ir lodžijo- 
mis, o kaip alternatyva, reikalui esant, saulėtomis terasomis 
ir dantytomis sienomis. Žinoma, tokio neoistorizmo ne- 
trūksta. Tačiau tai ne esminė, 0 išsigimusi postmodernizmo 
forma. Postmodernizmui būtinas didesnis raiškumas, o ne 
puošybinis darkalas ir citatų mišrainė. Jei postmodernizmas 
ir pasitelkia tradiciją, tai tik ją perdirbdamas ir moderniai 
išreikšdamas. Postmodernizmui tradicija reiškia „ne kon- 
servaciją, o perteikimą“, ir tai savo ruožtu reiškia, „kad nėra 
nieko nekeičiama ir vien konservuojama, priešingai - moko- 
masi suvokti ir naujai išsakyti tai, kas sena“**. 


*! Šią daugiausiai JAV - ir ne vien tik jose - paplitusią perdėm viską supa- 
prastinančią postmodernizmo sampratą Klotzas yra ne kartą neigęs (plg. 
Moderne und Postmoderne, 16, 420). 

* Hans-Georg Gadamer, Die Aktualitūt des Schonen. Kuust als Spiel, Symbol 
und Fest, Stuttgart, 1977, 64. 

Postmodernizmui svetimas tikėjimas substancine istorija 
ir emocinis antimodernizmas, kuris yra neoistorizmo pa- 
mušalas. Senąsias ištarmes jis išverčia į šiuolaikinę kalbą ir 
ją susieja su pagrindinėmis šių laikų patirties formulėmis. 
Jis praturtina modernizmą tradicijos elementais, nemenkin- 
damas jo lygmens, bet išplėsdamas jo horizontą. Tą galima 
paryškinti dar vienu iškalbingu pavyzdžiu: kai futuristinis 
avangardas nuvainikavo Samotrakės Nikę, tą simbolinę kla- 
sikinio grožio figūrą, lenktyninio automobilio patrauklumo 
labui, Haus-Rucker-Co ją vėl vainikavo kaip „Linco Nikę“ 
(1977), tačiau tai padarė pasitelkęs modernių formų kalbą ir 
lenktyninių automobilių amžiaus ingredientus“. 

Hegelis meno atžvilgiu pirmas nustatė „poistorės“ diag- 
nozę: viskuo laisvai disponuojama“, tačiau postmodernybė 
nesitenkina įvykdydama jo keliamą papildomą reikalavimą, 
pagal kurį „dvasios dabartinis buvimas“ visur turįs būti 
stiprus - jei ne dar nepavaizduotuose turiniuose, tai bent 
elgsenoje su jais;? ji į tą diagnozę neatsižvelgia ir mėgina 
tradicijos potencialus panaudoti modernybės transforma- 
cijai. Tai taip pat reiškia - jei turėsime galvoje Nietzsche's 
susirūpinimą dėl dabartinio ir būsimo gyvenimo smaugimo 
istorijos žinojimo universaliu buvimu““, štai ką: postmoder- 
nybė nei istoriškai pasiduoda šiam universaliam buvimui, 


? Autoriai tą dalyką aprašo taip: „Tradicinė estetikos vertės samprata, kurią 
įkūnija Nikė, susiejama su konstruktyvistinės revoliucinės architektūros 
idėjomis: humanistinę tradiciją nustelbia pramonės technologija“ (Jahrbuch 
fiir Architektur 1981/1982, 173). 

* Georg Wilhelm Friedrich Hegel, Asthetik, hrsg. von Friedrich Bassenge, 2 
Bde., Frankfurt a. M., metai nenurodyti, I, 578-579. 

5 Cit. veik., 581. 

* Plg. Friedrich Nietzsche, Von Nutzen und Nachteil der Historie fūr das Le- 
ben (Zweite Unzeitgemafše Betrachtung, 1874), Stuttgart, 1967 (Friedrich 
Nietzsche, „Apie istorijos žalą ir naudingumą“. - Kultūra ir istorija, Vilnius, 
1999, 43-109. Iš vokiečių kalbos vertė Tomas Sodeika). 

nei įstengia jo išvengti Nietzsche's apmąstytu bėgimu į taria- 
mą neistoriškumą ir antiistoriškumą: ji produktyviai įveikia 
istorizmą, ko Nietzsche iš tikrųjų tikėjosi dėdamas viltis 
į „plastine jėga“ vadinamą gebą, mokančią taip sugriebti 
praeitį, kad iškart ima rastis tikroji ateitis*". Galiausiai, jei 
remsimės Walterio Benjamino mintimi apie „dabarlaikį“ 
(„Jetztzeit“), tai reiškia štai ką: postmodernybė - kitaip 
negu istorizmas, mokantis tik suprasti, bet nežinantis, kas 
yra „tigro šuolis“, ir kitaip negu modernybė, kuriai praeitis 
neturi reikšmės, - yra pasirengusi „tigro šuoliui į praeitį“. 
Postmodernybė supranta atsimetimus istorijos kontinuume 
ir praeitį regi kaip modelį, kurio, žinoma, negalima atga- 
minti, bet kurį reikia įkaitinti iki dabarties temperatūros ir 
perlydyti. Postmodernybė nėra nei istoriška, nei poistoriška 
(poistorės prasme), istoriją ji supranta kitaip: tai — ne ištisinė 
chronologija ir ne šiaip sau vienalaikiškumas. Istorijos be- 
tonas susprogdintas. Yra daug istorijos situacijų. Ir jų laiko 
indeksas nėra toks svarbus kaip dalykinis turinys. Sena gali 
būti labiau nauja nei tai, kas naujausia, gali įžiebti daugiau 
dabarties ir ateities negu esama ilgalaikėje aktualybės kait- 
roje. Gali įžiebti, bet neprivalo: jokios pirmenybės tradicijai! 
Ji turi, jeigu jos reikia, savo ugnį pati įpūsti, bet negali jos 
paprasčiausiai atsinešti. 


* Cit. veik., 7; 45. 

* Plg. Walter Benjamin, „ŪUber den Begriff der Geschichte“. - Gesammelte 
Schriften, hrsg. von Rolf Tiedemann und Hermann Schweppenhūuser, 
Werkausgabe, Bd. 2, Frankfurt a. M., 1980, 691-704, ypač Nr. XIV. 


187 


POSTMODERNYBĖ VISIEMS: POSTMODERNIOJI ARCHITEKTŪRA 


10. Postmodernizmo samprata: 
transformacijos būsenos modernizmas (Wellmeris 
ir Klotzas versus Habermasas) 


Šis skyriaus pavadinimas, jei taikysime jį postmoder- 
nizmui, reiškia: postmodermizmas jokiu būdu nėra nei 
antimodernizmas, nei transmodernizmas - jis yra savo pa- 
ties ribotumus ir rigorizmus įveikiantis modernizmas. Čia, 
architektūros srityje, pasitvirtina tai, kas anksčiau buvo iš- 
dėstyta bendroje perspektyvoje. Architektūroje postmoder- 
nizmas peržengia monopolijos ribas ir įgyja laisvę naudotis 
tradicijos potencialais bei gaivinti pamirštas modernizmo 
kryptis. Jis stoja prieš save patį degradavusį modemizmą, 
suteikia gyvybingumo jo naujoms intencijoms ir iš principo 
įveikia tradicinį jo ribotumą. Šiuolaikiškumas postmoder- 
nizmui yra svarbus taip pat, kaip ir modernizmui. Tačiau 
įsisavindamas tradicijos potencialus jis iš principo yra atvi- 
resnis kur kas didesniam modelių skaičiui, negu kada nors 
modernizmui yra atėję į galvą. 

Postmodernizmas - tai į ateitį nukreipta modernizmo 
transformacijos forma. Ši tezė, kurią gina Wellmeris ir Klot- 
zas, nukreipta prieš Habermasą. Puolimą prieš postmoder- 
nizmą Habermasas pradėjo 1980 m. kalboje, kurią pasakė 
priimdamas Adorno premiją“. Postmodernizmą jis tapatino 
su istorizmu ir konservatyvizmu ir vadino tokiais žodžiais 
kaip „antimodernizmas“ ir „tendencijos lūžis“. Po metų 
Habermasas savo samprotavimus patikslino ir pagilino 
specialiai nagrinėdamas architektūrą. Tą jis padarė Bavari- 
jos draudimo kompanijos „Bayerische Rūckversicherung“ 
surengtos parodos atidarymo proga pasakytoje kalboje 


* Jūrgen Habermas, „Die Moderne - ein unvollendetes Projekt“, Kleine po- 
litische Schriften I-IV. Frankfurt a. M., 1985, 11-29. 

„Kita tradicija. Miuncheno architektūra nuo 1800 m. iki šių 
dienų“. Iš ankstesnių bendrų priekaištų postmoderniz- 
mui čia nedaug kas liko. Dabar Habermasas puikiai skiria 
„postmodernizmą“ ir „neoistorizmą““'. Dėl pataikavimo 
tradicijai labiau prikiša — ir čia jis teisus — neoistorizmui, O 
postmodernizmo santykis su tradicija yra nepalyginamai 
kompleksiškesnis. Postmodernizmas nejaučia nostalgijos ir 
nėra neokonservatyvus, o politiniu kovos šūkiu - taip dabar 
Habermasas teigia - „postmodernizmas“ pasidarė tik vėliau 
ir dėl pašalinio poveikio, kai neokonservatoriai ir pažangos 
kritikai aštuntajame dešimtmetyje įsikando šią sąvoką“. 
Lieka vienas vienintelis priekaištas - formos ir funkcijos at- 
skyrimas. Postmodernioji architektūra atseit tėra tik kulisinė 
architektūra, grynas Žžavėjimasis forma. Ji numojanti ranka 
į funkciją, neatsižvelgianti ir nesigilinanti į sistemos kon- 
tekstą. (Po viso to, kas anksčiau buvo pasakyta apie „funk- 
cionalizmą“ ir jo giminingumą techniniam sisteminiam 
racionalizmui, nebėra reikalo išsamiau komentuoti, kiek šie 
priekaištai istoriškai pagrįsti.) Pagaliau po šio paskutinio 
priekaišto eina paneigimas. Habermasas pripažįsta, pirma, 
kad dėl sistemų kompleksiškumo iš tikrųjų nebeįmanoma 
suteikti formos jų sąsajoms, ir, antra, kad postmodernizmo 
architektai savo pliuralizmu šiai situacijai vis dėlto šifrais 
suteikia raišką“. 

Tiesa, nors Habermasas čia tiesiogiai ir nepripažino 
postmoderniosios architektūros, bet išsakė apgalvotą ir 
detalizuotą pažiūrą į ją. To būtų galėję pakakti bendroms 


*“ Jūrgen Habermas, „Modermne und postmoderne Architektur“. - Die Neue 
UniibersichtlichkeiH, Kleine politische Schriften V, Frankfurt a. M.,. 1985, 
11-29. 

51 Cit. veik., 26-27. 

32 Cit. veik., 12. 

> Cit. veik., 26 ir 27. 

juodinimo kalboms užbaigti ir nuo šiol - kur kas produk- 
tyviau - pradėti kritiškai nagrinėti geriau ar blogiau pa- 
sisekusias formas“*. Tačiau to nepakako. Neužteko net ir 
Wellmerio nuomonės, kuri siekė nepalyginamai toliau - jis 
pasiūlė teigiamą, su „modernizmo projektu“ sutampančią 
postmodernizmo interpretaciją??. Bet vis dėlto su malonumu 
buvo ir toliau laikomasi neigimo ritualo, nors tas Žingsnis 
vargu ar galėjo būti pagrįstas nuoširdžiu įsitikinimu. 

1982 m. Wellmeris atkreipė dėmesį į tai, kad postmoder- 
nizmo tendencijos - ne tik architektūroje, bet ir sociologijoje 
bei filosofijoje - iš principo yra dviprasmės. „Tai, kad post- 
modernioji architektūra atmeta vienpusiškai, technokra- 
tiškai suformuluotą modernizmą, neturi būti suprantama 
kaip nusigręžimas nuo modernybės - tai galima suvokti ir 
kaip imanentinę į savo paties suvoktį atkritusio moderniz- 
mo kritiką: grįžimas prie architektūros ankstesnės kalbos 
dimensijos, kontekstualizmas, dalyvavimas kuriant mo- 
delius, miesto, jo audinio istoriškumo pabrėžimas vietoj 
nekontekstinės statybos, net istorizmas ir eklektizmas, 
jeigu juos suvoksime architektūros grįžimo prie istorinės 
socialinės dimensijos ir kultūros tradicijos kaip seman- 
tikos rezervuaro prasme, - vienu žodžiu, daug ką iš to, 


"* Tačiau Habermasas netrukus pats grįžta prie neokonservatyvizmo kriti- 
kos (plg. „Die Kulturkritik der Neokonservativen in den USA und in der 
Bundesrepublik“. - Die Neue Uniūbersichtlichkeit, 30-56, čia 49). O Andreas 
Huyssenas trumpai drūtai pareiškė: „Habermasas, matyt, klydo, sutapa- 
tindamas postmodemizmą ir neokonservatyvizmą“. (Andreas Huyssen, 
„Postmoderne - eine amerikanische Internationale?“, - Postmoderne. Zei- 
Chen eines kulturellen Wandels, hrsg. von Andreas Huyssen und Klaus R. 
Scherpe, Reinbek, 1986, 13-44, čia 29). 

Albrecht Wellmer, „Kunst und industrielle Produktion. Zur Dialektik 
von Moderne und Postmoderne“: Vortrag aus Anlaf des 75-jahrigen Bes- 
tehens des Deutschen Werkbundes in Mūnchen am 10. Oktober 1982. - 
A. Wellmer, Zur Dialektik von Moderne und Postmoderne. Vernunftkritik nach 
Adorno, Frankfurt a. M., 1985, 115-134. 

kas vadinamąją postmoderniąją architektūrą skiria nuo 
technokratinių-utopinių klasikinio modernizmo bruožų, 
galima suprasti kaip architektūros suvokimo pažangą ir 
kaip pačios modernizmo tradicijos korektyvą““*. Reikia 
pastebėti, kad Wellmeris net kaip „istorizmą“ ir „eklek- 
tizmą“ peikiamas tendencijas laiko modernizmo korekty- 
vomis, ir labai įdomu, kad jis čia kalba apie „modernizmo 
tradiciją“. Tai, kad bemaž po šimto „modernizmo“ gyva- 
vimo metų gali būti tik šis tas daugiau nei tradicionalistas 
modernistas, buvo pripažįstama pačia bendriausia istori- 
jai atsivėrusios postmodernistinės sąmonės priežastimi ir 
įtikinamiausia jos inspiratore*?. 

Kaip tik Jenckso postmodernizmo koncepcijoje Wellmeris 
regi modernizmo radikalizacijos - ne atsisveikinimo su juo — 
tendenciją: „Jencksas - tuo beveik neabejoju - priklauso prie 
tų postmoderniosios architektūros ir miestų planavimo apo- 
logetų, kurie čia išsakyta prasme yra radikalūs modernistai 
„„. Todėl jo moderniosios architektūros kritika, priešingai jo 
intencijoms, yra ne Švietimo kritika, o „instrumentinio pro- 
to kritikos“ dalis“*8. Šioje citatoje labai aiškiai atpažįstamas 
Wellmerio metodas ir siekis. Jencksą jis skaito kritiškiau ir 
suvokia Habermaso „Modernizmo projekto“ prasme. Tai, 
kiek tas dalykas tiesiogiai siejasi su Habermaso komunika- 
cinio racionalizmo koncepcija (o Wellmeris stengiasi tokių 
sąlyčio taškų rasti), yra įtaigu, bet nelabai teisinga. Vis dėlto 
neabejojamai teisinga yra viena: postmodernizmo nedera 
laikyti antimoderniu - jį reikia suprasti kaip modernios tra- 
dicijos korektyvą. Postmodernizmas, kaip pabrėžia Wellme- : 


* Cit. veik., 127. 
* Plg. dar 1960 m. pasirodžiusią Haroldo Rosenbergo knygą The Tradition of 
the New. 


* Cit. veik., 128. 

ris, yra viena iš modernizmo tąsos ir kritikos formų, būtinų 
modernizmo projektui tęsti ir realizuoti. Įvairiapusiškoje 
Wellmerio analizėje postmodernizmo kaip priešo paveikslas 
netenka siaubo bruožų galimos draugystės su modernizmu 
naudai. Modernizmo projektą galima sėkmingai įgyvendin- 
ti ne kovojant su postmodernizmu, 0 tik per jį - taip būtų 
galima apibendrinti Wellmerio nuomonę. 

Netrukus ir architektūros mokovai pakėlė balsą prieš 
Habermaso 1980 m. postmodernizmo puolimą. Paolo Por- 
toghesis peikė Habermaso požiūrio į modernizmą vienpu- 
siškumą ir tai, kad jis beatodairiškai stato kliūtis tradici- 
joms??. Šį drovumą istorijos atžvilgiu kritikavo ir Klotzas, 
pabrėždamas, kad tokio „blaivaus pažangos teoretiko“ kaip 
Habermasas modernizmo projekto gynimas turi „konserva- 
tyvaus ortodoksiškumo bruožų“*?. Nors formuluotė ir ne itin 
draugiška, bet dalykiniu požiūriu teisinga, nes šiais laikais 
modernizmo gynėjas neišvengiamai yra tradicionalistas; 
tai ne priekaištas, tačiau tradicionalizmo užuomina savo 
ruožtu įpareigoja atsargiai elgtis su šia sąvoka. Paskui, 
jau nebepolemizuodamas, Klotzas labai tiksliai pastebėjo, 
kad iš tikrųjų su Habermaso koncepcija postmoderniz- 
mas nėra jau toks nesuderinamas, kaip autorius norėjo, ir 
taip paskatino Habermasą suvokti postmodernizmą kaip 
būdą, kuriuo pasinaudojus modernizmo projektą būtų 


* Paolo Portoghesi, „Die Wiedergeburt der Archetypen“.- ARCH + 63/64, 
1982, 89-91. 

60 Heinrich Klotz, „Asthetischer Eigensinn“.- ARCH +63/64, 1982, 92-93; 
HR. Klotz, Moderne und Postmoderne, 425, 46 pastaba. Čia Klotzas atkreipė 
dėmesį ir į specifinę vokišką kliūtį, trukdžiusią abejoti modernizmu: ka- 
dangi 1933 m. buvo išguitas avangardas, o modernizmas grįžo su demok- 
ratijos vėliava, šis yra antifašistinis ir turi demokratijos konotaciją; dėl tos 
priežasties, kai imamas kritikuoti modernizmas, lengvai kyla priešingos 
asociacijos. 

galima tęsti „naujomis, bet ne absoliučiai kitokiomis prie- 
monėmis““!. Kitaip sakant, Klotzas iš architektūros pozicijų 
pakartojo Wellmerio tezę, nieko apie ją nežinodamas. Šį su- 
tapimą galima laikyti požiūrio teisingumo ženklu. 
Postmodernizmas keičia modernizmą, tačiau kartu ir 
tęsia jį. Reikšminga, kad postmodernizmo vardas susijęs su 
modermnizmu, bet nuo šio jis ir skiriasi. Postmodernizmas 
nėra bevardis laikas po modernizmo - jis yra besiplėtojantis 
modernizmas po riboto modernizmo - arba toks bent jau 
norėtų būti, ir jo susiformavusi sąvoka kaip vektorius 
mėgina tai atskleisti ir skatinti. Toks pliuralistinis post- 
modernizmas vėl įtraukia į žaidimą visokius praleistus 
požiūrius ir potencijas. Jame glūdi įsivaizduojami pasi- 
rinkimai, jis turi kuo plačiausią kontekstą - nuo urbanis- 
tikos iki ekologijos, atsižvelgia į regionų kodus, įvairaus 
lygmens ištarmes, ir sudaro galimybę reikštis vaizdumo 
pretenzijoms bei juslinio rezonanso interesams. Būdamas 
susijęs su pagrindine modernizmo priešprieša, apibūdi- 
namas kaip tikslumo ir sielos (Musilis)“?, konstrukcijos 
ir mimesio (Adorno)“ arba sistemos ir gyvenamojo pa- 
saulio (Habermasas)“* konfliktas, postmodernizmas vėl su- 
daro sąlygas atsiskleisti gyvenamojo pasaulio potencialams, 
tačiau taip — ir tai jį skiria nuo vien alternatyvių pradų ir 
suteikia perspektyvos rangą, - kad šie gyvenamojo pasaulio 
potencialai pasidaro veiksmingi kartu su sistemos potencia- 


“1 Klotz, Moderne und Postmoderne, 274-275. 

* Robert Musil, Der Mann ohne Eigenschaften, Hamburg, 1952, 597; plg. ir 
591-596. 

63 Theodor W. Adorno, Asthetische Theorie, Frankfurt a. M., 1970, ypač 72, 86, 
180. 

“ Jūrgen Habermas, Theorie des kommunikativen Handelns, 2 Bde., Frankfurt 
a. M., 1981. „Naujieji konfliktai kyla susidūrus sistemai ir gyvenamajam 
pasauliui“. 


193 


POSTMODERNYBĖ VISIEMS: POSTMODERNIOJI ARCHITEKTŪRA 


lais ir yra verčiami sueiti į įtampos kupinus kooperacijos 
santykius.“ 

Kiekvienas nesunkiai pastebės, kad postmodernizmas 
iki šiol tik eina ta kryptimi ir kad kai kurie netikri pranašai 
bei juoką keliantys kuluarų veikėjai stovi to kelio pakraštyje. 
Net apie perspektyviausias formas neretai sakoma, kad jos 
turi veikiau deklaracijos nei paradigmos vertę. Į akis krinta 
demonstratyvūs gestai. Pirma pačiam reikia įrodyti, kad 
atsisveikinai su modernizmo schematizmais, ryžtingai įsi- 
tikinti, kad peržengei jų ribas, ir tik tada galėsi suvokti tikrą 
vaisingą modernizmo keitimąsi. Juo labiau, kad kraštuose, 
kuriuose - kaip Vokietijos Federacinėje Respublikoje - vi- 
sapusiška kritiška diskusija apie modernizmą ilgą laiką 
nevyko, architektūra vėluodama ir vydamasi laikėsi tarp- 
tautinės krypties ir skubiai kopijavo klišės įspūdį darančius 
pavyzdžius, bet neieškojo savo sprendimų. Čia tenka su 
kartėliu pripažinti, kad pasitvirtino Leonardo da Vinci'o 
įspėjimas, kad reikią - jei kitaip neišeina - mėgdžioti sena, o 
ne nauja“. Dabar svarbu stengtis, kad ligšiolinė pereinamoji 
fazė, kurią būtų galima pavadinti retorine postmodernizmo 
faze, ryžtingiau veržtųsi į postmodernizmo pakopą ir lemtų 
sprendimus, atitinkančius kūrybinį postmodernizmą, pa- 
jėgiantį ne tik skelbti pasikeitimus, bet ir realizuoti ateities 
dabartiškumą. 

Jei filosofui tenka spręsti uždavinį šioje srityje, tai jis pir- 
miausia privalo nužymėti gaires perspektyvioms galimybėms 


6 Šiuo atžvilgiu dabartinę situaciją galima lyginti su XVIII a. viduryje su- 
siklosčiusia padėtimi, kai gimė estetika. Kaip tada, taip ir šiais laikais 
dėmesio centre yra būtinybė labiau atsižvelgti į juslių, mimesio, vaizdines 
potencijas. Ši paralelė, deja, retai tesuvokiama. Štai liūdnas pavyzdys: 
1985 m. nebuvo jokios publikacijos, jokios konferencijos ar didesnio ren- 
ginio, skirto 250-osio0ms sąvokos „estetika“ pavartojimo metinėms - ją 
1735 m. pavartojo Baumgartenas. 

“6 Leonardo da Vinci, Frammenti letterari e filosofici, hrsg. von Edmondo Solmi, 
Florenz, 1979, 89 (XLII!). 

ir tas galimybes ginti. Filosofas kaip profesionalas darbuojasi 
tam tikra prasme ties idėjos ir reiškinio riba. Jis jokiu būdu 
nežiūri pro pirštus į reiškinio klaidas. Tačiau jis žino, kad gali 
jas kritikuoti teisėtai, remdamasis ne primetamais kriterijais, 
o glūdinčiais pačioje dalyko esmėje. Prastą postmodernizmą 
jis kritikuoja ne dėl miesčioniškumo ar modemizmo, o tikro 
postmodernizmo galimybių labui. Išplėtoti postmodemizmo 
sampratą ir ją pateikti - štai jo uždavinys: 


11. Funkcija ir fikcija 


Kalbėdami apie postmodernizmo spektrą apskritai, turi- 
me vengti dogmatinių sprendimų. Ir vienpusiški sprendimai 
gali būti prasmingi. Jie vis tiek įeina į bendrąją situaciją, kur 
netrūksta ir kitko. Svarbu, kad jie nereikalautų išimtinumo. 
Tai ypač pasakytina apie pabrėžtinai fikcinius, „poetinius“ 
kūrinius. Absoliutiškumo patosas jiems dažnai nesvetimas, 
tačiau jie yra reikšmingi kaip priešingi poliai. 

Kaip pavyzdį pateikiame vieną iš Johno Hejduko Veneci- 
jos projektų (1975) - „Kapinės minčių pelenams“. Jos turėtų 
būti įkurtos vieno seno fabriko-malūno vietoje. Hejdukas jas 
apibūdina taip: „Išorinės malūno sienos nudažytos juodai, 
vidinės - baltai. Ištisinės kapinių mūro sienos - viena pusė 
juoda, kita - balta. Toli nusidriekiančių mūro sienų viršus 
ir galai - pilkos spalvos. Sienose, maždaug sulig Žmogaus 
galva, - kvadratinės 93 cm* angos. Kiekvienoje angoje įtai- 
sytas permatomas kubas su pelenais. Po kiekvienu kubu 
pritvirtinta lentelė, kurioje įrašytas kūrinio pavadinimas, - 
pavyzdžiui, „Prarasto laiko beieškant“... „Moby Dick“ ir 
t. t. Malūno viduje ant sienų prikabinėta lentelių su rašy- 
tojų vardais: Proust, Gide, Dante, Melville ir t. t. Lagūnoje, 
dirbtinėje saloje, pastatytas namelis, skirtas tam tikrą laiką 
gyventi vienam asmeniui. Tik vienas Žmogus gali čia įsi- 

kurti iš anksto nustatytam laikotarpiui, ir niekam nevalia, 
kol kas nors gyvena, į salą įkelti kojos. Tas vienišius turi per 
lagūną stebėti „Minčių pelenų kapines“*7. Šis projektas yra 
„poetiškas“ ne vien dėl to, kad susijęs su rašytojais, bet pir- 
miausia tuo, kaip tas ryšys įsivaizduojamas: galvoje turimas 
ne skaitymas, o priminimas, ne interpretacija, o atminimas; 
„Sargas“ įsivaizduojamas ne funkciškai, o simboliškai; 
architektūrinis sumanymas yra toks pat virtualus kaip ir 
asmeninis santykis. Kapinėse palaidoti pelenai; kūriniai 
gyvena dvasioje - toje vietos neturinčioje dvasioje, kuri čia 
savotiškai paliudijama. 

Heinrichas Klotzas ypač pabrėžė fikcionalumo reikšmę 
postmodernizmo architektūrai. „Ne tik funkcija, bet ir fikci- 
ja“ — yra šio teoretiko postmodernizmo sampratos formulė“. 
Ir Klotzas puikiausiai žino, kad fikcijos akcentavimas atitin- 
ka galbūt tik pereinamąją stadiją“. Žinoma, reikia atsižvelg- 
ti ir į tai, kad fikcionalumas gali reikštis labai skirtingomis 
formomis: ne tik „poetiškai“ (Hejdukas), bet ir, pavyzdžiui, 
beveik funkciškai (tik ne funkcionaliai) - Hansas Holleinas. 

Tą dalyką paaiškinsime vienos parduotuvės fasado pa- 
vyzdžiu (1 pav.). Holleino juvelyrinė parduotuvė Vienoje 
(am Graben; 1972-1974) yra meistriško funkcijos ir fikcijos 
jungimo pavyzdys. Ši parduotuvė - skirtingai nuo tuo metu 
įprasto bendro vaizdo kūrimo - vėl įgijo fasadą, kuris yra 


7 Klotz, Moderne und Postmoderne, 322. 

6 Klotz, Moderne und Postmoderne, 322. 

* Cit. veik., 423. 

* „Tad galime daryti prielaidą, kad vyraujanti daiktiško, naracinio mode- 
liavimo tendencija šiuolaikinėje architektūroje silpnės, nes architektūros 
negalima tapatinti su vaizduojamaisiais menais. ... Tačiau neabejotina, kad 
architektūros ateitis spręsis šiame įtampos santykyje, t. y. modemizmas 
įveiks fikcinės kūrybos procesą; ir visi tie architektai, kurie mano galį iš- 
laikyti modernizmą kaip gryną abstrakciją, neprisidėdami prie naujovių 
teikimo kaip esamo fikcinimo inovacinio proceso, nedalyvaus kūrybiškai 
plėtojant architektūrą.“ (Ten pat, 422) 

ne šiaip neaiškus ko nors vaizdavimas, o kalbantis veidas, 
„facciata“ tikra to žodžio prasme. Suprantama, kad šis 
veidas, kaip ir visi įdomių Žmonių veidai, pasakoja įvai- 
rias istorijas: vieną - apie kruopštų panaudotų medžiagų 
parinkimą ir darbo meniškumą (bendras įspūdis - tarsi 
viskas būtų išpuošta juvelyro; gerai, kad iš fasado galima at- 
pažinti parduotuvės tipą); antrą - apie žėrinčios kūno odos 
patrauklumą, apie pravertų lūpų nervingumą ir erotinės su- 
eities Žavesį (teisėta, kad fasadas žadina tam tikrą pirkimo 
motyvaciją), pagaliau trečią - apie plauko trūkį, kuris platėja 
virsdamas įsilaužimo anga, kur atpažįstamas aukso plėšiko 
profilis (dėl šios išvirkščiosios pusės užuominos fasadas yra 
ypač pasisekęs). Kitiems atrodys, kad pasakojamos kitokios 
istorijos, bet svarbiausia, kad čia esama naracijos potencialo 
ir gimsta fikcija, kad forma veikia vaizduotę ir kad ji tai daro 
ne bet kaip, o per kontekstą ir funkciją. 

O viename taške šis funkcijos ir fikcijos santykis tiesiog 
susilieja. Virš įėjimo matomas vamzdžių pluoštas, atrodan- 
tis šiaip jau labai dekoratyviai ir fantastiškai, iš tikrųjų at- 
lieka visai konkrečią funkciją - tais vamzdžiais kondicionie- 
rius siurbia ir pučia orą. Fikcija čia yra funkciškai motyvuota 
ir, įgaudama daug reikšmių, smarkiai pranoksta paprastą 
funkcionalizmą“". Tai Holleino stichija, bet kartu yra reikš- 
minga ir postmodernizmo santykio su tradicija klausimui 
spręsti. Holleinas čia remiasi mįslingu ankstyvojo Vienos 
modernizmo išradimu - Otto Wagnerio sumanytu ir 1906 m. 


"“ Jau 1962 m. kartu su Walteriu Pichleriu paskelbtame manifeste „Abso- 
liučioji architektūra“ Holleinas stojo prieš funkcinį dogmatizmą pareikš- 
damas: „Forma nesiderina prie funkcijos“. (Programme und Manifeste zur 
Architektur des 20. Jahrhunderts, zusmmengestellt und kommentiert von 
Ulrich Conrads, Braunschweig-Wiesbaden, 1984, 174-175, čia 175.) Tuo 
pagrindu - orientuodamasis labiau į Wagnerj negu į Loosą - vėliau Hollei- 
nas sukūrė puikių funkcijos ir formos derinimo architektūroje pavyzdžių. 

pritaikytu karšto oro išvadu pašto taupomųjų kasų valdybos 
pastate; jau čia oro išpūtimo funkcija įgavo fikcijos bruožų ir 
buvo jos visai nustelbta (dvidešimt šešių didžiojoje salėje 
aplinkui stovinčių darinių keliamų asociacijų paletė apima 
diapazoną nuo į žmones panašių sargų figūrų iki automatų 
ir pavojaus sirenų). Įdomu, kad Holleinas „necituoja“ ek- 
lektiškai tų Wagnerio struktūrų, o jas pritaiko ir išverčia į 
kitą architektūros kalbą (tai galima atpažinti tik tada, kai esi 
suvokęs šį fikciškai veiksmingo funkcijų modeliavimo prin- 
cipą). Holleino tipo pastmodernizmas ne šiaip sau naudoja 
tradicijos sukauptus formų lobius: istoriniuose principuose 
jis ieško įkvėpimo šiuolaikiškiems sprendimams. Į tradiciją 
jis Žiūri ne atkūrėjo, o kūrėjo akimis. 

Kadangi jau fikcija gali būti įvairi - ir „poetiška“ (Hejdu- 
kas), ir „funkcionali“ (Holleinas), - tai postmodernizmo pa- 
letė išvis yra pliuralistinė. Reikia įspėti, kad nebūtų prieka- 
biaujama. Jei kam nors kas nepatinka, dar nereiškia, kad tai 
neteisėta. Noras apibrėžti, kas yra geresnis, ir globoti visus 
tuos, kurie save supranta kitaip - kaip manoma, klaidingai, 
ribotai, kenksmingai, - priskirtinas prie didžiųjų moder- 
nizmo pagundų. Net pats Adorno gynė teisę turėti „nors ir 
neteisingus poreikius“. Be jokios abejonės jis puikiai. supra- 
to modernizmo esmę: „Žmogui tinkama architektūra yra 
geresnės nuomonės apie žmones, negu jie iš tikrųjų verti“. 
Tačiau jis žinojo ir kitką: „Ne visada jinai teisi ir ne visada 
teisus žmogus“. „Gyvi žmonės, net labiausiai atsilikę ir, kaip 
manoma, patys šališkiausi, turi teisę tenkinti ir klaidingus 
poreikius.“ „Gyvųjų poreikiuose, net jeigu jie ir klaidingi, 
plazda truputis laisvės.“"'! Adorno jautė tą įtampą, todėl ne- 


" Theodor W. Adomo, „Funktionalismus heute“. - Olne Leitbild. Parva Aest- 
hetica, Frankfurt a. M., 1967, 104-127, čia 120-121. Keistas „gyvų žmonių“ 
ir „gyvųjų“ pabrėžimas daug pasako apie Adorno mąstyseną. 

derėtų beatodairiškai suteikti sėkmės statuso padėčiai, ku- 
rią jis atspindėjo. Tačiau kaip priešinimasis direktyviniam 
išimtinumui jo mintys, žinoma, teisingos. Tas, kuris tikrai 
vertina per ilgą istoriją iškovotą laisvę ir neketina jos lengvai 
išsižadėti, privalo ne tik pripažinti tezę, kad save ribojanti 
laisvė skirtingai nuo direktyvinės nelaisvės vis dar tebėra 
akivaizdi laisvė, bet ir ja vadovautis. 


12. Įvairovė - ir jos problemos 


Jacgues'as Derrida viename iš seniausių su architektūra 
susijusių pasakojimų - apie tai, kaip buvo statomas Babelio 
bokštas, - įžvelgė aktualią architektūros problemą — prieš- 
priešą tarp noro viešpatauti ir būtinumo pripažinti daugy- 
bingumą, skirtumą tarp modernizmo ir postmodernizmo'?“. 
Modernizmas atnaujino bokšto statybos projektą, mėgino 
įdiegti vieną vyraujančią architektūros kalbą. Pereiti į įvai- 
rovę buvo architektūros svajonė. Bet bokšto statyba žlugo, 
kalbų įvairovė vėl atgijo. Iš patirties buvo suvokta, kad 
tiesa — įvairovėje, tik ta įvairovė, Žvelgiant iš vienovės sie- 
kio pozicijų, yra diskredituojama kaip „sumaištis“. Dau- 
gybingumas iš tikrųjų („deja“) yra nevaldomas, o noras 
valdyti - tai reikėtų suprasti - yra esminė klaida. Vienovės 
erdvė yra ne kas kita, kaip pretenzija, ne tiek Dievo, kiek 
humaniškojo prado daugio atžvilgiu. Tačiau atsisveikinti su 
priverstiniu vienovės įsivaizdavimu, šį išganymo vaizdinį 
išvysti kaip nelaimę - čia aš einu toliau už Derrida - yra: 
visų sunkiausia. Postmodermizmas stengiasi visa tai pa- 


"2 Jacgues Derrida und Eva Meyer, „Labyrinth und Archi/Textur“. - Das 
Abenteuer der Ideen. Arclutektur und Philosophie seit der industriellen Revolu- 
ton, Ausstellungskatalog Berlin, 1984, 95-106. 

keisti. Suprantama, kad radikalumo jam nestinga - ne tik 
modernizmo atžvilgiu. 

Architektūra - pabrėžtinai viešas menas. Ji ne tik atspin- 
di visuomenę, bet ir ją veikia. Todėl dabar, kai pliuralizmas 
pasidarė aktualus ir pradedamas pripažinti kaip vertė, 
architektūra negali kelti sau uždavinio slopinti skirtumus. 
Priešingai: iš jos reikia reikalauti, kad ne tik leistų realizuoti 
įvairias galimybes, bet ir pati jomis naudotųsi. Postmoder- 
nizmo prioritetas- formos įvairovė, ypač visuomeninių 
pastatų. Reikia ne tik leisti kartu gyvuoti įvairioms galimy- 
bėms, bet ir - kaip pagrindinę dabarties nuostatą - sąmonin- 
gai tai realizuoti visuomeninės paskirties statiniuose. Pagal 
juos galima spręsti, kokiu mastu įvairios galimybės gyvuoja 
greta, kartu, viena kitoje. Kai prireikia spręsti formos klau- 
simus, būtina tai daryti ne naikinant daugybingumą, o 
pripažįstant, viešai ginant, bet svarbiausia - tinkamai kom- 
ponuojant statinio elementus. Reikia sukurti formas, kurios 
akivaizdžiai rodytų tokios sąveikos vaisingumą. 

Kiekviena architektūra perskaitoma ir daro poveikį kaip 
sociologijos, net, sakytume, kaip filosofijos veikalas. Ji rodo 
ir įteigia, kokie modeliai leidžiami ir laikomi pavyzdingais. 
Aiškus daiktas, kad postmodernizmo sąlygomis kompozici- 
jos dalykai yra sunkiau sprendžiami negu modernizmo lai- 
kais. Pliuralizmą sunkiau instrumentuoti nei singuliarizmą. 
Ir tai vienodai tinka architektūrai, sociologijai ir filosofijai. 
Kaip tik tai, o ne bėgimas į paprastumą, būtų šiuolaikinės 
architektūros uždavinys. Apie tai bus kalbama kituose šios 
knygos skyriuose. Problema ta, kokios daugybingumo for- 
mos yra vykusios, o kokias reikia atmesti. Neišleisime iš akių 
analogijos su socialiniais santykiais ir prasmės kontekstais. 
Klausimas štai toks: kokia elgesio su daugybingumu forma 
siūlytina? 


200 


12. Įvairovė - ir jos problemos 


“1 


r 
„ 


M 


- 


A a i i ii mm 


į 
2 


m rim TL 
"1 jm 


1 pav. Hansas Holleinas. Juvelyrinių prekių parduotuvė Vienoje (am 
Graben; 1972-1974 m.) 

2 pav. Charlesas Moore'as. Italijos aikštė (Piazza d'Italia) New Orlea- 
ne , 1976-1979 m. 





3 pav. Jamesas Stirlingas. Naujoji valstybinė galerija Stuttgarte, 
1977-1984 m. 

4 pav. Jamesas Stirlingas. Naujoji valstybinė galerija Stuttgarte, 
1977-1984 m. (Įėjimo zona) 





5 pav. Richardas Meieris. Taikomosios dekoratyvinės dailės muzie- 
jus, 1979-1985 m. 

6 pav. Oswaldas Matthiasas Ungersas. Vokiečių architektūros mu- 
ziejus Frankfurte prie Maino, 1979-1984 m. 





7 pav. Hansas Holleinas. Muziejus M6nchengladbache, 1972-1982 m. 

Sugretinsime du priešingus pavyzdžius. Pirma kalbėsi- 
me apie nepaprastai išgarsėjusią Charleso Moore'o „Italijos 
aikštę“ („Piazza d'Italia“), įrengtą 1977-1978 m. New Orlea- 
ne (2 pav.). Jencksas šį darbą pavadino tikrai „didžiu“ post- 
modernizmo „paminklu““, o Klotzas - „ko gero labiausiai 
pasisekusiu postmoderniosios statybos pavyzdžiu““*. Moo- 
re'as norėjo sukurti vietą, su kuria galėtų tapatintis daugiau- 
siai iš Italijos kilę gyventojai, taigi sukūrė scenarijų italų kil- 
mės amerikiečiams. Aikštė turi geografinių reminescencijų: 
jos profilį sudaro palaipsniui mažėjantis Italijos kontūras 
(„aulinis batas“) ir Sicilija, atliekanti aikštės centro vaidme- 
nį; šioje Viduržemio jūros idilėje nepamiršta ir Sardinija (bet 
to nepasakysi apie prancūziškąją Korsiką). Taigi gali apsvai- 
gęs iš laimės apvaikščioti tėvynę ir vos pirštų galiukus tesu- 
šlapęs „perbristi“ Viduržemio jūrą. Ir štai prasideda Italijos 
tapatybę rodančių kultūros ženklų paradas - tarsi lengvu 
žingsniu artėtų kulisai. Pirmiausia - tai visų įmanomų stilių 
kolonos, kai kurios iš iki šiol dar meno istorijai nežinomų si- 
stemų. Čia yra toskaninių, dorėninių, jonėninių, korintinių, 
kompozicinių kolonų, nepamiršta ir kilni Serlio forma, tiktai 
viskas stebėtinai transformuota: kolonų liemenys gali būti iš 
metalo su išilgomis išpjovomis, vienas gali apšviesti palai- 
minga šviesa, kitas - juosti šviečiantys neoniniai vamzdeliai 
(žiedo reminescencija), o pasinaudodamas Serlio idėjomis 
Moore'as sukuria ypatingą kolonų tipą: pro jas įeinama į 
delikatesų parduotuvę. Paskui debiutuoja „dušo kolonos“, . 
kurių kaneliūras formuoja vandens čiurkšlės, tekančios že- 
myn iš tūtų vainiko kapitelio. Pagaliau komiškais paversti 


" Ch. Jencks, Die Sprache der postmodernen Architektur, 133. 
“ H. Klotz, Moderne und Postmoderne, 137 (pav. 136-140). 

klasikiniai elementai pereina į trykštančio vandens meto- 
pas - todėl jos ir vadinamos „vetopomis“; ir jei galų gale 
dar architekto kaukė spjaudo vandeniu, tai tegu nelaikoma 
blogu tonu, jei Žiūrovas pamano čia esant ne šventą ir net ne 
nusivadėjusį, o sintetinį vandenį. 

Šiame įrenginyje be jokios abejonės pasitelkta geografinė 
ir kultūrinė „tradicija“. Tačiau tai yra pavyzdinis atvejis, 
kaip „resemantizacija“, kuria remiamasi norint tokiomis at- 
gręžtimis įteisinti kovą prieš modernizmo diegiamą abstrak- 
ciją, iš tikrųjų gali virsti tikra desemantizacija. Į tradiciją čia 
žiūrima kaip į medžiagą, kurią galima formuoti kaip kam 
patinka, kuri neįstengia priešintis kičinimui. Semantiškai 
tradicija tėra tik kulisai ir architektūroje tesudaro vien kuli- 
sus. (Visa kompozicija tėra tik įmontuota į visai kitokios, aiš- 
kiai konvencionalios struktūros statybos kompleksą.) Italija 
ir jos klasikinė kultūra čia pasireiškia vien kaip holivudinė 
italianitū. Sulyginimas yra platus ir apgalvotas. Kompozici- 
jos bendras vardiklis - vartotojų pasaulis. Tradicija, kultūra, 
„genius loci“ laikomi prekybos namų mentaliteto reginiu, o 
visko išverčiamumas į vartotojų kalbą ir reginį sudaro links- 
mai cinišką visumos reminescenciją. 

Šiam ir panašiems atvejams visiškai tinka tai, ką Hork- 
heimeris ir Adorno yra nustatę jau prieš daugiau nei ketu- 
riasdešimt metų savo veikalo Švietimo dialektika skyriuje apie 
kultūros pramonę, - kad pramoga, kuri neleidžia reikštis 
prieštaroms, o viską tempia ant esamo standarto kurpalio, 
yra masių apgaulė". Pagrindinė klaida, postmodernizmo 
požiūriu, yra ta, kad viskas, kas skirtinga, svetima ir prie- 
šinga, turi paklusti vienam vieninteliam moduliui. (Dar 
prisideda ir tai, kad šį nykų modulį ir šiaip kone visur ap- 


" Plg. Max Horkheimer und Theodor W. Adorno, Dialektik der Aufklūrunę. 
Philosophische Fragmente, Frankfurt a. M., 1977, 108-150. 


206 


14. Daugiakalbiškumas 


tiksi.) Po tokia postmodernizmo priedanga išsigimsta post- 
modemizmo principas. Pliuralizmas nebe plėtojamas, 0 nai- 
kinamas. Jenckso kalbos apie „tikrai 'didį' postmodernizmo 
"paminklą" rodo jį naiviai ignoruojant savo paties kriterijus“. 
Apie keleriopą ar gal tik dvejopą kodavimą nebegali būti nė 
kalbos. Pliuralistinė tėra vien į akis krintanti paviršiaus regi- 
mybė, o tikrovė yra įsprausta į sintetikos monotoniją. 


14. Daugiakalbiškumas 


Visai kitas daugybingumo instrumentuotės tipas - dau- 
gybingumą pabrėžiantis, bet ne jį naikinantis - yra Jameso 
Stierlingo 1984 m. užbaigta Štutgarto naujoji valstybinė 
galerija (3 pav.). Šis „architektūrinis peizažas“ nėra nusižiū- 
rėtas iš Disneilendo, o sudaro kompleksinę struktūrą. Stir- 
lingas kalba labai įvairiomis architektūros kalbomis (ne 
tik jų elementais). Jo statinys - akivaizdžiai daugiakalbis. 
Tai klasikinė muziejų statybos kalba, tinkanti ir rotondai, 
kuri čia, aišku, yra atvira. Tai kilni modernizmo kalba, 
„Curtain wall“, tačiau - realizuota medžiagoje, vadinasi, 
nuožulni, banguota, suskaidyta pakopomis ir padalyta į 
sekcijas medinėmis vertikalėmis. Tai dalykinė moderniz- 
mo kalba, bet apsiriboja valdybos pastatu. Tai popkultū- 
ros kalba, bet naudojama tik judesio kryptims perteikti. 
Tai konstruktyvizmo kalba, tačiau, skeletiškai išsiskirdama 


* Daugių daugiausia Moore'o atveju turime „free style classicism“ („laisvo 
stiliaus klasicizmo“) versiją, kur Jencksas kadaise manė įžvelgiąs postmo- 
dernizmo konvergencijos pasireiškimą (plg.: Charles Jencks, „Introduc- 
tion“.- Post-Modern Classicism. The new Synthesis, Architectural Design, 
Heft 5/6, 1980, 4-20, čia 5). Šiame straipsnyje ne tik liaupsinamos Moorė'o 
sukurtos kolonos (8-10) - jomis netgi grindžiama „resemantizacijos“ pro- 
grama (6). Dabar Jencksas kalba santūriau. Ryškiausiu postmodernizmo 
pavyzdžiu nūnai jis linkęs laikyti statinį, kurį netrukus aptarsime. 

iš pastato, labiau linkusi į ornamentiškumą. Prisideda dar 
kai kurios architektūros istorijos užuominos - nuo Had- 
riano, Weinbrennerio ir Bonatzo iki Le Corbusier, Wrighto, 
Piano ir Rogerso. 

Čia iškyla du dalykai. Alternatyva Moore'o Italijos imi- 
tacijai Holivudo apdaru jokiu būdu nėra grynas istorizmas. 
Stirlingas neperima nė vienos turimos kalbos nieko nekeis- 
damas. Tradicijos transformacija yra būtina ir jo postmoder- 
nizmui. Tiktai Stirlingas transformuoja visai kitaip negu 
Moore'as. Šis viską pajungia vienam holivudinio kompona- 
vimo kodui. O Stirlingas neturi jokio superkodo: jis artiku- 
liuoja pavienių kalbų savybes. Rezultatas tas, kad šių kalbų 
specifika lieka atpažįstama - su savo tendencijomis, galimy- 
bėmis, sprendimais, konotacijomis, ribomis. Jo architektūra 
yra daugiakalbė tikra ir geriausia to žodžio prasme. Pliura- 
lizmas, sudarantis postmodernizmo pagrindą, čia pasireiš- 
kia kuo puikiausiai. (Moore'as, kuris visaip žaidžia daugy- 
bingumu norėdamas jam suteikti bendrą vartojimo formą, 
netrukus pasirodo esąs pseudopostmodernistas.) Pirmame 
šios knygos skyriuje jau minėjome, kas postmodemizmui 
svarbiausia: kad įvairios architektūros kalbos reikštųsi tikrai 
kaip kalbos, o ne kaip pakliuvo sudėliotos žodžių nuotrupos 
ir pakaitai. Specifinės logikos, vaizdingos tezės ir pasaulių 
projektai, susiję su kalbomis, turi būti matomi ir pradėti są- 
veikauti. Skirtybių dialogas, o ne monotoniškas kratinys yra 
sėkmingo postmodernizmo ženklas. 

Aiškumo dėlei reikia dar pabrėžti štai ką. Stilius yra šis 
tas daugiau negu stilius, o kalba - daugiau negu kalba. Abu 
įkūnija skirtingus gyvenimo būdus ir tikrovės projektus. 
Kaip tik tai stiliui ir kalbai sudaro keblumų ir apsunkina 
jų konkurenciją. Apie senesnių laikų architektūrą būdavo 
dažnai sakoma, kad, tarkim, vienuolynų statybos, nepa- 
žindamas tenykščio gyvenimo, kurio reikmėms tenkinti jie 

buvo statomi, vien estetiškai nesuprasi“. Nemažiau tai tinka 
ir vėlesnių laikų vienuolynams. Teisingas ir priešingas at- 
vejis, kai estetika gyvenimo būdą ne tik atspindi, bet ir gali 
jį formuoti. Iš viršaus atvira rotonda ir blokas su „curtain 
wall“ ne tik perteikia skirtingas estetikas, bet ir atskleidžia 
skirtingas socialines struktūras (centriškumas / sklaidumas), 
psichines dimensijas (kryptinga / atvira), natūralius santy- 
kius (integraciniai / distanciniai), racionalumo ir tikėjimo 
formas (pasakojimas, ciklika, meditacija, žiūrėjimas į viršų 
/ analizė, progresija, sąmonės blaivumas, dairymasis aplin- 
kui). Vien toks pasauliškumas suteikia gelmės iš pažiūros 
„tik“ estetinėms kalboms, o jų polemikos ir koegzistencijos 
problemai - tikro svorio. Estetikoje pagrindinę problemą ke- 
lia pliuralistine virtusi visuomenė. Todėl ir ieškant estetinių 
bei architektūrinių sprendimų iškyla pragmatinė visumos 
reikšmė. Ši analogija daro įdomią estetikos problematiką 
postmodemnizme. Stirlingo atveju yra aišku, kad ne tik 
kombinuojami stiliai, bet ir kuriami pasaulio projektų bei 
gyvenimo būdų santykiai. Kaip tik dėl šios patirties statinys 
atrodo lankytojui toks nepaprastas ir netikėtai patrauklus, o 
analizė - tokia reikšminga. 

Visai neketiname nutylėti, kad apie Stirlingo statinį visaip 
kalbėta ir kad žiūrint į jį kaip į muziejų kai kas atrodo ganėti- 
nai problemiška, o dar kai kas - pavyzdžiui, skulptūrų tera- 
sa - visai nevykusiai. Deramai įvertinti visą kompleksą - ne 
vien konstatuojant, bet ir argumentuojant, - prireiktų daug 
knygos puslapių. Šiame skyriuje aptariame tiktai principinį 
postmodernizmo aspektą - statinio daugiakalbiškumą. Šiuo | 
atžvilgiu Stirlingo statinį galima vadinti pavyzdiniu ir per- 
spektyviu. Kai kas čia įžvelgė tikro postmodernizmo prin- 
cipą ir panūdo peržiūrėti savo ankstesnius teiginius. Tačiau 


“ Plg.: Wolfgang Brauntels, Abendlūndische Klosterbaukunst, Kėln, *1978, 11. 


209 


POSTMODERNYBĖ VISIEMS: POSTMODERNIOJI ARCHITEKTURA 


daugiausia kritikuojamos tik instrumentuotės smulkmenos; 
svarbiausia yra tai, kad statinys išryškina principą, kuriam 
galima visiškai pritarti ir kuris vertas ateities. 


15. Sąsaja 


Tikro pliuralizmo architektūros, kokia postmodernizme 
turi būti ir kokią kuria Stirlingas, suprantama, vien todėl, 
kad ji išlaiko daugybingumą, negalima laikyti vykusia. Dar 
reikia spręsti problemą, kaip neneigiant daugybingumo 
galima siekti ir vienoviškumo. Viską verčiant į krūvą nieko 
neišeis. Skirtybės turi viena prie kitos derėti arba būti atitin- 
kamai susijusios. Kokios yra tos dermės sąlygos? 

Robertas Venturi, vienas iš postmoderniosios archi- 
tektūros protagonistų, šį klausimą iškėlė jau 1966 m. Jis 
pasisakė už „kompleksišką ir prieštaringą architektūrą ..., 
mintančią įvairia ir daugiareikšmiška šiuolaikinio gyveni- 
mo patirtimi““*. Paskutinėje savo manifesto pastraipoje jis 
teigė: „Tačiau kompleksiška ir prieštaringa architektūra turi 
ir ypatingą pareigą visumai ... Ji privalo veikiau realizuoti 
sunkiai įgyvendinamą vienovę įvairovėje negu būti lengvai 
reprodukuojama vienovė be įvairovės“ ?. 

Venturi'o žodžiai - tiesiai į Morre'o ausį! Šis problemą 
„išsprendė“ jos vengdamas, tuo, kad įvairovę suvienodino. 
Galima spėti, kad ši problema paskatino ir kai kuriuos kitus 
architektus mieliau kurti primityvų eklektinį kratinį ir pasi- 
duoti žodžių mišrainės nekriteriškumui negu stoti į kovą su 


"* Robert Venturi, Komplexitūt und Widerspruch in der Architektur, hrsg. von 
Heinrich Klotz, Braunschweig-Wiesbaden, 1978 (pirmas leidimas: New 
York, 1966), 23. 

2 Cit. veik., 24. 

tikro daugiakalbiškumo sunkumais. O kaip tuos sunkumus 
įveikti? Kaip tą problemą spręsti? Kaip daro Stirlingas? 

Stirlingui pasiseka išsaugoti skirtybes ir vis dėlto sukurti 
kontekstą: įvairias kalbas jis panaudoja taip, kad jos nebūtų 
bežadės, neutralios ir „nieko nesakančios“, o kalbėtų, ginčy- 
tųsi, bendrautų. Stirlingas inscenizuoja konfliktišką įvairių 
kalbų sandūrą: šios viena kitą komentuoja, prieštarauja, 
vertina kitaip, papildo - ir nė viena nešvenčia pergalės arba 
besąlygiškai nepriklauso visumai. Atsiranda kalbų dialo- 
gas - be metakalbos. 

Imkime, pavyzdžiui, pagrindinę pastato dalį - įėjimo 
zoną (4 pav.). Dvikalbiškumas čia matomas kaip ant delno: 
susiduria Schinkelio XIX a. muziejinė architektūra ir šiuo- 
laikiškas konstruktyvizmas. Abi šios architektūros kalbos 
vienodai svarbios. Tai, kad Schinkelis mėgo apvalias formas, 
akivaizdžiausiai atspindi Egipto architektūrą primenantis 
lenktas karnizas. Antra vertus, demonstratyviomis šiuolai- 
kinėmis konstrukcijomis pabrėžiamas konstruktyvizmas. 
Tačiau svarbiausia, kad abi paradigmos viena kitą komen- 
„tuoja ir kritikuoja: Schinkelio mėgstamas nepriklausomas 
substancialumas išryškina ir kontrastuoja su organiškai 
nepritampančia konstruktyvistine karkasine architektūra, 
kuri atrodo dirbtina, tyčinė ir kelia nemalonias voratinklio 
asociacijas. Nors šie akcentai anaiptol nedžiugina akies, bet 
juose neabejojamai glūdi kritinė tiesa. Ir priešingai: kritinį 
smūgį Schinkelio substancializmui suduoda funkciona- 
lizmas (nors Stirlingo simpatijos truputį vienpusiškai yra 
Schinkelio pusėje). Stiklo ir plieno konstrukcijos permato-. 
mumas kalba laisvės konotacijomis, priešingomis pilies, 
sakytume, kalėjimo įspūdžiui, kurį kelia Schinkelio blokas, 
o konstruktyvizmo išpažinimas, kaip matyti iš proporcijų 
kūrimo ir Schinkelio bloko, veikia sąžiningiau už mūro 
mitinimą. 

Greta daugia-kalbiškumo tai yra antra postmoderniai 
instrumentuoto daugybingumo sėkmės sąlyga: kad kalbos 
sueina į kontaktą, kad tarp jų kyla ginčas, kuris, prasidėjęs 
ko nors išryškinimu, perkėlimu ir sustiprinimu, gali virsti 
kolizija, kritika ir neigimu. Kalbos bendrauja, ir jos išsiverčia 
be jokios metakalbos, net nekyla minties, kad išvis jos reikė- 
tų. Kad įvairūs kodai galėtų funkcionuoti kaip kalbos, turi 
ganėtinai dažnai reikštis savarankiškai, - tuo pasisakoma 
prieš žodžių nuotrupų ir dalinių citatų maišymą, kuris su- 
kuria ne semantinę įvairovę, o tik išverda semantinę košę, ir 
tariamas daugybingumas uždūsta indiferentiškume; antra, 
įvairūs kodai turi būti taip susiję tarp savęs, kad kiltų ginčas, 
aiškinimasis, skverbimasis į vienas kitą, ir jie nebūtų slopi- 
nami - tuo pasisakoma, aišku, prieš tariamą dekoratyvumą, 
kuris semantiškai tėra beprasmis įvairovės rinkinys. Reikia 
išsiaiškinti, kokios kalbos geba būti aktyvios sugyvendamos 
ir priešindamosis viena kitai. Stirlingo pavyzdys rodo, kad 
konstruktyvistinė architektūra jau iš prigimties yra kontra- 
tezė architektūriniam substancializmui, tad šiuo atveju iš- 
tariama istoriškai motyvuota antitezė. Suprantama, istoriš- 
kumas nėra tokios kalbinės interakcijos sąlyga, antra vertus, 
jis neduoda ir jokių garantijų. Formuluoti galima sėkmės 
sąlygas, o faktinę sėkmę kiekvienu atveju būtina atrasti ir 
įvertinti. 

Savaime suprantama, kad postmodernusis daugybinis 
kodavimas nebūtinai turi būti toks aiškus, beveik vadovė- 
liškas, koks jis yra Stirlingo atveju (kur kiekvieną pedantiš- 
kumo apraišką bandoma pridengti ironija). Apie daug kartų 
aptartą Holleino tipologiją dar kalbėsime paskui. Taip pat ir 
siauriau suprasta kalbinė vienalytiškumo raiška - kaipją nu- 
sako „kodavimo“ terminas - visai nėra privaloma. Jau pats 
skirtingų erdvių (kurios formuojamos ne tik vienos vienin- 
telės sistemos pagrindu atsižvelgiant į specifines funkcijas) 

kūrimas laikytinas tipišku postmodernizmu. Ypač tai tinka 
tiems atvejams, kai vienas kitą persmelkia skirtingi erdvės 
tipai. Nors čia kalbame apie - siauriau suprantamus - „ko- 
davimą“ ir „daugiakalbiškumą“, vis tiek reikia turėti galvo- 
je ir tokius platesnio masto atvejus. Postmodernizmo esama 
visur, kur įvairovė nėra nei sistemos atmata, nei grynas jos 
pridurkas, kur ji yra esminga kuriamam kompleksui ir jo 
suvokimui. 

Postmoderni yra ne ramiai ir taikiai sugyvenančių skir- 
tybių įvairovė, o pretenzinga, įtampos ir galynėjimosi ku- 
pina, nervus dirginanti visuma. Postmodernybės esmę čia 
atskleidžia ne eklektiška dėlionė ir ne savavališka deforma- 
cija - kad ir kaip jos būtų paplitusios, - o skirtingų modelių 
konfliktuojanti kombinacija, kur ne;manoma vieną modelį 
atmesti, kitą suvisuotinti, vieną išsaugoti ir nesukelti kito 
protesto. Kiekvienas architektūros diskursą pranokstantis 
žvilgsnis į bendrą postmodernizmo situaciją - o taip žvelgti, 
kad būtų pašalinti atskirų sričių vienpusiškumai, mes labai 
patariame - įtikina, kad toks suaktualintas, nervus dirgi- 
nančius derinius panaudojantis pliuralizmas postmoder- 
nizmui yra būtinas. Šitą tipą galima pavadinti agonalistiniu 
kompleksiškumu. Jis suteikia postmodermnizmui vaizdą. Jis 
rodo tą sąsajos rūšį, kuriai - šiapus geidaujamo vienovišku- 
mo - postmodernizmas teikia pirmenybę. 


16. Sunkoka visuma 


Daugelis tuo apibūdinimu nebus patenkinti. Jie vėl kels 
vienovės klausimą. Juk prieštaringas kalbų dialogas negali 
būti paskutinis žodis, - sako jie. Anapus daugybingumo vis 
dėlto turi dar būti vienovė. Sudėtinga struktūra paverstas 
chaosas arba tikra vienovė - štai alternatyva. 

Kaip tik šį klausimą apie chaoso sustruktūrinimą ir 
bendro vardiklio visiems priekaištams suradimą reikia dar 
kartą išsamiai nušviesti. Ir vėl būtina cituoti Venturi. Savo 
manifesto pabaigoje jis kalbėjo ne vien apie postmodernio- 
sios architektūros pareigą visumai, bet ir aptarė šį klausimą 
atskirame knygos skyriuje““. Venturi patikslina, kad kalba 
apie „pareigą sunkokai visumai“. Jis turi galvoje ne įprastą, o 
„Sudėtingos visumos“ tipą. Aišku jam yra viena - visumos 
nevalia kurti paprastinant. Jis nesutinka, kad už visumą 
nebūtų mokama „kompleksiškumo atsisakymo kaina“, jis 
žvelgia plačiau - kad būtų siekiama „sudėtingo“ arba net 
„nekonsistentiško“ įvairovės elementų santykio ir netgi tie- 
siog nepataria atmesti to, kas „neišpręsta“*!. Venturi mano 
galįs pareikšti, jog „tikrai daugiasluoksnėje statyboje ... akis, 
ieškodama visumos vienovės, nenori būti pernelyg lengvai 
patenkinama“““. 

Su šiuo įdomiu pageidavimu visumai, mėginant ją vaiz- 
duoti kaip nesusijusią su substancijos ir uždarumo įnoriais, 
nesutinka Jencksas, daug atviriau pasisakantis už visumą 
ir jos vienovę. Jencksas kalba apie „retorinės visumos“ kū- 
rimą, apie „įtikinamą socialinį arba metafizinį turinį“?, ir 
postmodernizmą sieja su „visiems bendra simboline tokio 
pobūdžio tvarka, kokią kuria religija'**. Jenckso nepatenkin- 
tų Venturi 'o sudėtinga ir netgi nekonsistentiška visuma. Tie- 
sa, jis pats dar negali apibūdinti, kaip būtų galima realizuoti 


“ Cit. veik., 136-161. 

* Cit. veik., 136, 158, 161. „Šiaip ar taip, įsipareigojimas sunkokai visumai 
nėra pretekstas įvairovės architektūroje atmesti tai, kas dar neišspręsta.“ 
(158) 

82 Cit. veik., 161. 

“ Charles Jencks, Die Sprache der postmodernen Architektur, 146. 


* Charles Jencks, „Post-Modern und Spat-Modern. Einige grundlegende 
Definitionen“. - Moderne oder Postmoderne? Zur Signatur dės gegenwūrtigen 

jo pageidaujamą vienovę, tačiau intencijų plotmėje priešin- 
gumas Venturi'ui yra aiškus ir didelis: Venturi nori atviros, 
o Jencksas - suprantamos vienovės. Šis priešingumas todėl 
toks įdomus, kad prie jo, kaip jau minėjome, vis grįžtama ir 
kitose srityse vykstančiose diskusijose apie postmodernybę. 
Radikalus daugybingumas prieš naują vienovę - štai ta pa- 
grindinė priešprieša postmodernybės spektre. Šiuo klausi- 
mu yra užčiuopiamas visos diskusijos nervas - paliečiamos 
ne tik vizijos, bet ir kyla antipatijos. 


17. Pirmosios pakopos 


Skirtingų architektūros kalbų kombinavimas turi senas 
tradicijas. Todėl, norėdamas išryškinti postmodernizmo 
situacijos ir vienovės problemos specifiką, pateiksiu porą 
pavyzdžių iš istorijos. 

Romėnų architektūroje imta derinti savą ir graikų ar- 
chitektūros kalbas. Specifinė romėnų forma, arkada (mūro 
siena su pusapvalėmis arkomis), papildyta pavyzdine grai- 
kų architektūros formule - kolonada (kolonų eile su per- 
denginiais). Tokiu būdu atsirandantis motyvas, pirmą kartą 
panaudotas statant Romos valstybės archyvą - tabuliariją, 
vadinamas tabuliarijo motyvu arba - kadangi paskui buvo 
pritaikytas ir Koliziejaus bei Marcelo teatro architektūro- 


Zeitalters, hrsg. von Peter Koslowski, Robert Spaemann, Reinhard Low, 
Weinheim, 1986, 205-235, čia 235. Antra vertus, Jencksas, kalbėdamas 
ne apie pageidavimus ateičiai, o mėgindamas pateikti postmodernizmo 
analizę, pasirodo esąs tikras dialektinės reikšmės teorijos, artimos Ventu- 
ri'o ir Stirlingo pažiūroms ir statiniams, išpažinėjas: „Reikšmė pasireiškia 
per sistemoje glūdinčias priešingybes, erdvės dialektiką arba laiko apra- 
šymą.“(Die Sprache der postmodernen Architektur, 106) Radikalus postmo- 
dernizmas yra „ir kontekstiškas, ir dialektiškas tuo, kad mėgina sukelti 
diskusiją tarp skirtingų ir dažnai priešingo skonio kultūrų.“ (132) 

je, - teatro motyvu. (Ši graikų ir romėnų kultūros sąsajas ir 
jungtis išreiškianti forma vėliau buvo plačiai naudojama re- 
nesanso klestėjimo laikais kaip aukštasis stilius: taip Romoje 
statė, pavyzdžiui, Bramante, o Venecijoje - Sansovino.) Šio 
motyvo prasmė aiški - romėnų kultūra perima graikiškąją 
ir ją tęsia. Įdomus jų santykis: romėniškasis elementas yra 
pagrindinis, o graikiškasis - papildomas. Romėnų archi- 
tektūra jima graikiškąją. Galima būtų kalbėti ir apie pasi- 
savinimą bei pasiglemžimą. Šiaip ar taip, įvyksta integracija. 
Net iš pirmo žvilgsnio matyti, kad tarp abiejų architektūros 
kalbų čia nesama priešpriešos — tik papildymas ir vienovė. 
Formų proporcijos suderintos ir pritampa viena prie kitos. 
Nekyla abejonių, kad norėta vienovės ir ji įgyvendinta. Tai 
padaryta taip vykusiai, kad nespecialistui viskas atrodys 
savaime suprantama, o kad čia esama komponavimo, turi 
būti paaiškinta. 

Antras pavyzdys visai kitoks. Jis ne tik laiko požiūriu, 
bet ir struktūriškai artimesnis postmodernizmui. Turime 
galvoje Johanno Bernhardo Fischerio von Erlacho supro- 
jektuotą Šv. Karlo bažnyčią Vienoje, pastatytą 1716-1725 m., 
pašventintą 1737 m. Pradinę situaciją Fischeris turėjo pa- 
našią kaip ir postmodernizmo architektai. Architektūrinis 
praeities fonas toks: šimtas metų po Hegelio diagnozės, kad 
dabar „viskuo laisvai disponuojama“, šimtas penkiasdešimt 
metų iki prasidedant tikrajam istorizmui ir du šimtai pen- 
kiasdešimt metų iki postmodernistinės architektūros — tuo 
paskui buvo galima disponuoti. Fischeris, 1721 m. išleis- 
damas veikalą Architektūros istorijos projektas („Entwurf 
einer historischen Architektur“), pateikė pirmą pasaulinės 
architektūros istoriją, kurią pradėjo Saliamono šventykla ir 
Septyniais pasaulio stebuklais, atspindėjo romėnų, arabų, 
kinų ir japonų architektūras, ir veikalą baigė savo paties 
statiniais, kurių viršūnę sudaro kaip tik Šv. Karlo bažnyčia. 

Veikalo pratarmėje Fischeris sako, kad istorinė žiūra turinti 
„Skatinti menininkų išradingumą“, bet geriausias to pavyz- 
dys yra jo Šv. Karlo bažnyčia. Ji akivaizdžiausiai eklektiška. 
Tuo gimininga kai kuriems postmodernizmo statiniams. 

Šį eklektizmą trumpai apibūdinsime: kupolo ir tambūro 
ovalas - Romos architektūrą primenantis elementas - kom- 
ponuojamas su graikų šventykloms būdingu vestibiuliu. Šo- 
nuose - du iš prancūzų architektūros nusižiūrėti bokštiniai 
paviljonai, tarp kurių iškyla dvi didžiulės kolonos - Salia- 
mono šventyklos Jeruzalėje ir Konstantinopolio šv. Sofijos 
soboro (Hagia Sophia) užuomina. Be to, kai kurie iš šių ele- 
mentų turi keletą sąsajų. Pavyzdžiui, paviljonai - nuoroda 
į Mansarto suprojektuotą Minoritų bažnyčią Paryžiuje ir 
Bernini'o Šv. Petro katedros Romoje projektą; vestibiulis ne 
tik kelia graikiškas reminiscencijas, bet ir savo specifine for- 
ma primena senovės Romą - Junonos šventyklą ir Panteono 
vestibiulį; tokių architektūros istorijos sąsajų dar padaugėja, 
kai įskaičiuojami ikonografiniai ir semantiniai komponen- 
tai. Pavyzdžiui, didžiosios kolonos turi ne tik Saliamono 
šventyklos, Bizantijos, bet ir Romos, Barromini'o stiliaus bei 
imperijos laikų užuominų. 

Ne tik eklektizmu, bet ir pirmiausia bendru vaizdu 
Šv. Karlo bažnyčios fasadas turi aiškių giminingumo su 
postmodernizmu požymių. Čia svarbi eklektizmo instru- 
mentuotė. Kompozicija yra ne tik įvairialypė, bet ir be galo 
skirtinga, apskritai netramdoma - kaip tik tai yra postmo- 
derniosios architektūros pageidavimas bei bruožas. Neįsten- 
giama sutelkti elementų į vieną vienintelę integralią žiūrą. 
Ypač tai pasakytina apie didžiąsias kolonas, kurios apačioje 
įsilieja į kompleksą, o viršuje yra visai autonomiškos ir nuo- 
lat trikdo bendrą vaizdą. Tai jos daro taip veiksmingai todėl, 
kad atlikdamos lankstų funkciją kartu atlieka ir svarbiausių 
fasado atramos taškų, ir dramatiškų akcentų vaidmenį. 

Visada buvo jaučiama, kad bažnyčios kompozicija yra 
nesintetiška, o dvilypė ir ne itin maloni akiai. Šie neviena- 
lytiškumo, nerimasties ir galbūt virtualios vienovės bruožai 
anksčiau buvo apibūdinti kaip keisti ir keliantys abejonių, 
kitaip sakant, priskirti neigiamybėms. Tais laikais, kai reika- 
lauta vienovės, tokie ir panašūs dalykai palietė to meto psi- 
chinę substanciją. Pirmas, kuris - tam tikra prasme dar prieš 
postmodernizmą - mėgino atleisti tą Šv. Karlo bažnyčiai 
primestą nesėkmės arba nepakankamumo nuodėmę, buvo 
Hansas Sedlmayras. Tačiau jis tai darė ne stengdamasis 
pasigendamą vienovę kaip nors įrodyti, o jaučiamą nevie- 
nalytiškumą suvokti ir įteisinti kaip kompleksišką reiškinį. 
Sedlmayras sako, kad modernizmas klaidingai mano, jei 
šitą regimąją pusę supranta kaip vieno vienintelio statinio 
išorę — ją reikia suvokti veikiau kaip „skirtingų pirminių 
formų ir skirtingų statybos būdų (modi) įkūnijimą“, kaip 
„novum theatrum architecturae““?. Jis aiškiai parodo, kad 
apžiūrinėjant fasadą nuolat rungiasi du žiūros būdai, iš ku- 
rių kiekvienas yra dvejopas ir kontrapunktiškai kryžiuojasi. 
Negalima šio fasado suvokti kaip vientiso — čia reikia nuolat 
kaitalioti abu, vienas nuo kito iš dalies priklausomus, žiūros 
būdus. 

Vienovė čia pasidarė, švelniai tariant, kur kas sunkesnė. 
Ji pranoko klasikines formas. Tai davė pagrindą istorinio 
pobūdžio nepatogumams; tuo paaiškinami daugelio meno 
istorikų atkaklūs mėginimai bent jau literatūriškai apra- 
šyti ir atskleisti vienovę, kuri, nors ir nematoma, bet vis 
dėlto - taip jie mano - turi egzistuoti, nes tai juk didžio 
architekto didis kūrinys; štai kodėl dar ir dabar kai kurie 
stebėtojai patiria prieštaringus jausmus. Vienovės įvairovė- 


* Hans Sedlmayr, „Die Schauseite der Karlskirche in Wien“. - H. Sedlmayr, 
Epochen und Werke, Bd. 2, Mittenwald, 1977, 174—-187, čia 181. 

je nebeveikia dermės ir kanoniškos orkestruotės modeliai. 
Pagrindinis fasado daromas poveikis yra ne eklektizmas, o 
tiesioginės vienovės atsisakymas. Ji egzistuoja virtualiai. Bet 
koks mėginimas ją pateikti pasmerktas žlugti. Fasade daug 
neišmatuojamumų (palyginkime, pavyzdžiui, tuos įstabius 
masto ir būdo šuolius nuo milžiniškų kolonų su masyvio- 
mis bazėmis prie portikų degtukinės architektūros). Ypatin- 
gas bruožas čia yra tas, kuris šios bažnyčios fasadą artina 
prie postmodernizmo““. Kaip ankstyvas atvirosios vienovės 
dokumentas Šv. Karlo bažnyčios fasadas laikytinas postmo- 
dernizmo prototipu. 

Tiesa, tokį neišmatuojamumą kai kas jau seniai buvo 
suvokęs kaip meno gyvavimo tiesą ir eliksyrą. Pavyzdžiui, 
Goethe į priekaištus dėl kai kurių „Fausto“ dalių nedermės 
yra pasakęs, kad kaip tik tokia, kaip ne-visuma, ši poezija 
yra teisinga ir jaudinanti. Tokia yra jos problemų struktūra, 
taigi ir tikro gyvenimo struktūra: sprendimas neduodamas. 

Dvidešimtame amžiuje, kai pagrindinė epochos moksli- 
nio žinojimo kryptis atmetė visuotinybės iliuziją ir pasiūlė 
pereiti prie baigtinumo, ši patirties situacija pasidarė visuo- 
tinė. Apie tai kalbėjome praeitame skyriuje. Įdomu, kad ir 
Robertas Venturi savo manifeste remiasi tuo pačiu paste- 
bėjimu. Savo meto architektūrą jis laiko atsiliekančia nuo 
šimtmečio sąmonės, ir tai atskleidžia Gėodelio pavyzdžiu: 
kai šis seniai buvo pademonstravęs paskutinę inkonsisten- 
ciją, architektūra vis dar tebekovojo už visuotinį skaidrumą 
ir vienovės dogmatizmą“. Toliau Venturi remiasi Josefu 


8 Skirtumą, jei lyginsime su tikra postmodernizmo architektūra, sudaro 
tai, kad Fischeris pavyzdinius skirtingų architektūros sistemų elementus 
jungia eklektiškai, o postmodernizmo architektūra priešpriešina įvairias 
architektūros kalbas. 

Š7 Venturi, Komplexitūat und Widerspruch in der Architektur, 23. 

Albersu, konkrečiai - jo „tapybos paradoksiškumo api- 
brėžimu“*ė. Problema - ta pati. Venturi turi galvoje Alberso 
„Struktūrines konsteliacijas“, kurios sudarytos taip, kad 
nors linijos absoliučiai vienareikšmės, negalima viso pieši- 
nio suvokti kaip vieną vienintelę interpretaciją: tam tikruose 
taškuose tenka peršokti prie priešingos interpretacijos, kuri 
vėl savo ruožtu tėra tik dalinė ir nelemia visumos suprati- 
mo**. Tokius reiškinius Venturi turi galvoje, kai kalba apie 
„Sunkoką visumą“. 


18. Atviroji vienovė 


Šiuose architektūros keliamuose klausimuose atsispindi 
ir filosofiniai. Architektūros tematika reikšminga ne tik sau 
pačiai. 

Postmodernizmo nuostata - ne visumos problemos igno- 
ravimas, o specifiškas jos apibūdinimas: visumos, totalumo 
neįmanoma pavaizduoti, neįmanoma teigiamai įdiegti. 
Visuma turi likti atvira - ne iš aplaidumo, o todėl, kad tai 
yra vienintelis tinkamas būdas tikrai atsižvelgti į jos reika- 
lavimus. Diegiama visuma būtų užvaldyta visuma ir suab- 
soliutintas dalinumas. Visumos neaprėpsi - tai pagrindinis 
šio šimtmečio pretenzingo mokslo ir meno užmojis, visumą 
užvaldyti reikštų ne ką kita, kaip totalizmą - tai politinis šio 
amžiaus patyrimas. Čia neišvengiamai suabsoliutinamas 
dalinumas - to moko kiekviena šio reiškinio analizė. Ir 
priešingai: tai, kas gali atrodyti kaip visumos atsižadėjimas 
(ir dėl to yra peikiama), tėra vienintelis teisingas būdas į ją 


$8 Ten pat. 
* Plg., pavyzdžiui, pav. 1 veikale Arbeiter diskutieren moderne Kunst. Seminare 
im Bayerwerk Leverkusen, hrsg. von Max Imdahl, Berlin, 1982, 13. 

atsižvelgti. Alternatyvos reiškia arba ignoravimą, arba tota- 
lizmą. 

Tikrai postmodernia šio problemos plėtojimo ir šios sąvo- 
kos prasme galima laikyti tokią daugybingumo instrumen- 
tuotę, kuri nors ir duoda pagrindą į visumą nukreiptiems 
siūlymams, užuominoms, būdams rastis, bet nenustato ga- 
lutinės visumos formos. Tai puikiai įrodo Richardo Meierio 
suprojektuotas Frankfurto muziejaus pastatas (1979-1985; 5 
pav.), kurio fasado uždarumas yra virtualus. Tiesa, stebėtojo 
akis daug ką papildo ir daro tai ne kaip pakliuvo, o remda- 
masi tam tikromis nuorodomis, tačiau apskritai „blokas“ 
lieka atviras. 

Antra vertus, esama pavojaus iš viso atsižadėti visumos 
problematikos ir pereiti prie madingos beatodairos, kuri 
paskui labai greitai nuveda prie kitos vienovės formos - in- 
diferentiškumo. Siūloma tarpinė padėtis: daugį saistyti taip, 
kad prasidėtų komutacijos procesai ir dialogai, tačiau vėlgi 
taip, kad šio bendravimo neužsmaugtų galutinis vienovės 
reikalavimas. 

Aišku, dėl to bus dar ilgai ginčijamasi. Tą žino kiekvie- 
nas, kuris laikosi šios naujos vienovės sampratos - ne tik 
iš patirties, bet ir todėl, kad suvokia priešingą struktūros 
ir motyvų poziciją. Vienovės bičiuliai (filomonai) nuolat 
reikalaus substancinės formos, pritars, žinoma, tai, kuri yra 
darni, tačiau niekuomet nesitenkins atvirąja. Šioji iš tikrųjų 
įžūliai reikalaus — ir tą jie puikiai jaučia — principinio po- 
kyčio. Jie, ko gero, net supras, kad geidžiama substancinė 
vienovė gali būti tik specifiška, bet niekada - vienoviška; jie - 
galbūt jaus jos atvirkščiąją pusę, akibrokštus, ir tam tikromis 
aplinkybėmis pripažins, kad universalumo suteikimas dali- 
numui yra tironijos įrankis. Tačiau tai - supratimo dalykas, 
ir jis iš pradžių neturi padarinių, nes vienovė pirmiausia 
yra ne supratimo koreliatas, o noro objektas. Vienovė - tai 

vienas iš esmingiausių identifikatorių; kai nuo viso to ima 
svaigti galva, širdis dar ilgai tvirtai jo laikosi; čia akis į akį 
susiduriama su pagrindine valia. 

O pažiūrėjus priešingai, tai reiškia: abejojimas tokia 
vienove suvokiamas kaip grėsmė, kelia baimę ir agresiją. 
Jei širdyje nesi filosofas, kūnu ir siela atsidavęs mąstymui, 
ir nebijai tikrindamas įsitikinimą išsiaiškinti, kad šis yra 
klaidingas, o džiaugiesi radęs tiesą ir gali ją priimti, taigi, jei 
esi toks, vadinasi, tikriausiai galėsi būti išprovokuotas kaip 
filomonas, bet vargu ar sugebėsi pasimokyti. 

Tada lieka tik vizija. Vienovės bičiuliui daugybingumas 
nėra vizija, o reiškia jos atsižadėjimą (jos, vienintelės, kurią 
pažįsta ir pripažįsta). Daugybingumo bičiulis padėtį mato 
kitokią. Jam taip pat nesvetima vienovės vizija, tiksliau sa- 
kant, jam žinoma daug vienovės vizijų; kaip tik tai ir sudaro 
jo daugybingumo vizijos motyvą. Teoriškai kalbant, dau- 
gybingumas turi tam tikrą pirmenybę: jei teisėta yra ne tik 
vienovės vizija, jei ir daugybingumas gali būti vizija, tai iš 
esmės jau pripažįstamas daugybingumas - vienovės ir dau- 
gybingumo plotmės. Tačiau lemiama, ko gero, yra praktinė 
to dalyko pusė - suvokimas, kad daugybingumas gali būti 
aukščiausio rango vizija. Taip kaip esama bukos karingos 
vienovės, taip egzistuoja ir paviršutiniškas bei beatodai- 
riškas daugybingumas. O neigiamos formos juk neatmeta 
paties principo. Daugybingumas, kaip įvairių pagrindinių 
galimybių (turinčių vienovės bruožų) pliuralizmas, siekia 
aukštesnio Žmonijos supratimo už uniformizmo įsivaizda- 
vimą, kuris neprieštarauja įvairumui tik kaip variantui ir 
laikinai regimybei. Daugybingumas visur egzistuoja ne tik 
faktiškai: kaip susiformavęs reiškinys jis sutapo su tikros, 
turiningos laisvės vizija. Vienas iš daugybingumo skirtumų 
nuo vienovės vizijų yra tas, kad daugybingumas pasirengęs 

labiau pripažinti ir skatinti, o vienovės vizijos - nurodinėti ir 
struktūrinti. Pagrindinė žiūra skiriasi: daugybingumas pa- 
sitiki tikrove, vienovės vizijos tikrove nepasitiki. Kai kurie 
linkę vieną pripažinti esant „konservatyvų“, o kitą - „pro- 
gresyvų“. Tačiau jie neturėtų išleisti iš akių, kad šitas „kon- 
servatizmas“ nori ne tiek išsaugoti, kiek plėtoti, o „progre- 
sizmas“ nuolat virsta regresizmu. 

Postmodernybė — taip pat ir postmodernioji architek- 
tūra - prasideda daugybingumo pripažinimu. Tas, kuris 
tiki paprastu unifikavimu, negali vadintis postmodernistu. 
Skatinamosios formos veikia visiškai atvirai: jos nesigaili 
prarastos vienovės, jos remiasi kitu pagrindu. Pirmame šios 
knygos skyriuje parodėme, kad postmodernybė prasideda 
tada, kai įveikiamas liūdesys dėl prarastos vienovės, kai 
suvokiama teigiama šios netekties pusė ir ji imama plėtoti, 
kitaip sakant, kai išvaduojamas daugybingumas. Taigi tas, 
kuris, kaip Jencksas, vis tiek dar turi vilties jau pripažintą 
daugybingumą sutelkti į aiškią vienovę, yra, reikia pripažin- 
ti, smarkiai pažengęs, tačiau nepakankamai. Tas, kuris stoja 
už atvirą vienovę ir tvirtai to principo laikosi, yra pažengęs 
toliau. Minimali postmodernybės sąlyga - daugybingumas. 
Atviroji vienovė tik puošia jo herbą. 


19. Daugybingumo tipologija: Ungersas, 
Stirlingas, Holleinas 


Baigdamas šį skyrių, pateiksiu tris tipiškus atvejus, kaip 
gali reikštis postmodernusis daugybingumas. Pavyzdžiai 
imami iš architektūros, tačiau jie tinka visam spektrui. Jie 
turi ir filosofinį aspektą - čia esama skirtingų proto formų 
santykio problemos. Šiems trims tipams atstovauja Unger- 
so, Stirlingo ir Holleino vardai. 

Oswaldo Metthiaso Ungerso atveju turime monadinį tipą. 
Vienoje turiningoje polemikoje su Moore'u Ungersas rėmėsi 
Berlyno klasicizmo architektų pavyzdžiu ir jų darbų povei- 
kiu Havelio kraštovaizdžiui“. Moore'as pramaišiui kompo- 
nuoja vienas su kitu nederančius elementus, o šie architektai 
tvirtai laikėsi tipologinės ir morfologinės žiūros ir pavienius 
ansamblius kūrė perimdami grynai antikinius tipus. Daugy- 
bingumą ir perėjimus pastebi tik žiūrovas, o patys pastatai 
yra tipologiniai individai, monados. 

Projektuodamas savuosius statinius, Ungersas laikosi 
monadinio principo. Jo darbai yra ne istoriški, o postmoder- 
nūs todėl, kad minėtas principas išplėtojamas iki dimensijų, 
kuriomis siekiama dirginti. Tai krinta į akis kiekvienam, 
kuris apžiūri jo Frankfurto architektūros muziejų (6 pav.). 
Atvira erdvė perinterpretuojama į uždarą, šachta - į stulpą, 
išorė - į vidų. Kartojimas, reduplikacija ir inversija kuria da- 
rinį, kuris kelia pribloškiantį įspūdį; ir tas įspūdis juo labiau 
įsirėžia dėl to, kad statinys suskaidytas visai racionaliai. 
Postmodernistinis šokiravimas, dvejinimas ir neaiškumas 
čia kyla - kaip reikalauja minėtasis „monadiškumas“ - vie- 
no vienintelio principo pagrindu. 

Jamesas Stirlingas, apie kurį jau išsamiai kalbėjome, 
yra visai kito, kontroversinio, daugybingumo instrumen- 
tavimo tipo atstovas. Jo daugybingumas - raiškiausias, o 
vienoviškumo procesai - dialogiški arba kovingi. Ungersas 
kuria daugybingumą ir šokiruoja vieno vienintelio modelio 
pagrindu, Stirlingas remiasi daugeliu modelių ir architek- 
tūros kalboms sudaro galimybę pakaitomis dirginti žiūrovo 
emocijas. 


0 „Uber Typus und Ort“.- KunsHforum Internabional, Bd. 69, 1984, 32-36. Po- 
kalbio su Oswaldu Matthiasu Ungersu protokolas. 

Hansas Holleinas leidžia kalboms persmelkti vienai kitą 
ir įgyti kitas reikšmes, jis kalbas sieja, bet nekuria vienovės; 
taip randasi erdvės, kurios kelia įtampą ir šokiruoja, bet 
tos įtampos pavienių aspektų negalima taip paprastai 
įvardyti kaip nagrinėjant Stirlingo statinius. Tie bruožai 
sąmoningai padaryti aptakūs. Mėnchengladbacho muzie- 
jaus pastate tai matyti daugelyje vietų. Pirma, įprastinės 
dėžutės pavidalo erdvės čia yra ne uždaros, o atviros; 
antra, jose stūksančios atramos sudaro atskirą struktūrą, 
kuri nesiderina su sienų struktūra; ir, trečia, neoniniai 
šviestuvai lubose vėlgi yra orientavimosi modelis, kuris 
iš dalies atitinka pirminį modelį, iš dalies su juo konfron- 
tuoja. Arba, pavyzdžiui, kita erdvė: lubų atžvilgiu ji pada- 
ryta išcentrinė, tačiau įgaubta siena kartu yra ir įcentrinis 
elementas (7 pav.). 

Ungerso kūryba - monadiška, Stirlingo - kontroversiška, 
Holleino - aptaki?'. Ungersas remiasi vienu modeliu, Stirlin- 
gas - keliais, o Holleinas iš karto pradeda nuo kompleksinių 
formų ir komponuoja sklandžios kombinatorikos principu. 
Įvairovės jis nekuria, kaip Ungersas, ir nedemonstruoja, 
kaip Stirlingas, - ji iš pat pradžių implikuojama. Ja rem- 
damasis ir ją formuodamas, Holleinas sukuria naujas 
konsteliacijas. 

Ungersas yra santūrus, Stirlingas - drastiškas, Hollei- 
nas - rafinuotas. Nesvarbu, ar iš paprasta kuriama kom- 
pleksiška, iš heterogeniška - kombinuota, ar gimsta aptakių 
formų daugiamatiškumas, - nė vienos iš šių prototipiškų 
architektūrų neįmanoma suvokti vien deduktyviai ar in- 
duktyviai. Šokiravimas - tai tik minimumas, daugybingu- 


*! Tai atitinka ir anksčiau minėtą būdą, kaip Holleinas priima tradiciją: ne 
eksplicitiškai, o implicitiškai, ne demonstruodamas, o perinterpretuoda- 
mas, ne kurdamas kontrastus, o komponuodamas aptakiai. 

mas - esmė, kompleksiškumas - eliksyras. Niekur čia nėra 
aiškios visumos. Tačiau esama paprastesnių, agresyvesnių 
ir rafinuotesnių sprendimų. Kiekvienas iš jų reikalauja, kad 
žvilgsnis fiksuotų kaitą ir perėjimus. Suvokimo terpę sudaro 
ne paskirumas ir ne akivaizdi visuma, o perėjimai. Daugy- 
bingumas atsiskleidžia perėjimuose, o jie sudaro postmo- 
derniosios patirties terpę. 


20. Postmodernizmas — nuo kokio 
modernizmo jis skiriasi? 


Galiausiai reikia atsakyti į klausimą, kurį tinkamiausia 
kelti skyriaus pabaigoje: kiek šitas architektūros postmo- 
dernizmas yra postmodernus, kitaip sakant, nuo kokio 
modernizmo jis skiriasi? Šis klausimas iš tikrųjų nebėra ir 
klausimas, nes išsamiai buvo parodyta, kad toji architektūra 
skiriasi, aišku, nuo XX a. modernizmo ir ypač nuo funkcio- 
nalizmo bei tarptautinio stiliaus. Tai, žinoma, prieštarauja 
bendrajai tezei, pasak kurios, postmodernizmas iš tikrųjų 
skiriasi nuo naujųjų laikų, nes jis šio šimtmečio modernizmą 
veikiau tęsia ir palaiko, tad ir būtina šią problemą pabaigoje 
paliesti. 

Atsakymas paprastas: šio šimtmečio architektūra — apie 
Venturi'o konstatacijas jau kalbėjome - yra keistai užtruku- 
si, nes savo visuotinybės aspiracijomis ir uniformizmo ten- 
dencijomis neatitinka kitose meno rūšyse pasiekto sąmonės 
lygmens, kurį mokslas padarė privalomu. Tad ką ji atitin- 
ka? Matyt, naujuosius laikus. Tai buvo ne kartą suvokta ir 
1986 m. - tada sukako šimtas metų nuo Mieso van der Ro- 
he's gimimo - kelissyk skelbta. To neįmanoma nepastebėti. 
Galima dėti vieną šalia kito Descartes'o veikalą Samprotavi- 
mas apie metodą ir Mieso van der Rohe“ išpažintį ir skaityti 

lygia greta?*. „Less is more“ - tai kone pažodinė Descartes'o 
formuluotė, tai tiesiog Kartezijaus dvasia. 

Modernizmo architektūra užima ypatingą padėtį. Ji 
yra nepalyginamai ribotesnė už modernizmo meną. Ji to- 
liau brėžia naujųjų laikų liniją ir ją plačiu mastu išreiškia. 
Kadangi yra taip, kaip yra, ir postmodernizmas atsiriboja 
nuo naujųjų laikų, todėl architektūra negalėjo nepasida- 
ryti atviru polemikos ir atsiribojimo lauku. Kaip niekada 
iki šiol, postmodernybė susidūrė su savo antipodu tiesiog 
kaktomuša ir taip smarkiai. Niekada anksčiau nebuvo tokio 
didelio skirtumo tarp normatyvinės ir faktinės dabarties. 
Todėl čia įvyko lūžis ir kilo pasaulinio rezonanso susilaukęs 
triukšmas. 


** „Jo stiklo ir plieno architektūra yra statiniais paverstas Descartes'as.“ 
(Mathias Schreiber, „Nur Einfaches ist gewiB“. — Cit. veik., 25). 


V skyRIuUsS. POSTMODERNYBĖS FILOSOFINIŲ 
KONCEPCIJŲ APŽVALGA 


Šiame ir kituose skyriuose išsamiau aptarsime filosofi- 
nes postmodernybės problemas. Neliesime čia tik vienos 
pozicijos - Lyotard'o. Apie jo koncepciją - O ji yra įtikina- 
miausia - ganėtinai išsamiai kalbėta anksčiau, todėl dabar 
ji liks tik fone. Ypatingą dėmesį jai skirsime paskesniuose 
skyriuose. Tuo tarpu apžvelgsime kitų pažiūras. Jas pa- 
teiksime ne ekstensyviai, o veikiau intensyviai - iškeldami 
būdingiausius bruožus. 

Postmodernybės teoretikai nepritaria trivialiai idėjai, 
neva modernybės epochą vienu akimirksniu pakeičia ir pa- 
neigia postmodernybė. Tą reikia visada turėti galvoje, jei no- 
rima diskutuoti rimtai. Postmodernizmo kritika, kuri mano 
galinti kaip niekur nieko traukti į karo Žygį prieš transmo- 
dernybę ir antimodernybę, tik bergždžiai imituoja susirėmi- 
mus. Ji atlieka ritualines manipuliacijas su savo pačios pasi- 
daryta postmodernybės šmėkla. Abejotinas tokios kritikos 
metodas galiausiai priveda prie to, kad postmodernistams 
primetami vidiniai prieštaravimai: girdi, postmodernistai 
nėra tokie transmodernūs ir antimodernūs, kokie pagal jų 
įsivaizduojamą šmėklą turėtų būti. 

Suprantama, reikia kelti ir priešingą klausimą: ar viskas 
buvo, tarkim, tik akių dūmimas? Ar postmodernistai pa- 
skelbė šūkį, kuriuo patys rimtai netikėjo ir todėl lengva ran- 

ka galėjo savo grūdus suberti į kritikos malūnų girnas? Ar 
iš tikrųjų visi taip vieningai sutarė, jog postmodernistams 
būtų buvę malonu klausytis graudžių kritikos raudų? Ar 
apskritai diskusija dėl postmodernybės vyksta pagal vieną 
jos logikos detalę, ar debatai yra didysis karo žygis prieš 
Feyerabendo strategiją? Juk Feyerabendas norėjo, kad tas Ži- 
nomas ir liūdnai pagarsėjęs teiginys „anything goes“ (tinka 
bet kas) galų gale būtų suprantamas ne kaip jo principas, o 
kaip Konvencinių protų išgąsčio šūksmas jo pareikštų naujų 
įtikinamybių akivaizdoje!. Ar ir „postmodernybė“ yra nors 
jos pritarėjų ir išplatinta, bet transmodernybės ir antimoder- 
nybės konotacijose tik kritikų baimės reakcijas atspindinti 
sąvoka? Ar kritikai yra vaiduoklio, dėl kurio pinklių ir intri- 
gų jie skundžiasi, tikrieji įtėviai? 

Tai, kad postmodernybė negali taip aiškiai ir alternaty- 
viai atsiriboti nuo modernybės, kaip pastaroji buvo įpratusi 
suvokti istoriją, priklauso nuo postmodernybei būdingos 
naujos laiko ir istorijos sampratos. Postmodernybė išmoko 
skirti - čia remiuosi antrame skyriuje išsakyta mintimi - im- 
peratyvą nuo indikatyvo. Jinai Žino, kad neišvengiama ir tei- 
singa yra atsižvelgti į dienos reikalavimus, į istorijos patirtį, 
į naujos konsteliacijos interesus. Imperatyvioji „dabartis“ 
yra neišvengiama. Tačiau tiesiogiai, turinių atžvilgiu, įvyko 
lemiamų pokyčių. Ne vien tai, kas naujausia, reiškia (netgi 
automatiškai) pretenziją egzistuoti, bet ir tai, kas seniausia, 
gali kristalizuotis į „dabarlaikį“. Dabarties profilis pasidarė 
platesnis, laiko profilis- įvairesnis, istorijos profilis - at- 
viresnis. Tai yra priežastis, skirianti postmodernybę nuo 


' Paul Feyerabend, Wider den Methodenzwang, Frankfurt a. M., 1983, 11. Šis 
leidinys - peržiūrėta ir išplėsta veikalo Wider den MeHhiodenzwang. Skizze 
einer anarchistischen ErkenntnisHhvorie, Frankfurt a. M., 1976, redakcija. Čia 
teiginys „anything goes“ dar nebuvo primetamas priešininkams. 

modernybės, o, antra vertus, tai kaip tik negali atitikti anti- 
modernybės ir transmodernybės stiliaus. Jei taip būtų, post- 
modernybė tiksliai tęstų modernistinį novizmą. Jokia post- 
modernybė nebūtų tokia moderni kaip ta, kuri sukonstruota 
kaip antimoderni ir transmoderni. Prasminga ir reikšminga 
kalba apie postmodernybę prasideda tik atmetus banalias 
klišes. 


1. Gianni's Vattimo, arba postmoderni 
modernybės tvermė 


Kaip mažai postmodernybė gali būti transmodernybė 
arba antimodernybė, aiškiai matyti iš vienos knygos, kurios 
pavadinimas teigia veikiau priešingą dalyką, - iš Gianni'o 
Vattimo veikalo La fine della modernitū („Modernybės pabai- 
ga“)2. Šio paskutinio knygos skyriaus, pavadinto „Nichilis- 
mo e postmoderno in filosofia“ („Nihilizmas ir postmoder- 
nybė filosofijoje“), mintis kaip tik yra ta, kad postmoderny- 
bė, kadangi reiškia esminį pokytį, negali siekti modernybės 
įveikti, nes „įveiką“ šioji suprato būtent kaip tipišką prano- 
kimo stilių?. Modernybė buvo ta epocha, kurioje naujumas 
įgavo būties simbolio statusą, tad atsisveikinimas su noviz- 
mu yra minimali perėjimo į postmodernybę sąlyga. 

Šį novistinį modernybės pobūdį pirmas suvokė ir kriti- 
kavo Nietzsche; tad Vattimo (kaip, beje, ir Habermasas*, tik 


?2 Milanas, 1985. 

3 Cit. veik., 172-189. 

* Plg. skyrių „Eintritt in die Postmoderne: Nietzsche als Drehscheibe“. - Jūr- 
gen Habermas, Der philosophische Diskurs der Moderne. Zwėolf Vorlesungen, 
Frankfurt a. M., 1985, 104-129. (Jūrgen Habermas, Modernybės filosofinis 
diskursas, iš vokiečių kalbos išvertė Alfonsas Tekorius, Vilnius: Alma litte- 
ra, 2002, sk. „Įžengimas į postmodernybę: Nietzsche, kaip posūkio gairė“, 
99-123.) 

su priešinga nuostata) įžengė į postmodernybę su Nietzsche 
kaip tik tuomet, kai Nietzsche nuo pirmojo modernybės 
kritikos etapo perėjo prie antrojo. 1874 m. Apmąstymuose 
ne laiku (II) Nietzsche dar propagavo šiuolaikinės istorizmo 
ligos įveiką „antiistorinėmis“ ir „amžinybę teikiančiomis 
galiomis“, tačiau šiek tiek vėliau (veikale Žmogiška, pernelyg 
žmogiška, 1874) pasuko kitu - aukščiausių vertybių „chemi- 
nės analizės“ keliu. O ši analizė, ištirpdydama tiesą, kartu 
naikino ir modernybę bei novizmą. Nes dabar tiesos vardan 
nebebuvo galima siūlyti pasauliui vis naujus projektus, o 
reikėjo tikėtis - kadangi buvo įžvelgta maskuotė - to paties 
grįžimo. Todėl novizmo forma ir patosas žlunga, ir vietoj 
modernistinės eskalacijos atsiranda postmodernistinė laiky- 
sena. Šioji nebegeidauja daugiau tiesos ritualų, o mano, kad 
visuose pranašumuose esama ir klaidų. Ji užsimoja praeitį 
ne paprasčiausiai įveikti, o ją besikeičiančią įvaldyti. 

Kaip tik šiuo požiūriu Vattimo pasigauna Heideggerio 
mintį apie „tvermę“ („Verwindung“). Ši sąvoka labai tiksliai 
apibūdina situaciją Nietzsche'i ėmus kritikuoti modernybę 
ir postmodernybę: atsisveikinimas su visais (išties moder- 
nistiniais) įveikos įsivaizdavimais, vietoj jų —- perėjimas prie 
kito santykio, kuriame dingsta praeities liga?. Ir čia Vattimo 
(kurio filosofija apskritai remiasi Nietzsche ir Heideggeriu) 
puikiausiai žino, kad Nietzsche's ir Heideggerio dermės 
skelbimas bei abiejų kėlimas į pagrindinių postmodernybės 
figūrų rangą susijęs su ganėtinai svarbiomis interpretavimo 
prielaidomis. Nietzsche imamas be antžmogio koncepcijos 
ir (pavyzdžiui, visai priešingai negu Heideggeris perskaitė | 
Nietzsche'ę) suprantamas ne kaip paskutinysis metafizikas, 


> Vattimo, cit. veik., 179 ir tt. 

o kaip atlaikęs, ištvėręs ją, ir kaip tik jo nihilizmas laikomas 
ne metafizikos apgręžties, o jos ištverties forma. Lygiai taip 
pat Vattimo, kaip pats sutinka, neatsižvelgia į tą Heideggerį, 
kuris iš tikrųjų nuolat ir aiškiai rėmėsi visai kitokia filosofija 
(o tai, kaip sako Vattimo, atvedę jį tik prie misticizmo); vietoj 
tokio Heideggerio Vattimo, it burtininkas, pateikia pabrėž- 
tinai „nihilistišką“ (iš principo įvairovei atvirą) Heidegge- 
rį - ir tada, aišku, apie jį galima sakyti, kad jo tikroji esmė 
atsiskleidusi jo sekėjų hermeneutikoje. 

Postmodernistiniam mąstymui, kurį Vattimo regi išryš- 
kėjus per tokius pirmtakus, būdingi trys požymiai: jis yra iš 
esmės hermeneutinis, tiksliau sakant, „Nnegrynas“ ta prasme, 
kad priima skirtingus pradus ir jų laikosi; antra, atsigręžia 
į praeities dvasinio gyvenimo formas, bet ne tam, kad jas 
gaivintų ar jomis remdamasis rengtų ką nors kita, o kad 
jas (taip pat ir estetiškai) vėl priimdamas, iš jų išsivaduotų. 
Negana to, jis atviras dabartiniam technologijų ir mokslo 
pasauliui ir nori atskleisti ir išplėtoti kosminės technikos ga- 
limybes, kurios nebepaklustų metafizikos užgaidoms ir jos 
problemoms. Galiausiai čia turimas galvoje „naujos - apy- 
naujės - pradžios šansas““. Šis šansas, kaip teigia pagrindinė 
tezė, duotas tik tuo atveju, jei nebekeliaklupsčiaujama prieš 
modernybės kritiką ir įveiką, o stengiamasi kitaip pasinau- 
doti galimybėmis. 

Taigi postmodernybė apibūdinama ne kaip transmoder- 
nybė, kurią būtų galima pasiekti atsisveikinant su moder- 
nybe arba ją peršokant. Visus tokius įveikos įsivaizdavimus 
linkstama laikyti tiesiog pagrindine klaida. Kalbama apie 
kitokį modernybės perėmimą, įvaldymą ir pakeitimą. 

1986 m. Vattimo, aiškindamas futurizmą, t. y. judėji- 
mą, kuris buvo modernizmo novistinės ideologijos pa- 


* Cit. veik., 189. 


232 


1. Gianni's Vattimo, arba postmoderni modernybės tverinė 


vyzdys', įspūdingai parodė, kaip pačiai postmodernybei 
nedera atmesti minėtų modernybės formų: ji gali jas paki- 
tusios, modernizmo diktato nebeklausančios perspektyvos 
sąlygomis pripažinti ir įsisavinti“. Vattimo ieško atsakymo 
į klausimą, kaip šiais laikais įsivaizduoti avangardo judėji- 
mus, tarsi jie mums dar ką nors galėtų pasakyti. Aišku, kad 
jei paisoma tik avangardistinio novizmo, nieko neišeina. 
Šuo pakastas visai kitur: avangardizmas maišė įvairias kal- 
bas ir kodus, jis atvėrė kelius į kitas kultūros erdves, pasiūlė 
daugybę perspektyvų, kurių nebesintezavo, kitaip sakant, 
neatidavė jų susitaikymo idealui. Tuo jis buvo pirmesnis už 
postmodernizmą. 

Vattimo čia pateikia puikų pavyzdį, kaip postmoderniz- 
mas įsisavina nebe pro modernizmo akinius matomą mo- 
dernybę“. Jis pabrėžia - žinoma, laikydamasis savo skirties 
sampratos - avangardizmo skatinamą heterogeniškumą ir 
tuo patvirtina pagrindinę labai jau pragaištingai pavadintos 
knygos Modernybės pabaiga mintį, kad postmodernybė neat- 
meta modernybės, o ją priima. 

Perėmęs iš Heideggerio labai postmodernią skirties 
temą, Vattimo ją plėtoja ir savavališkai (gal ir savitai) aiškina 
„ontologinės skirties“ sąvoką. „Tai, kad būtis nėra esinys“, 
Vattimo suvokia ta prasme, kad būtis - kaip tariamai esiniui 
turėtų būti būdinga - nėra nejudama ir nekintama, o „prie- 
šingai, kad ji yra kaip tik tai, kas tampa, randasi, praeina“ "“. 


" Plg. La fine della moderništa, 176. 

* Gianni Vattimo, „Le futur passė“. - Lettre InternaHonale, Nr. 9, Sommer 
1986, 50-52. 

* Manau, kad šioje analizėje esama Lyotard'o įtakos, nes Lyotard'as jau 
anksčiau yra akcentavęs paradigminį avangardinio meno poveikį postmo- 
dernizmo koncepcijai. 

'0 Gianni Vattimo, Jenseits vom Subjekt, Graz-Wien, 1986, 33. Plg. tačiau 
„neoparmenidišką“ Emanuele Severino būties koncepciją: Von1 Wesen des 
Nililismus, Stuttgart, 1983. 

„Taip suprantama būtis mus išvaduoja ... iš visų „visuotiny- 
bių“, kurias buvo prasimaniusi tradicinė metafizika ir ku- 
rias kaip kaukę ir legitimaciją nuolat naudojo visos autori- 
tarinės viešpatavimo sistemos“"!'. Savo priešingą koncepciją 
Vattimo vadina „žlugimo ontologija“. Jos, žinoma, nereikia 
suprasti pesimistiškai arba kaip dekadansą'“. Kildinti šią 
koncepciją iš Heideggerio yra, ko gero, drąsesnis Žingsnis 
negu pats Vattimo nurodo. Tonacija, matyt, čia veikiau pran- 
cūziška. Norint šį skirties suvokimą įvertinti teisingai, reikia 
išnagrinėti jo prancūziškąją genealogiją. 


2. Michelis Foucault, arba 
žinijos lūžiai 


Prie tokio mąstymo iniciatorių be jokių abejonių priskir- 
tinas Michelis Foucault: pagrindas - 1966 m. pasirodžiusi 
knyga Les mots et les choses? („Žodžiai ir daiktai“). Šiame 
veikale Foucault ištyrė žinijos raidą nuo XVI a. iki dabarties 
ir nustatė, kad tame tarpsnyje įvyko du esminiai lūžiai. XVII 
amžiuje (perėjimas nuo tradicinio pažinimo [epistene] prie 
klasikinio) ir XIX amžiuje (perėjimas nuo klasikinio prie 
modernaus pažinimo) kiekvieną kartą keitėsi visa Žinijos 
tipologija, ir keitėsi ji taip, kad naujoji Žinija negalėjo būti 


" Vattimo, cit. veik., 34. 

"* Cit. veik., atitinkamai 10 ir 32. Dar vertėtų palyginti šiuos Gianni'o Vattimo 
veikalus: Le avventure della diferenza. Che cosa significa pensare dopo Nietzsche 
e Heidegger, Mailand, 1980; „Dialettica, differenca, pensiero debole, hrsg. 
von Gianni Vattimo und Aldo Rovatti, Mailand, 1983, 12-28. Bendro po- 
būdžio informatyvią italų debatų apie postmodernizmą apžvalgą pateikia 
Antonio Villani, „Le 'chiavi' del postmoderno: un dialogo a distanza“, - II 
Mulino, 35. Jg., Nr. 303, Heft 1, 1986, 5-22. 

* Vokiškai: Die Ordnung der Dinge. Eine Archūologie der Humanwissenschaften, 
Frankfurt a. M., 1971. 

kildinama iš senosios. Čia susiduriame su radikaliu netoly- 
dumu. 

Tuo tarpu tokia pažiūra virto - taip pat ir dėl Thomo 
S. Kuhno darbų recepcijos - bendra vertybe. Anais laikais 
tai reiškė lūžį ir iššūkį. Be to, apie lūžius (ruptures) Foucault 
kalbėjo apokaliptiškai ir trumpai. O netolydumą aiškino itin 
mįslingai ir nurodydamas būsimus tyrimus“, todėl ši ne- 
rimą kelianti tema davė pretekstą ją pasigriebti ir rutulioti 
kitiems. 

Be to, Foucault čia atgaivino seną prancūzų filosofijos 
motyvą. Nuo to laiko, kai Pascalis aiškino apie tvarkas, ku- 
rias, anot jo, skiria „begaliniai atstumai“, radikalios skirties 
idėja priklausė bent jau latentiniam prancūzų filosofijos 
arsenalui. Žinoma, įsigalėjo kita - sistemos, integralios ži- 
nijos - koncepcija, Kartezijaus mathesis universalis tradicija. 
Naują ir įspūdingą formą ji įgijo ir užėmė vyraujančią padė- 
tį tik Lėvi-Srausso struktūralizme; pabrėžtina, kad Foucault 
kur kas geriau perteikti skirties idėją galėjo tik įvilkęs ją į 
struktūralizmo drabužius. Ir vis dėlto skirties įsivaizdavi- 
mas buvo atgaivintas irgi įvairiai. Imkime, pavyzdžiui, Gas- 
toną Bachelard'ą, kuris jau trečiajame dešimtmetyje aiškino, 
kad mokslo plėtotė nėra ištisinis procesas - jam būdingos 
krizės ir dramatiški lūžiai (coupures ėpistėmologigues [episte- 
mos kupiūros]), kurių padarinys - „visiškas Žinių sistemos 
perversmas“'*; aišku, Foucault koncepciją inspiravo Bache- 
lard'as. Tačiau Foucault vėl nepalyginamai panoramiškiau 
ir principingiau suaktualino prancūzų filosofijos tradicijos 


* Plg. cit. veik., 82-83. 

5 Plg. Gaston Bachelard, Die Bildunę des wissenschaftlichen Geistes. Beitrag zu 
einer Psychoanalyse der objektiven Erkenntnis (pranc. originalas: Paris, 1938), 
Frankfurt a. M., 1978, 49. Pagrindinę tezę apie mokslo plėtotės netolydumą 
Bachelard'as iškėlė jau disertacijoje, o paskui sistemiškai pateikė veikale Le 
Nouvel Esprit šcientifigue, Paris, 1934. 

liniją, pateikimo būdu - įspūdingiau, užmoju - tvirčiau už 
Bachelard'ą; ir tai paaiškina tą nepaprastą atgarsį, kurio 
kaipmat susilaukė jo veikalas. 

Pravartu dar kartą šiek tiek pamąstyti apie santykį su 
struktūralizmu. Skirtumo čia esama tipologiškai gilaus ir 
reikšmingo. Nuo 1966 m., kai pasirodė Foucault veikalas, 
prasideda tai, kas paskui buvo pavadinta „poststruktūra- 
lizmu“ ir sudaro palankiausias sąlygas postmodernizmui 
apmąstyti. Kyla klausimas, kokiu mastu poststruktūraliz- 
mas atskyla nuo struktūralizmo ir ar postmodernizmo mąs- 
tymas skiriasi nuo šiuolaikinio arba modernaus mąstymo? 
Pirmiausia pasakytina, kad esama akivaizdžios Foucault 
sąsajos su Lėvi-Straussu. Tai matyti ne vien iš kalbų apie 
„Žmogaus pabaigą“, bet ir iš- dar svarbiau - pažinimo 
konstrukcijos. Tai, kad epochos įvairios Žinijos sritys ir rūšys 
atrodo tik iš paviršiaus skirtingos, o iš tikrųjų yra vieno ir 
to paties pažinimo, - nesąmoningo, „archeologinio“ Žinijos 
modelio - raiškos (tokia yra pagrindinė minėto Foucault 
veikalo tezė), laikytina tipišku struktūralistiniu požiūriu. 
Juk Lėvi-Straussas buvo pasišovęs surasti universalų ir 
invariantišką kodą, galėsiantį paaiškinti visus kultūros reiš- 
kinius ir kartu su gamtos reiškiniais — įsiskverbiant iki pat 
jų fizikinės ir cheminės sudėties - suvokti kaip vienovę.!? 
Struktūralizmas iš esmės buvo universalus integralizmas. 

Dabar, priešingai, matyti, kaip drastiškai Foucault tezė 
apie „archeologinį“ pažinimo blokų netolydumą ir hetero- 
geniškumą prieštaravo ftundamentinėms šio struktūralizmo 
intencijoms, jas tiesiog kapote kapojo. Žengdamas pirmąjį 


'* Plg. Claude Lėvi-Strauss, „Die Struktur der Mythen“. - C. Lėvi-Strauss, 
Strukturale Anthropologie I, Frankfurt a. M., *1981, 226-254, čia 251; taip pat 
„Geschichte und Dialektik“. - C. Lėvi-Strauss, Das wilde Denken, Frankfurt 
a. M., 1973, 282-310, čia 284. 

žingsnį, Foucault buvo puikus struktūralistas, aiškinęs to- 
kių akivaizdžiai skirtingų Žinijos formų kaip fosilijų teorija 
ir merkantilizmas sinchroninį homogeniškumą, bet tik tam, 
kad, žengdamas antrąjį žingsnį, peržengtų struktūralistinės 
žiūros ribą: diachroninėje pažinimo blokų sekoje viešpatau- 
ja neperžengiamas heterogeniškumas. Taip iš pradžių dar 
struktūralistinių elementų turinčios mąstysenos kontekste 
buvo duotas startas „poststruktūralizmo“ karjerai. Nes post- 
struktūralizmas yra kaip tik ta srovė, kurią nuo struktūralizmo, 
manančio, kad einant vienovės kryptimi galima peržengti bet 
kokią skirtį, skiria nepanaikinamos skirtybės idėja. 

Tipologijos požiūriu čia prasiveržia silpnesnė, skirtį su- 
vokianti naujųjų laikų tendencija, stojanti prieš vyraujančią, 
vienovę teigiančią tendenciją. Struktūralizme viršų buvo 
paėmusi naujųjų laikų imathesis universalis tradicija, o post- 
struktūralizme ir postmodernizme į dienos šviesą išlindo 
priešinga tradicija. Dėl tos priežasties šis skirties taškas yra ne- 
paprastai jautrus, ir tai paaiškina, kodėl Foucault knyga turėjo 
tokios didžiulės įtampos užtaisą. Ta įtampa paskui aktualiza- 
vosi Deleuze'o, Derrida ir Lyotard'o apmąstymuose. 


3. Gilles Deleuze'as, arba skirtis 
17 71Z0MA 


Deleuze'as skirties temos ėmėsi stambioje 1968 m. pasi- 
rodžiusioje studijoje Diffėrence et rėpėtition („Skirtis ir karto- 
tė“). Įgavus skirčiai naują ir didesnę reikšmę, jis mėgina ją. 
mąstyti kitaip negu tai gebėjo tradicinė filosofija. Deleuze'as 
stengiasi išvaduoti skirtį iš tapatybės ir neigimo magijos, 
į kurią ji buvo įsprausta. Skirtį prireikė mąstyti kaip lais- 
vą - nevartojant klasikinių tapatybės, panašumo, analogijos 
ir priešybės kategorijų. Deleuze'as čia turi galvoje modernų- 

jį simulakrų pasaulį. Čia kalbama apie skirtis, kurios siejasi 
nebe - metafiziškai —- su tuo, kas tapatu, o tik dar su kitomis 
skirtimis. O šios sudaro necentriškus judrius tinklus ir no- 
madiškas distribucijas. Jei čia išvis ir esama dar kokios nors 
vienintelės sąsajos, tai ne universaliame kode, o „neforma- 
liame chaose“"". 

Paskui Deleuze'as (kartu su Fėlixu Guattari) šią skirties 
sampratą plėtojo remdamasis „rizomos“ metafora!*: šių lai- 
kų tikrovei būdingas ne klasikinis šiakniastiebis, kuris aug- 
damas hierarchiškai apima visas skirtis, ir ne moderni mažų 
šaknų sistema, kuri puoselėja daug mikrodalelių, o rizoma, 
šaknynas, kur šaknies neatskirsi nuo ūglio ir kur vyksta 
nuolatinė apykaita su aplinka. Rizoma įsismelkia į svetimas 
evoliucijos grandis ir nustato transversinius ryšius tarp skir- 
tingų vystymosi krypčių. Ji yra ne monadiška, o nomadiška; 
ji kuria nesistemiškas ir netikėtas skirtis; ji skaido ir atveria; 
ji apleidžia ir sieja; ji vienu metu ir skiria, ir sintetina. 

Metaforiškai kalbant, pasiekiamas reikšmingas skirties 
teoremos plėtotės lygmuo. Skirtis dabar imama mąstyti 
visai nesidrovint vienoviškumo. Autoriai suvokia šio 
žingsnio reikšmę. Jie skelbia lygtį „PLIURALIZMAS = MO- 
NIZMAS“ tiesiog kaip „magišką formulę“"?. Kokiu mastu 
užmojis ir sprendimas šiuo atveju yra įtikinami — neaišku. 
Svarbu, kad skirtis čia sąmoningai mąstoma kartu su per- 
ėjimu ir sąsaja“. Autoriai abejoja (priešingai kai kurių 


7 Plg. Diffčrence et rėpėtition, 356. 

' Gilles Deleuze und Fėlix Guattari, Rhizom, Berlin, 1977 (pranc. leidimas: 
Paris, 1976). 

P Cit. veik., 34. 

“ Rizomą, priklausančią prie simbolinių postmodernybės figūrų, Eco suvo- 
kė kaip labirintą ir pavadino ją labirinto tipu, kurį aprašė savo postmoder- 
nistiniame romane Rožės vardas (plg. Umberto Eco, Nachschrift zum „Namen 
der Rose“, Mūnchen-Wien, 1984, 65. 

kritikų prasimanymams), kad nepaslanki skirtis pati save 
naikintų. Antra vertus, skirtis dingtų, jei vienovė ją tik ab- 
sorbuotų ir nepaleistų. Vienovė, kuri turi derėti su skirties 
mąstymu, pati turi būti diferentiška. Jos negalima pateikti 
kaip baigtinės. To niekas taip gerai neišaiškino kaip Der- 
rida. 


4. Jacguesas Derrida, arba skirtis 
ir sklaida 


Tais pačiais metais, kai Deleuze'as paskelbė savo veikalą 
apie skirtį, Derrida taip pat pasigavo šią dar Foucault palik- 
tą atvirą temą ir ėmė ją gvildenti dviprasmiškai „Les fins de 
Ihomme“ („Žmogaus pabaiga“) pavadintame pranešime?! 
Prie savo išvados jis priėjo priešpriešindamas Foucault su 
Foucault: Foucault poststruktūralistą su Foucault struktūra- 
listu, skirties mąstytoją su antropologijos kritiku. Žmogaus 
pabaigos problemai, aiškina Foucault savo 1968 m. prane- 
šime, yra palanki ne tik prancūzų filosofija - ji yra aktuali 
metafiziniam mąstymui,“ ir šiuo antruoju pastebėjimu 
pasisakoma prieš pirmosios pastangos originalumą, prieš 
radikalumą ir sėkmės perspektyvą. Eidama savo nelengvais 
keliais, ši problema vargu bau ar pasistūmės į naują ir visų 
pirma nemetafizinio mąstymo erdvę. Tam reikia, kaip sako 
Derrida, visai kitos strategijos - radikalaus pliuralizavimo 
strategijos. Reikia naujai rašyti - taip, kad vienu metu būtų 
kalbama daugeliu kalbų ir kartu gimtų daug tekstų". Dau-. 
gybingumas - raktas į metafizikos anapusybę. 


2 Žr. Jagues Derrida, Marges de la philosphie, Paris, 1972, 129-164. 
2 Plg. cit. veik., 144. 
2 Cit. veik., 163. 


239 


POSTMODERNYBĖS FILOSOFINIŲ KONCEPCIJŲ APŽVALGA 


Taigi autorius, niekada nelaikęs savęs „postmodernistu“ 
(kaip ir „poststruktūralistu“ ar kuo nors panašiu, postmo- 
dernybės esmę suvokia tiesiogiai. Ir Derrida mano, kad į 
kitą mąstymo erdvę - tokią, kokią norėtų konsteliuoti post- 
modernybė, galima patekti tik remiantis pagrindiniu - dau- 
gybingumo - motyvu. Tačiau netrukus paaiškėja, kad šiuo 
atveju prireiks pokyčių ne tik modernybės, bet ir visos me- 
tafizikos tradicijos atžvilgiu“. Tik pliuralizmas - ne pavir- 
šutiniškas daugis, o esminis daugybingumas - geba atverti 
naujus horizontus; tačiau toks daugybingumas, kuris, kaip 
įprasta, nepermalamas sąvokų malūnuose, metafizikoje ne- 
rado prieglobsčio. 

Tad kaip tą daugybingumą suprasti? Derrida jį suvokia 
ne kaip daugelio kilmių, kurių padariniai susikerta arba 
persipina, daugybingumą, o veikiau priešingai - kaip kryp- 
čių, į kurias išsiskaido kiekvienas prasmės elementas, dau- 
gybingumą. Daugybingumo elementai nėra idealiai gryni 
vienetai, užmezgantys abejotinus ryšius (kuriuos paskui 
reikėtų naikinti): kiekvienas prasmės elementas nukreip- 
tas į kitus ir jiems atsiskleidžia, tad būtina Žiūrėti, kokios 
tai kryptys ir sanpynos. Derrida, kaip labai taikliai sako 
Bernhardas Waldenfelsas, nepriklauso prie „tų rupturistų“, 
tų epistemologijos chirurgų, kurie rūpintųsi tvarka švariais 
įsikišimais“?. 


4 Ši atsisveikinimo ekstensija būdinga visiems Heideggerio filosofijos pa- 
grindu išaugusiems postmodernistams. Negalima susidoroti tik su moder- 
nybe, reikia - kadangi modernybė yra metafizikos baigties forma - pabaigti 
ir su visa metafizika. Postmodernybė negali būti mažesnė už postmetafiziką. 
Tai jau buvo išryškėję Vattimo veikaluose ir vėl iškyla Derrida apmąstymuose. 
Tačiau Derrida nusiteikęs kur kar kritiškiau Heideggerio atžvilgiu nei Vatti- 
mo. Tai yra kartu ir pažangos ženklas. Vattimo nuolat grįžta prie Heideggerio 
pastangų „ištverti“ Vakarus. O Derrida, priešingai, praktikuoja kitokį, šiaip ar 
taip nebe metafizika paremtą rašymo būdą. 

2 Bernhard Waldenfels, Phūnomenologie in Frankreich, Frankfurt a. M., 1983, 
239, 

Esminis dalykas Derrida yra tai, kad prasmės niekada 
nėra čia pat- ji visada atstumta ir išsklaidyta įvairiomis 
kryptimis. Jei paseksime šį „diffėrance“ ir „dissėmination“ 
judėjimą, pastebėsime, kad tai ne prasmės naikinimo jude- 
sys, Oo jos konstituacijos būdas. Prasmė randasi tik per šitą 
skirties judesį. Kitaip sakant, skirtis yra pirminė ir neišven- 
giama“. 

Derrida skirtį mąsto kuo radikalesnę ir elementaresnę. 
Ir tai jam pasiseka kaip tik todėl, kad jis, priešingai nei kiti 
„Skirtininkai“, ne remiasi skirtimi - t. y. daugeliu pradų, 
nuostatų, diskursų rūšių - o laiko ją pagrindiniu vyksmu?". 
Už bet kokį daugį (kuris visuomet yra vienetų daugis) pir- 
mesnė yra skirtis. Svarbiausias postmodernizmo kategori- 
jas - daugybingumą ir skirtį - Derrida suvokia tikrai kaip 
esminius reiškinius. 

Iš Derrida koncepcijos matyti, kad tai, kas skirtinga, nėra 
susiskaidę į smulkiu segmentus, o susiję sklaidos ir kryžia- 
vimosi trasomis. Kažką panašaus suvokė jau ir Deleuze'as. 
Ir jis, apmąstydamas skirtį, galvojo ne tiek apie monadiškas 


** Tada suprantama, kodėl Derrida svarbu, kad jo dessėmination skirtųsi 
nuo - pvz., aristoteliškosios - polisemijos (plg. Marges de la philosophie, 295, 
392). Pastaroji yra neperžengiama ir neskaidoma į perskyras, nes orien- 
tuojasi į iš principo distinktyvių prasmės formų sampyną (formų, kurios, 
kaip skiriamosios, gali ir turi būti nevienodos įvairiais požiūriais), o desšė- 
mination - į sklaidos pirmtakumą, kuris, mėginant grįžti prie dessėminaHon, 
kiekvienąkart išnyra iš naujo. 

*7 Diskutuojant dėl šios Derrida koncepcijos inspiracijos pagrindo, vis buvo 
rodoma į literatūrą. Tai yra teisinga, tik galbūt pernelyg vienpusiška. Der- 
rida koncepcija turi stulbinančių panašumų su neformaliuoju menu, koks 
vyravo Prancūzijoje šeštajame dešimtmetyje ir septintojo pradžioje. Ją 
galima suprasti tiesiog kaip filosofinį neformalios tapybos prasmės struk- 
tūros aiškinimą. Žymė, ženklas, pėdsakas, skaidymas, krypties rodymas, 
prasmės dengimas ir apibendrinanti rašto samprata yra šios tapybos esmi- 
nės kategorijos ir pavyzdinės patirtys. Pats Derrida šį aiškinimą viename 
žodiniame pokalbyje yra pavadinęs nauju, bet įtikinamu. 

salas, kiek apie nomadiškas perėjas. Ir sklaidai, ir jungčiai 
Derrida suteikia radikalumo. Senomis opozicijomis Derrida 
mąstymą sunku paaiškinti. 

Derrida koncepcija yra pretenzinga. Kitaip sakant, tai 
reiškia, kad kitų rankose ji lengvai virsta nesąmone. Vir- 
tuozišką Žaidimą ženklais, šalutinėmis reikšmėmis, apgręž- 
timis jie paverčia šlubčiojimų serija arba skirties nuokalne, 
todėl daug kas, ką dera priskirti „difuziniam postmoder- 
nizmui“, turi šaknis Derrida apmąstymuose. Taigi visai be 
reikalo tada apeliuojama į jį. Net jei ir pats Derrida narplioja 
prasmės paradoksus, jis rodo nepaprastą gebėjimą kuo pui- 
kiausiai į visa tai pasinerti. Jo mąstymas yra kompleksiškas, 
o toks jis gali būti tik todėl, kad kartu jis yra ir drausmin- 
gas2. Tik kai kurie adeptai sukuria „deridistikos“ šurmulį. 

Postmodernistiškai siaurąja prasme Derrida yra pasi- 
sakęs apie daugiakalbiškumą architektūroje ir apie įsivaiz- 
davimo kompleksą - „apokalipsę“*. Pirmuoju atveju - kaip 
jau minėta praeitame skyriuje - Babelio bokšto statybos 
žlugimas Derrida pasirodė analogiškas modernybės žlugi- 
mui“. Derrida mano, kad statymas ir mąstymas yra būdai 
kurti pasaulį. Kai jis sako: „Gyveni rašte. Rašymas yra gy- 
venimo būdas“'*!, - tai turi būti teisinga ir priešinga mintis: 
statyti ir gyventi yra būdai „rašyti“, konkrečiau - generuoti 


* „Nemanau, kad galima kalbėti, kas užeina ant liežuvio. Aš pasisakau už 

drausmę.“ (Jagues Derrida, žr. rinkinį Franzosische Philosophen im Gesprūch, 
„hrsg. von Florian Rėotzer, Mūnchen, 1986, 87). 

* Remdamasis Derrida, Markas C. Tayloras išplėtojo postmodernios teo- 
logijos sampratą - teologijos, kuri, pasak dekonstrukcijos teorijos, yra 
ne kas kita, kaip „a/theologija“ (Mark C. Taylor, Eš1RING. A Postmodern 
A/theology, Chicago, 1984). 

3 Jagues Derrida und Eva Meyer, „Labyrinth und Archi/Textur“. Das Aben- 
teuer der Ideen. Architektur und Philosophie seit der industriellen Revolution, 
Ausstellungskatalog Berlin, 1984, 95-106, čia 103-105. 

3 Cit. veik., 101. 

prasmės procesus ir juos vykdyti. Todėl architektūra yra 
pasaulio tema. Kolonomis, aikštėmis ir stogais „rašomas“ 
pasaulis. 

Taigi architektūra vertintina pasaulio projektavimo po- 
žiūriu. Iš moderniosios architektūros matyti, kad ji buvo pa- 
sidavusi viešpatavimo įnoriui. Ji norėjo planuoti gyvenimą 
ir tvarkyti jo įvairovę. Pranašesne kalba ji panūdo iškilti virš 
kitų egzistuojančių kalbų, kad - tai ir sudaro analogiją su 
Babelio bokšto statyba — „nuo vienos metakalbos aukštumos 
valdytų, kolonizuotų kitas gentis, kitas kalbas“*?. Tačiau šis 
užmojis žlugo. Kalbų įvairovės negalima valdyti, viena uni- 
versali kalba - tai chimera, tokia užmačia - pasmerkta. „Dau- 
gybingumas - postmodernybės savybė, turinti atsiskaityti už 
šį pralaimėjimą. Modernybė siekia absoliutaus viešpatavimo, 
o postmodernybė, ko gero, yra modernybės, šito viešpatavimo 
plano, pabaigos konstatacija arba patirtis“??. 

Vadinasi, postmodernybė ir Derrida apmąstymuose turi 
įvairovės — atgautos, nepanaikinamos ir plėtotis pasirengu- 
sios įvairovės. Ta įvairovė anaiptol nereiškia „sumaišties“ ir 
nėra Dievo bausmė, tai - paties kalbiškumo eliksyras. Skir- 
tis ir sklaida yra pirmapradžiai dalykai. Dabar mes pajėgūs 
įžvelgti, kokie apgaulingi mėginimai juos išguiti, nesvarbu, 
ar tie mėginimai būtų modernūs, ar metafiziški. Kaip tik tai 
sudaro perėjimo į „postmodernybę“ prasmę. 

Svarbiausius postmodernizmo situacijos klausimus 
Derrida gvildena ir pasisakydamas dėl apokalipsės. Čia 
sueina įvairios gijos. Kodėl mums be perstojo skelbiamos 
visokios pabaigos - pavyzdžiui, kai kurių postmodernistų * 
propaguojama modernizmo pabaiga, - ir ką tai turi bendra 
su didžiosios pabaigos scenarijumi, su postmodernybės vėl 


32 Cit. veik., 103. 
5 Cit. veik., 105. 

atgaivintu apokalipsės vaizdiniu? Aptardamas šią temą 
Derrida kuo puikiausiai atskleidžia savo mąstymo būdą ir 
turinį. Tai truputis „dekonstrukcijos“. Derrida išvada, kad 
nesą jokios apokalipsės, yra išvirkščioji jo pagrindinės įžval- 
gos - kad nėra esaties - pusė. 

Derrida visada skeptiškai vertino kalbas apie ko nors pa- 
baigą. Tą iškart sužinojome, kai buvo užsiminta apie „Žžmo- 
gaus pabaigą“. Nenorime pasakyti, kad Derrida nesvarstė 
alternatyvų, bet apie jas jis mąstė kitaip: ne po to, o kartu, 
ne naujumo, 0 skirties aspektu. Net Vattimo, kuris vis dėlto 
paaiškino, kad postmodernizmas negali reikšti modernybės 
įveikos ir pabaigos, Derrida manymu dar pernelyg stipriai 
laikosi periodizacijos. Vattimo postmetafizinis postmoder- 
nybės apibūdinimas per menkai pabrėžia, kad čia esama 
kitokios laikysenos, kitokio rašymo, kitokio mąstymo negu 
tas, kuris dominavo metafiziškai. Postmodernybės tema yra 
ypatinga proga pagalvoti, kodėl vėl imama kalbėti apie pa- 
baigą. Pabaigos formulė įgijo net ilgalaikę konjunktūrą. Jinai 
glūdi postmodernybės sąvokoje, tačiau vis dėlto prieštarau- 
ja dalyko esmei. 

Tad kas slypi tose apokaliptinėse kalbose, kuriomis 
mums nuolat kalama į galvą, kad tam, kas iki šiol buvo 
laikoma teisinga, atėjo galas, o neskelbiama nauja ir tikra 
tiesa? Kam ta eschatologinio pobūdžio gražbylystė (istorijos 
pabaiga, klasių kovos, filosofijos, Dievo, moralės, subjekto, 
žmogaus, falogocentrizmo, Oidipo, pasaulio pabaiga)? Ko 
vertos „katastrofiškos“ postmodernybės vizijos, kurios skel- 
bia, kad artėjame prie galutinės katastrofos, kad noras jai 
užkirsti kelią neabejojamai reiškia jos skatinimą, kad panika 
yra mūsų proto nušvitimas?** Tekste „Apie neseniai pasigir- 


* Plg. Peter Sloterdijk, „Wieviel Katastrophe braucht der Mensch“. - Psycho- 
logie hieute, Okt. 1986, 29-37. 

dusį apokalipsinį toną filosofijoje“ Derrida aptarinėja šiuos 
apokaliptinei dabarčiai svarbius klausimus, atsižvelgdamas 
į tą apokalipsę, kurią aprašo Jonas“*. 

Pirmoji išvada tokia: kalbėjimas apie apreiškimą yra 
dvilypis, nes apreiškimas skelbia tiesą, bet ši reiškia mirtį. 
Dvejopą mirtį. Pradžioje, atrodo, nekaltą: pabaiga yra būtina 
kaip atskleidimo preliudija. Ir vis dėlto: ar nekaltą? Kokiu 
mastu? Vardan tiesos susitaikyti su pabaiga? Tik pagalvoki- 
me, kokių aukų ši mąstymo figūra pareikalavo iš istorijos - o 
tiesos kaip nėra, taip nėra. Suprantama: netrukus bus dar 
geriau ar blogiau: pati tiesa - jeigu ji atsiskleistų - neštų 
mirtį. Nes su ja viskas pasibaigtų. Ji sustabdytų istoriją, 
judėjimą, gyvenimą. „Tiesa“ neišvengiamai reikštų mirties 
sąstingį. Abiejų mirčių saitas yra vidinis: apokalipsinė vizija 
sunaikinimo preliudiją priima taip lengvai todėl, kad iš šir- 
dies trokšta mirties, kurios gražus vardas - „tiesa“. 

Tai - tiesa apie apokalipsę. Taigi apokalipsė yra ne kas 
kita, kaip apokalipsės esmės demaskavimas, atskleidimas, 
apreiškimas. Ji parodo tai, kas tą įsivaizdavimo kompleksą 
sudaro ir persmelkia. Kiekvieną kalbėjimą apie apokalipsę ji 
demaskuoja kaip mirties skelbimą. 

Ar apokalipsė yra apokalipsės apokalipsė ir kitokia pras- 
me? Ne tik demaskavimo, bet ir žlugimo prasme? Ar šis 
esmės atskleidimas naikina „apokalipsės“ vaizdinį? 


» Jagues Derrida, D'un ton apocalyptigue adoptė nagužre en philosophie, Paris, 
1983. Vokiškai: Jagues Derrida, Apokalypse, Graz-Wien, 1985, 9-90. Savo 
nuomonę grindžiu ne tuo, ką Samuelis Weberis - irgi kritiškai - pavadino . 
„Vokietijos Federacinėje Respublikoje vyraujančia moksliškumo sampra- 
ta“, kuriai „rašymas - tarsi šlakų atskyrimas, kad būtų išgaunamas kuo 
grynesnis reikšmės auksas“ (Samuel Weber, „"Postmoderne“ und “Posts- 
trukturalismus“. Versuch eine Umgebung zu benennen“.- Asthetik und 
Kommunikation, 17. Jg., Heft 63: Kultur im Umschlag, 105-111, čia 109). 
Aš mėginu Derrida mintis pateikti tokia forma, kuri jas geriausiai atspin- 
di - nors tai ne Derrida, o mano forma. 

Vieną mažmožį vis dėlto reikia pridurti: kad kaip tik „tos 
tiesos“ nėra ir negali būti, kad tiesa niekuomet neįstengia 
reikštis sutelktai, o visuomet - tik per sklaidą. Netiesiogiai 
šis tiesos nebuvimas apokalipsėje rodomas pasitelkus kla- 
sikinę, Jono, apokalipsę. Čia juk nežinoma, kas kalba. Jei 
nežinomas žinios siuntėjas, tai ir Žinios nėra. Apokalipsė — 
tuščias siuntimas, siuntimas be Žinios. Nėra Paskutiniojo 
teismo, nėra tiesos. 

Štai ta tikroji ir visa tiesa apie apokalipsę ir jos žinią: nėra 
tiesos, nėra atskleidimo, nėra pabaigos. Tą ir reikėjo įrody- 
ti - apokalipsės apokalipsę. Noriu pasakyti - apokalipsės 
demaskavimą ir jos žlugimą. Demaskavimas: nėra tiesos, nėra 
žinios, nėra pabaigos. Žlugimas: iš minėtojo vaizdinio nieko 
nelieka. Nėra apokalipsės, jos niekada nebuvo ir niekada ne- 
bus. Tokios tokelės. Apocalypse now: not now nor ever““. 

Aš pavadinau tai puikiu Derrida mąstymo pavyzdžiu: 
jis dekonstruoja „apokalipsės“ vaizdinio kompleksą. Jis nu- 
purto kelias to komplekso prielaidas ir implikacijas - ir pri- 
mestinis vaizdinys parodo kitą veidą. Iš karto suvokiama: 
apokalipsės negali būti, nes jos niekas nerodo. Apokalip- 
sė - tai tobulos esaties chimera. 

Aišku, kodėl ši analizė taikoma modernioms ir postmo- 
dernioms kalboms apie pabaigą: tos pabaigos nėra*'; 6 mažų 
pabaigų nedera pervertinti; to, kas paskelbta mirusiu, grįži- 
mas nėra neįmanomas, tačiau prasminga yra štai kas: daryti 
kitaip ir neteigti, kad tai, kas yra buvę, esą beprasmiška, 
baigta, neegzistuoja; paprasčiausias dalykas - pamėginti 
žaisti kitokį Žaidimą. Tad ir Derrida grįžta prie kitokios, 
ramesnės, laiko patirties, tokios, kuri būdinga postmoder- 


* Plg. Derrida, cit. veik., ypač 64, 87-90. 
* Plg. Dietmar Kamper: „Liautis kalbėti apie pabaigą, galbūt tai sudaro 


postmodernybės ir poistorės efektą.“ („Aufklarung - was sonst?“.- Mer- 
kur 436, 1985, 535-—540, čia 540). 

nybei ir kuri įveikė modernistinę pranokimo laikyseną bei 
modernistines visuotinumo pretenzijas. 

Tai yra akimirka, kai Lyotard'o koncepcija randa savo 
„logišką vietą“. Lyotard'as sutinka su Derrida nuomone, 
kad „modernybė“ negali reikšti visai naują epochą, o tik 
perėjimą prie tam tikros dvasinės ir emocinės laikysenos, 
kuri, tiesa, visada buvo galima, bet dabar yra bendresnė - tai 
perėjimas prie savotiškos daugybingumui atviros ir diversi- 
fikacijai pasirengusios laikysenos. 

Tačiau Lyotard'o daugybingumo samprata aiškiai skiria- 
si nuo Derrida. Lyotard'as yra vienas iš tų „skirtybininkų“, 
kuriuos galima vadinti „rupturistais“. Šiuo atžvilgiu, skir- 
tingai nuo Deleuze'o ir Derrida, kuriems būdingos prisi- 
taikomosios ir pereinamosios formos. jame atgyja Foucault 
tvirtumas. Apie tai dar kalbėsime ir diskutuosime atskirai. 
Dabar tik pasakysime, kad Lyotard'o mąstymas ir post- 
modernybės samprata neabejojamai atitinka tą būdą, kaip 
prancūzų filosofai traktuoja skirtį. Todėl ir pats Lyotard''as 
šią prancūzišką mąstyseną gali įsivaizduoti kaip tai, ką pats 
apibūdina pabrėžtu nepalyginamumu. Kaip tik šia prasme 
jis prancūzų mąstyseną suvokia kaip „postmodernią“ ir 
kaip tik dėl tokio skirtybės racionalumo norėtų, kad toji 
mąstysena nebūtų suplakama su jokiu neoracianalizmu. 
Foucault, Derrida ir Deleuze'as ir yra svarbiausi tos mąsty- 
senos liudytojai?*. 

Pabaigos ir skirties temos, kurias nuodugniai nagrinėjo 
Derrida, svarbios ir kitai prancūziškosios panoramos figū- 
rai - Jeanui Baudrillard'ui. Tiesa, jo apmąstymuose jos iš- | 
kyla kaip savita versija. Jos tam tikra prasme apverčiamos: 
nėra pabaigos, nes pabaiga jau yra; nėra skirties, nes: skir- 


* Plg. Jean-Frangois Lyotard, Tombeau de Uintellectuel et autrės papiers, Paris, 
1984, 85; žr. dar: J.-F. Lyotard, „Grundlagenkrise“. - Neue Hefte fūr Philosop- 
hie, Heft 26, 1986, 1-35, 28-29. 

tis — tik indiferencijos būsena. Abiejomis modifikacijomis 
Baudrillard'as sąmoningai išsiskiria iš postmodernybės 
spektro, kitaip sakant, įsitaiso pakraštyje. Kaip tokį ribinį 
atvejį jį čia ir aptarsime. 


5. Jeanas Baudrillard'as, arba indiferenciacija 
17 hipertelija — poistorė vietoj 
postimodernybės 


Baudrillard'ui priešdėlio „po“ reikšmė virto nuliu. Jis 
aiškina, kad visas atsisveikinimo galimybes seniai esame 
realizavę ir kad tolydžiai ir be jokių inovacijų nepastebimai 
perėjome į galutinę pabaigos stadiją. Pasak Baudrillard'o, 
gyvename „hipertelijos“ sąlygomis, vadinasi, anapus pa- 
baigos ir bet kokių jos galimybių; tačiau lygiai taip pat sėk- 
mingai galima teigti: gyvename anapus bet kokio įvykio ir 
pabaigos. Kokiu mastu tai yra viena ir tas pat? 

Baudrillard'as pagarsėjo kaip simuliacijos teoretikas. 
Struktūralistiniam požiūriui skiriamosios opozicijos buvo 
pamatinė kategorija, o Baudrillard'as parodė, kad skirtys 
nūnai vis nyksta ir kad tokiu būdu įvyksta milžiniška visų 
prasmių implozija, kad pereinama prie visuotinės indife- 
rencijos*?. Tai - kritiškas skirties vertinimas, todėl būtina su- 
vokti ir patikrinti to teiginio logiką. Skirties radimasis, anot 
Baudrillard'o, yra tik per nago juodymą dialektiškas, o nuo 
tam tikro momento - neefektyvus. Jis pasidaro toks kaip tik 
tada, kai įgyja - kaip šiuo metu - visišką laisvę. Ir tuomet 
netramdomai auganti įvairovė tampa nejautri savo pačios 
atvertoms galimybėms. Įvairios galimybės neutralizuoja 


* Plg. Jean Baudrillard, Der symbolische Tausch und der Tod, Mūnchen, 1982 
(pranc. leid. 1976). 

viena kitą ir susilieja baltame indiferencijos triukšme. Mūsų 
kultūra yra tapusi milžiniška mašinerija, nejautria apatiją 
įvairovės sukeltoms skirtims. Išliaupsintoji diferenciacija iš 
tikrųjų yra indiferenciacijos būdas. Ne kas kita, o diferen- 
ciacijos dialektika kalta, kad stiprėdama diferenciacija virsta 
indiferencija. Jei esama perdėto skirties mąstymo iliuzijų, tai 
čia jos ir atskleidžiamos. 

Veikale Realumo agonija Baudrillard'as indiferenciacijos 
procesą aiškino remdamasis realybės santykiu su savo 
pačios kontrainstancijomis. Realumo — taip sako Baudril- 
lard'as - nebėra, nes jis nebeatskiriamas nuo savo klasikinių 
kontrastų, tokių kaip aprašymas, aiškinimas, vaizdavimas. 
Informacinėje visuomenėje, kur tikrovę kuria informacija, 
ne tik sunku, bet ir vis labiau neįmanoma ir beprasmiška 
dar kaip nors skirti realybę ir simuliakrą, kurie dirgina ir 
persmelkia vienas kitą ir sukuria visuotinės simuliacijos si- 
tuaciją“?. Realumo fikcijos atgaivinimo inscenizacija tada yra 
svarbiausi šio simuliacijos kosmoso renginiai*!. 


* Plg. Jean Baudrillard, Agonie des Realen, Berlin, 1978 (atskiri prancūziški 
leidiniai pasirodė atitinkamai 1977 ir 1978 m.). 

*! Pasitelkdamas tesedėjų (angl. tasaday; t. p. veik., 16 ir tt.) genties pavyzdį, 
Baudrillard'as tada dar net neįtarė, koks tai puikus pavyzdys. „Realybė“ 
Baudrillard'o simuliacijos tezę patvirtino kur kas geriau, negu pats auto- 
rius galėjo įsivaizduoti. Tesedėjai - Filipinų čiabuvių gentis, kurią etno- 
logų taryba nusprendė apsaugoti nuo etnologų įsikišimo, nes etnologija 
šiaip ar taip objektą gadina. Tai buvo pirmoji simuliacijos pakopa, nes kai 
mokslui buvo uždrausta tesedėjus tirti, šie tapo visų ikietnologinių čiabu- 
vių etnologiniu simuliacijos modeliu; tokiu būdu etnologija išplėtė savo 
simuliacinį žinojimą visoms toms fazėms, apie kurias nieko nenutuokė. O 
kai kurie duomenys rodo, kad tesedėjai anaiptol nėra niekieno nepaliesta . 
kultūra - tokią jie tik vaizdavo; o iš tikrųjų - apsimetinėjo, nes aukštesnių- 
jų instancijų nurodymu ir, galimas daiktas, specialiai siekiant padidinti 
etnologinį patrauklumą bei sudominti turistus, akmens amžių jie tik vaidi- 
no. Simuliacijos varžtas veikė puikiai. Po juo buvo atsidūrusi ne realybė, o 
jau simuliacija. Ir varžto sukimo nebebuvo galima išvengti. Hipotezė apie 
akmens amžių vis dar pasigirsta. Kaip ten buvo, kaip nebuvo - kas dabar 
pasakys. Tai kaip tik ir sudaro simuliacijos pasaulio esmę. 

Mebijaus juosta - tas emblemiškas visur esantis mūsų 
laikų ženklas - šiai proceso formai suteikia vaizdingumo**. 
Dabar iš kadaise aiškių priešybių nejučiomis patenkame į 
anapus, ir taip - irgi nei iš šio, nei iš to - pasijuntame perėję 
iš apibrėžtumo laikų, kai dar buvo projektų, pradžių ir pa- 
baigų, į hipertelijos fazę. Jei visos priešybės yra tariamos ir 
todėl nė vienas veiksmas bendrosios būsenos negali pakeisti, 
o vien tik ją patvirtinti ir sustiprinti, tai ši situacija prilygsta 
tai padėčiai, kai viskas yra jau įvykę (nepaisant to, kad nieko 
ypatinga ir neatsitiko) - mes esame hipertelijoje“?. 

Veikale Fatališkosios strategijos šį perėjimą Baudrillard'as 
aptaria kerėjimo ir padorumo aspektais“. Ankstesniosios 
dialektikos (priešybių žaismo) vietą dabar užėmė akivaizdi 
to paties grįžimo progresija. Nuo tam tikros akimirkos si- 
stemos nebesprendžia savo prieštaravimų, o pereina į savęs 
atspindėjimo ekstazę. Ši riba dabar peržengta, ekstazės 
būsena pasiekta. Pagrindinis sociume vykstantis procesas — 
kerėjimas. Tuklumas, kuris Baudrillard'ui labiausiai krito į 
akis JAV, yra pats akivaizdžiausias simptomas. Kaip šitie 
kūnai beatodairiškai veši ir viską absorbuoja, taip monstriš- 
kai sotindamasi auga ir socialinė masė; panašiai persotinami 
ir be galo nutukinami taip pat ir informacijos kaupikliai bei 
atminties sistemos. Vėžys - nesutramdomas vešėjimas - ir 
klonavimas — to paties reprodukcija - virto visumos simbo- 
line tiesa. 


4 Plg.: cit. veik., 33. 

“ „Aš nežinau, kaip būtų galima sunaikinti sistemą. Manau, kad viskas jau 
įvykę. Ateitis jau atėjusi, viskas jau yra. Neverta pasinerti į svajas, pasiduo- 
ti perversmo ar revoliucijos utopijai. Viskas jau apversta. Man atrodo, kad 
niekas nebeturi savo vietos. Viskas prarado prasmę ir tvarką. Neperdėsi- 
me sakydami, kad viskas prasidėję.“ (Der Tod der Moderne. Eine Diskussion, 
mit Beitragen von Baudrillard, Bergfleth u. a., Tūbingen, 1983, 10 3). 

“ Jean Baudrillard, Les stratėgies falales, Paris, 1983; vokiškai: Mūnchen, 
1985. 

„Hipertelija“ reiškia du dalykus: kad ši stadija yra anapus 
iki šiol turėtų (triumfą žadančių) pabaigos vaizdinių“ ir kad 
turiniai, kuriuos buvo užsimota realizuoti toje stadijoje, nors 
ir realizuoti, bet visai kitaip, negu manyta. „Mes iš tikrųjų 
esame tam tikrame anapus. Valdžią paėmė fantazija, taip 
pat švietimas ir intelektas, ir mes dabar išgyvename arba 
netolimoje ateityje išgyvensime socialumo tobulybę; viskas 
pasiekta, utopijos dangus nusileido ant žemės, ir tai, kas 
kadaise brėžėsi kaip šviesi perspektyva, nūnai iškyla kaip 
lėta katastrofa. Mes jau nujaučiame pirmą fatališką žemiškų 
rojų įspūdį. Ir tas skaidrumas, kuris susvetimėjimo epochoje 
buvo idealios santvarkos raiška, šiais laikais virsta tikrove 
homogeniškos ir teroriškos erdvės forma.“* 

Tai juoda diagnozė. Ji - ne postmoderni, o hipermoderni, 
bet matanti virsmą. Dabartį ji diagnozuoja kaip utopijų, visų 
modernybės utopijų įgyvendinimo laiką, tačiau įgyvendi- 
nimo procese jos virta priešingybėmis. To niekas nenorėjo, 
bet taip yra. Baudrillard'as ne tas žmogus, kuris teigtų, kad 
postmodernybė reiškia utopijų pabaigą, kad toks utopijų 
atsižadėjimas esąs blogas dalykas. Jo mintis kitokia ir kate- 
goriškesnė: nebereikia jokių utopijų, nes jos visos jau išsipil- 
dė, o utopijų išsipildymas pasidaro fatališkas - kadangi jos 
pačios yra tokios. Visos mūsų įsivaizduojamos laimės iš tik- 
rųjų yra ne kas kita, kaip nelaimės. Prie tokios Baudrillard'o 
nuostatos reikia priprasti. Tada šūkaliojimai dėl utopijos 
matmens praradimo iš tikrųjų yra tuščias malimas liežuviu. 

Antra vertus: ar tai reiškia ir kritikos pabaigą? Baudril- 
lard'o juodoji diagnozė anaiptol ne ciniška, o kelianti kartėlį. . 
Smerkdamas kerojimą kaip nepadorumo apraišką, jis jį kri- 


* Plg.: „Tai yra Įstatymo patetikos pabaiga. Paskutiniojo teismo nebus. To net 
nesuvokdami mes peržengėme šią ribą“ (mintis panaši į Derrida išsakytą- 
ją, bet vis dėlto kitokia). (Die fatalen Strategien, 85.) 

* Ten pat. 

tikuoja. Iliuzijos išsižadėjimas, žaidimo netekimas, to, kas 
faktiškai yra begėdiškumas - tai jam yra nepadoru. Ir vis 
dėlto jis šlovina vilionę, paslaptį ir vaidinimą. Jau anksčiau 
simuliacijos realybę jis buvo pavadinęs nepakenčiama“'. 
Dabar mėgina aiškiau įvardyti priešingas perspektyvas. 
Klausimas tik, kodėl visa tai nueina perniek? 

Jei tezė teisinga, kitaip ir negali būti. Jei visos priešybės 
praranda kontūrus, o indifenencijos procesas nesulaikomas, 
tada tokia retorinė opozicija negali inicijuoti jokių poky- 
čių — ji gali jį tik gyvinti. Baudrillard'as pats sako, kad visos 
pastangos procesą stabdyti yra bergždžios: procesą jos tik 
spartina“. 

Baudrillard'as - taip jau išeina - nėra postmodernybės 
mąstytojas: jis varijuoja kitą, senesnę, - poistorės diagnozę. 
Šioji teigia, kad istorija yra praėjusi, kad nebėra atvirų ho- 
rizontų ir kad nebebus inovacijų, kad vienintelis dalykas, 
kuris dar tęsiasi, - didėjančios Žmonių masės aprūpinimo 
programa. Visa kita — iliuzija, trumpalaikiai ir epigoniški 
dalykai“. 


* Agonie des Realen, 63. 

* Baudrillard'as nurodo Los Andželo pavyzdį: ekspertai apskaičiavo, kad 
panika, kurią sukeltų nepaprastosios padėties paskelbimas laukiant žc- 
mės drebėjimo, turėtų baisesnių padarinių už pačią katastrofą (Die fatalen 
Strategien, 25). Todėl Kalifornijoje buvo priimtas imuniteto įstatymas, ap- 
saugantis gubernatorių nuo galimų kaltinimų dėl areštų jam paskelbus 
apie žemės drebėjimo grėsmę. (Plg.: Robert Geipel, „Gesellschaftliches 
Verfahren bezūglich potentieller und tatsachlicher Katastrophenfalle: Die 
Sicht der Hazard-Forschung“. - Gesellschaft und Unsicherheit, hrsg. von der 
Baycrischen Rūckversicherung, Mūnchen, 1987, 67-84, čia 74). 

* Baudrillard'as, atrodo, kultūrinės apatijos teoremą pritaikė visai tikrovei. 
Tai, beje, nelieka be padarinių, nes dabar procesus, vykstančius galvoje, 
beatodairiškai galima laikyti tikrovės procesais. Tada katastrofa galvoje 
pasidaro ir visos tikrovės katastrofa, todėl realiausią katastrofos išven- 
gimo darbą galima atlikti galvoje (medituojant). Kiti idealizmai nebuvo 
tokie netikroviški. Aniems ir reikia atiduoti pirmenybę. 

Turėdamas tokią diagnozę juk nepaimsi vieną aspektą, o 
į kitą nenumosi ranka. Nors vėliau Baudrillard'as ir mėgina 
atsitraukti nuo savo grynai fatalistinės ankstesnių apmąs- 
tymų perspektyvos, bet vien norų nepakanka, - jis turėtų 
keisti pačią koncepciją. Tačiau tam - be kitų dalykų - kliudo 
visas šio autoriaus stiprumas ir patrauklumas - sugestyvus 
tezės „viskas jau įvykę“ plėtojimas. Baudrillard'o rašiniai 
svaigina monotoniškumu. Tačiau tai visai nereiškia, kad 
atsitokėjęs skaitytojas visada turėtų jaustis buvęs apsvaigęs; 
Baudrillard'o rašiniuose yra nepaprasto skaidrumo vietų, 
bet juk toks rašymo būdas gyvuoja vien savo trauka ir tuo, 
kad sūkurio spiralė vis siaurėja ir veržiasi. Kai Baudrillard'as 
kalba apie „juodąsias skyles“ lyg šnekėtų apie daiktus, - jis 
pats atskleidžia savo rašymo širdį ir paslaptį“?. Toks rašymo 
ir mąstymo procesas išties tik pagyvėja ir pagreitėja, kai kur 
ne kur pavartojami netektį reiškiantys sakymai, pavyzdžiui, 
„gundymo praradimas“ ar „Žaidimo išsižadėjimas“. Kriti- 
kos motyvai čia staiga virsta ištvermės varikliais. 

Tai, kas pasakyta, tinka ir „socialumo“ bei „socializmo“ 
kritikai, kurią Baudrillard'as savo veikale Dieviškoji kairioji. 
1977-1984 metų kronika“! išreiškė Prancūzijos socialinių san- 
tykių atžvilgiu pirmiausia. Kol socializmas vis dar svajoja 
apie skaidrią ir darnią visuomenę, žmonės visai nebejaučia 
reikalo jungtis, kontaktuoti ir bendrauti - iš to matyti, kokia 
pasenusi ir prieštaringa yra ši sistema. Tai, be abejo, sąskai- 


* Todėl Baudrillard'as iš tikrųjų ir yra vienas ryškiausių difuzinio, skirtis | 
naikinančio postmodernizmo atstovų. Jis toli pralenkia Derrida, ir pir- 
miausia tuo, kad juo ir jo raštais tikrai gali remtis postmodernieji pilka- 
spalviai tapytojai - rafinuoti rinktinio lėkštumo gurmanai ir kvalifikuoti 
šuoliuojančios indiferencijos akrobatai. Tikra tiesa: prancūzų rezistencijos 
kolaborantas ir agonijos euforikas nekolaboruoja, kai viskas praeina. 

Jean Baudrillard, Die gėHliche Linke. Chronik der Jahre 1977-1984, Mūnchen, 
1986 (originalas: Paris, 1985). 

ta, kurią toks žmogus kaip Baudrillard'as vargu ar galės ap- 
mokėti. Juk jo paties analizė rodo, kad nauji skirties siekiai 
yra iliuzija, o socializmas, kurį puola, iš tikrųjų atspindi jo 
paties diagnozę: vienodumas viešpatauja visur, ir nėra jokio 
skirtumo, ar jį liaupsinsi kaip skaidrų, ar apraudosi kaip ne- 
turintį skirties. Taigi Baudrillard'o socializmo kritika tebėra 
tik narciziškas ir nevykęs mėginimas savo poistorės diagno- 
zę vaizduoti kaip aktualią. Tiesą sakant, ji atrodo šiek tiek 
senstelėjusi. Tačiau nėra taip, kad joje nebūtų nieko nauja; 
padėtis tokia, kad poistorės diagnozė sukonstruota taip, 
kad ji negali nei suvokti nieko naujo, nei pranokti savo per- 
spektyvos. 

Na, o postmodernybės teorema yra visai kitaip sukirpta. 
Nuo poistorės apraudojimo ji skiriasi iš principo, ir nieko 
nėra klaidingesnio, kaip postmodemnybę ir poistorę dėti į 
vieną katilą. Postmodernybės teorema išsikristalizavo kaip 
tik todėl, kad atmetė pradines poistorės konotacijas ir nuo 
neigiamos praeitimi apšviestos dabarties diagnozės perėjo 
prie teigiamos savo pačios šviesoje suvokiamos aktualybės 
diagnozės. Postmodernybė, ne taip kaip suglebusi poistorė 
ir apatiška modernybės pabaiga, yra kaip tik aktyvi atgręž- 
tis į dabarties patirtį, kurią poistorė ir modernybės pabaigos 
teorija piešia niūriomis spalvomis.?? | 


?? Reikšminga Baudrillard'o diagnozės tipologijai yra tai, kad ši diagnozė 
dera su perspektyva, kurią 1955 m. suformulavo Lėvi-Straussas savo 
veikalo Tristes Tropigues pabaigoje. Tai, kas jame buvo vadinama „entro- 
pologija“ ir „visą kultūrą“ aiškino kaip „mechanizmą“, kurio uždavinys 
„produkuoti, ką fizikai vadina entropija ir inercija“ (Claude Lėvi-Strauss, 
Traurige Tropen, Kėln, 1974, 367), Baudrillard'o tekstuose grįžta kaip hiper- 
telijos teorema ir indiferencijos spiralė. Abu autoriai modernybės pabaigą 
mąsto žvelgdami iš modernybės horizonto: kaip nepertraukiamą - ir ne- 
paliaujamai lūdną - tąsą, bet ne kaip keitimąsi. 

6. Postmodernybės kritinė dimensija 
(Rorty, Benhabib, Huyssenas, Fosteris, 
Jamesonas) 


Tokia teigiama Žiūra neturi nieko bendra su menkaverte 
euforija, priešingai, ji rodo tikros kritikos galimybes. Post- 
modernybės daugybingumo konceptas vienodinimo ten- 
dencijoms - poistorė jas bent jau remia arba atvirai skelbia 
kaip neišvengiamas - yra ne tik alergiškas, bet ir veiksmin- 
gas. Jei postmodernistinis pliuralizmas save suvokia kaip 
teigiamą viziją, reiškia, jis tai daro ir kritine prasme, many- 
damas turįs ir tuos potencialus, kurie būtini šiai teigiamai 
vizijai skatinti. 

Kaip tik tai ir yra, ginčijantis su kitomis pažiūromis, ne- 
sutarimų objektas. Postmodernizmui prikišama, kad jis esąs 
nekritiškas“, net sistemingai žlugdąs kritikos galimybes. 
Tokius priekaištus daugybe variacijų ypač kartoja kairieji 
kultūrininkai. Dažnai čia galima įžvelgti reakcijas tų, kurie 
nenori suvokti, kad visa jų kritika eina per nieką. Nepai- 
sant kai kurių paviršutiniškumų, vis dėlto esama svarbių 
dalykų, kuriuos būtina aptarti. Šiais klausimais daugiausia 
diskutuojama Amerikoje ir Vokietijoje. Vienas vokiškas 
tekstas - 1980 m. Habermaso parašytas straipsnis „Moder- 
nybė - nebaigtas projektas“, po metų pasirodęs Jungtinėse 
Amerikos Valstijose ir kažkodėl pavadintas „Modernity ver- 
sus Postmodernity“** - sudaro šiuo atžvilgiu kanonišką pa- 
grindą. Tačiau savo nagrinėjimą pradėsime nuo amerikiečių 
balsų (nors kai kada tai ir peržengia mūsų teksto ribas). 


» Pavyzdžiui, Fėlixas Guattari's postmodernizmą pavadino „didžiausio nuo- 
lankumo ir kompromisų dabartiniam status guo paradigma“ („L'impasse 
post-moderne“. - La Ouinzaine liHtėraire, Nr. 456, 1.-15, Februar, 1986, 21). 

4 Žr: New German Crtitigue 22, 1981, 3-14. 

Richardas Rorty - palyginus su kitais, labiausiai, be abejo, 
tolimas šiam tekstui (kritika jo atžvilgiu kartu nukreipta ir 
prieš Habermasą) - 1984 m. Lyotard'ui priekaištavo, kad šis 
intelektualui priskiriąs socialinę funkciją? Tai esą ypač klai- 
dinga, nes intelektualo vaidmenį Lyotard'as apibrėžiąs rem- 
damasis nukrypimu nuo visuomenės standarto. O mintis, 
kad toks nukrypimas esąs savaime geras ir visuomeniškai 
reikšmingas, priklauso kvailiausioms kairiųjų idėjoms. 

Šis priekaištas nėra, žinoma, labai teisingas. Pirmiausia, 
demonstruoti nukrypimo galimybes progresuojančio vie- 
nodėjimo situacijoje yra visuomet ir socialiai reikšminga. 
Iš tiesų Lyotard'as nėra eilinis nukrypimo skelbėjas. Gvil- 
dendamas konflikto temas, jis svarsto palyginti tiksliai, kaip 
egzistuojančių skirčių sąlygomis pastarąsias apsaugoti nuo 
niveliacijos ir destrukcijos tendencijų. Ši koncepcija vien nu- 
rodymu į tai, kad esama polinkio nukrypti, nesuvokiama. Ir 
vis dėlto Rorty pastebėjo, kad Lyotard'o koncepcija iš esmės 
yra kritiška, nors kaip tik tuo ir piktinasi. 

Seyla Benhabib - irgi tais pačiais 1984 m. - Lyotard'ui prie- 
kaištavo dėl visiškai priešingo dalyko“. Ji gailisi, kad Lyo- 
tard'o veikaluose išnyksta bet kokia kritikos galimybė. Jos 
pateikiami motyvai šiek tiek paaiškina, ką ji turi galvoje: pa- 
matinė Lyotard'o diagnozė, metapasakojimų pabaiga - pri- 
lygstanti Archimedo atramos taško, būtino kritikai, praradi- 
mui. Pastaba teisinga. Tačiau čia dingsta vien archimediško- 


* Richard Rorty, „Habermas and Lyotard on Postmodemity“. - Praxis Inter- 
nalional 4/1 (1984), 32-44. 

* Seyla Benhabib, „Epistemologies of Postmodemism: A Rejoinder to 
Jean-Frangois Lyotard“.- New German Critigue 33 (1984), 103-126; šiek 
tiek paredaguotas vokiškas straipsnio variantas pavadintas: „Kritik des 
'postmodernen Wissens“- eine Auseinandersetzung mit Jean-Frangois 
Lyotard“, - Andreas Huyssen, Klaus R. Scherpe (Hrsg.), Postmoderne. Zei- 
Chen eines kulturellen Waundels. - Reinbek bei Hamburg, 1986, 103-127. 

ji, o ne kiekviena kritikos galimybė. Abejonių kelia kritikos 
tapatinimas su jos archimediškuoju tipu, tik šį pažinti arba 
pripažinti - ir tą daryti linkusi Seyla Benhabib. 

1983 m. parašytame straipsnyje „Intelektualo antka- 
pis““", Lyotard'as teigia, kad klasikinė intelektualo figūra 
nebėra veiksminga. Kaip tik ji buvo archimediškasis atra- 
mos taškas. Ji rėmėsi išskirtinio istorijos subjekto tapatumu. 
Intelektualas buvo tas, kuris palaikė istorijai dar nežinomą 
universalios reikšmės subjektą ir jo vardu skelbė kritiką. 
Toks istorinio ir filosofinio pobūdžio singuliarizmas bei uni- 
versalizmas dabar yra pasidarę ne tik įtartini. Nebeįmano- 
ma kritikuoti remiantis įsivaizduojamu Archimedo atramos 
taško absoliutumu. Lyotard'as pritartų Seylos Benhabib pa- 
darytai jo pažiūros diagnozei tik tiek, kiek metapasakojimų 
pabaiga reiškia tos kritikos tipo pabaigą. Nekiltų ginčo ir dėl 
to, kad tada būtų reikalingi kiti kritikos kriterijai. Kad Seyla 
Benhabib tų kitų kriterijų Lyotard'o filosofijoje pasigenda, 
paaiškinti galima tuo, jog ji neatsižvelgia į pagrindinį Lyo- 
tard'o veikalą Ginčas („Le Diffėrend“, 1983). (Visa Lyotard'o 
atžvilgiu išsakoma kritika ydinga tuo, kad diskusijų objektu 
nuolat imamas jo proginis 1979 m. parašytas darbas Post- 
modernus būvis („La Condition postmoderne“), o ne kur kas 
reikšmingesnė 1983 m. pasirodžiusi knyga.) Čia Lyotard'as 
pateikia nepalyginamai daugiau negu „minimalius kriteri- 
jus“, kuriais Seyla Benhabib galėtų pasitenkinti metapasa- 
kojimų — kuriuose pati dalyvauja - pabaigos akivaizdoje. 
Juk postmodernusis pliuralizmas nieku būdu nereiškia 
beatodairos, jis pasisako už privalomybių daugybingumą ir 
skirtybes. Papildomai Lyotard'as pateikia daugiakriterišką 


*7? Jean-Francois Lyotard, „Tombeau de V'intellectuel“.- Le Monde, 8. Okt,, 
1983; str. perspausdintas pavadinimu Tombeau de Uintellectuel et autres 
papiers, Paris, 1984, 9-22; vokiškai: Grabmal des Intellektuellen, Graz-Wien, 
1984, 9-19. 

elgsenos su tokiu daugybingumu koncepciją. Tai yra kur kas 
realistiškesnis ir paveikesnis žingsnis už visus archimediš- 
kus pageidavimus, kuriems kelias nuo norėjimo iki būties 
galėjo pasidaryti nepalyginamai tolimesnis už tą, kuris kada 
nors buvo nuo būties iki privalėjimo. 

Taigi vieni postmodernistinį mąstymą kritikuoja kaip 
pernelyg kritišką, kiti skundžiasi postmodernistiniu kritikos 
slopinimu, ir vis dėlto esama dviejų teigiamų postmoderny- 
bės vertintojų, išleidusių šia tema kairiųjų pažiūrų kultūri- 
ninkams svarbių straipsnių rinkinių“. Andreas Huyssenas 
pasisako už kritinį postmodernybės statusą??. Jo nuomone, 
septintajame dešimtmetyje postmodernizmas formavosi ne 
tiek konfrontuodamas su pačia modernybe, kiek stodamas 
prieš kultūrinę ir politinę domestikaciją ir konformistinę 
niveliaciją. Taigi jau iš pat pradžių postmodernybė buvo ku- 
pina kritinių impulsų. Ir tai, kad jos ir dabar niekaip negali- 
ma tapatinti su „neokonservatyvizmu“, primena kiekvienas 
žvilgsnis į tokius žymius neokonservatyvistus kaip Danielis 
Bellas ar Hiltonas Krameris - aršiausius postmodernios kul- 
tūros kritikus. Todėl, anot Huysseno, pats laikas kairiesiems 
atsisakyti savo senųjų ritualų ir pereiti nuo įnoringo post- 
modernybės smerkimo prie tikslesnio susipažinimo su ja. 

Tai jau 1983 m. užsibrėžė Halas Fosteris. Straipsnių rin- 
kinio Postmodern Culture („Postmodernioji kultūra“) pra- 


* Jau anksčiau, pavyzdžiui, Herberto Marcuse's Vakarų civilizacijos kritika 
„ buvo pavadinta postmodernistine (plg.: Richard Palmer, Postimodernity and 
Hermeneutics. - Boundary 2, Bd. 5, 1977, 363-394, čia 371: „Marcuse offers 
a postmodern global critigue of the prevailing culture“ - „Marcuse pa- 
teikė išsamią postmodemizmo dvasią atitinkančią vyraujančios kultūros 
kritiką“). Tai rodo, kad „postmodernybė“ buvo suprantama ne kaip pa- 
tvirtinanti, o kaip kritinė koncepcija. 
* Andreas Huyssen, „Postmoderne - cine amerikanische Internationale?“. - 
Huyssen, Scherpe (Hrsg.), cit. veik., 13—44. Į rinkinį įdėta nemaža prieš tai 
Jungtinėse Amerikos Valstijose skelbtų straipsnių. 

tarmėje jis pažymi, kad „opozicinį“ postmodernizmą, „prie- 
šinimosi postmodernizmą“, reikia aiškiai skirti nuo „reak- 
cingojo postmodernizmo“““. Tas, kuris to nedaro ir mato tik 
pastarąjį, yra vienakis ir nesuvokia dabarties perspektyvų. 
Visai skirtingą poziciją šiame spektre užima Fredricas 
Jamesonas. Kritišką laikyseną postmodernybės atžvilgiu jis 
sieja su postmodernybės tiesos turinio ir galimybių pripa- 
žinimu“!. Ir Jamesonui pamatinė patirtis postmodernybės 
kontekste yra neaiškumo patirtis. Lemiamas dalykas, kone 
šokas kultūros kairiesiems čia yra tai, kad pakimba ore jų 
pačių pozicija, net kyla klausimas dėl jos galimybės. Objek- 
tyvaus neaiškumo situacijoje nėra Archimedo taško, ir tada 
noras sėstis į aukštą kritiko kėdę ir užimti intervencinį po- 
stą virsta anachronizmu ir beprasmybe. Vieni į tai reaguoja 
ginčydami šią situacijos diagnozę ir skelbdami ją Žiurkė- 
gaudiškais kontrašvietėjų tauškalais (savotiškai „bardami 
intelektualus“), kiti - nors diagnozę ir priima rimtai, bet 
paskui - prieš jos logiką, o dar geriau laisvai pagal principą 
„Ko neturi, to ir negali būti“ - geidulingai įtikinėja, kad po- 
pieriai ne tokie jau prasti, kad dar esą minimalių kritikos 
neliestų vietų, kad šias reikią atrasti kaip naujus žemynus. O 
Jamesonas nei neigia šios dilemos, nei ją ignoruoja: pirmiau- 
sia analizuoja jos esmę, 0 paskui ieško išeities. 
Postmodernizmo kultūros reiškinius Jamesonas supranta 
kaip tikrovės pokyčių atspindį. Neaiškumas - tai ne kas kita, 
kaip politinės, socialinės ir technologinės sistemos, kurioje 
gyvename, padarinys. O šiais laikais gyvename, kaip sako 


“ Hal Foster, „Postmodemism: A Preface“. - Postmodern Culture, hrsg. van 
Hal Foster, London-Sydney, 1985, IX-XVI, čia X-XII. (Pirmojo leidimo pa- 
vadinimas The Anti-Aesthetic.) 

* Fredric Jameson, „Postmoderne - Zur Logik der Kultur im Spatkapitalis- 
mus“. - Hyussen, Scherpe (Hrsg.), cit. veik., 45-102. 

pritardamas Ernestui Mandeliui, trečiojoje ir gryniausioje 
kapitalizmo stadijoje - daugianacionaliniame kapitalizme, 
kurio struktūrą lemia naujos technologijos“?. Dėl tos prie- 
žasties išplitęs „didžiulis, globališkas, daugiatautis ir decen- 
tralizuotas komunikacijos tinklas“ peržengia individualios 
sąmonės suvokimo ir orientacijos galimybių ribas“. Todėl 
objektyviai atsiranda esminė dezorientacija. Ir toji pagrin- 
dinė situacija įsismelkia į postmodernizmo kultūros reiški- 
nius, kuriuose ne tik atsispindi, bet ir yra inscenizuojama. 
Tai sudaro nepatogią, bet labai realią postmodernybės tiesą. 
Jamesonas nemano, kad šią situaciją esą galima panaikinti. 
Grįžti prie senų projektų nėra prasmės. Išeitį iš šios padėties 
galima rasti tik įsisavinant kitą situaciją. Jamesonas mėgina 
ją apibūdinti pirmiausia estetiškai: panašiai kaip išugdant 
naujus organus ir suvokimo formas atsirastų galimybių per- 
siorientuoti postmodernioje supererdvėje, taip galimos nau- 
jos, gyvavimo informacijos tinkle patirtį turinčios mąstymo 
formos gebėtų įsteigti naujas vietas kosminėje daugiana- 
cionalinio kapitalizmo erdvėje ir savo ruožtu atverti naujas 
veiklos perspektyvas“. 

Kad ir kaip miglotai Jamesonas įsivaizduoja kai kuriuos 
šios perspektyvos bruožus, iš principo jo analizę reikia 
vertinti atmetant išankstines nuomones: postmodernybė 
anaiptol nėra vien antstato reiškinys. Vienur kitur net 
galima perskaityti, neva ji esanti vien estetikos reiškinys 
ir pakeičianti dalykinius bei stiliaus klausimus. Paskui 
aiškinama, girdi postmodernybės margumas tik dailinąs 
tą faktą, kad iš tikrųjų viešpataujanti ir viską varanti į 
priekį viena vienintelė kapitalistinė-technologinė logika 


“2 Cit. veik., 50, 78. 
8 Cit. veik., 89. 
“ Cit. veik., 99-100. 

ir plėtotė. Postmodernybė stabilizuojanti šią situaciją kom- 
pensaciniu įtampos mažinimu. Ji esanti tik kultūros cirkas, 
keliantis Žmonėms nuotaiką ir juos atitraukiąs nuo abejonių 
tikrovės dinamiškumu. 

Tai keistos kalbos ir keisti siekiai. Žodžiai Marxo, o 
mąstymas — Gehleno. Ne kas kitas, o Gehlenas kultūrą ap- 
kaltino „Žžavingu neatsakingumu“, kuris čia primetamas 
postmodernybei“*. O tas, kuris kalba apie „antstatą“, turėtų 
šią teoremą suvokti tiksliai ir ją teikdamas interpretuoti ati- 
tinkamo laiko dvasia. Mintį, kad kultūros impulsai negalį 
keisti bazės, reikia laikyti visai pasenusia. Net Habermasas 
savo straipsnyje „Istorinio materializmo rekonstrukcija“ 
(„Rekonstruktion des Historischen Materialismus“) nu- 
rodo, kad šiais laikais galimybės priešintis potencialams 
ir pokyčiams reikią tikėtis kaip tik iš antstato veiksnių. O 
Jamesonas iš principo priskiria postmodernybei tokią gydo- 
mąją funkciją: postmodernusis daugybingumas įsismelkia 
į bazės reiškinius. Heterogeniškumas, kuris dabar pirmą 
kartą suvokiamas ir pasigaunamas kaip esminis, liečia visą 
vienovės pagrindą. Gyvenimo formų įvairovė neaplenkia 
nei vartojimo nuostatų, nei demokratijos sampratos, nei 
darbo santykių. Elementariausios rūšies apibrėžtys visoje 
postmodemizmo kasdienybėje pasidarė nepastovios ir bus 
kontroversiškos nuo feminizmo iki homoseksualizmo“?. 
Postmodernybė nepalieka ramybėje ir ekonomikos: ir čia 
ji kuria kitus modelius - nuo alternatyvių konceptų iki di- 


“2 Plg. Arnold Gehlen, „Uber kulturelle Kristallisation“. - A. Gehlen, 
Studien zur Anthropologie und Soziologie, Neuwied-Berlin, 1963, 
311-328, čia 325. 

6“ Tai, kad postmodernistinė pagrindinio pasakojimo autoriteto kritika su- 
derinama su feministine patriarchato kritika, pabrėžia Craigas Owensas: 
Craig Owens, „Der Diskurs der Anderen - Feministinnen und Postmoder- 
ne“. - Huyssen, Scherpe (Hrsg.), cit. veik., 172-195. 

versifikacijos strategijų, - kurių nebebus įmanoma priskirti 
bendrai „daugianacionalinio kapitalizmo“ būsenai“. Post- 
modernybė skverbiasi į pačią substanciją. Jos elementų yra 
visose srityse: nuo estetinių spekuliacijų apie prakilnumą 
iki paprasčiausio visuomenės struktūros keitimo ir nuo įsi- 
pareigojusios postmodernybės iki taip pat įsipareigojusios 
modernybės. Tai kaip tik matyti iš kito, visų kritiškiau- 
sio, - Habermaso. 


7. Habermasas ir Wellmeris, arba modernybė — 
pabaigoje: postmodernybės projektas? 


Nuo to laiko, kai Habermasas jau minėtoje kalboje, pa- 
sakytoje 1980 m. įteikiant jam Adorno premiją, užsipuolė 
postmodernybę“', diskusijose beveik visuomet, sakytume 
kanoniškai, remiamasi šia kalba. Tariamam postmodernybės 
istorizmui ir konservatyvizmui toje kalboje kaip priešprieša 
iškeliamas Adorno ir jo darbai, bet pirmiausia - pats Haber- 
masas ir jo modernybės projektas. Geriau įsiskaičius kalbos 
tekstą, galima aptikti vietų, kurios vargiai suderinamos su 
stipria opozicija, todėl ir Habermasas pasisako už „post- 
avangardinį“ meną, o Benjamino dabarlaikio koncepciją 


“ Išsamiau nagrinėjant būtų galima įrodyti, kad Jamesonas - visur: nuo eko- 
nomikos iki estetikos - daugiausia orientuojasi į vėlyvosios modernybės, o 
ne į tikruosius postmodernybės reiškinius. Johno Portsmano „Bonaventu- 
re Hotel“, pastatytas 1977 m. Los Andžele, kuriuo paradigmatiškai remiasi 
Jamesonas, yra akivaizdus vėlyvojo modernizmo, o ne postmodemizmo 
architektūros pavyzdys. Skirtumas reikšmingas, nes vėlyvajam moderniz- 
mui būdingi unifikacijos, o postmodernizmui, priešingai, - diversifikacijos 
procesai. 

6 Jūrgen Habermas, „Die Moderne - ein unvollendetes Projekt“. - J. Haber- 
mas, Kleine politische Schriften I-IV, Frankfurt a. M., 1981, 444—464. 

vis dėlto pavadina „poistorine““, tačiau iš pirmo žvilgsnio 
atmetimas buvo aiškus, o puolimas - veiksmingas. Sporto 
marškinėliai išdalyti, pozicijos užimtos ir žaidimas galėjo 
prasidėti. (Tik pagal kieno taisykles?) 

O praeitame skyriuje aptartoje Habermaso 1981 m. kal- 
boje, kurią aptarėme ankstesniame skyriuje, - įspūdingame 
kompetentingo ribos peržengimo pavyzdyje“? - piešiamas 
kitoks vaizdas. Modernioji architektūra neatsitiktinai nu- 
ėjusi klystkeliais. Tačiau ne todėl, kad būtų nepateisinama 
estetiškai ir dėl to ją būtų reikėję keisti kita — „postmoder- 
nia“ estetika, o todėl, kad negalėdama atsispirti priklauso- 
mybėms nuo sistemos, buvo permalta kolonizacijos proceso 
girnomis. Vadinasi, čia turime akivaizdų sistemos versus 
gyvenamojo pasaulio santykio atvejį. Šios problemos ne- 
galima išspręsti vien keičiant paradigmas. Ir modernybei, ir 
postmodernybei iš tikrųjų būdingos tos pačios problemos. 
Tai matyti ir architektūroje. O tam, kad sistemos kontekstų 
faktiškai nebeįmanoma formuoti nekompleksiškai, postmo- 
dernusis pliuralizmas suteikia šifruotą išraišką“. Netiesio- 
giai net ir nemėgstamoms užkulisinėms peripetijoms pripa- 
žįstama socialinė tiesa. Prasidėjusi strateginė priešprieša 
vis labiau skiria vietos modernybės ir postmodernybės 
bendrybių įžvalgai. „Modernybė prieš postmoderny- 
bę“, - ši Habermaso pasakytos kalbos Adorno premijos 
įteikimo iškilmėse tezė ir kalbos angliškasis pavadinimas 
nelabai beatitinka tikrovę. Vis labiau linkstama manyti, 
kad modernybės projektą reikią galiausiai transformuoti 
į postmodernybę. 


6 Cit. veik., 448. 
9 Jūrgen Habermas, „Moderne und postmoderne Architektur“. - J. Haber- 


mas, Die neue UnūbersichHichkeit. Kleine politische Schriften V, Frankfurt a. 
M., 1985, 11-29. 


7 Cit. veik., atitinkamai 26 ir 27. 

Tai Albrechto Wellmerio tezė. Kad jis jau 1982 m. krypo 
prie šios minties, esame užsiminę aname skyriuje“, todėl 
dabar tik apibendrinsime ir šį bei tą pridursime. Postmo- 
dernistines tendencijas Wellmeris iš principo laiko dvireikš- 
mėmis visose srityse — tiek socialinėje dinamikoje ir mokslo 
teorijoje, tiek architektūroje ir filosofijoje. Čia nebūtinai 
turimas galvoje - kaip gali pasirodyti iš formuluočių - koks 
nors atsisveikinimas su modernybe; čia galima kalbėti - šis 
dalykas būtų įdomus ir svarbus - ir apie imanentinę su mo- 
dernybės sąvoka susijusią kritiką, apie „vidinę modernybės 
tradicijos korektyvą“"?*. Wellmeris nori apibrėžti ir padaryti 
priimtinomis tas postmodernybės tendencijas, kurias reikia 
šia prasme suprasti ir priimti. Tad jo intencijos esmė tokia: 
postmodernybėje glūdi kaip tik tokios kitimo galimybės, 
kurios reikalingos modernybės projektui vėl suteikti gyvy- 
bingumo ir toliau jį plėtoti. 

Kai Wellmeris užsimojo dar kartą įtikinamai paaiškinti 
postmodernybės ir modernybės projekto giminingumą, iš 
pradžių — kaip ir Jencksas - postmoderniąją architektūrą 
su pagrindiniu kalbiškumo požiūriu, o paskui - kartu su 
Habermasu - kalbiškumą interpretuodamas kaip komuni- 
kacinį racionalizmą““, šią dermės su Habermasu strategiją jis 
pirmą kartą įveikė grynai filosofiškai 1985 m. tokiu pat pava- 
dinimu kaip ir minėtas pranešimas pasirodžiusioje knygoje 
Dėl modernybės ir postmodernybės dialektikos. Proto kritika po 
Adorno ir dabar akivaizdžiai labiau orientavosi į Lyotard'ą. 


7 


Plg. Albrecht Wellmer, „Kunst und industrielle Produktion. Zur Dialektik 
von Modeme und Postmoderne“. Pranešimas, skaitytas 1982 m. rugpjūčio 
10 d. Miunchene 75-ųjų Vokiečių verkbundo jubiliejaus proga. - Zur Dia- 
lektik von Moderne und Postmoderne. Vernunftkritik nach Adorno, Frankfurt a. 
M., 1985, 115134. 

"2 Cit. veik., 127. 

= Cit. veik., 123-126. 


— 

Jis, kaip ir Lyotard'as, pabrėžė kalbos žaidimų nepanaiki- 
namą daugybingumą ir atsisveikinti ne tik su galimybe, bet 
ir net su „bendro konsenso pageidaujamumu'“(!)*. „'Mo- 
dernybės projektas“ “logine tapatybe grindžiamo proto““ 
prasme dabar jam būtų buvęs tik „prastas marksizmas“*". O 
Wellmeriui, žinoma, svarbu ne skelbti anarchinį postmoder- 
nizmą, o postmodernųjį daugybingumą sieti su šiuolaikiniu 
universalizmu. 

Čia reikėtų dar daug ką išsiaiškinti. Wellmeris nori, 
kad kalbinių žaidimų pliuralizmas „grįžtų kaip institucijų 
pliuralizmas“, tačiau, antra vertus, įsitikinęs, kad tai būtų 
neįmanoma, jei „Komunikacinė veikla, kaip ją supranta Ha- 
bermasas, nevirstų veiklą koordinuojančiu mechanizmu“. 
Tačiau kaip tik Wellmeris pasėjo didžiules abejones tų 
dviejų intencijų suderinamumu. Ir kai jis skeptiškai siūlo 
„grįžti prie common sense“"", tai ši mintis, aišku, atrodo ar- 
timesnė Marguard'ui negu Habermasui. Čia lieka spragų, 
ir pats Wellmeris pažymi, kad toms spragoms užpildyti 
reikalinga kitokia proto koncepcija. Tam tikslui reikėtų 
panaudoti postmodernybės impulsą. Neatsižvelgus į jį, 
modernybės projektas - tokia Wellmerio tezė - sunkiai 
judėtų į priekį. 


“ Albrecht Wellmer, Zur Dialektik von Moderne und Postmoderne, 105. Plg. dar: 
Albrecht Wellmer, Etliik und Dialog. Elemente des moralischen Urteils bei Kant 
und in der Diskursethik, Frankfurt a. M., 1986. 

* Zur Dialektik von Moderne und Postmoderne, 107. 

"6 Cit. veik., 106. 

"7 Cit. veik., 108. 

8. Dar kartą apie Habermasą, arba: 
staiga ši apžvalga 


Habermasas, priešingai, grįžo prie ankstesnių priekaiš- 
tų. 1982 m., vadinasi, tais pačiais metais kai Wellmeris kūrė 
savo suderinimo programą, postmodernybė Habermasui vėl 
atrodė kaip paprasčiausias „programinis atsisveikinimas su 
modernybe“, ojos skelbimas - „neokonservatyvizmas“'*. Be 
to, teiginys apie avangardinio meno pabaigą dabar jau turė- 
jo būti pakankamas postmodernybei deklaruoti - tai tiesiog 
pikantiškas šalutinis efektas, reiškiantis, kad tokiu atveju 
1980 metų Habermasas turėjo būti postmodernistas??. 

1984 m. sakydamas kalbą „Gerovės valstybės krizė ir 
utopinių energijų suvartojimas“ — joje pirmą kartą paminėta 
sąvoka „naujasis neapžvelgiamumas“ (neue Unūbersichtlich- 
keit) - Habermasas postmodernybės spektrui priklausantį 
teiginį apie utopijų pabaigą paverčia tradiciniu, kita vertus, 
jį sušvelnina*?. Sutradicina jį aiškindamas nei kaip pesimis- 
tiškai neperspektyvų ir nei kaip į pozityvią imanentiškai to- 
talitarinių bet kokios utopijos bruožų įžvalgos priešingybę, 
o kaip grįžimą prie ikisekuliarinės, eschatologinės išganymo 
sampratos: išganymo reikią laukti ne šiame, o aname pasau- 
lyje. Tą požiūrį švelnino aiškindamas, kad iš tikrųjų senka 


"** Jūrgen Habermas, „Die Kulturkritik der Neokonservativen in den USA 
und in der Bundesrepublik“. - J. Habermas, Die Neue UniibersichHlichkeit, 
Frankfurt a. M., 1985, 30-56, čia 49. 

“ Cit. veik., 49; žr. taip pat: „Die Moderne - ein unvollendetes Projekt“, 448. 
Polemika vertinga tuo, kad priverčia pirma išsiaiškinti sąvokas. Geriau, 
kai jos iš karto pasirodo esančios nereikalingos, negu paskui grįžta bume- 
rangu. 

“9 Jūrgen Habermas, „Die Krise des Wohlfahrtsstaates und die Erschopfung 
utopischer Energien“, - kalba, kuri Ispanijos parlamento prezidento kvie- 
timu 1984 m. lapkričio 26 d. buvo pasakyta kortesams. Skelbta Die Neue 
Uniibersichtlichkeit, 141-163. 

ne utopinės energijos, o liepto galą priėjo tam tikra socialinė 
darbo utopija (ypač socialinės valstybės programos numato- 
ma forma), o šiaip jau ir dabar netrūksta į ateitį orientuotų 
utopijų, iš kurių viena remiasi „formaliais nesugadintos 
tarpsubjektyvybės aspektais“ arba, kaip sako Habermasas, 
šia kryptimi sumenkusia utopija?!. 

Ar galima ką nors smerkti, jei Žmogus menkstančios 
utopijos akivaizdoje nepratrūksta entuziastingomis tirado- 
mis? Menkėjimo, anot Habermaso, per akis kiekviename 
žingsnyje. Taip pat ir vartojant sąvoką „postmodernybė“. 
Habermasas mano, kad „tezė apie postmodernybės pradžią 
nepagrįsta“*ž — ir reikia aiškiai pasakyti, kad šioje menkėji- 
mo utopijos perspektyvoje tikrai nėra tam pagrindo. Net jo 
„modernybės“ pakaitu peršama „naujojo neapžvelgiamu- 
mo“ formulė yra, be abejo, dar stipriai perdėta. Ji turi api- 
būdinti situaciją, susidarysiančią žlugus socialinės valstybės 
programai, o kaip tik šią situaciją Habermaso analizė ir 
padarė itin apžvelgiamą“***. Jei ir būtų užsilikęs koks neap- 
žvelgiamumo krislas, tai, pasak Habermaso, būtina priminti 
teiginį, jog neapžvelgiamumas yra „ir pasirengimo veikti 
funkcija“, „kuriai ryžtasi visuomenė“*“?. Taigi nėra pagrindo 


81 Cit. veik., 161. 

* Cit. veik., 145. 

0 „Staiga ši apžvalga“ man ir pasirodė tikslesnė už „naująjį nepažvelgia- 
mumą“. Turimas galvoje vienos šveicarų menininkų Peterio Fischli'o ir 
Davido Weisso parodos, vykusios Ciuriche nuo 1981 m. gruodžio iki 1982 
m. sausio, (ironiškas) pavadinimas. 

“ Plg. diskusijos Italijoje dalyvio Franco Volpi'o nustatytą „naujojo ne- 
skaidrumo“ diagnozę, kuri nėra nei paviršutiniška, nci reikalinga tuoj pat 
peršviesti, o rodo fundamentinės tiesos nebuvimą. (Franco Volpi, „Nuova 
intransparenza e paradigmi di razionalista nella dialettica di moderno e 
postmoderno“.- Metamorfosi. Dalla veritė al senso della verita, hrsg. von 
Giuseppe Barbieri und Paolo Vidali, Roma-Bari, 1986, 169-190). 


8 J. Habermas, „Die Krise des Wohlfahrtsstaates“, 143. 

nerimauti. Antra vertus, tai pretekstas stebėtis garsais, kurie 
iki šiol, atrodo, girdėjosi kažkur kitur. Nedaug tetrūksta, ir 
jie susilies į melodiją. Nukreipti šie balsai prieš „intelektinėje 
scenoje plintantį įtarimą“, tačiau, nepaisant to, pabrėžiama, 
kad čia kalbama „apie Vakarų kultūros pasitikėjimą pačia 
savimi“**. Modernybės filosofinio diskurso pabaigoje Habema- 
sas formuluoja priesakus „senajai Europai“*'. Modernybės 
projektas iš tikrųjų paseno. 

Aptardamas postmodernybę grynai filosofiniu požiūriu, 
Habermasas stengiasi įrodyti, kad postmodernizmo proto 
kritika yra prieštaringa. Arba ji plėtojama be argumentų ir 
tada išvengiama prieštaravimo sau, bet atsiskiriama nuo 
„protingųjų komunikacinės bendrijos“, tuomet pats išeini iš 
žaidimo. Tai Sloterdijko atvejis“. Arba mėginama argumen- 
tuotai „likviduoti protą“, ir tada iškyla dilema, ar pačiam 
neigti instancijas, kuriomis remiantis argumentuojama, ar 
netekti galimybės įrodyti esant kitų. Tai Nietzsche's atve- 
jis, Heideggerio atvejis, Horkheimerio, Adorno, Derrida, 
Bataille'aus ir Foucault atvejai. Tai - postmodernybės at- 
vejis, nes visi išvardintieji teoretikai sudaro Habermaso 
modernybės „bastioną“. Nietzsche's pasirodymas reiškė, 
kad atidaroma pirmoji stotis, o Foucault apmąstymuose 
vis dar tebesisuka tas pats prieštaravimų sau ratas. Vis 
ta pati karuselė. Tokia yra 1985 m. pasirodžiusio veikalo 
Modernybės filosofinis diskursas pagrindinė mintis. Žinoma, 


* Cit. veik., 142, 143. 

5 Jūrgen Habermas, Der philosophische Diskurs der Moderne. Zwėlf Vorlesun- 
gen, Frankfurt a. M., 1985, 425. (Jūrgen Habermas, Modernybės filosofinis 
diskursas, iš vokiečių kalbos išvertė Alfonsas Tekorius, Vilnius: Alma litte- 
ra, 2002, 411. Santrumpa: MFD). 

* Jurgen Habermas, „Zwischen Heine und Heidegger. Ein Renegat der Sub- 
jektphilosophie?“. - Die Neue Uniibersichtlichkeit, 121-125, čia 123. 

tik su nedideliu papildymu: ištrūkti iš subjektinės filosofi- 
jos (o tai padaryti stengėsi, bet nepajėgė, visi išvardintieji, 
todėl anas ratas jiems tapo nuolatine būsena) pavyksta tik 
pereinant prie komunikacinio proto paradigmos - štai to 
rato atvirkščioji pusė. (Šia linkme šiek tiek pasidarbavo Tho- 
mas Bernhard'as.) 

Apžvelgiamumas, kurį pateikdamas šią struktūrizaciją 
sukūrė Habermasas, yra visai neblogas. Suprantama, ir 
vienpusiškumas gan akivaizdus. Abejonių taip pat kelia 
spragos. Modernybės gynimas čia grasina patirti sėkmę 
pačios modernybės sąskaita. Jei ekspatrijuojamas Nietzsche, 
tai kodėl taip nesielgiama ir su Schellingu? O jei ekspatri- 
juojamas šis, tai kodėl tada ne visas Tiubingeno būrelis? 
Pastarasis kai kuriais klausimais prieštaravo Kantui, bet kai 
kuriais su juo ir sutiko. Kur žaidimėlio geruosius į puodelį, 
bloguosius į gūželį pabaiga? Ir meistriškiausia gynyba gre- 
sia palaipsniui netekti ginamosios masės ir pabaigoje teturėti 
vos vieną kitą bendramintį??. To šiuo atveju reikia baimintis. 
Apskritai kritika abejojo, ko bus daugiau - naudos, ar iškrai- 
pymų ir netekčių. Tačiau, antra vertus, dera pripažinti, jog 
Habermasas taip aiškiai apibūdino kritikuojamas pažiūras, 
kad nuo šiol jų nebeįmanoma nepastebėti ir naiviai joms pa- 
siduoti. Ir dar: tai, kad atmestų pažiūrų kritinis potencialas 
Habermaso analizuotais aspektais toli gražu neišsekęs, yra 
įžvalga, kuri energijos ir tikslumo sėmėsi iš Habermaso su- 
rengto puolimo. 


* Beje, lygiai toks pat pavojus, kaip man atrodo, iškilęs ir Marguard'ui ginant 
modernybę nuo įvairių „antimodernizmų“, vadinamų „postmodernybe“; 
plg. Odo Marguard, „Nach der Postmoderne. Bemerkungen ūber die Fu- 
turisierung des Antimodernismus und die Usance Modernitat“. - Moderne 
oder Postmoderne? Zur Signatur des gegenwūrtigen Zeitalters, hrsg. von Peter 
Koslowski, Robert Spaemann und Reinhard Low, Weinheim, 1986, 45-54. 

Pagaliau negalima neišreikšti ir vienos nuostabos. Ha- 
bermasas užsimojęs rekonstruoti modernybės filosofinį 
diskursą postmoderniosios proto kritikos fone“. Kaip tada 
įmanoma palikti nuošalyje vienintelį autorių, kuris šiuo 
atveju stačiai būtinas ir neišvengiamas? Kaip suprasti, kad 
Habermasas nagrinėja tokius autorius kaip Nietzsche ir Ba- 
taille, Heideggeris ir Foucault, Adorno ir Derrida, kuriems 
niekada nebūtų šovusi į galvą mintis savo filosofiją vadinti 
„postmodernia“, bet visiškai nediskutuoja filosofinio post- 
modernizmo klausimais kaip tik su tuo autoriumi, t. y. su 
Lyotard'u? 

O tai, kas stebina, pasirodo esą išdavikiška. Kaip tik 
Lyotard'o postmodernizmui - tam vieninteliam paskelbtam 
filosofiniam postmodernizmui - netinka visi tie pakaitai, 
kurie, per daug nesigilinant, buvo palaikyti esminiais post- 
modernizmo bruožais. Lyotard'o apmąstymai tikrai nėra nei 
priešingi protui, nei iracionalūs, nei priskirtini subjektinei 
filosofijai, nei neokonservatyvūs. Jei pradėtumei su juo po- 
lemizuoti, galų gale būtumei priverstas keisti ir požiūrį į 
postmodernybę. 

Taigi minėtoji nuostaba yra paaiškinama, bet lieka ap- 
gailestavimas. Lyotard'o nepaisymas ne tik kelia abejonių, 
bet jis yra kone katastrofiškas, nes iš pažiūrų susidūrimo abi 
pusės gali tikėtis svarių argumentų ir dalykinės pažangos. 
Juk kai kurie panašumai ganėtinai akivaizdūs. Abu - vienas 
šališkas modernybės, antras atsargus postmodernybės gy- 
nėjas — nori atskleisti modernybės ydas ir jas pašalinti. Ir čia 
vargu ar kyla kitoks negu retorinio pirmumo klausimas: ar 
ateities perspektyva nusakoma retrospektyviai apmąstant 
modernybę, ar žvelgiant į ateitį postmoderniu žvilgsniu. 


* Plg. Der philosophische Diskurs der Moderne, 7 (MED, 7). 

Nes jei postmodernybė Lyotard'ui iš tikrųjų yra radikali 
modernybė, tada ji negali, neatsižvelgiant į nieką, būti nu- 
kreipta prieš modernybės projekto įgyvendinimo tąsą, juk 
ir pats Lyotard'as yra pabrėžęs, kad modernybė nieku būdu 
nėra pasibaigusi, o toliau gyvuoja postmodernybėje?!. Ir jei, 
priešingai, Habermasas savo komunikacinio proto modelį 
taip atkakliai priešpriešina modernybės į subjektą atgręž- 
tam protui ir kviečia keisti paradigmą, ar tai nereiškia, kad 
šitą komunikacinį protą jis supranta postmodernistiškai, tik 
vengia to termino? Vadinasi, diskusija būtų ne tik įmanoma, 
bet ir daug žadanti. Mes diskutuosime, kai aiškinsimės Lyo- 
tard'o pažiūras. 

Tačiau prieš baigiant šią apžvalgą, reikia paaiškinti dar 
vieną visai kitokią postmodernybės versiją, kuri nuo kalba- 
mosios skiriasi trimis atžvilgiais: tuo, kad ji, pirma, tikrai 
nori įveikti modernybę, antra, kad, siekdama šio tikslo, 
remiasi ankstesniais negu modernybė modeliais ir, tre- 
čia - šiame kontekste tai svarbiausia, - kad yra kategoriškai 
orientuota į vientisumą. 


9. Robertas Spaemannas, arba premodernaus 
įkvėpimo esencialistinis postmodernizmas 


Prieš kurį laiką vokiečiakalbiuose kraštuose buvo rekla- 
muojamos Roberto Spaemanno kaip postmodemisto pažiū- 
ros??. Kai kurie numojo į jas ranka teigdami, kad „postmo- 
dernybė“ dabar esanti laiko strėlės viršūnė ir todėl kiekvie- . 


*" „Postmodernybės projektas gyvuoja toliau, tiesa, ne be nerimo ir rūpėsčių.“ 
(Imnaterialitūt und Postmoderne, 9). Plg. dar: Grabmal des Intellektuellen, 83. 

* Plg. ypač Roberto Spaemanno ir Peterio Koslowskio straipsnius, paskelb- 
tus rinkinyje Moderne oder Postmoderne? Zur Signatur des gegenwūrtigen 
Zeitalters. 

nas, pasišovęs apeliuoti į laiko sąžinę ir apibūdinti ateities 
kryptį, savo pažiūroms klijuoja viskam tinkančią „postmo- 
dernybės“ etiketę, nors tų pažiūrų turinys diametraliai prie- 
šingas postmodernizmo tendencijoms. Taip lengvabūdiškai 
elgtis nederėtų. Antrame šios knygos skyriuje jau kalbėjome 
apie tai, kad modernybės krizę (kitaip sakant, jos ilgalaikę 
koekstensyvią būseną) nuolat norėta gydyti priešingais 
metodais, kurie savo ruožtu remiasi priešingomis ligos 
diagnozėmis. Vieni modernybės ligą įžvelgia didėjančioje 
unifikacijoje ir latentiniuose totalitariniuose bruožuose bei 
aiškiose totalitarinėse fazėse, kiti - didėjančioje socialinėje 
ir kultūrinėje diferenciacijoje bei fragmentacijoje. Logiška, 
kad viena pusė siūlo ligą gydyti diversifikacija, o kita, prie- 
šingai, - integracija. Abi pažiūros turi ilgą tradiciją ir dabar 
debatų dėl postmodernybės klausimu užima priešingas 
pozicijas: radikaliai modernus prancūziškos kilmės postmo- 
dernizmas su diferenciacijos pageidavimų ir premodernus 
arba transmodernus vokiškos kilmės postmodernizmas su 
visybės pageidavimų. 

Kai Spaemannas pasisako už substanciškumą ir naują 
esencializmą (postmodernybei šią pažiūrą taiko ne tiek 
pats Spaemannas, kiek Koslowskis)**, o pastarasis ją skelbia 


* Spaemannas skeptiškai vertina terminą „postmodemybė“. Jam atrodo, 
kad šis pernelyg tęsia modernizmo ideologiją. Tuo, kaip įsivaizduoja 
„modernybės pabaigą“ Spaemannas, ko gero, artimesnis Heideggeriui ir 
Vattimo. „Modernybės įveika, kaip man atrodo, duotų apie save ženklą 
"veikiau ne sensacingai, 0 vos pastebimai pakitusia laikysena modernybės 
atžvilgiu be ketinimo ją pranokti arba paprasčiausiai atmesti jos laimėji- 
mus“ (Robert Spaemann, „Ende der Modernitat?“.- Moderne oder Post- 
moderne?, 19-40, čia 20). O Koslowskis, priešingai, pasisako „už esminę 
ir substancinę postmodernybę“, turėdamas galvoje Spaemanno poziciją; 
Koslowskis postmodernybę linkęs suvokti „postmodernaus esencializmo 
arba 'neoaristotelizmo' filosofijoje“ prasme (Peter Koslowski, „Die Baus- 
tellen der Postmoderne - Wider den Vollendungszwang der Moderne, 
1-16, čia 11 ir 9). 

„nauja 'gyvenamojo pasaulio vienovės' reikme“ ir drauge 
„postmodernia visuomenės teorija“? susidaro postmo- 
dernybės vaizdas, neigiamas naujųjų laikų ir, priešingai, 
teigiamas premodernybės atžvilgiu. Kartu šis paveikslas 
neabejojamai siejasi ir su naujųjų laikų - klasicizmo bei 
romantizmo - reformos programomis. Tai reikia suprasti 
kaip stiprybę. Su modernybe taip lengvai neatsisveikinsi, 
kaip galėtų atrodyti iš vienpusiškos tos sąvokos rekons- 
trukcijos. Tai ne atgal grįžimo programa, o (spėjamos 
ateities) aristoteliškojo esencializmo siejimas su naujųjų 
laikų laisvu mąstymu. 

Šiaip ar taip Spaemanno koncepciją mes suprantame 
šitaip. Tačiau esama ir kitos nuomonės. Su perėjimu į post- 
modernybę siejama krikščioniškos epochos, tvarkingo pa- 
saulio, viduramžių - nesvarbu, kaip vadinsime — grįžimo 
viltis, kitaip sakant, svajojama apie laikus ir konsteliacijas 
iki modernybės“. Modernybės net nenorima paveldėti, ją 
norima palikti praeityje, padaryti nebuvusią. Tai pranašavi- 
mas, kuriam pritarti gali tik neišmanėliai, nenutuokiantys, 
ko nori. „Postmodernybė“ neturėtų būti šūkis, padedantis 
atsilikėliams išsivaduoti iš modernybės patirties. Šioje kny- 
goje ji įsivaizduojama ir ryžtingai ginama kaip modernybės 
transformacijos forma. 

Tad leiskime prabilti pačiam Spaemannui, o jis sako: 
„Modernybės pabaigą mes suprantame ne kaip jos laimė- 


* Peter Koslowski, „Vorwort“. - Moderne oder Postmoderne?, XI-XIV; plg. dar: 
P. Koslowski, „Die Grenzen der 6konomischen Theorie. Pladoyer fūr eine 
gesamte Staatswissenschaft“. - Merkur 439/440, 1985, 791-806. 

* Plg. Walterio Zimmerli'o „krikščionybės monopolinės padėties restituci- 
jos“ kritiką straipsnyje „Religion, Wissenschaft und Technik. Wertwandel 
zwischen Trivialitat und tieferer Bedeutung“. - Ende der Neuzeit? Die For- 
derung eines fundamentalen Wertwandels und ihre Probleme, hrsg. von Hans 
Michael Baumgartner und Bernhard Irrgang, Wūrzburg, 1985, 185-199, čia 
ypač 198. 

jimų atsižadėjimą ir ne kaip '/pranokimą““**. Struktūriškai 
man tada atrodo įdomesnės holistinės intencijos*', o ne ape- 
liavimas į pačią modernybę, nes tose intencijose pradmuo 
susitinka su daugybe kitų šiuolaikinių srovių ir tai pasaky- 
tina ne tik apie filosofiją, bet ir mokslo teoriją, alternatyvius 
dalykus, ezoteriką ir galiausiai meną. 

Tačiau visuose tuose užmojuose lieka neaišku, kaip visy- 
bės turi rastis ne tik kaip nurodymais grįsti įžūlūs pavienių 
subjektų reikalavimai, o kaip sensus communis turiniai. Ir 
labiausiai neaišku, kokiu mastu tokios visybės programos 
gali skirtis nuo savo ruožtu keliamų specifinių reikalavimų, 
kurie patys savaime vis dėlto nepašalina ir neperžengia iš 
principo pliuralistinės šių laikų orientacijos, 0 yra su pasta- 
rąja susiję ir jai įsipareigoję. Tačiau, nepaisant to, šių reika- 
lavimų stiprybė ir veiksmingumas glūdi, be abejo, kaip tik 
šitame funkciškume. Tačiau dėl savo specifikos jie vis dėlto 
nepajėgūs teisėtai įveikti daugybingumo ir, kadangi suvo- 
kia šį specifiškumą, yra apsaugoti nuo tokių daugybingumo 
pretenzijų“. Veiksmingai išsiveržti iš daugybingumo taip, 
kad tai nereikštų totalizacijos, neįmanoma. Esminiai dalykai 
apie tai jau pasakyti šios knygos antrame skyriuje. Koketuo- 
ti čia ne vieta. 

Pagrindinį šios krypties motyvą - kad heterogeninių 
kalbos žaidimų maišalynė galinti būti paskutinis Žodis ir 


* Robert Spaemann, „Ende der Modernitūat?“, 20. 

" Dėl šios minties plg: Peter Koslowski, „Uber Totalismus. Metaphysik und 
Gnosis.“ — Oikeiosis. Festschrift fiir Robert Spaemann, hrsg. von Reinhard 

"Lėw, Weinheim, 1987, 101-111. 

** Spaemannas aiškino, kad vienos filosofijos kėlimas į tos filosofijos rangą 
visuomet tik neleistinai suabsoliutina vieną dalinumą, ir šis neišvengiamai 
tampa visaapimančiu (plg. Robert Spaemann, „Der Streit der Philosop- 
hen“. - Wozu Philosophie? Stellungnahme eines Arbeitskreises, hrsg. von Her- 
mann Lūbbe, Berlin-New York, 1978, 91-106, čia 106). Tai, žinoma, tinka 
ne tik diskurso dėl visuomenės koncepto etiškumui, bet ir esencialistinei 
visybės filosofijai. 

kad ištisinės fragmentacijos koncepcijai gresia pavojus vėl 
išprovokuoti terorą nemažiau aršų už tą, su kuriuo ji pati 
kovoja, nes absoliutus heterogeniškumas, jei formuluosime 
tiksliai, panaikina komunikacijos galimybę ir todėl konflikto 
atveju galioja tik teroras, šį motyvą reikia laikyti rimtu ir jo 
paisyti. Integraciniai reiškiniai neišvengiami. Tik į modelį 
reikia aiškiai įkomponuoti totalizaciją blokuojantį saugiklį 
ir padaryti jį visiems matomą. Aš atsižvelgsiu į integracijos 
bruožus kitaip, tai padarysiu pristatydamas transversinio 
proto koncepciją. 


VI skyRIuUS. LYOTARD'O PROGRAMINIS 
VEIKALAS, ARBA POSTMODERNYBĖS 
FILOSOFINĖ PERSPEKTYVA 


Šiuo skyriumi pradedama išsami labiausiai pagarsėju- 
sios postmodernybės teorijos, Jeano-Francgois Lyotard'o pa- 
žiūrų, analizė. Pirmiausia remsiuosi jo programiniu veikalu 
Postmodernus būvis (1979). Aštuntame skyriuje aptarsiu jo 
pagrindinį veikalą Ginčas (1983). 

Programinio veikalo analizė yra kartu ir proga dar kartą 
įsigilinti į postmodernybės apskritai perspektyvą. Tai ypač 
paranku, nes pirmame skyriuje jau pristatėme pagrindines 
šio veikalo tezes, be to, kaip tik dėl šios knygos kilo didelė 
diskusija. Tiesa, nemanau, kad tai ypač aukštos prabos kūri- 
nys!. Bet iš jo galima šį tą išspausti. Ir padaryti tai su palan- 
kiausia intencija. Veikalas atveria perspektyvą, kurią galima 
laikyti postmodernybės perspektyva ir kuri pasitvirtina. 
Todėl ją pateikdamas pridursiu ir keletą aiškinamųjų reflek- 
sijų. Kitame skyriuje šio nagrinėjimo pagrindu mėginsime 
prieiti prie svarbių šiai knygai išvadų „mūsų postmodernio- 
sios modernybės“ klausimu. 


Plg. ryžtingą Lyotard'o pasisakymą dėl šio veikalo progiškumo: Jean- 
-Frangois Lyotard, Das potsmoderne Wissen. Ein Bericht, Graz-Wien, 1986, 
9/17. (Puslapius nurodysime atitinkamai pagal prancūzišką ir vokišką 
leidinius; vertimas į vokiečių kalbą šiek tiek modifikuotas.) 

Postmodernybė nuolat kaltinama iracionalizmu, kai į 
kasdienybės ir socialinius reiškinius žiūrima kaip į mokslo 
objektus, arba estetizmu bei anarchizmu. Ko tokie priekaiš- 
tai verti, reikia dar patikrinti. Netruks paaiškėti, kad jie kur 
kas daugiau pasako apie priekaištautojus, apie jų nustatytas 
ir savaime suprantamomis laikomas perspektyvas nei apie 
pačius postmodernybės reiškinius. Pasirodys, kad kaip tik 
tie priekaištai nukreipti prieš dalykus, dėl kurių postmo- 
dernybė ir XX a. modernybė sutaria. Todėl motyvai, kuriais 
siekiama postmodernybę atmesti, o modernybę ginti, yra 
vienodai nepagrįsti, nebent smulkmeniškas priekabiavimas 
ir kitų mokymas būtų priskirti mados sričiai. O dabar - apie 
pačius priekaištus. 

Postmodernizmas, sakoma, plintąs visur, kur gyvenimas 
nebepaiso patikimų kriterijų, o pasiduoda estetiniams polin- 
kiams ir šios dienos skoniui, kur subjekto hedonizmas virsta 
veiklos gaire, kur gyvenimas, norėdamas ištrūkti iš pramo- 
nės pasaulio, ieško prieglobsčio estetikos dalykuose ir susi- 
skaido į daugybę kasdienybės suvokčių. Estetinė percepcija 
tiek išaukštinama, kad paverčiama tikrovės kanonu, ir ši 
postmoderni pasaulėžvalga pakliūva į estetizmo pinkles. 

Socialiniu požiūriu esą siaučianti postmodernizmo epi- 
demija (nes tikima, kad tai ne kas kita, kaip epidemija, nors 
taip atvirai ir nesakoma) visur, kur prasiveržia „mažumų jo- 
valas“ ir grupių daugėja tiek, kad jos virsta rateliais, ir galų 
gale ima viešpatauti becentris ekscentriškumas. Diversifika- 
cija ir fragmentacija tampa postmodernaus socialinio dizai- 
no bruožu - kažin ar jis dar vertas to vardo, nes iš tikrųjų 
galima kalbėti tik apie estetinamą ar estetiškai spalvinamą 
anarchizmą. 

Šitas estetizmas ir anarchizmas paskui įsilieja į moderny- 
bės filosofinį iracionalizmą, įgyja čia švarią sąžinę ir tariamą 

legitimaciją. Juk apie nieką kitą, o tik apie iracionalizmą ir 
galima kalbėti, jei neigiama galimybė motyvuoti išvaduoja- 
ma iš pareigos argumentuoti, o įprotis pagrįsti išjuokiamas, 
jei proto reikalavimai apšaukiami totaliais ir yra diskrimi- 
nuojami, racionalumas - dialektiškai arba neoromantiš- 
kai - kaltinamas engimu, jei sulaužomas logocentrizmas ir 
panaikinamos ribos tarp filosofijos ir poezijos, jei tiesa, ta 
senė, kuri (kaip konstatavo Melanchthonas ir Nietzsche) 
skleidžia Graikijos kvapą, turi būti galutinai išvyta. 

Toks postmodernizmas, arba, tiksliau sakant, jo klišė, 
būtų blogas, Žinoma, tik tada, jei į jį iš tikrųjų reikėtų žiūrėti 
rimtai. Jis juk grasintų atsižadėti modernybės laimėjimų, o 
galiausiai paleisti vėjais ir jos esmę. Nes modernybė rėmėsi 
racionalumu, ir jei tas racionalumas kartais buvo hibridinis, 
tai jis vis dėlto buvo vienintelė priemonė, davusi galimybę 
tokius klaidingus dozavimus arba ekscesus kritikuoti ir 
gydyti. Vadinasi, visi, kurie - kaip šie postmodernistai - ab- 
soliučiai kritikuoja protą ir propaguoja iracionalizmą, be 
jokio atsakomybės jausmo atima iš savęs ir mūsų vienintelę 
intervencijos galimybę bazinio racionalumo atžvilgiu, racio- 
nalumo, kuris pasidarė savarankiškas sistemų ir institucijų 
pavidalu ir kuriam dar pažįstama savireferencija, bet nebe 
kritinė refleksija. Tiesą sakant, bijoti čia nėra ko: tokio post- 
modernizmo, ačiū Dievui (ir modernybės sergėtojams bei 
abiejų pulkams), laikyti rimtu visai nedera. 

Puolimai racionalumui diskredituoti aiškiai subliūkš- 
ta patys, nes - jeigu jie vykdomi išties rimtai - pakliūva į 
absoliučios proto kritikos performatyvinį prieštaringumą 
(Apelio žodžiais tariant), ojei tie puolimai nerimti, vadinasi, 
yra bereikšmiai. 

Taigi galime visai ramiai griebti jautį už ragų. Jei tokia 
postmodernybė neatsisako savo teatrališkumo, galime ją 
pasitikti kaip gyvybingumo teikiantį elementą ir - pamerkę 
akimi - pasveikinti. Kiekvienas karalius turi savo juokdarį, 

tad kodėl filosofijai nereikėtų, pasinaudojant postmoder- 
nistiniais kvailiojimais, vėl pasidaryti karališka? Duokime 
postmodernybės egzotams ir rojaus paukščiams erdvės! 
Suprantama, jiems prideramos: leiskime maištauti ir bankru- 
tuoti, bet neduokime į nagus ratio ir filosofijos metraščio. O kai 
šie postmodernistai savo išpuolius pradeda vertinti rimtai, 
tada būtina juos tramdyti ir, jei kitaip neišeina, stuktelėti per 
galvą - juk negalima tiems egzotams leisti virsti agresyviais 
kontrašvietimo riteriais plėšikais. Įmantrauti - prašom, vyk- 
dyti estetomanišką dekonstrukciją - tiek to, bet įnirtingai 
kastis po mokslinio diskurso pamatais - nė už ką! Dar kartą 
sakau - bijoti nėra ko: postmodernistiniai diskurso dariniai 
ir šiaip yra tokie plonasieniai, kad užtenka pastuksenti į 
kiautą — ir kiekvienas įsitikins, kokie jie tuščiaviduriai: po 
geros kritikos iš jų lieka tik šipuliai. Šiek tiek analizės ir kele- 
tas argumentų, vienas kitas demaskavimas ir trūktelėjimas 
per dantį - ir aiškinamasis darbas atliktas. Juk viskas buvo 
tik šmėkla: tereikėjo tris koordinačių sistemas sudėti kry- 
žium, pašlakstyti truptėlį diskurso vandeniu — ir šmėklos 
kaip nebūta. 

Galiausiai stebiesi ir negali atsistebėti, ką - noriu pasaky- 
ti: kiek mažai - tie postmodernybės egzodai iš tikrųjų galvo- 
jo, gyvendami modernybės kupiname pasaulyje. Jų projek- 
tai, užmojai ir reikalavimai tokie tolimi dabarties tikrovei ir 
scientific community privalomybėms, kad galėtų tikti nebent 
iliuzijų pasauliui. Ir tai turėtume vadinti „postmodernybe“! 
Tačiau su mūsų dabartimi ir šiuolaikiniais mokslo, visuo- 
menės ir meno standartais ji neturi nieko bendra. Jos vie- 
ta - egzotizmo karalystėje, o tinkamiausias šios karalystės 
uždavinys - egzorcizmas. 

Netrukus pamatysime, kaip tos klišės atsimuša nuo 
Lyotard'o lyg Žirniai nuo sienos. Tik itin paviršutiniškam 


wo 


žvilgsniui jos galėtų pasirodyti teisingos, bet atidžiau įsižiū- 

rėję įsitikiname, kad viskas yra kitaip. Tai akivaizdžiai ma- 
tyti pagrindinėje Lyotard'o filosofinėje studijoje Ginčas, nors 
pastebima ir programiniame veikale Postmodernus būvis. Jei 
nekreipsime per daug dėmesio į pavienius teiginius arba 
pasažus, O įsigilinsime į pagrindinę knygos mintį, kritikos 
epitetai netrukus pasirodys esą paviršutiniški, nieko nepai- 
santys arba kryptingai diskriminuojantys. Ne vienas, kuris 
tai pastebėjo, skubiai griebėsi kitokios frazeologijos. Post- 
modernybė staiga ėmė reikšti kažką panašaus į „postmark- 
sizmą“ arba, kita vertus, turėjo būti „paskutinioji tvirtovė“, 
dar galinti apsaugoti buržuaziją nuo darbininkų klasės per- 
galės2, Tokios ideologinės lokacijos, be jokios abejonės, yra 
veikiau išsisukinėjimai negu informacijos teikimas. Reika- 
lingi ne išpažinimai ir užkeikimai, o tyrimai bei tikslinimai. 


2. Ribų naikinimas 


Pagrindinė veikalo Postmodernus būvis mintis yra tokia: 
metapasakojimų legitimacijos galia išseko, mes ja nebetiki- 
mes. Trys didieji modernybės metapasakojimai — Švietimo 
metapasakojimas apie Žmonijos išlaisvinimą, idealistinis 
metapasakojimas apie dvasios teleologiją ir istorinis meta- 
pasakojimas apie prasmės hermėneutiką“ - degradavo iki 
praeities konstruktų, nebepriklauso prie dabarties galių. 
Tuo nenorima pasakyti, kad jų visai nebėra, kad kai kam jie 


2 Rainer Rochlitz, „Zwischen Subversion und Orthodoxie. Zur geistigen 
Situation in Frankreich“, pratarmė knygai: Florian Rėtzer, Franzėsische 
Philosophėn im Gesprūch, Mūnchen, 1986, 7-14, čia 9. 

3 „Kalbant visai paprastai, „postmodemiu“ laikytinas nepasitikėjimas me- 
tapasakojimais.“ (Das postmoderne Wissen, 7/14, PB, 6.) 

* Plg. cit. veik., 7/13. Šiek tiek kitaip (emancipacija, dvasios realizacija, kapi- 
talizmas) tuos dalykus Lyotard'as vadina veikale Philosophie und Malerei im 
Zeitalter ihres Experimentierens, Berlin, 1986, 98. 

nebeteikia orientacijos ir nebegali nieko įpareigoti - tokius ne- 
teisingus priekaištus Lyotard'ui daro tik nuo skaitymo parei- 
gos save atleidę kritikai, - čia kalbama vien apie tai, kad šitie 
metapasakojimai neteko visuotinio privalomumo ir visuotinės 
legitimacijos galios. Ir to nelabai nuginčysi. Šiuo atveju ne tiek 
svarbu, kad jų turiniai paseno, o tai, kad forma paliego. 

Metapasakojimo forma, kaip pagrindinė idėja, gebanti 
aprėpti visą teorinę ir praktinę epochos laikyseną ir viskam 
diriguoti, sunyko. Jei būtų kitaip, iš esmės nieko nebūtų pa- 
kitę — tik reikėtų persiorientuoti į kitą metapasakojimą arba 
palaukti, gal modernybė toliau dauginsis, - jei nebūtų prasi- 
dėjęs „condition postmoderne“. Metapasakojimai šiais laikais 
yra pasidarę nebeįmanomi dėl dviejų priežasčių. Pirma, 
nėra nė vieno metapasakojimo, kuris bent iš tolo atrodytų 
tikrai universalus. Tą turi pripažinti, kiek pagalvojęs, net 
patraukliausios rėminės paradigmos šalininkas. Antra, ir 
tai svarbiausia, mes suvokėme, kad tokių visuotinių me- 
tapasakojimų negali būti. Mes įžvelgėme totalybės apgau- 
lingumą, išmokome pažinti ir pripažinti daugybingumą ir 
„pastebėjome, priklausomai nuo pastangų, kaip visuotinumo 
projektuose ryškėja jų dalinumas. Tuose projektuose mes 
išmokome atpažinti daugybingumo ženklus. Legitimacija, 
žmoniškumas, tiesa mums atsiduria šiapus konvulsingos 
metapasakojimų įtampos. 


3. Hegelis ir kai kurie rezultatai 


Galime netgi tarti, kad tai dabar yra mūsų metapasako- 
jimas". Tačiau juo jis tapo ganėtinai seniai. Nes jau nuo seno 


* „Centro praradimas tampa nauju šiuolaikinės sąmonės mitu“, - rašo An- 
tonio Villani's („Le 'chiavi' del postmoderno: un dialogo a distanza“. - II 
Mulino, 35. Jg., Nr. 303, Heft 1, 1986, 5-22, čia 13. 

mes nebetikime bendrų aiškinimų galimybe, aiškinimų, ku- 
rie dar kartą mėgintų aprėpti projektų ir praktikų įvairovę ir 
įpareigoti laikytis bendro tikslo, taip, kaip ji atrodė įtikima 
arba sugestijuota Hegeliui idėjoje apie dvasios teleologiją. 
Iš tikrųjų tuo nebetikėjo visa pohegelinė filosofija. Postmo- 
dernizmą tiesiog galima laikyti šios pohegelinės raidos pa- 
dariniu ir viršūne. Postmodernizmo ištakose glūdi kai kas 
daugiau nei vienadienių musių aktyvumas. Jame reiškiasi 
ilgai trukusi plėtotė ir svarios patirtys. 

Hegelis pasiekė vienovės mąstymo viršūnę, mąstymo, 
nuo kurio postmodernizmas ryžtingai atsiriboja. Hegeliui 
atrodė, kad tikra galinti būti tik visybė, ir savo credo jis 
įgyvendino per vienovės koncepciją, kuri skirtybės ne tik 
neatmetė, bet ją įėmė į sistemą, nes vienovę jis mąstė kaip 
vienovės ir skirtybės vienovę. 

Jau Dvasios fenomenologijos pratarmėje Hegelio pažiūra į 
atskirtybę iškyla kaip nuostabi ir didinga. Galima net pa- 
manyti, kad šis filosofas - tikras „skirtybininkas“, nes juk 
Hegelis ryžtingai pabrėžia, kad dvasia turi drįsti „išsiplėsti 
ir prarasti save atsiverdama“, o jos buveine jis nurodo skai- 
dymo veiklą kaip „absoliučią galią““. Tai vis dėlto tėra tik 
pusė tiesos, ir ne lemiamoji pusė. Plėtimasis, savęs praradi- 
mas, skaidymasis žymi ne dvasios tikslo formas, o įveikos 
uždavinius ir stiprinimo priemones. Dvasiai jos turi tarsi pa- 
dėti treniruoti raumenis, kad galiausiai įveiktų šias įtampas. 
Įdomu, kad Hegelis sako dvasios jėgą esant „didele tik tiek, 
kiek didelis jos pasireiškimas“. Didžiausio išėjimo į skirtybę 
reikalaujama tik dėl diferencijos įveikos absoliutumo. 


=“ 


Georg Wilhelm Friedrich Hegel, Phūnomenologie des Geistės, hrsg. von 
Johannes Hoffmeister, Hamburg, ?1952, 15 ir 30. Kitos citatos: 15, 48, 18. 
(Georg Wilhelm Friedrich Hegel, Dvasios fenomenologija, iš vokiečių kalbos 
vertė ir įvadą parašė Arvydas Šliogeris, Vilnius: Pradai, 1997, 35, 49. Kitos 
citatos: 35, 77, 37). 

Iš viso to matyti, kad šis darbas, pirma, ne tik nėra leng- 
vas, 0, priešingai, reikalauja milžiniškų „pastangų“ ir, antra, 
yra jėgos aktas ir įveikos dalykas; be to, cituotieji žodžiai iš 
tikrųjų rodo, trečia: kad tikslas ir reikalavimas yra grįžti iš 
išplitimo ir atrasti bei suvokti save skaidoje. Diferencija jau 
iš anksto laikoma kliūtimi kelyje į dvasios stiprėjimą bei jos 
pajėgumo įrodymą. Aišku kaip dieną, kad skirtybes reikia 
įveikti dvejopa prasme - kaip galimybę ir kaip uždavinį. 
Priešinimasis, kurį pastarosios rodo, tėra tik dvasios savi- 
raidos terpė. O kad skirtybės iš principo sušvelnėtų, paaiš- 
kinama jų kilmė: visos skirtybės atsiranda dėl to, „kad viena 
ir tas pat save įvairiopai suformavo“. Skirtybė yra vienio 
diferenciacijos produktas ir stiprėjimo terpė. Vienovė negin- 
čijama. Skirtybė - tik jos eliksyras ir provokacinis garantas. 
Pasak Hegelio, tai reiškia: maksimalus skirtybės atsivėrimas 
esant minimaliai skirtybės tikrovei. 

Po Hegelio buvo stebimasi nebe vien tik šių pastangų 
didingumu: buvo suvoktas ir jų prievartiškumas bei su- 
sumuoti kaštai. Drąsusis vienovės sumanymas darėsi vis 
įtartinesnis ir vis mažėjo jam pritariančiųjų. Pohegelinė filo- 
sofija — tai atsisveikinimo su vienove, vienovės atskliautimo 
filosofija. Ji yra tas procesas, kurį Lyotard'as aprašo kaip at- 
sisveikinimą su modernybe ir perėjimą į postmodernybę. 

Žvelgdami istorijos filosofijos akimis pamatysime, kad 
tai jau ryškėjo istorizme. Pastarajam istorijos epochos atro- 
dė kaip saviti pasauliai, kurių nebeįmanoma užtempti ant 
vieno pasaulio istorijos kurpalio. Viena universali perėjimo 
logika, kuri Hegeliui taip tiko, istorinių pasaulių akivaizdo- 
je demaskavo save kaip geismas viešpatauti. Viena pasaulio 
istorija suskilo į daugybę istorinių pasaulių. Tai pasikartojo 
XX amžiuje Heideggerio būties istorijos koncepcijoje ir Fou- 
cault žinojimo istorijos sampratoje: tiek „lemtis“ („Schic- 
kung“), tiek episteminė „archeologija“ nesuderinami nei 

su tęstinumu, nei su perėjimu. Lūžis, o ne perėjimas tapo 
pagrindinė to, kas istoriška, kategorija. 

Pasukę šiuo keliu ir atsigrįžę atgalios ir tarpsnyje iki 
Hegelio pastebėsime vis daugiau oponentų, kurie priešinosi 
vienovės spaudimui. Jau Herderis - tam tikra prasme kaip 
ankstyvojo istorizmo atstovas - stojo prieš filosofinę istorijos 
niveliaciją ir pasisakė už istorinių pasaulių diachroninį sa- 
vitumą. Ir Kantas pastebėjo sinchroninį įvairių racionalybės 
tipų (kognityvinio, moralinio ir estetinio) pertraukiamumą 
ir jį gynė. Protas reiškiasi vis heterogeniškiau; ryšys tarp jo 
formų yra neaiškus, ir tais atvejais, kai jį mėginama vardyti 
paraidžiui, akivaizdžiai nieko neišeina. Be to, ir Kanto, ir 
Herderio apmąstymuose jaučiamas principinis filosofinis 
proto finitimo motyvas nukreiptas prieš tokius subrendi- 
mus. Herderis šį motyvą grindė tuo, kad pritarė pasisaky- 
mams prieš dieviškąjį protą, o Kantas tai darė imanentiš- 
kai - proto kritika, kuri rodė, kad žmogaus protas, būdamas 
struktūriškas, nepajėgus suvokti visumos, kad jis klaidingai 
suprastų save, jei norėtų tai padaryti, kad jis save sunaikin- 
tų, jei visybę priskirtų sau kaip nuosavybę. 

Taigi, tiksliau sakant, visa tai nėra pohegelinės filosofijos 
išradimai, o ikihegelinio laikotarpio laimėjimai, kurie isto- 
riškai filosofijoje įsitvirtino po Hegelio. Netotalus, fragmen- 
tiškumą pripažįstantis, pliuralistinis mąstymas tapo nuola- 
tiniu pohegelinės filosofijos motyvu. Prisiminti reikėtų - be 
daugelio kitų dalykų - Kierkegaardo atsigręžimą į para- 
doksą, Nietzsche's perspektyvizmą ar Adorno kategorišką 
puolimą prieš Hegelį teigiant, kad visuma nėra tiesa. Jau 
ir iš tokios nedidelės apžvalgos matyti, kad Lyotard'o tipo 
postmodernizmas turi nemažą genealoginį medį su garbin- 
gais protėviais. Atsisveikinimas su visybe - daugelio kartų 
darbo vaisius. O tai, kad jis taip ilgai trunka, tik rodo, jog yra 
nelengvas ar bent nelengvai įvykdomas. 

4. Totalybės melancholija ir daugybingumo 
interesas 


Lyotard'o mintis priimtina: kol totalybės skilimas suvo- 
kiamas kaip netektis, tol tebesame modernybėje. Tik tada, 
kai tą atsisveikinimą imame suvokti kitaip - teigiamai, 
pereiname į postmodernybę. Tad duomenys apie tai, kad 
totalybės netekties požymiai jau seniai buvo užfiksuoti, su- 
tampa su teze apie postmodernybės specifiškumą. Roman- 
tizmas Lyotard'ui yra pavyzdys, geriausiai atskleidžiantis 
aptariamą skirtumą: pateikia šimtus totalybės saulėlydžio 
ir prasmės netekties patirčių, bet visas kaip liūdesį ir viltį, 
kad tą puslapį bus galima dar kartą atskleisti'. Taip pat 
ir dendizmas bei nihilizmas rado sau vietos toje patirčių 
konsteliacijoje ir plito“. XIX a. pabaigoje ir XX a. pradžio- 
je Vienoje paskutinį kartą tai kolektyviai pasireiškė kaip 
„pesimizmas“?. Ir visą laiką mąstymo ir jausmų neapleido 
elementarus vienovės geismas, o rezultatas buvo melancho- 
liškas visumos neturinčios tikrovės vaizdavimas arba „ne- 
iliuzinis“ susitaikymas su ja. 

Teisybę sakant, žiūrėdamas iš tos varpinės teigiamo vaiz- 
do apie situaciją nesusidarysi ir visai nėra pagrindo netek- 
ties patirtis melagingai laikyti naudingomis. Vienovės po- 
žiūriu kitokios diagnozės nenustatysi. Tiktai tos diagnozės 
horizontas nėra vienintelis galimas. Kitokioje, daugybingu- 
mui atviroje perspektyvoje situacija ir reiškiniai iškyla visai 
kitokie, kaip turintys iš esmės kitokią konotaciją. 

Esama senos, daugiausia iš meno istorijos žinomos pa- 
tirties, kad egzistuoja iš principo skirtingi požiūriai ir kad | 


7 Plg. Au Juste, 33/1; Immaterialitūt und Postmoderne, 38; Philosophie und Post- 
moderne im Zeitalter ihres Experimentbierens, 75, 97. 


ė Plg. Philosophie und Malerei, 97. 
* Plg. Das postmoderne Wissen, 68/121; PB, 101. 

į vienokius reiškinius žvelgiant kitokiu požiūriu galima 
juos ne suvokti, o tik pasmerkti. Klasikos požiūris į gotiką, 
romantizmo - į renesansą, buržuazijos - į baroką buvo ne 
tik negirdėtas, bet ir turiningas. Per prabėgusį laiką reikėjo 
pasidaryti šiokias tokias išvadas, šio to išmokti. Teigiant ką 
nors apie objektą, būtina neišleisti iš akių horizonto, kurio 
pagrindu kas nors sakoma. Postmodernizmo perspektyva iš 
esmės skiriasi nuo modernizmo. Todėl tai, kas modernybės 
požiūriu atrodo kaip visumos netektis ir, suprantama, verta 
apraudoti, postmodernybei iškyla kaip pliuralizmo laimė- 
jimas ir yra sveikintinas. Visuomet esama tam tikros per- 
spektyvos. Ir todėl kitų perspektyvas rėikia ne neigti arba 
atmesti, ojas surasti ir išbandyti. 

Suvokimo skirtumą mėginsime parodyti pasitelkę du au- 
torius, kurie artimi postmodernybei, bet tebėra modernistai. 
Musilis puikiai jautė įvairovę ir pripažino, kad šiuolaikinei 
gyvenimo tikrovei būdingos įvairios perspektyvos. Jo roma- 
no Žmogus be savybių („Mannes ohne Eigenschaften“) išta- 
kas sudaro objektyvistinė meteorologija, socialinis techninis 
saugumas ir subjektyvios gyvenamojo pasaulio patirties 
nykimo sąlygos. Daugybingumas paskui nukreipiamas į 
pagrindinę „prievartos ir meilės“ bei atitinkamai „viena- 
reikšmiškumo ir alegorijos“ priešpriešą. Šis dualizmas lai- 
komas neišvengiamu; galima tik mėginti su juo korektiškai 
elgtis ir pagal galimybes tokią elgseną įdiegti į gyvenimo 
praktiką. Tam galėtų pasitarnauti „tikslumo ir sielos žemės 
sekretoriatas“. Tačiau ironiška tos formulės gaidelė išduoda, 
kad iš tiesų viliamasi kažko kito. Trokštama vienovės. Ir ši 
vienovė ateina: kaip kraujomaiša, kaip susiliejimas, kaip 
mistika, kaip kita būsena - nors ir kupina nusivylimo. Taip 
pasibaigia tai, kas galėtų vesti į postmodernybę ir vėl - bet 
jau vargais negalais, vis pakylant ir beveik neturint vilčių - į 
romantizmą. 

Panašiai nepanaikinamą poliariškumą konstatavo 
Adorno - tą patį, kaip ir Musilis, tik įvardinęs jį tokiomis 
sąvokomis kaip „konstrukcija“ ir „mimezė“ arba „istorija“ 
ir „prigimtis“, - ir vis dėlto stipriau už Musilį jau regėjo 
jų - neįmanomą - ryšį. Šiuo atžvilgiu Adorno buvo ir liko 
hegelininkas, nors ir ne iki galo. Paskutiniame veikalo Mi- 
nima Moralia skyriuje autorius pripažįsta: filosofija čia su- 
prantama kaip „mėginimas visus daiktus vertinti taip, kaip 
jie iškyla išganymo požiūriu“!?. Ir svarbiausioje veikalo Ne- 
gatyvioji dialektika vietoje Adorno atvirai pažvelgia į savo es- 
chatono turinį, į susitaikymo, kaip jį supranta Eichendorffas, 
kontūrus: „Susitaikymo būsena kartu su filosofiniu imperia- 
lizmu neaneksavo to, kas svetima, o buvo laiminga, kad 
saugų atstumą išlaiko tai, kas tolima ir įvairu - lieka anapus 
to, kas heterogeniška ir savita“!!. Adorno svajoja apie šį susi- 
taikymą ir lieka modernistas. Pastaroji vieta įdomi tuo, kad 
taip Adorno nori atsiriboti nuo romantizmo. Šis esą buvęs 
pažymėtas „pasaulio sielvarto, kančios dėl susvetimėji- 
mo“'*. Romantizmui jis prikiša Eichendorffo susitaikymo 
būsenos idealą. Tačiau šis susitaikymo idealas vis dar tebėra 
Hegelio filosofijos erdvėje liekančio ir su romantizmu visai 
suderinamo modernizmo ženklas“. 

O postmodernybė, priešingai, veikia nebe teritorijoje, 
nebe horizonte ir nebe susitaikymo būdais. Vienovę ji pa- 
žįsta tik virtualią, atvirą, ir prieš akis turi tik elementarias 
daugio konsteliacijas. Šis postmodernybės ir modernybės 


W Theodor W. Adorno, Minima Moralia. Reflexionen aus dem beschūdigten Leben, 
Frankfurt a. M., 1973, 333 (Nr. 153). 


" Theodor W. Adomo, Negative Dialektik, Frankfurt a. M., 1975, 192. 
| Ten pat. 


5 Panašiai Adorno poziciją įvertino Lyotard'as, kai kur iš anksto pritardamas 
postmodernybei (plg. Grabmal des Intellektuellen, 87), bet iš esmės likdamas 
smukimo diagnozės šalininku (Philosophie und Malerei, 74-75). 

skirtumas neturi reikštis dramatiškai. Jis gali reikšti, ypač 
turint galvoje iš Eichendorffo perimtą formulę, minimalų 
poslinkį, bet ne visumos kryptimi. 

Apskritai vienovė ir daugybingumas neturi būti arba 
amžiams likti vienas antro nepakenčiantys sesuo ir brolis — 
tą jau atskleidėme anksčiau. Tą akimirką, kai dėl vienovės 
išmokstama pripažinti, ką pripažinti nėra lengva, bet ko 
nuolat yra aiškių aiškiausiai siekiama, t. y. savo specifišku- 
mo, nuo tos akimirkos sesuo ir brolis pradeda sugyventi. 
Tiesa, tai vyksta daugybingumo pagrindu. Bet šis galiausiai 
yra kur kas tvirtesnis už bet kokį kitą vienovės sumūrytą 
pamatą. Postmodernybė apšviečia ne anklavą, o pagrindinę 
pasaulio struktūrą. 

Faktiškai postmodernizmo perspektyvą užbėgdamas už 
akių atvėrė kalbos Žaidimų teoretikas Wittgensteinas, auto- 
rius, kuriuo labiausiai remiasi Lyotard'as veikale Postmoder- 
nusis būvis. Filosofinių tyrinėjimų pratarmėje Wittgensteinas 
užsimena apie savo visumos kūrimo patirtį ir apie perėjimą 
prie alternatyvos - „kraštovaizdžio eskizų“ "*. 

Užsimota jo buvo štai kas: sukurti visumą, kur „mintys 
eitų joje viena paskui kitą natūralia ir nenutrūkstama seka“. 
Tačiau jis pajuto, kad mintys nepaklūsta „natūraliam po- 
linkiui“, kad jos „imdavo silpti“, kai tik pamėgindavo jas 
„Varyti viena kryptimi“. Paskui suprato, kad šis subjektyvus 
atradimas buvo objektyvus, kad jis siejasi su „pačia tyrinėji- 
mų prigimtimi“. „Minčių lauko“, į kurį Wittgensteinas buvo 
įžengęs (reikšmės, supratimo, sakinio problemos, logikos 
sąvokos, sąmonės būsenos ir kt.), negalima aprėpti vienu 
vieninteliu žvilgsniu, priešingai, - jį reikia „išvaikščioti ... 


5 Plg. Ludwig Wittgenstein, Philosophische Untersuchungėn. - Schriften 1, Frank- 
furt a. M., 1969, 285. (Liudvigas Vitgenšteinas, Rinktiniai raštai, iš vokiečių ir 
anglų kalbų vertė Rolandas Pavilionis, Vilnius: Mintis, 1995, 115.) 

skersai ir išilgai“ visomis kryptimis ir ištirti „kiekvienąkart 
apmetant vis naują vaizdą“; galų gale integralus vaizdas vis 
tiek nesusidaro — jis yra priklausomas nuo daugelio per- 
spektyvų tiesos. Šiuo veikalu, kaip savo patirties apibendri- 
nimu, Wittgensteinas pateikė elementarų postmodernybės 
aprašymą. FEilosofinių tyrinėjimų pratarmę galima skaityti 
kaip jo prologą. 


5. Istorinė ir filosofinė legitimacija 


Atsisveikinimas su vienove ir perėjimas prie pliuraliz- 
mo - tai Postmoderniame būvyje propaguojamo postmoder- 
nybės koncepto leitmotyvai - iki šiol buvo aptariami ana- 
lizuojant jų ištakas ir dinamiką. Tačiau gali kilti klausimas, 
ar šie veiksmai yra pagrįsti. Ar esama daugiau naudos negu 
nuostolių? Ar procesą galima vadinti neturinčiu alternaty- 
vos? Ar tai, kas, be jokios abejonės, yra istorinė ir faktinė 
raida, pajėgia atsakyti ir į guaestio iuris? 

„Svarstant tokius klausimus pateisinimo nevalia atskirti 
nuo istorinės patirties. Absoliučių pagrindimų nebūna. Prie- 
šingai, istorinė patirtis nusipelno šio vardo tik tuo atveju, 
jei suvokia struktūras ir priežastis, kurių pagrindu randasi 
rezultatas. Tik tada galima kurti tam tikras prognozes. Tikra 
patirtis, skirtingai nuo grynos empirijos, turi būti savo pa- 
čios pagrindu paaiškinama, įrodoma ir racionali. 

Postmodernybės santykiai su modernybe ir moderni- 
nimo projektais nebuvo rožėmis kloti, kitaip sakant, post- - 
modernybė turi šioje srityje liūdną patirtį. Paminėsiu tris 
atvejus. Pirmasis parodo, kaip vienu akimoju - deja, skaus- 
mingai - iš modernybės galima atsidurti postmodernybėje. 

Septintojo dešimtmečio pabaigoje Miunchenas išgyveno 
milžinišką modernizacijos pakilimą. Mat netrukus turėjo 

įvykti Olimpinės žaidynės, ir daugelyje vietų, tiesiant met- 
ro linijas, buvo išraustos didžiulės duobės, o virš jų iškelta 
modernizacijos vėliava: triskart didesniuose nei įprasta sky- 
duose galėjai pasiskaityti apie statybų užmojus ir jų atlikimo 
smulkmenas. Ir visur skydo viršuje puikavosi raudonomis 
raidėmis užrašyta standartinė eilutė: MUNCHEN WIRD 
MODERN (Miunchenas bus modernus). Tai pasipūtėliškas 
pažangos šūkis - šimtai skydų visame mieste. 

Tačiau vieną rytą kažkoks išsiblaškęs praeivis nei iš šio, 
nei iš to šį tekstą staiga perskaitė visai kitaip (ir nuo tos 
akimirkos jis nebeišėjo jam iš galvos). Skydai, spalvos, rai- 
dės — viskas, aišku, tebebuvo, kaip ir anksčiau. Bet tekstas 
skambėjo kitaip. Puikavosi nebe pažangos šūkis „Mūnchen 
wird modern“, bet trūnijimo pranašystė: „Mūnchen wird mo- 
dern“ („Miunchenas virs puvėsiais“).* Modemizacijos šūkis 
pasirodė esąs palimpsestas, paslaptingas įspėjamasis ženklas: 
Miunchenas pradės - kada nors (laiką galima numanyti), ne- 
trukus, net jau dabar ėmė - trūnyti, virsti puvėsiais. 

Nieko neatsitiko, niekas nieko nekeitė, bet pasikeitė 
viskas. Niekas prie nieko nekišo nagų, nesudarė kokios 
nors naujos programos - tik pažangos šūkio turinys, kitaip 
perskaičius, staiga pasirodė esąs kitoks. Ir buvo suvokta: 
nereikia nieko daryti - viskas jau vyksta. Modernizacijos 
procesas yra puvimo procesas. Pasipūtėliškas ir pretenzin- 
gas šūkis čia atskleidė savo tiesą, kurią visa gerkle skelbė 
kitiems. 

Dažnai buvo siejami Žodžiai „Moderne“ ir „Mode“ 
(„modernybė, modernizmas, modernas“ ir „mada“) bei jais 


* Čia esama žodžių žaismo, pagrįsto vokiečių kalbos kirčio fonologine 
funkcija, t. y. kai kurie vienodos garsinės sudėties žodžiai, skirtingai sukir- 
čiuoti, turi skirtingas reikšmes, kitaip sakant, jie kirčiuojami skirtingai, nes 
yra skirtingi žodžiai: plg. modėrn - šiuolaikinis, naujoviškas, modernus, ir 
modern - pūti, trūnyti, dūlėti. (Vert. past.) 

žaidžiama. Pradžią tam davė Baudelaire'o modernitė vartose- 
na. Tą žodį buvo galima suprasti teigiamai arba neigiamai. 
„Mados mieste“ Miunchene vyravo pirmasis supratimas. 
Dabar teko suvokti, kad „modernybėje“ slypi ir „puvėsiai“. 
Ir jokia kitokia interpretacija nebebuvo įmanoma. Miunche- 
nas dabar iškilo kaip puvimo metropolija (tik ne visur tai 
krito į akis). 

Šitas virsmas — staigus, nepakeitus nė vienos raidelės, 
tik perkėlus kirtį į kitą skiemenį - iš pažangos patoso tapo 
katastrofos įvaizdžiu ir rimtu spėjimu, kad modernizacijos 
procesas gali turėti ne laikinų nesklandumų, bet ir virsti ka- 
tastrofa. Toks utopinių perspektyvų virtimas katastrofiško- 
mis laikytinas pirmosiomis postmodernybės patirtimis. 

Tokios patirtys, žinoma, nekrinta iš dangaus, veikiau jos 
išnyra iš istorijos pragaro. Tai, kad su pažangos dalykais gali 
nutikti visai kitaip, negu šis Žodis įtaigauja, jau prieš gerą 
pusšimtį metų numanė Walteris Benjaminas. Savo „Tezėse 
dėl istorijos sampratos“ jis kalbėjo apie „istorijos angelą“, kuris 
stoja už pažangą. Aišku, kad šitas angelas eina į ateitį. Bet kaip 
jis tai daro ir kodėl? Jis atsigręžęs ne į ateitį, 0 į praeitį ir joje 
„regi vien katastrofą, kuri be paliovos verčia vienus griuvėsius 
ant kitų ir Žeria jam po kojomis“. Ir papučia stiprus vėjas, kuris 
atūžia iš rojaus, - išvarymo, neišganymo ir stiprėjančios katas- 
trofos vėjas, priverčiantis angelą skleisti sparnus ir bejėgiškai, 
siaubo apimtą, atbulomis trauktis į ateitį". Ir tai yra pažan- 
ga- kai siaubingo išgąsčio esi varomas atatupstas. 

Po Miuncheno pavyzdžio šis Benjamino regėjimas gali 
bet kur išsipildyti. Nebėra skirtumo, ar Žvelgi į praeitį, ar į 
ateitį. Ir ateityje laukia tik katastrofos. 


5 Plg. Walter Benjamin, „Uber den Begriff der Geschichte“. - Gesammelte 
Schriften, hrsg. von Rolf Tiedemann und Hermann Schweppenhauser, 
Werkausgabe, Bd. 2, Frankfurt a. M., 1980, 691-705, Nr. IX („Yra vienas 
Klee paveikslas, kuris vadinasi Angelus novus...“, 697-698). 


291 


LYOTARD'O PROGRAMINIS VEIKALAS, ARBA POSTMODERNYBĖS FILOSOFINĖ... 


Trečias pavyzdys - ir jis dar kartą liudija, kad gali būti 
tikslinga pergalvoti išganymo įvaizdžius, nes juk įgyvendi- 
nimo procese jie iškyla kaip nelaimės vaizdiniai. Robertas 
Musilis tai aprašė pasitelkęs „tvarkos“ pavyzdį: „... įsivaiz- 
duok tvarką. Arba geriau pirma įsivaizduok didelę mintį, 
paskui dar didesnę, tada didesnę už ją, ir vis didesnę ir 
didesnę, ir pagal šį pavyzdį įsivaizduok vis daugiau ir dau- 
giau tvarkos savo galvoje. Iš pradžių tai miela kaip senos po- 
nios kambarys ir švaru kaip armijos arklidėse, paskui puiku 
kaip kovine tvarka išrikiuota brigada; vėliau pašėliška, tarsi 
tu naktį grįždamas į kazino būtum sukomandavęs žvaigž- 
dėms: „Pasauli, ramiai! Į dešinę - lygiuot!“ Arba, tarkime, 
iš pradžių tvarka tokia, tarsi rekrūtui pinasi kojos, 0 tu jį 
mokytum vaikščioti; paskui tarsi tave sapne be eilės būtų 
paskyrę karo ministru; bet dabar įsivaizduok visuotinę, uni- 
versalią, visos žmonijos, vienu žodžiu, tobulą civilinę tvar- 
ką: ir tai, sakau tau, bus mirtis nuo šalčio, sustingęs lavonas, 
mėnulio peizažas, geometrinė epidemija“!*. 

Musilis čia pateikia modernybės projektą — universalios 
tvarkos kūrimo procesą. O baigiamieji ištraukos žodžiai — 
„Mirtis nuo šalčio“, sustingęs lavonas“, „geometrinė epide- 
mija“ — yra ne kas kita, kaip virsmo patirties, apie kurią jau 
buvo kalbama ankstesniuose pavyzdžiuose, apibūdinimai. 
Šiais laikais tenka baimintis, kad Musilio aprašytoje vizijoje 
netrukus prireiks kalbėti ne apie mėnulio peizažą, 0 apie 
Žemės būsenos diagnozę. 

Trys pavyzdžiai - modernizacijos šūkis, istorijos angelas 
ir tvarkos dialektika — rodo pagrindinių modernybės sam- 
pratų virsmą siaubo vaizdais, kurie nepateisina pirmųjų 


'* Robert Musil, Der Mann ohne Eigenschaften, Hamburg, 1952, 464 (Robertas 
Muzilis, Žmogus be savybių, iš vokiečių kalbos vertė Teodoras Četrauskas, 
[Kaunas: Vada, 2004, I, 412). 

vilčių. Tas, kuris nėra aklas šiems vaizdams, įsviedžiamas 
į postmodernybę. Jis suvokia, kad sąžiningas modernybės 
procesų stebėjimas gali nublokšti į priešingą pusę, negu 
buvo geidžiama ir tikima; kad modernizacija gali virsti pu- 
vėsiais, pažanga - atžanga, 0 visuotinė tvarka - speigo sąs- 
tingiu. Postmodernybė yra įgijusi šią modernybės patirtį. 
Tikra patirtimi ji pasidarė, žinoma, tik tada, kai post- 
modernybė suvokė šių virsmo procesų logiką. Problemą 
sudaro visuotinimas, kurį Musilis pavaizdavo meistriškai: 
tai, kas iš pradžių atrodo svajonė, visuotinimas paverčia slo- 
gučiu'. Tokia totalizacija yra įvairiakryptė ir daugiaveidė. 
Modernybė panašių pavyzdžių pateikia daug. Ji, kurioje 
pliuralizacija buvo pasidariusi labai aktuali, ne kartą rodė 
polinkį į retotalizaciją - ideologinę, estetinę, politinę'*. Re- 
miantis tokiais moderniosios literatūros šulais kaip Poundas 


" Andrė Glucksmannas tą dalyką pastebėjo ir didžiųjų užmojų akivaizdoje 
pasisakė už jų „nutraukimą“ (plg. Die Meisterdenker. Reinbek bei Ham- 
burg, 1978, 69, 70 ir tt.) 


18 Šiame kontekste nebuvo klystama vertinant Nietzsche's vietą istorijoje. 
Reikėtų pavargti, beatodairiškai aiškinant, kad Nietzsche numatė post- 
modernybę. Modernųjį pliuralizmą jis vertina kaip tik neigiamai. Šis 
jam yra tiesiog šiuolaikinio dekadanso reiškinys, su kuriuo reikią kovoti 
pasitelkiant naują totalybę. Pliuralizme Nietzsche - istorizmo akivaizdo- 
je - regi tik gretinimų bei maskarado šurmulį (plg. Friedrich Nietzsche, 
Werke in drei Būnden, hrsg. von Karl Schlechta, Mūnchen, "1977, I, 646, II, 
686). „Antžmogis“ turėjo būti tas, kuris įveikia dekadansą. Postmoderny- 
bės elementai Nietzsche'ss filosofijoje ieškotini nepaisant šios pagrindinės 
krypties. Ir, žinoma, jų galima rasti, nes Nietzsche prisipažįsta, kad sufor- 
muoti minėtąją pažiūrą šiuolaikinio dekadanso atžvilgiu jam buvę sunku 
ir nemaža kainavę (II, 903). Tai, ką pasmerkė kaip gryną dekadansą, vėliau . 
laikė net dvilypiu reiškiniu: „Esama tam tikro nuosmukio visur, kas susiję 
su šiuolaikiniu žmogumi, bet, nepaisant ligos, matomi sielos neišmėgintos 
jėgos ir stiprybės požymiai. Tos pačios priežastys, kurios lemia žmogaus su- 
smulkėjimą, stipresniuosius ir rečiau pasitaikančiuosius kelia aukštyn, į didybę“ 
(III, 844). Postmodernybė - tai kaip tik ta epocha, kurioje šita teigiama 
pusė, anksčiau suprasta ir praktikuota vien tik kaip dekadansas, yra su- 
vokiama ir įsisąmoninama. 

ir Eliotas, ir jų santykiu su fašizmu, buvo galima mėginti 
modernybę apibūdinti net kaip visuotinimo epochą". Kiti 
autoriai skyrė paranojiškas-totalitarines- ir schizoidi- 
nes-revoliucines - modernybės tendencijas“. Taip pat ir 
Lyotard'as perėmė šį pavojingos modernybės apibūdinimą, 
tik vadino ją „paranojiška“. 

Iš suvisuotinimo išvaduoja ne tik pliuralizacija. Išsiva- 
davimas prasideda suvokus visuotinimo mechanizmus ir 
savo nuostatų neteisingumą bei iš to išplaukiantį įtarumą 
panašių procesų atžvilgiu. Postmodernybė yra įsitikinusi, 
kad visuotinybė gali rastis tik suabsoliutinant kokį nors da- 
linumą ir todėl neišvengiamai yra susijusi su kitų dalinumų 
slopinimu. Tai įžvalga, kurią ji pasisėmė iš istorijos, - iš pa- 
tirties. Tuo pagrindu ankstyvąją modernybę ji gali traktuoti 
kaip dvilypę raidos fazę, kai pirmieji požymiai ir motyvai, 
duodantys galimybę vengti visuotinimo dialektikos, iš 
tikrųjų jau egzistuoja, tik dar nėra visuotinai pripažinti ir 
principingai įsisąmoninti, kad būtų išvengta atkryčių arba 
pastariesiems būtų sėkmingai priešinamasi. Istoriškumo 
postmodernybei teikė vienpusiškų absoliutybės aiškinimų 
ir atmetimų spaudimo suvokimas. Pagrindinė postmoder- 
nybės nuostata: skirtingos koncepcijos ir pageidavimai turi 
neatimamą. teisę egzistuoti. Tai matyti - reiškia iš principo 
pripažinti skirtis ir daugybingumą. 

Universalizmu tokių dalykų nepagrįsi. O noras juo rem- 
tis yra ne kas kita, kaip iš esmės prieštaringas, dėl kalbos, 
tikrovės ir skirčių struktūros neįmanomas darbas. Kadangi 


* Plg. Charles Percy Snow, The Two Cultures: and A Second Look, London- 
New York, 1963, 7. Žr. dar: Fredric Jameson, Fables of Aggression. Windham 
Lewis, the Modernist and Fascist, Berkeley-London, 1979, 

20 Plg. Gilles Deleuze und Fėlix Guattari, Anti-Odipus (Kapitalismus und Schi- 
zophrenie I). - Frankfurt a. M. 1974, 475—476; t. p. aut., Rhizom, Berlin, 1977, 
64. 

reiškiniai specifiški, universalizmas čia netinka. Pliuraliz- 
mas yra istorinis gėris. O šis - istorinė įžvalga. Filosofijos 
uždavinys - ne ieškoti transcendentinio pagrindimo, 0 šią 
konsteliaciją analizuoti ir nušviesti. Ir čia išryškėja, kad 
vidiniams tos istorinės situacijos teisėtumo turiniams yra 
būdingi reguliacinės bendrybės bruožai, ir istorijos požiūriu 
jie gali būti vadinami neturinčiais alternatyvos?. Šią istorinę 
būseną galima laikyti atsitiktine. O tai, kad mes ją pripažįs- 
tame, elgiamės sąmoningai". 

Postmodernusis mąstymas atitinka laikyseną, kuriai 
demokratija tapo privaloma. Postmodernybė ne tik nekelia 
grėsmės modernybės demokratijos tradicijai, kuo ją kaltina 
kai kurie kritikai, kalbėdami apie jos iracionalumą, o plėtoja 
tikrai demokratišką viziją, kuri iš principo pripažįsta ir išlais- 
vina daugybingumą. Tik tokio principinio daugybingumo 
sąlygomis demokratija iš tikrųjų įgauna prasmę. Juk vie- 
ningą visuomenę, tiesą sakant, kur kas geriau aptarnautų 
kitos - monarchinė arba oligarchinė valstybės formos. De- 
mokratija, priešingai, remiasi prielaida, kad visuomenėje 


22 Plg. Herbert Schnadelbach, „Zur Dialektik der historischen Vernunft“. — 
Wandel des Vernunftbegriffs, hrsg. von Hans Poser, Freiburg-Mūnchen, 
1981, 15-37, ypač 36. 

3 Todėl čia netiktų ir gerai žinomas principas - tą patį priekaištą taikyti sau, 
net jei nepaisysime jo loginių problemų. Šis principas skambėtų taip: ar 
postmodernizmas, kuris nepripažįsta visybės dekretų ir visuotinimų, pats 
nėra visybės dekretas? Ar ir jis ne visuotina? Gal skirtumas tik tas, kad 
jo dekretas įpareigoja laikytis ne vienovės, o daugybingumo, jo diktatas 
vadinasi nebe mathesis universalis, o polimorfija? Atsakymas būtų toks: 
postmodemiajam pliuralizmui, priešingai išskirtinumo nuostatoms, bū- 
dingas refleksijos šuolis. Jo totalizacijos draudimas nėra to paties galo kaip 
modernybės totalizacijos priesakai. Tai matyti jau vien iš to, kad postmo- 
derniojo pliuralizmo pozicija yra išties ne materialinė, o formali, tinkanti 
vienodai visoms materialioms sritims ir reikalaujanti formos pokyčio, t. y. 
kreipia dėmesį kaip tik į savo paties specifiką ir į galimybę bei legitimumą 
kitų pretenzijų ir pasitraukimą nuo išimtinumo kvaitulio. Tai yra istoriškai 
motyvuota, išmintingai legitimuota ir neprieštaringa pozicija. 

egzistuoja skirtingi, vienodai teisėti, bet išties nesuderinami 
siekiai. Todėl postmodernybė yra iš esmės demokratiškos 
dvasios, nes ji atkakliau ir tikslingiau už modernybę įsi- 
sąmonino heterogeniškumą. O aš žengiu dar vieną žingsnį 
ir teigiu: tam, kas postmodernybėje atrodo problemiška ir 
daugeliui kelia nerimą, - kad daugybės heterogeniškų rei- 
kalavimų negalima patenkinti teisiškai motyvuotais spren- 
dimais, - šitam gluminančiam tokio radikalaus pliuralizmo 
veiksniui demokratijoje iš principo pritariama ir jis iš anksto 
įtraukiamas į darinį. Net būtų galima sakyti, kad demokra- 
tija kaip tik ir yra suprojektuota tokių konfliktų atvejams. 
Demokratija - tai organizacijos forma ne pretenzijų ir teisių 
konsensui, o disensui. Ir jos konsenso pamatas, kurį ji ne tik 
turi, bet ir naudoja (jį reglamentuoja pagrindinės teisės), 
tiesiogiai susijęs su pagrindine skirtybės ir daugybingumo 
teise ir stengiasi garantuoti, kad ši teisė nebūtų stabdoma 
kokios nors vienovės vardu ir kad jai nestotų skersai kelio 
bet kas, kas neteisėta. Postmodernybė į šį pamatinį šiuolai- 
kinės demokratijos principą žiūri rimtai. Sakytume net, kad 
pirmiausia kaip tik ji šį svarbiausią demokratijos principą 
visiškai panaudoja ir kaip tik joje atsiskleidžia tikroji de- 
mokratijos esmė. 


6. Utopija - kitaip 


Ir paskutinis šių samprotavimų apie pagrindinius Lyo- 
tard'o veikalo Postmodernus būvis teiginius akcentas yra 
utopijos klausimas. Tarp daugybės potencialių determinan- 
to „post“ pakaitų - vieni sako, kad postmodernybės vieta 
turinti būti po modernybės, kiti - po pažangos, treti - po ra- 
cionalumo, logocentrizmo arba universalizmo, pagaliau dar 
kiti — po istorijos filosofijos, antropocentrizmo ar scientiz- 

mo — populiariausias pretendentas yra „utopija“. Tačiau ir 
šis pretendentas yra koreguotinas. Šiaip ar taip būtų klaidin- 
ga teigti, kad postmodernybė neturi vizijos arba beviltiškai 
ją koneveiktume. Tai būtų bukaprotiškas sprendimas kaip 
tik todėl, kad nepaiso savo paties perspektyvos ribotumo. 
Senųjų utopijų — vieno išganymo įsivaizdavimų - požiūriu 
postmodernybė, be jokios abejonės, reiškia atsisveikinimą 
su utopija. Tačiau taip yra ne todėl, kad ji pati nebeturėtų jo- 
kios utopijos, o todėl, kad pasisako už visai kitokią, senąsias 
utopijas koreguojančią ir jas pranokstančią utopiją - dau- 
gybingumą. Senosios utopijos buvo klasikinės figūros, iš 
kurių matyti, kaip įtikinami požiūriai virto miglotais 
vaizdiniais, vėliau iškilusiais kaip išganymo vizijos, ir tik 
vėliau tikrovė parodė jas esant nelaimės programomis. 
Alternatyva yra ne apskritai atsisakyti utopijos, o atsi- 
sakyti tokios utopijos formos, kitaip sakant, alternatyvą 
sudaro akivaizdžios tos utopijos klaidos — dalies visuoti- 
nimo - korektūra. 

Tai neturi nieko bendra su ciniškais utopijų galimybių 
apraudojimais. Gehleno diagnozei, kad utopijų arba „pa- 
saulėžvalginių siūlymų“ dabar nebeatsiranda, nes paaiškė- 
jo, „kad idėjų įgyvendinimas ... visada yra procesas, kuris 
be kraujo neišsiverčia“, dar būtų galima pritarti, tačiau jo 
pagrindinei nuostatai ir teiginiui, kad šiais laikais perspek- 
tyvios galinčios būti vien tik tokios paskatos, kurios „jau yra 
jėjusios į didelių pramonės kolektyvų funkcinę struktūrą, 
į įmonių veiklos nuostatus“ — anaiptol?*. Viena vienintelė 
tariamai universalaus ir nepakoreguojamo automatizmo 
perspektyva anaiptol nepadarė netinkamomis neįprastų 
kritiškų perspektyvų. | 


4 Arnold Gehlen, „Uber kulturelle Kristallisation“. - A. Gehlen, Studien zur 
Anthropologie und Soziologie, Neuwied-Berlin, 1963, 311-328, čia 316. 

Suprantama, šiais laikais kalbame apie tas perspektyvas, 
kurios atsižvelgia į tikrovės reiškinius, tačiau tikrovę reikia 
suprasti plačiau ir diferentiškiau nei pramoninės visuome- 
nės poistorės indiferencijos koncepte. Todėl būtina priminti 
vieną naivų pasiteisinimą: juk daugybingumo vizija niekam 
nedaro žalos. Kadangi diskutuojame ne apie paviršutinišką 
vienu pagrindu sukurto spektaklio daugybingumą, o apie 
principinį pliuralizmą, būsimi pokyčiai ir lūžiai bus drastiš- 
ki ir skausmingi; tad bent nuo to laiko, kai vyko ekologinė 
diskusija, niekas negali pritariamai linkčioti galva Gehleno 
teiginiui, neva pagrindiniai disensai ir toliau esą negalimi. 

Postmodernistas negali nepritarti daugelio nuojautai, 
kad visuomenei reikia naujo dvasingumo ir entuziazmo. 
Tačiau manymą, kad tas entuziazmas, turintis atlikti integ- 
racijos funkciją, įsivaizduotinas kaip nauja vienovė, jis laiko 
klaidingu. Priešingai, jis pasisako už daugybingumo viziją, 
nes tik ji geba išvengti monoutopijos aporijų ir kartu atsi- 
žvelgti į jos teisėtus motyvus. Šia prasme Lyotard'as veikalo 
Postmodernus būvis pabaigoje suformulavo postmodermnybės 
viziją, galima sakyti, nubrėžė utopinę visuomenės gyveni- 
mo konsteliacijos perspektyvą, kur „ryškėja politika, kuriai 
bus vienodai svarbus tiek teisingumo, tiek nežinomybės 
troškimas“3. Ir viena, ir antra kartu žymi išplėtotą daugy- 
bingumo viziją. 


5 Das postmoderne Wissen, 108/193; PB, 164. 


VII skyRIUS. XX AMŽIAUS MODERNYBĖ IR 
POSTMODERNYBĖ, ARBA NUO SENSACIJOS - 
PRIE SAVAIME SUPRANTAMO DALYKO 


Kai imi gilintis į kai kuriuos Lyotard'o veikale Post- 
modernus būvis nubrėžtos postmodernybės perspektyvos 
lydimuosius reiškinius ir išvadas, kaip darėme praeitame 
skyriuje, įsitikini, kad specifinius, ypač XX a. modernybės 
laimėjimus kaip tik įgyvendina postmodernybė. Pastarosios 
svarbiausios naujovės - ne tik mokslinės, bet ir socialinės bei 
meninės - postmodernybės plačiai įdiegiamos į gyvenimo 
praktiką. Jos tampa visiems suprantamu kasdienybės reiš- 
kiniu. Ši tąsa ir realizacija sudaro pagrindinę mūsų knygos 
mintį, kurią atspindi ir pavadinimas. „Mūsų postmodernioji 
modernybė“ reiškia, kad postmodernybė yra dabartinė mo- 
dernybės forma, ir tą daryti ji gali tik todėl, kad postmoder- 
nybė suvoktina kaip modernybės įgyvendinimo būdas. 


1. Postmodernybė ir mokslinis 
modernizmas 


Postmodernaus būvio dermė su svarbiausiais šio šimt- 
mečio mokslinio modernizmo laimėjimais yra akivaizdi 
ir sudaro pagrindinę Lyotard'o veikalo Postmodernus būvis 
ašį. Klausdamas, kokie yra dabartinio žinojimo bruožai 

ir jo reikalavimai, autorius apeliuoja į šio šimtmečio „pa- 
grindų krizės“ sukeltą padėtį. Bet kokias mokslines Žinias, 
kurios nusipelno šio vardo, vadinamoji krizė atskleidė kaip 
ribotumą, ir nuo to laiko mokslas suinteresuotas ne atgauti 
globališkumo bruožus, o generuoti specifines ir skirtingas 
žinių rūšis'. Šios ir yra ankstyvojo modernizmo hard science 
kelrodės žvaigždės, į kurias Lyotard'as gali orientuotis api- 
būdindamas postmodernų žinojimo būvį. 

Minėta dermė geriausiai atsiskleidžia, kai mokslo kaitos 
fazės gretinamos su postmodernybės plėtotės žingsniais“. 
Pirmosios fazės metu atsisveikinama su visuotinumu. Čia 
reikia priminti tris lemiamią reikšmę turėjusias šio šimt- 
mečio gamtos mokslų ir matematikos teoremas: Einsteino 
reliatyvumo principą, Heisenbergo neapibrėžtumo sąryšį ir 
Gėdelio formaliųjų sistemų nepakankamumo teoremą. 

Einsteino 1905 m. pateikta reliatyvumo teorija panaikino 
visuotinumo sampratą kaip mokslui netinkamą požiūrį. 
Visybė neturi pagrindo, nes nėra atskaitos sistemos. Yra tik 
daugybė savarankiškų ir savalaikių sistemų, todėl galima 
apibūdinti tik jų santykius, o ne absoliučią visybę; dėl tos 
priežasties šis aiškinimas ir pavadintas „reliatyvumo teori- 
ja“. Heisenbergo 1927 m. nustatytas neapibrėžtumas dar ra- 
dikaliau atsiribojo nuo visybės ir visuotinos transparencijos: 
ne tik visumoje, bet ir pavienėje sistemoje nėra visiškos tras- 
parencijos. Nors tokie dydžiai kaip vieta ir impulsas arba 
laikas ir energija vienoje sistemoje būna apibrėžti, net kano- 
niškai vartojamos sąvokos, tačiau simultaninis apibrėžimas 


' Lyotard'as labai taikliai pastebėjo, kad, labiau pasigilinus, mėginamos kur- 
ti „visuotinės teorijos“ pasirodo esančios ne kas kita, kaip „daugybingumo 
teorijos“ (Philosophien, Graz-Wien, 1985, 122). 

Apie tai šiek tiek kalbėjau trečiame šios knygos skyriuje. Ten norėta išsi- 
aiškinti XX a. modernybės specifiškumą naujųjų laikų atžvilgiu. Čia sten- 
giamės suvokti postmodernybės dermę su XX a. modernybe. 


nm 


300 


1. Postmodernybė ir mokslinis modernizmas 


susiduria su neįveikiamais sunkumais. Itin susitelkus prie 
viena, pasidaro neįmanoma tuo pačiu metu suvokti kita. 
Jau pavienėje sistemoje egzistuoja ne integralus, o dalinis 
skaidrumas. Panašią mintį skelbia ir 1931 m. suformuluota 
Godelio formaliųjų sistemų neišsamumo teorema. Ji teigia, 
kad kiekviena elementariųjų skaičių teorijai nusakyti pa- 
kankama ir neprieštaringa formalioji sistema nėra išsami, o 
jos neprieštaringumo negalima įrodyti jos pačios priemonė- 
mis - ką jau kalbėti apie silpnesnes sistemas. Tuo buvo ga- 
lutinai atmestos Hilberto išsakytos mathesis universalis (prieš 
kurią stojo Gėdelio teorema) aspiracijos. Net matematika, 
ta klasikinė pavyzdingo racionalumo disciplina, nepateikia 
vieningos aksiomos, galinčios išspręsti visas matematikos 
problemas. Apskritai kalbant, nėra būdo visumai apimti, 
kiekvienas pažinimas yra ribotas. 

Šios pagrindinės šiuolaikinio mokslo teoremos palaužia 
žinijos visuotinumo intencijas, o pretenzijas reikšti tiesą nu- 
sodina iki specifinės ir ribotos transparencijos lygmens. Iš 
absoliutybės belieka tik idėja, Archimedo atramos taškas ne- 
įsivaizduojamas, veikla, neturint svarbiausio pamato, virsta 
bendra situacija?. Šio šimtmečio „pagrindų krizė“ verčia pri- 


3 Plg. Lyotard'o naujesnį šios pagrindų krizės apibūdinimą: „Nesutarimai 
dėl geometrijos (Riemannas, Hilbertas, Brouweris), aritmetikos ir matc- 
matikos apskritai (Russellas, Husserlis, Bourbaki) ir dėl mechanikos bei 
fizikos teorijos (Einsteinas, Bergsonas, Heisenbergas) pagrindų aiškiai su- 
siję su mokslinei teorijai taikomu statusu ir vaidmeniu. Dėmesys nukrypo 
į aporiją, su kuria susiduria formaliosios arba semantinės sintaksinės si- 
stemos, mėgindamos įteigti, jog esančios neabejojamos, kitaip sakant, kai . 
mėgina pagrįsti visų jų sferai priklausnčių propozicijų loginį išsprendžia- 
mumą. Si aporija remiasi to, kas duota, ir to, kas sukonstruota, priešybe ir 
pirmumo teise, kuri suteikiama konstruktui (kaip tai išreiškia Schlickas, 
Carmnapas ir Vienos ratelis). Jei viskas, kas duota, yra abejotina - tai yra net 
mokslo hipotezė, - ir turi būti rekonstruota, tai iškyla sunkumas konstruo- 
ti nesiremiant duotybe, neturint pamato“. (Jean-Francois Lyotard, „Grun- 
dlagenkrise“. - Neue Hefte fūr Philosophie, Heft 26, 1986, 1-33, čia 2). 

pažinti kaip tik tą būvį, kuris paskui įsitvirtina postmoder- 
nybėje*. Ir lemiamą reikšmę turėjo tai, kad šio racionalybės 
pokyčio čia reikalavo nebe vien tik kitos sritys - kultūros 
teorija, religija ar estetika: jis radosi pagrindinėse mokslinės 
racionalybės žemėse. Kaip tik dėl tos priežasties racionaly- 
bės pokytis moksle darėsi vis aktualesnis, o netrukus virto 
visuotiniu. 

Tad esama esminės postmodernistinio mąstymo dermės 
su pagrindinėmis šio šimtmečio mokslinės modernybės 
naujovėmis. Tuo mes neteigiame, kad šias įžvalgas filosofija 
perėmė iš mokslo?. Juk galima formuluoti ir antraip: kad 
mokslas, gerokai pavėlavęs, pagaliau įgyvendino filosofijos 
įžvalgas, kurias vieni linkę labiau kildinti iš Kanto, kiti - iš 
Nietzsche's. Dėl konceptualumo filosofijos prioritetą sunku 
nuginčyti, ir priešingai - iš mokslo neatimsi veiksmingumo. 
Tačiau čia turimas galvoje vien tik mokslinės ir postmoder- 
nistinės aksiomatikos tipologinio atitikimo faktas ir su juo 


* Tai liečia ne tik mokslo pagrindus, bet ir - iš esmės moksliškai formuoja- 
moje kultūroje - apskritai pagrindus. Taip pat ir pokyčių reikšmė pasidaro 
suprantama tik tada, kai žiūrima ne mokslo vidaus detalių, o pagrindinių 
klausimų. Aiškus daiktas, Heisenbergo neapibrėžtumo sąryšio teorema 
yra tiksliai apibūdinta ir, suprantama, toliau irgi bus skaičiuojama tiksliai. 
Čia iš tikrųjų niekas nepasikeitė. Tačiau tai nereiškia, kad nieko neįvyko. 
(Bet plg.: Hans Georg Gadamer, „Būrger zweier Welten““.- Der Mensch 
in den modernen Wissenschaften, hrsg. von Krzysztof Michalski, Stuttgart, 
1985, 185-199, čia 193). Įvyko lemtingas pokytis, tik ne paviršiuje, o pa- 
grindiniuose sluoksniuose. Be abejo, tebeskaičiuojama pagal Descartes'ą, bet 
nebeturima galvoje jo mathesis universalis. Ir taip yra kaip tik todėl, kad esama 
"pagrindų krizės, ir ši gali būti releventiška bendram pokyčiui, kuris iš naujųjų 
laikų veda prie XX a. modernybės ir pagaliau prie postmodernybės; tad tuo 
pokyčiu galima nuosekliai apibrėžti visa, kas postmodernu. 

? Prisimintini Philippo Franko žodžiai, kad vakarykščiai fizikos rezultatai 
yra šiandieninės filosofijos aksiomos (plg. Willy Hochkeppel, „Nebe- 
Iwerfer als Aufklarer“. - Merkur, 439/440, 831-842, čia 834). Toks teiginys 
galimas, žinoma, todėl, kad šių laikų fizika, kai buvo sukurti jos pagrindai, 
visada turėjo filosofinę konotaciją. Tik kai matomas tokios bendrybės hori- 
zontas - nors iš tikrųjų egzistuoja skirtybės, - galima tikėtis perėmimų. 


302 


1. Postmodernybė ir mokslinis modernizmas 


susijusi įžvalga, kad postmodernybė visai nėra nei anti-, nei 
transmoderni: jai būdingas tęstinis, nuoseklus ir ekstensy- 
vus modernumas. Ši dermė pasitvirtina ir kitoje fazėje. 

Kadangi jau atsisveikinta su visuotinumu, pagarsėjusios 
nesenos praeities mokslo teorijos ėmė tarsi iš vidaus aiškinti 
tokiu būdu išlaisvintą daugybingumą. Nuo Mandelbroto 
fraktalų teorijos ir Thomo katastrofų teorijos, taip pat Prigo- 
gine'o nepusiausvirųjų procesų termodinamikos teoremos 
bei Hakeno sinergetinių chaoso tyrimų žvilgsnis nukrypsta į 
diskretinių struktūrų susidarymą, pereinamuosius procesus 
ir lūžius, ir čia išryškėja, kad determinizmas ir nenutrūks- 
tamumas galioja tik ribotose sistemose, kurios susijusios 
veikiau pertraukiamumo ir antagonistiniais santykiais. 
Tikrovę sudaro struktūra - ne homogeniška, o heterogeniš- 
ka, ne harmoninga, o dramatiška, ne vientisa, o skirtinga. 
Galima net ir taip sakyti: tikrovė yra tiesiog postmodernaus 
stiliaus. 

Vadinasi, paaiškėja štai kas. Postmodernybė konverguoja 
su pagrindinėmis šio šimtmečio mokslinio modernizmo 
teoremomis. Kadangi daugybingumas, nutrūkstamumas, 
antagonizmas ir dalinumas yra įsismelkę į mokslinės sąmo- 
nės branduolį, šios sąvokos šiais laikais sudaro pagrindines 
postmodermniosios pasaulėžvalgos kategorijas. Atsisveiki- 
nimas su monopolizmu, visuotinimu ir išimtinumu lėmė 
pirmąją pokyčio fazę, antrąją lėmė perėjimas prie „paradok- 
siškų“ išvirkščiųjų pusių ir naujų reiškinių, o trečiąją galima 
įžvelgti turint naujausios mokslo teorijos bruožų, teorijos, 
kuri galutinai konstatavo aptartąją Žinijos padėtį ir pasisakė * 
už mokslo į monopoliškumą pretenzijų apribojimą, už kitų 
savitarpio supratimo formų pripažinimą mokslinėmis ir pa- 
garbą joms. Naujausioji mokslo teorija esmingai prisidėjo 
prie postmoderniosios pliuralizacijos, nes kaip tik ne išori- 
nės, o iš mokslo vidaus ar bent jo periferijos sklindančios 

refleksijos ne tik kelia moksliškai pagrįstus reikalavimus 
keistis, bet ir inicijuoja pokyčius. Daugybingumas, kurį įgy- 
vendina postmodernizmas, iškovojamas ne vien moksliškai 
kritikuojant mokslo piktnaudžiavimus. Dermės tezei, kurią 
čia stengiamės pagrįsti, būdinga tai, ką ir Paulius Feyera- 
bendas pabrėžė veikale Prieš metodų prievartą: „kad knygoje 
išdėstytos pažiūros nėra naujos - tokiems fizikams kaip 
Machas, Boltzmannas, Einsteinas, Bohras jos buvo savaime 
suprantamos“. 


2. Postmodernybė ir socialinis 
modernizmas 


Taip pat ir socialinėje srityje yra akivaizdu, kad postmo- 
dernybė yra modernybės tęsinys, sakytume, ją radikaliau 
įgyvendina, nes juk modernizmo sąlygomis gyvenančiai vi- 
suomenei daugybingumas, tas postmodernybės skiriamasis 
požymis, pasidarė neišvengiamas kaip jokiai kitai visuome- 
nei iki tol. Tą XX a. įvairiai konstatavo labai skirtingi intelek- 
tualai. Pirmiausia remiuosi Maxu Weberiu ir Pauliu Valėry. 

Weberiui modernybė - tai esminis „vertybių politeiz- 
mas“?. Jis tą mintį išryškina pasisakydamas prieš senąsias 
trancendentalijas, kurių konvertiškumui modernybės laikais 
atėjo galas. Nebegalioja tezė, kaip buvo tikima tūkstančius 
metų, kad tikra, gera, gražu ir šventa sutampa; modernybės 
laikais tos sąvokos aiškiai išsiskyrė, pasidarė įnoringos ir tie- 


* Paul Feyerabend, Wider den Methodenzwanę, Frankfurt a. M., 1983, 12. 

" Plg. Max Weber, „Vom inneren Beruf zur Wissenschaft“. - M. Weber, Soziolo- 
gie - UniversalgeschichHiche Analysen - Politik; įvadas Eduardo Baumgarte- 
no, parengė ir paaiškinimus parašė Johannesas Winkelmannas, Stuttgart, 
51973, 311-339, čia 328. Žr. dar: M. Weber, „Zwischen zwei Gesetzen“. — 
Gesammelte politische Schriften, Tūbingen, 11980, 142-145, čia 145. 

siog viena kitą atmeta“. Lygiai taip pat neįmanoma spręsti, 
kuri kultūra ir pasaulėžiūra, tarkim, vokiečių ar prancūzų 
kultūra, arba katalikybė ar masonizmas, yra geresni ar blo- 
gesni, daugiau ar mažiau teisėti?. Modernybės situaciją api- 
brėžia atviras ir neišvengiamas pliuralizmas. 

Modernybei būdingas „nuostabus etiškos ir tvarkingos 
gyvensenos racionalizmas“'? turi išvirkščią pusę, minėtąjį 
„politeizmą“. „Skirtingos pasaulio vertybių skalės“ yra 
neišvengiamos, kiekviena iš jų iškyla kaip vienodai įpa- 
reigojančios!! ir kaip jų išraiškos „daugybė senųjų dievų, 
išvaduoti iš kerų ir todėl pavirtę nuasmenintomis galiomis 
.. vėl pradeda amžiną tarpusavio kovą“'*. Tai, kaip sako We- 
beris, yra šiuolaikinė „kasdienybė“, ir tas, „kuris gyvena... 
pasaulyje, negali patirti nieko kita, kaip daugybės vertybių 
sistemų tarpusavio kovą“'*. Tačiau Žmonės dėl begalinio ir 
radikalaus daugybingumo, būdingo išplėtotai modernybei, 
dar nėra verti šios „kasdienybės“. Todėl jie šaukiasi vado ir 
mokytojo, kuris juos dar kartą išvaduotų iš šio daugybingu- 
mo, suteikdamas ar bent pažadėdamas tai, kas šiais laikais 
pasidarė tiesiog atgyvenę - tikrąją orientaciją“. Negebėjimą 
„būti vertam tokios kasdienybės“ Weberis nedviprasmiškai 
vadina „silpnybe“'“. Nepaisant to, mokslininko uždavinys 
yra bendrapiliečiams atverti akis ir parodyti šio pliuralizmo 


Šš Max Weber, „Vom inneren Beruf zur Wissenschaft“, 328-329, 

* Plg. ten pat, 329 ir 327. 

10 Ten pat, 330. 

" Weber, „Zwischen zwei Gesctzen“, 145. 

12 „Vom inneren Beruf zur Wissenschaft“, 330. 

B Ten pat. 

1* „Zwischen zwei Gesetzen“, 145. | 

5 Plg. „Vom inneren Beruf zur Wissenschaft“, 330. Tai yra būdas, kaip We- 
beris traktuoja mėginimus iš tos situacijos ištrūkti pasukant atgal. Į tokius 
mėginimus mes jau ne kartą esame atkreipę skaitytojų dėmesį. Jie grin- 
džiami šiuolaikiniu romantiniu reakcijos modeliu. 

'6 Ten pat. 


305 


XX AMŽIAUS MODERNYBĖ IR POSTMODERNYBĖ, ARBA NUO SENSACIJOS - PRIE... 


neišvengiamybę"'. Išmokyti politeizmo, atskleisti monoteis- 
tinių norų iliuziškumą - štai tas uždavinys. 

Pagrindinę pliuralizmo situaciją Weberis regėjo kaip 
radikalią ir ją gynė, todėl jį galima laikyti ir postmoderniz- 
mo filosofijos protėviu, ir modernizmo mąstytoju. Weberio 
kvietimą, kad mokslininkai supažindintų su pliuralizmu, jį 
rodytų ir gintų, galima tiesiog perimti kaip postmodernis- 
tinio mąstymo leitmotyvą. Tik tonacija čia šiek tiek kitokia. 
Weberis nerodė simpatijų pliuralizmui, tik reikalavo, kad 
būtų suprastas ir pripažintas jo neišvengiamumas. Todėl 
Weberis herojišku tonu kalbėjo apie likimą ir nepasidavimą 
iliuzijai. Postmodernybė, priešingai, daugybingumo nelaiko 
primestu likimu, į kurio „rimtą veidą“ reikėtų žvelgti'*: ji pa- 
tiria jį kaip išsivadavimą ir šansą, kuriuos reikia plėtoti. 

Tokį pat požiūrį, tik reiškiamą ne herojinės akceptacijos 
stiliumi, o kaip suinteresuotą dėmesį, aptinkame ir Paulio 
Valėry pažiūrose. Ir jam modernybė yra būsena, kur „vieno- 
dai pripažįstama daugybė teorijų, krypčių ir "tiesų", kurios 
itin skirtingos, net visai priešingos“". Valėry žengia lemia- 
mą žingsnį sakydamas, kad tos teorijos, kryptys ir "tiesos" 
„egzistuoja ir veikia net tame pačiame individe“??. Skirtin- 
gos galios, „įvairios vertybių sistemos“, „daugybė dievų“, 
apie ką kalbėjo Weberis, stoja į vieną gretą nebe visos visuo- 
menės mastu, bet ir individo vidaus teritorijoje. Šiais laikais, 
sako Valėry, „daugybėje Žmonių koegzistuoja tikėjimas 
ir ateizmas, jausmų anarchija ir pažiūrų nuoseklumas'*!. 
„Daugelis iš mūsų apie tą patį objektą turės ne vieną nuo- 


" Plg. cit. veik., 328. 

'* Ten pat, 330. 

"* Paul Valėry, „Triomphe de Manet“. - CEuvres, II, Paris, 1960, 1326-1333, čia 
1327. 

20 Ten pat. 

*! Paul Valėry, „La politigue de V'esprit“. - CEuvres, I, Paris, 1957, 1014-1040, 
čia 1017. 

monę, kurios, priimant sprendimus, be niekur nieko keičia 
viena kitą“?. Mūsų epocha yra moderni ta prasme, kad „vi- 
sose išsilavinusiose galvose laisvai sugyvena įvairios idėjos 
ir prieštaringi gyvenimo ir pažinimo principai“?. Kaip tik 
šitas pliuralizmas sudaro „modernybės esmę“. 

Vadinasi, pliuralizmas, kaip pagrindinis šiuolaikinės 
visuomenės bruožas, yra patiriamas ir propaguojamas jau 
pirmaisiais XX a. dešimtmečiais. Vis didėjančios funkcinės 
diferenciacijos visuomenėje konceptualus ir vertinamasis 
pliuralizmas yra savaime suprantamas ir įgyja naują pri- 
gimtį. Jau nuo trečiojo dešimtmečio ši tezė taip išpopu- 
liarėjo, kad net įsitvirtino priešingose stovyklose. Pavyz- 
džiui, Carlas Schmittas savo modernybės sampratą grin- 
dė „idėes gėnėrales bankrotu“*; tą pačią tezę jau anksčiau 
skelbė Hugo Ballis, Ciuricho dadaizmo atstovas“. Vėliau 
ją vėl iškilmingai perėmė Arnoldas Gehlenas ir Danielis 
Bellas. 

Gehlenas „idėjų bankroto“ tezę atnaujino Weberio dvasia 
ir patikslino etikos požiūriu. Jis pabrėžė, kad mes „tikime ne 
vien daugeliu moralės instancijų, bet ir aukščiausiomis instan- 
cijomis“, vadinasi, tuo, „kad žmoguje esama daugiau funk- 
ciškai ir genetiškai nepriklausomų ir aukščiausių socialinius 
dalykus reguliuojančių instancijų“7. Pagrindinis dabarties 


2 Cit. veik., 1018-1019. 

5 Paul Valėry, „La crise de Yesprit“.- CEuvres, I, Paris, 1957, 988-1014, čia 
992, 

* „La politigue de Yesprit“, 1018. 

25 Carl Schmitt, Nationalsozialistisches Rechtsdenken. - Deutsches Recht, 4. Jg,, 
1934, 225. i 


** Hugo Ballis kalba apie „idėjų bankrotą“: Hugo Ball, Die Flucht aus der Zeit, 
Mūnchen-Leipzig, 1927, 98. 


*? Arnold Gehlen, Moral und Hypermoral. Eine pluralistische Ethik, Frankfurt a. 
M.-Bonn, 1969, 38 ir 10. 

procesas yra toks: „Pliuralizmas kartu su jame gimstan- 
čiomis krizėmis ir trintimis aiškiai iškyla į dienos šviesą“ 2. 
Bellas šią daugybingumo tezę atnaujino akcentuodamas 
jos stipriąją pusę; pliuralizmą jis taikė ne tik, kaip Weberis 
ir Gehlenas, socialinei sričiai, bet ir, kaip Valėry, perkėlė į 
individualųjį lygmenį. Taip pat ir dabartinė visuomenė, pa- 
sak Bello, yra veikiama technikos ir ekonomikos, kultūros ir 
politikos sričių „radikalaus antagonizmo“?, o tai rodo, kad 
išties egzistuoja įvairūs, pliuralistiniai interesai“. Tačiau Bel- 
las žengia dar vieną žingsnį sakydamas, kad jau individai, 
„mes visi (turime) visokių pridurkų ir tapatybių'?!. 

Ir šio proceso visai nebūtina vertinti teigiamai: Weberis 
jį diagnozuoja kaip likimą, Ballis sieja su pasaulinio karo 
katastrofa, Schmittas vertina kaip praradimą, net Valėry jį 
aiškina krizių refleksijų aspektu, o Bellas juo pasinaudoja 
polemikai su „užkietėjusiais“ sociologais; tačiau net ir tada, 
kai šis procesas suvokiamas ir aprašomas veikiau kaip pro- 
blemiškas, kaip linkę manyti (sekdami Gehlenu) Peteris 
Bergeris, Brigitte Berger ir Hansfriedas Kellneris, kurie taip 
pat vadovaujasi pagrindine „socialinių gyvenamųjų pasau- 
lių pliuralizacijos“ diagnoze"*, nors dėl šio proceso plitimo 
vis labiau baiminasi „nestabilumo“, šiuolaikinį Žmogų regi 
kenčiantį dėl „permanentinės tapatybės krizės“ ir kalba apie 
„modernybės nepatogumą“, net ir tada tokiais aprašymais 


?8 Cit. veik., 10. 

? Daniel Bell, The Winding Passage. Esšays and Sociological Journeys 1960-1980, 
Cambridge, Mass., 1980, 329-340. 

* Cit. veik., 243. 

31 Ten pat. Šiuo atžvilgiu geriausias pavyzdys yra pats Bellas, nes technikos 
ir ekonomikos srityje jis yra socialistinių, kultūros - konservatyvių, o poli- 
tikos - liberalių pažiūrų (plg.: John A. Hall, Diagnoses of Our Time. Six Views 
on Our Social CondiHon, London, 1981, 102. 

2 Peter L. Berger, Brigitte Berger, Hansfried Kellner, Das Unbehagen in der 
Modernitūt, Frankfurt a. M.-New York, 1975, 59. 

pirmiausia patvirtinama tai, ką čia ir mes norime įrodyti: 
kad pliuralizmas jau buvo būdingas modernybei, o post- 
modernybė yra ne kas kita, kaip XX a. modernizmo tąsa, tik 
intensyvesnė ir radikalesnė. 

Pliuralizacija - bendras pagrindinis procesas. Tai, kad ji 
vaizduojama arba laikoma neigiamybe, mūsų neturi trikdy- 
ti - mes pernelyg dažnai girdėjome braškant šį atmetimo me- 
chanizmą, todėl jis mums yra aiškus. Taip pat reikia mažiau 
dėmesio kreipti į tai, ką paklausti žmonės deklaruoja kaip 
prasmės lūkesčius, nes jie yra išmokę socialinį apklausos 
apie prasmės lūkesčius kalbos žaidimą: kai klausiama apie 
prasmę, kaip tik socialinis kalbos žaidimas, o ne kas kita ima 
kalbėti jų lūpomis, todėl reikia žiūrėti, kaip Žmonės - pagal 
galimybes nepaisant teorijos ir nusiskundimų - gyvena iš 
tikrųjų. Šiais laikais labiau įtikina Crosscuting identities nei 
monistiniai patikinimai. Kai daug kas pasidarė galima, ne- 
patogumas virto patogumu. 


3. Postmodernybė ir meninis 
modernizmas 


Taip pat ir postmoderniojo būvio lyginimas su šio 
šimtmečio meno pagrindais išryškina įstabių dermių. Tai, 
kas modernizmo pradžioje buvo sensacingai iškovojama 
žingsnis po žingsnio, postmodernybės laikais tapo savaime 
suprantama ir visuotina. Kas buvo proveržis, virto tvirtu 
pagrindu. 

Modernybės socialinę diferenciaciją galima suprasti kaip 
nuolat veikiančią varomąją jėgą, mokslinis modernizmas 
padėjo įsisąmoninti pliuralizmą, o šis šiuolaikiame mene 
buvo pavyzdingai įgyvendintas. O kas buvo modernusis 
menas? Milžiniška senosios visuotinos meno esmės dekom- 

pozicija ir puikus šitaip frakcionuoto meno naujoviškas pa- 
vienių bruožų suvokimas ir pavaizdavimas. Maxas Ernstas 
moderniąją tapybą taikliai pavadino „tapyba anapus tapy- 
bos“*. Amerikiečių meno kritikas Haroldas Rosenbergas 
kalbėjo apie de-definition of art procesą“. Modernaus meno 
esmėje glūdi tendencija ardyti paveldėtą sampratą. Tai, kas 
anksčiau sudarė paveikslo visumą, dabar išskaidoma dali- 
mis, specifikuojama ir pateikiama žiūrovui. Tai nepaprastai 
plati paletė: nuo konstrukcijos (Mondrianas), spalvos (Roth- 
ko) iki niuanso (Girke), nuo baltos („Zero“ grupė), mėlynos 
(Kleinas) iki juodos (Reinhardtas) spalvos, nuo kasdieniš- 
ka (Schwittersas) iki kultiška (Beuysas), nuo vienkartinio 
(Opalka) iki serijinio (Warholas), nuo erzinimo (Albersas) 
iki taurinimo (Newmanas), ir nuo nematoma (Duchampas) 
bei paradoksiška (Magritte) vėl atgal prie trivialumo (Spoer- 
ri's), ir paskui visa tai dar kartą - nuo sąvokos (Kosuthas), 
mediumo (Paikas) iki rėmų (Viallatas), pagaliau nuo meni- 
ninko (Lūthi's), žiūrovo (Pistoletto) iki meno kolekcininko 
(Haacke). Modernusis menas verčia savo objektais visas tas 
dalis, kurios išryškėja skaidant visybę, subtiliai ir tam tik- 
rais būdais jas parengia, iki smulkmenų išmėgina jų raiškos 
galimybes. Tai nuoseklus meno galimybių plėtojimas. Mo- 
dernusis menas įvairovę pavertė tikru pliuralizmu. Jis yra 
neabejojamai polimorfiškas. 

Šią modernizmo judėjimo postmodernybės link dermę 
reikia suprasti dvejopai: ji tinka ir meno, ir gyvenamojo pa- 
saulio reiškiniams. Tai, kad postmodernusis menas priima 
ir tęsia modernizmo struktūras, buvo ne kartą ir įvairiai 
pažymėta. Pavyzdžiui, Werneris Hofmannas konstatavo, 
kad perėjimas prie įvairovės pastebimas jau Kandinsky'io ir 


* Max Emst, „Au-dela de la peinture“. - Cahiers d'art, Nr. 6/7, 1936, 149-184. 
* Harold Rosenberg, The De-definition of Art, Chicago-London, 1972. 

Schonbergo kūryboje, o Duchamp'ui ir dadaistiniam judė- 
jimui jis galutinai virsta programiniu ir privalomu?“. Reikš- 
damas tokią nuomonę, Hofmannas mano koreguojąs post- 
modernybės teoremą, tačiau į genealogijos knygą, pasak jo, 
tokias dermes, kurioms atrodo, kad pranoksta modernybę, 
reikią įtraukti daugių daugiausia kaip iš postmodernybės 
išsiskiriančią keistenybę. Išmaningiems teoretikams, prie- 
šingai, nėra nieko, kas būtų taip savaime suprantama ir 
reikšminga, kaip šios dermės. „Tam, kas per pastarąjį šimt- 
metį įvyko tapyboje arba muzikoje, - rašė Lyotard'as 1984 m. 
(tais pačiais metais, kai Hofmannas skelbė savo tezes), - tam 
tikra prasme už akių užbėga postmodernybė, kurią turiu 
galvoje““'. Ir Lyotard'as gan aiškiai formuluoja jos uždavinį 
„tęsti avangardinių judėjimų užmojį““š. Be to, jau anksčiau 
kaip svarbiausią šiuolaikinės tapybos bruožą jis nurodė „po- 
limorfizmą“*?. Postmodernaus meno tęstinumo santykis su 
moderniuoju yra akivaizdus ir svarbus. 

Reikšmingesnis už meninę tąsą yra, be abejonės, tų 
tendencijų įsitvirtinimas kasdieniame gyvenime. Avangar- 
dinės estetikos būgnų mušimas virto kasdienybės ritmu. 
Fragmentavimas, scenovaizdžio keitimas, įvairybių kom- 
ponavimas, pomėgis šokiruoti šiais laikais yra visuotiniai 
reiškiniai: tiek masinėje kultūroje, tiek reklamoje, tiek pri- 
vačiame gyvenime“. Penthouse'as ir ekologinė pirkia, dvi 


* Werner Hofmann, „Zur Postmoderne“. Pranešimas, skaitytas Berlyno 
menų akademijoje 1984 m. 

* Jean-Francois Lyotard u. a., Immaterialitūt und Postmoderne, Berlin, 1982, 38. 

?8 Cit. veik., 30. 

* Jean-Frangois Lyotard, Essays zu einer affirmativen Asthetik, Berlin, 1982, 91. 

*“ Plg., kaip Hansas-Magnusas Enzensbergeris vertina žurnalą „Bild-Zei- 
tung“: kaip totalaus meno kūrinį, „kuris likviduoja visas avangardinio ju- 
dėjimo ... svajas, jas įgyvendindamas“ (Hans-Magnus Enzensberger, „Der 
Triumph der Bild-Zeitung oder die Katastrophe der Pressefreiheit“. - Mer- 
kur 420, 1983, 651-659, čia 658). 

pilietybės ir įsimylėjėliai, trukmės inversijos ir laisvalaikio 
šuoliai priklauso prie setting'o. Mūsų kasdienybė susideda 
iš nepalyginamų elementų, ir mes išmokome juos sieti taip, 
kad heterogeniškumas ne tik nesudaro sunkumų, 0, prie- 
šingai, kelia nuotaiką. Visa tai, Žinoma, reikalauja tokio 
gyvenimo meno, kurio pirminės formos ir modeliai buvo 
labiausiai išplėtoti modernizmo estetikoje. Meno žmogus 
postmodernizmo pliuralizmo sąlygomis jausis kaip Žuvis 
vandenyje. Tai, ką modernusis menas parodė kaip modelį, 
mes vis labiau perkeliame į savo gyvenimo formas (tuo 
prisidėdami prie avangardo programos vykdymo diegiant 
meną į gyvenimą); ir jei šiais laikais apskritai pastebime 
didėjantį domėjimąsi menu - „muziejų bumas“, - tai šis 
dalykas susijęs ir su minėta derme. Mene randame ir atpa- 
žįstame tai, ko ieškome ir ką praktikuojame gyvenime. Taip 
paaiškinamos ir neįprastos preferencijos menų spektre, nes 
jos tinka kaip tik tiems tarpsniams, kai menas pasidarė įvai- 
rus ir ėmė lemti gyvenimo stilių - nuo manierizmo iki 1900 
metų Vienos, kuri aukštinama kaip davusi pradžią posūkiui 
į modernizmą, nes jaučiama čia prasidėjus postmodernizmo 
epochą*!. Postmodernizmui estetinis avangardas svarbus ne 
tiek dėl meninio, kiek dėl kasdienybei tinkamo patrauklu- 
mo*2. Nepalyginamumas, tas modernizmo įstatymas, post- 
modernizme virto tikrove. 


* Plg. mano pastabą „Osterreich oder die Vielfalt als Lebensprinzip“. - Wie- 
ner Journal, Nr. 78, Marz 1987, 28. 

* Modernizmo laimėjimų įsitvirtinimą gyvenime postmodernizmo sąly- 
gomis neigiamai vertina Danielas Bellas: „Postmodernism overflows the 
vessels of art ...The happening and the environment, the street and the sce- 
ne, not the objekct or the stage, are the proper arena for life.“ (Daniel Bell, 
The Windinę Passage. Esseys and Socioligical Journeys 1960-1980, Cambridge, 
Mass., 1980, 288. 

4. Teorijos konvergencijos, arba modernūs 
postmodernizmo kontūrai 


Pagrindinių XX a. naujovių sukelti pokyčiai dabartines, 
„postmodernias“, mąstymo, patirties ir gyvenimo sąlygas 
persmelkia - tai yra mano pagrindinė tezė - tvirtai ir esmin- 
gai. Taip pat ir didžiosios kultūros inovacijos virto visiems 
suprantama kasdienybe. 

Panašią mintį, kurios pagrindinė sąvoka buvo „nutrūks- 
tamumas“, jau 1962 m. skelbė Umberto Eco: „Nutrūkstamu- 
mas - ir moksle, ir kasdieniuose santykiuose - yra mūsų 
laikų kategorija: šiuolaikinė Vakarų kultūra galutinai panai- 
kino klasikines nenutrūkstamumo, universalių dėsnių, prie- 
žastinių santykių, filosofijos gebėjimo numatyti sampratas; 
ji atsisakė, taip galima apibendrinant teigti, ieškoti bendrų 
formulių, kuriomis būtų siekiama pasaulio visumą apibū- 
dinti paprastais ir galutiniais terminais. Į dabarties kalbas 
įsiliejo naujos sąvokos, tokios kaip dviprasmybė, nežinomy- 
bė, galimybė, tikimybė“*. 

„Gastonas Bachelard'as, kuris ypač jautriai reagavo į 
mokslo revoliucijas šio amžiaus pradžioje - „mintys, kurių 
vienintelės pakaktų apibūdinti šimtmetį, gimsta per dvi- 
dešimt penkerius metus““* - jau 1940 m. priėjo prie išvados, 
kad ateityje mąstymas bus atviras ir daugybiškas. Šiuo metu 
„Vienintelė atvira (yra) fizikos mokslo filosofija“*. Skirtingai 


“ Umberto Eco, Das offene Kunstwerk (itališkasis originalas paskelbtas Milane 
1962 m.), Frankfurt a. M., 1973, 214. 

* Gaston Bachelard, Die Bildung des wissenschaftlichen Geistes. Beitrag zu einer 
Psychoanalyse der objektiven Erkenntnis (prancūziškasis originalas paskelb- 
tas Paryžiuje 1938 m.), Frankfurt a. M., 1978, 39. 

** Gaston Bachelard, Die Philosophie des Nein. Versuch einer Plulosophie des ne- 
uen wissenschaflichen Geistes, Wiesbaden, 1978, 22 (prancūziškasis origina- 
las paskelbtas Paryžiuje 1940 m.) 


313 


XX AMŽIAUS MODERNYBĖ IR POSTMODERNYBĖ, ARBA NUO SENSACIJOS - PRIE... 


nuo „integralinės filosofų filosofijos“, kuri remiasi „absoliu- 
čiu ir nekintamu protu“““, anoji rodo „suvoktį dvasios, kuri 
save pačią pagrindžia tuo, kad stengiasi tirti nežinomybę ir 
tikrovėje ieško, kas prieštarauja jos ankstesnio pažinimo re- 
zultatams“*'. Neišvengiamas bus „atgalinis mokslinio paži- 
nimo poveikis dvasinei struktūrai“*. „Tradicinis absoliutaus 
ir nekintamo proto aiškinimas ... yra pranoktas““*?. Jį pakeis 
mokslinio mąstymo raidos inspiruota „pabiroji filosofija“ ir 
„filosofinis pliuralizmas““. Akivaizdu, koks Bachelard'as 
buvo teisus. Apibūdindamas postmodernųjį būvį, Lyo- 
tard'as iki smulkmenų primena Bachelard'o koncepciją. Tai, 
ką Bachelard'as aprašo kaip žinojimo pagrindimą stengian- 
tis tirti nežinomybę ir ieškant to, kas prieštarauja pažinimui, 
Lyotard'as vadina „legitimacija per paralogiją'?!. 

Paskui, kai net naujosiose mokslo teorijos raidos bastio- 
nuose (kaip sakė Franco Volpi's?*) fundamentalizmo buvo 
atsisakyta falibilizmo naudai, naujoji mokslo teorija ryžtin- 
gai skatino šią tendenciją, padėjo suvokti mokslo apskritai 
specifiškumą ir dalinumą ir tokiu būdu plėtojo pliuralizmą, 
todėl dabar vėl galime rimtai priimti ir kitas orientacijas bei 
pasaulio aiškinimus - mitinį, religinį, meninį“. Tai pasaky- 
tina tiek apie Europoje, tiek ir ne Europoje kultivuojamas 


* Cit. veik., 28 ir 165. 

* Cit. veik., 24. 

* Cit. veik., 22. 

2 Cit. veik., 165. 

0 Cit, veik., 26. 

?" Plg. Das postmoderne Wissen, 97/173 ir sk. 14. 


?2 Plg. Franco Volpi, „Hermetik versus Hermeneutik. Zu H. Rombachs Ver- 
such, Heidegger weiterzudenken“. — Philosophischer Literaturanzeiger, 39/2, 
1986, 181-195, čia 181. 

Plg. atitinkamas vietas šiuose Kurto Hūbnerio veikaluose: Kritik der wis- 
senschaftlichen Vernunft, Freiburg-Mūnchen, *1979 ir Die Wahrheit des Myt- 
hos, Mūnchen, 1985. 

orientacijos ir pasaulio aiškinimo formas. Mums pasidarė 
artimesni modernusis menas ir antikos mitai, dzen medita- 
cija ir indų praktikos. Mes pliuralizmu persiimame ne vien 
dvasiškai, bet ir išoriškai, žvelgdami ne tik į praeitį, bet ir į 
ateitį. Net per daug nesišaipome matydami grįžtant ezote- 
riką. Ezoterika visuomet buvo tarp šiuolaikinių potroškių. 
Ir nedera pamiršti, kad čia, kaip ir visur, būtina orientuotis: 
painių formų nelaikyti visuma. Kas nepatikėjo Popperiu, 
tas juo labiau nepatikės Castaneda. Tačiau tas, kuris su- 
pranta Musilį, ar gali taip paprastai atmesti „kitą būseną? 
Aparatinės įrangos nereikia tapatinti su programine įranga, 
o gremėzdiškus vaizdinius būtina pirma patikrinti, bet ne 
iš karto atmesti. Tai, kad mes esame nepalyginamai geriau 
pasirengę priimti, kad tikrų galimybių skalė smarkiai išsi- 
plėtė - tai reiškia ne beatodairą, o suvokimo gebą, - liudija, 
kad šimtmečio pradžioje pagrindinėje paradigmoje - mok- 
sle - prasidėję struktūriniai pokyčiai analogiškai vis labiau 
įsismelkė į bendrąją sąmonę ir į kasdienybę kaip savaime 
suprantami dalykai. 

Su tuo siejasi labiau sociologiniais reiškiniais ir teore- 
momis paaiškinamas plėtotės srautas. Odo Marguard'as 
priėmė Carlo Schmitto teiginį apie naujuosius laikus kaip 
apie „neutralizacijų epochą“ ir šiuolaikinį pasaulį mėgino 
suvokti visiškai šia prasme - be galo teigiamai**. Šiuolaikinis 
pasaulis jam yra „atsisveikinimas su principu“, o tas atsi- 


5 Plg.: Carl Schmitt, „Das Zeitalter der Neutralisierungen und Entpolitisie- 
rungen. - Der Begriff des Politischen, Berlin, 1963, 79-95. Odo Marguard, 
„Neutralisierungen, Zeit der“. - Historisches Wėrterbuch der Philosophie, 
hrsg. von Joachim Ritter und Karlfried Grūnder, Bd. 6, Basel-Stuttgart, 
1984, skiltis 781-782; O. Marguard, „Erziehung des Menschengesc- 
hlechts - Eine Bilanz“. - Der Traum der Vernunft - Vom Ende der Aufklūruną, 
hrsg. von der Akademie der Kūnste Berlin, Darmstadt-Neuwied, 1985, 
125-133, čia 129. 

sveikinimas reiškia „žmonių išvadavimą iš visiškų nesuta- 
rimų dėl absoliuto“, vadinasi „absoliuto nusimetimą““?. Čia 
Schmitto tenorą nustelbė Gehlenas. Pastarasis, nusimetimo 
teoretikas, „filosofijos pabaigą pagrindinės laikysenos pras- 
me“ vertino ciniškiau“. Tačiau turimi galvoje ne niuansai, o 
bendroji kryptis, jos vardiklis yra atsisveikinimas su visuma 
bei su senojo stiliaus filosofija ir perėjimas prie kitokio mąs- 
tymo. Anot Gehleno diagnozės, „neįsivaizduojama sąmonės 
vieta, iš kurios žvelgiant būtų galima aprėpti viską, t. y. nėra 
filosofijos senąja prasme“??, o Marguard'as šį atsisveikinimą 
su „principine filosofija“ supranta kaip atsisveikinimą su 
tikrovės ir savęs prievartavimu, kaip tribunolo ir perdėto jo 
sureikšminimo pabaigą, kaip perėjimą prie galių pasiskirs- 
tymo, prie „neprincipinės filosofijos“ ir „pliuralizacijos“ 
konceptų?*. Visos trys nuostatos akivaizdžiai paralelios su 
Lyotard'o bendrąja diagnoze. Nesvarbu, ar neutralizacija su- 
prantama dviprasmiškai, pagrindinė laikysena - filosofiškai 
ir kritiškai, o pliuralizacija - teigiamai, esminė išvada visada 
yra vienoda: visuotinybė paseno, pliuralizmas pasidarė bū- 
tinas, ir tai matyti ne tik sociologinėse ir politinėse analizėse, 
bet ir filosofinėse nuostatose. Kadangi dabartis - vadinama 
modernizmu ar postmodernizmu,. poistore ar ponaujalai- 
kiu - mąsto iš esmės įvairiakryptėmis ir pliuralistinėmis 
kategorijomis, tai ji įgyvendina raidos tendencijas, kurios 
išryškėjo šio šimtmečio pradžioje ir kurių kryptys įžvelgia- 
mos ir mokslo teorijoje, ir sociologijoje. 


* „Erziehung des Menschengeschlechts“, 129. 

5 Arnold Gehlen, „UŪber kulturelle Kristallisation“. - A. Gehlen, Studien zur 
Anthropologie und Soziologie, Neuwied-Berlin, 1963, 311-328, čia 316. 

7 Cit. veik., 323. 

** Odo Marguard, Abschied vom Prinzipiellen. Philosophische Studien, Stuttgart, 
1981, 19-20. 

Tai tinka ir estetikai. Apie šiuolaikinių estetinių techni- 
kų - montažo ar koliažo - pavyzdinę funkciją postmoder- 
nioms gyvenimo formoms buvo jau kalbėta, o dėl požiūrio 
į meną, skatinančio naują mokslo sampratą, galima pasi- 
domėti, pavyzdžiui, Thomo S. Kuhno veikale??. Tačiau čia 
norime tarti kelis žodžius apie kitą aspektą - apie skirtingų 
racionalumo formų nesulyginamumą, kuris itin svarbus 
kaip tik estetikai, nes nė vienai kalbos formai nekildavo 
tokių heteronomizacijos grėsmių, kaip estetinei, todėl jos 
nesulyginamumą reikia aptarti ilgesnio laiko plotmėje. 

Nuo Baudelaire'o laikų estetinio modernizmo priedermė 
buvo saugoti estetikos autonomiją nuo kognityvinių kėslų ir 
nuo moralės globos. Tokiuose tekstuose kaip L'Art philosop- 
higue ir Les Fleurs du mal galima įžvelgti šitas fronto linijas ir 
gynybos priemones. Tačiau konflikto potencialas neišnyko, 
todėl vėlesniais laikais buvo prieita prie to, kad estetišku- 
mas, saugant jį nuo vieno kėslo, pateko į kitus nagus. Kad 
būtų apgintas nuo godaus mokslinio racionalizmo, norėta 
jam garantuoti autonomiją prilyginant etikai, o ginantis nuo 
moralės apaštalų kišimosi mėginta suteikti atsparumo skel- 
biant grynuoju pažinimu. Vis dėlto iš ilgai trukusio stumdy- 
mosi išsirutuliojo palyginti tvirta estetikos savarankiškumo 
samprata. Kaip tik estetikos teoretikai tapo racionalumo 
tipų įvairovės gynėjais: ne tik savo pačių racionalumo - kad 
nereikėtų nuolat jausti grėsmės, - bet ir kitų. 

Estetiškumui funkciškumas nesuteikiamas nei kognity- 
viniu-teoriniu (Bubneris), nei etiniu-švietėjišku (Bohreris) 


* Thomas S. Kuhnas „Postscriptum'e“ 1969 m. pripažino, kad jo veikalas 
Die Struktur wissenschaftlicher Revolutionen nebuvęs toks originalus: meno 
dalykuose seniai įprastas periodizacijos schemas pagal raidos lūžius ir 
tradicijos fazes jis tik pritaikęs gamtos mokslams (Frankfurt a. M., *1976, 
220). 

pagrindais“. Estetiškumo savarankiškumas ženklina mo- 
dernizmo programą, didėjančią nesenos praeities įžvalgų 
patirtį ir postmodernybės aksiomą. Nėra kito, taip aiškiai iš- 
ryškinusio šį nesulyginamumą, kaip Lyotard'as“'. Taip pat ir 
estetikos požiūriu postmodernybė iškyla kaip modernybė, 
kuri tęsiama, intensyvinama ir skaidrinama. 


5. Priekaištai postmodernizmui 
neįvertina modernizmo 


Ką reiškia įprastiniai postmodernizmui daromi prie- 
kaištai, kad jam esą būdingi iracionalizmas, estetizmas ir 
anarchizmas? Jau šeštojo šios knygos skyriaus pradžioje, 
pristatydamas šį kritikos sindromą, nurodžiau, kad jis dau- 
giau pasako apie pačius kritikuotojus ir jų modernybės sam- 
pratą, negu apie postmodernybės reiškinius. Nors priekaiš- 
tai skirti postmodernizmui, bet jie liečia modernizmą, nes 
priekaištaujama dėl tų bruožų, pagal kuriuos postmoderny- 


0 Plg.: Rūdiger Bubner, „Ūber einige Bedingungen gegenwartiger Asthe- 
tik“. - Neue Hefte fūr Philosophie, Heft 5, 1973, 38-73; Karl Heinz Bohrer, 
„Das Bose - eine asthetische Kategorie? - Merkur 436, 1985, 459—473. 

„Čia filosofai įžengia į "kritikos" areną — vietą, kur kūrinys nesiduoda 
paverčiamas prasme“ (Philosophie und Malerei im Zeitalter ihres Experimen- 
tierens, Berlin, 1986, 53). Taip buvo kalbama suvokiant nuolat iškylančią 
grėsmę, kad filosofija pasiglemš meną. Šią Lyotard'o pažiūrą galima su- 
prasti kaip paskutinę ištisoje pažiūrų virtinėje, jei pamėginsime glaustai 
apibūdinti šią istoriją. Friedrichas Schlegelis yra sakęs: „Tame, kas vadina- 
ma meno filosofija, paprastai trūksta vieno iš dviejų: arba filosofijos, arba 
meno“ (Kritische Schriften, hrsg. von Wolfdietrich Rasch, Mūnchen o. J., 6). 
Tai nuostabūs žodžiai, kurie kritikuoja ir filosofiją, aiškinančią meną, kurio 
nesupranta, ir lėkštus filosofinius tauškalus, neparemtus jokiomis supran- 
tamomis filosofinėmis sąvokomis. Tačiau minėtoji citata veikiau netyčia 
negu sąmoningai atskleidžia abiejų pastangų heterogeniškumą, principinį 
filosofijos ir meno nesulyginamumą. Kaip tik tai darė šią mintį priimtiną 
Adorno, panūdusiam ją panaudoti savo veikalo Estetikos teorija („Asthetis- 
che Theorie“) epigrafu, nes autorius, tradicinio filosofavimo kritikas, nors 


6 

bė geriausiai suvoktina kaip modernybės - tiesa, ryžtingos, 
radikalios šio amžiaus pradžios modernybės - realizavimo 
forma. Ir tai pagrindinis dalykas. Kritikai, gyvenę XVIII a. 
ir ypač XIX a., pasisako prieš XX a. modernybę. (Šioji iš 
tikrųjų pasistengė, kad ankstesnės modernybės atžvilgiu, 
o tipologiškai kalbant, naujųjų laikų modernybės atžvilgiu, 
įvyktų lemtingas lūžis, kurį postmodernybė paskui tarsi 
tik suvaidina.) Oponentai arba nepažįsta šios modernybės, 
arba - labiau tikėtina - nepajėgia ar nenori jos perprasti, 
tačiau vienintelis dalykas, ko jie nori - ją pranokti, galimas 
daiktas, kaip tik pasinaudodami postmodernybe. 
Modernybę jie mėgina suprasti ir struktūrinti dar 
kartą ir vėl metafizikos, ir tik imanentinės metafizikos, 
stiliumi. Nėra pavojingesnio užmojo už šį. Klasikinė iš- 
liko aplinkybė, kad baigtinybės lanko galai susijungia tik 
transcendencijoje - anksčiau esinijos suabsoliutinimą ir už 
absoliutų tikrovės parengimą. (Galbūt ši ribojimo funkcija 
turi tiksliausią, 0 gal ir visišką transcendencijos prasmę“?.) 


ir puikiai jautė filosofijos ir meno specifiką, tačiau meno dalykuose vis 
dėlto liko tradicinės filosofijos pozicijose. Menui, sako Adomo, „reikalinga 
... filosofija, kuri jį interpretuoja, - kad pasakytų, ko pats negali pasakyti.“ 
Tiesa, šalutinis sakinys: „... nors vien tik apie meną galima pasakyti, ko 
(filosofija) nepasako“ (Asthetische Theorie, Frankfurt a. M., 1970, 113) dar 
išsaugo meno skirtybę ir savitumą, bet vėliau autorius atvirų atviriausiai 
pareiškia: „Estetinė patirtis natūraliai turi virsti filosofija, kitaip ji visai 
nėra estetinė patirtis“, ir „apskritai kūrinio tiesa prilygsta filosofinei inter- 
pretacijai ir sutampa, bent jau iš idėjos, su filosofine tiesa“ (cit. veik., 197). 
Kaip tik dėl žodžių „iš idėjos“ nesulyginamumas galutinai palaidojamas. 
Jis egzistuoja daugių daugiausiai išoriškai ir laikinai. Vadinasi, filosofija 
meną vėl pasiglemžė. Tik Lyotard'o pažiūrose iškyla skaidrus nesulygi- 
namumo pripažinimas, todėl filosofų uždavinys yra jį atskleisti ir ginti: 
filosofai įžengia į meno rašytojų gražbylystės arba estetinių sistemintojų 
penetracijos užimtą kritikos areną kaip tik toje vietoje, „kur kūrinys nesi- 
duoda paverčiamas prasme“. 


— 
[6] 


Kaip tik šia (ir tik šia) prasme, mano nuomone, prasminga aiškinti „iškil- 
numą“. 

Šio šimtmečio modernizmas galutinai sutriuškino šitokius 
imanentinio užsibarikadavimo ir visuotinės struktūrizacijos 
projektus, tiesa, ne grįžtant prie transcendencijos, o atsklei- 
džiant imanentinius lūžius ir divergencijas, priklausančius 
daugiastruktūriškai tikrovei, kuri dėl to, kad tie lūžiai ir 
divergencijos egzistuoja, nepasidavė visuotinumui. Kaip tik 
tai pasireiškė moksle, sociologijoje ir estetikoje. Tačiau šioje 
postmodernizmo kritikoje kaip tik tai, kuri išties yra moder- 
nizmo kritika, peikiama arba nenorima suprasti. 

Jokio „iracionalizmo“ čia nėra. Tik vietoj visuotino ratio 
dabar atrandama ir pripažįstama skirtingų racionalumo 
formų specifika. Iš pirmo žvilgsnio tai atrodo kaip proto 
panaikinimas, bet iš tikrųjų reiškia atsisveikinimą su stabu 
paverstu pseudoprotu ir perėjimą prie nepaprastai tikslių ir 
apibrėžtų racionalumo formų daugybingumo. Difuziškas 
ir iracionalus buvo stabas, o daugybė proto formų yra itin 
tikslios ir racionalios. 

Nėra ir to, kas čia peikiama kaip „estetizmas“. Ne gyve- 
nimas tvarkomas vadovaujantis estetika, priešingai, yra rea- 
lizuojamos šiuolaikinės estetikos, kurios suvokiamos kaip 
gyvenimo formos. Jei kalbėtume apie „estetizmą“, turėtume 
pripažinti kaip tik tą ribotos meninių reiškinių sampratos 
prielaidą, kurios nuolat kratėsi šio šimtmečio modernizmas. 
Estetiškai mąsto anie priekaištautojai, o realizacijos nėra 
estetiškos. 

Ir paskutinis priekaištas - dėl „anarchizmo“. Niekas ne- 
siryš teigti, kad šiuolaikinė visuomenė tikrai yra organiška. 
Kitaip sakant, tokią ją reikėtų padaryti, bet tai prieštarautų 
organiškumo idėjai. Vadinasi, šių laikų alternatyva yra tik 
tokia: arba diegti vieną tipą, arba pripažinti egzistuojant 
daug tipų“. Demokratinės visuomenės iš esmės yra ap- 


6 Taigi, kaip matome, „organiškumas“ šiais laikais atsiduria veikiau pasku- 
tinėje, „anarchizmo“, vietoje. 


320 


5. Priekaištai postinodernizmui neįvertina modernizmo 


sisprendusios palaikyti pastarąjį atvejį. Ar tai vadintina 
anarchija? Pastebėta, kad ši etiketė klijuojama, šis priekaiš- 
tas metamas remiantis labai seniai Europoje gyvuojančiais 
vaizdiniais, ir kad tas priekaištas, jeigu jau be jo neišsiverčia- 
ma, turėtų būti nukreiptas ir prieš modernybę, ir prieš post- 
modernybę. Tačiau ar tada būtų pagrįstai nuogąstaujama, 
jog visuomenėje, neturinčioje vyraujančios grupės, nesą 
tvarkos ir ji primenanti chaotiškų jėgų spardomą svie- 
dinį? Nieko panašaus. Jau Maxas Weberis aprašė, kaip 
„begalvės“ visuomenės gali būti puikiausiai sutvarkytos. 
Ir kadangi jis tai konstatavo turėdamas galvoje segmen- 
tiškai diferencijuotas visuomenes, tai dabar šį teiginį būtų 
galima taikyti funkciškai diferencijuotoms visuomenėms. 
Begalviškumas ir centro neturėjimas čia reikštų tą patį. 
„Anarchizmas“ kaip priekaištas būtų, aišku, užkrečiamas 
tiek, kiek jis neatitinka tikrovės. Įvairi ir lanksti visuome- 
nė yra pati stabiliausia. 

Kaip tik šie trejopi priekaištai dar kartą rodo, kaip post- 
modernybė puikiai dera su XX a. modernybe. Tai, kas ap- 
tinkama postmodernizme, jau buvo įtvirtinta moderniz- 
me. Todėl Feyerabendas grynai moksliškai ir priešingai 
nei iracionalistai gali teigti, kad tariamai sensacingos 
pamatinės šio amžiaus mokslinės modernybės nuostatos 
buvo jau savaime suprantamos. Todėl Lyotard'as, rem- 
damasis menu ir priešingai estetizmui, gali sakyti, kad 
postmodernizmas drauge su moksliniu avangardizmu 
išsprendžia ir meno bei literatūros avangardo klausimą. 
Ir todėl Luhmannas grynai sociologiškai ir priešingai * 
anarchizmui gali pareikšti, kad modernizmo bei post- 
modernizmo pakraipos teoretikai - ištisa jų plejada: 
Nietzsche, Heideggeris, Derrida, Wittgensteinas, Gėodelis, 
Feyerabendas ir kt. - kur kas geriau nutuokė apie šiuolai- 
kinę visuomenę ir joje funkcionuojančias struktūras, negu 

tradiciniai sociologai“. Postmodernybės ir „kietosios“ 
modernybės dermė šiandien dar gali stebinti, 0 rytoj ji bus 
visiems suprantamas dalykas. 


6. Postmodernybė, kaip egzoterinė 
ankstesnio ezoterinio modernizmo 
kasdienybės forma 


Jokios abejonės: perėjimas prie postmodernizmo, arba 
modernybės „realizacija“, susijęs ir su tam tikrais pokyčiais. 
Pirmiausia aptarsiu jų natūralumo, plitimo ir paprastumo 
aspektus, kad paskui būtų galima nagrinėti radikalėjimą ir 
naujų elgsenų susidarymą. 

Modernybės proto dizainas į mūsų kūną ir kraują įsi- 
smelkė palaipsniui. Aš nesakau, kad visiems filosofų gil- 
dijos nariams. Mąstau paprasčiau: nuovokiems šiuolaikin ę 
patirtį turintiems Žmonėms. Jiems beveik nereikia aiškinti 
to, ko kiti nelabai nori girdėti. Įvairovė ir santykinumas - ki- 
taip nei monizmas ir absoliutizmas bei beatodairiškumas 
ir indiferentiškumas - jiems yra pažįstami ir tai atsispindi 
labiau jų elgsenoje negu mąstyme. Tie, kurie dar sako, kad 
tokiu būdu atsižadama filosofijos (Vakarų kultūros ar dar 
ko nors), sudaro mažumą, net ir konservatyvistai galiausiai 
ėmė bodėtis platoniškuoju sofistų peikimu - jie suvokia, kad 
tai tik perspektyvos efektai. Katedros langai iš lauko atrodo 
pilki, bet kiekvienam sukels šypseną, jei kas nors taip ir pa- 
manys. Tie bukagalviai, kurie modernybę ir postmodernybę 
vis dar vertina tik kaip nuosmukį, turi būti visai apkurtę, 
kad negirdėtų aplinkui skambančio juoko, tiksliau - skam- 


“ Plg. Niklas Luhmann, „Die Richtigkeit soziologischer Theorie“. - Merkur 
455, 36-49, čia 46-47. 

bėjusio, nes pastaruoju metu jų monotoniškas dejavimas 
juoko bemaž nebekelia. Žmogus, kuris neįsisąmonino, kad 
kas nors, kas yra visiškai aišku, kitu atžvilgiu gali būti lygiai 
taip pat aišku, nebeįstengia šiandien kalbėti kompetentin- 
gai. „Pabusti“ galima ir šiandien, bet ne globališkumui, o 
skirtybėms išvysti. Kaip tik tą, kuris įgijo šią patirtį, galima 
vadinti „pabudusiu““. Ir toji patirtis, jei labiau Žiūrėsi ne ref- 
lektyvaus aiškumo, o to, kas įprasta ir savaime suprantama, 
yra be galo bendra. Šis naujas „reliatyvizmas“ nėra anas 
(galbūt) primityvus senasis, priešingai, tai reiklus ir turintis 
naują pagrindą. Nesakau, kad jis niekada neįgauna ideolo- 
ginių atspalvių, bet suvokiu, kad juo išreiškiamas svarus 
dalykas. Kartoju: reikia vertinti ne tiek kalbos modelius, 
kurie pasirengę reikštis visuomenėje, o požiūrį į juos, 
veiklą, praktiką. Ir čia atsiveria didžiulės išsilaisvinimų 
galimybės. Turimas galvoje ne /aissez-faire (leisk daryti), o 
vizija: daugybingumas be aukščiausios koordinuojančios 
instancijos kaip laisvės formos, pavienių apibrėžčių ir jas 
gaubiančio neryškumo kaip tikrovės ženklo dvejinimas, 
interferencijų, kombinacijų ir perėjimų Žaismas kaip gy- 
venimo realizacija. 

Esant tokiai naujai savaime suprantamų dalykų situa- 
cijai įsitvirtina reiškiniai, kuriuos galima laikyti būdingais 
postmodernizmui. Tai pliuralizmas, dekonstrukcija, hibridi- 
zacija — ir aukštos prabos, ir paprastų formų. Pavyzdžių per 
akis, aš pasitenkinsiu vienu kitu iš pastarojo laikotarpio. 

Drabužiai išduoda tai, kas visur priimtina: medžiagos 
bei stilių įvairovė ir, aišku, kombinacijos savo nuožiūra; | 
nebegalioja sezono mados, nebėra sijonų ilgio diktato, 
jokio aksesuarų chronometro. Pažįstami ir bičiuliai keičia 
savo išvaizdą nebe vienu metu - dabar lengviau juos atpa- 
žinti. Daugiau individų ir daugiau individualybės, kur kas 
daugiau nei didvyriškais egzistencialistinio individualizmo 

laikais, kai pabaigoje visi atrodė vienodai. Individualybė pa- 
sidarė individualesnė“". 

Tą pačią minutę į salę, kur bus skaitoma paskaita, įeina 
ir kuprine nešinas jaunuolis, ir tvarkingai apsirengęs pa- 
gyvenęs vyriškis - vis dar keistokas vaizdas ir pastebimas 
kontrastas, bet jis vertinamas teigiamai. Nė vienas iš šių 
žmonių nepasiklydo ir nė vienas neprovokuoja, o anksčiau 
taip ir būtų pamanyta. Nauja čia tai, kad yra savaime su- 
prantama elgsena ir lygiai taip pat suprantama kitų reakcija. 
(Galų gale ir namie knygų lentynoje greta L'amour fou stovi 
Grofern Ploetz.) 

Kurioziškumų irgi nenuneigsi. Kažin ar pamatysi minis- 
trą, avintį sportiniais bateliais, - ministrui tai netinka. Kita 
vertus, Klasikiniai skiriamieji požymiai trukdo tarnybai, 
o naujų —- ir tai įdomu - į tarnybą net nemanoma priimti. 
„Dekonstrukcija“ yra šis tas daugiau nei mūsų laikų mados 
kategorija ir Žymi veikiau vieną iš savo pamatinių modelių. 
Pasak Derrida, tarp pirmųjų tos dekonstrukcijos žingsnių 
yra opozicijų apvertimas, vadinasi, ministras, avintis spor- 
tiniais bateliais, ir jaunuolis su monokliu, arba Reinhordas 
Messneris Sacharoje, visi pasirengę niveliacijai to, kas vyriš- 
ka ir moteriška; paskui, Žengus antrąjį žingsnį, gali rastis vis 
kitos konsteliacijos. Tokia dekonstrukcija vyksta visur, todėl 
ji taip traukia architektus, miesto analitikus ir socialinius di- 
zainerius, ir čia visai neturi reikšmės, ar jie Derrida suprato, 
svarbu, ką jie iš to daro. Savo metodus jie galėjo lygiai taip 
pat sėkmingai nusižiūrėti ir iš siurrealistų. 

Žinoma, antrojo žingsnio galima ir nežengti — ištisos 
dabarties reiškinių sritys tuo ir apsiriboja. Jos iš tikrųjų 


“ Mintį apie scholastinę angelologiją, kuri iškiliausią individualybę pažy- 
mėdavo tuo, kad jai priskirdavo rūšiškumą, kurį patenkindavo vienintelis 
egzempliorius, vis dėlto reikia dėti į šalį, ko gero, visam laikui. 

naikina priešingumus, o naujų figūrų nesukuria. Tai yra 
Baudrillard'o diagnozė, ir ji aprėpia didžiulį barą. Indiferen- 
cija plinta, simuliacija veržiasi į pagrindines zonas. Net ori- 
ginalumo ir individualumo paveikslas „Mona Liza“ dabar 
rodomas vien simuliacijos cirke. Šis atvejis yra nepaprastai 
reikšmingas, todėl išplepėsiu jo paslaptį. 

Paveikslas, kuris rodomas Luvre, kaip kai kurie Žino ir 
kiekvienas gali išsiaiškinti, yra kopija. Aišku, absoliučiai 
simuliuojant originalumą. Kas matė, tikriausiai, nepamiršo 
impozantiško neperšaunamo stiklo, ir niekam neateitų į gal- 
vą mintis, kad jis saugo tik butaforiją. Apsauga traukia tuo, 
kad inscenizuoja; aptvaras neleidžia žiūrovui prieiti arčiau, 
kad akis ko nors neįtartų. Nuo to laiko, kai originalą pakeitė 
inscenizacija, spūstis dar padidėjo. 

Žinome, kad dabartiniai vertybėmis besidomį turistai 
svarbius objektus apžiūrinėja ne kūno, o dvasios, arba tre- 
čiąja, akimi - kamera. Ir čia jau galima įžvelgti veikiant tam 
tikrą inscenizacijos scenarijų. Suprantama, fotografuoti apa- 
ratais su blykste draudžiama. Kopija, žinoma, nepakenktų, 
bet originalo iliuzijai kiltų pavojus. Taigi, nurodymas vie- 
nas: „No flash!“. (Paradoksas: kiekvienas, kas tik nori, kitoje 
pusėje gali blykčioti visai nesivaržydamas, mat ten kabo 
nereikšmingų meistrų, tokių kaip Giorgione ir Tizianas, 
darbai - neįstiklinti, be saugos, tikri originalai, blykčiok sau 
sveikas!) Tiesa, nelabai kategoriško draudimo vis dėlto lai- 
komasi. Prižiūrėtojos, kurios, be jokios abejonės, viską žino, 
galiojant besąlygiškam reikalavimui saugoti neoriginalią 
savo funkciją atlieka tik tariamai - mechaniškai pabara. 
Pamačiusios, kad kas nors prisitaikęs paveiksluoja, trafare- | 
tiškai sušunka: „No flash!“,- o paskui, kai jau blykstelėta, 
šūkteli dar kartą; įprastinėmis dienomis tokių blykstelėjimų 
vidurkis būna trys keturi per minutę. Originalui tai iš tik- 
rųjų būtų pragaištinga, o iliuzijai palaikyti - net naudinga, 
todėl sąmoningai nuolaidžiaujama. 

Norėdami išsiaiškinti to teatro prasmę ir būtinumą, tu- 
rime suvokti bendrą situaciją: tokį paveikslą kaip „Mona 
Liza“, masinio muziejų lankymo laikais tik taip ir galima 
patikimai apsaugoti. Reikia jo nerodyti, bet tai yra veiks- 
minga tik tuo atveju, jei jo buvimas atitinkamoje vietoje 
nepriekaištingai simuliuojamas. Simuliacija —- tai originalo 
gelbėjimas““. 

Prie simuliacijos prisišlieja tikrasis originalas, prie visų 
indiferencijos reiškinių šliejasi diferencijos praktika. Kas 
mato tik indiferenciją, nesuvokia pagrindinės situacijos. 
Galimybių vienalaikiškumas nereiškia, kad galimybės 
nesiskiria. Vienalaikiškumas čia suprastinas ne tiek kaip 
objektyvi būsena, kiek kaip veiklos šaltinis. Be to, reikia ne- 
pamiršti, dėl ko jis susidarė ir su kokiu vaizdiniu mėgina 
atsisveikinti - su prievartine modernistine ilgalaike naujo- 
ve, dargi stiprėjančia forma, nes tai buvo senas būdas dau- 
gybingumui fiksuoti ir kompensuojant papildyti: Kronas 
moderniame intensyvėjančiame pasaulyje vis sparčiau ryja 
savo vaikus, tad gyvi gali likti tik gebantys keisti tapatybę, 
tačiau kas neįstengia tai daryti! Vadinasi, norint modernybę 
išlaikyti gyvastingą, būtina įterpti kompensacinius istori- 
nius tapatybės atitikmenis. Tokia pirmiausia Hermanno 
Lūbbe's numatyta perspektyva dabartį vis dar įsivaizduoja 
modernizmo stiliumi, kai tebeslegia pažangos diktatas““. Jei 


“6 Todėl man pačiam kilo klausimas, ar apie tai pasakodamas nesielgiu 

"lengvabūdiškai? Manau, kad galiu būti ramus - tuo niekas nepatikės. 5i- 

muliacija turi keistą įtikinamumo ir atmetimo galią: ji yra tarsi perpetuumi 

mobile, kuris juo toliau, juo greičiau sukasi; simuliacija kuria savo kosmosą. 

O kitoje salėje, netoli nuo šios, Michelis Laclotte'as ir jo lankytojai išgyvena 
palaimingas valandas. 


(3 
M 


Plg. Hermann Lūbbe, Zukunft ohne Verheiffung? Sozialer Wandel als Orienbie- 
runęsproblem. Zūrich, 1976; taip pat Fortschrikt als Orientierungsproblem. Aufklū- 
runę in der Gegentvark Freiburg, 1975. Žr. dar: Reinhart Koselleck, Vergangene 
Zukunft. Zur Semantik geschichHicher Zeiten, Frankfurt a. M., 1979. 

tezė apie greitėjimą yra teisinga, netrukus turėtų būti pa- 
siektas šviesos greitis. Bent tada reikėtų apsigalvoti iš naujo. 
Postmodernybė tai jau padarė. Visa jos patirties situacija yra 
kitokia. Nunc stans jai yra artimesnis už naujovės prievartą. 
Postmodernybė rado paprastesnį laiko santykių sprendimą. 
Erdvės metaforos jai labiau tinka nei laiko metaforos. „Indi- 
ferencija“ šiai situacijai apibrėžti tėra tik nevykusi sąvoka. 
Vienų galimybių egzistavimas greta kitų tol neužtušuoja 
kontūrų, kol tebėra aktualus atrankos ir naujo derinimo 
klausimas. Ir taip yra iš tikrųjų. 

Žinoma, atranka irgi įgavo naują prasmę. Dabar svarbu 
nebe taikytis prie pasaulio, o pasirinkti tinkamą pasaulį. Iš 
daugybės galimybių reikia rinktis tas, kurios tau tinka ir 
kurioms tinki pats. Čia būtina žiūrėti dviejų dalykų: atmesti 
tai, kas nesudaro produktyvios aplinkos, ir naudoti tai, kas 
atveria plėtotės erdvę. Tokią erdvę rasti - tiesiog naujas me- 
nas. Toks procesas dabar vyksta ir laisvai, ir primygtinai. 
Nors pasirinkimo galimybių itin padaugėjo, bet svajonės 
dažnai pasirodo neįgyvendinamos, o ankstesni pasirinki- 
mai - klaidingi. 

Taip pat ir gebėjimas pereiti nuo vienų prasmės sistemų 
ir įgyvendinimo konsteliacijų prie kitų virsta nauja dory- 
be. Apie „dorybę“ čia galime kalbėti tik tiek, kiek turime 
galvoje gyvenimo sėkmės sąlygą. Į šį gebėjimą pereiti irgi 
dažnai Žiūrima kaip į nerimtą - kaip į nepastovumą arba 
beatodairiškumą. Tačiau tam, kuris tuos reiškinius pažįsta, 
tokios šnekos yra tik tauškalai. Kiekvienas perėjimas visuo- 
met reiškia perėjimą prie skirtingų privalomybių. Ir jei nė“ 
viena iš jų neatrodo tinkamiausia, tai priežastis glūdi tiesiog 
tikrovės struktūroje, į kurią šiuolaikinė ir dabartinė patirtis 
jautriai reaguoja. Netolydumas, specifiškumas, aplinkos 
aiškumas, sava kalba persmelkia viską - nuo paviršinių 
reiškinių iki proto gelmių. Tai, kad nebepavyksta kaip rei- 

kiant suprasti, nereiškia, kad viskas pasidarė beviltiška. Tą 
norėtų įrodyti absoliutistai, bet jų draudimai per silpni; tie 
žmonės tik dar kartą parodo, prieš ką stoja: prieš įvairovę. 
Perėjimų praktika turi prasmės vien tik remdamasi įvairove. 
Visa kita - atkaklus absoliutaus heterogeniškumo arba abso- 
liutaus monizmo laikymasis — veda prie teroro. 

Visuomet, kai tik iš pavienių krypčių ir paviršinių reiški- 
nių norima sužinoti, koks yra pagrindinis pokytis, paaiškėja, 
kad jo ištakos - XX a. modernybės iniciatyvos. Šiuolaikinio 
racionalizmo patirtys ir estetinio modernizmo laimėjimai 
vis labiau perauga į gyvenimo formas ir įsitvirtina kasdieny- 
bėje. Pliuralizacijos paženklintoje visuomenėje tos patirtys 
ir laimėjimai pateikia orientacijos ir elgsenos modelius. Tu- 
rimas galvoje ne tiek pavienių kompleksų ir ženklų - Meni- 
jaus lapų, kubistams būdingo formų laužymo ar siurrealistų 
koncepcijų - perėmimas, kiek esminis ir savaime supranta- 
mas atitinkamų požiūrių ir tikrovės pavyzdžių įtraukimas į 
orientavimąsi ir veiklą. Ir kaip tik čia, elementariai bei tvir- 
tai, postmodernybė iškilo kaip šios šimtmečio modernybės 
realizacijos forma. Tai, kas modernizmui buvo dar ezoteriš- 
ka ir elitiška, dabar pasidarė egzoteriška ir populiaru. Tai, 
kas modernizmui buvo kultas ir ritualas, postmodernizmui 
pasidarė kasdieniška ir įprasta. Sensacingas modernizmas 
postmodernizmo laikais virto norma. 


PIRMAS INTARPAS: Heideggeris, arba 
postmetafizika versus postmodernybė 


Iš ką tik nupiešto postmodernybės ir jos santykio su 
modernybe vaizdo, kur postmodernybė atsisveikina tik 
su naujaisiais laikais, o ne su XX a. modernybe, kurios 
paradigminius pokyčius ji kaip tik įgyvendina, ryškėja, 

kad ši postmodernybė akivaizdžiai skiriasi nuo tų teoremų, 
kurios antimodernistinę motyvaciją sieja su viltimi pereiti 
į visiškai kitą epochą. Tai yra Heideggerio postmetafizikos 
konceptas. 


1. Heideggeris - postmodernybės figūra? 


Gretinti postmodernybę ir postmetafiziką esama pagrin- 
do ypač dėl nevienodo Heideggerio vertinimo: jis laikomas 
arba pirmuoju postmodernizmo teorinių pagrindų kūrėju, 
arba net pagrindine jo figūra. Pavyzdžiui, Richardas Palme- 
ris (JAV) Heideggerio filosofiją vadino radikaliausia post- 
modernybės versija!. Gianni's Vattimo Italijoje savo post- 
modernybės sampratą išplėtojo remdamasis Heideggeriu“. 
O aptariant Prancūzijoje susiklosčiusią situaciją, nurodoma, 
kad visi poststruktūralistai esą Heideggerio sūnūs ir todėl 
jų postmodernistinis mąstymas turįs Heideggeriui artimų 
bruožų, kurie būdingi ir implicitiškam postmodernistui 
Derrida, ir eksplicitišikam postmodernistui Lyotard'as, 
nors būtina pažymėti, kad esama nemažų skirtumų ir 
savitumų. 

Šitas atgręžtis į Heideggerį laikau nesusipratimu ir klai- 
dingomis. Savaime suprantama, kad įvairios sampratos, 
siekiančios atskleisti panašių reiškinių pokyčius, turi sąlyčio 
taškų ir panašumų. Tačiau tai mažai ką sako. Reikėtų lyginti 
pagrindines pažiūras ir neišleisti iš akių intencijų. Šia pras- 


! Plg. Richard Palmer, „The Postmodernity of Heidegger“.- Boundary 2, 
spec. sąsiuvinis: „Martin Heidegger and Literature“, 1976, 411-432, ir 
R. Palmer, „Postmodernity and Hermeneutics“. - Boundary 2, Bd. V, 1977, 
363—394. 


2 Plg. sk. V, 137-139. 

me tarp modernybės ir postmetafizikos iškyla esminių ir 
svarbių skirtumų. 

Palmeris, sakysim, viską, kas nukrypsta nuo ankstesnių 
standartų, priskiria „postmodernizmui“. Tada Heideggeris, 
žinoma, yra ryški figūra, bet „postmodernybė“ - jau nebe 
sąvoka, o kratinys, vadinasi, terminas dar ne viskas. Vattimo 
elgiasi išmintingai pripažindamas, kad Heideggeris, kuris jį 
inspiruoja, yra jau per savus akinius matomas Heideggeris, 
neturintis nieko bendra su „visai kito mąstymo“ (priėjusio 
tik prie misticizmų) Heideggeriu?. O prancūzų Heideggeris, 
žinia, yra kitoks negu vokiečių Heideggeris. Užtenka vokie- 
čiui Prancūzijoje rašyti apie Heideggerį, ir šis iškart virsta 
„anarchišku“*. Man atrodo, kad tikrasis Heideggeris buvo 
ganėtinai vokiečių mąstytojas ir kad reikia matyti skirtumą 
tarp sumanių aiškinimų, tikslingų referencijų ir tikrosios 
mąstymo struktūros. Todėl, pavyzdžiui, Lyotard'ui niekada 
neatėjo į galvą Heideggerį pavadinti savo postmodernybės 
protagonistu. Jeigu Lyotard'as ir remiasi Heideggeriu, tai 
žiūri, ką iš jo ima, kartais jį transformuoja, o dažnai kriti- 
kuoja. 

Toliau man bus svarbu nedviprasmiškai įvardyti skir- 
tumus. Mano metodas - aprašomasis, bet turi norminimo 
aspektą. Mano noras ir motyvai yra kuo aiškiausi. Lyginimo 
pagrindu, atsižvelgdamas į šio intarpo vietą, renkuosi Lyo- 
tard'o veikalą Postniodernusis būvis, o kad būtų trumpiau, - 
fiktyvaus disputo formą. Noriu išryškinti du dalykus: kad 
Heideggerio užmojis kur kas didesnis už Lyotard'o - ne tik 
esamas tendencijas iškeliant iki pagrindinės paradigmos, 
bet ir pereinant į visai kitą mąstymą —- ir kad Heideggeris vis 


3 Plg. Gianni Vattimo, La fine della modernita, Miland, 1985, 186. 
* Plg. Rainer Schūrmann, Le principe d'anarchie. Heidegger ct la guestion de 
Uagir, Paris, 1982. 

dėlto daro mažiau už Lyotard'ą, „visai kitą“ būvį nepastebi- 
mai traktuodamas pagal modelį to, kas iki šiol buvo. 

Dar porą žodžių dėl problemos aptarimo pobūdžio. 
„Postmetafizika“ ir „postmodernybė“ pirmiausia yra ne 
aprašymo, o aiškinimo sąvokos, atitinkamas diskursas - ne 
objektyvistinis, o pragmatinis ir poietinis: tai, apie ką kalba- 
ma, stengiamasi kartu išsakyti tuo, kad kalbama ir kaip kal- 
bama. Koncepcijos nesutaria dėl tikrovės vertinimo. Todėl 
klausimas, kokiam ateities vaizdui atiduodama pirmenybė 
ir už kokį pasisakoma, anaiptol nėra nekaltas akademinis 
klausimas; besiformuojančios tikrovės sąlygomis labai svar- 
bu matyti skirtumus. 


2. Heideggeris ir Lyotard'as — 
įsivaizduojamas disputas 


Lyotard'o postmodernybės koncepcija šiam tikslui api- 
bendrintina taip. Esminga postmodernybei yra tai, kad 
nebejtikina didžiosios metapasakojimais atstovaujamos 
vienovės. Pastarųjų irimo teigiamybę sudaro skirtingų 
kalbos Žaidimų ir gyvenimo formų įvairovės radimasis. Šis 
procesas ateityje intensyvės. Svarbi čia ne gausos ekonomi- 
ka: lemiamas vaidmuo tenka diferenciacijai. Priešinimasis 
integracijai yra tiesos druska ir laisvės eliksyras. 

Kaip visa tai atrodo iš Heideggerio varpinės? Ar Lyo- 
tard'as pasiekia Heideggerio užmojo dimensiją? Žvelgiant 
iš Heideggerio pozicijų, Lyotard'o mastas nepakankamas;. 
nes Lyotard'as dar tebesilaiko senojo mąstymo, kurį reikia 
įveikti. Lyotard'as dar neperžengė darymo ideologijos, no- 
rėjimo filosofijos ir subjektyvybės galios Žaidimų slenksčio. 
Jam dar tebeatrodo, kad daugybingumą reikia sukurti, kad 
žmonės šį naują būvį turi padaryti. Iš esmės Lyotard'as 

tebėra techninio mąstymo Žmogus. Išrasdamas vis naujas 
ir kitaip dirginančias žinojimo ir kalbėjimo formas, jis pasi- 
duoda darymo ideologijai ir dar ją propaguoja. Atrodo, kad 
jis nėra suvokęs, jog naujosios, postmetafizinės, konfigūra- 
cijos negalima sukurti. Lyotard'as dar tebegyvena pastolių 
epochoje. 

Kaip Žinoma, Heideggeris kaip dirbtina atmeta kai ką, 
kas iš tikrųjų randasi ir akivaizdžiai jau turi transsubjekty- 
vius bruožus, kurių buvimas jam svarbus; vadinasi, reikia 
tik mokėti tuos bruožus pastebėti. Tačiau Heideggeris aklas 
tam, kas genetiška?. Vadinasi, būtina svarstyti, ar tai, kad 
Lyotard'as remiasi kalbos žaidimų teorema, nėra noras atsi- 
žvelgti į genetiškai transsubjektyvių procesų bruožus ir juos 
išreikšti. Tokiu atveju priekaištas, kad Lyotard'as tebemąs- 
tąs darymo kategorijomis, neliestų jo koncepcijos esmės. Iš 
tikrųjų tą jau galima pasakyti apie jo veikalą Postmodernus 
būvis, o veikale Ginčas nuo antropocentrizmo ir instrumen- 
talizmo atitolstama taip toli, kad pats Heideggeris gali būti 
apkaltintas neatitrūkęs nuo tokio mąstymo formų“. Vadina- 
si, įsivaizduojamame dispute, kurį čia plėtoju, galima teisė- 
tai sakyti: tai, ko Heideggeris pasigenda Lyotard'o koncepci- 
joje, Lyotard'as iš tikrųjų jau seniai yra įgyvendinęs. 

Tada kritiką reikėtų apgręžti šimtu aštuoniasdešimt 
laipsnių, ir Lyotard'as galėtų (manau, tiek pat teisėtai) teigti, 
kad ne tik jis yra tai įgyvendinęs - ir įgyvendinęs gerai, - ko 
Heideggeris tikėjosi skelbdamas šūkį: „Anapus subjektyvy- 
bės ir darymo)!“ tai buvo realizuota visur, visos šiuolaikinės 
tikrovės mastu, tiesa, fatališkai. Nes išties seniai gyvename 
transsubjektyvioje epochoje ir tokiomis sąlygomis, kuriose 


? Plg. Heinrich Rombach, Phūnomenologie des gegenwūrtigen Bewuftseins, 
Freiburg-Mūnchen, 1980, 168. 
* Jean-Frangois Lyotard, Der Widerstrei Mūnchen, 1987, 133-134, Nr. 173. 

mes nebedarome, o turime paklusti „dalykinei prievartai“, 
kur viešpatauja save reguliuojanti sistema ir kur tos si- 
stemos imperatyvai įsitvirtina nepaisydami Žmonių valios. 
Subjektyvybė yra seniai likviduota, o transsubjektyvybė 
tapusi reali. Nors šis transsubjektyvybės tipas, žinoma, nėra 
tai, ko Heideggeris laukė ir tikėjosi, bet tai, kad tas tipas tik- 
rai viešpatauja, daro Heideggerio norą abejotiną bent tiems, 
kurie tekstus skaito ne vien dirbtinoje, bet ir tikroje šviesoje. 
Bloga reali forma meta ne vien tik šešėlį ant trokštamos ge- 
resnės ateities. Dabar realių, o ateityje reikalaujamų „leidimo 
būti“ (des Seinlassens) formų giminingumą sunku nustatyti 
remiantis, Heideggerio manymu, būtinai nurodant, kad rea- 
liosios formos mažų mažiausia esančios būsimųjų iškreiptos 
versijos. Giminingumas veikiau duoda galimybę spėti, kad 
„leidimas būti“ laikytinas tik kitos dabar egzistuojančios, 
bet ne kitos būsimos pasaulio elgsenos pavadinimu". Galbūt 
formulė „Heideggeris nori per daug, bet daro per mažai“, 
nepaisant viso to, dar pasirodys esanti teisinga. 

Tas, kuris linkęs ginti Heideggerio poziciją, bent turėtų 
matyti problemą, kad tai, ką Heideggeris aprašo ir propa- 
guoja kaip būsimo pasaulio ženklą, bendrais bruožais jau 
įgyvendinta dabar, nors, kaip visada, suktai ir klaidingai. 
Tokia klaidinga realizacija yra vis dėlto visuotinas reiški- 
nys. Atrodo, gyvename tarpsnyje, kai daugelis didžiųjų 
filosofijos projektų yra įgyvendinami, - tačiau akivaizdžiai 
klaidingai. Tai, ką praeitame šios knygos skyriuje aptarėme 
išryškindami pagrindines modernybės tendencijas, tinka 


* Tiems, kurie Heideggerio koncepciją vertina kaip būtiną pagrindą, tokio 
pobūdžio kritiniai samprotavimai pasirodys, aišku, klaidingi. Juk tie ap- 
mąstymai remiasi požiūriu, kuriam Heideggerio esminės prielaidos yra 
pasidariusios tiesiog abejotinos ir nebepriimtinos. Tada nebegalima gin- 
čytis vien Heideggerio teiginių pagrindu. Iš patirties žinau, kad diskusija 
gali pasidaryti begalinė. Tačiau iš patirties nežinau, ji gali būti vaisinga. 

filosofijai apskritai. Dietmaras Kamperis yra pabrėžęs, kad 
mūsų tikrovę, tiek kiek ji, pasak Baudrillard'o juodosios 
diagnozės, yra paženklinta neatskiriamumu to, kas realu ir 
įsivaizduojama, galima laikyti idealistinių arba ankstyvojo 
romantizmo vilčių įgyvendinimu: tikrovę seniai determi- 
nuoja intelektas, o valdžia priklauso fantazijai, tačiau rea- 
lizacijos forma - pati netinkamiausia, nes yra neišmintinga 
ir iliuziška?. Tai pasakytina ir apie kitas didžias filosofijos 
istorijos teoremas - coincidentia oppositorum ir mistinis neski- 
riamumas iškilo šiuolaikiniame funkciniame savitapatumo 
kaip ciniško pakeičiamumo ir banalios indiferencijos pasau- 
lyje, o apokatastazė įgyvendinta kaip galimybė disponuoti 
viskuo, kas yra buvę, - ir tokią seniai įvykusią blogą reali- 
zaciją reikia manyti turėsiant ir Heideggerio „kitą pradžią“. 
Tada šiuo metu konstatuotina dialektika būtų ne tik neat- 
skleista, bet ir tolima nuo filosofijos: tuo, kad jos realizacija 
nueis ne tuo keliu. Baigiamosios tezės visos teisingos, bet 
kad jos būtų įgyvendintos - niekur nematyti. 

Tada tik lieka klausimas, kaip šias išvadas aiškinti: ar 
kaip didžiulę nelaimę, ar kaip įspėjimo ženklą? Mano nuo- 
monė tokia: tikėtina, kad ne realizacijos nepasisekė, o patys 
norai buvo tatališki. Išganingi vaizdiniai visai neturi pirma 
virsti nevykusiais tikrovės reiškiniais - jie gali tokie pasiro- 
dyti pačios realizacijos metu. O tada reikėtų nustatyti, kodėl 
taip yra? Kas tuose išganinguose vaizdiniuose iš esmės 
klaidinga? Kokia jų bendroji struktūra dėl to kalta? Kokios 
struktūros neatsisako ir Heideggeris? 


5 Plg. Dietmar Kamper, „Die Phantasie an die Macht? Skeptische Ūberle- 
gungen zur Macht der Phantasie“.- Zur Geschichte der Einbildunęskraft, 
Mūnchen, 1981, 21-38. 

3. Ar kvadratas - visai kitoks 
mąstymas? 


Tiesiog stebina, kad Heideggerio įsivaizduojamas būsi- 
masis pasaulis - kad ir ką apie jį galvotume - turi būti toks, 
kuris neišeina iš vienovės ir visuotinumo vėžių. Stebiesi pir- 
miausia todėl, kad jau vien dėl to pretenzijos į „visai kitokį 
mąstymą“ nepagrįstomis - galų gale tradiciniam mąstymui 
nebuvo nieko būdingesnio, kaip vienovės ir visuotinumo 
bruožas, - ir, antra, kad modernusis mąstymas jau seniai 
stengėsi sutraukyti vienovės pančius ir kaip tik šia kryptimi 
tikėtini kitokio mąstymo kontūrų. Ar čia nesama atpildo už 
tai, kad Heideggeris iš tikrųjų niekada nebuvo teigiamai nu- 
siteikęs modernybės atžvilgiu? 

Heideggeris mano galįs ne tik formuluoti bendrą būsi- 
mos eros apibrėžimą, t. y. pasakyti, kas sudarys jos esmę, 
bet ir pateikti pagrindinį visumos modelį bei pažymėti šios 
naujos konsteliacijas ribas ir dar kartą pareikšti, kad ir šiai 
naujai konsteliacijai bus būdingi visumos reikalavimai. Tą 
Heideggeris ir daro siūlydamas savo kvadrato teoremą. 
Žemė ir dangus, dievybės ir mirtingieji - tai, o ne kas kitas, 
yra kertiniai pasaulio žaidimo akmenys. Ir tai yra žaidimas, 
vykstantis šiais kertiniais ženklais pažymėtoje erdvėje. 

Aš neneigiu, kad vienovės varžtai šiame procese jau 
gerokai atsipalaidavę. Šiuolaikinis polinkis į pliuralizmą pa- 
liko pėdsakų ir šioje koncepcijoje. Minėtasis kvadratas išties 
yra daugybiškas, tik - ir tai yra esminga - daugybiškas jis iš 
pat pradžių yra ne laisvos pliuralybės, o elementų paklusimo . 
visumai prasme. Heideggeris atsisakė tik visumos viešpata- 
vimo vaidmens arba nustūmė jį į šalį, bet neatsisveikirio su 
visumos struktūra pačia savaime; priešingai, jis ją kaip tik 
išsaugojo ir atnaujino nekaltai atrodančia forma. Šiuolaikinė 
daugybiškumo patirtis paliko vien refleksą, tačiau nebuvo 

iš esmės priimta. Sunku nematyti, kad senasis kosmologinis 
mąstymas čia grįžta nauju pavidalu. Suprantama, tetrados 
ne taip prievartauja kaip triados, bet visumos aspektas 
būdingas ir joms. Kad ir kokias teorijas imtume - apie 
elementus ar characteristica universalis, Aristotelio mišriąją 
logiką ar Heideggerio kvadratą, - vis tiek postmetafizika yra 
metafizika. 

Taip pat ir tai, kad Heideggeris be didesnių ceremonijų 
geba kalbėti apie Dievą, kuris dar galįs mus išgelbėti, rodo, 
jog naująjį pasaulį jis įsivaizdavo kaip vieningą ir visuotinį: 
juk tik šiai sąlygai galiojant įmanoma jį kurti vienam Dievui. 
Atidžiau įsižiūrėjęs pamatai, kad Heideggeris viską suvokia 
akivaizdžiai vienoviškai. Dabartį jis suveda į vieną sąvo- 
ką - į techniką; jis kalba apie tą šuolį, tą įvykį, tą Dievą. Galų 
gale šis polinkis į vienovę ir visybę išryškėja ir istorijos bei 
epochų sampratoje; apie tą polinkį čia sakome, kad jis Hei- 
deggerio pažiūrose yra senas ir problemiškas, kad ji autorių 
sieja su metafizika ir skiria nuo postmodernybės. 

Aš įvedžiau į žaidimą formulę „Heideggeris nori per 
daug, bet daro per mažai“. Pasistengiau parodyti, ką reiš- 
kia daro per mažai, kai Heideggeris kalba apie visai kitokį 
mąstymą. Negalima apeliuoti į kitokybę ir palikti neliestas 
tradiciškiausias struktūras. Kad Heideggeris daug nori, 
nėra jokių abejonių: jis turi galvoje naują būties istorijos 
epochą (naują didžiąją epochą palyginti su visa metafizikos 
epocha, ne šiaip sau pavienes jos situacijas). O kad tai yra 
per daug, išaiškėja dabar: jo idėjos neįmanoma įgyvendinti 
tol, kol neįveikta visybės okupacija; toks epochos vaizdinys 
savo ruožtu yra - itin problemiškas - visybės mąstymo pro- 
duktas. Epochos - tai raidės, kuriomis visybės mąstymas 
rašo istoriją. Taigi jau pradinės tezės yra tik tariamai „visai 
kitokios“; iš tikrųjų jos reiškia tąsą. Ne sprendimo idėja, o 
jau pati problemos užuomazga rodo, kaip Heideggeris liko 

sukaustytas tradicinio vienovės ir visybės mąstymo. Tačiau 
iš čia visomis kryptimis driekiasi keliai į postmodernybę. 

Taigi istorijos konstrukcijos skiriasi iš esmės. Tas skir- 
tumas toks ir turi būti, nes glūdi pačiose ištakose. Visybės 
mąstytojas turi samprotauti remdamasis aiškiai apibrėžto- 
mis epochomis ir todėl, kai randasi nauja, privalo tuoj pat 
galvoti apie visai kitą epochą. Daugybingumo mąstytojas 
nusiteikęs kitaip. Tai, kas dabar vyrauja, jam gali būti jau 
seniai egzistavę užuomazgomis, vienur kitur gali pasitaikyti 
kaip pavieniai atvejai, o koncentruočiau — ne per seniausioje 
modernybėje. Jo žvilgsnis į istorijos procesą yra ne blokinis, 
o tinklinis, konsteliacinis. Jis pripažįsta sampynas, persi- 
sluoksniavimus, vyraujančias konsteliacijas. Jis mąsto ne 
vienareikšmiškai ir ne moderniai linijiškai, o postmoderniai 
polifoniškai. 

Išvada tokia: Heideggerio postmetafizika ir Lyotard'o 
postmodernybė grindžiamos iš esmės priešingomis vizijo- 
mis. Heideggeris tebesilaiko monistinio-holistinio mąstymo 
ir būsimąjį pasaulį, jo formą ir struktūrą vėl projektuoja 
kaip vienovę ir visybę, tik dabar tie požymiai kiek prislo- 
pinti ir nemanoma, kad turi vyrauti. Heideggeris aiškiai ir 
galutinai atsisakė minties, kad mes galime daryti ir lemti 
šį pasaulį. Tai svarbus žingsnis. Tačiau tebegyvuoja esminė 
prielaida, kad šis naujas pasaulis, kad ir iš kur jis rastųsi, 
vėl bus visuotinai apibrėžtas. Ir tai yra didelis trūkumas. O 
Lyotard'as, kuriam, kaip ir Heideggeriui, darymo ideologija 
yra svetima, naująją situaciją supranta kaip esminio daugy- 
bingumo ir heteromorfijos konsteliaciją, kurios nebeįma- 
noma suvokti klasikinėmis vienovės ir visybės formomis. 
Jam, postmodernistui, pateikti tam tikrą visumos struktūrą, 
savaime suprantamą metafizikui ir postmetafizikui, būtų 
proton pseudos. Šiuo atžvilgiu, kad ir kokių būtų panašumų 
ir impulsų (kurie, aišku, visada remiasi savęs vertimu savo 

paties konceptu), tarp jų nėra nieko bendra, negali būti jokio 
sutarimo ir negresia jokia galimybė vieną supainioti su kitu. 
Postmodernybė ir postmetafizika yra viena kitai priešingos 
koncepcijos — ne seserys ir anaiptol ne dvynės. 


ANTRAS INTARPAS: postmodernybė versus 
technologijų amžius 


Konkurencinga dabarties diagnozė postmodernybės 
teoremai sudaro priešpriešą tezei apie technologijų amžių. 
Pasak pirmosios diagnozės, reikia įveikti monistinį moder- 
nybės pobūdį, kuris, beje, daugeliu atžvilgių buvo techninis, 
o pasak antrosios, - mes pereiname į aukštesnę technologi- 
nę šios techninės modernybės formą, nes šiais laikais visi 
tikrovės procesai technologizuojami ir vien tik technologija 
dar atveria tikslingos ir veiksmingos intervencijos galimy- 
bes. Kadangi Lyotard'as savo veikale Postmodernus būvis 
kaip tik ir aptaria naująsias technologijas, į šią temą dabar 
ir pasigilinsime. Be to, ji irgi atskleidžia skirtingas Heideg- 
gerio nuostatas. Juk ir Heideggeris svajojo apie laikus, kai 
nebus techninio-technologinio dominavimo. Aš iš pradžių 
apibūdinsiu kai kuriuos numanomus postmodernybės ir 
technologijų amžiaus santykius, paskui nurodysiu skirtu- 
mus ir galiausiai pateiksiu postmodernybės ir technologijų 
amžiaus sąveikos modelį. 


1. Postmodernybės ir technologijų amžiaus 
santykiai - kontroversiškas žvilgsnis 


Postmodernybės ir technologijų amžiaus saitai verti- 
nami trejopai: neigiamai, teigiamai ir kritiškai. Jie laikomi 

neigiamais, kai postmodernybė prilyginama neokonserva- 
tyvizmui, o šis be jokių išlygų tapatinamas su technologijų 
plėtote; toks požiūris, bent tam tikrą laiką, buvo būdingas 
Habermasui!. 

Postmodernybės ir technologijų amžiaus ryšius teigia- 
mais laiko tie, kurie įžvelgia postmodernybę, kaip universa- 
lių komunikacijų epochą, reiškiantis ne vien kultūrose, bet ir 
žmogaus santykyje su materija, su kosmoso, o kompiuterinę 
technologiją suvokia kaip proveržį į šią komunikaciją; tokios 
nuomonės yra Ihabas Hassanas, amerikiečių postmodernis- 
tas, postmodernybę suprantantis kaip „naująjį gnosticiz- 
mą“, kaip senos svajonės informacinių technologijų pa- 
grindu paversti materiją šviesa arba dvasia išsipildymą“, o 
tai jis aiškina remdamasis Marshallo McLuhano kalba apie 
„technologines Sekmines“. 

Minėtus ryšius kritiškai vertina ir tie, kuriems postmo- 
dernybė nors ir atrodo rimtas reiškinys, 0 ne vien gryna re- 
gimybė, tačiau, antra vertus, to reiškinio postmodernistinė 
savimonė esanti tariama. Kultūros dalykai, neva matomi 
pirmame plane, iš tikrųjų yra kitų, grynai technologinių 
pokyčių atspindys; tokią pažiūrą gina amerikiečių kompa- 
ratyvistas Fredricas Jamesonas, kuris vis dėlto turi vilčių, 


' Plg. Jūrgen Habermas, „Die Kulturkritik der Neokonservativen in den 
USA und in der Bundesrepublik“. - J. Habermas, Die Neue UniibersichHich- 
keit, 30-56, čia atitinkamai 49 ir 36. 

2 Plg. Ihab Hassan, „THE NEW GNOSTICISM: Speculations on an Aspect 
of the Postmodern Mind“. - I. Hassan, Paracriticisms. Seven Spečulations of | 
He Times, Univ. of Illinois Press, 1975, 121-147. Viename vėliau paskelbta- 
me straipsnyje Hassanas trumpai drūtai teigia: „Postmodernizmą gimdo 
technologinės sąmonės ckspansija, tam tikras XX a. gnosticizmas, kuriam 
talkina kompiuteris ir visos mūsų įvairios komunikacijos priemonės (taip 
pat ir ta mongoloidinė priemonė, kurią vadiname televizija)“. („The Oucs- 
tion of Postmodernism“. - Bucknell Review, 25, (1980), 117-126). 

? Hassan, „THE NEW GNOSTICISM“, 122. 

kad postmodernizmas galįs išlaisvinti ir kritinius, prieš 
technologijų procesą nukreiptus, potencialus“. 

Be abejonės, technologijų modernėjimas sudaro faktines 
prielaidas postmodernybei plėtotis. Tai, kas heterogeniška, 
oro susisiekimo ir telekomunikacijų amžiuje neteko atstu- 
mų, 0 nevienalaikių reiškinių vienalaikiškumas tapo nauja 
realybe. Technologijų aspektas svarbus ir postmoderniajai 
realybės (arba irealybės) patirčiai. Tai turėdamas galvoje, 
Baudrillard'as kalbėjo apie tikrovės „kibernetinę stadiją“. 
Postmodernybės ontologija irgi rodo esant sutapimų su 
naujosiomis technologijomis. Kaip šios technologijos pa- 
grindinėmis kategorijomis pavertė tokias sąvokas kaip 
komunikacijų tinklai momentiškumas, virtualybė, taip 
ir postmodernioji ontologija ištisai vartoja persmelkimų, 
šuolių, dirginimų (iritacijų) sąvokas. Jų supanašėjimas su 
teleontologija kai kada net stulbina. 

Tačiau visi tie atitikmenys vis dėlto dar neįrodo, kad abu 
aiškinimo modeliai ir iš esmės sutampa ir kad postmoder- 
nybė tėra vien neaiški suvokimo forma to, kas šviesioms 
galvoms ryškėja kaip technologijų amžius. Minėtieji atitik- 
menys liečia tik dalinius reiškinius, bent postmodernybės 
požiūriu, todėl, turėdami galvoje čia plėtojamą postmoder- 
nybės sampratą, į juos turime žvelgti kiek kitaip. 


- 


Plg. Fredric Jameson, „Postmoderne - Zur Logik der Kultur im Spatkapi- 
talismus“. — Postmoderne. Zeichen eines kulturellen Wandels, hrgs. von An- 
dreas Huyssen, Klaus R. Scherpe, Reinbek, 1986, 45-102, čia 50 ir 89, taip 
pat 81-82 ir 99-100. Panašiai buvo kalbama ir straipsnyje „Postmodernism 
and Consumer Society“. - Postmodern Culture, hrgs. von Hal Foster, Lon- 
don-Sydney, *1985, 111-125. 

2 Jean Baudrillard, Der symbolišche Tausch und der Tod, Mūnchen, 1982, 117. 

2. Postmodernybė versus modernybė ir 
vėlyvoji modernybė 


Architektūros pavyzdys gerai apibūdina visumą. Post- 
moderniojoje architektūroje, kaip aiškinome ketvirtame šios 
knygos skyriuje, yra daug kas užkoduota, ji vartoja daug 
kalbų. Tačiau viena kalba - šiuolaikinė — yra tiesiog būtina. 
O tai yra kalba, kuri šiuolaikiškumui suteikia technikos jėgą 
ir grožį. Buvo nurodoma, kaip Le Corbusier giria „inžineri- 
nę estetiką“, o Gropius „meną ir techniką“ teigia esant „nau- 
jąja vienove““. Postmodernybė visiškai implikuoja techninį 
arba technologinį dabarties aspektą, tiesa, tik kaip elementą, 
tačiau vis dėlto privalomiausią. 

Nors modernybė čia iškyla šiek tiek pakitusi, pernelyg 
sureikšminta, įgavusi fantastiškų ir žaismingų bruožų - ne 
kaip technika, o kaip high-tech, - bet tai visiškai atitinka 
perėjimą nuo technikos prie technologijų amžiaus. Pati 
technika, pasukdama mikroelektronikos link, pasidarė pa- 
lyginti žaisminga ir iškili, ir tokią ją mums rodo šiuolaikinė 
architektūra. 

Vadinasi, postmodernizmas technologinio dabarties 
aspekto ne tik neatmeta, bet jį pripažįsta ir priima pačia ak- 
tualiausia forma. Tiktai postmodernioji architektūra, be viso 
to, atskleidžia ir kitas orientacijos galimybes. Technologinė 
kryptis yra būtina, tačiau vis dėlto ji tėra tik viena iš kitų ga- 
limų ir atsižvelgtinų orientacijų. 

Ši pliuralizacija reiškia esminį pokytį savaime supran- 
tamo technologinio mąstymo atžvilgiu. Tai reiškia šio 
mąstymo išorinę reliatyvaciją ir vidinį susilpninimą, bent 


* Plg. šios knygos ketvirto skyriaus 27 ir 29 išnašas. Vertinant šiuolaikinę 
technikos ir architektūros siejimo programą ir jos vykdymo formą, labai 
pravers Frankfurto parodos katalogas Vision der Moderne. Das Prinzip Kons- 
truktion, hrsg. von Heinrich Klotz, Mūnchen, 1986. 

tokiu mastu, kiek technologinis mąstymas gali pretenduoti į 
išimtinumą, nesvarbu, atvirai ar užmaskuotai. Todėl „tech- 
nologijų amžiaus“ atžvilgiu „postmodernybė“ yra platesnis 
aiškinimo modelis, kuris, įimdamas technologinį aspektą, 
pripažįsta ir kitus. Ir tai reiškia ne vien draugišką papildy- 
mą, tai yra esminė korektūra. Pagrindinis modelis yra kitas. 
Savo esminį bruožą, daugybingumą, postmodernybė prieš- 
priešina ir „technologijų amžiaus“ monokultūrai. 
Postmodernybės ir technologijų amžiaus skirtumus, 
postmodernybės nenorą kaip nors suabsoliutinti techno- 
logijas galima pagrįsti dar labiau gilinantis į architektūros 
diskursą, sakysim, atribojant postmoderniąją architektūrą 
nuo vėlyvojo modernizmo architektūros?. Pastarajai priski- 
riama ta architektūra, kuri - kaip ir postmodernioji - techni- 
nį aspektą traktuoja ir inscenizuoja kaip technologinį (taigi 
jį išreiškia stipriau ir iš dalies Žaismingiau, prisiminkime, 
pavyzdžiui, Pompidou centrą Paryžiuje), bet - kitaip negu 
postmodernioji - ištisai laikosi šio technologinio modelio, 
vadinasi, reiškiasi ne daugiakalbiškai-postmoderniai, o 
vienkalbiškai-technologiškai kaip būdinga vėlyvajam mo- 
dernizmui. Ši architektūros tendencija struktūriškai tiksliai 
atitinka tezę apie technologijų amžių, tad konkuruojantys 
bendrosios situacijos aiškinimo modeliai - postmodernybė 
ir technologijų amžius — grynai architektūros požiūriu ski- 
riasi vienas nuo kito kaip postmodernybė ir vėlyvoji moder- 
nybė“. Matyt, skirtumas tarp technologiškai vienoviško ir 


* Tokią ribą brėžia Charlesas Jencksas. Plg. jo veikalą Die Sprache der post- 
modernen Architektur. Die Entstehung einer alternativen Tradition, Stuttgart, 
*1980, 133; žr dar: Ch. Jencks, Spūtmodernė Architektur. Beitrūge iiber die 
Transformation des Internationalen Shils, Stuttgart, 1981, 7-8, 10 ir tt. 

Įdomu tai, kad vėlyvajame modernizme vykstanti technologijų aspekto 
hipertrofija stačiai gali provokuoti posūkį į postmodernizmą. Pasiekęs 
kraštutinumą, technologizmas ima priešintis savo absoliutizacijos manijai. 

postmodemiai pliuralistinio projektavimo buvo jaučiamas 
taip stipriai, kad prireikė į tai atsižvelgti įvedant naują „vė- 
lyvosios modernybės“ terminą. 


3. Postmodernioji filosofija versus 
technologijų amžius 


Taip pat ryškiai, net dar ryškiau nuo technologijų am- 
žiaus postmodernybė skiriasi filosofijoje. Lyotard'as savo 
koncepciją apie postmodernybę išplėtojo 1979 m. parašy- 
tame programiniame veikale priešindamasis technologijų 
amžiaus mąstymui, o dar labiau ją išryškino 1983 m. veikale 
Ginčas. 

Postmoderniame būvyje Lyotard'as remiasi faktu, kad 
naujosioms ryšių technologijoms būdingas vienodumas. 
Informatikos viešpatavimas kuria sąlygas, kurioms esant 
bus priimtinas tik toks pažinimas, kurį galima perduoti 
informacijos kvantais. „Bendra transformacija pakeitė ir 
pačią žinojimo prigimtį. Žinojimas gali prisitaikyti prie 
naujų kanalų, tapti veiksnus tiktai tada, kai Žinios įgau- 
na informacinių vienetų pavidalą. Ir galima spėti, kad ta 
žinojimo dalis, kuriai neįmanoma suteikti šio pavidalo, 
bus atmetama, 0 nauji tyrinėjimai orientuosis į tai, kad 
būsimus rezultatus galima būtų pateikti mašinine kalba. ... 
Įsiviešpataujant kompiuteriams, atsiranda tam tikra logika, 
o kartu - ir preskripcijų rinkinys“?. Informatika filtruoja pa- 


Septintajame ir aštuntajame šio amžiaus dešimtmečiuose tai pademonstravo | 
tokios architektų grupės kaip Archigram Anglijoje, Superstudio ir Archizoom 
Italijoje. Geometrija ir konstrukcija čia virsta fikcionalizmu. Iš to darytina 
išvada, kad postmodernioji konsteliacija yra labiau pažengusi negu vėlyvoji 
modernybė. Pačios naujausios tendencijos (Forsteris ir ypač Rogersas) rodo, 
kad vėlyvoji modernybė vis labiau percina į postmodernybę. 

* Jean-Frangois Lyotard, Das postmoderne Wissen, 13/23-24; PB, 13-14. 

gal savo kriterijus, paversdama juos efektyviais visuomenės 
tiesos matais. Atspalviai ima atrodyti nebesvarbūs, žodžių 
žaismas - beprasmis, neaiškumai nustoja egzistavę. Priešta- 
ravimų nebebūtina paneigti — jie savaime išnyksta, nes pasi- 
daro neišsakomi: ko negalima programuoti, nutylima. Taip 
veikia naujosios technologijos, „postindustrinėje“ visuome- 
nėje, kaip vienodinimo priemonė, naudojamos valdymo ir 
sistemos pajėgumo didinimo tikslais". 

Aišku kaip dieną: postmodernybė turi priešintis šiam 
naujųjų technologijų poveikiui. Visais atvejais, kai imama 
slopinti polimorfija, postmodernistas įtaria perversiją ir eina 
į barikadas. Jis įsitikinęs, kad žino, ką ir kaip reikia taisyti, 
kad naująsias technologijas galima panaudoti kitaip - ne jų 
pačių stiliumi, o, jei taip galima pasakyti, postmodernia dva- 
sia. Tam būtinos dvi prielaidos. Pirmiausia institucinė - lais- 
vas priėjimas prie kompiuterių atminties ir duomenų ban- 
kų; paskui - labiau psichologinė, grupinė išmonė. Tada šios 
grupės galėtų panaudoti turimus duomenis visai kitiems 
dalykams nei sistemai optimizuoti ir kontroliuoti: kitiems 
kalbos žaidimams ir kitokiems ėjimams". Taip technolo- 
ginis vienodinimas būtų pergudrautas ir deaktualizuotas 
nauja polimorfija. 

Kad ir kaip pavieniais atvejais realizuotųsi Ši 1979 m. 
Lyotard'o numatyta perspektyva, ją pačią pagrįstai galima 
vertinti skeptiškai'*. Be to, ir pats Lyotard'as 1983 m. nieko 
panašaus nebepropagavo; reikšminga yra postmodernybės 


'0 Todėl Lyotard'as aiškiai atsiriboja nuo Bello „postindustrinės visuomenės“ 
koncepcijos ir griežtai stoja pirmiausia prieš Luhmanno sistemos teoriją. 

" Tokia yra veikalo Postmodernus būvis pabaigoje nubrėžta perspektyva 
(107-108/192-193; PB, 163-164). 

12 Juk ką tik kritikuotoji pagrindinė yda - tik to, kas pasiduoda programuo- 
jama, selekcija - lieka visai nepaliesta; be to, ilgametė darbo patirtis su 

ir technologizmo priešpriešos logika. Technologiniam vie- 
nodumui postmodernizmas lygiai taip pat atkakliai prie- 
šinasi, kaip ir bet kokiam kitam vienodumui. Kitaip sakant: 
kol vienodinimas veikia ribotai, neperžengdamas sektorių 
ribų, jam nieko neprikiši. Tada jis yra vienas iš daugelio 
proceso variantų; pagaliau juk kiekvienas sektorius ir kiek- 
vienas kalbos žaidimas turi savo vienodinimo būdą. Tačiau 
jei technologinis modelis tampa komunikacijos modeliu ap- 
skritai, jei vienodinimo tipas pasidaro universalus, tada jis 
turi susilaukti postmodernistinės kritikos. Nebesigilinkime 
toliau, tai buvo Lyotard'o idėja; šį vienodinimą paskui pa- 
vyksta dar kartą šiek tiek repartikuliarizuoti vėl įtraukiant 
jį į heterogeniškus kontekstus. Postmodernizmas sutinka su 
vienodumu pre- ir postuniversalaus partikuliarizmo lygme- 
nyje, tačiau jis yra jo priešininkas visuotiniame lygmenyje. 
Visa tai reiškia štai ką: pasisakydamas prieš bet kokio 
tipo visuotinumą, postmodernizmas šiais laikais ypač at- 
kakliai stoja prieš technologinį universalizmą, nes šis skina- 
si sau kelią visos visuomenės mastu. Jo globoje eilėraštis ir 
rauda, pranešimas ir himnas, analizė ir pasakojimas - viskas 
suvienodėja, nes tie žanrai traktuojami vien kaip informa- 
cijos formos. Keitimasis informacija —- konkrečiai ir be jokių 
refleksijų, greitai ir be gaišaties, bitas po bito - tai ne kas kita, 
kaip procesas, kuriame kalba virsta parduotuve, o kalbos 
vartotojai ir jos turiniai - paprasčiausia preke. Postmoder- 
nioji filosofija ypač jautriai reaguoja į kalbos vienodinimą. 


ekranus turinčiais prietaisais duoda pagrindą tikėtis, kad fantazija bus 
stingdoma, o ne ugdoma, pavyzdys - kompiuterinis menas; negana to, 
naujiems klausimams - tokiu mastu, kiek jie iš tikrųjų yra nauji - reikalin- 
gų specifinių dalykų duomenų bazėje dar nebūtų; to nepaisyti ir dėti viltis, 
kad inovacijos šiais laikais paprasčiausiai gali rastis naujai saistant tai, kas 
jau egzistuoja, reikštų, kad pats mokslo pažangos technologijos įsivaizda- 
vimas yra perimtas ir remiasi tik prielaida. 

Todėl technologijų plėtotės akivaizdoje ji reiškia nepasiten- 
kinimą šiuo naujos universalios kalbos radimusi ir kalbos 
kritiką nukreipia prieš šį svarbų vieno diskurso viešpatavi- 
mą kitų atžvilgiu. Taip situaciją Lyotard'as apibūdino 1983 
metais. Naujai universaliai kalbai, kuriamai technologijų 
pagrindu ir diegiamai ekonomikos sumetimais, reikia prie- 
šintis"?: stoti prieš lūkesčių, įvykių, stebuklų eleminavimą, 
prieš nesulyginamumo naikinimą, prieš pseudognostinį to, 
kas nepermatoma, ištirpdymą telematinėse informacijos 
sekose"“. 

Apibendrinant pasakytina štai kas: postmodernybės 
puolimas yra nukreiptas tiesiai į technologijų amžiaus sam- 
pratą, nes „technologijų amžius“ reiškia, kad sektorinis vie- 
nodinimas - ne riba, kad matyti tendencija šiai technologikai 
pajungti visus visuomenės procesus ir kad toji technologika 
virs visur viešpataujančiu prasmės tipu. Postmodernybė 


5 Plg. veikalo Ginčas Nr. 251, 263. Šią Lyotard'o perspektyvą netyčia patvir- 
tino akivaizdi nesėkmė vieno projekto, kuris buvo sumanytas Lyotard'o 
organizuotos postmodernaus meno parodos „Les Immatėriaux“ (Paris, 
Centre Georges Pompidou, 1985) proga. Apie trisdešimt autorių (literatų, 
kalbininkų, filosofų, fizikų, biologų ir kt.) tris mėnesius asmeniniais kom- 
piuteriais buvo sujungti su centriniu duomenų kaupikliu, į kurį dalyviai 
turėjo siųsti savo sukurtus tekstus tam tikrais parodos temų klausimais bei 
reaguoti į kitų dalyvių tekstus. Pirmiausia buvo norima sužinoti apie rašy- 
mo ir mąstymo pokyčius, atsirandančius naudojant naujas komunikacijos 
technologijas. Rezultatas buvo beveik nulinis. Autoriai išlaikė rašymo sa- 
vitumą ir išvengė komunikacinės niveliacijos. Jie arba visai nieko nesiuntė 
į kaupiklį, arba tai darė labai paviršutiniškai. Lygiai taip, kaip 1983 m. 
Lyotard'as buvo propagavęs kalbinį savitumą, jie pasipriešino parodos in- 
tencijai, norėjusiai nustatyti pirmiausia teigiamas naujųjų komunikacijos 
technologijų galimybes. Parodos katalogas Epreuves d'ėcriturė (Paris, 1985) 
yra įspūdingas to atmetimo dokumentas. 

" Der Widerstreit, Nr. 252. Apskritai dėl šios perspektyvos dar plg.: Jean- 
Frangois Lyotard, „Appendice svelte a la guestion postmodemne“. - J.- 
F. Lyotard, Tombeau de Vintellectuel et autres papiers (Paris, 1984, 75-87), 
84; vok.: „Rasche Bemerkung zur Frage der Postmodermne“. - Grabimal des 
Intellektuellen (Graz-Wien, 1985, 80-88), 86. 

kategoriškai priešinasi tai technologizmo universalizacijai, 
jo atviram ar užmaskuotam virsmui vieninteliu prasmės 
kriterijumi. Jei šiai minčiai kas nors panorėtų prieštarauti, 
jam nederėtų būti tokiam bekompromisiškam, koks yra pa- 
vadinimas „technologijų amžius“, 0, pirma, reikėtų skirti 
nuomonę nuo tikrovės, antra, įsiklausyti, ką byloja šis nuo- 
monės ir pavadinimo nesutapimas: naują amžių skelbia tik 
tas, kas atskleidė naują pagrindinį požymį, o kas tą požymį 
tapatina su technologija, tas jį tokį ir turėjo galvoje. Ir jeigu 
jis paskui taip lengvai daro nuolaidas, reiškia, kad įvairovės 
klausimo jis visai nekėlė - o tuo pasakoma nemažai. 

Apskritai postmodernizmas visai nelinkęs būti vien mig- 
lotu pavyzdingos technologijų amžiaus tikrovės suvokimo 
būdu. Veikiau priešingai: jis laiko save tikrovės įvairovės 
saugotoju nuo technologinio drumstimo. Niekas nesirengia 
neigti, kad technologijų amžius postmodernizmui yra iššū- 
kis, bet iššūkis ne kaip konkurento, kuris tą patį daro geriau, 
o kaip kontrahento, kuris viską daro taip pat. 


4. Ne priešiškumas technologijoms, 0 
išimtinumo kritika 


Viso to nereikia suprasti klaidingai. Su priešiškumu 
technologijoms tai neturi nieko bendra. Siekiama tik vie- 
no - ginti įvairovę. Kritika yra nukreipta vien į technologizmo 
išskirHinumo pretenzijas, bet kokias — ir viešai propaguojamas, 
ir implicitiškai egzistuojančias. Postmodernistui svarbu, kad | 
technologijų raida būtų - arba liktų, arba pasidarytų - su- 
derinama su iš principo pliuralistine dabarties orientacijos 
sistema. Postmodernybė nepalaiko nei technologijų mono- 
polio, nei antitechnologinių išpuolių. Ji pasisako už platesnį 
orientacijos spektrą, kuriame technologijos yra be galo reikš- 

mingas, bet ne išimtinis matmuo. „Postmodernybė“ yra 
platesnė sąvoka nei „technologijų amžius“. Technologijai, 
kuri technine prasme nesusijusi su jokia vieta, vadinasi, yra 
absoliuti, postmodernybė numato tiksliai apibrėžtą vietą. 
Toks požiūris į technologijas atitinka postmodernybės 
nuostatas istorijos atžvilgiu ir yra jų rezultatas. Juk pati 
postmodernybė radosi kaip neigiama reakcija į monopolisti- 
nes pretenzijas, ypač į šiais laikais pagrindinį monopolistinį 
mokslo ir technikos užmojį įsiviešpatauti pasaulyje“. Todėl 
mokslinė ir techninė orientacija gali būti tik viena iš dau- 
gelio. Tačiau, antra vertus, ši orientacija postmodernybei 
turi likti ypač svarbi, nes pagrindinis revizijos potencialas 
naujųjų laikų pretenzijų atžvilgiu kilo kaip tik mokslinio 
racionalumo šio šimtmečio „pagrindų krizės“ metu. Tad 
abu komponentai priklauso postmodernybei: šioji užbaigia 
scientistinę orientaciją, bet išsaugo mokslinio ir techninio 
racionalumo svarbą. Atsiriboja ji tik nuo naujaisiais laikais 
besitęsiančių arba inercinių formų, tokių kaip poistorės, vė- 
lyvosios modernybės, postindustrinės visuomenės teoremų. 
Šios visos remiasi vieninga, t. y. dabartį ir ateitį lemiančia 
technologijų paradigma, ir yra ne kas kita, kaip vienodini- 
mo teoremos, technologijų pirmumo koncepcijos, teigiamos 


5 Tai aiškinome trečiame knygos skyriuje. Šiame kontekste įdomu, kaip 
Ulricho Becko „kelias į kitą modernybę“ sutampa su čia plėtojama sam- 
prata (Ulrich Beck, Risikogesellschaft. Auf dem Weg in eine andere Moderne, 
Frankfurt a. M., 1986). Pramoninė visuomenė, kuri pasinešusi toliau rašyti 
technologijų amžiaus teoremą, Beckui yra pusinė modernybė (360 ir tt.). 
Dabartinis tolimas nuo monopolijų, kurios buvo būdingos šiai pramoninei 
visuomenei, reiškia ne šiuolaikinių specifinių, o šiuolaikinių atsilikusių 
monopolijų ardymą, vadinasi, tai yra ne atsisveikinimo su modemnybe 
procesas, 0, priešingai, tolesnis modernybės plėtojimas. „Monopolijos 
žlunga, bet jos negriauna pasaulių.“ (370) Pereinant iš technologijų am- 
žiaus į postmodernybę, numetamas naujųjų laikų balastas, bet neatsisako- 
ma modernybės laimėjimų. 

status guo teoremos“*. Tai nesuderinama su postmodernia 
principinio pliuralizmo vizija". 


5. Postmodernybės ir technologijų 
bendradarbiavimo modelis 


Tad kaip postmodernybė, kuri priešinasi techno-logikos 
absoliutinimui, įsivaizduoja teisingą santykį su technolo- 
gijomis? Pagrindinė nuostata yra aiški: šiapus išimtinumo 
technologijos pripažįstamos svarbiomis, tačiau vyrauti jos 
gali tik pavieniuose sektoriuose. Kritinis lygmuo yra ne 
technologijų naudojimas, o išankstinė technologinė percep- 
cija tokių reiškinių sričių, kurios iš prigimties nėra techno- 
logiškos, todėl technologijų požiūriu išsigimsta. Pavyzdžiui, 
Thierry Chaput labai teisingai pastebėjo, kad dviračių sporto 
profesionalo Francesco Moserio pasiektas studentų pasaulio 


16 Gehleno poistorei „koegzistencijos pagrindą“ sudaro „gamtos mokslų, 
technikos ir pramoninės gamybos bendradarbiavimas“, t. y. technologijų 
sindromas (Arnold Gehlen, „Ende der Geschichte? - A. Gehlen, Einblicke, 
Frankfurt a. M., 1975, 115-133, čia 120); Lėvi-Straussas, kurdamas savo ti- 
pišką postmodernų konceptą visiems reiškiniams paaiškinti, rėmėsi nauja 
visuotine informacijos paradigma (plg. Clode Lėvi-Strauss, „Geschichte 
und Dialektik“. - C. Lėvi-Strauss, Das wilde Denken, Frankfurt a. M., 1973, 
282-310, čia 307 ir t.); Bellas postindustrinę visuomenę, kuri pirmiausia 
orientuojasi į „intelektines technologijas“, atvirai vadina „technokratine“ 
(Daniel Bell, Die nachindustrielle Gesellschaft, Frankfurt a. M.-New York, 
1985, 43 ir tt. bei 251). 

Būtina pabrėžti, kad šio skirtumo esama ne tik tarp begalės kritikų, 
kurie, kovodami su postmodernybe, iš tikrųjų vien rodo savąjį difuzinį . 
postmodernybės konstruktą, bet ir tarp tokių rimtų postmodernybės teo- 
retikų, kaip, sakysim, Ihabas Hassanas. Pastarojo patetiškas žavėjimasis 
informacinėmis technologijomis ir kosminiais mastais priskirtinas veikiau 
vėlyvajai modernybei nei postmodernybei, ir jau tas faktas, kad „naujasis 
gnosticizmas“ yra vienovės vizija ir dar tokia, kuriai vis labiau išryškėję 
ištisinio „peršviečiamumo“ siaubo aspektai nekelia jokio įspūdžio, rodo, 
ko gero, tradicinį, o ne postmodernų statusą. 


- 
ų 

rekordas turi įeiti ne į sporto, o į technologijų istoriją, nes 
per daugiau nei metus trukusį pasirengimą kompiuterinės 
programos parengė atleto pajėgumo optimizavimo grafiką 
ir vaikiną pavertė klusniu šlovės prognozių plano vykdyto- 
ju'*. Tai yra reiškinio, vadinamo asmeniniu laimėjimu, tech- 
nologinė perversija; sporte tie dalykai aktualūs ir dabar“. 
Panašią, jau į elementarias zonas įsiskverbusią gyvenamojo 
pasaulio technologinę absorbciją galima pastebėti iš to, kaip 
reaguoja iš Užatlantės į Vieną atvykę svečiai, apsilankę jau- 
no vyno saugykloje: kai tik vidaus kieme dvelkteli vėjelis, jie 
tuoj prašo išjungti oro kondicionierių - taip smarkiai gamtą 
jiems yra užgožę technologiniai surogatai. Heideggeris 
mums padėjo suprasti, kad technicizmas reiškiasi ne tada, 
kai naudojamasi techniniais instrumentais, 0- platesne ir 
svarbesnė prasme - tada, kai technika sustruktūrina visą 
suvokimą, mąstymą ir veiksmus. 

Čia prasideda postmodernusis mąstymas (beje, ne- 
kartojantis Heideggerio apibendrinimų). Jis skiria sritis, 
kurios iš prigimties yra technologiškos, ir sritis, kurios to- 
kios nėra, bei reikalauja skirtingos praktikos. Jis nesutinka, 
kad techno-logika būtų automatinama. Tik jei kokios nors 
sritys pačios savaime turi technologišką struktūrą, tada 
leistinas ir technologijų taikymas. O netechnologiškoms 
sritims technologinių procedūrų taikyti nederėtų. Ir be šitų 
sričių lieka užtektinai erdvės technologijoms diegti, nes 
ir netechnologiškuose sektoriuose esama technologiškos 
struktūros zonų, kur tokios procedūros tinka. Tiktai reikia 


!* Thierry Chaput, „Le petit vėlo de Francesco. Ėtude d'un cas d'homme- 
-prothėse“. — Modernes et aprės. Les Inmnatėriaux, hrsg. von Ėlie Thėofilakis, 
Paris, 1985, 100-102. 

" Plg. Hans Lenk, Eigenleistung. Plūdoyer fišr eine positive Leistungskultur, Zū- 
rich, 1983, 48. 

vengti beatodairiškos technologijų ekspansijos - ir sektorių 
viduje, ir tarp sektorių, - visur. Čia reikalinga tikslo reflek- 
sija. Teks atsisakyti hierarchinių vertinimų, pagal kuriuos, 
tarkim, klasikinio modernizmo požiūriu, vertingas bus tik 
technologinis aspektas, o, vertinant romantiniu antimoder- 
nistiniu požiūriu, žmogiška bus tik tai, kas netechnologiška. 
Šį bergždžią ginčą nutraukia postmodernistinė dalykinė di- 
ferenciacija. Technologijos iš puošmenos virsta instrumen- 
tu. Todėl vietoj alternatyvaus požiūrio į postmodernybę ir 
technologijų amžių radosi postmodernybės ir technologijų 
bendradarbiavimo modelis. Technologijos įsikomponuoja į 
pliuralistinę postmodernybės orientacijos sistemą. 

Šį keitimąsi galima pailiustruoti dviejų garsių architektų 
pasisakymais: Le Corbusier gyrė okeaninius garlaivius, tuos 
grynai techninės minties kūrinius, kaip universalumo, įsi- 
kurti ir gyventi tinkamus pavyzdžius, kaip „pirmą etapą, 
paverčiant tikrove naują dvasią atitinkantį pasaulį“*. Tai 
buvo itin modernūs ir akivaizdžiai technokratiški žodžiai. 
Paolo Portoghesi's, vienas ankstyviausių postmodernizmo 
architektų, gyrė kaip modelį kitą laivo ir konstrukcijos 
tipą - anuos didelius japonų burlaivius, kurių bures re- 
guliuoja elektronika?!. Abiem architektams technologijos 
turėjo intelektinę funkciją. Ši dispozicija įprasmina perėjimą 
iš modernybės į postmodernybę, tokią, kuriai, matyt, lemta 
ilgai gyvuoti. Neatrodo, kad čia kas nors keistųsi. Jos akcijų 
kursas nepaliaujamai kils. 


9 Plg. Le Corbusier, Ausblick auf eine Architektur (pranc. originalas: Vers une 
Architecture, 1922), Braunschwcig-Wiesbaden, *1982, 86. 

1! Plg. Paolo Portoghesi, „Die Wiedergeburt der Archetypen“. - Arch+, 63/64, 
1982, 89-91, čia 91. 


VIII skyRIUS. GINČAS, ARBA 
POSTMODERNISTINĖ TEISINGUMO 
KONCEPCIJA 


Remdamasis Lyotard'o veikalu Postmodernus būvis, plė- 
tojau postmodernybės sampratą, kuri, kaip man atrodo, 
yra gyvybinga ir kurią stengiausi pagrįsti aname skyriuje. 
Dabar pagrindinį dėmesį skirsiu Lyotard'o veikalui Ginčas, 
kuris parašytas vėliau ir yra filosofiškai brandesnis. Mėgin- 
siu jį išsamiai aptarti ir kritiškai įvertinti. Tai padės atkleisti 
problemas, kurias ketinu gvildenti šiame skyriuje. 


1. Kalbos žaidimų santykiai: - 
ginčas ir disensas 


Ginče išplėtotą koncepciją galima laikyti Postmoderniame 
būvyje nebaigtos problemos sprendimu. Aname veikale Lyo- 
tard'as pabrėžtinai agresyviai kėlė kalbos žaidimų santykių 
temą. Kalbos Žaidimų heterogeniškumas veda prie trinčių 
ir konfliktų. Kalbos laukas suprantamas ne kaip scena, kur 
skamba daugiabalsė giesmė, o kaip kovos arena. „Kalbėti 
reiškia kovoti (rungtyniavimo prasme), o kalbėjimo aktai 


* 11] 


priklauso bendrosios agonistikos sferai". 


' Jean-Frangois Lyotard, Das postmoderne Wissen, 23/40; PB, 29. 

Su šia nuostata yra susijusi tezė, kad socialinį saitą su- 
daro kalbos žaidimų daromi ėjimai*. Visuomenė - tai kalbos 
praktikų ansamblis. Iš to aiškiai matyti, kokiu svarbiu lai- 
komas pasirinktasis kalbinis filosofijos aspektas. Jei kalbos 
esmę iš tikrųjų sudaro agonistinė struktūra, tai turi egzis- 
tuoti ir pagal jos modelį suprantama visuomenė, ir ji turi juo 
labiau egzistuoti, juo labiau artėja prie savo idealo. Tačiau ar 
tai neveda prie maišaties ir visiško susiskaidymo? Ar čia iš- 
vis dar galima galvoti apie kokią nors visuomenei reikalingą 
vienovę šiapus visiems bendros privilegijos. 

Lyotard'as savąją kalbos žaidimų teoriją kūrė pirmiausia 
turėdamas galvoje ne visuomenę, o žinojimą. Ar atsiranda 
čia kokių nors modifikacijų? Veikiau ne, nes žinojimo tikslu 
postmodernizmas laiko ne konsensą, o disensą. Ir tai yra 
ne vien deklaracija, bet visai normalus dalykas. Lyotard'as 
pažymi, kad „postmodernus mokslas sutelkia dėmesį į ne- 
išsprendžiamus dalykus, į valdymo preciziškumo ribas, 
kvantus, dėl neišsamios informacijos kilusius konfliktus, 
fraktalus, katastrofas, pragmatinius paradoksus „ir kad 
dėl tos priežasties „naujuoju legitimacijos modeliu“ jis 
primygtinai siūlo laikyti „skirtybę, kuri traktuojama kaip 
paralogija“?. Jis nedviprasmiškai sako: „Vėl pradėdami nuo 
pragmatikos apibrėžimo, dabar turėtume pabrėžti nesutari- 
mą“*. Knygos pabaigoje akcentuojama, kad žinojimo modelį 
reikia laikyti kartu ir visuomenės modeliu. Diskusijų tikslas 
yra ne konsensas, o paralogija?. Turima galvoje į pastarosios 
pagrindinę idėją orientuota visuomenė. Dar kartą klausiu: 
ar visuomenę galima grįsti skirtybėmis, nukrypimais, para- 


2 Cit. veik., 24/41; PB, 29. 

3 Cit. veik., 97/172-173; PB, 146-147. 
* Cit. veik, 99/176-177; PB, 150. 

? Plg. cit. veik., 106/190; PB, 161. 

logija? Ar kokia nors visuomenė gali gyvuoti paradoksalaus 
konsenso pagrindu, tuo, kad jos esmę sudaro disensas? 

Tai, kad Lyotard'as problemas kelia remdamasis kalbos 
žaidimų filosofija, galima paaiškinti dvejopa nuojauta: kad 
visuomenė neturi ir negali turėti aukščiausios instancijos bei 
visuotinės taisyklės ir kad tokį būvį paradigmatiškai galima 
įrodyti kalbos pagrindu. Todėl šią visuomenės koncepciją 
kalbos Žaidimų filosofija grindžiama ekspozicija įstengia 
ir paaiškinti, ir legitimuoti. Filosofijos „linguistic turn“ 
(„kalbos posūkis į kalbą“) sudaro ir Lyotard'o atgręžties į 
kalbos išgales erdvę“, tačiau lemiama atgręžčiai yra ta esmė, 
kurią galima perimti iš kalbos analizės: tai aukščiausios 
rūšies ir visuotinės taisyklės nebuvimas. Kalbos fenomeno- 
logijos požiūriu akivaizdu, kad nėra aukščiausios diskurso 
rūšies, įstengiančios kitas pakeisti ar bent normuoti. Nė 
viena rūšis neapima visų kitų, nė viena nėra kitų atžvilgiu 
„teisi“. „Nėra jokio pagrindo tikėti, kad galima nustatyti 
metapreskriptyvus, bendrus visiems kalbos žaidimams““. 
Ir tai tiesiogiai tinka filosofinei visuomenės interpretacijai: 


* Šia proga nukrypsime nuo pagrindinės temos. Priekaištaujama, kad Lyo- 
tard'as, nors ir remiasi Wittgensteino kalbos žaidimų teorema, bet darąs 
tai visai klaidingai (vienas pavyzdys iš daugelio: Jacgues Bouveresse, Ra- 
Hionalitė et cynisme, Paris, 1984, 145 ir tt.). Wittgensteinas teoremą traktavęs 
kitaip. Jos pagrindu jis išryškinąs kaip tik socialinio aspekto taisyklingu- 
mą, o ne jo varžybišką taisyklių naikinimą. Wittgensteino atžvilgiu tai yra, 
be abejonės, teisinga, tačiau kaip Lyotard'o kritika akivaizdžiai netinkama. 
Pirma, Lyotard'as niekada neteigė, kad teoremą imąs tokią, kokią išplėtojo 
-Wittgensteinas, priešingai, jis nuolat užsimena, kad pateikiąs savo minties 
versiją, ir to jis neslėpė atvirai kritikuodamas Wittgensteiną (plg. Jean- 
Francois Lyotard, „Nach' Wittgenstein“). - J.-F. Lyotard, Grabmal des In- 
tellekttuellen, Graz-Wien, 1985, 68-74). Ir, antra, dar reikėtų patikrinti, kuri 
samprata yra adekvatesnė arba produktyvesnė. Wittgensteino teorija apie 
taisyklių kilmę ir nuokrypius, aiškus daiktas, turi savo silpnybių, ir būtų 
ne pro šalį pasvarstyti, ar nebūtų naudinga ją papildyti kaip tik Lyotard'o 
konceptu. 

7 Das postmoderne Wissen, 105/188; PB, 159-160. 

„Socialinė pragmatika ... yra monstras, kuriame sluoksniais 
gula įvairių (denotatyvinių, preskriptyvinių, performatyvi- 
nių, techninių, įvertinamųjų etc.) pasakymų heteromorfiškų 
rūšių tinklai““. Todėl „paralogija“ ir „disensas“ Lyotard'o 
visuomenės koncepte nuosekliai virsta pagrindinėmis są- 
vokomis. 

Taip atsitinka paskutiniame knygos skyriuje, kur disku- 
tuojama su Habermasu. Lyotard'as atkreipia Habermaso 
dėmesį į tai, kad diskurso etika, kurios pagrindinė sąvoka 
yra „konsensas“, turi būti grindžiama tikro daugybingumo 
varžytuvėmis, nes tą konkurenciją ji teoriškai jau iš anksto 
nustatė, priėmė kaip premisą. „Kad visi kalbėtojai gali su- 
sitarti, kokie metapreskriptyvai ir taisyklės yra universalūs 
ir taikytini visuose kalbos žaidimuose, nors yra aišku, kad 
pastarieji yra heteromorfiški ir kiekvienas jų laikosi savo 
pragmatinių taisyklių“, yra ne nekalta, o sunkių padarinių 
turinti iliuzija?. O kita iliuzija glūdi prielaidoje, jog konsen- 
sas esąs šis tas daugiau nei diskusijų būsena, kad jis esąs 
jų tikslas - „paralogijos paieškos“!?. „Konsensas“ - tik tam 
tikrų, o ne visų kalbos Žaidimų ir metodų principas. Todėl 
konsenso kaip metaprincipo negalima nei patvirtinti, nei juo 
naudotis, - pirma jį reikėtų pakelti į tokį rangą. 

Taigi Lyotard'o prieštara nėra nukreipta į tai, kad pasitel- 
kus konsenso teoriją būtų reikalaujama materialių konsen- 
sų, 0 - kategoriškai - į tai, kad formali konsenso procedūros 
interpretacija atsižvelgtų į išankstinius materialius sprendi- 
mus, kuriuos ji neteisingai skelbia esant grynai formalius. 
Kaip tik tokią prasmę turėjo teiginys, kad tai jokiu būdu 
nėra pagrindimas, o tik prielaida, kai sakoma, jog esama 


* Ten pat. 
* Cit. veik., 106/189; PB, 161. 
"0 Cit. veik., 106/189-190; PB, 163. 

visiems kalbos žaidimams bendrų metapreskriptyvų. Ne- 
įsivaizduojama formali procedūra, kuri iš tikrųjų neturėtų 
turinio statuso ir prasmės. Ją naudodamas nepabėgsi į taria- 
mą universalybę!!. 

Veikalo Postmodernus būvis pabaigoje Lyotard'as savo 
pažiūrą į Habermasą apibendrina taip: „Tikslas, dėl kurio 
kovojama, yra geras, bet argumentai prasti. Konsensas tapo 
pasenusia ir įtartina verte. Tačiau to neatsitiko su teisingu- 
mu. Taigi reikėtų siekti tokios teisingumo idėjos, kuri nėra 
susijusi su konsenso idėja ir praktika“? Ir užbaigia žodžiais: 
„Taip ryškėja politika, kuriai bus vienodai svarbus tiek tei- 
singumas, tiek nežinomybės troškimas“ *. 

Lyotard'o pagrindinę intenciją, jo veikalą Ginčas, galima 
vertinti kaip vienodai teisingumui ir veržimuisi į nežinomy- 
bę įsipareigojusios politikos koncepcijos įgyvendinimą. 


2. Neišvengiamas kalbėjimo 
neteisingumas 


Veikalas Ginčas (La Diffėrend), pasirodęs 1983 m. (vertimas 
į vokiečių kalbą - 1987 m.), yra kitokio pobūdžio ir reikšmės 
kūrinys negu Postmodernus būvis. Pats Lyotard'as Ginčą va- 


"" Šios minties neįvertino Axelis Honnethas kritikuodamas Lyotard'ą (Axel 
Honneth, „Der Affekt gegen das Allgemeine. Zu Lyotards Konzept der 
Postmoderne“.- Merkur 430, 1984, 893—-902). Nesigilinant į argumentus, 
"Lyotard'ui prikišamas „substancialistinis“ diskurso etikos formalizmo 
„nesupratimas“ (ten pat, 901). Honnethas nepastebi, kad Lyotard'as ne 
substancialistiškai nesupranta Habermaso, o pateikia tezę, kuri tokiai rep- 
likai neprieinama. Lyotard'o tezė kaip tik ir nurodo, kad tas formalizmas 
yra tariamas, kad iš tikrųjų - priešingai Habermaso savaime suprantamy- 
bei, o išties nesusipratimui - yra ne kas kita, kaip visokiomis išlygomis 
saistomas substancializmas. Šitos tezės iki šiol niekas nepaneigė. 


* Das posbuoderne Wissen, 106/190; PB, 162. 
B Cit. veik., 108/193 PB, 164. 

dino „savo filosofine knyga“'*. Šiuo veikalu Lyotard'as laiko 
visus „savo ankstesnius darbus atšauktus, tai buvo tik pa- 
prasti apmatai, veikiau blogi ...“"P. Tik čia postmodernybės 
tema aptariama aukščiausiu lygmeniu. Knyga stoja prieš 
nepaliaujamą visokių postizmų („post-šis, post-tas“) ant- 
plūdį ir stengiasi pateikti „dėmesio vertą postmodernybės“ 
koncepciją'“. Pagal ją, kai ką reikia vertinti neigiamai - žur- 
nalistinį postmodemizmą ir jo dubletą, lėkštai postmoder- 
nybei atsidavusią kritiką, o kai ką - teigiamai - filosofiškai 
nusiteikusį autorių Lyotard'ą ir filosofinio postmodernizmo 
idėją apskritai. 

Daugybingumo temą Lyotard'as ir šiame veikale plėtoja 
kalbos filosofijos pagrindu, tik dabar sava, nebe į Wittgens- 
teiną orientuota forma. Kalbama nebe apie kalbos žaidimus, 
o apie sakinių reguliavimo sistemas (rėgimes de phrases) ir 
diskursų rūšis (genres de discours). Šiame kalbos analizės 
fone Lyotard'as atskleidžia postmodernųjį pliuralizmą ir 
gyvenimo, veiklos bei mąstymo formų heterogeniškumą bei 
iš to kylančias problemas. 

„Sakinių reguliavimo sistemos yra, pavyzdžiui, argumen- 
tavimas, pažinimas, aprašymas, pasakojimas, klausimas, 
vaizdavimas. Atitinkamiems sakiniams ir kalbėjimo aktams 


" Jean-Frangois Lyotard, Le Diffėrend, Paris, 1983, viršelio nugarėlė. Dėl 
citavimo: šiame knygos. skyriuje nuorodos į šį veikalą bus pateikiamos 
pagrindiniame tekstė. Pavieniai skaičiai žymi (tapačių prancūziškame ir 
vokiškame leidiniuose) skirsnių numerius, o du įstrižu brūkšniu atskirti 
skaičiai rodo prancūziškojo ir vokiškojo leidinių puslapių skaičių. (Ne visi 
knygos pasažai skaičiuojami kaip skirsniai.) 

5 Žr.: Jean-Francois Lyotard mit anderen, Immaterialitūt und Posbnoderne, 
Berlin, 1985, 19. Tai tinka, žinoma, ir Postimoderniam būviui, kurį Lyotard'as 
visada vadino „proginiu darbu“. Vertėjai ir kritikai elgėsi nekvalifikuotai, 
darydami iš jo Bibliją, kur kiekviena paskubomis mesta frazė turėjo kone 
amžinai galioti, kur kiekvieną žodį stengtasi perteikti kaip originale (už- 
uot išvertus), kur į kritines pastabas žiūrėta kaip į visišką sutriuškinimą. 

16 Der Widerstreik, 11/12. 

šios sistemos nustato tam tikras taisykles. Sakysim, pažini- 
mas reikalauja eiti nuo įvykio prie struktūros, o pasakojimas 
tokio reikalavimo išvis nekelia. Diskursų rūšys yra, pavyz- 
džiui, dialogas, mokymas, teisimas, agitavimas. Diskursai 
yra kompleksiškesni už sakinių reguliavimo sistemas - jie 
jungia skirtingų reguliavimo sistemų sakinius. Be to, jais 
siekiama tam tikro tikslo; išvardintų diskursų rūšių atveju 
norima sužinoti, pamokyti, nustatyti, kas teisus, suvilioti. 
Kad tikslas būtų pasiektas, diskursais suteikia galimybę 
jungti vieną prie kito įvairius sakinius („jungimas“) ir nuo 
vienų sakinių reguliavimo sistemų pereiti prie kitų. 

Šiose palyginti paprastose situacijose Lyotard'as atsklei- 
džia nepaprastas problemas. Pasirodo, neįmanoma kalbėti, 
nesielgiant neteisingai. Lyotard'as tai aiškina šitaip: pasa- 
kius kokį nors sakinį, jį galima tęsti įvairiai - ne tik vartojant 
įvairių reguliavimo sistemų sakinius tame pačiame diskurse 
(pavyzdžiui, į klausimą atsakant apibrėžimu arba tą klau- 
simą kritikuojant), bet ir tęsiant pagal kitų diskursų rūšių 
reikalavimus, tik šiuo atveju problemos kur kas keblesnės. 
Pavyzdžiui, į klausimą, kas yra žmogus, galima atsakyti filo- 
sofiniu samprotavimu, sociologinės statistikos duomenimis 
arba įmantria kazuistika. Tačiau pasirenkant vieną tęsimo 
formą, neišvengiamai nukenčia kitos. 

Kokią formą pasirinkti kritiniais atvejais, nėra jokių kri- 
terijų. Nėra universalios taisyklės, kuri nurodytų, kad, kilus 
abejonei, visada reikia tęsti atiduodant pirmenybę štai šiai 
sakinių reguliavimo sistemai (tarkim, teiginiui) arba štai šiai 
diskursų rūšiai (sakysim, dialogui), kaip ir pavieniu atveju 
neįmanoma išspręsti konflikto tarp heterogeniškų tęsimo 
galimybių. 

Tai paaiškinama pirmiausia tuo, kad skirtingos diskursų 
rūšys ne tik gali įvairiai reikštis, bet iš tikrųjų yra hetero- 
geniškos. Jos nėra skirtingos tapatybės formos. Todėl ne- 

įmanoma, kad viena kitą pakeistų ar pavaduotų. Tęsimo 
alternatyva yra sunki situacija: heterogeniškumas neleidžia 
eksplicitiškai pasirinkus vieną tęsinį, implicitiškai realizuoti 
ir kitą. Negana to, išsprendus konfliktą pagal vienos diskur- 
so rūšies taisyklę, e0 ipso pasielgiama neteisingai kitų kon- 
flikte dalyvaujančių diskursų rūšių atžvilgiu. Kiekvienos 
rūšies specifiškumas lemia, kad jai tinka tik savos taisyklės, 
kartu tai reiškia, kad negalimos bendros taisyklės, vadinasi, 
konflikto tarp skirtingų rūšių atveju panaudojus kokią nors 
vienos diskurso rūšies taisyklę neišvengiamai pasielgiama 
neteisingai. Kadangi nėra jokios metataisyklės, o kiekviena 
pretendentė į tokią taisyklę, atidžiau patyrinėjus, pasirodo 
esanti ne kas kita, kaip specifinė kokios nors diskurso rūšies 
taisyklė, konfliktų išspręsti neįmanoma, tad ir kalbant nėra 
teisingumo. 

Įtampa neslūgsta, nes dėl tęsimo nuolat kyla ginčas. Nė 
vienas sakinys nėra pirmas, kiekvienas jau reiškiasi skirtin- 
gų diskurso rūšių įtampos lauke, nes formuluojant kitą sa- 
kinį kiekviena rūšis stengiasi save aktualizuoti. Jei gimstantį 
sakinį ji įstengia pasisavinti (interpretuodama) kaip savo tą- 
sos logiką ir iš pat pradžių aktualizuoti, tada ji „laimi“ (184). 
Vadinasi, tęsimo procesas vyksta nuolat kovojant ne tik 
esamoms, bet ir į realizaciją besiveržiančioms galimybėms, 
tad tikrosios jų formos išvirkščioji pusė visada yra neaktua- 
lizuotų galimybių atmetimas ir išstūmimas. 

Iš konflikto išsisukti neįmanoma net laikinai, tarkim, 
sprendimą atidedant arba jo nepriimant, nes pagal laiko dėsnį 
ir netęsimas, tylėjimas reiškia tęsimą (neretai ypač daug pa-- 
sakantį). Taigi visais atvejais esama tęsinio (40, 43, 102, 135) ir 
kartu nepanaudotų galimybių slopinimo (10/11). 

Apibendrindami galime pasakyti: esminis (ir absoliučiai 
neišvengiamas) neteisingumas čia yra tas, kad ne visos kal- 
bėjimo galimybės aktualizuojamos, nors jos, kaip ir aktua- 

lizuotosios, turėjo tokią teisę'. Ši pagrindinė neteisingumo 
situacija remiasi dviem dėsniais - laiko ir kategoriškumo: 
reikia tęsti, bet realizuojant tik vieną galimybę. Galimybės 
yra heterogeniškos, todėl nėra nei bendro pavadavimo, 
nei — ir tai svarbiausia - bendresnės taisyklės, kuria remian- 
tis būtų galima priimti pagrįstus ir teisingus sprendimus. 
Metataisyklės (viršiausio principo, Dievo, karaliaus, Pasku- 
tiniojo teismo ar net gerbtinos diskurso policijos) nebuvimas 
yra Lyotard'o koncepcijos, kaip ir postmodernizmo, alfa ir 
omega. 

Šį reiškinį Postmoderniame būvyje Lyotard'as aiškino pir- 
miausia metapasakojimų baigtinumu, o dabar ją grindžia 
kalbos struktūra. Nėra kalbos apskritai - nei kaip išskirtinės 
metakalbos, nei kaip sistemiško diskursų ryšio. Todėl kalbos 
struktūros pagrindu iš principo negalimas įsivyravimas ir 
vienoviškumo skelbimas. Tai sudaro Lyotard'o postmoder- 
nistinio kalbos rekurso esmę. 

Tad samprotaujame taip: kadangi kalba iš prigimties yra 
tokia, kad nėra tos kalbos (11/11, 231, 263), ir kadangi hetero- 
geniškumas yra jos esminis bruožas, tai konfliktai ne tik turi 
kilti, bet jų negalima ir išspręsti. Ginčo neišsprendžiamu- 
mas - neteisingumo neišvengiamumas - yra pačios kalbos 
prigimties padarinys. Principinis heterogeniškumas ir tikras 
teisingumas - nesuderinami dalykai. 

Tokie konfliktai kyla visada, kai esama pamatinių skirty- 
bių,-bet nėra pagrindinės taisyklės, - kaip tik tokia padėtis 


" Beje, jau Herderis (žinoma, kritikuodamas Švietimą) išreiškė mintį, kad 
vienas balsas susidaro daugybės neaktualizuotų balsų pagrindu (Johann 
Gottfried Herder, Auch eine Philosophie der Geschichte zur Bildung der 
Menschheib, Frankfurt a. M., 1967, 45). Aiškus daiktas, tą santykį Herderis 
suprato ne kaip paprastą eliminavimo santykį, o kaip bendradarbiavimą: 
neaktualizuotieji balsai turį „remti“ pasigirstantįjį. Lyotard'o koncepcijoje 
tokie ryšiai negalimi dėl sistemiškumo. 

egzistuoja tarp diskursų. Todėl perėjimai iš vienų sakinių 
reguliavimo sistemų į kitas toje pačioje diskurso rūšyje yra 
(palyginti) neproblemiški, nes čia tikslo pavidalu egzistuoja 
pagrindinė taisyklė (43). Apibendrintai galima sakyti taip: 
intrarūšiniai konfliktai išsprendžiami, interrūšinis ginčas — ne. 
Pastaroji, radikaliai problemiška situacija sudaro filosofinę 
Lyotard'o tematikos esmę. Tam ginčui - „diffėrend“ - nag- 
rinėti ir skirtas šis pagrindinis filosofinio postmodernizmo 
veikalas. 

Žinoma, būna atvejų, kai tie konfliktai nei lieka nepa- 
stebėti, nei į juos atsakoma faktinėmis procedūromis, o 
tiesiog imama ir nusprendžiama. Ar bent tada teisingumas 
pakeičia neteisingumą? Priklauso nuo situacijos. Kai turime 
išsprendžiamą, t. y. intrarūšinę situaciją, viskas susitvarko 
ginčo metu (idealiter). Tas, kuriam suteikiama pirmenybė, 
skelbiamas teisiu ir gauna kompensaciją. Kadangi abi pusės 
laikosi vienodų principų, tai šiuo atveju sprendžiamas tik 
vadinamasis civilinis ginčas (liHige) ir atlyginama skriauda 
(dominage), atsiradusi dėl to, kad buvo pažeistas bendrasis 
teisingumas. Tačiau jei susiduriame su interrūšiniais, t. y. 
neišsprendžiamais konfliktais, juridinės procedūros viską 
dar labiau apsunkina, nes dėl to, kad iš dviejų lygiaverčių, 
bet heterogeniškas teisingumo pretenzijas reiškiančių pusių 
viena paskelbiama teisi, nė per nago juodymą nepasikeičia 
tas tariamai prigimtinis neteisingumas. Tik dabar šis netei- 
singas sprendimas priimamas grynai juridiniu pagrindu ir 
lyg panaikina abejones. Tačiau vis tiek tenka kalbėti apie ne- 
teisingą sprendimą, nes jam priimti pasitelkti kriterijai - dėl 
teisingumo pretenzijų heterogeniškumo - geriausiu atveju 
patenkina vieną pusę, bet jokiu būdu ne abi. 

Gyvenimo praktikoje dažniausiai taip esti todėl, kad 
procedūras lemia kalba, kuria įmanoma suformuluoti tik 
vienos pozicijos pretenzijas, bet neįmanoma to padaryti su 

kitos pozicijos pretenzijomis. Todėl, pavyzdžiui, darbdavių 
ir samdinių derybose visai nenorima girdėti argumento, kad 
darbo jėga nėra prekė, nes darbo jėgos kaip prekės trakta- 
vimas laikomas pamatine ekonominio diskurso, duodančio 
pagrindą derėtis dėl tarifų, prielaida (12, 13). Kai susikerta 
heterogeniškos teisingumo pretenzijos, vyksta ne vadina- 
masis civilinis (lifige), o principinis ginčas (diffėrend), ir pa- 
žeidimas čia reiškia ne skriaudą (domimnage), o neteisingumą 
(tort). Juridinis procesas, iš principo nepaisydamas hetero- 
geniškumo, į kiekvieną ginčą Žiūri kaip į teisinį ginčą, todėl 
tais atvejais, kai iš tikrųjų esama principinio ginčo, įsileidžia 
į sisteminę neteisingumo generavimo procedūrą teisinė- 
mis priemonėmis, vadinasi, kuria dvigubą neteisingumą: 
pirma, - neišvengiamai - neaktualizacijos neteisingumą, ir, 
antra, - ignoruojant — šio neteisingumo pavertimo teisėtu 
neteisingumu. 

Vadinasi, situacija yra tokia, kad kalbėdami mes ne tik 
aktualizuojame, bet ir slopiname, ir kad mėginimai juridi- 
nėmis procedūromis suteikti teisingumo formą žlunga. Čia 
vykdoma tik tai, kas iš tikrųjų ir taip vyksta, tik priduriama 
teisingumo iliuzija. | 

Jei į šią Lyotard'o iškeltą problematiką pažvelgsime 
platesniame kontekste, lengvai suvoksime didžiulę jo ty- 
rimo reikšmę. Iš pradžių susidaro įspūdis, kad Lyotard'as 
gvildena „tik“ kalbą (jis apsiriboja sakiniais, nes sakiniai 
yra vienintelis neabejojamas dalykas, kadangi abejojimas 
jais galimas vėlgi tik sakiniais, 9/9-10), bet tas apsiribojimas 
motyvuotas grynai metodiniais sumetimais, nes sakinių 
analizė ir ypač jų jungimo (enchainement) nagrinėjimas yra 
tiesiog ideali tyrimo erdvė. Antra vertus, kalbos aspektas 
turi ir visuotinę reikšmę. Sakysim, mikroskopinė sakinių 
sandūrų ir perėjimų nuo vieno sakinio prie kito analizė 
anaiptol nėra lingvistinė procedūra: čia nagrinėjami gyve- 

nimo formų ir pasaulio konceptų skirtumai ir nesutarimai. 
Kalbos analizė tėra tik tarsi teatralizuota priemonė parodyti 
tų formų ir konceptų specifiką, strategijas ir nedermes. Vie- 
no sakinio - taigi kokio sakinio, kokios sakinių reguliavimo 
sistemos, kokios diskurso rūšies? - jungtimi su kitu statomi 
ant kortos mąstymas, pažinimas, etika, politika, istorija, bū- 
tis (11/11). Tam tikri tęsimo ir atmetimo būdai atitinkamoms 
jungtims yra esminiai. Kokios jungtys yra galimos, kokios 
neigiamos, kokios atmetamos? Nuo to priklauso pasaulių 
kontūrai ir teisingumo profiliai. 


3. Konkretybės ir problemos modeliai 


Vieną dalyką Lyotard'o koncepcija gali kaip jokia kita — 
padaryti suprantamas konfliktines situacijas. Paaiškinsime 
tai keliais pavyzdžiais. 

Jau knygos pavadinimą atitinkančiame skyriuje „Ginčas“ 
aptariami keli diskursų rūšių skirtumo tipai. Pavyzdžiui, 
mėginama atsakyti į klausimą, koks yra skirtumas tarp iki- 
sokratikų ontologo, sofistų logologo ir Platono dialogo. Iš 
pradžių logos reiškė būtį arba Dievą, o po Gorgijo ir Protago- 
ro kritikos ima reikšti argumentuotą kalbą (39/45). Ši diskur- 
so forma, kai kovojama dėl pergalės, buvo praktikuojama 
viešajame gyvenime, o Platonas nuošalyje, Akademijoje, su- 
formavo kitą diskurso tipą, kur dėmesio centre yra dialogas 
ir vienos nuomonės siekimas, kur, kitaip negu dialektiniame 
ir retoriniame ginče prieš teismą, nėra nei liudytojų, nei teisėjų, . 
ir kur atsižvelgiama tik į tai, ką pareiškia dialogo partneriai ir 
kokiu pagrindu jie pasiekia sutarimą. Toks diskurso tipų su- 
gretinimas kelia klausimą, pagal kokį modelį spręsti ginčą? 
Ar, pavyzdžiui, dialektiškai, ar dialogiškai ir kaip tokiame 
ginče būtų galima priimti sprendimą (47/53)? 

Kaip pavyzdį pasitelkęs Protagorą, Lyotard'as aiškina, 
kaip koks nors sakinys laikantis vienos diskurso rūšies tai- 
syklių yra negalimas, o kitos - gali būti visai teisingas". Pro- 
tagoras su savo mokiniu už išmokslinimą suderėjo tokį at- 
lygį: mokinys turėsiąs mokėti tik tada, jei laimės bent vieną 
ginčą. Tačiau mokinys niekada nelaimi. Kai Protagoras vis 
tiek pareikalauja atlygio, mokinys atkerta, kad, remdamasis 
sutartimi, jis neprivaląs mokėti. Be jokios abejonės, mokinys 
yra teisus. Bet kaip tik dabar - šį vienintelį kartą ir dar prieš 
savo mokytoją - ginčą jis laimėjo. Vadinasi, šį kartą jis, kaip 
suderėta, privalo mokėti. Ar iš tikrųjų? 

Nagrinėdamas šį paradoksą, Lyotard'as parodo, kad Pro- 
tagoro argumentacija, kuri dabartinį ginčą traktuoja kaip ką 
tik įvykusį, nors pagal tam tikros - loginio diskurso - rūšies 
taisykles galima vienareikšmiškai įvertinti sakinių teisingu- 
mą ir todėl, anot Russelo, draudžia sakinių savireferenciją, 
yra neteisinga, tačiau pagal kitos - fizinio diskurso - rūšies 
taisykles yra teisinga, nes Protagoras naudojasi fiziškai ne- 
panaikinama dvilype dabarties prigimtimi: dabartis yra ir 
nulinis, ir nenulinis laiko momentas. Taigi sakinys ir pre- 
tenzijos, destis koks pasirenkamas diskurso tipas, gali būti 
teisingas arba neteisingas, nes nėra viršesnio požiūrio, ku- 
riuo remiantis būtų galima priimti dviem diskurso rūšims 
tinkamą sprendimą. Vadinasi, čia yra principinis ginčas 
(19-21 / 21-24). 

Šiuo pavyzdžiu Lyotard'as nurodo esant bendrą pro- 
blėmą: neigiamas spendimas dėl vieno sakinio (pretenzijos, 
siekio) —- kad ir koks atrodytų nepriekaištingas - nebūtinai 
turi būti pagrįstas dalykiniais motyvais: jis gali remtis ne- 
adekvačia vertinimo sistema. Atvejis, kurį Lyotard'as čia turi 


'* Lyotard'o pasirinktą įvairius variantus turinčios istorijos versiją stengiuosi 
perteikti kiek įmanoma glausčiau. 

galvoje ir pateikia pačioje knygos pradžioje - jis sudaro viso 
veikalo leitmotyvą - yra Osvencimas. 

Faurissonas neįstengia įrodyti koncentracijos stovyklas 
buvus vadinamojo žydų klausimo galutinio sprendimo 
vietomis ne todėl, kad tos vietos tokios nebūtų buvusios, o 
todėl, kad jis pateikia neadekvatų tikrovės konceptą, kitaip 
sakant, remiasi kontroline tikrove, kai tikra laikoma tik tai, 
kas sudaro visuotinai pripažintą ir visuomet pakartojamą 
konstatacijos procedūrų koreliatą. Kaip šiuo atveju elgia- 
masi? Apklausinėjami liudytojai, patikimi liudytojai. Kas 
yra liudytojas? Tas, kuris ten buvo ir gali liudyti savo akimis 
matęs, kaip naikinami Žmonės. Tačiau kai tik jis tai paliudija, 
pasirodo esąs nepatikimas. Tas faktas, kad jis gyvas, neigia 
jo teiginį. Juk akivaizdu, kad jis išgyveno, vadinasi, pats 
įrodo, jog ten, matyt, būta ne šiaip sau naikinimo stovyklos. 
Faurissono tikrinimo procedūrą galėtų patenkinti nebent 
tas, kuris žuvo dujų kameroje ir dabar duoda parodymus 
(1, 2). Nekorektiškumą galima įrodyti ne kontrargumentais, 
o atskleidžiant taikomą diskurso logiką. Šiuo atveju niekas 
nepatikrinama, nes rezultatas iš anksto nulemtas. 

Reikšminga, kai naikinimo stovyklos aukos tyli (14). Tai, 
ką jos turi pasakyti, yra neišsakoma įprastinėmis kalbomis 
(23, 93). Iš to darytina išvada, kad tikrovė yra šis tas dau- 
giau negu tai, ką galima pozityviai apibūdinti. Tikrovėje 
yra užgniaužtos kitos potencijos (83). Neišsakomybė nuo 
jos neatskiriama kaip šešėlis. Todėl Osvencimas rodo tik 
tikrovės situaciją apskritai. Osvencimas atskleidžia tik- 
rovės principą - eliminaciją ir jos neišsakomumą (93)'“.: 
Simonas Srebnikas, likęs gyvas koncentracijos stovyklos 
kalinys, kalba: | 


" Claude'o Lanzmanno filme „Shoah“. 

To... to ... neįmanoma papasakoti. 

Niekas negali to sugrąžinti į atmintį, 

kad buvo taip, kas ten buvo. 

Neįmanoma. Ir niekas to negali suprasti. 

Aš netikiu, kad esu čia dar kartą. 

Visada ten buvo taip ramu. Visada. 

Kai jie ten kasdien sudegindavo du tūkstančius Žmonių, 
žydų, 

buvo irgi taip ramu. 

Niekas nešaukė. Kiekvienas dirbo savo darbą. 
Buvo ramu. Tylu. 

Kaip dabar, taip buvo. 


Be to, pats Osvencimas jau yra ginčo padarinys. Viena 
diskurso rūšis - nacių atgaivintas mitinis pasakojimas — čia 
eliminavo savo antipodą, žydų mąstymui nuo neatmenamų 
laikų būdingą ir modernizme svarbą įgavusį apklausos ir in- 
terpretacijos diskursą. Istorijos neturintis cikliškumas stojo 
prieš įvykį, tai, kas jau buvo, - prieš nedisponuojamumą“. 
O praraja tarp abiejų diskursų yra tokia didžiulė, kad net 
nekyla ginčo — nėra bendros kalbos, kuria (bent per klaidą) 
neteisingumas kaip gryna skriauda galėtų būti apskųstas ir 
išnagrinėtas (160). Vadinasi, ginčo nėra, yra tik naikinimas — 
kol bus sunaikintas dar ir šis naikinimas (eliminuojant visas 
referencijos galimybes, 93, 157, 160). 

„Ginčo problematika pasiekia kraštutinumą. Be dėmės ji 
niekada nebūna, nors nebūtinai visada turi sukelti ekscesą. 


* Kitą žydų klausimo „galutinio sprendimo“ aiškinimą Lyotard'as pateikė 
veikale Le mur du Pacifigue (Paris, 1979, vokiškas vertimas: Die Mauer dvs 
Pazifik, Graz-Wien, 1985): viena išrinktinumo pretenzija mano susidūrusi 
su kita ir savojo tikrumą gali pagrįsti tik pasitelkdama „reichą“, kuriuo ta 
pretenzija remiasi ir kuriame turi reikštis tiesa (67-76 / 50-56). 

Nepakenčiama ji pasidaro, kai tik atsiranda aukų. O auka 
tampa tas, kuris patiria skriaudą ir kuriam kartu atimama 
galimybė ją viešinti. Tai nutinka ne todėl, kad pretenzijas 
atmestų teismai, o todėl, kad yra privaloma kalba, kuria 
neįmanoma suformuluoti teisingumo pretenzijų. Patyręs 
skriaudą nebegali būti išgirstas: skriauda virsta neteisin- 
gumu, o ieškovas tampa auka (7, 9). Akivaizdžiausias 
aukos pavyzdys - gyvūnas. Kadangi savo teisių jis ne- 
gali išsakyti, kiekviena jam padaryta skriauda reiškia 
neteisingumą. Kaip išvengti aukos modelio, kaip aukas 
išvaduoti? 


4. Lyotard'o siūlomas problemos sprendimas: 
ginčo pajauta, išsakymas, 
liudijimas 


Lyotard'as randa ne vieną išmoningą problemos spren- 
dimo būdą. Pati paprasčiausia galimybė - panaikinti kalbos 
blokadas. Tai reiškia, padėti įgyti kalbos gebą tam, kas dar 
nerado savosios kalbos (kad pats pajėgtų išreikšti savo tei- 
sėtas pretenzijas), ir pasirūpinti, kad ta kalba tikrai būtų 
išgirsta. O tai savo ruožtu reikalauja naujų teismų (44). Ira- 
dicinis vieno vienintelio, sistemiškai neteisingumą skelbian- 
čio aukščiausiojo teismo įsteigimas buvo tarsi pagrindinės 
klaidos inkarnacija. Postmodernistinis mąstymas iš principo 
pasisako prieš tokį problemos sprendimą. Tiesa (jei tarsime, 
kad visai nekreipiame dėmesio į klausimą, kaip garantuoti, . 
kad kiekvieną ginčą spręstų tinkamas teismas), išvirkščioji 
naujųjų teisingumų pusė yra nauji neteisingumai (197). 
Daug skirtingų teismų gal ir yra pažanga, tačiau tai nėra 
lūžis ar bent išeitis. Lieka neišspręsta esminė visų juridinių 
procedūrų problema - tai, kad teisėjai, kaip sako Lyotard'as, 

neišvengiamai bus šališki (10/11). Iš to nedarytina išvada, 
kad mūsų teisėjai, atlikdami teisėtvarkos nustatytas parei- 
gas, tokie ir yra. Anas teiginys tik sako, kad pati teisėtvarka, 
nori ar nenori, yra šališka, kad ji neišvengiamai susijusi su 
eliminacijomis bei potencialiais neteisingumais. Šios proble- 
mos, jei atsižvelgsime į tai, kas pasakyta, išvis neį;manoma 
pašalinti. Ką galima padaryti, - tai spręsti ją kitaip: ne iš 
naujo nustatyti vieną vienintelį (tiktai kitokį) teisingumą 
(pilietinio karo, klasių kovos ar revoliucinės prievartos, 
197), nesteigti naujo tribunolo vietoj senojo (nes jis bus toks 
pat neteisingas, tik kitaip)*!, nebalsuoti (kaip intelektualas) 
už vieną pusę mėginant padėti jai įsigalėti (202), o gilintis į 
Zinčą (o tai apibūdina filosofo vaidmuo bei pozicija). 
Pirmiausia tai reikalauja pajausti ginčą, nesišalinti ati- 
tinkamų suvokimų, o gilintis į juos. Tai reiškia, kad ginčas 
yra liudijamas (11/12, 22). O šis procesas vyksta dvejopai: 
teoriškai, puolant (kaip Lyotard'as šiame veikale) neteisin- 
gumo mašineriją ir atskleidžiant jos klaidas, taigi parodant, 
kad nėra visuotinės metakalbos, kad vieno diskurso tipo 
viešpatavimas kito atžvilgiu neišvengiamai gimdo neteisin- 
gumą, kad kaip tik tokie ribų peržengimai ir visuotinumas 
yra pagrindinis blogis, todėl būtina atsižvelgti į sakinių re- 
guliavimo sistemų ir diskursų skirtumus ir paisyti jų ribų 
(5). Praktiškai ginčas konkrečiais atvejais sprendžiamas 
stengiantis rasti arba sukurti kalbą, kuria būtų galima gin- 


*!. Plg. šį įdomų Lyotard'o pasisakymą: „Mes, prancūzai, nepajėgiame galvo- 
ti nei apie politiką, nei apie filosofiją, nei apie literatūrą neprisimindami, 
kad visa tai - politika, filosofija, literatūra - šiais laikais buvo paženklinta 
nusikaltimu. Nusikaltimas buvo įvykdytas 1792 m. Nužudytas puikus, 
labai mielas karalius, buvęs teisėtumo įkūnijimas (kaip teisėtumą suprato 
Hegelis sakydamas, kad teisėtą valdžią turi įkūnyti gyvas individas). Mes 
negalime neprisiminti, kad tas nusikaltimas - baisus.“ (Jeano-Frangois 
Lyotard'o ir Richardo Rorty diskusija, paskelbta žurnale Critigue 456, 1985, 
581-584, čia 583). 

čytis (21-23, 202), ir padėti pusei išsakyti savo pretenzijas, 
nes vyraujantis diskursas ją verčia tylėti. Tai, kad atskirų 
diskurso rūšių apribojimai vaidina teigiamą vaidmenį (nes 
atveria galimybę reikštis kitiems diskursams - rodyti, kad 
jie egzistuoja ir yra išradingi, 31) ir kad nesutinkama su 
jokiais ribų peržengimais ir visuotinimais, sudaro pagrin- 
dinę šio aiškinamojo darbo kryptį. O įkvėpimas tą darbą 
dirbti - visiškai priešingas visuotinimui. Bet vieno dalyko 
padaryti, kaip galėtų kai kas prikišti, vis dėlto nepavyksta: 
sukurti tvarką, kur nekiltų ginčų ar bent vieni ginčai ne- 
prievartautų kitų. Visas įdomumas čia ir yra tas, kad to- 
kia bendra tvarka iš principo negalima, todėl teisingumo 
idėją reikia transformuoti: ją šiuo atveju įkūnija ne tiek 
teisėjas, kiek advokatas, jos esmė glūdi ne tiek sprendime, 
kiek leidime jai reikštis, ji yra nebe juridinio, o ontologi- 
nio arba kalbinio pobūdžio. 

Filosofas (kurio misija čia yra grynai moralinė) privalo 
ne tiek siūlyti „teisingų“ sprendimų receptus, kiek rūpintis, 
kad būtų suvokta ginčo logika, kad konkretus ginčas būtų 
pripažįstamas ir gerbiamas, o ne laikomas vien kivirču. Fi- 
losofas ginčą liudija (11/12, 22). Tai yra būdas, kaip įžvalgos, 
kad teisėjas visada yra šališkas, akivaizdoje dar gali būti iš- 
gelbėta filosofinio mąstymo garbė (10/11). Aišku, kad ši gar- 
bė suprastina ne kaip akademinės disciplinos įnoris (Lyo- 
tard'as savo filosofiją suvokia veikiau kaip šios priešpriešą, 
11/11), o kaip pasisakymas už tai, už ką pasisakyti filosofija 
privalo - už kalbiškumo pačia plačiausia prasme įvairovę ir 
heterogeniškumą. Tai, ką Lyotard'as plėtoja veikale Ginčas, 
galima pagrįstai vadinti „moralia linguistica“. Jautrumas he- 
terogeniškiems tikslams, kurie glūdi įvairiose (žinomose ir 
nežinomose) diskursų rūšyse, ir gebėjimas kiek įmanoma tų 
tikslų siekti sudaro Lyotard'o humanizmo idėjos esmę (253). 

Šie tikslai kartu nusako ir filosofijos idealą bei uždavinius 
(202)2. 

Kai kas šioje koncepcijoje įžvelgs rezignacijos elementų 
ir dėl to bus linkęs priekaištauti, neva Lyotard'as išsižada 
universalaus teisingumo ir kartu pačios teisingumo idėjos. 
Čia reikėtų būti atsargesniems arba bent neiškraipyti esmės. 
Kad teisingumas turi būti teisingumas visiems, iš tikrųjų 
yra neatskiriama nuo teisingumo idėjos. Šios teisingumo 
idėjos Lyotard'as laikosi besąlygiškai, kaip galima matyti iš 
to, kad visas jo koncepcijos užmojis yra siekis plėsti teisin- 
gumo sferą. Būtina atskleisti ir šalinti nuolat slepiamą ne- 
teisingumą. Taigi siekis yra akivaizdžiai universalistinis (o 
juk įprastinėms universalistinėms etikoms dažniausiai prie- 
kaištaujama, kad jos nesančios tikrai universalios ir, spren- 
džiant iš jų elgsenos, niekada tokios nepasidarysiančios). O 
ginčijamasi, kaip šią universalaus teisingumo idėją įgyven- 
dinti. Lyotard'o tvirta ir toli siekianti tezė yra tokia: ši idėja, 
kuri kaip tik dėl diskursų rūšių heterogeniškumo apskritai 
darosi tokia nepaprastai svarbi, dėl to paties heterogenišku- 
mo kaip pozityvi ir reali forma yra negalima, bet vis dėlto kaip 
idėja - įpareigojanti. Vienoks ar kitoks šios idėjos diegimas 


» Kartu su Jeanu-Loupu Thėbaud'u parašytame veikale Au Juste (Paris, 1979) 
jau išryškėjo, kad teisingumas yra ta problema, kuri tarsi skirta Lyotard'ui, 
tiesa, teisingumas yra toks pretenzingas, koks būna reikalingas tada, kai 
nėra galimybės paprasčiausiai vadovautis nustatyta taisykle. Tąkart Lyo- 
tard'as laikėsi Aristotelio teisingumo sampratos. Tą rodo daug kas: ne tik 
knygos epigrafas - kad neapibrėžtumo taisyklė pati turi būti neapibrėžta 

(plg. EN V, 14, 1137 b, 29-30), - bet ir rėmimasis Aristotelio phronesis kaip 
geba net ir tais atvejais vykusiai spręsti, kai nebėra pakankamo kriterijaus 
ir modelio (Au Juste, 52-56). Turėdamas galvoje kaip tik šį aspektą, Aris- 
totelis phronrsis apibūdino kaip aisthesis. (Plg. Wolfgang Welsch, Aisthesis. 
Grundziige und Perspektiven der Aristotelischen Sinneslehre, Stuttgart, 1987, 
53-56). Tai tebejaučiama Lyotard'o nusiskundime dėl „jautrumo“. Atsi- 
žvelgdamas į šitą phronesis, pastomdernistas galėtų prisipažinti esąs aris- 
totelininkas: „... kadangi jaučiasi esąs arčiausiai Aristotelio“ (Au Juste, 52, 
panašiai ir 58-59; plg. dar Irnmmnaterialitūt und Postmoderne, 43—44). 

į tikrovę neišvengiamai ją paverstų priešingybe, nes turėtų 
virsti kokia nors diskurso rūšimi ir todėl imtų dominuoti 
heterogeniškumas. Kol į šią dialektiką nebus žiūrima rimtai 
arba nebus suvoktas jos nepakeičiamas pagrindas, teisingu- 
mo vardu galima ir toliau diegti neteisingumą, o šio metodo 
kritiką kaltinti defetizmu. 

Pasaulio tikrovė - diskursų rūšių heterogeniškumas - ne- 
suderinama su darnia visuotine tvarka, taigi ir ištisinis tei- 
singumas nėra įmanomas. Teisingumas yra ne tik faktiškai 
pažeistas: jau pačioje tikrovės sandaroje jis neišvengiamai 
susietas su savo priešingybe. Kaip tik tai ir rodo, kad tei- 
singumas yra idėja, todėl yra būtina ir viena, ir kita, - idėją 
fiksuoti, ir kartu suvokti, kad tai tik idėja. Dėl jos galima ir 
reikia stengtis, tačiau įtikinamai įdiegti neįmanoma. Leng- 
viau atskleisti neteisingumą negu vykdyti teisingumą. Savo 
rankose turime ne gėrį, o mažesnį blogį (197)**. Ginčo ne- 
galima panaikinti, tačiau galima stengtis, kad jo patyliukais 
vykdomas slopinimas neliktų nepastebėtas ir nuo tol su 
juo būtų elgiamasi kitaip. Tai yra teisingumo darbas, kurį 
dabar reikia dirbti. Lyotard'as pabrėžia, kad modernioji 
demokratija, kuri nevengia ginčo, atveria nepalyginamai 
didesnę erdvę negu bet kokia kita politinė forma. Kai valdo 
pasakojimai, kaip buvo iki šiol, įvairios diskursų formos 
absorbuojamos. Tai įeina į pasakojimo struktūrą (210, 219). 
O patariamoji politika tikisi ginčo ir leidžia išryškėti skirtu- 
mams (210). Ji, ne taip kaip pasakojimas, remiasi ne viena 
vienintele rūšimi, o daugeliu diskursų rūšių (217). Nors tai 
daro ją pažeidžiamesnę (217), bet dėl to ji nusipelno pritari- 
mo. Teisingumo, žinoma, ji irgi neįkūnija. Tačiau teisingumo 


* Įdomu, kad ši Lyotard'o mintis puikiai dera su Wellmerio diskursų eti- 
kos modifikacija (plg. Albrecht Wellmer, Ethik und Dialog. Elemente des 
moralischen Urteils bei Kant und in der Diskursethik, Frankfurt a. M., 1986, 
220-221). 

idėja yra jos struktūros dalis, ir teisingumas čia turi geriau- 
sią perspektyvą. Be kritikos, žinoma, irgi nieko nebus. Lyo- 
tard'as stengiasi ją realizuoti aukščiausiu lygmeniu. 

Ši analizė ypač aktuali dėl dabar gręsiančios vienos 
unifikavimo tendencijos. Yra visi požymiai įsiviešpatauti 
ekonominiam diskursui, dėl kurio jau seniai vyksta mono- 
polizacija. Opozicija tik patvirtina, kokia pagrįsta Lyotard'o 
tezė ir kokia ji aktuali. Ekonominį diskursą apibūdina ne 
ekonominių temų primatas, o tai, kaip ekonomika elgiasi 
su šios rūšies temomis. Šiam diskursui yra svarbus tik kuo 
efektyvesnis, vadinasi, ir kuo greitesnis keitimasis informa- 
cija (240-241), taigi dabar visos diskursų rūšys tendencin- 
gai traktuojamos ir įtvirtinamos remiantis ekonominiais 
kriterijais (245). Ši nauja universali kalba (245) absorbuoja 
visus skirtumus ir eliminuoja tokius dalykus kaip lūkesčiai, 
įvykiai, stebuklai (252). Lyotard'o veikalas kaip tik ir yra nu- 
kreiptas prieš šį vienodinimą. 

Čia slypi ir marksistinis dėmuo. Ekonomikos dominavi- 
mo analizė ir ginčas bei liudijimo problemos sprendimas, pa- 
sak Lyotard'o, sudaro svarbų marksizmo paveldo elementą 
(236). Be to, priešinimasis ekonominei unifikacijai tam tikru 
mastu ženklina ir asmeninę aptariamo veikalo nuostatą. 
Trumpoje informacijoje, pavadintoje „Skaitymo atmintinė“ 
(kuri pateikta knygos pradžioje tam, kad skaitytojas, pano- 
ręs diskutuoti dėl šio veikalo, galėtų tai daryti jo neskaitęs, 
13/14), Lyotard'as teigia, kad knyga, ir dar filosofinė, šiais 
laikais turi vis mažiau šansų būti perskaityta, nes toks da- 
lykas nesiderina su diskurso ekonomiškumo reikalavimu. 
Skaityti užtruktų per daug laiko, ir tai būtų prarastas laikas, 
nes vėliau skaitytojas laiko nelaimės (13-14 / 15-16). Tokių 
knygų kaip ši ateityje nebebus, nebent (tą reikėtų pridurti) 
Žinia apie ją vis dėlto (nesvarbu kaip) pasklistų. 

Nepaisant to, knyga baigiama viltingai ir optimistiškai: 
„Vienintelę neįveikiamą kliūtį, su kuria susiduria vyrau- 

jantis ekonominis diskursas, sudaro sakinių reguliavimo 
sistemų ir diskursų rūšių heterogeniškumas“ (263). Tai yra 
knyga, pasirengusi Žygiui prieš pasaulį. 


5. Filosofijos politikos idėja 


Galiausiai knyga skirta, kaip sako pats Lyotard'as, „for- 
muoti filosofijos politiką“ (11/12). Ką tai reiškia? Lyotard'as 
skiria filosofijos politiką nuo intelektualų politikos ir politi- 
kų politikos. Politikas reiškiasi kaip tam tikro viešo politinio 
požiūrio atstovas. Intelektualas irgi yra požiūrio reiškėjas, 
tačiau ne politinio, o tokio, kuris turi kitokios rūšies tiesos 
pretenzijų, kuriame, žinoma, glūdi ir politinės implikacijos 
bei padariniai, todėl vėliau intelektualas pasijunta atsidūręs 
politikoje. Nesvarbu, ar tai būtų grynai politinės, ar kitokios 
pažiūros, abi jos gina tam tikrą požiūrį. 

Kitaip yra su filosofu. Dėl dviejų priežasčių: pirma, jis 
yra suvokęs principinį požiūrių ribotumą, ir, antra, į tai 
žiūri rimtai. Politiškumą jis supranta plačiai: visur, kur susi- 
duriama su Žmonių bendrabūviu, dalyvauja politika. Todėl 
politiškumas Lyotard'ui prilygsta sakinių, ypač jų jungimo, 
procesui. Kiekvieną kartą sprendžiamas priėmimo ir atme- 
timo, sprendimo ir slopinimo, atvėrimo ir blokavimo klau- 
simas. Jei turėsime galvoje Lyotard'o plačiai suvokiamą sa- 
kinio sampratą, kad kiekvienas veiksmas (lipimas į lėktuvą, 
priesaikos davimas, brūkšnio brėžimas) laikytinas sakiniu, 
suprasime jo mintį, jog vieno sakinio jungimo su kitu pro-. 
blema yra politikos problema (11/11-12)": „Politika randasi 


* Panašią mintį aptinkame jo vėlesniame straipsnyje: „Paprasčiausias vieno 
sakinio jungimas su kitu kelia politinę problemą.“ (Jean-Frangois Lyotard, 
„Le Nomet N'exception“. - Tod des Subjekts?, hrsg. von Herta Nagl-Docekal 
und Helmuth Vetter, Wien-Mūnchen, 1987, 43-53, čia 43.). 

tada, kai gresia konfliktas tarp įvairių, kiekvieną akimirką 
galimų jungimų“ arba, dar tiesmukiau sakant, kai „yra gin- 
čo dėl paprasčiausio jungimo galimybė“. 

Tad suprantama, kad filosofas, kuris taip paprastai ir 
plačiai įžvelgia politinę problemą, negali būti - kaip kiti — 
požiūrio politikas, jis turi tapti ginčo politiku: jis suvokia, 
kad kiekvienas žingsnis kuria nors kryptimi naikina kitas 
teisėtas galimybes, kad susidurdamos žlunga nesuderina- 
mos teisės ir kad politinis uždavinys ir jo sprendimas negali 
būti noras padėti nugalėti „vienam teisingam“ požiūriui. 
Priešingai, nepaisant tokio noro, reikia kitaip elgtis su neiš- 
vengiamu daugelio teisėtų pretenzijų konfliktu ir dar kartą 
ieškoti teisingumo. Čia, antrojoje pakopoje, anapus pavienio 
sprendimo ir jo įgyvendinimo, glūdi postmodernybei reikš- 
minga ir filosofijai artima politikos problema. 

Filosofijos politika yra tam tikros rūšies metapolitika, bet 
kartu ir elementari. Ji nagrinėja problemą, kuri, įgyvendinus 
kokį nors požiūrį, vėl iškyla ir visuomet būna pirmesnė - tai 
heterogeniškų pretenzijų teisėtumas, kai vienos teisėtos 
pretenzijos neišvengiamai pažeidžia kitų teisėtumą. Tai ir 
sudaro specifinę postmodernybės politikos dimensiją. Nes 
daugybingumas, iki šiol suvoktas veikiau kaip latentiškas, 
postmodernybėje pasidarė pirmaeilis, todėl nebegalėjo būti 
nepastebimas. Taigi dabar reikalinga politika, kuri nebeig- 
noruotų šios situacijos, o kreiptų į ją dėmesį. Kaip tik tai ir 
daro Lyotard'o nubrėžta filosofijos politika. Ji, ne taip kaip 
konvencinė „pliuralistinė“ politika, kuri kapstosi variantų 
margumyne, nagrinėja paprastų skirtybių ginčus. O tai rei- 
kalauja kitokio žaidimo. 

Aišku, neteisingumo išvengti nėra paprasta. Juk, kaip 
Lyotard'as formulavo, politikos tikslas ir yra tas, kad būtų 


2 Ten pat, 43; žr. dar: Widerstreit, Nr. 192. 

„Kuo mažiau teisingumo pažeidimų“*. Tiesą sakant, jau pa- 
ties sakinių reguliavimo sistemų konflikto nelabai įmanoma 
išspręsti. Atrodo, kad spręsti niekas nekliudo, nes esama 
bendro pagrindinio atitinkamos diskurso rūšies tikslo. To- 
dėl susidaro įspūdis, kad turint įvairias tęsimo galimybes 
pirmenybę reikia atiduoti tai, kuri tiesiausiai veda į tikslą. 
Tik iš kur žinoti, kurią galimybę pasirinkti? Galimybes daž- 
niausiu atveju reikėtų pirma išmėginti, be to, pasirenkant 
skirtingus tęsinius, nes šie paskui gali ankstesnius žingsnius 
vertinti buvus perspektyvius ar neperspektyvius; šiaip jau 
šis darbas būtų tikrai begalinis ir neįvykdomas. Vadinasi, 
tikslo kriterijus atlieka naudingą filtracijos funkciją, bet daro 
tai ne „absoliučiai“ ir ne „teisingai“. 

Sprendžiant ginčo tarp įvairių diskursų klausimą daž- 
nai reikia verstis visai be kriterijų. Yra tūkstančiai atvejų, 
kai perėjimas nuo vienos rūšies diskursų prie kitos galėtų 
būti ne tik įmanomas, bet ir prasmingas. Kodėl, sakysim, 
tęsti paskutinį sakinį diskurso A grandinėje, o ne laikyti jį 
pirmuoju diskurso B grandinės nariu? Iš tikrųjų čia nuolat 
veikiama neturint jokios atramos - tik slapstomasi, ir tai 
daroma kaip tik remiantis kontinuacija, kurios svarbiausia 
funkcija yra ne duoti kokį nors dalykinį rezultatą, o užtu- 
šuoti alternatyvas, legitimuoti pasirinktą kryptį. Būtų gali- 
ma pereiti nuo pasitenkinimo diskurso prie įkalbinėjimo, 
nuo įtikinėjimo diskurso prie sprendimo, nuo afekcijos dis- 
kurso prie demonstravimo, būtų galima, sakysim, pereiti iš 
srities, kur galioja Aristotelio etika, į topikos galiojimo sritį, 
iš analitikos - į etiką, iš Kanto estetikos - į Wittgensteino kal-- 
bos analizę?ė, tačiau nesvarbu, daroma tai, ar ne, kiekvienu 
atveju stigs „pakankamo“ pagrindo ir - nauju, ar senu keliu 


* „Le Nomet Nexception“, 44. 
* Plg. Immaterialitūt und Postmoderne, 41. 

eisi - kitos galimybės bus nuslopintos, atmestos ir niekuo- 
met nepažintos. 

Tai ar negalima viską palikti kaip buvo? Ne. Pajausto 
neteisingumo reikia kratytis, nors ir nesunku numatyti, kur 
rasis naujų neteisingumų. Esamas neteisingumas (kai kitos 
sąlygos vienodos) yra paveikesnis už galbūt būsimą. Be to, 
kai kuriuos kampus apgludina pliuralizacija. Bet kadangi 
kitos diskursų rūšys gimdo kitus neteisingumus ir neteisin- 
gumas iš principo yra nepašalinamas, tai tokios strategijos 
nepakanka: būtina ieškoti kito problemos sprendimo. 

Į „filosofijos politiką“ Lyotard'as iš tikrųjų Žiūri kaip į 
filosofo sukurtą politikos tipą. Žinoma, tai gali daryti kiek- 
vienas, tačiau tik jei turi tam tikrą specifiškai „filosofiniu“ 
vadintiną pažinimą ir užima tam tikrą specifiškai „filoso- 
fine“ vadintiną laikyseną - pažinimą ir laikyseną, supran- 
tamus kaip heterogeniškumą ir ginčo pagrindinę situaciją. 
Kas įgijo tokią Žiūrą ir neturi iliuzijų dėl padarinių, tas elgsis 
su konfliktu, kuriuos pripažins šios esminės ginčo situacijos 
rezultatu, spręs kitaip negu tas, kuris dar tebeskuodžia vie- 
ninteliu teisingu klystkeliu. | 

Iš pradžių jis imsis kardomųjų veiksmų. Jis žiūrės, kad 
tam tikrų kontekstų kriterijai nebūtų paverčiami visai kito- 
kių prasminių kontekstų turiniais. Prieš tokius vienos rūšies 
diskurso ribų peržengimus jis panaudos tai, ką galima va- 
dinti Pascalio taisykle. Kaip tik Pascalis savo mokymo apie 
vertybes kontekste pirmasis aiškiausiai atskleidė tokių per- 
žėngimų mechanizmus bei fatališkumą ir suformulavo visų 
rūšių kriterijus ir pretenzijas atitinkančios specifikacijos im- 
peratyvą?. Ši Pascalio taisyklė yra pagrindinė postmoderny- 


* Apie tai išsamiau kalbėsime dešimtame skyriuje. Lyotard'as dažnokai re- 
miasi Pascalio mintimis apie vertybes, plg. Au Juste, 31, Inmaterialitūt und 
Postmoderne, 41, Der Widerstreit, Nr. 178. 

bės taisyklė: diskursų taisyklės galioja tik diskursuose, o ne 
tarp jų; reikia tiksliai paisyti specifikos; negalima visuotinti 
dalinumų (atidžiai įsižiūrėję, pamatysime, kad egzistuoja 
tik dalinumai); būtina pasisakyti prieš bet kokius ir smulk- 
menų, ir stambių dalykų visuotinimus (kurie nuo totaliza- 
cijų skiriasi tik retoriškai, bet ne dalykiškai). Vengtini ribų 
peržengimai, tuo paliekant atvirus kelius daugybingumui. 

Todėl postmodernybėje vienas pozicijos tipas yra negali- 
mas - tas, kuris pretenduoja būti absoliutus, demonstruoja 
vieninteliškumo ir universalumo pretenzijas. Negalimas? 
Tokioms pretenzijoms postmodernistas yra pasidaręs itin 
jautrus, tačiau jas ne šiaip sau atmeta, 0 paneigia atskleisda- 
mas jų prieštaringumą, egzistuojantį tarp faktinio dalinumo 
ir geidžiamo universalumo. Ir tas, kuris yra jautresnis, geba 
kaip mat pastebėti šį esminį dalyką in concreto. 

Suprantama, kad šitaip atmesdami neteisėtas galimybes 
mes dar ne ką tenuveikiame. Postmodernybėje situacija pa- 
sirodo kur kas keblesnė, negu kadaise manė Pascalis. Visuo- 
met esama teisėtų galimybių. Tačiau realizuoti galima tik 
vieną. Vadinasi, jau paties teisėtumo sferoje neišvengiamai 
būni neteisus. Ir čia kaip antroji instancija iškyla specifinė 
postmodernybės problema: kaip tokio neišvengiamo netei- 
singumo sąlygomis vis dėlto įmanoma į teisingumą panaši 
praktika? 

Šios problemiškos situacijos neįstengiama tinkamai 
išspręsti net ir pasitelkus atitinkamą kalbą bei raišką. Ma- 
tyt, reikia kitokios nuostatos. Mano nuomone, didžiulis 
Lyotard'o nuopelnas yra tas, kad jis apibrėžė ar bent iškėlė 
šią postmodernybei būdingą nuostatą. Turime galvoje ribų 
suvokimą, jų paisymą ir pliuralistinį žvilgsnį. Kiekvieno 
sprendimo atveju reikia Žinoti, koks viso to realizavimo po- 
būdis ir kas atmestina. Negalima pamiršti, kad akis turi ak- 
ląją dėmę ir svarbu saugotis neperžengti ne tik svetimas, bet 

ir savo ribas. Ribotumas ir specifika ne tik yra Žinomi - jų 
tikimasi, o tai reiškia, kad sprendžiama ir nusprendžiama 
remiantis nebe absoliutybės patosu ir galutinumo įsivaiz- 
davimu, 0 iš principo pripažįstant ir kitą galimą tiesą - net 
priešingą savo paties sprendimui“. Tada esi ne tik tvirtai 
įsitikinęs, kad, žvelgiant iš kitos perspektyvos, situacija 
gali vienodai teisėtai atrodyti visai kitokia, ir šis suvokimas 
virsta konkrečiu sprendimu bei praktika, kitaip sakant, jis 
neįšaldo situacijos, o iškart suteikia jai laikinumą ir truputį 
lengvumo. Tokiu principu grįstas veiklos pasaulis pavie- 
niais atvejais yra specifiškesnis, o apskritai — pralaidesnis. 
Jis atsižvelgia į pralaimintįjį, spėja turint teisingumo tą, 
kuris atrodo neteisus, jis tikrai tikisi kitoniškumo. Apskritai 
veiklos pasaulis tikrovei suteikia daugiau potencijos, arba, 
priešingai, atleidžia tikrovės supratimo varžtus faktiškos 
tikrumo potencijos naudai. Suvokdamas galimybiškumą, jis 
atskleidžia alternatyvas ir perspektyvas į tai, kas nežinoma. 
Daugybingumo patirtį jis daro realią ir pripažįsta egzistuo- 
jant, kas nežinoma. Tad ši „filosofijos politika“ išsprendžia 
klausimą, kuris Postmoderniame būvyje buvo suformuluotas 
kaip galutinė perspektyva, kur „bus vienodai svarbus tiek 
teisingumo, tiek nežinomybės troškimas“*!. 


6. Postmodernistinė Svietimo versija 


Ar ši nuostata buvo svetima modernybei? Ar ji reiškia 
atsisveikinimą su Švietimu? Arba klauskime priešingai: jei 
modernybės projektas tebeegzistuoja ir postmodernybėje 


* Lyotard'o veikalas rekomenduotinas kaip memorandumas recenzentams. 
Jį skaitydami, filosofai vertintojai gali pasidaryti recenzentais. 
* Lyotard, Das postmoderne Wissen, 108/191; PB, 164. 

ir jei Kantas Ginče tampa pagrindine Lyotard'o mąstymo fi- 
gūra, tai ar šitas dalykas realizuojasi ir perspektyvoje? Kiek 
šitoje teisingumo koncepcijoje toliau tęsiasi modernybė, ar 
joje toliau gyvuoja Švietimas? 

Atkakliuosius rūšiuotojus, su pasimėgavimu išvadinu- 
sius Lyotard'ą švietimo ir emancipacijos priešininku bei 
antimodernistu, turėtų nepaprastai gluminti tai, kad Ginčo 
pabaigoje - jeigu jie išties yra šį veikalą kada nors skaitę - jis 
savo filosofiją pateikia kaip šiuolaikinę, postmodernistiškai 
modifikuotą Švietimo formą. Jo istorijos koncepcijos pagrin- 
dą sudaro žmonijos, kuri, pirma, atsižvelgia į heterogeniš- 
kus skirtingų rūšių diskursuose glūdinčius tikslus ir, antra, 
geba tuos tikslus kiek įmanoma plėtoti ir jų laikytis (253). 
Be šios idėjos, sako Lyotard'as, „visuotinė žmonijos istorija“ 
visai neįsivaizduojama (ten pat). Tai reikšminga trim atžvil- 
giais: pirma, neabejotina, kad jo etinei politinei koncepcijai iš 
esmės būdinga estetinė dimensija (senąja, pirmine, švietėjiška, 
antropologine prasme, o ne kaip ypatingas santykis su menu), 
vadinasi, svarbu būti jautriam skirtingiems tikslams**; antra, ši 
estetika nereiškia bėgimo į kvietizmą - turima galvoje veikiau 
praktikoje įgyvendinama jausena ir kuo didesnė įvairių gali- 
mybių plėtotė; ir, trečia, tai yra būdas išlaikyti ir tęsti senąją, 
švietėjišką visuotinės Žmonijos istorijos idėją. 

Šią „pasaulio piliečių istorijos idėją“ Lyotard'as aiškiai 
priešpriešina tam, kas atrodo tipiška postmodernizmui, bet 
nesant atsvaros, gali iššvaistyti pastarojo laimėjimus, kitais 
žodžiais tariant, Lyotard'as pasisako prieš politinius parti- 
kuliarizmus, kurių dialektikos esmę sudaro tai, kad apelia- * 
vimas į tradiciją ir ypatingybę, nors pradžioje, vaduodamas 
iš svetimų viešpatavimo, gali būti naudingas, bet paskui 
įgauna tendenciją virsti totalizmu. „Išdidžios kovos už ne- 


32 Dėl jausmo (kartu su Kantu) reikšmės plg. Der Widerstreit, 255-256. 

priklausomybę baigiasi reakcingų valstybių susidarymu“ 
(262)2* Beribis ir niekam neatsiveriantis partikuliarizmas 
reprodukuoja tironijos figūrą. Todėl postmodernistinio pa- 
sisakymo už partikuliarizmą ir daugybingumą negalima 
dalinti pusiau. Neatskiriamas yra jo visuotinumo aspektas. 
Postmodernistinė kritika tinka ir partikuliarizmui, kuris ne- 
suvokia toks esąs. 

Postmodernusis mąstymas kaip joks kitas yra taip smar- 
kiai susijęs su visuma, kad kito tokio nerasi - ir susijęs vis 
dėlto kitaip negu visi kiti: ne reglamentavimu, o atvirumu. 
Daugybingumo ir heterogeniškumo patirtis pasisako už vi- 
sumos atvirumą. Dalinumo, t. y. dalinumu suvokto dalinu- 
mo, gynimas neatskiriamas nuo šio atvirumo. Postmoder- 
nioji politika - Lyotard'o „filosofijos politika“ — nepasisako 
nei už partikuliarizmą, nei už universalizmą: ji stengiasi 
plėtoti daug dalinių galimybių, apie kurias Žino, kad jos 
visuotinai kontliktuoja. Tuo jis iš esmės skiriasi nuo Kanto 
pažiūros. Kantui buvo svarbi „laisvė kiekvienam“, kad šis 
„savo laime pasirūpintų pats, vis tiek, kur jos ieškotų, tik 
kad nepažeistų vienodai teisėtos kitų laisvės““*, o postmo- 
dernybė kaip tik tai laiko neįvykdomu reikalavimu. Tik kol 
buvo galima remtis gyvenimo projektų dermės modeliu, 
buvo įmanoma prielaida, kad tie projektai galį būti įgyven- 
dinti „nepažeidžiant“ vienas kito. Tačiau postmodernybė 
įžvelgia heterogeniškumą ir „pažeidimo“ neišvengiamumą. 
Todėl teisingumas ir politika turi mąstyti kitaip negu Kan- 
tas: ne kaip formas padaryti suderinamas, o kaip su neišven- 
giamai nesuderinamais būdais elgtis vienodai „teisingai“ ir 
naudingai. Tai ir yra Lyotard'o koncepcijos esmė. 


“ Dėl panašios problematikos ir visuotinės istorijos - modifikuotos - idėjos 
būtinumo plg.: „Le Nom et Texception“, 52-53. 
* Imimanuel Kant, Akademie-Ausgabe, Bd. 11, 10. 

Galiausiai Lyotard'as rodo polinkį tikruoju priešinimosi 
unifikacijai potencialu laikyti ne atitinkamą etinę politinę 
žmonių laikyseną, o patį kalbinį heterogeniškumą. Pasta- 
rasis turi būti ne tik pliuralizmo pagrindas arba net ne tik 
pliuralizmo demonstravimo terpė, o jo tikrasis veikėjas. 
Tegu bus leista dar kartą keliomis citatomis priminti knygos 
baigiamąją perspektyvą: „Vienintelę neįveikiamą kliūtį, su 
kuria susiduria viešpataujantis ekonominis diskursas, su- 
daro sakinių reguliavimo sistemos ir diskursų rūšių hete- 
rogeniškumas“. Ir: „Kliūtis atsiranda ne Žmonių 'valia' ..., o 
dėl to, kad vyksta ginčas.“ „To ar taip vyksta? negali įveikti 
jokia valia.“ (263) 

Lyotard'as čia pereina prie objektyvizmo, kuris man at- 
rodo problemiškas, todėl jį kritikuoju. Kai Lyotard'o apmąs- 
tymai knygos pabaigoje jau buvo įgavę aktualią Švietimo 
transformacijos formą, paskutiniosiose pastraipose autorius 
suteikia jiems kitą kryptį. Jis grąžina juos į savo įprastinių 
samprotavimų pagrindinės tezės vagą. Nors knygą tai ir su- 
styguoja, bet minčių įtampa tikrai jaučiama. Čia mėginsime 
atskleisti jų vertę. Kodėl Lyotard'as galiausiai pereina prie 
kalbinio objektyvizmo? Kodėl tas dalykas toks keblus? 

Pirmiausia reikia išsiaiškinti, kaip Lyotard'as traktuoja 
įvykį. Jo mintis mėginsiu pristatyti iš pradžių reiškinių 
sudabartinimo būdu, o paskui sekdamas Lyotard'o kalbos 
analize. Esama akimirkos potyrio, kuris ją išvaduoja iš įpra- 
stinių laiko ir proceso schematizavimų. Šiaip jau akimirka 
yra laiko, intencijų, veiksmų eilės momentas, galintis kartu- 
būti ir skirtingų eilių susikirtimo taškas. Jau šia prasme iš- 
ryškėja įdomus dalykas - kad tas iš įvairių pusių matomas 
susikirtimo taškas pasidaro tarsi neryškus, kitaip sakant, 
įgyja savitumo. O veiksmų eilių negalima tiksliai sinchro- 
nizuoti, „tą pačią“ akimirką, pereinant nuo vieno veiksmo 

eilės prie kito reikia tarsi pastūmėti ir iš naujo apibrėžti. 
Jei imiesi tos procedūros, tada tai, kas buvo tik „momen- 
tas“, staiga įgauna tęsinį ir iškyla kaip skirtingų galimybių 
šaltinis. Laikas iš linijinio virsta galimybių kompleksu. 
Skirtingos grandinės ir dimensijos, kurios gyvuoja tą aki- 
mirką, pasidaro suvokiamos, ir Žmogus sužino, kad tai, 
kas iš tikrųjų ima vykti, anaiptol nėra iš anksto nulemta. 
Egzistuoja daug ir labai įvairių galimybių. Nejučiomis pa- 
sirenkami ir priimami sprendimai nepalyginamai dažniau 
negu manoma. Ne viena galimybė iš tikrųjų blyksteli tik 
vieną kartą, ir jeigu ja nepasinaudojama, - gyvenimas pra- 
švilpiamas. Šioje patirties situacijoje vyksmas atgauna įvy- 
kio pobūdį. Tai tinka ir kalbant apie intencijas prieš akis vėl 
iškyla“? - momentai kaip galimybės, o tai, su kuo susiduri 
objektyviai, netenka savo tariamos savaime suprantamybės 
ir išnyra kaip dalykas, kuriam negalima užbėgti už akių. Iš- 
skaičiavimą pakeičia įvykis, apskaičiavimą - netikėtumas, 
planą - atsitiktinumas. Tikrovės amalgama vėl susisluoks- 
niuoja, skirtybės tampa realybės eliksyru, o neapibrėžtumo 
tuščiosios zonos - ryšio terpe ir energijos potencialu. Tokiu 
būdu realybės patirtis įgyja struktūrą, tikrovė — vaizdą; visa 
tai Lyotard'as anksčiau aprašė kaip kalbos būvį. 

Prie iki šiol teiktos Lyotard'o koncepcijos apibūdinimo 
dar reikia pridurti štai ką: sakinių reguliavimo sistemos ir 
diskursų rūšys, kad ir kokios būtų heterogeniškos ir nesu- 
lyginamos, tėra tik viena dalyko pusė. Jos sudaro, jei galima 
taip pasakyti, pozityvųjį kalbos būvio aspektą. Tačiau nė 
kiek nemenkesnė yra kita jo pusė - tarp kalbos formacijų 
ir net pavienių sakinių tvyranti praraja (178, 256). Ją įveik- 
ti -jungtuko „ir“ uždavinys. Kaip tik iš šito jungtuko galima 
spręsti, kad jungtis nėra savaime suprantama, kad sakinius 


* Lyotard'as kalba apie „galimų reikšmių spiečių“ (Der Widerstreit, 82, 83). 


382 


7. Kalba ir įvykis - prieš antropocentrizmą 


veikiau skiria nieko praraja (100). Lyotard'o dėmesys pir- 
miausia krypsta į šią tuštumos tarp sakinių zoną. Ji ir yra 
įvykio vieta. Tam tikra prasme kiekvienas tęsinys turi įvykio 
bruožų. Kai heterogeniškumas yra itin ryškus, tęsinys įgau- 
na aiškų netikėtumo pobūdį. Be to, būna atvejų, kai pačiame 
pertrūkyje prieš įvykį atsiduri beveik nuogas. Būtų nedova- 
notina klaida užbėgti įvykiui už akių, t. y. jį uždrausti (151). 
Labiausiai baiminamasi, kad sakinys gali būti paskutinis, 
kad gali nelikti tęsinio, kad įvykis gali neįvykti (116/134)*. 

Lyotard'o dėmesys nukreiptas į įvykį. Todėl ir jo kalbos 
analizė atliekama šia kryptimi. Kalbos heterogeniškumo ty- 
rimas, atskleisdamas lūžius kalbos kontinuume, leidžia įvy- 
kį matyti. Įvykis yra vidinis pertraukiamumo ir prarajiškos 
tuštumos tarp diskursų formacijų priešininkas. Pagrindinis 
teiginys, jog reikią liudyti tarp šių heterogeniškų formacijų 
vykstantį ginčą (11/12, 22, plg. 236, 253), paskutiniame kny- 
gos skyriuje virsta reikalavimu liudyti įvykį (264). 

Čia visur akivaizdus ryšys su žydų filosofija. Rėmimasis 
Žydų tradicija (pavyzdžiui, etinių ir kognityvinių nuosta- 
tų heterogeniškumas pirmiausia plėtojamas atsižvelgiant 
į Abraomą ir tik probėgšmais - į Aristotelį ir Kantą, 162 
ir tt, 177, 174-175/200-201), žydų mąstytojais (Buberis, 
Adorno, Lėvinas, Derrida) ir žydų likimu (Osvencimas) 
yra ne smulkmenos, o esminis dalykas. Jau vien tai, kad 
akcentuojama kalba ir girdėjimas, o neatiduodama pirme- 
nybė, kaip labiau įprasta, vaizdui ir matymui, atitinka žydų 
dvasią (plg. 133). Ypač pabrėžiamas nepavaizduojamumas*". 


* Akivaizdu, kad čia esama minties apie mirtį impregnacijos - pagrindinio | 
egzistencinio heterogeniškumo ir pertrūkio reiškinio ir ano yo, kuris 
reiškia ne tąsą, o baigtį. 

* Pavyzdžiui, kalbėdamas apie žydų mistiką Scholemas sako, kad jos kalbos 
struktūroje esama kažko panašaus į tai, kas nukreipta ne į tai, ką įmanoma 
pranešti, O į tai, ko neįmanoma pranešti (Gershom Scholem, Judaica 3. Stu- 
dien zur jūdischen Mystik, Frankfurt a. M., 1970, 9). 

Nedisponuojamumas išryškėja kaip tik įvykio akivaiz- 
doje**. 

Filosofiniu požiūriu šitoks įvykio akcentavimas suprasti- 
nas kartu ir kaip antropocentrizmo atsisakymas. Lyotard'as 
šiuo atveju tebetiesia iš struktūralizmo (Lėvi-Strausas) ir 
poststruktūralizmo (Foucault) žinomą fronto liniją. Jeigu jo 
paties užmojus būtų galima pavadinti „kalba ir įvykis“, tai 
pamatytume, kad jis čia kritikuoja ir savo pirmtaką kalbos 
klausimais Wittgensteiną, ir savo pirmtaką įvykio klausimais 
Heideggerį. Pasak Lyotard'o, Wittgensteinas ir Heideggeris 
taip ir neperžengė antropocentrizmo ribų: Wittgensteinas 
dėl to, kad bejokių užuolankų kalbą apibrėžė kaip žmogaus 
vartojamą įrankį (91, 122), o Heideggeris liko pusiaukelėje, 
nes įvykį suvokė kaip adresuotą Žmogui, o girdėjimą apibū- 
dino kaip žmogaus savęs realizaciją (115/133-134, 173). Tai 
dar pernelyg aftima iš esmės klaidingai plačiai paplitusiai 
instrumentalistinei kalbos sampratai, teigiančiai, kad kalba 
yra ne kas kita, kaip pranešimų perteikimo įrankis. Anot 
Lyotard'o, šitas instrumentalizmas pateisina ir kalinimą 
bei kankinimus, ir sudaro humanitarinių mokslų pagrindą: 
kiekvieną kartą Žmogus tuo ir yra Žmogus, kad turi kažką 
pranešti (16, 19-20). 

Visam tam Lyotard'as priešpriešina radikalų kalbos pri- 
oritetą ir autonomiją. Ne Žmogus yra kalbos šeimininkas 
(91), o kalba yra pirmesnė ir struktūriškai, ir įvykio prasme: 


* Plg. taip pat Lyotard'o pateikta Newmano interpretaciją: Jean-Francgois 
Lyotard, „Der Augenblick, Newman“. - Zeit. Die vierte Dimenšion in der 
Kunst, hrsg. von Michel Baudson, Weinheim, 1985, 99-105. 

* „Kalba yra įrankis. Jos sąvokos yra įrankiai“ (Ludwig Wittgenstein, 
Plilosophische Untersuchungen.- L. Wittgenstein, Schriften 1, Frankfurt 
a. M., 1969, 460, Nr. 569. Cituota iš: Liudvigas Vitgenšteinas, Rinktiniai 
raštai, iš vokiečių ir anglų kalbų vertė Rolandas Pavilionis, Vilnius: 
Mintis, 1995, 302). 

žmogus tik įsilieja į kalbos siūlomą žaidimą (119, 173)*?. Sa- 
kinys „vyksta“ (10/10), jo nedera apriboti žmogaus kalbine 
veikla. Sakinys atveria ištisą visatą ir visai nereikalauja žmo- 
gaus (173). Tęsinio logiką gimdo savos atitinkamo diskurso 
tendencijos, 0 ne Žmogaus intencijos ir nuomonės (148, 183). 
Antropocentrizmo reikia visai atsisakyti (183, 188). 

Pasisakydamas prieš antropocentrizmą, Lyotard'as pir- 
miausia turi galvoje antropocentrizmo kalbos sampratą, ins- 
trumentalizmą. Jis kritikuoja dabartinę ir kraštutiniškiausią 
jo kalbos sampratą, kai kalbos moduliavimas verčiamas 
informacija, kaip vis dažniau elgiasi komunikacijos techno- 
logijos. Tokią kalbos degradaciją Lyotard'as pirmiausia sieja 
su kalbininkų veikla. Jis jaučiasi esąs ekspertas reikšmių, 
nesusijusių su kalbėtojų reikmėmis bei pažiūromis ir cir- 
kuliuojančiomis kaip gryna informacija. Tokie informacijos 
vienetai kalbos srityje esą tas pat, kas vertės vienetai eko- 
nomikoje (20). Atskirti nuo žmonių vartosenos, jie pasidarė 
objektyvūs ir autonomiški. 

Į šią objektyvybę, kurią Lyotard'as pateikia kaip kalbos 
sumaitojimo viršūnę, fatališkai panaši kita. Ar tai, ką jis savo 
kalbos teorijoje tam priešingam vaizdui pats iškelia kaip 
kontravaizdą, nėra iš esmės toks pat, tik kitur kalbiškumo 
įkurdintas objektyvizmas? Juk pastarajam Žmogaus inten- 
cijų ir sprendimų atsiejimas yra vienodai esminis, kaip ir 


** Kantas (šiaip jau didysis koncepcijos įkvėpėjas) šiuo atžvilgiu irgi susi- 
laukia kritikos. „Vaizdavimo“ problematiką, kur iš tikrųjų pasireiškiančios 
neišsakomumo ir įvykio problemos, jis sumenkinęs iki pažinimo galių tar- 
pusavio santykio. Tai, ką derėjo apibūdinti tik kalbos lygmenyje, Kantas 
tokiu būdu nukišęs į subjektyvybės metafizikos kontekstą (96-101/111- 
117), vadinasi, neperžengė antropocentrizmo. Tik didingumo estetikoje jis 
teisingai atskleidęs nepavaizduojamumo tematiką. - Pastarąją Lyotard'as 
probėgšmais palietė straipsnyje Beaukvorbung der Frage? (Tumult 4, 1982, 
131-142), o sistemiškai plėtojo straipsnyje Das Erhabene und die Avantgarde 
(Merkur 424, 1984, 151-164). Plg. ir 38 išnašoje nurodytą straipsnį. 

tam objektyvizmui, kurį peikia informacionizmas. Taip pat 
ir Lyotard'o kalba nėra žmonių kalba. Skirtumas tik tas, kad 
Lyotard'o kalba yra daugiaformė ir pirmesnė už kalbėjimą, 
o informacijos kalba — vienvalentė, bet irgi atskirta nuo var- 
tojimo. Esant tokiai kalbos autonomijai, kuri yra objektyvus 
bet kokio kalbėjimo reguliatyvas, informacijos teorija ir jos 
(tariamas) korektyvas panašūs kaip du vandens lašai. Lyo- 
tard'o koncepcija objektyvizmą įsileidžia per užpakalines 
duris. Jo sprendimas persmelktas priešininko nuodų. Ir jo 
objektyvizmo problemos, su kuriomis pirmiausiai susidū- 
rėme, labai greitai kuo detaliausiai atsiskleidė tokiu mastu, 
kokiu knygos pabaigoje visą priešinimosi potencialą Lyo- 
tard'as sugrąžino iš Žmogaus intencijų ir laikysenos į objek- 
tyvią kalbos sandarą ir negalėjimą įvykiui užbėgti už akių. 


8. Autonomijos ir heterogeniškumo 
teoremos kritika 


Jau pirmame knygos skyriuje, aptardamas pagrindines 
viso veikalo temas, Lyotard'as teigia, kad ginčas apibūdina 
tą atvejį, kai jaučiama, kad reikėtų kažką pasakyti, bet esa- 
momis kalbomis to neįmanoma išreikšti. Vadinasi, būtinos 
naujos kalbos (naujos sakinių sudarymo ir jungimo taisyk- 
lės). Tai jau yra literatūros, filosofijos ir, galimas daiktas, 
politikos uždavinys (22). Tokiose situacijose aiškiai patiri, 
kad su kalba yra kitaip, negu mano instrumentalistai. Kalba, 
matyt, nėra paprastas komunikacijos įrankis, kuriuo dispo- 
nuojame. Ji gali būti tiesiog tai, kuo neįmanoma disponuoti 
(23). Taigi Lyotard'as yra teisus pasisakydamas prieš instru- 
mentalizmą. Tačiau antra vertus, situacijos vaizdavimas ke- 
lia problemų, o sprendimo būdas prieštarauja jo paties tezei. 
Problemiška yra tai, kad neišsakomumo kaip reikalavimo 

pajauta aiškinama kalbos pagrindu, tarsi kalba iš žmogaus 
reikalautų atrasti naują kalbą. Tai mažų mažiausiai priešta- 
rauja sveikai nuovokai: juk šis reikalavimas remiasi veikiau 
dalykiniu konfliktu, o kalba atsiduria nepakankamumo ir 
reikalaujančiojo padėtyje. Ir visiškai nepagrįstas yra teigi- 
nys, neva čia patiri kreipimąsi kalbos, kurią reikia suvokti 
tebesant visai nežinomą. Iš tikrųjų ir naujos kalbos radimas 
iškyla veikiau kaip kalbos kliūties įveika negu kaip iki šiol 
kalbos neaktualizuotos galimybės realizacija. Tiek objekty- 
vizmo aprašymas, tiek jo aiškinimas yra klaidingi. Naujos 
galimybės nėra atveriamos, o išrandamos. Tačiau tam reikia 
žmogaus, kurį Lyotard'as savo kalbos objektyvizmu nori 
nužeminti iki antraeilės svarbos nario, palikdamas jį tik tam 
tikra kalbos visatos instancija (119), bet nelaikydamas kalbos 
visatų kūrėju. Naujų kalbų išradimo fenomenas tiesiogiai 
prieštarauja Lyotard'o teiginiui apie kalbos kaip reiškinio 
prioritetą. Todėl, sprendžiant patį esminį klausimą, vėl iš- 
nyra subjektas, nes juk išrandant naujas kalbas būti išspręsta 
pagrindinė ginčo problema. Kai tik susiduriama ne su stati- 
niais, o su dinaminiais reiškiniais, ne su apsisprendimu dėl 
esamų pretenzijų, 0 su naujų kalbos formų kūrimu, Lyo- 
tard'o kalbos objektyvizmas ir antiantropologinis afektas 
(į kurį išsigimsta teisinga prieš instrumentalizmą nukreipta 
antropocentrizmo kritika) pasirodo esą nepagrįsti. Nieko 
panašaus negalima suvokti remiantis objektyvizmu. Tad 
reikalinga teorija, gebanti paaiškinti žmogų ne tik kaip iš 
anksto nustatytų žaidimo procesų vykdytoją, bet ir kaip 
naujų žaidimų išradėją (ir čia nederėtų jo tuoj pat apšaukti' 
creator ex nihilo). | 
Postmoderniame būvyje Lyotard'as dar tebepalaikė vieną 
instrumentalizmą - tą, kuris nėra joks instrumentalizmas: 


socialinės veiklos formas ir akcentavo kaip tik kūrybinius ir 

inovacinius elementus. Tačiau ryžtingai puolė tik grynąjį - 
informacijos teorijos ir technologinį - instrumentalizmą. O 
dabar, kai vartojant bendresnę „antropocentrizmo“ sąvoką 
anas instrumentalizmas tiesiogiai sujungiamas su pastaruo- 
ju, lieka tik subjekto neturinti abstrakti kalbos objektyvizmo 
kontrapozicija“'. Tokio rango mąstytojas kaip Lyotard'as 
vargu ar ilgai tuo pasitenkins. 

Tai, kas Lyotard'o kalbos sampratoje pasirodo proble- 
miška — perdėta autonomija (toje koncepcijoje tiesiog slypi 
lingvistinės remitizacijos bruožai), - iškyla ir pagrindinėje 
knygos problemoje - ginče. Čia dar būtina aptarti du 
dalykus: kaip pats problemų kėlimas remiasi tąja kalbos 
samprata ir kad ta koncepcija visai nėra privaloma - tik- 
roji problematika yra veikiau kitokio pobūdžio ir spręsti- 
na kitokiais būdais. 

Ginčo problema, kaip ją supranta Lyotard'as, visiškai 
išplaukia iš sakinių reguliavimo sistemos ir diskursų rūšių 
heterogeniškumo bei nesulyginamumo, tiksliau sakant, 
ginčo problema pagrįsta to heterogeniškumo ir nesuly- 
ginamumo absoliutumu. O jei kalbėsime visai tiksliai, 
tai ginčo pagrindas yra toks: kadangi skirtumai laikomi 
absoliučiais, pretenzijos neišvengiamai irgi yra skirtingos 
ir nesuderinamos, todėl negalima ir jokia vaizdavimo 
forma, nes vienos formacijos parametrai gali slopinti kitas 
formacijas - metataisyklė darosi neįmanoma. Tad kadangi 


1! Šio objektyvizmo paradoksą čia, kaip ir visur, sudaro tai, kad subjektyvy- 
insignijų suteikimą objektybei. Kalbos formos dabar yra laikomos tokiomis 
autonomiškomis ir savarankiškomis - taip pat ir ištroškusiomis realizaci- 
jos (plg. 184), - kad subjektams ne valia tokiems būti. Toks objektyvizmas 
yra klaidingas, jis nepanaikina subjektyvizmo. (Su šia „išstumtojo grįži- 
mo“ figūra plg.: Manfred Frank, Was ist Neostrukturalismus?, Frankfurt a. 
M., 1983, 18). 

skirtumai absoliutūs. Suprantama, kyla ginčas, bet jo ne- 
įmanoma išspręsti“. 

Aptikę kalbos objektyvizmo (kai jis reiškiasi, pavyzdžiui, 
tokiomis formuluotėmis kaip, „sakinys 'vyksta"“) pėdsakus, 
pastebime, kad ir kalbos formų heterofiliškas postulavimas, 
nulemiantis visą Lyotard'o koncepciją, turi objektyvistinių 
bruožų. Esminga tai, kad diskursų rūšys tinka tvirtiems, 
autonomiškiems, tarsi pavieniui gyvuojantiems dariniams. 
Lyotard'as aiškių aiškiausiai kalba apie salas (190/218-219). 
Tokia traktuotė tada neišvengiamai kelia anksčiau aprašytus 
padarinius. Ginčo problematika visais savo aspektais yra 
šios atitinkamų kalbos darinių besąlygiškos autonomijos 
rezultatas. 

Taip pat ir juridinė forma, kurią apskritai Lyotard'o kon- 
cepcijoje įgyja problemų kėlimas, yra šios objektyvistinės 
autonomijos padarinys. Čia į akis krinta tai, kad visi klau- 
simai ne tik išskleidžiami kalbos filosofijos požiūriu, bet ir 
juridiškai preparuojami“?. Jau pats visko parengimas kalbos 


* Jau veikalo Au Juste pabaigoje buvo išryškėję, kad teisingumo problema 
kaip tik dėl to pasidaro kebli, kad apic teisingumą reikia spręsti daugy- 
bingumo situacijoje (188-189). Tačiau šitas daugybingumas tendencingai 
padaro negaliojančią Lyotard'o iki tol puoselėtą phronesis, tos tikslių spren- 
dimų priėmimo gebos, nesilaikant taisyklių, kurią nuo Aristotelio laikų 
galima pripažinti tikruoju teisėjo gebėjimu, perspektyvą. Plironesis, taikliai 
sprendžianti bent jau santykinio vienalytiškumo ir aiškumo sąlygomis, 
nebeįstengia įveikti realiojo pliuralizmo. Todėl, kai Lyotard'as - Gin- 
če - specialiai ir radikaliai imasi veikalo Au Justė pabaigoje išnirusios 
daugybingumo problematikos, jo perspektyva persikelia nuo pasitikėjimo 
phronesis prie skepsio savo paties teisingumo atžvilgiu, ir Lyotard as net 
ima demonstruoti to teisingumo neįjmanomybę. Koncepcija nebepripažįs- 
ta jokio teisingumo, kurio negalima įrodyti esant kartu ir neteisingą. 

“ Galima tiesiog pacituoti, kaip Walteris Benjaminas apibūdina Karlą Krau- 
są: „To Žmogaus visai nesupranti, kol nesuvoki, kad būtinai viskas, be 
jokių išimčių, kalba ir dalykai, rutuliojasi, kaip jis įsitikinęs, teisės sferoje“ 
(Walter Benjamin, Asthetische Fragmente.- H. W. Benjamin, Gesammelte 
Schriften, hrsg. von Rolf Tiedemann und Hermann Schweppenhūuser, 
Werkausgabe, Bd. 5, Frankfurt a. M., 1980, 624). 

filosofijos pagrindu nėra neproblemiškas. Yra aiški tenden- 
cija kalbos primatą iš metodinio lygmens pakylėti į dalykinį. 
Tačiau tai duoda pretekstą abejotinoms kalbos kaip reiškinio 
ontologizacijoms ir gimdo tokius klausimus kaip, sakysim: 
ar darganą reikia suprasti kaip kalbos reiškinį? Bet kai kal- 
ba šitaip atribojama, Lyotard'as irgi nebegali jaustis visai 
patogiai (110). Iš kalbos sferos čia, matyt, pernelyg daug 
reikalaujama: ar socialinės ir gyvenimo problemos iš tikrųjų 
besąlygiškai yra kalbos problemos? Ankstesnis žvilgsnis į 
kalbos kūrybiškas situacijas parodė, prie kokių keblumų 
gali privesti tokia dalinė subordinacija. 

Aiškus daiktas, ne mažiau problemiškas yra ir juridinis 
preparavimas. Iš esmės socialinės ir gyvenimo problemos 
nėra tiesiogiai juridinės, o veikiau strateginės ir galios pro- 
blemos. Lyotard'as tą sritį mėgina visiškai racionalizuoti ir 
visus galios procesus aiškina kaip diskursinio teisingumo 
ar neteisingumo procedūras. Tačiau tokio fundamentinio 
teisingumo kaina baisiai padidėja, nes tada kiekvieną tikrai 
reikšmingą teisingumą galiausiai tenka skelbti neįmanomu. 
Tai irgi neišvengiamas autonomizmo padarinys, kylantis iš 
pradinės diskursinių formacijų nuostatos, nes šitas autono- 
mizmas veda pirmiausiai prie to, kad kontrahentai, būdami 
absoliučiai heterogeniški, negali kalbėtis, vadinasi, turi 
keliauti į teismą. Taip iš autonomizmo išauga pagrindinė 
juridinė forma. Tačiau tuo pačiu metu kontrahentai yra 
absoliučiai nepriklausomi: jie neturi nieko bendra ir pri- 
ima tik tai, ką patys formuluoja. Tad neįmanomas joks 
teismo sprendimas. Kadangi savosios taisyklės dėl hete- 
rogeniškumo niekur nesusiliečia, neįsivaizduojama jokia 
taisyklė, galinti patenkinti abi puses. Teisėjo padėtis, kuri 
būtų prasminga kaip metapozicija, padaroma neįmanoma. 
Išvirkščioji Kreipimosi į teismą pusė yra tribunolo atmeti- 

mas**. Tad absoliutus heterogeniškumas veda prie to, kad 
atsiranda paradoksiškos dviejų partijų figūros ir teismai pa- 
sidaro neįmanomi. 

Nesunku suvokti, kodėl čia neveikia klasikinis ginčo 
sprendimo teisme modelis. Teismas galimas tik tada, jei 
esama bendro pagrindo, kurį pripažįsta abi pusės ir kuriuo 
remiantis priimamas sprendimas. Atvejai, kai šios prielai- 
dos nėra, į teismą, kaip Žinia, nepatenka.“ Lyotard'as šitą 
teismingumo sąlygą, be abejonės, suvokia, todėl į ją atsi- 
žvelgė aiškiai skirdamas juridinį ginčą (litige) ir nejuridinį 
(diffėrend). Tiktai akivaizdžiai ginčytinus atvejus jis iš pat 
pradžių taip interpretuoja, kad kalbos teorijos požiūriu 
bendras pagrindas per definitionem yra neįmanomas. Todėl 
ginčas čia visur įgauna juridinio paradokso formą pagal tai, 
kaip konstituojamos ginčo pusės ir padaromas neįmanomu 
teismingumas. O tai, kas kalbos teorijos požiūriu yra nu- 


* Jeanas-Luc Nancy pasiūlė labai prancūzišką ir sugestyvią pavardės 
Lyotard interpretaciją (plg. „DIES IRAE“. - Jagues Derrida, Vincent Des- 
combes ir kt., La Facultė de juger, Paris, 1985, 9-54, čia 9). Jei tą pavardę 
girdi graikiškai, tai ji reiškia: „Aš sprendžiu, žinok“. Toks Nancy girdėjimo 
būdas yra užuomina į teisinę perspektyvą, kuriai Lyotard'o koncepcijoje 
viskas paklūsta. Tačiau šioje pavardėje vietoj sprendimo paprasčiausiai ga- 
lima išgirsti ir dalijimą bei Lyotard'o polinkį į disociaciją per heterogeniš- 
kumą. Išvada tokia: pavardėje glūdi abu anksčiau plėtoti ir nesuderinami 
dalykai - heterofiliškasis ir juridinis. Trumpai drūtai sakant, čia slypi kon- 
cepcijos dvilypumas: heterofilija verčia, kad būtų visokių tribunolų, bet, 
kita vertus, ji daro juos neįmanomus. - Nieko nuostabaus, kad Lyotard'as 
gina vardo garbę. 

* Dalinumas jau Adomo (su kuriuo Lyotard'as, kaip ir daugeliu kitų atvejų, 
turi nemaža sąlyčio taškų) pažiūrose buvo ta sąlyga, kuriai esant tokia tei- 
sė galėjo būti pavadinta „pirminiu iracionalios racionalybės fenomenu“, ' 
nes ji šalina skirtybes. Theodor W. Adorno, Negative Dialektik, Frankfurt 
a. M., 1966, 302). Šiai minčiai galima iškelti du kontrargumentus: kad 
tokia abstrakti opozicija šį dalinumą nušviečia ne per geriausia šviesa ir 
kad teisės kitaip, negu tarpininkaujančios tarp ypatingybės ir bendrybės, 
neįmanoma įsivaizduoti. Kaip Lyotard'as vertina Adorno ir kiek jis jam 
artimas, plg.: Grabmal des Intellektuellen, 87. 

kreipta autonomijos ir heterogeniškumo kryptimi, juridiškai 
negali staiga pakeisti krypties ir pasukti bendradarbiavimo 
ir komunikacijos link. 

Visa tai rodo Lyotard'o koncepcijoje glūdint neišspren- 
džiamą dviprasmybę. Arba besąlygiškai priimama auto- 
nomija ir heterogeniškumas ir tada teismai pasidaro ne tik 
neįmanomi, bet nelieka pagrindo ir jų tikėtis, o problemati- 
kos juridinis pobūdis iš esmės pasidaro klaidingas, arba dar 
tikimasi, kad teismai ir teisingumas galimi, bet tada ginčo 
pusių nebeišeina laikyti absoliučiai heterogeniškomis, tada 
jau reikia pripažinti, kad jų nebeskiria heterogeniškumo 
praraja. Galimas daiktas, kad kritiniai atvojai iš tikrųjų plau- 
kioja kažkur tarp neproblemiškų ir itin problemiškų ginčų 
tipų. Galbūt Lyotard'o homogeniškumo ir heterogeniškumo 
alternatyva yra per daug abstrakti ir aptaki. 

Suprantama, kad ir tai, kaip Lyotard'as sprendžia pro- 
blemą - kviečia liudyti ginčą ir pasisakyti už skirtybes, - yra 
autonomijos ir heterogeniškumo teoremos padarinys. Antra 
vertus, daugiau iš situacijos, kuriai priskiriama tokia nuo- 
stata, nėra ko tikėtis““. Homogeniškumas užkerta kelią bet 
kokiam rimtam sprendimui. Galbūt paskui ir galima sukurti 
kokią nors naują elgsenos su šia neį;manomybe formą, bet iš 
esmės tiltai bus nepatvarūs, perėjos - iliuzinės, tarpininka- 
vimai - ne;manomi. Visą laiką būsi grąžinamas prie sakinių 
reguliavimo sistemų ir diskursų rūšių nepanaikinamos au- 
tonomijos ir heterogeniškumo“". 

Kaip matome, visa ši Lyotard'o koncepcija- ginčo 
traktavimas, ginčo juridinė forma ir sprendimų perspek- 


* Lyotard'as nueina taip toli, kad ima teigti, jog nėra tokios kalbos, kuri pa- 
jėgtų išreikšti ginčą. Tad reikia „(neįmanomą) kalbą ... atrasti“ (Der Widers- 
Lreit, 202). 

*“ Nevienalytiškumas šioje koncepcijoje iš tikrųjų sudaro, kaip Lyotard'as 
vieną kartą yra pasakęs, didžiausią autoriletą (44). 

tyva - remiasi radikalių kalbos formų heterogeniškumu ir 
nesulyginamumu. Joje veikia savotiškas „nacionalinis“ ele- 
mentas, išryškėja, kaip jau esame užsiminę penktame šios 
knygos skyriuje, naujo prancūziškojo mąstymo tradicijos 
kryptis, einanti (slapta Pascalio įkvėpta) nuo Bachelard'o 
per Canguilhemą ir Foucault iki dabarties, pripažįstanti 
lūžio kategoriją ir atrandanti įvairiausių pertrūkių. Kaip tik, 
remdamasis kalbos filosofija, Lyotard'as iki kraštutinumo 
sureikšmina šią prancūzišką mąstyseną“*. Susidaro įspūdis, 
tarsi jis norėtų mums parodyti, kaip nepaprastai sunku su- 
vokti pasaulį, kai jį regi šio mąstymo šviesoje. Tačiau, kita 
vertus, jis tarsi vis dėlto dar norėtų mums pateikti tam tikros 
rūšies etiką, kuri duotų galimybę bent kiek garbingiau elgtis 
su šia nepanaikinama pretenzijų įvairove. Tačiau galbūt ga- 
lima ietį apsukti priešinga kryptimi ir tarti, kad taip situacija 
atrodo tik jei visa galva pasineri į tokį „prancūzišką“ hetero- 
geniškumą ir pertraukiamumą, o aporijos, kurios tada kyla, 
turėtų būti atsisveikinimo su pamatine įvairovės ideologija 
pretekstu arba bent kaip reikiant ją iškamantinėti. O gal 
sprendimo reikėtų ieškoti ne pridurmai atliekant manipu- 
liacijas, o peržiūrint prielaidas? Gal reikėtų atsisakyti radi- 
kalaus lūžio dogmos? Po tokių prielaidų pamatais netrukus 
mėginsime raustis. Abejonių kelia jau pačios Lyotard'o tezės 
ir aprašymai. 








** Taip pat irjo antiantropologiški akcentai akivaizdžiai radikalina vieną šios 
tradicijos aspektą. Tie akcentai mažų mažiausiai yra dvilypiai. Ir čia esama 
prievartinio derinimo su priešininku. Kai Lyotard'as kalba apie „dez-. 
identifikavimą“, per kurį iš Žmogaus, kaip ypatingos būtybės, alimama 
tapatybė, suprantame, kad šis dezindentifikavimas nors pagal idėją ir su- 
tampa su Lyotard'o projektu, bet iš tikrųjų jį realizuoja veiksmingiausios 
ekonominio diskurso, kuriam Lyotard'as labiausiai priešinasi, technologi- 
jos priemonės (plg. „Die Immaterialien. Manifcst eines Projekts am Centre 
Georges Pompidou“. - Das Abenteuer der Ideen. Architektur und Philosophie 
seit der Industriellen Revolution, Berlin, 1984, 185-194, čia 189). 

9. Kita kalbėjimo samprata 


Postmoderniame būvyje kalbos žaidimai dar nebuvo tokie 
nesusieti kaip diskursų rūšys Ginče. Be abejonės, ir kalbos 
žaidimai buvo įsivaizduojami kaip autonomiški ir heteroge- 
niški, bet jų santykiai vis dėlto buvo agresyvūs - jie turėjo 
vienas kitą pulti ir tarp savęs konfliktuoti: „Kalbėti reiškia 
kovoti (rungtyniavimo prasme), o kalbėjimo aktai priklauso 
bendrosios agonistikos sferai““?. Šis agresyvumas buvo ne- 
atskiriamas nuo kalbėiimo. Kalbėjimas pats savaime kėlė 
ginčus, nesantaiką ir konfliktus - ir darė tai su malonumu. 
Tačiau visa, kas iš to dar yra likę, Ginče skamba visai kitaip: 
ginčijamasi ir įžeidinėjama ne sua ponte, o veikiau dėl to, kad 
galioja laiko dėsnis, kad būtina tąsa, kad reikia skaitytis su 
heterogeniškumu. Tai, kas anksčiau vyko maloniai ir savo 
valia, dabar iškyla kaip neišvengiamas blogis. 

Reikia pripažinti, kad anoji pažiūra tam tikra prasme 
buvo prieštaringa. Jei kalbos žaidimai yra iš principo auto- 
nomiški ir heterogeniški, tai nesuprantama, kaip išvis tarp jų 
gali kilti konfliktas. Kas yra absoliučiai skirtinga, negali su- 
siremti. Šiuo požiūriu vėlesnioji koncepcija iš tikrųjų reiškia 
apvalymą. Ji įtvirtina autonomiją ir slopina agresyvų kalbos 
žaidimą. Tačiau tai, atrodo, yra apvalymas klaidinga krypti- 
mi (todėl agontją jis įstengia tik slopinti, bet ne pašalinti). Ar 
ne geriau būtų atsisakyti autonomijos ir heterogeniškumo 
teoremos ir taip padaryti suprantamus agresyvius bruožus, 
kurie tikrai yra svarbūs (1979) ir nepanaikinami (1983). 

Iš tikrųjų sakinių reguliavimo sistemų ir diskursų rūšių 
autonomija ir heterogeniškumas visai nėra tokie absoliutūs, 
kaip juos pateikia Lyotard'as. Pirma, kiekviena iš tų kalbos 
formų yra profiliuota kitų atžvilgiu. Toks konkretus kitoniš- 


* Das postmoderne Wissen, 23/40; PB, 29. 

kumas joms priskirtas ir kaip teigiamas, ir kaip neigiamas 
dalykas. Akimirką įsivaizduokime, kad nuo šiol turime vien 
konstatuojamuosius sakinius ir vieną vienintelę diskursų 
rūšį, tarkim, dialogą. Iškart teiginys nustotų buvęs teiginiu 
ankstesne prasme, kai jis skyrėsi nuo klausimo, prašymo, 
nuolankumo ir t. t., ir šis kitoniškumas apibūdino konsta- 
tavimo savitumą. Lygiai taip pat dialogas nebesiskirtų nuo 
loginio dėstymo, plepalo, komandos ir prašymo, neapibrėž- 
to šnekėjimo ir tikslaus aforizmo. Tai reikštų, kad konstatuo- 
jamieji sakiniai virstų visu tuo, kas buvo išvardyta anksčiau, 
ir kartu niekuo, kas juos skirtų, nes tos sakinių rūšys kaip 
ir dialogas patys niveliuotųsi virsdami unilingvistiniu da- 
riniu. Visa, kas kalbiška, remiasi skirtumo principu. Kalbos 
darinių autonomija — tai sugestyvi regimybė bendros profi- 
liavimo plotmės fone. Jau nuo savo ištakų kalbos žaidimai ir 
diskursų formacijos priklauso tam fonui. Kalbos laukai visą 
laiką formuojasi skirtingai. Vienas kalbos Žaidimas išmoks- 
tamas kitų kalbos žaidimų fone pastaruosius modifikuojant. 
Ši principinė kalbos formų sampyna ir savitarpis profiliavi- 
mas anaiptol nereiškia, kad ta kalbinių formų įvairovė tėra 
tik vienos vienintelės formos variantai - kaip tik tos vienin- 
telės formos ir nėra, o pats procesas yra ne kas kita, kaip 
skirtingiausių darinių generavimas, tačiau, antra vertus, jis 
reiškia, kad skirtingos kalbos formos nėra absoliučiai hete- 
rogeniškos, 0 susipynusios ir viena su kita susijusios tuo, 
kad yra skirtingos. Genetinė perspektyva, kurios Lyotard'as 
neišryškina““, atveria galimybę pažeisti absoliutaus hetero- 
geniškumo teoremą. 


30 Šiuo atžvilgiu Lyotard'as išlaikė Wittgensteino paveldą, kuris yra įkaitas. 
Wittgensteinas stengėsi eliminuoti iš svarstymo „visa, kas istoriška“ (Lu- 
dwig Wittgenstein, Philosophische Grammatik, hrsg. von Rush Rees, Frank- 
furt a. M., 1973, 166. 

Tokios kontaminacijos paskui nuolat persimeta ir į pa- 
vienius kalbinius procesus. Jei, pavyzdžiui, tikintis paaiš- 
kinimo, sulaukiama kontraklausimo, tai šio nedera abs- 
trakčiai ir atsietai suprasti tik kaip klausimą (ir traktuoti 
kaip klausiamojo sakinio tipą), o reikėtų suvokti jį kaip 
atsisakymą aiškinti ir kaip puolimą prieš tai, ko tikimasi. 
Kalbėjimo veikla remiasi tarprūšiniais santykiais ir jais 
naudojasi. Ją galima suvokti tik tarprūšinio aktyvumo 
pagrindu. 

Be to, galimybė tą patį turinį realizuoti atitinkamomis 
diskursų rūšimis, pavyzdžiui, sumanymo įgyvendinimą sti- 
muliuoti įsakymu arba prašymu, gundymu arba sugestija, 
daugybės padarinių išvardijimu arba užbėgant už akių fak- 
tų pateikimui, galutinai įrodo, kad šios diskursų rūšys nėra 
nei absoliučiai heterogeniškos, nei paprasčiausiai sukeičia- 
mos: jų santykiui veikiau būdinga tapatybės ir skirtybės 
kompozicija?". Galiausiai neabejotina dėl to, kad egzistuoja 
ir racionalumo laukų tarpusavio sampynos ir atitikmenys. 
Tad nors ir teisinga mintis, kad etinės pretenzijos yra kitokio 
tipo nei kognityvinės, bet rimtai sprendžiant jų problemą 
negalima išsiversti be kognityvinių elementų. Ir nors esteti- 
nį deramumą būtina apibrėžti tik estetiškai, tačiau estetikoje 
jis sudaro tam tikrą estetinio dėmens rūšį. Galiausiai kiek- 
viename sprendime, taip pat ir kognityviniame, estetinis 
elementas ne tik dalyvauja, bet ir yra būtinas. 


*" „Beje, visa ši problematika nepaprastai primena Aristotelio teoremas ir 
analizes: judėjimo struktūros dvilypiškumo suvoktį ir juslių problemų 
tarp lyčių aiškinimą. Kaip judėjimą galima įsivaizduoti vien kaip kitimo 
ir nekitimo kompoziciją, taip analogiškai tarp savęs yra susijusios skirtybė 
ir tapatybė; kaip santykiai tarp lyčių suvokimo srityje dėl juslių heteroge- 
niškumo atrodo neįmanomi, bet iš tikrųjų egzistuoja ir todėl yra reikalingi 
juslių heterogeniškumą peržengiančio aiškinimo, taip Lyotard'o heteroge- 
niškumą būtina taip („aristoteliškai“) papildyti ir šia prasme modifikuoti. 
(Dėl Aristotelio problemų plg.: Aristoteles, Aisthesis, ypač VI sk.) 


396 


9. Kita kalbėjimo samprata 


Visa tai reiškia, kad sakinių reguliavimo sistemos ir 
diskursų rūšys yra ne absoliučios, o santykinės. Kalbinės 
formacijos iš prigimties susijusios, jų polinkį į hermetišku- 
mą atsveria fliuktuojantis sintetiškumas, tarp jų yra ne slo- 
pinimo, o atitikimo santykis ir jos bendradarbiauja. Tai daro 
abejotiną pagrindinį Lyotard'o piešiamą vaizdą ir principą. 
Heterogeniškumas visai nėra toks radikalus, kad iš to kiltų 
problemos ir aporijos, kurioms pradžią davė Lyotard'as. 
Pagrindinės Lyotard'o premisos neįmanoma išsaugoti. Prie- 
šingai, iš heterogeniškumo, kuris ką tik išryškėjo kaip santy- 
kinis, o ne absoliutus, gelmės išnyra kitos - pereinamumo - 
koncepcijos galimybė. Tai, ką Lyotard'as ginčija, rodo išeitį. 
Be perėjimų kalbos lauko neįmanoma apibūdinti, juo labiau 
suprasti. Tai įžvelgiama paties Lyotard'o pažiūrose. 

Reikšminga šia prasme yra ir jo knygos forma. Knyga su- 
sideda iš numeruotų pastraipų, kurios jungiamos į skyrius. 
Kai kur įterptos filosofiniais tekstais virstančios refleksijos 
(„pastabos“). Pastraipos nesudaro ištisinio pasakojimo: jos 
panašios labiau į pavienes analizes. Taip knygos struktūroje 
atsispindi heterogeniškumo teorema. Tačiau pastraipų seka 
ir jų jungimas į skyrius anaiptol nėra atsitiktiniai. Priešingai, 
sąsajos nepaprastai tikslios. Ir pagrindines skyrių bei visos 
knygos tezes, ir realizavimo strategijas bei apibendrinimus 
būtų galima teikti be jokių papildomų komentarų. Vienovė 
egzistuoja, tik su ja prasilenkta. Knygos eksplicitinė sandara 
ir jos implicitinė konsistencija dar kartą primena pagrindinę 
koncepcijos problemą, kylančią dėl deklaruojamo heteroge- 
niškumo ir faktinio susietumo. Propaguojami pertrūkiai, o 
praktikuojami aptakumai, perėjimai, jungimai. 

Tiesiogiai apie perėjimų problemą Lyotard'as kalba tre- 
čiojoje pastaboje apie Kantą (189 ir tt. / 217 ir tt.). Panašiai 
kaip savo paties mąstymą jis apibūdina kaip vieną iš blaš- 
kymosi atvejų, taip Kantą interpretuoja kaip pirmąjį blašky- 

mosi tarp diskursų mąstytoją (12/12, 190/218). Tada, aišku, 
abiem iškyla ir perėjimų problema. Kantas savo pažiūrą 
išreiškia trečiosios kritikos įvade, sprendimo galią apibrėž- 
damas kaip gebėjimą pereiti nuo vienų gebėjimų prie kitų. 
Lyotard'as šią situaciją paaiškina vaizdingu salyno pavyz- 
džiu: diskursai panašūs į atskiras salas, tačiau reikalingas 
laivininkas arba admirolas, kuris rūpintųsi ryšiu tarp salų, 
o kaip komunikacijos terpę naudoja jūrą (190/218-219); be 
tokio bendrumo nebūtų galima kalbėti net apie blaškymąsi. 
Lyotard'as yra šio įvaizdžio ir šis pozicijos šalininkas. Anot 
jo, tai, ką jis daro savo knygoje, esą ne kas kita, kaip plau- 
kiojimas nuo vienos salos prie kitos rodant, kokios tos salos 
skirtingos (196/225)*. 

Taigi Lyotard'as supranta, kad tai yra ištisinė perėjimų 
praktika ir kad tie perėjimai sudaro jo refleksijų pagrindą. 
Tokiomis sąlygomis, kai nuolat postuluojamas nesulygina- 
mumo principas, prieštaravimas matomas kaip ant delno. 
Lyotard'ui egzistuoja - kad ir kaip tai problemiška — tik 
buki, ne iš tikrųjų prasmingi perėjimai, antra vertus, jis 
mielai pripažįsta prieštaringumus. Pavyzdžiui; kad postmo- 
dernioji ateleologija, kurios šalininkas jis yra, neišsiverčia 
be tikslo — bent savotiško „vadovo“ pavidalu (196/225, 182). 
Visa tai Lyotard'as geba suvokti, žinoma, tik neišvengiamo 
„paradokso“ prasme (196/225). Heterogeniškumo teoremos 
fundamentalumas kitos išeities neduoda. Tiktai Lyotard'o 
kaip mąstytojo sąžiningumas neleidžia apeiti šios proble- 
mos. Tačiau mes turėtume teisę reikalauti koncepcijos, kuri 


** Beje, šis vaizdingas pavyzdys yra nevykęs. Lyotard'as, pats to nepastebė- 
damas, įveda meta-instanciją - figūrą, prieš kurią šiaip jau visada ryžtin- 
gai pasisako: toks ir yra laivininkas arba admirolas, kuris pats nebūdamas 
susietas su jokia konkrečia pozicija, geba savarankiškai lankyti visas salas 
ir jomis naudotis. 

tokias nedermes ne tik pripažįsta neišvengiamomis, bet ir 
geba jas teigiamai vertinti. 

Trečias su perėjimais susijęs pastebėjimas yra toks: Lyo- 
tard'ui egzistuoja du perėjimų tipai - intrageneriniai, kurie 
dėl pagrindinio diskursų rūšių tikslingumo yra, palyginti, 
neproblemiški, ir intergeneriniai, kurie dėl bendro principo 
nebuvimo itin problemiški ir kažin, ar gali būti prasmingai 
apibūdinti. Tačiau abu tipai vaizduojami perdėtai savaran- 
kiškais. Iš tikrųjų jie kur kas artimesni nei Lyotard'ui atrodo, 
nes, pavyzdžiui, intrageneriniam tęsimui diskurso rūšies 
tikslingumo anaiptol nepakanka. Diskursų rūšys, kaip esa- 
me sakę, skiria galimus ir negalimus, bet ne gerus ir geres- 
nius sprendimus, o kokie jie, galima spręsti ne apskritai, bet 
tik atsižvelgiant į situaciją. Tačiau tam reikalingas subtiles- 
nis mechanizmas negu bendroji tikslingumo suvoktis. 

Šiuo atveju, sakysim, dera iš esmės sustiprinti Lyotard'o 
pripažįstamus neužtikrintumo veiksnius ir kūrybiškumo 
elementus, o jo abejones dėl prasmingos tąsos galimybių 
intergeneriniu atveju susilpninti. Pavyzdžiui, į kokį nors 
raginimą nebūtina atsakyti beprasmišku dadaistišku klau- 
simu arba paprasčiausiu įžeidimu, priešingai, galima labai 
prasmingai tęsti, atskleidžiant, sakysim, (iš tiesų nepagrįsto) 
raginimo (įtartiną) esmę. Pereiti galima pasinaudojant labai 
aiškia, su situacija susijusia prasme. Sakinių reguliavimo si- 
stemos keitimas (tiksliau sakant, perėjimas nuo reguliavimo 
sistemos, kurios tikimasi, prie netikėtos, nuo informacijos 
prie kontraklausimo) kartu reiškia ir diskurso rūšies keitimą 
(perėjimą nuo klusnumo prie teisinimosi ar dialogo), tačiau 
pats perėjimas gali būti motyvuotas ankstesniame diskurse 
atliktais veiksmais (įsakymu, pasirengimu klausyti), jei ten 
buvo iškeltas, tarkim, nekorektiškas reikalavimas. Tokių 
perėjimų arba jungčių skirtumai grynos beatodairos ir he- 
terogeniškumo prasme yra kapitalūs ir negali būti atmetami 
remiantis bendra nesulyginamumo teorema. Tai pažeidžia 

svarbius ir taip pat reikšmingus kasdieniškus atvejus, kai 
„šuolis“ arba „lūžis“ ir yra perėjimas, turintis prasmingą 
ryšį su tuo, kas buvo anksčiau. 

Vadinasi, intragenerinis ir intergenerinis perėjimai nėra 
nei išskirtinai taisyklingi, nei netaisyklingi, kaip Lyotard'as 
linkęs juos laikyti. Jie yra panašesni, negu jo kontrasignacija 
leidžia manyti. Abiem atvejais - anapus taisyklingumo ir 
šiapus netaisyklingumo - svarbu rasti prasmingą galimy- 
bę tęsti specifišką situaciją. Tai reikalauja ypatingos proto 
formos. Akivaizdu, kad į ją turi jeiti „estetinės“ savybės ir 
phronesis funkcijos. Lyotard'as apie tai yra vienaip ar kitaip 
užsiminęs, tik jo apibūdinimuose toji proto forma yra mįs- 
lingesnė nei reikėjo, - kaip tik todėl, kad problemą jis įstatė 
į nelankstaus heterogeniškumo vėžes, įvardydamas ją į vi- 
dinio reguliarumo ir išorinio nereguliarumo akligatvį. Čia 
Lyotard'as, skirtingai nei savo ankstesniuose estetiniuose ir 
estetizmu pagrįstuose tyrimuose, perėjo - kad ir kaip būtų 
keista - prie grynai taisyklinės analizės. Pastarosios patosas 
yra objektyvistinis. Kaip tik tas objektyvizmas ir kelia viso- 
kiausių sunkumų, kuriuos jis paskui yra priverstas skelbti 
neįveikiamais. 

Įdomu, kad vienoje vietoje Lyotard'as išsiveržia iš to 
stingaus mąstymo taisyklėmis. Aišku, jis iš jo tik išsiveržia, 
t. y., tik pėrsimeta į priešingą pusę. Tai jis daro apibūdin- 
damas filosofiją. Kitose diskursų rūšyse viskas sutvarkyta 
pagal taisykles, o filosofinis diskursas turi būti tas, kuriame 
taisykles reikia atrasti (12/13, 144-145/167-168, 98, 174, 228). 
Nieko neprikiši nei šiam apibūdinimui, nei su juo susiju- 
siam filosofijos skelbimui karališka eo ipso. Tik tuo nederėtų 
apvainikuoti kažkur kitur prasidėjusio iškreipimo. To, kas 
išstumta, grįžimo formos paprastai esti tik neišvengiamos, 
bet ne puikios. Išimtinis Lyotard'o filosofijos ir taisyklių ra- 
dimo tapatinimas ir yra toks kito vienpusiškumo refleksas. 
Tik kadangi kitos diskursų rūšys grindžiamos vien pro- 

to - taisyklių laikymosi - tipika, filosofija staiga iškyla kaip 
išimtinė - taisyklių radimo - proto vieta. O tai nepatenkina 
nė vienos diskursų rūšies. Jau pačios jų vidaus procedūros 
(tarkim, vienos sakinių reguliavimo sistemos laikymas ge- 
resne už kitą) visai neįsivaizduojamos be proto dalyvavimo, 
o ką jau kalbėti apie išorinius perėjimus. Lyotard'o principą 
reikia sieti su proto eksplikacija, kuri atskleidžia ir paaiški- 
na tokius transgresinius elementus. Bet tokie proto veiksmai 
nėra vien filosofijos privilegija: jie vyksta visuose raciona- 
lybės baruose. Tokio proto teoriją plėtosime vienuoliktame 
šios knygos skyriuje, kuris taip ir pavadintas — „Transversi- 
nis protas“. Tą teoriją reikėtų suprasti kaip proto koncepciją, 
mėginant spręsti problemas, kurių neišsprendė Lyotard'as. 

Lyotard'o koncepcijos adresu išsakyta kritika liečia ne 
intencijas, o būdą, kurį pasitelkęs autorius mano galįs jas 
įgyvendinti. Ginčo idėja yra puiki, bet analitinis kalbos 
pagrindas — abejotinas. Heterogeniškumo tezė aiškiai per- 
dėta ir nepagrįsta kalbos tenomenologijos požiūriu. Kalbos 
funkcinės erdvės neįmanoma suprasti be perėjimų. Tokie 
perėjimai yra transversinio proto sritis. 

"Pirm pradedant rutulioti transversinio proto koncepciją, 
dera kiek plačiau susipažinti su įvairiais dabartinės disku- 
sijos apie filosofinį protą aspektais. Pliuralizmo problema, 
kuri mėginama spręsti remiantis transversinio proto kon- 
cepcija, sudaro ne tik postmodernybės branduolį: kaip ra- 
cionalumo tipų ir diskursų rūšių daugio problema ji jau ga- 
nėtinai seniai yra atsidūrusi filosofinės refleksijos centre. Tai 
pagrindinė šiuolaikinės filsofijos problema. Transversinio 
proto koncepcija ketina ne tik koreguoti Lyotard'o pažiūras, . 
bet ir ieškoti atsakymo į pagrindinį dabarties - racionalumo 
teorijos, filosofijos, postmodernybės — klausimą. Todėl, kai 
jau aiškūs Lyotard'o koncepcijos ribotumai ir dar nepateik- 
tas sprendimas, visų pirma būtina susipažinti su kitomis 
pažiūromis ir diskusijų mastais. 


IX skyRIUs. DABARTINIS GINČAS 

1. Daugybišku virtęs protas 


Kad protas yra vienas ir kad proto akimis viskas yra vie- 
na - senas filosofijos teiginys. Jau vien racionalumo požiūriu 
jis nebuvo neginčytinas. Kitame šios knygos skyriuje pateik- 
sime kai kurias priešingas koncepcijas. Dabartiniais laikais 
monizmas proto dalykuose pasidarė tiesiog neįtikimas. 
Joachimas Ritteris 1956 m. savo reikšmingoje Hegelio in- 
terpretacijoje pirmą kartą parodė, kad „dvejybiškumas“ jau 
bemaž du šimtmečius yra pagrindinė „dabartyje egzistuo- 
jančio proto“ forma!'. Hegelio atžvilgiu tai yra problemiška, 
nes jam dvejybiškumas pirmiausia buvo „filosofijos reikmės 
šaltinis“, o „vienintelis proto interesas“ — „šalinti tokius 
įsitvirtinusius prieštaravimus““, tačiau dabarties atžvilgiu 
kalbos apie dvejybiškumą pasirodė esančios teisingos, ar 
veikiau nepakankamos, nes protas, pirmiausia ratio prasme, 
vis labiau iškyla kaip daugybiškas, aspektiškas, atomiškas. 
„Dvejybiškumas“ Žymi ribą, kad nebėra kelio atgal į vieno- 


" Joachim Ritter, „Hegel und die franzėosische Revolution“. - J. Ritter, Me- 
taphysik und Politik. Studien zu Aristoteles und Hegel, Frankfurt a. M., 1977, 
183—255, čia 229. 

Georg Wilhelm Friedrich Hegel, Differenz des Fichte'schen und Schel- 
linę'schen Systems der Philosophie, Hamburg, 1962, atitinkamai 12 ir 13. 

vę ir kad proto vienovę nuo šiol galima dar mąstyti tik dve- 
jybiškumo, daugio, skirtybės pagrindu. 

Aiškus daiktas, prieš tokias mintis netrukus sukyla gili 
(galbūt tik teorijoje giliai įstrigusi, jokiu būdu ne gyvenimo 
praktika grindžiama, o veikiau jai trukdanti ir įsivaizduoja- 
ma) baimė, kad dėl tokio vienovės išsižadėjimo galįs išvykti 
savitarpio supratimas, nutrūkti socialiniai ryšiai, net su- 
stingti savivoka. Į pagalbą pasitelkiamas Herakleitas Tam- 
susis su savo tariamai šviesiomis mintimis: „Tie, kurie žosta 
su protu, turi stiprintis tuo, kas bendra visiems“. „Todėl rei- 
kia sekti tuo, kas bendra, o daugelis, esant bendrai Žosmei, 
gyvena tarsi turėtų nuosavą nuovoką“. „Ovyje būnantiems 
yra viena ir bendra [pasaulio] sąranga, o kiekvienas miegan- 
tis nusisuka į savišką.? Akivaizdu, kad pasitikint bendrybe, 
baiminamasi užsispyrimo. Ir vis dėlto bendrybės, proto 
vienovės, į kurią apeliuojama, nebeįmanoma demonstruo- 
ti - daugių daugiausia ją dar galima tik teigti, jos šauktis. Tai 
galima įžvelgti lygiai taip pat gerai ir Husserlio, ir Nietzs- 
che's, Husserio antipodo, pažiūrose. 

Husserlis cituoja Descartes'o mintį, teigiančią, kad žmo- 
gaus žinojimas visada lieka vienodas, kad ir į kokius skirtin- 
gus objektus jis būtų nukreiptas, nes tų objektų jis neskiria 
geriau, negu saulės šviesa juos apšviečia'. Tačiau Husserlis 
tą Mintį cituoja ne vien dviprasmiškai: pirma, joje įžvelgia 
idealą, kuris jį dar žavi, antra, iš jos padaro universalaus ir 
vienpusiško objektyvizmo formulę. Be to, jis cituoja tik tą 


3 Hermann Diels, Die Fragmente der Vorsokratiker, hrsg. von Walther Kranz, 
3 Bde, leidimo vieta nenurodyta, "1974, I, 176, 151, 171 (Nr. 114, 2, 89). Gi- 
tuojama iš: Herakleitas, Fragmentai, graikišką tekstą parengė, vertė, įvadą ir 
komentarus parašė Mantas Adomėnas. Vilnius, 1995, Nr. 80, 6, 7. (Žosti, Žošiė 
maždaug atitinka reikšmes kalbėti, kalbėjimas, o ovis - miegas. - Vert. past.). 

* Renė Descartes, Regulae ad directionem ingenii.- CEuvres, hrsg. von Adam 
und Tannery, Paris, 1897-1913, X, 360. 

sakinio formą, kuri kalba apie vienį: „Kaip saulė, kuri ir ap- 
šviečia, ir šildo, taip ir protas yra vienas““. Ir tais atvejais, kai 
šiuolaikinę patirtį Husserlis apibūdina nurodydamas, kad 
šis Kartezijaus racionalizmas dabar susiduria veikiau su 
pagrįstomis abejonėmis, nei kelia euforiją, pats pasuka kitu 
keliu. Jis išsisuka orakuliška mintimi, kuri ne proto vienovę 
pabrėžia, o atveria jam daugybingumo perspektyvą: „Protas 
yra plati sąvoka“, - taip skamba sibiliška Husserlio Žinia“. 
Šiuo teiginiu jis, matyt, stengiasi pamaloninti tuos, kurie pa- 
sisako už daugybišką racionalizmą, už racionalumo formas 
anapus Kartezijaus ir Švietimo racionalizmo. Aišku, įsižiū- 
rėjus atidžiau, nesunku pastebėti, kad tai tėra tik regimybė, 
kad anoji mintis buvo apgaulinga. Proto „plati prasmė“ 
Husserliui reikalinga tik draugiškai pripažinti, kad „ir pa- 
puasas yra Žmogus, o ne gyvulys“/. Negana to, jis nori, kad 
nuo proto „šia plačiąja prasme“ skirtųsi „filosofinis protas“ 
kaip „nauja pakopa“, kurios turi būti siekiama kaip aukš- 
tesnio lygmens“. Ir apie šį protą, kuris vienintelis Husserliui 
rūpi, galiausiai turi būti griežtų griežčiausiai pasakoma, 
kad jis „nepriima jokio skaidymo į teorinį“, 'praktinį' ir 
'estetinį' ir bet kokį kitokį“?. Proto sąvokos platumas tebuvo 
tik laikinas pripažinimas, iš tikrųjų turima galvoje neskai- 
doma vienovė. O toks rigorizmas tuo tarpu labiau panašus 
į prievartinę deklaraciją. Prieš Kantą atsilaikiusi modernybė 


* Edmund Husscrl, Die Krisis der europūischen Wissenschaften und die Hranszen- 
dentale Phanomenologie. Eine Einleitunę in die phūnomenologische Philosophie, 
hrsg. von Walter Bicmel, Haag, *1976, 341. 

e Cit. veik., 337. 

* Ten pat. 

* Cit. veik., 338. 

Cit. veik., 275. - Čia, jei galima taip pasakyti, vėlyvajame Husserlyje dar 

kartą atgyja jaunasis Hegelis, kuris jau buvo cmfatiškai pareiškęs: „Kad 

filosofija yra viena ir viena tegali būti, paremta tuo, kad vienas tėra protas; ir 
kaip negali būti įvairių protų, taip negali įsiterpti tarp proto ir jo savižinos 

čia regi tik gestus, bet nebe pareigas. Jei į modernybę nori- 
ma diegti vienovę ne žodžiais, o traktuojant ją kaip temą, 
reikia pripažinti, kad tos pastangos - tiesiausias kelias į 
nerangių vienovės imperatyvų naikinimą. Tai įžvelgiama 
fenomenologijos raidoje, kurią galima suprasti kaip pama- 
žu vykstančią vidinių fenomenologinių vienovės elementų 
dekonstrukciją. Tas pat ryškėja ir tais atvejais, kai į vienovės 
vaizdinius žiūrima ne hiperracionalistiškai, kaip Husserlis, 
o vitališkai, kaip Nietzsche. 

Įdomu, kad Nietzsche vienovę mąsto (tačiau dar įdo- 
mesnis pasirodys šios minties ribotumas) ne kaip tikslą, o 
kaip priemonę. Gyvenimo užmojis turi būti kiek įmanoma 
didesnis - kad būtų aprėpta arba „atsivertų“ kiek galima 
daugiau galimybių. Ideali yra išorinės horizonto tvirtybės 
ir vidinio kompleksiškumo kombinacija. Jei dingsta išorinė 
horizonto tvirtybė, gyvenimas netenka veržlumo, jei dings- 
ta vidinis kompleksiškumas, gyvenimas praranda pilnatvę. 
Nietzsche's giriamos „plastinės jėgos“ paskirtis - vis dar iš- 
laikyti kiek įmanoma didesnį vidinį daugybingumą, jungti 
ji į gyvenimo visumą. Tačiau ši vienovės idėja - kuo daugiau 
aprėpti, kad būtų galimas daugybingumas - netrukus susi- 
duria su vidiniu prieštaravimu: į vienovę gali patekti ir tai, 
kas iš tikrųjų visai nėra daugybiška, radikaliai skirtinga. 
Todėl apoloniškoji vienovės idėja galiausiai vis tiek žlunga 


siena, dėl kurios šis vienas galėtų virsti esmine reiškinio įvairove, nes pro- 
tas, traktuojamas kaip absoliutus ir todėl savižinos procese virstantis savo 
paties objektu, t. y. filosofija, vėlgi tėra tas pat ir todėl visiška tapatybė“. 
(Georg Wilhelm Friedrich Hegel, „Uber das Wesecn der philosophischen 
Kritik und ihr Verhalinis zum gegenwartigen Stand der Philosophie insbe- 
sondere“. - Werke 2, Frankfurt a. M., 1986, 172.) Nei ši vienovė dabartiniais 
laikais mums neatrodo neproblemiška, nei anoji savižina tokia skaidri. 
Hegelis buvo įsitikinęs, kad į priešingas koncepcijas „iš tiesų nėra ko Žval- 
gytis“ (ten pat). Tai pakankamai pasako apie proto vienovės ir skaidrumo 
prievartiškumą bei ribotumą. 

dionisiškoje svaigulio vizijoje. Pylimai pralaužiami, teritori- 
jos užtvindomos, gyvenimas dabar realizuojasi išsiliedamas 
į visas puses. 

Akivaizdu, kad tai nėra joks sprendimas, bet gali būti teo- 
rija: vienovės deklaravimas nesuderinamas su modernybės 
dinamika. Kai sprendimų imamasi rimtai, jie žlunga - tiek 
mokslo, tiek gyvenimo prasme. Šiais laikais negalima kelti 
uždavinio dar kartą išrašyti proto receptą sudaugėjusiam 
racionalumui arba jį implantuoti kaip vienovės instanciją: 
protą būtina mąstyti kitaip - su tokiu daugybingumu iš pa- 
grindų sutampančia forma. 

Šiais laikais niekas nebesiginčija dėl to, kad apie protą 
gali būti kalbama tik pripažįstant racionalumo formų daugį. 
Pagrindinė dabar vykstančių diskusijų tendencija yra viena: 
racionalumo ir daugybingumo suderinimas. Į protą nebe- 
žiūrima kaip į stebuklingą priemonę daugybingumui pa- 
naikinti. Tačiau kai kurioms to daugybingumo problemoms 
jis gali būti paveikus kaip vaistas. Tokios problemos kyla dėl 
to, kad pavienių racionalumo rūšių dizainas darosi lakoniš- 
kesnis ir kad pervertinamas jų savarankiškumas. 

Racionalumo daugybingumą modernybė pirmiausia at- 
rado moksle ir išplėtojo teoriškai. - Puikus to pavyzdys yra 
Kantas. Jo pateiktas racionalumo skirstymas į kognityvinį, 
etinį ir estetinį iki šiol neprarado patrauklumo. (Ir čia svar- 
bu, kad visos trys formos Kanto teorijoje apibūdinamos kaip 
intelektas, protas ir sprendimo galia, o visos kartu gali būti 
traktuojamos kaip proto formos.) Nepaisant to, dabartinės 
diskusijos proto tema vyksta dviem kryptimis. Pirma, intra- 
mokslinis daugybingumas stiprinamas kiekybiškai ir koky- 
biškai: daugybingumas ir paradigmų konkurencija vyrauja 
jau pačiuose racionalumo tipuose, grioviai vis gilėja - „ne- 
sulyginamumas“ turi paklausą. Antra, vis dažniau kalbama 
ir apie ekstramokslinį racionalumą: apie meno, mitų, religi- 

jų, gyvenamojo pasaulio racionalumą. Ir šie ginčai anaiptol 
nėra vien teoriniai samprotavimai. Kaip intramokslinėse 
diskusijose yra svarbus alternatyvų legitimumas ir su juo 
susijęs vyraujančių krypčių keitimas bei išteklių ir įgalio- 
jimų perskirstymas, taip ekstramoksliniuose debatuose 
aptariamos visuomenės orientacijos. Kaip tik čia atsiveria 
„plyšiai ir grioviai tarp mokslinio ir socialinio racionalumo“ 
ir tai nelieka be padarinių". 

Situaciją galima apibūdinti ir atsižvelgiant į kritinio ra- 
cionalizmo keitimąsi. Spinnerį, nagrinėjusį temą „Pliuraliz- 
mas kaip pažinimo modelis“, visą laiką jaudino intramok- 
slinio pliuralizmo padariniai". O savo naujesniu „dvilypio 
proto“ konceptu jis mėgina patenkinti ir tas - ypač „atsitik- 
tines“ — proto formas, kurios reikšmingos ne moksle“. Koks 
reikšmingas yra toks pasikeitimas, įsitikinsime susipažinę 
su Alberto „teoriniu pliuralizmu“, kuris visų ne mokslinių 
racionalumo formų atžvilgiu pasirodė esąs nepermaldau- 
jamas dogmatizmas: pavyzdžiui, religinius mokymus Al- 
bertui atrodė esą galima rekonstruoti „dogminių apsaugos 
principų“ pagrindu tiesiog kaip sistemines „imunizavimo 
strategijas“ — taip savaime suprantamai jis, tolimas bet ko- 
kiam tikram pliuralizmui, mėgino primesti savo mokslo 
sampratą iš esmės kiekvienai mąstysenai". Tikrasis pliura- 
lizmas iš tikrųjų yra kitoks. Jis nėra nei toks slaptai dogmiš- 
kas mokslo prasme, nei politinio liberalizmo primityvas, tai 
yra atviras ir kur kas gilesnis daugybiškumas. Feyerabendas 


'0 Ulrich Beck, Risikogesellschaft. Auf dem Weg in eine andere Moderne, Frank- 
furt a. M., 1986, 39. 

" Helmut F. Spinner, Pluralismus als Erkenntnismodell, Frankfurt a. M., 1974. 

? Helmut F. Spinner, „Max Weber, Carl Schnitt, Bert Brecht als Wegweiser 
zum ganzen Rationalismus der Doppelvernunft“. - Merkur 453, 1986, 
923-935. 

* Hans Albert, Traktat iiber kritische Vernunft, Tūbingen, 1986, 106-108. 

pateikdamas įdomių argumentų jį stengėsi pagrįsti moksle, 
paskui plėtojo ir socialinių bei politinių dimensijų atžvilgiu. 

„Judama nuo vienos vienintelės tiesos ir gatavo pasaulio 
prie teisingų ir net kontliktuojančių versijų arba pasaulių ge- 
neravo proceso“, - tokią išvadą, apibendrindamas teorinės 
minties raidą, padarė Goodmanas“. Šią raidą galima kaip 
reikiant suprasti tik tada, kai atsižvelgiama ir į jos prieš- 
taravimus. Šie yra iš esmės dvejopi. Pirma, teigiama, kad 
daugybingumo tezė dėl savo radikalumo esanti priešta- 
ringa ir neatlaikanti kritikos; antra, prikišama, kad, nors 
išvada apie daugybingumą ir teisinga, bet daugybingumo 
padariniai nėra patenkinami, todėl jo atžvilgiu vėl kyla 
kaip tikras filosofinis uždavinys siejimo, krypties nuro- 
dymo, proto perspektyvos reikmė. Diskusija pirmuoju 
klausimu yra labiau intramokslinė, antruoju —- kartu ir 
socialinė. 


2. Nebendramatiškumas 


Pagrindinė sąvoka, kuria remiasi daugybingumo kritika, 
yra „nebendramatiškumas“. Apie daugybingumą tikrąja 
prasme galima kalbėti tik tada, kai įvairios galimybės yra 
ne to paties dalyko formos, o iš esmės skirtingi dalykai, 
neišmatuojami jokiu bendru matmeniu, vadinasi, yra „ne- 
bendramačiai“. Tad nebendramatiškumas iš tikrųjų yra tarsi 
daugybingumo teoremos nervas. Bet kodėl tą nervą skauda? 
Kodėl kritikai stengiasi jį nuskausminti arba net visai numa- 
rinti? Ką jiems spaudžia, kad tą nervą skauda? 

Primename: apie „nebendramatiškumą“ paprastai kal- 
bama matematikoje. Nebendramatėmis vadinamos linijos, 


5 Nelson Goodman, Weisen der Welterzeugung, Frankfurt a. M., 1984, 10. 

kurios nėra bendros pagrindinės linijos sveiko skaičiaus 
kartotinės, kitaip sakant, kurių santykį išreiškia ne racio- 
nalus, o iracionalus skaičius. Klasikinis atvejis yra kvadrato 
įstrižainės santykis su kraštine, kitas toks pavyzdys - ap- 
skritimo perimetro ir spindulio santykis. Aišku, kad čia gal- 
voje turimas tam tikras labai tikslus iracionalumas ir neben- 
dramatiškumas, jokiu būdu neišeinantis į miglotas dausas 
už racionalumo ribų. Būtų visai neblogai ir vėliau prisiminti 
šį pagrindą ir į jį orientuotis kaip į modelį. Nebendrama- 
tiškumas nereiškia, kad viskas skirtinga — toto coelo. Minėti 
pavyzdžiai kalba tik apie linijas. Tik pagal matmenų arba 
apskaičiavimo būdų prasmę jie yra absoliučiai skirtingi. Ir 
šitą skirtingumą savo ruožtu galima tiksliai perteikti, žino- 
ma, ne panaikinant jo, bet aiškiai išreiškiant. Atradus skai- 
čių, įstrižainė ir kraštinė tapo nebendramatiškos, o skaičius 
p neperša apskritimo kvadratūros, bet nebendramatiškumo 
suvokimui suteikia aiškumą ir stabilumą. Nebendramatiš- 
kumas visada susijęs tik su tam tikru atitinkamos reiškinių 
„grupės principu - kitais atžvilgiais jie gali turėti bendrybių. 
Tačiau tik šiuo atveju jie neturi nieko bendra, ir to nepripa- 
žinti yra lygiai taip pat klaidinga, kaip ir vien tai tematyti, 
ignoruojant kitus sutapimus. Kalbant apie nebendramatiš- 
kumą, būtina neišleisti iš akių itin didžiulės specifikacijos 
reikalavimų. Nebendramatiškumo požiūrių visuotinimas 
čia yra proton pseudos. 

Tai ypač pasakytina apie mokslinę teorinę nebendra- 
matiškumo teoremos versiją, kurią pateikė Kuhnas ir 
Feyerabendas ir kuri susilaukė daugybės priekaištų. Anot 
autorių, skirtingos paradigmatikos mokslinės teorijos, 
apeliuodamos į tiesą, turi būti nepalyginamos, formuluo- 
jant atsargiau - dalinai palyginamos. Bent jau iš principo 
jos neišverčiamos. 

Šią tezę kritikavo Davidsonas, ir tai kritikai daug kas 
pritarė". O man ji atrodo veikiau sąvokų painiojimo pa- 
vyzdys; kadangi ir kita nebendramatiškumo tezės kritika 
yra panaši, ją aptarsime išsamiau. Kad galėtų kalbėti apie 
nebendramatiškumą, Davidsonas rekonstruoja tikrovės ir 
schemos dualizmą ir pakui jį puola tikrai įtikinamais ar- 
gumentais. Tiesa, jis visai nepaneigia teikiamų pažiūrų, bet 
tikrai paneigė savo paties rekonstruotą schemą, ir padarė tai 
taip, kad priėjo prie išvados, kuria nuo seno grindžiamos 
tariamai kritikuotinos pažiūros. Nes Davidsono teiginys, 
kad nesą prasmės kalbėti apie neinterpretuotą tikrovę (ki- 
taip sakant, operuoti tikrovės ir schemos arba pasaulio ir 
schemos dualizmu), šioms pažiūroms yra savaime supran- 
tamas dalykas. Davidsono kritikos rezultatai nieko nekeičia 
ir pačios nebendramatiškumo problemos atžvilgiu. Juk 
nebendramatiškumas egzistuoja tik tarp teorijų, 0 joms yra 
savaime aišku, kad tai, su kuo jos visos kartu yra susijusios, 
sudaro teorijos objektą (ir nėra „neinterpretuota tikrovė“). 
Jau iš pirmojo Davidsono pavyzdžio matyti, kad linijos - tai 
ne „neinterpretuota tikrovė“, o geometrijos objektai. David- 
sono schema nepaliečia nebendramatiškumo klausimo nei 
elementariu, nei aukštesniu lygmeniu. Toje vietoje, kurią 
Davidsonas krapštinėjo, neniežėjo, o malonus palengvėjimo 
šūksmas paremtas nesusipratimu. 

Dar ir kitas dalykas rodo, kad Davidsonas kovoja su 
vaiduokliu. Šis antrasis požiūris vertingas pirmiausia tuo, 
kad pabrėžia, kaip svarbu apie nebendramatiškumą kalbėti 
korektiškai. Davidsonas kalba apie pasidavimą totalybei, į 
kurią silpnumos valandą kai kurie jo kontrahentai gal ir yra 
linkę, tačiau, pirma, nedera savo kolegų persekioti silpnumo 
akimirkomis ir, antra, - o tai svarbiausia - anoji totalybės 


'* Donald Davidson, „Was ist cigentlich ein Begriffsschema?“. - D. Davidson, 
Wahrheit und Interpretation, Frankfurt a. M., 1986, 261-282. 

tezė neturi prasmės. Juk kalbama apie „visišką“ neišver- 
čiamumą arba nebendramatiškumą. Akivaizdu, kad būtų 
klaidinga teigti, jog kvadrato įžambinės ir kraštinės abso- 
liučiai nepalyginamos. Juk visa, kas pasakytina apie tieses, 
tinka, be abejonės, ir šioms abiem. Nebendramatiškumas 
(neišverčiamumas) egzistuoja tik vienu — ilgio — atžvilgiu. 
Ir čia jis yra ne laikinas ir ne tariamas, o iš tikrųjų visiškas. 
Būtina tiksliai skirti ekstensyvią ir intensyvią kalbėjimo apie 
„visišką neišverčiamumą“ prasmes: pirmoji yra beprasmė, 
o antroji - tiksli. 

Todėl kalbos apie nebendramatiškmą visada reikalingos 
specifikacijos. Kitaip sakant, šiuo (ir ne tik šiuo) atveju pa- 
saulio sąvokos nereikėtų vartoti. „Pasaulio“ sąvoka plati. 
Kaip visybės išraiška, kalbant apie pasaulių nebendramatiš- 
kumą, „pasaulio“ sąvoka niekada negali būti teisingai varto- 
jama, nes tuomet į šią visumą reikėtų iš anksto pretenduoti 
ne gua idėja, o gua sąvoka, o tai prieštarauja „pasaulio“ pra- 
smei. Nebendramatėmis galima laikyti esant tik apžvelgia- 
mas konfigūracijas ir tik specifiniu požiūriu, bet ne globaliai 
teigti, kad nebendramačiai yra „pasauliai“. 

O apie racionalumo formas šiuo atžvilgiu pasakytina 
štai kas: jas galima įsivaizduoti -— iš pradžių labai apy- 
tiksliai - kaip tiesės ir apskritimo analogiją. Generavimo 
principai, procesai ir kriterijai iš tikrųjų yra skirtingi, tačiau 
abiem atvejais kalbama apie linijas. Ir šią bendrą tipiką taip 
pat galima tiksliai išskleisti, ji vienodai tinka (vienamatiš- 
kumas, sekvenciškumas ir t. t.) abiem atvejams, bet tai ne- 
kliudo priešingam dalykui - kad naujai atsirandantys ir tam 
tikra prasme egzistenciją konstituojantys tiesės ir apskriti- 
mo principai savo ruožtu yra nebendramačiai. Kaip tiesė ir 
apskritimas yra nebendramačiai, nors ir viena, ir kita yra 
linijos, taip ir, pavyzdžiui, etinis ir estetinis racionalumas, 
be jokios abejonės, yra nepalyginami, nors abu yra raciona- 
lumo formos. 

Kam sunku perprasti geometrinį palyginimą, tegu pasi- 
telkia paveikslėlio galvosūkio pavyzdį. Tokiame piešinyje 
galima pamatyti, tarkim, gamtovaizdį ir veidą. Niekas 
neginčys, kad čia esama nemaža bendrybių, iš kurių pami- 
nėsime tik tris paprasčiausias: piešinio linijų struktūrą kaip 
bendrą suvokimų pagrindą, kultūros kontekstą, kuriame 
tam tikrą reikšmę turi ir „gamtovaizdis“, ir „veidas“, galiau- 
siai stebėtojo tapatybę, be kurios neatsiranda paveikslėlio 
galvosūkio efektas. Kad ir kiek tų bendrybių būtų, vis tiek 
akivaizdu, kad abu suvokimai yra nebendramačiai. Visa tai 
rodo, kad tų suvokimų negalima jungti tarpusavyje, o reikia 
matyti tai vieną, tai kitą vaizdą, kad nuo vieno prie kito ne- 
galima pereiti sklandžiai, - reikia vis grįžti. 

Tad šiek tiek susipažinę su diskusija dėl nebendramatiš- 
kumo ir išnagrinėję porą nebendramatiškumo pavyzdžių, 
galime daryti išvadą, kad, pirma, „nebendramatiškumas“ — 
jei tą sąvoką vartosime korektiškai, t. y. suprasime specifiš- 
kai, - teisėtai, tiksliai glūdi klasikinėje racionalumo srityje, 
matematikoje; antra, kad nebendramatiškumas ne tik nenai- 
kina racionalumo, 0 gali būti itin racionalus įvairių regulia- 
vimo sistemų arba racionalumų santykio pagrindas; trečia, 
kad išskleisti ir išlaikyti išskleistą racionalumo vėduoklę 
įmanoma tik atsižvelgiant į nebendramatiškumo principą. 
Tas, kuris šiais laikais norėtų kalbėti apie protą neieškoda- 
mas sąsajų su regresija, turi pripažinti nebendramatiškumui 
neginčijamas pilietybės teises ir laikyti jį labai reikšmingu““. 


'* Beje, šią problematiką aiškiai suvokė Diderot. Mokėjimas teisingai elgtis 
su nepalyginamumu jam buvo filosofo požymis. Filosofas jam buvo ne tik 
tas, „kuris atmetamą nuomonę [supranta] lygiai taip pat giliai ir aiškiai, 
kaip ir tą, kuriai pritaria“: tikrasis filosofo požymis, kad tais atvejais, „kai 
jis, neturėdamas pagrįsto motyvo priimti sprendimą, įstengia dalykus pa- 
likti neišspręstus“ (enciklopedijos straipsnis „Filosofas“). 

Jei racionalumo sampratų daugybingumas - nebendra- 
matiškumo teorema, - kaip matome, yra puikiai apginamas 
ir racionalumo požiūriu būtinas, ar tada, be daugybingumo, 
nekyla kai kurių klausimų ir uždavinių? Ar racionalu- 
mų kaleidoskopas gali būti paskutinis žodis ir ar dėka to 
kaleidoskopo neatsiranda neišvengiamų koordinacijos ir 
kooperacijos problemų? O gal yra taip, kad nors dabar dau- 
gybingumas ir neginčijamas, bet dėl klausimo, kas iš to iš- 
eina in puncto vienovė, itin nesutariama? Ar čia glūdi tikroji 
dabartinių ginčų dėl proto esmė? 

Kaleidoskopas versus kooperacija — tai jau yra posūkis 
link Hanso Lenko teorijos, kurią jis iš pradžių formulavo 
kaip racionalumo teoriją, bet norėjo, kad ji būtų suprantama 
ir kaip socialinė. Šiuo antruoju prieštaravimu suradikalintai 
daugybingumo teoremai mes atsiduriame racionalumo ir 
socialinės problematikos sankirtoje. Todėl tai, ko reikalauja 
Lenkas, aptiksime ir Habermaso pažiūrose. 

Lenkas teisingai pabrėžia, kad „proto ir skirtingų racio- 
nalumo tipų architektonika ... yra pagrindinis filosofinis 
dabartinių laikų iššūkis“'', sakyčiau net pats pagrindinis 
filosofinis dabartinių laikų iššūkis. Nes proto problema- 
tika — šiais laikais reikalaujama plačia prasme - iš tikrųjų 
sudaro diskusijų traukos centrą, o problemų branduolį - 
vienovės klausimas pripažįstamo daugybingo pagrindu, ir 
svarbiausias uždavinys bus rasti tinkamą vienovės formą. 
Lenkas nurodo labai svarbią patirtį, kurios fone vyksta ši 
diskusija - „kad protui ir racionalumui (gamtos) mokslų 


7 Hans Lenk, „Postmodemismus, Postindustrialismus, Postszientismus“. 
Wie epigonal oder rational sind Post(modern)ismen?“: Pranešimas, skai- 
tytas siauroje Vokietijos jungtinės filosofų draugijos konferencijoje Braunš- 
veige 1986 m. rugsėjo mėn. Rankraštis, 4. 

paradigma negali būti vienintelė''*. Protas ir racionalumas 
įkūnyti ne vien moksle, ir mūsų visuomenės persitvarko, 
laužydamos šiais laikais realizuojamą lygtį ir nebevykdyda- 
mos tos lygties reikalavimų. Tada, pasak Lenko, atsiranda 
priešingas - naujų „koordinavimo strategijų“, gebančių su- 
tikti laiko iššūkius, uždavinys; reikalingas „naujas sąveika 
grindžiamas daugiafunkcinis vienijimasis“, kitaip tariant, 
proto dizainas „kooperatinei visuomenei“. Tiktai neaišku, 
kaip ši „koordinacija“ ir „kooperacija“, ši nauja vienovės 
forma, kuri čia išsakoma kaip pageidavimas, turi atrodyti 
in concreto*". 

Galima šiek tiek pasistūmėti problemos sprendimo link 
arba bent iš pradžių teisingai kelti klausimą, pasižiūrėjus, 
ką apie tai rašo Lyotard'as ir Habermasas. Socialinė proto 
problematikos dimensija nesvetima abiem. O kad jie tokie 
nesutaikinami daugybingumo versus vienovės klausimu, 
atsitikę, matyt, dėl to, kad nė vienas neturi tinkamos vieno- 
vės formos koncepcijos. Tačiau iš tikrųjų jų koncepcijos nėra 
tokios jau nepalyginamos. Jos tik sistemiškai nepripažįsta 
viena kitos todėl, kad priešingai traktuoja protą ir jam rele- 
vantišką vienovę. Tai, kas Lyotard'ui reiškia postmodernią 
proto struktūrą, Habermasas peikia kaip paprasčiausią „ira- 
cionalizmą“. O tai, ką Habermasas vadina proto uždaviniu, 
Lyotard'ui panašu į „terorizmą“. Koks šių nesutarimų pa- 
grindas? 


"8 Ten pat. 

" Cit. veik., 28-29. 

* Panašiai kalba ir Jūrgenas Mittelstrašas: „Pasisakymas už racionalumo 
vienovę arba, emfatiškiau tariant, už proto vienovę nėra koks nors vai- 
duoklis, vis iškylantis filosofų svajonėse, o labai realus vaizdinys, turintis 
kliudyti skaidytis mūsų praktikai, o per tai - krikti ir mūsų egzistencijai ,, 
(Jūrgen Mittelstrafs, „Wissenschaft als Kultur“. - Heidelberger Jahrbiicher 30 
(1986), 51-71, čia 54). 

Habermasas kaip ir Lyotard'as pripažįsta šiuolaikinius 
diferenciacijos procesus. Jis irgi nesirengia stoti jiems sker- 
sai kelio, tiktai įžvelgia juose problemų. Modernybė diferen- 
ciacijos procese sukuria savų aporijų?!. Tokių vertybių sričių 
kaip mokslas, moralė ir menas susiformavimas reiškia ne tik 
pažangą, bet yra ir struktūrinių vienpusiškumų rezultatas. 
Šiuos neigiamus padarinius Habermasas nori šalinti taiky- 
damas savotišką kraujo apytakos gydymą, pasitelkdamas 
dėl specializacijos išsiskaidžiusių proto elementų „komuni- 
kaciją“ ir ekspertinių kultūrų „grįžtamąjį ryšį“ su kasdiene 
praktika. Tarpininkavimo procesai grynojoje diferenciacijoje 
turi išlaikyti pusiausvyrą. Žinoma, taip, kad daugybingu- 
mas nebūtų nuslopintas, ir todėl nuomonių skirtumas su 
Lyotard'u negali būti absoliutus. 

Lyotard'as yra ne tik kategoriškesnis, bet ir vienpusiš- 
kesnis. Jis nori nuosekliai laikytis racionalumo formų di- 
ferencijos ir heterogeniškumo. Be jokių abejonių, tai kelia 
problemų - ginčo problemų. Tačiau jų negalima išspręsti 
tarpininkavimo strategijomis ir integracijos receptais, o 
reikia pripažinti skirtumus, jų akivaizdumą ir neperžengia- 
mumą. Nevalia gludinti kampų, būtina atsižvelgti į padari- 
nius. Kai propaguojama komunikacija ir įpareigojama siekti 
konsenso, Lyotard'as ima įtarti totalizaciją. Tą jis be jokių 
ceremonijų prikiša Habermasui: „Už visumos ir vienio, su- 
vokimo ir juslumo susitaikymo, skaidrios ir komunikacija 
grindžiamos patirties troškimą brangiai užmokėjome. Už 
visuotinai keliamo reikalavimo atsipalaiduoti ir nurimti nu- 
garos pernelyg aiškiai girdime kuždant geismą eilinį kartą - 
pradėti terorą, o svajonę aprėpti tikrovę - paversti akcija. 


1! Plg. Habermaso kalbą, pasakytą gaunant Adorno premiją, ir veikaluose 
Theorie des konununikativen Handelns ir Vorstudien und Ergūnzungen zur Theo- 
rie des konimunikabdiven Handelns patikslintą poziciją. 

Atsakymas į tai yra toks: karas visumai. Pasisakykime už 
nepavaizduojamumą, aktyvinkime ginčus, gelbėkime vardo 
garbę“. Galima manyti, kad tai skamba per griežtai. Tačiau 
ir kai neperžengiamos blaivaus mąstymo ribos, atmetimas 
vis tiek yra kategoriškas: diskursų rūšių heterogeniškumas 
įpareigoja „priešintis 'komunikaciniam' trivialinimui ir vie- 
nijimui“?. 

Taigi abiem proto sampratom esminis dalykas yra skir- 
tumai, tačiau vienas juos laiko protingais, kai atsiranda tar- 
pininkavimas, o kitas - kai tarpininkavimas išnyksta. Antra 
vertus, bendra tarp jų yra ne vien tai, kad abu pripažįsta 
šiuolaikinę diferenciaciją, bet ir tai, kad abu puikiai moka 
reikštis kaip racionalumo ir proto gynėjai. Kaip tik todėl jie 
taip drastiškai kryžiuoja špagas. Ir kaip tik todėl jų konflik- 
tas yra toks naudingas dabartiniam ginčui dėl proto. 

Lvotard'as pabrėžia „proto idėjos pastūmėjimą“ nuo 
universalios metakalbos principo prie formalių ir aksioma- 
tininių sistemų pliuralizmo,“ ir šią multiplikaciją supranta 
kaip ženklą, reiškiantį „ne mažiau proto, o daugiau raciona- 
laus griežtumo“*. Pritaikius šį teiginį Habermasui, galima 
daryti išvadą, kad tas, kuris tokius didesnius reikalavimus 
protui apšaukia „neoiracionalizmu“““, pats „painioja pro- 
tą“, nes, nepaisydamas išryškėjusių įžvalgų, dar tebesilaiko 
„Ypač 'modernaus" universalios kalbos projekto“, projekto 
„Metakalbos, kuri pajėgtų implikuoti visas be išimties tas 


22 Jean-Frangois Lyotard, „Beantwortung der Frage: Was ist postmoden?“. - 
Tumult 4 (1982), 131-142, čia 142. 

> Jean-Frangois Lyotard ir kt., Inunaterialikit und Postmoderne, Berlin, 1985, 
49. 

* Jean-Frangois Lyotard, Das posbuoderue Wissen, Ausų. 1986, 128. 

2 Jean-Frangois Lyotard, „Die Vernunftverwirrung“. - J.-F. Lyotard, Grabmal 
des Intellektuellen, Graz-Wien, 1985, 32-39, čia 33. 

2 Grabmal des Intellektuellen, 83. 

reikšmes, kurios užfiksuotos specifinėse kalbose“*. Tačiau 
kaip tik tokia proto vienovės forma (kurią Lyotard'as tik 
teoriškai, bet ne praktiškai be reikalo priskiria Habermasui) 
atkuria valdymo instancijos struktūras, kurioms Lyotard'as 
yra toks alergiškas ir nuo kurių reikėtų apsaugoti aktualią 
proto sampratą. 

Priešingai, ir Habermasas nedviprasmiškai laiko save 
„racionalumo sergėtoju“, kuris pagrįstumo klausimus skiria 
nuo gryno įpročio klausimų, pasisako už „empirines teore- 
mas su stipriomis universalistinėmis pretenzijomis“ ir kuris 
pasišauna stimuliuoti išsikristalizavusių proto aspektų ko- 
munikaciją, t. y. „vėl tarsi stipriai užstrigusį variklį išjudinti 
to, kas kognityvu ir instrumentiška, sąveiką su tuo, kas mo- 
ralu ir praktiška, estetiška ir ekspresyvu“*ė. O kaip iš tikrųjų 
tai turi vykti - neaišku; tokia galimybe Habermasas gali tik 
pasitikėti, bet konkretesnis šio pasitikėjimo pagrindas yra 
silpnas: jis grindžiamas prielaida, kad įvairios racionalumo 
formos esančios vienalyčio proto diferenciacijos produktai. 
Triados kognityvu ir instrumentiška, moralu ir praktiška, 
ėstetiška ir ekspresyvu sąlygomis (kur iš naujo pasirodo 
senoji to, kas tikra, gera ir gražu, trejybė) tuo būtų galima 
iš bėdos tikėti, tačiau, turint galvoje dabartinę ekspansiją į 
kitas racionalumo formas, pavaldumas vienai numatomai 
vienovei tėra tik iliuzija. Komunikacinio proto bruožai yra 
akivaizdžiai riboti??; jų vienovės formą teisingai kritikuoja 


* Cit. veik., 38-39. 

2 „Die Philosophie als Platzhalter und Interpret“.- J. Habermas, Moral- 
bewvuftsein und kommunikatives Handeln, Frankfurt a. M., 1983, 9-28, čia 27, 
23,26. i 

* Waldentfelsas, turėdamas galvoje Habermaso scheminimo hipertrofiją, 
pabrėžė, kad „logo diktatūra ... gali reikštis ir švelnia grotuotų dėžučių 
prievarta“ (Bernhard Waldentfels, In den Netzen der Lebenswelt, Frankfurt a. 
M., 1985, 113). 

tie, kurie jau įžvelgė šiuolaikinių racionalumo formų neben- 
dramatiškumą ir daugybingumą. 

Modernistų ir postmodemistų ginčas yra ne kas kita, 
kaip ginčas dėl proto. Tą ginčą, kuris šiuo metu filosofijai yra 
itin svarbus, reikia suprasti ne kaip paprastus proto bičiulių 
ir proto priešininkų debatus: jį būtina suvokti ir nagrinėti 
kaip įvairių proto sampratų galynėjimąsi. Jo taip pat nedera 
traktuoti ir kaip paprasto ginčo tarp proto daugybiškumo 
ir vienovės traktavimo, nes daugybingumo pripažinimas 
sudaro visų rimtais laikytinų kontrahentų bendrybių pa- 
grindą - bent tokiu mastu postmodernizmas įsitvirtino ir 
kažkada rigidiškų modernistų sąmonėje. Tradicionalistai ir 
proto transformuotojai dabar vienodai remiasi proto formų 
ir racionalumo tipų daugybingumu (ne tiek svarbu, ar kurio 
nors iš jų tų formų ir tipų katalogas yra didesnis ar mažes- 
nis)?" 

Ginčijamasi iš esmės dėl to, ar, be daugybingumo, ne- 
egzistuoja dar kokia nors proto tipų vienovės forma, o 
jei taip, tai kokia? Ar išganymas glūdi grynoje įvairovėje, 
ar įvairioms proto formoms dar reikalingas vienijamasis 
principas arba saitas, kad išvis galėtų figūruoti kaip proto 
formos? Kaip tada reikėtų tą principą arba saitą įsivaizduo- 
ti? Kaip atrodytų proto forma pro užpakalines duris vėl 
įvesdinusi totalizmą, kurio atsikratymu, ryžtingai perėjus 
prie pliuralizmo, buvo džiaugiamasi? Tokios problemos ir 
toks bendras pagrindinis klausimas yra dabartinių diskusijų 
dėmesio centre. Vokiečių ir prancūzų nesutarimas, apie kurį 


* Net Apelis jautė būtinybę pasisakyti už „racionalumo tipų teoriją“. Savo 
motyvą jis pripažįsta atvirai: jis turįs vilčių, kad tokia teorija „galėtų tam 
tikru mastu atsižvelgti į dabartinę racionalumo kritiką“ (Karl-Otto Apel, 
„Das Problem einer philosophischen Theorie der Rationalitatstypen“. — 
Kationalitūt. Philosophische Beitrūge, hrsg. von Herbert Schnadelbach, 
Frankfurt a. M., 1984, 15-31, čia 20). 

pastaraisiais metais tiek daug kalbama, iš tikrųjų susijęs ne 
su kokiu nors kitu, o su šiuo klausimu, ir jį išsprendus baig- 
tųsi ir diskusija. 

Filosofijos požiūriu aišku, kad gryno daugybingumo tezė 
nėra tvirta. Tačiau, antra vertus, vienovės formos, kurios vis 
dėlto siūlomos, yra negalimos. Reikia rasti vienovės formą, 
kuri darytų suprantamas ne tik formalias proto formų ben- 
drybes, bet ir jų materialios kooperacijos galimybes, kad vėl 
nebūtų grįžta prie vienovės konvencinės dialektikos - prie 
daugio, apie kurio produktyvumą iš tikrųjų ir kalbama, - ri- 
bojimo. Kokia yra, regint racionalumų daugį, šiuo metu 
galima ir reikalinga proto forma? 

Atsakymą į tai mėgina duoti transversinio proto koncep- 
cija, kurią aiškinsime vienuoliktame šios knygos skyriuje. 
Kaip pasirengimą tai analizei, kitame skyriuje specialiai 
nušviesime kelis filosofijos istorijos etapus, kai racionalu- 
mo formų daugybingumas jau buvo iškilęs kaip diskusijų 
objektas. Reikia nustatyti, kaip atskiros racionalumo formos 
buvo viena nuo kitos skiriamos, bet pirmiausia būtina ap- 
tarti, kaip kai kurie mąstytojai tada žiūrėjo į šių formų, o iš 
tikrųjų į proto vienovės problemą. 


X skyRIUS. RACIONALUMO TIPŲ 
ĮVAIROVĖ - PROTO VIENOVĖ, 
MODELIŲ TRADICIJA 


Čia neketinama gilintis į daugybingumo teoremos proto 
klausimais istoriją. Apsiribosiu trimis pagrindiniais aspek- 
tais pozicijomis — kaip skirtingos proto formos buvo atras- 
tos, radikalinamos ir siejamos. Nagrinėsiu Aristotelį, Pascalį 
1r Kantą. 


1. Aristotelis, arba savaime 
suprantama įvairovė 


Principinis daugybingumas proto dalykuose nėra nei 
modernybės, nei juo labiau postmodernybės išradimas - tai 
jau antikoje suformuluota tezė. Pirmiausia ją aptinkame 
Aristotelio darbuose, vadinasi, jau prieš gerus 2300 metų. 

Aristotelis - apskritai tradicinis daugybingumo filosofas, 
ir taip jį reikėtų vertinti. Moksle, kurio pagrindiniu nuopel- 
nu tradiciškai laikoma plataus masto vienovės steigtis, „Me- 
tafizikoje“ (jos pagrindėjo vardas priskirtinas Aristoteliui) 
kaip tik vienovės atžvilgiu jis parodė stulbinantį tolerantiš- 
kumą, jei nesakysime nerūpestingumą. 

Kalbant apie kategorinių būties esmių ryšį, Aristotelis 
yra nurodęs, kad tas ryšys turi ne įprastinę ir stiprią kath' 

hen (t. y. bendros pagrindinės reikšmės) vienovės formą, o 
tik silpną pros hen (orientacijos į tam tikrą prasmę) formą - ir 
manė tai esant pakankama!. Pasak Aristotelio, negalima pa- 
teikti įvairių kategorinių būties esmių bendros reikšmės, ga- 
lima tik pasakyti, kad formaliai jos visos susijusios su viena 
būties esme, su „substancija“ (0ousia). 

Tai ir yra vienoviškumas. Be to (to paties ryšio sąlygo- 
mis), Aristotelis paskui ir pats sulaužė vienovės vaizdinį aiš- 
kindamas, kad „vienovė“ - kaip ir „būtis“ — yra daugybinė 
sąvoka, kuri ir taip pat egzistuoja ne neproblemiškai kaip 
kath' hen, o problemiškai kaip pros hen“. 

Galiausiai visišką nepriklausomybę vienovės dalykuose 
Aristotelis demonstruoja savo veikalo „Metafizika“ V kny- 
goje (7). Čia jis remiasi visa būties esmių palete, taigi ne tik 
esminių kategorijų dešimtimi, bet ir tomis, kurių koordina- 
čių tinkle turi savo vietą kiekvienas „yra“. Vadinasi, Aris- 
totelis remiasi buvimu iš savęs ir buvimu iš kito, buvimu 
teisinga ir buvimu klaidinga, tikru buvimu ir galimybe būti. 
Šios būties tipų įvairovės atžvilgiu - tarkim, kas sudaro jų 
vienoviškumo pagrindą - Aristotelis nekelia jokių klausi- 
mų. Klausti čia dar ką nors apie vienovę, būtų tikrai tuščias 
darbas*. 

Be to, būties mokslas Aristoteliui visai neprivalo būti vie- 
novės mokslu. Iš viso čia reikia ne norus puoselėti, o pripa- 
Žinti dalykines struktūras. Ir šios 11 puncto būtys yra tokios, 
kad nerodo jokio vienoviškumo. Akivaizdi įvairovė. [ ją ir 
turi gilintis būties filosofija. 


' Plg. Aristoteles, Metaphysik IV 2. 

2 Ten pat. 

3 Dėl visos problematikos plg. klasikinę P. Aubengue studiją Le problėme 
de Vėtre chez Aristote, Paris, 1962; dėl „Matafizikos“ V 7 žr.: E. Tugendhat, 
„Ūber den Sinn der vierfachen Unterscheidung des Seins bei Aristoteles 
(Metaphysik A7)“. - Spiegel und Gleichnis, festschrift fr Jacob Taubes, hrsg. 
von Norbert Bolz und Wolfgang Hūbner, Wūrzburg, 1983, 49-54. 

Aristotelis, kuris gvildendamas būtį - pagrindinį filoso- 
fijos klausimą — parodė tiek nuovokos, suprantama, buvo 
ir pirmasis, suvokęs esminę racionalumo tipų įvairovę ir 
sukūręs atitinkamą teoriją. Jis skiria tris racionalumo for- 
mas: teorinį, praktinį ir poetinį protą. Aš sutelksiu dėmesį 
į svarbiausią iš skirčių — teorinio ir praktinio proto skirtį. Ši 
ypač svarbi dar ir dėl to, kad be galo dažnai nepakankamai 
vertinama, todėl atsiranda itin neigiamų padarinių. 

Teorinis protas gvildena tai, kas nekintama. Klasikinis 
pavyzdys - matematika. Dukart du visada keturi. O prak- 
tinis protas rūpinasi, kaip pasiekti laimę, kaip padaryti, kad 
žmogaus gyvenimas būtų sėkmingas, taigi jis užsiėmęs labai 
kintamais ir nuo situacijos priklausomais dalykais. 

Filosofijos dėmesio centre tradiciškai yra teorinis pro- 
tas, tad su praktiniu jis turi sunkumų. Tą akivaizdžiai 
liudija Anaksagoras ir Talis (juos kaip pavyzdžius teikia 
Aristotelis), nes tarp filosofų švytėjo kaip kosminės išmin- 
ties atstovai, O apie Žmogaus gyvenimą ne ką tenusimanė. 
Ir kai filosofija pagaliau atkreipė akis į konkretų Žmogaus 
gyvenimą, t. y. kai tapo praktine filosofija, ji vis tiek tebe- 
buvo teorine filosofija, nes praktinius klausimus ir toliau 
nagrinėjo įprastiniu teorinio proto stiliumi. Puikiausias to 
pavyzdys - Platonas. Todėl kai Aristotelis pirmą kartą kūrė 
tikrą etiką, t. y. į savitą praktinį racionalumą orientuotą teo- 
riją apie dorovingą gyvenimą, turėjo atsiriboti nuo filosofijai 
ir naujajam platonizmui būdingo to, kas praktiška, teorinio 
majorizavimo. Tą jis daro Nikomacho etikoje". 

Pirmiausia jis griebiasi savo ontologinio daugybingumo 
argumento. Platono rėmimasis gėrio idėja, sako Aristotelis, 


* Garsus jo posakis: „Amicus Plato, sed magis amica veritas“ taip pat remia- 
si šiuo kontekstu, plg. Nikomachische Eyhik I 4, 1096 a 12-17. - Aristotelis, 
Nikomacho etika, I 1096 a (Rinktiniai raštai, Vilnius: Mintis, 1990, 67-68; 
santrumpa NE). 

atidžiau panagrinėjus, pasirodo nepagrįstas. „Geras“ turi 
lygiai tiek pat daug reikšmių, kaip ir „esantis“ kategorijų 
prasme ir yra lygiai toks pat heterogeniškas. „Gėris“ - tai 
ne bendra sąvoka, kuri visomis specifinėmis aplinkybėmis 
reiškia tą patį. Taigi negali būti ir mokslo apie „tą“ gėrį, o 
etika kaip mokslas apie gėrį negali būti įgyvendinama. Net 
jei būtų apsiribojama viena vienintele, pavyzdžiui, laiko 
kategorija, o gėris būtų suvokiamas kaip kas nors vykstąs 
tinkamu laiku, net ir tada nebūtų išvengta daugybingumo, 
nes juk yra įvairių mokslų apie laiko tinkamumą, destis ko- 
kios dalykinės aplinkybės: kare mokslas apie tinkamą laiką 
yra karo vado menas, sergant - gydymo menas, auklėjant 
(galėtume tęsti Aristotelio pavyzdžių virtinę) - pedagogika. 
Monistinė etika neįmanoma. Tad etiką reikėtų įgyvendinti 
veikiau pliuralistiškai, taip, kad ji liktų atvira specifikacijai 
ir konkretumui?. 

Tai pirmiausia reiškia, kad etika reikalauja kitokio Žino- 
jimo tipo negu teikia teorinis žinojimas. Ši iš principo kita 
praktinio žinojimo struktūra sudaro skirties branduolį. 
Praktinis Žinojimas negali būti vien bendro ir dedukcinio 
pobūdžio: jame būtinai turi glūdėti ir situacinis Žinojimas, 
nes juk iš tikrųjų siekiama nustatyti, kas tam tikromis aplinky- 
bėmis yra tinkamiausia. Tos kitos žinojimo formos reikalauja 
dalykinė atitinkamos srities struktūra - paskirybės svarba, - jei 
tos paskirybės negalima išvesti iš bendrybės. Dorovinis racio- 
nalumas negali būti tiesmukai matematiškas. 

Jau pirmoje Nikomacho etikos knygoje Aristotelis kalba 
apie etikoje reikalaujamo ir laukiamo žinojimo kitoniškumą 
negu įprasta kituose moksluose. Anas atmeta teorinio žino- 
jimo pretenzijas ir standartus. Pastarajam būdingo tikslumo 
ir kategoriškumo čia nedera tikėtis. Tačiau ne todėl, kad tais 


> Plg. EN 14 (NE I, 4, 65-66). 

laikais etika dar buvo vos pradėjusi rutuliotis ir reikėjo siekti 
tikslumo, bet todėl, kad dalykinės struktūros čia yra tokios, 
jog Žinojimas teorinio tikslumo prasme būtų buvęs ne vieto- 
je ir bergždžias. Jeigu tokį žinojimą etiniams dalykams būtų 
siekiama primesti jėga, iš to nieko nebūtų išėję. Dorovės 
klausimų bendromis taisyklėmis nesureglamentuosi taip, 
kad ypatingi atvejai pasidarytų šių taisyklių subsumpcijos 
elementais. Kiekvienoje visuomenėje standartai vis kitokie, 
ir ta pati dorybė (tarkim, drąsa) vienam atneša garbę, o kitą 
nulydi į kapus. Čia karaliauja skirtumai ir priklausomybė 
nuo konteksto, todėl ir žinojimo tipai turi būti kitokie: jiems 
negalima taikyti teorinių mokslų tikslumo standartų. 

Be abejo, teoriniam Žinojimui dėl to nedera priekaištauti. 
Aristotelis žavus kaip tik tuo, kad pripažįsta, jog dorovinis 
žinojimas dėl minėto struktūriškumo tikru žinojimu gali pa- 
sidaryti tik tada, jei nesiorientuoja į teorinio žinojimo idealą, 
O sutinka su šiuo tariamu netikslumu. Tai, kas Žvelgiant iš 
teorinio žinojimo varpinės atrodo menka, iš tikrųjų yra ne 
kas kita, kaip savitumo ir tikslingumo ženklas. 

Bendrieji teiginiai (Kurie šiaip jau moksle esti įprasti) čia 
negali (kaip teoriniuose moksluose) apibūdinti pavienio at- 
vejo: jie gali tik apytiksliai nusakyti padėtį. Tiksliai apibrėžti 
pavienį atvejį reikia individualiai ir atsižvelgiant į situaciją, 
todėl ir reikalingas specifinis, situacinis supratingumas 
(phronęsis). Etika, kaip bendras mokslas, gali tik paaiškinti, 
kad taip yra ir kokiu mastu yra taip. O pavienis atvejis api- 
brėžiamas ypatingu doroviniu phronęsis žinojimu. Vadinasi, 
tikslumo čia irgi esama, bet jis yra kitokio pobūdžio ir funk- 
cionuoja kitu lygmeniu nei teoriniuose moksluose. Praktinis 
mokslas gali būti tik kontūrų mokslas, o tikrasis tikslumas 
ateina tik per konkretų dorovinės veiklos žinojimą“. 


e Dėl Aristotelio etikos kaip kontūrų arba projekcijų mokslo plg.: O. Hėffe, 
Praktische Philosopliie. Das Modell des Ariloteles, Mūnchen-Salzburg, 1971. 

Tas, kuriam pažįstamos dalykinių sričių skirtybės, žino 
ir šį pagrindinį skirtumą. Išsilavinusį žmogų - kaip teigia 
Aristotelis - pažinsi kaip tik iš to, kad jis žino, kokio tikslu- 
mo kokioje srityje reikalauti". Šio principo taikymas ir visų 
samprotavimų kritinis įžvalgumas duoda galimybę manyti, 
kad tamsuolis yra tas, kuris etiką norėtų orientuoti į teori- 
nio mokslo modelį ir iš jos reikalauti pastarajam būdingo 
tikslumo. Taip elgdamasis, kad ir kaip atrodytų viltinga, jis 
ne tik nesukurtų efektyvios etikos, bet ir iškraipytų jos pa- 
grindus. Iš tikrųjų, kaip mano Aristotelis, tai turėtų suprasti 
kiekvienas. Kaip būtų juokinga iš matematiko reikalauti 
vien tikimybės motyvų, nes matematika yra tikslumo mok- 
slas, taip keltų šypseną, jei iš retoriaus kas nors reikalautų 
įtikinamų įrodymų, nes retorika - tai tikimybės dalykas“. 
Ir, trečia, būtų lygiai taip pat kvaila etiką konstruoti mm0re 
mathematico arba more rhetorico. Etika negali būti nei tikslus 
mokslas, nei reikštis įkalbinėjimo aktais. Jos racionalumas 
yra kitoks, savitas. 

Kokį didžiulį skirtumą Aristotelis regi tarp praktinio ir 
teorinio racionalumo, rodo galiausiai dar vienas ypatingas 
atvejis — kad Aristotelis, daugeliui visai netikėtai, dorovinį 
protą pavadina suvokimu. 

Nors dorovinis protas - phronęsis — irgi implikuoja ben- 
dras įžvalgas, pavyzdžiui, kad kiekviena etinė dorybė įsi- 
terpus į per daug ir per maža - tarkim, drąsa užima tar- 
pinę padėtį tarp nutrūktgalviškumo ir bailumo, - tačiau 
vis dėl to svarbiausia šias bendrąsias įžvalgas teisingai 
pritaikyti pavieniam atvejui, 0 tai reiškia - atskiroje situacijo- 
je atrasti tai, kas dorovinga. Jei reikėtų spręsti, katrą įžvalgą 
priimti - bendrąją ar paskirą, pirmenybę reikėtų atiduoti pa- 


7 Plg. EN 11, 1094 b 23-25 (NE I 1094 b, 64). Panašiai kalbama (prieš fizikos 
orientaciją į matematikos idealą) jau Metafizikoje: Met. II 3, 995 a6-17. 


* Plg. EN I 1, 1094 b 25-27 (NE I, 1094 b, 64). 

starajai?. Ir šią esminę phronėsis orientaciją į paskirumą Aris- 
totelis pabrėžia terminologiškai, phronėsis apibūdindamas 
kaip aisthėsis, t. y. kaip suvokimą“. Reikia turėti galvoje, kad 
teorinėje plotmėje suvokimas yra tikra žinojimo priešingybė, 
nes žinojimas yra nukreiptas į bendrybę, o suvokimas - pa- 
skirybę. Tad kategoriškiausiai išreikšti praktinio ir teorinio 
žinojimo skirtumą Aristotelis galėjo tik tuo, kad praktinį 
žinojimą kvalifikavo kaip suvokimą. Galima ir pateisinama 
tai yra kaip tik todėl, kad dorovės požiūriu principo statusas 
ir galutinumo pobūdis priklauso paskirybei. 

Labai trumpai Aristotelis tai išreiškia itin mįslingame ir 
etiškumo teorinio majorizavimo gynėjų galvos purtymais 
palydimame Nikomacho etikos VI knygos 12 skyriaus pasa- 
že. Fronėzei būdingas aistėziškumas čia tiesiog prilyginamas 
nous. Nous, aukščiausia, už principų suvokimą atsakanti 
proto forma, teorijos srityje sudaro priešingą aisthėsis polių. 
O etikos požiūriu viskas yra kitaip. Phronėsis, tiek kiek ji su- 
vokia pavienybę, yra aisthėsis. Tačiau jei esama visiškos pri- 
klausomybės nuo šios pavienybės, aisthėsis, suvokianti tokią 
pavienybę, įgauna nous vertę. Etikos požiūriu galioja (teoriš- 
kai tai būtų visiškai neįmanoma) teiginys, kad aisthėsis yra 
nous. Kaip tik apie tai kalba paskutinis pasažo sakinys: haute 
d' esti nous". Tas teiginys keistas tik tol, kol - priešingai Aris- 
totelio koncepcijai ir nepaliaujamam įrodinėjimui - teorinis 
protas neginčijamai laikomas ir praktinio žinojimo matu. Iš 
tikrųjų šis paskutinis teiginys yra Aristotelio praktinio proto 
savitumo ir savarankiškumo įrodinėjimų viršūnė. 

Aristotelis, kaip jau sakėme, apskritai yra tipų diferen- 
ciacijos filosofas. Visada, išryškėjus daugybingumui, jis 
besąlygiškai ir ryžtingai pasisako už jį. Tai buvo pabrėžta 


* EN VI 8, 1141 b 21-22 (NE VI, 1141 b, 176-177). 
"0 Pirmą kartą EN VI 9, 1142 a 23-27. 
" ENVI 12, 1143b5 (NE VI, 1143b) 181. 

aptariant pagrindinį ontologijos - „būti“ - klausimą (kurį, 
anot Aristotelio, kaip tik reikia nagrinėti ne kaip „tos“ būties 
klausimą); tai irgi atsispindi kaip bendras metodologinis 
principas, kai nurodoma, kad metodas turi taikytis prie ob- 
jekto ir kad įvairios būties sritys dėl tos priežasties reikalauja 
skirtingų tyrimo metodų, ir tas principas tinka viskam iki 
mažiausių smulkmenų, tarkim, zoologijos požiūriu klaidin- 
gas elnės eisenos apibūdinimas gali būti vis dėlto estetiškai 
adekvatus, netgi teisingas. Tai reikia turėti galvoje visada, 
kai būtina įžvelgti savitus dėsningumus ir neperžengti ribų. 
Taip pat yra ir su racionalumo dalykais. Įsigilinus į teorinio 
ir praktinio proto skyrimo problemą, paaiškėjo, kad Aristo- 
telis tai supranta kaip principinį ir reikšmingą dalyką. 

Kitas čia mus dominantis klausimas yra toks: kaip Aris- 
totelis nustato šių nepaprastai skirtingų proto formų santykį 
arba sąsają? Kaipjis elgiasi, spręsdamas proto vienovės klau- 
simą? Ar tą vienovę jis įsivaizduoja šalia, viduryje ar tarp tų 
skirtingų proto formų? Aristotelio poziciją šių klausimų 
atžvilgiu ir apskritai jo indėlį į proto formų daugybingumo 
sampratą galima apibūdinti penkiomis konstatacijomis. 
“1. Skirdamas teorinį ir praktinį žinojimą, Aristotelis pa- 
teikia puikią proto formų skirtumo analizę. Tas skirtumas 
yra ne vidinis, o fundamentinis. Vidinių skirtumų, kurių 
esama ir proto srityje, atvejais padėtis kitokia. Pavyzdžiui, 
išmintis (sophia), mokslas (epistęmęĘ) ir principų Žinojimas 
(nous) yra ne kas kita, kaip vidinės teorinio proto diferencia- 
cijos. Tačiau minėti gebėjimai iš principo yra vienbalsiai ir 
iš tikrųjų bendradarbiauja; pavyzdžiui, epistęmę reikalingas 
nous, o sophia kartu turi ir epistęmę, ir nous'* P, Fundamenti- 


e Plg. EN VI 3, 6,7 (NE VI, 1139 b, 172). 

!? Panašiai fizika, matematika ir teologija sudaro teorinio mokslo vidines di- 
ferenciacijas. Todėl teorinis mokslas turi vienalytę skyrimo ir hierarchijos 
skalę. 

nės diferenciacijos sąlygomis tokie dalykai neįmanomi. Teo- 
cinis ir praktinis protai nebendrauja. Net neįsivaizduojama 
galimybė pereiti iš vienos srities į kitą arba nuo vienos proto 
formos prie kitos, ir to net nepageidaujama. Teorinis žinoji- 
mas neturi praktinės refleksijos užuomazgų ir nė vienas jo 
elementas nėra kompetentingas praktikos srityje; taip pat ir 
praktinis žinojimas neturi reikšmės teoriniam Žinojimui ir 
niekuo negali jam padėti. 

2. Perėjimai reiškiasi tik neigiamai - kaip nelegalūs ribų 
peržengimai. Ir kaip tik prieš tokius peržengimus nukreipta 
Aristotelio analizė. Teorinio proto kišimasis į praktinio pro- 
to reikalus — tai filosofinis skandalas, kurį Aristotelis turi 
galvoje. Jis tikėjosi sukliudyti skandalui virsti ilgalaikiu. 
Tačiau Aristotelis partijos nelaimėjo, jis vargiai galėjo ką 
nors padaryti. Jo praktikuotas problemos sprendimo bū- 
das - gyvenamojo pasaulio racionalumo gelbėjimas nuo ma- 
tematinio racionalumo imperatyvų'* - mums vis dar tebėra 
aktualus ir vis iš naujo kelia sunkumų. Dabartinėje naujųjų 
laikų kritikoje jo reikšmė kaip tik padidėjo. 

3. Aristotelis neduoda aiškių nuorodų į skirtingų proto 
formų sąsajas arba vienovę. Tačiau yra vienas kitas tokio 
pobūdžio elementas: vienu atveju - pavieniai teiginiai, 
kitu — refleksinės praktikos. Svarbiausius tų elementų pa- 
minėsime. Pirmiausia visos proto formos sutaria dėl to, kad 
geba būti tiesa“. (Tačiau tiesos struktūra kiekvienukart yra 
vis kitokia, todėl ir proto struktūra turi būti vis kitokia.) 
Antra, proto tormų skirtumus lemia dalykinių sričių skir- 
tumai. Racionalumo diferencijos pagrindą sudaro dalinės 


"* Kadangi Aristotelis matematiką laiko teorinio mokslo pavyzdžiu, todėl 
kovodamas su teoriniu praktinio pažinimo majorizavmu, yra priverstas 
pasisakyti prieš matematikos modelių taikymą etikoje (plg. EN I ir VI 9; 
NE I, 63-84 ir V, 178-180). 

5 Plg. EN VI 3, 1139 b 15-17 (NE VI, 1139 b, 172). 

skirtybės. Ir, trečia, - o tai ypač svarbu - žinojimo formos, 
kad ir kokios būtų skirtingos, nėra visiškai heterogeniškos. 
Jas ir jų skirtumus galima nusakyti tomis pačiomis operaty- 
vinėmis sąvokomis, tik reikia papildomai paaiškinti speci- 
fines (ir lemtingai skirtingas) tų sąvokų vartojimo sąlygas. 
Taip galima, nors ir nesant jokio materialaus perėjimo nuo 
vienos proto formos prie kitos, praktinio žinojimo struktū- 
ras apibūdinti tokiomis sąvokomis kaip principas, bendra, 
atskira, vadinasi, tomis pačiomis, kurios buvo vartojamos 
(ir sukurtos) taip pat ir teoriniam žinojimui apibrėžti. Tik- 
tai reikia nepamiršti pateikti atitinkamų modifikacijų arba 
transformacijų. Tai paaiškinama pirmiausia tuo, kad pir- 
muoju atveju principinį vaidmenį vaidina tai, kas bendra, 
antruoju - tai, kas paskira. Jei atsižvelgiama į šį skirtumą, 
tai tokias sąvokas kaip n0us ir aisthęsis paskui galima vartoti 
ir teorijos, ir praktikos srityje. Metodas tas pačias sąvokas 
vartoti sąmoningai transftormuojant tinka norint galutinai 
išryškinti sričių skirtingumą. Nors tos sritys pasirodo esan- 
čios nepaprastai skirtingos, bet nėra nesuderinamos. 

4. Aišku, kad Aristotelis negalvoja apie virš įvairių proto 
formų iškylantį hiperprotą. Jis ne tik nepateikia įvairių pro- 
to formų metateorijos, bet ir nenumano tokį protą egzistuo- 
jant. Todėl jam, pavyzdžiui, neatrodo, kad būtų įmanoma 
nurodyti, kokios proto formos sričiai priklauso koks nors 
klausimas. Aristotelis įsitikinęs, kad tokiam sprendimui pri- 
imti reikalingas ne atskiras gebėjimas, o įvairių proto formų 
išplėtotumas. Nes jei yra susidariusi kokiam nors klausimui 
kompetentinga proto forma, ji atitinkamą klausimą atpažins * 
kaip savą ir imsis jo. Ir priešingai —- savo savitumą, vadinasi, 
ir savo ribas suvokianti proto forma savo sričiai nepriklau- 
sančius klausimus atpažins ir trauks prie savęs kaip kito 
tipo klausimus. Taigi, kad problemos rastų sau teisėtą vietą, 
visai nereikia jokio aukštesnės instancijos proto - reikalinga 

išplėtota įvairių proto formų suvoktis. Tai ir yra, ką Aristote- 
lis supranta kaip „lavinimą“ '*. 

Vadinasi, Aristotelis visai nesidomi proto vienovės klau- 
simu ne iš paviršutiniškumo, o todėl, kad turi savo įžvalgą. 
Jo nerūpestingumas šiuo klausimu yra atvirkščioji pasitikė- 
jimo protu pusė. Hiperprotas būtų prieštaringas vaizdinys": 
juk jei yra gerai išplėtotos proto formos, tai hiperprotas ne- 
reikalingas. Būtina kai kas kita - daugybingumą saugoti nuo 
vienovės, nes, nesant hiperproto, vienovė atsiranda tik tam 
tikrai proto formai įsiviešpataujant kitų atžvilgiu. Filosofijos 
uždavinys, anot Aristotelio, ir yra užkirsti tam kelią, apginti 
daugybingumą nuo tokios klaidingos vienovės. 

5. Klausimas, kuris iš tikrųjų kyla, yra ne vienovės, 0 įvai- 
rių proto formų sąsajos, jų dermės klausimas. Į šį klausimą 
Aristotelis atsako paprastai. Dermė savaime atsiranda tada, 
kai tikrai išsirutulioja proto formos. Ji atsiranda, kai pasi- 
daro akivaizdūs dalykinių sričių ypatumai ir išryškėja sri- 
čių ribos. Protas — tai specifinis ir pliuralizmą steigiantis 
gebėjimas. Specifinė proto forma visiškai tampa savimi, 
t. y. visai protinga tik tada, kai šalia yra viena ar daugelis 
kitų formų. Protas egzistuoja tik dėl savo formų daugio. 
Jo „vienovė“ - tai ne buvimas ko nors viršesnio už jas ir 
ne formų vienijimo būdas, tai tarp jų egzistuojantys ir 
perprasti skirtumai. 


'* Plg. šio skyriaus 7 išnašą. 

"" Hiperprotas turėtų (kaip aiškėja iš vienos Aristotelio įprastinės refleksijos 
figūros) arba disponuoti pavienių proto formų žinojimu (aiškiai nereika- 
lingas sudvejinimas), arba jam reikėtų dar vieno proto, kuris tarpininkau- 
tų tarp jo ir pavienių proto formų (o tai vestų prie begalinio regreso). 

2. Pascalis, arba įvairovės dramatizmas ir 
prieštaringumas 


Pascalio samprotavimuose daugybingumas virsta įvairo- 
ve. Pastaroji jam yra reiškinys, kurį jis visur regi ir kurį sten- 
giasi filosofiškai paaiškinti. Tai liudija jo Pensėes („Mintys“), 
tai išplaukia iš pastarųjų filosofinių nuostatų". 

Šią įvairovę Pascalis santūriai išreiškė priešpriešindamas 
esprit de gėometrie ir esprit de finesse (511-2, 512-1, 513—4; ma- 
tematinę ir įžvalgią dvasią*). Matematinė ir įžvalgioji dvasia 
reikalauja iš esmės skirtingų pagrindų. Įžvalgioji dvasia, pa- 
vyzdžiui, reikalauja kreipti dėmesį į tai, kas yra prieš akis, o 
matematinė dvasia, priešingai, - nusigręžti nuo matomybės 
ir Žiūrėti principų. 

Šioje skirtyje — iki pat subtilumu pasikliaujančio troški- 
mo ginti gyvenamąjį pasaulį nuo nuolatinio matematinės 
dvasios kišimosi - tebėra gyvas Aristotelio paveldas. Ne- 
paisant įžvalgiosios ir matematinės dvasios, priimama 
Aristotelio praktinio ir teorinio proto skirtis. Juk ir phronėsis, 
kurios paveldėtoji instancija yra esprit de finesse, buvo atsieta 
nuo matematinio-dedukcinio žinojimo. Jau ir tada kalbėta 
apie phronėsis savarankiškumo ir ypatingumo gynimą nuo 


!8 Šiame skyriuje citatų numeriai nurodomi pagal Lafumos (1963) ir Brunsch- 
vicgo Minčių leidimus. (Vertimas į lietuvių kalbą: Blaise Pascal, Mintys. Iš 
prancūzų k. vertė Anicetas Tamošaitis SJ, „Aidai“, 1997. Parengta pagal 
M. L. Brunschvicgo 1968 m. Pensčes et opuscules. - Classiąues Hachette 
leidimą, bet lietuviškame leidime nėra paskutiniojo čia esančio skyriaus). 

* Taip šią sąvoką į lietuvių kalbą išvertė Minčių vertėjas A. Tamošaitis SJ. . 
Nijolės Keršytės nuomone, šis vertimas nėra visai tinkamas, nes prancūzų 
finesse reiškia „dailumas“, „subtilumas“, „jautrumas“, „plonybė“ - Min- 
tys, 316-317. W. Welscho tekste minėta sąvoka pateikiama arba originalo 
kalba, arba verčiama kaip Feingeist - švelnioji, subtilioji dvasia. Vengdami 
prieštaros su lietuviškuoju vertimu, vartosime A. Tamošaičio SJ pasiūlytą 
variantą, tik suteiksime terminui būdingesnę įvardžiuotinę formą. - Vert. 
past. 

teorinio proto viešpatavimo. Tai, kas buvo svarbu antikoje, 
ir naujaisiais laikais neprarado aktualumo. Paralelizmas nu- 
sidriekė taip toli, kad ir Pascalio esprit de finesse, kaip kadaise 
Aristotelio phronėsis, apibūdinama kaip aisthėsis (sens, pra- 
smė; 512-1). 

Įvairovės teoremą ypač suaktualino Pascalio teorija apie 
plotmes (308-793, 233—460)"“*. Pascalis skiria tris plotmes: 
meilės, dvasios ir kūno (308-793). Pavyzdžiui, religijos daly- 
kai priklauso pirmajai plotmei, mokslo duomenys - antrajai, 
politikos faktai - trečiajai. Kiekviena iš šių plotmių turi savą 
racionalumą. Tikėjimo logika yra kitokia nei sampročio lo- 
gika, o nuo pastarosios savo ruožtu aiškiai skiriasi politinės 
veiklos logika. 

Galbūt galėtų kliūti tai, kad visų trijų plotmių atžvilgiu 
čia vartojama „racionalumo“ sąvoka. Tačiau tai tik padari- 
nys. „Racionalumas“ čia tėra labai formali sąvoka, reiškianti 
vien tai, kad kiekviena iš tų plotmių turi savus principus ir 
savo logiką. Sąvoka „racionalumas“ taip formaliai vartotina 
tol, kol išsikristalizuoja esminė proto tipų įvairovė, kaip 
įvyko Aristotelio filosofijoje. Jei čia vienas kuris racionalu- 
mo tipas būtų padarytas visų kitų tipų matu, ribos būtų 
neleistinai peržengtos. Arba yra tik vienas proto tipas, ir 
jokių problemų, arba esama įvairių proto tipų, o tada, norint 
išvengti ribų peržengimų, kurie tokiu atveju 0 ipso yra ne- 
leistini, tektų vartoti formalią racionalumo sąvoką. Tertium 
non datur. 

Kaip tik tai ir yra svarbiausia Pascalio teorijoje. Plotmių 
heterogeniškumas jam pasidarė toks aiškus ir esminis, kad 


'* Pascalio teorija apie plotmes išauga iš Kartezijaus teorijos apie dvi substan- 
cijas. Dėl bendrosios raidos žr.: Heinrich Rombach, Substanz, System, Struk- 
tur. Die Ontologie dės Funktionalismus und der philosophische Hintergrund der 
modernen Wissenschaft, 2 Bde, Freiburg-Mūnchen, *1981. 

jis pirmas nedviprasmiškai pasisakė už visuotinį tokių per- 
žengimų draudimą. Tai galima vadinti - aštuntame šios 
knygos skyriuje apie tai jau buvo užsiminta — „Pascalio tai- 
sykle“. Pagal šią taisyklę, plotmės pretenzijos yra teisėtos tik 
tos plotmės viduje, negalima jų perkelti į kitų plotmių sritis: 
mėginti jas čia „apgyvendinti“ reikštų totalizmą. Pascalis 
tai paaiškina malonės, žinojimo ir galios pavyzdžiais. Visai 
tinka už malonę tikėtis meilės, už žinojimą — pritarimo, o 
turint galią - baimės. Tačiau būtų klaidinga, tarkim, reika- 
lauti baimės už malonę, meilės - už žinojimą, pritarimo - už 
galią. Tokios pretenzijos, beje, visur keliamos. Tai - plotmių 
klaidos. Plotmės elgiasi kaip tironai. Kaip tik tai - reikalauti 
plotmės viešpatavimo už savosios ribų — Pascalis laiko tiro- 
nija (58-332). 

Plotmės, anot Pascalio, skiria „begaliniai toliai“ (308- 
793). Vienos plotmės požymiai neatsispindi kitose plotmėse, 
iš vienos plotmės negalima žvelgti į kitą. Arba bent - taip 
reikėtų patikslinti Pascalio teiginį - plotmės bus aiškiai su- 
vokiamos tada, kai bus žinoma, jog tai neįmanoma. Tačiau 
blausi sąmonė laiko tai įmanoma, manipuliuoja jungiamai- 
siais teiginiais ir tironiškai kišasi į kitas plotmes. 

Tai, kas vienoje plotmėje yra didinga, kitoje suvis ne. 
Jėzus Kristus, pavyzdžiui, - sako Pascalis, - be abejonės yra 
karalius, tačiau tik meilės, bet ne dvasios ir kūno plotmėse. 
Norėti jį ir čia vainikuoti karaliumi (paskelbti filosofijos pre- 
ceptoriumi arba pasaulio valdovu) būtų iš esmės klaidinga, 
būtų tironijos aktas. Nukryžiavimo skandalas - tai, kad 
dangaus viešpats patyrė gėdingą žemišką mirtį - yra skan- 
dalingas dalykas tik antikiniam, nediferencijuotam, homo- 
geniškam protui, bet ne skirtumus suvokiančiam mąstymui, 
vadinasi, ne žydų, ne krikščionių, ne Pascalio mąstymui. 

Iš viso to matyti, kaip ryžtingai čia nutraukiami tradi- 
ciniai saitai, kaip radikaliai panaikinama vienovė. Vidur- 

amžių transcendentalijų teorijoje toks konversiškumas dar 
galiojo, todėl vienos plotmės pagrindu, bent pagal analogiją, 
buvo galima spręsti apie kitas. Dabar tokia konversiška pri- 
klausomybė laikoma proton pseudos. Pascalio apmąstymuose 
įvairovė tapo pagrindine pasaulio struktūra. Jis Aristotelio 
paradigmiškai ir atskirais punktais nustatytą proto tipų 
skiriamumą suradikalino ir suvisuotino. Jam skirtybė virto 
absoliučiu heterogeniškumu, 0 visuotinumas apibūdinamas 
tokių heterogeniškų plotmių begaliniu toliu. Pascalio mąs- 
tymas visiškai perėjo į heterogeniškumo pusę. 

Tačiau ši koncepcija Pascaliui kelia ir sporadiškų bei 
sistemiškų sunkumų. Kartais apibūdindamas plotmių 
santykius jis šauna pro šalį. Keistoka, pavyzdžiui, girdėti 
jį teigiant, jog iš žemesnės plotmės nesą galima pažvelgti į 
aukštesnę, o aukštesnioji nesiunčianti šviesos į žemesniąją. 
Šios formuluotės turi apibūdinti plotmių uždarumo simet- 
riškumą, bet jos akivaizdžiai to nedaro, nes antroji formu- 
luotė, pasak kurios iš aukštesniosios plotmės šviesa nekrin- 
tanti į žemesniąją, tik kitais žodžiais ir kitaip akcentuodama 
pakartoja ir įtvirtina įsivaizdavimą apatiniąją pakopą esant 
aklą. Bet toji formuluotė nieko nesako apie kitą to simetriš- 
kumo pusę: kad ir viršutinė pakopa nemato apatinės, vaiz- 
dingiau tariant, kad ir iš apatinės pakopos nekrinta šviesa į 
viršutiniąją. 

Tai, kas čia tik kelia įtarimus, pagrindiniame fragmente 
(308-793) įgauną fatališką pobūdį: apie kūnų ir dvasių pa- 
saulius Pascalis sako, kad visi kūniški reiškiniai - nuo dan- 
gaus skliauto iki Žemės karalysčių — nė iš tolo neprilygsta 
menkiausiai dvasiai, nes - ir tai yra akivaizdžiausias šūvis 
pro šalį - tokia dvasia pažįsta visa, kas minėta, ir dar save 
pačią, o kūniški reiškiniai nieko panašaus nežino. Teoriškai 
tai įmanoma, bet normatyvine prasme (nustatydamas plot- 
mių rangus, Pascalis kalba vertindamas ir normindamas) itin 

nekorektiška: nusižengiama paties Pascalio nuostatai, pasak 
kurios vienos plotmės kriterijų negalima taikyti kitoms 
plotmėms. Strategija, kai, remiantis pažinimo kriterijumi, 
dvasių pasaulis laikomas aukštesniu už kūnų pasaulį, anot 
paties Pascalio patikslinimų, yra „tironiška“. Pascalis čia pa- 
miršta specifiškumo suvoktį ir peržengia ribas. Vėl, kaip ir 
aname bendrajai tendencijai reikšmingame pavyzdyje, nėra 
apgręžties formos. Nėra, tarkim, nuorodos, kad dėl kūnų 
pasaulio abejingumo, kaip tai žeminančiai interpretuoja 
dvasių pasaulis, reiškiasi kūnų pasaulio nepriklausomybė. 
Matyt, dvasių pasauliui dera interpretuoti kūnų pasaulį, bet 
ir kūnų pasauliui dera į šitą interpretavimą nekreipti dėme- 
sio; Kūnų pasauliui dera ignoruoti dvasių pasaulį, o dvasių 
pasauliui dera suvokti kūnų pasaulį taip, kaip suvoktų 
dvasių, o ne kūnų pasaulius. Dvasių pasaulis, suvokdamas 
kūnų pasaulį, neperžengia savo ribų. Galima visai nesunkiai 
aprašyti tokių santykiaujančių formų skirtumus, bet vertinti 
ir įžvelgti čia esant hierarchijos santykį, to kaip tik - jei tik- 
sliai laikysimės Pascalio samprotavimų - negalima, nes tai 
reikštų vienos plotmės absoliutizaciją, jos savaiminį paverti- 
mą kaip tik tąja plotme. 

Tokios Pascalio problemos su pačiu savimi rodo ne vien 
plotmių apibūdinimo klaidas, bet ir problemiškumą ap- 
skritai. Matyt, nėra taip lengva, o gal ir visai neįmanoma 
išvengti santykius nusakančių teiginių, taigi ir galimų „ribų 
peržengimų“. Jei savaime ir nepastebėdamas tas ribas per- 
žengia pats Pascalis, gal reikėtų manyti čia esant neišven- 
giamo dalykinio pagrindo. O dalykas tas, kad plotmės, bent 
kai kurios iš jų, eksplicitiškai arba implicitiškai santykiauja 
su kitomis plotmėmis, tad be tokio santykio jų neįmanoma 
teisingai suvokti. Žinoma, tai nereiškia, kad kokią nors vie- 
ną santykio formą reikia padaryti viršesne, bet rodo, kad, 
remiantis vien plotmių heterogeniškumo teorema, jų išvis 

negalima suvokti: būtina atsižvelgti į implikacijas, atskirtis 
ir net ribų peržengimus ir visa tai išaiškinti. Apie šią ryškė- 
jančią problemą dar kalbėsime. 

Ryžtingas Pascalio posūkis daugybingumo suvokties 
link yra pažangus reiškinys, tačiau čia iškyla pernelyg 
didelių problemų. Tą suvoktį reikėtų bent jau papildyti. 
Geriausia tai padaryti esminiu — proto - klausimu. Kaip 
tik čia išryškėja, kad heterogeniškumo nėra be bendrybės, 
o specifiškumo - be visuotinybės. Jei teigiama, kad kiekvie- 
na plotmė turi savo racionalumą ir logiką, kad kiekvieną 
klausimą reikia spręsti plotmės logikos pagrindu, o visa 
vidaus, o jų tarpusavio santykius. Tai sakoma ne iš šių plot- 
mių perspektyvos, o turint galvoje jas visas. Jei būtų kitaip, 
tie teiginiai liktų tironijos sferoje. Tad kas gi geba generuoti 
tokius bendrus teiginius? Meilė, protas, galia - pagrindiniai 
plotmių predikatai - to negali. Priešingai, kaip tik į tuos pre- 
dikatus šie bendrieji teiginiai ir principai ir yra nukreipti. 

Pats Pascalis šią gebą vadina protu. Jis teigia, kad tas, 
kuris tokio pobūdžio plotmes mato kaip specifiškas ir ati- 
tinkamai elgiasi, pasiduoda proto galiai (170-268). Kai kam 
tai gali pasirodyti netikėta, nes juk Pascalis, kaip manoma, 
reikalavo,-kad protas paklustų tikėjimui. Iš tikrųjų čia yra 
tik pusė tiesos. Pascalis tikrai reikalavo proto klusnumo 
tikėjimo dalykuose, tačiau jis reikalavo ir kitko — tikėjimo 
abstinencijos žinojimo klausimais. Plotmių idėjos požiūriu 
visiškai aišku, kad Pascalis kitaip galvoti negalėjo. 

Tokiu atveju, specifikacijos maksimą apibrėžiant kaip 
proto principą, gali šokiruoti kas kita. Raison, Žodis, reiš- 
kiantis „protą“, kartu reiškia ir „samprotį“, tad grynai ter- 
minologiškai Pascalis būtų suprantamas neteisingai: kad 
plotmių santykį jis apibūdina remdamasis vienos iš tų plot- 
mių - sampročio - logika ir savo paties premisų pagrindu 

elgiasi „tironiškai“. Tačiau ši painiava būtų skaitytojo, o ne 
autoriaus bėda“. 

Sampročio ir proto skirtumą pats Pascalis nusako labai 
tiksliai: samprotis, anot jo, pasiekia tikrą jėgą tik tada, kai 
suvokia savo ribas ir jų laikosi (188-267). Kaip tik tada jis pa- 
sidaro protingas. Ta pati skirtis ir tas pats plėtotės principas 
tinka taip pat tikėjimui ir politikai. Ir viena, ir kita yra pro- 
tinga tiek, kiek yra specifikuota, t. y. kaip tiksliai apribota 
savųjų plotmių apimties ir logikos. Ribų suvokimas vaidina 
lemiamą vaidmenį vienam ar kitam racionalumo tipui perei- 
nant į savo proto formą. Protas nori mažiau, bet ir daugiau 
nei samprotis: mažiau užmojo, bet daugiau daugybingumo 
ir tikslumo prasme. 

Pascalis, kuris suradikalino proto formų įvairovę ir ją pa- 
skelbė pagrindiniu pasaulio fenomenu, leidžia suprasti, kad 
ši skirtybei jautri koncepcijos išorė negali išsiversti be plot- 
mėms bendro vidaus. Visoms plotmėms bendri yra savas 
teisėtumas, specifikacijos principas ir draudimas peržengti 
ribas. Šiuos bendrus požymius ir principus Pascalis aiškiai 
vadina proto požymiais ir principais. 

“Dar lieka problema šį protą tiksliai įsivaizduoti. Akivaiz- 
du, kad jo negalima vaizduotis nei kaip kažką panašaus į 
pamatą, nei į skliautą. Abiem atvejais jis sudarytų ketvirtą 
plotmę ir iškart taptų ribų peržengimo argumento auka. 
Vadinasi, jį reikėtų mąstyti veikiau kaip imanentinę galią. 
Be abejonės, Pascalis norėjo, kad protas taip ir būtų supran- 
tamas. Tačiau tada reikėtų atsakyti į tokį klausimą: kaip vi- 
dinis plotmių racionalumas geba pereiti į savo proto formą? 
Pateikdamas dvasios plotmės pavyzdį, sampročio perėjimą 
į savo proto formą, Pascalis aiškino, kad tam tikslui pasiekti 
sampročiui reikalinga savo paties specifiškumo ir ribų įžval- 


* Beje, raison yra labai daugiareikšmiškas žodis, galintis reikšti protą, prie- 
žastį, pagrindą, motyvą, sumetimą. (Vert. past.) 

ga. Bet kaip tą įžvalgą pasiekia kitų plotmių racionalumai? 
Kaip išvis įmanoma patirti specifiškumą ir ribotumą? 

Aišku, tai įmanoma tik remiantis kita patirtimi, tiksliau 
sakant, kitu racionalumu su kita logika, bet tokia pat vidaus 
teise. Tačiau kelią į šią lemiamą patirtį Pascalis teoriškai sau 
ir užkirto. Jis, kaip radikalus skirtybės teoretikas, heteroge- 
niškumą suvokė abstrakčiai ir laikė jį absoliučiu, todėl for- 
mulavo tezę, kad vienos plotmės pagrindu nesą įmanoma 
patirti kitų plotmių. Ojei šalia plotmių neįmanomas joks po- 
žiūris, tai išvis nebėra galimybės patirti plotmių daugybin- 
gumo, ir tada dėl kitoniškumo ir ribų patirties stokos perėji- 
mas nuo pradinio racionalumo į tikrą protą ne tik pasidaro 
neįmanomas, bet ir visa Pascalio teorija netenka prasmės. 

Aristotelio daugybingumo teoremą Pascalis suradikali- 
no ir suvisuotino, bet padarė tai tokia forma, kuri neatlaiko 
kritikos, nes grynas heterogeniškumas ir tikras protas - Pas- 
calis norėjo abiejų - neina drauge: kaip tik tokią pamoką 
gauname iš jo koncepcijos. 

Įvairovę, vieną iš esminių Pascalio įžvalgų, galima iš- 
saugoti ir palaikyti jos gyvybingumą tik tuo atveju, jei he- 
terogeniškumas bus susijęs su savo specifiškumo suvoktimi 
ir atitinkamai praktikuojamas. Kaip tik tada jis ir bus prak- 
tikuojamas proto perspektyvoje. Nes racionalumas, šitaip 
suvokdamas ribas, pereina į savo proto formą. 

Tačiau ši puiki Pascalio idėja neįgyvendinama, nes 
Pascalis atkreipė dėmesį, išplėtojo ir suabsoliutino tik vie- 
ną- heterogeniškumo- aspektą palikdamas nuošalyje 
bendrybę“. Kaip tik absoliutus heterogeniškumas užkerta 


* Todėl galima teigti, kad vienos - ribų peržengimo - totalizacijos Pascaliui 
pavyksta išvengti duodant pradžią kitai - hermetiškai totalizacijai. Juk 
kiekvieną iš plotmių Pascalis konstruoja kaip hermetiškai uždarą žaidimą. 
Tai ne tik dalykiškai nepagrįsta (nes plotmės iš tikrųjų yra ne vien įvairiai 
susipynusios, bet joms iš dalies būdingi „ribų peržengimai“, tad taiki ir 
draugiška skirtis 4 la Pascal galiausiai pasirodo esanti neįmanoma). Pir- 

kelią atitinkamam plotmės racionalumui patirti esant tikrus 
ir teisėtus taip pat ir kitų plotmių racionalumus. Tai iš he- 
terogeniškumo atima ribų patirties galimybę ir kliudo jam 
pereiti į savo paties protingumą. Kaip tik dėl racionalumų 
įvairovės būtų svarbu, kad kiekvienas jų įgytų savo protą, 
kitaip sakant, ribų formą, antra vertus, dėl to, kad įvairovė 
interpretuojama absoliutaus heterogeniškumo stiliumi, tai 
pasidaro neįmanoma. Racionalumas negali pasiekti savo 
tikrosios —- proto - formos todėl, kad Pascalis neigė ribų per- 
žengimų, perspektyvų, to, kas svetima, patyrimo galimybę. 
Tai daryti jį vertė įvairovės postulavimas absoliutaus hete- 
rogeniškumo stiliumi. Ši nuostata yra ne tik jo, bet ir visų 
radikalių daugybingumo koncepcijų silpnoji vieta. 


3. Kantas, arba ribų peržengimai be tiltų 


Kantas kaip tik ir sprendžia ribų peržengimo problemą. 
Tiesa, ir Kantas (kaip ir Pascalis) pirmiausia yra proto skirty- 
„bės teoretikas. Jis aiškių aiškiausiai skiria teorinį ir praktinį 
protą. Pirmąjį jų, pažįstantį gamtą, jis nagrinėja Grynojo proto 
kritikoje, antrąjį, apibūdinantį Žmogų kaip dorovinę būtybę, 
aptaria Praktinio proto kritikoje. Abi proto rūšys a priori turi 
įstatymų leidimo galią, bet visai skirtingų reiškinių sričių at- 
žvilgiu, todėl nė viena iš jų nestoja viena kitai skersai kelio. 
Teorinė įstatymų leidimo galia nukreipta į gamtą, į reiškinių 
pasaulį, o praktinė - į laisvę, į dorovės sritį. Kantas labai 


miausia Pascalis nepastebi, kad kaip tik jo propaguojamas hermetizmas 
sudaro palankias sąlygas totalizmui, kurį pasišovęs įveikti. Juk jei kokia 
nors plotmė negali pažinti nieko kita, tik save pačią, tai kaip ji galėtų savo 
pretenzijoms suteikti kitokią negu totalinių pretenzijų formą? Kaip jai 
iš viso sužinoti apie ribų peržengimus? Hermetizmas heterogeniškumo 
pagrindu - o toks yra Pascalio hermetizmas - beveik neišvengiamai veda 
prie totalitarinių padarinių. 

aiškiai suvokia šių įstatymų leidimo galių heterogeniškumą 
arba plotmes. Jis pats sako, kad tarp jų tvyro „neaprėpiama 
praraja“, „tarytum tai būtų tokie skirtingi pasauliai“?!. Pa- 
prastai tariant, Kantas perkrimto Pascalį. 

Kantas turi daugiau ką pasiūlyti nei Pascalis. Kantas ne- 
sitenkina tuo, kad proto formos radikaliai skiriasi: jis ėmė 
spręsti galimo ribų tarp abiejų proto formų peržengimo 
klausimą. Trečiojoje kritikoje - 1790 m. išėjusioje Sprendimo 
galios kritikoje - sprendimo galią jis aiškina kaip trečią pro- 
to formą, ypač kaip gebėjimą peržengti ribą tarp teorinio ir 
praktinio proto. Toliau šiame skyriuje sutelksime dėmesį į 
šią sprendimo galios funkciją ir į Kanto bendrąją proto kaip 
sferos interpretaciją tiek skirtybės, tiek ir ribų peržengimo 
prasme. 

Iš pradžių pasakysime dar kelis žodžius dėl terminų. 
Minėtąsias tris proto formas Kantas šiaip jau vadina skir- 
tingai: teorinį protą - intelektu (Verstand), praktinį - protu 
(Vernunft), o estetinį arba teleologinį - sprendimo galia 
(Urteilskraft).* Tose savo veikalo vietose, kur gvildena ribų 
peržengimo problemas ir kuriomis aš remiuosi, paties Kan- 
to sąvokų vartosena tokia, kad visas tris jis aiškiai vadina 
proto formomis (tiek, kiek jos visos duoda galimybę spręsti 
pagal a priori principus, plg. V-VI; SGK, 22 ir XXII -XXIII; 
SGK, 31-32). 

Pascalis proto formų ryšių klausimą paliko nuošalyje, 
Kantas, priešingai, ėmė jį gvildenti ir žengė didžiulį žingsnį 


m» 


Kritik der Urteilskraft, A XIX.; SGK, 30 Visos kitos nuorodos iš šio veikalo 
pateikiamos tekste. (Imanuelis Kantas, Sprendimo galios kritika, iš vokiečių 
kalbos vertė, įvadinį straipsnį ir paaiškinimus parašė Romanas Plečkaitis. 
Vilnius: Mintis, 1991; santrumpa SGK.) 
* Esama polinkio Verstand versti sampročiu, Vernunft - protu, 0 Intellekt - in- 
telektu. Kadangi pagrindinių I. Kanto veikalų vertėjas R. Plečkaitis sąvoką 
Verstand verčia žodžiu „intelektas“, laikysimės jo įtvirtintos tradicijos. 
(Vert. past.) 

į priekį todėl, kad jau pačioje problemos pradžioje Pascalį 
buvo pranokęs. Kantas kaip tik suvokė, kad įvairios plotmės 
egzistuoja ne šiaip atskirai viena greta kitos, o persmelkia 
viena kitą. Kanto žodžiais tariant, nors jos leidžia įstatymus 
skirtingose srityse, bet vis dėlto „toje pačioje patyrimo teri- 
torijoje“ (XVIII; SGK, 29). Kad tai būtų galima, jos turi būti 
suderinamos ne tik neigiama, bet ir teigiama prasme. Tai 
reiškia: neužtenka, kad tarp jų nebūtų ginčo, dar reikia, kad 
patirties pasaulio forma būtų tinkama laisvės procesams 
vykti. Tuo pagrįstas pagrindinis Kanto klausimas garsiaja- 
me antrame Sprendimo galios kritikos įvade: ar yra požymių, 
kad pagal proto įstatymus determinuota gamta yra taip 
sudaryta, kad ir proto aktai - nes tokie Kantui yra laisvės 
aktai - joje galėtų būti realizuojami? Ar sprendimo galia turi 
tokius požymius? Ar ji yra proto forma, atverianti perėjimų 
tarp kitų dviejų proto formų galimybę, žadinančią jų sieja- 
mumo viltis, taigi ir laisvės reikalavimų patirties pasaulyje 
įgyvendinamumo perspektyvas? 

Sprendimo galiai žinomos dvi formos, kuriomis gamta 
iškyla kaip tikslinga mūsų proto interesams. Taip yra teleo- 
loginės ir estetinės žiūros atvejais. Tai, kad ypatingus gam- 
tos įstatymus galime jungti į didesnius įstatymų kontekstus, 
rodo, kad gamta yra palanki šiam proto interesui (nes vieno- 
vė - tai proto interesas). Kad ir kaip pavieniais atvejais būtų 
aiškinamos priežastys, vis dėlto esama aliuzijos į ieškomą 
kryptį - į gamtos įstatymų leidimo ir proto reikalavimo su- 
derinimą. 

O estetinis grožio - gamtos objekto grožio - išgyvenimas 
reiškia, kad yra gamtos reiškinių, kurie savo pobūdžiu ati- 
tinka idealius mūsų pažinimo galios reikalavimus. Nes gro- 
žio pajauta - mums visai to nesuvokiant - reiškiasi tuo, kad 
be jokios prievartos patiriame harmoningą mūsų pažinimo 
galių žaismę. Vadinasi, ir čia susiduriame su gamtos reiški- 

nių (plačiausia prasme) ir proto reikmių derme. Galiausiai 
grožis apibrėžiamas kaip šitaip išryškėjusio galimo gamtos 
ir laisvės santarvės rezultatas, kaip „dorovės simbolis“. 

Taigi yra dvi formos, kuriomis reiškiasi galimybė grynai 
teoriniam protui pereiti į grynai praktinį. Tarpinė sąvoka 
abiem atvejais yra gamtos tikslingumas, t. y. jos deramumas 
su mūsų aukštesniais gebėjimais. Sprendimo galia, naudo- 
damasi ta sąvoka kaip reguliatyviniu principu, daro „galimą 
perėjimą nuo gamtos sąvokos srities prie laisvės sąvokos sri- 
ties“ (LIV; SGK, 51). Tuo sprendimo galia iškyla kaip proto 
forma, kuri garantuoja proto „sisteminį vienumą“ (LV; SGK, 
52). Dėl to Kanto sampratoje proto architektūrai priklauso 
ne tik skirtybės, bet ir ribų peržengimai. 

Reikia turėti galvoje dar vieną dalyką: „ribų peržengi- 
mas“ Kantui reiškia ne „tiltą“, o tik „ryšį“. Kaip tik baigia- 
mojoje Sprendimo galios kritikos įvado dalyje, kuri pavadinta 
„Apie intelekto įstatymų leidimo ir proto įstatymų leidimo 
ryšį, nustatomą sprendimo galios“ ir kuria paremtas ką tik 
pateiktas apibendrinimas, Kantas teigia, kad „negalima nu- 
tiesti tilto tarp vienos ir kitos srities“ (LI-LII; SGK, 50). Ga- 
lima tik parodyti, kad yra tarpinį ryšį paaiškinanti sąvoka. 
Tačiau tiesiogiai jį panaudoti galima tiek pat menkai, kiek 
ir, nesant proto pokyčio, nuo vienos srities prie kitos galima 
pereiti tik kaip „tiltu“. Kantas išlaiko skirtybę, tik išvengia 
absoliutaus heterogeniškumo aporijų. Kanto proto statinys 
yra heterogeniškumo ir ribų peržengiamumo kompozicija. 


Skaitydami Aristotelį, buvome proto rūšių skirtybės teo- 
remos gimimo liudytojai. Aristotelis buvo pirmas, kuris tą 
skirtybę aiškiai įžvelgė ir ryžtingai apie tai kalbėjo. Jis vis 

dėlto nenuėjo tiek toli, kad matytų tik heterogeniškumą. 
Pascalis, priešingai, regėjo tik heterogeniškumą. Tiesa, jo 
principo analizė parodė, kad toji radikali heterogeniškumo 
tezė neatlaiko kritikos. Ji nenusako nei plotmių pabūdžio, 
nei įtikina. Kaip tik ji padaro negalimą skirtybės pajautą ir 
drauge visa tai, kas Pascaliui svarbu, pirmiausia - tikrojo 
proto formavimąsi. O Kantas ir skirtybės paisė, ir neišleido 
iš akių ryšio klausimo: į pastarąjį jis atsižvelgė tarp proto 
formų atskleisdamas perėjimo būdus. 

Kantas disponuoja Pascalio suaktualinta problemos su- 
voktimi. Jis nebegali kaip Aristotelis tik analizuoti daugy- 
bingumą ir jį sveikinti. Jis regi visą dramatizmą, į kurį gali 
vesti tokia koncepcija. Tačiau tai jam nėra motyvas grįžti 
prie substancinių vienovės tezių arba plėtoti procesines 
visybės formas. Jis jau nebe tradicinis metafizikas, bet ir ne 
pasaulinio proceso idealistas. Remdamasis daugybingumu jis 
veikiau ieško perėjimų. Jis žino, kad kaip tik tai yra būdas 
išvengti dvejopo pavojaus - proto vienovės nuostatos arba 
proto daugybingumo dispersijos. Kantas pasuka vidurio ke- 
liu: jis pasirenka perėjimais besiremiančią proto koncepciją 
kaip daugybingumą išlaikančios ir proto neatsižadančios 
ateities perspektyvą. 

Tai, kad proto formos turi savarankišką įstatymų leidi- 
mo galią, yra neginčijama, todėl sąveika tarp jų galima ne 
per kokį nors antprotį, o vien tik ribų peržengimais. Proto 
vienovė, kaip Kantas ją įsivaizduoja - ir kaip ji dėl šiais 
laikais būtinos įvairovės dar vienintelė yra įmanoma ir neiš- 
vengiama, - ši proto vienovė nėra nei pagrindinio proto, nei: 
antpročio vienovė: ji gali reikštis vien transversiškai, vien 
ribų peržengimais. Kantas atveria kelią į transversinio proto 
koncepciją. Tuo jo principas yra pavyzdingas. 

Tik vieną apribojimą būtina pašalinti. Tai jau anksčiau 
minėtas Kanto „tiltų“ idėjos atmetimas. Tokių tiltų tikrai 

yra. O padidėjusios racionalumo įvairovės laikais kaip tik 
jie darosi svarbūs. Kantas aptaria tik gerą proto mozaikos 
dermę rodančius formalius ribų peržengimus, bet ne ma- 
terialius, kurie sudaro mainų tarp proto formų galimybę. 
Vartodamas sąvoką „ryšys“ jis atveria kelią formaliems ribų 
peržengimams (plg. ir LV; SGK, 52.), o materialius perėjimus 
atmeta vartodamas sąvoką „tiltai“. Tuo jis dar pernelyg; arti 
Pascalio, besąlygiškai įsikibęs pirmiausia jo grynai autono- 
miškos proto formų sampratos. Iš tikrųjų proto formos yra 
labiau surizgusios ir materialiai sąveikauja daugiau, negu 
manė Pascalis ir suvokė Kantas. Pastarojo nubrėžtą ryšiais 
apibūdinamo proto perspektyvą reikia plėtoti materialių 
perėjimų kryptimi. 

Kantas, atrodo, yra tas autorius, kuriuo remtis - ypač 
racionalumo klausimais - įstengia šiais laikais visi. Supran- 
tama, kiekvienas tai daro, kaip jam patogiau. Prancūziško 
stiliaus postmodernistai renkasi daugybingumo teoretiką, 
kuris bet kokį ribų peržengimą demaskuoja kaip transcen- 
dentalinę iliuziją. Vokiško stiliaus postmodernistai pirme- 
nybę atiduoda sistemos filosofui, kuris ir didžiausios dife- 
renciacijos atvejais pabrėžia sistemiškumą. Aš pats renkuosi 
vidurį ir keliu problemą, kurią aptinku Kanto veikaluose. 
Tą, apie kurią ką tik kalbėjau. Ar be formalių ribų tarp proto 
formų peržengimų nėra ir materialių? Ar šios transversinei 
proto sampratai, į kurią nurodė kelią Kantas, nėra galiausiai 
lemiamos? Tai ir yra pagrindinis kito skyriaus klausimas. 


XI skyRIuUsS. TRANSVERSINIS PROTAS 


1. Dėl sampratos 


Reikšmingų proto daugybingumo analizių apžvalga 
parodė, kad proto vienovė jo formų įvairovės sąlygomis 
randasi todėl, kad tos formos gali peržengti ribas. Vien for- 
malių lygybių tarp įvairių racionalumų (kad, pavyzdžiui, 
esama galimybės pagrįsti jas argumentais arba remiantis 
formaliąja logika) nepakanka. Protas turi būti šis tas dau- 
giau nei tokia formali bendroji sąvoka. Anksčiau proto kaip 
subordinacijos sąvokos ir pagrindinės įvairių racionalumų 
formos samprata galėjo atrodyti pakankama, net pageidau- 
jama. Dabar yra visai kitaip. Gausėjant racionalumo tipų ir 
šiems specializuojantis pakito proto uždavinys ir jo supra- 
timas: jei žiūrėsime daugybingumo, protu dabar laikomas 
kaip tik gebėjimas įveikti racionalumo formų sąsajas ir ribas. 
Protą dabar sudaro ne kosminės, o žemiškos, ne globalinės, 
ojungimo funkcijos. 

Esminis požymis, skiriantis protą nuo intelekto (Verstand, 
Rationalitūt), čia išliko: tai didesnio, intelektu iš principo ne- 
aprėpiamo masto požymis. Tradiciškai (nuo XVIII a. pabai- 
gos) intelektu vadinamas gebėjimas sąvokomis ir praktiškai 
tiksliai suvokti kokią nors sritį. Šia prasme ir dabar dar kal- 
bame apie kognityvinį, etinį, estetinį, religinį, techninį ir t. t. 
racionalumą. Tokių su specifinėmis sritimis susijusių formų 

atžvilgiu protas yra platesnio masto gebėjimas. Tai svarbu 
tada, kai intelekto formos yra ribotos, apibrėžtos tik savo sri- 
timi. Tačiau tais atvejais, kai intelektas nieko nebeįstengia, 
protas paklūsta specialiam principui ir istorijos sąlygotam 
poslinkiui: pirma, protas privalo būti iš principo kitokios 
struktūros nei intelektas, jis neturi vėlgi būti vien proto 
vardu besidangstanti intelekto rūšis. Tik tada protas gali 
teisėtai imtis su intelekto ribotumais nesusijusių uždavi- 
nių. Ir, antra, protas neturi - 0 tai išplaukia iš pirmosios 
nuostatos ir istoriškai yra aiškiau negu aišku - remtis 
kokia nors visuma ir elgtis diktatoriškai: jis turi pradėti 
nuo pačių racionalumo formų ir senąjį ribų peržengimo 
klausimą spręsti atsižvelgdamas į naujų perėjimų galimy- 
bę. Tie perėjimai yra kas kita negu aprėptys. Kaip tik ši 
skirtis apsaugo nuo klaidos tokį protą traktuoti kaip tam 
tikros rūšies superprotą. Protas nėra gebėjimas suvokti 
intelekto atžvilgiu aukštesniu arba integraliu lygmeniu. 
Tiesa, su totalybe jis susijęs, bet vien tik ryšių ir perėjimų 
būdu. Todėl kaip tokio pobūdžio ryšiais ir perėjimais save 
realizuojantis protas čia jis vadinamas „transversiniu pro- 
tu“. Pastarasis iš esmės skiriasi nuo visų principinių, hie- 
rarchinių ir formalių proto koncepcijų, kurios visos siekia 
suvokti arba struktūrinti tam tikrą visumą ir taip padaryti 
protą panašų į intelektą. Transversinis protas yra ribotesnis 
ir drauge atviresnis. Jis pereina nuo vienos racionalumo 
konfigūracijos prie kitos, skelbia skirtis, mezga ryšius, po- 
lemizuoja ir keičia. Visos jo procedūros vyksta horizontaliai, 
yra nukreiptos į perėjimus ir susijusios su šia transversine 
tipika. Tolesniame kontekste dar paaiškės, kad šitas protas 
ir vėliau nepasiekia totalinių sintezių. Ir peržengdamas 
racionalumo formų ribas jis tebėra susijęs su jomis, todėl 
jo sintezės irgi tebėra dalinės, bet patys procesai - įvairūs. 
Transversinis protas ne „įveikia“ daugybingumą, o tik paša- 

lina jo aporijas. Daugybingumą kaip proto formą jis padaro 
veiksmingą. 

Aiškus daiktas, „transversinis protas“ nėra ypatinga, 
kokia nors nauja proto rūšis: jis tik apibūdina tam tikrą, o 
dėl to, kad tai pabrėžiama - naujovišką proto sampratą. Tai 
sampratai čia pripažįstama svarba ir aktualumas. Protas, Ži- 
noma, visuomet, kai radikaliai atspindėjo ir suvokė save ne 
norų, O tokios refleksijos rezultatų pagrindu - kaip tai pui- 
kiai įvyko Platono dialektikoje, - susidurdavo su šia savo 
paties transversija. Šių laikų sąlygomis, „postmodernioje“ 
racionalumo formų pagausėjusio daugybingumo situacijoje, 
ši transversinė proto tipika įgauna pirmaeilę svarbą ir būti- 
nybę. Ji iškyla kaip specifinė postmoderniosios modernybės 
proto forma. 

Iš pradžių galėtų atrodyti, tarsi toks protas dėl raciona- 
lumo tipų gausėjimo dabar pasidarė galbūt būtinesnis, bet 
kartu ir sunkiau apibrėžiamas negu anksčiau. Būtinų ryšių 
ir perėjimų skaičius išaugo. Tiesa, tam šiokią tokią pusiaus- 
vyrą sudaro kitokia gausėjimo seka: sumažėjo terpės, užtat 
sampynos tapo artimesnės. Nors ribų peržengimai dėl to ne- 
virto savaime suprantamu dalyku, bet ryšio taškai pasidarė 
kur kas matomesni. 

Tai reikšminga materialių perėjimų atžvilgiu, tų perėjimų, 
į kuriuos čia labiausiai krypsta dėmesys ir kurie daugiausiai 
prisidėjo, kad atsirastų transversinio proto koncepcija. Prie- 
formalių bendrybių, transversinio proto koncepcija nori at- 
kreipti akis kaip tik į tokių materialių perėjimų galimybę. ' 
Tuose perėjimuose, tariamai galutinio heterogeniškumo ir 
kai kada nepataisomai atrodančio susiskaidymo sąlygomis 
ji įžvelgia tikrąsias protingybės judėjimo kryptis ir vaisin- 
giausias proto intervencijas. 

2. Neišplėstiniai ir išplėstiniai materialūs 
ribų peržengimai 


Daugelis refleksijos žingsnių paaiškėja iš to, kad materia- 
lūs ribų tarp racionalumo tipų peržengimai, kurie iš pradžių 
dėl tipų diferenciacijos atrodo neįmanomi, taip pat paklūsta 
skirties logikai ir gali pereiti iš neišplėstinės į išplėtinę for- 
mą. Tokių perėjimų galimybę mėginsime šiame skyriuje at- 
skleisti ne analizuodami atskirą subjektyvų gebėjimą, vardu 
protas, o iš pradžių pateikdami objektyvų vaizdą - kaip 
imanentinę racionalumo tipų koreliaciją ir sampyną. 

Pradėti galima nuo įprastinio įsivaizdavimo, kad racio- 
nalumo tipai yra susiskaidę sektoriais. Imkime, pavyzdžiui, 
ekonominį, etinį ir estetinį racionalumus. Jų skirties būtiny- 
bė yra neginčijama ir įtikinama. Juk gauti pelną planuojama 
ne etiniais ar estetiniais, o ekonominiais skaičiavimais. Ly- 
giai tas pat ir su etiniais klausimais: iš pradžių jie aptartini 
patys savaime, taigi nepriklausomai nuo ekonominių ar 
estetinių rezultatų. Ne kitaip ir su estetikos dalykais: jų ne- 
nulemsi iš anksto nei ekonominiais, nei etiniais svarstymais, 
nes jų išvadavimas iš moralinių direktyvų priklauso prie 
modernybės laimėjimų, 0 jų išsaugojimas nuo ekonominės 
absorbcijos yra dabarties pareiga. Apskritai būtina paisyti 
kiekvienai sferai būdingų įstatymų ir pripažinti šių sferų su- 
siskaidymą į sektorius bei racionalumo specifiką. Čia galioja 
taisyklė: kaip diferencijuota, taip ir gerai. Visa tai vis dar 
atitinka Pascalio nuostatas. Arba tokiu mastu atitinka pa- 
grindinį moderniosios diferenciacijos įsivaizdavimą. 

Tačiau šią diferenciacijos sektoriais schemą tam tikras pa- 
darinio efektas daro, švelniai tariant, abejotiną, o tendenci- 
jos požiūriu - net nepagrįstą, nes jei pavieniai racionalumai 
postuluojami kaip autonomiški, jiems leidžiama ir patiems 
nustatyti savo prasmę bei ribas. Išorinių nustatymų nebeturi 

būti, vadinasi, lieka tik vidiniai. Bet natūralūs skirtingų pa- 
radigmų padariniai čia yra tie, kad tos paradigmos skirtingai 
nubrėžia ir objekto ribas, ir kartu jo sektoriaus paplitimą. Juk 
nieko nebūtų keistesnio už situaciją, kai dalykinė struktūra 
nusakoma naujai, o objekto apimties apibrėžimas lieka toks 
pat. Todėl, pirma, galiojant racionalumo tipų autonomiza- 
cijos prielaidai, antra, veikiant konkuruojančių paradigmų 
daugybingumui, sektorių apibrėžimai ima konfliktuoti, ir 
tai pasakytina, žinoma, ne vien apie aptariamą sektorių, bet 
neišvengiamai ir apie kitus. Tikslus atliekamas regionų skai- 
dymas sektoriais, jų autonomijos labui ir laikomas pažan- 
giu, žlunga dėl savo paties kaltės - dėl tokios autonomijos 
pagrindu atsirandančių skirtingų paradigmų, ir vidaus bei 
išorės ribų konfliktų. Sektorių taikingumas ima provokuoti 
savotišką sprogimo situaciją - skirtingų paradigmų disensą, 
negalintį likti abejingu srities apibrėžimams. 
Panagrinėkime pavyzdį. Yra labai didelis skirtumas, 
ar estetinis racionalumas suprantamas subjektyviai, ar 
objektyviai. Pirmuoju atveju - prisiminkime kad ir Kan- 
tą - kognityvinio racionalumo ribos lieka neperžengiamos, 
antruoju - imkime, sakysim, Bense - jos išnyksta!. Palyginti 
daug padarinių randasi dėl skirtumo tarp estetinės ir avan- 
gardistinės meno sampratos. Pirmuoju atveju menas - pagal 
devizą I'art pour Uart - yra itin specifikuotas sektorius, ant- 
ruoju - pagal formulę „menas ir gyvenimas“ - jo prasmę su- 
daro kaip tik šios estetizmo ribos peržengimas ir perėjimas 
į gyvenimo sritį. Pirmoji koncepcija veda į mūzų šventovę, 
antroji - į išvaduotą egzistenciją. Abiem atvejais kalbame 
apie aukštos prabos estetinio racionalumo koncepcijas. 


' Plg. Immanuel Kant, Kritik der Urteilskraft. Max Bense, Einfiihrung in die 
informationstheoretische Asthetik. Grundlegung und Anwendung in der Texht- 
heorie, Reinbek bei Hamburg, 1969. 

Tačiau jų kaip objektų sritys yra nepaprastai skirtingos. 
Nors jos ir susikerta, bet nieku būdu nedengia viena kitos. 
Kasdienybės estetiniai kūriniai yra esmingi pastarajai kon- 
cepcijai, 0 pirmajai jie neturi reikšmės. Veikiant pamatinei 
tokių paradigmų konkurencijai kartu su racionalumo defi- 
nicijomis skiriasi ir sektorių apibrėžtys. 

Tai, kas pasakyta, tinka ir skirtingoms etikos koncepci- 
joms, tarkim, moralei versus dorovei. Abi sampratos gali su- 
daryti tiesiog priešingą alternatyvą, tarkim, kai protu grin- 
džiama pareigos etika visai atmeta nusistovėjusią gyvenimo 
tvarką, 0 moralės etika to niekada negalėtų padaryti, tad ir 
čia racionalumo modelių skirtumas daro įtaką sektoriaus 
apibrėžimui: pareigos etika jokios veiklos srities neatleidžia 
nuo etinio normavimo, 0 dorovė tai gali daryti kuo puikiau- 
siai, taigi etikos klausimų pagal pirmąjį modelį ratas yra 
nepalyginamai didesnis (ir turi daug mažiau baltų dėmių) 
negu antrojo modelio atveju. 

Mūsų problemai svarbus pirmiausia yra išorinis skir- 
tingų sektorių apibrėžimų padarinys: įvairūs racionalumo 
tipai, ką tik taikiai atsiskyrę, vėl ima brautis į vienas kitą. 
Pavyzdžiui, Vart pour Vart estetika pakenčia nė kiekvieną, o 
tam tikrą etikos tipą. Ji nesuderinama su etikomis, kurios 
estetinei vertybei priskiria ir dorovinę vertę, ir todėl rei- 
kalauja, kad estetiškumas ne apsiribotų menu, o veržtųsi į 
gyveniiną. Ji taip pat nesuderinama ir su etika, kuriai estetiš- 
kumas iš principo yra abejotinas ir kuri norėtų, kad jis būtų 
išguitas ne tik iš kasdienybės, bet ir iš meno. Ji sugyvena 
vien tik su tokiomis etikomis, kurios estetikos atžvilgiu yra 
neutralios, o iš jų pirmiausia su tomis, kurios specializacijos 
diferenciaciją laiko sėkmingo gyvenimo turiniu. Vadinasi, 
įvairios sampratos ima konfliktuoti ne tik sektorių viduje, 
konfliktai kyla ir tarp jų, o iš to galima daryti išvadą, kad 
autonominė sektorių ir racionalumo tipų samprata nėra pa- 

kankama. Būtų naivu ir neatsargu teigti, neva sektoriai esą 
nustatyti, o skirtingos paradigmos juos skirtingai užpildo. 
Faktai rodo esant priešingai, ir kiekviena refleksija pasako, 
kodėl taip yra. Savo skirtinga reiškinių samprata skirtingos 
paradigmos apibrėžia - kiek leidžia jų autonomija - kartu ir 
skirtingas atitinkamos objekto srities apimtis. 

Šie tarp sektorių neišvengiamai kylantys konfliktai savo 
ruožtu rodo, kad racionalumai ir jų sektorių apibrėžimai yra 
ne monadų reikalas, o visuomet nukreipti į sąsajas ir kelia 
bendros galimybės klausimus. Pasisakydami apie vieną 
racionalumo tipą, mes nejučiomis pasisakome ir apie kitus. 
Bent implicitiškai visada remiamasi kokiu nors kontekstu, 
nesvarbu, ar manoma jį esant sistemišką, ar apibrėžtą kaip 
struktūrą, ar jis priimamas kaip atsitiktinis. Yra ne vienas 
privalomas („neutralus“ arba „objektyvus“) skirstymas sek- 
toriais. Racionalumo tipai, apibrėždami kartu ir savo ribas, 
skirtingai nusako ir pagrindą bei skaidymą į laukus. Kortos 
maišomos vis iš naujo ir kitaip padalijami burtai. 

Būtina — pripažįstant visą autonomiją — neišblukinti šio 
konteksto. Kiekvienas sektoriaus apibrėžimas yra svarus tik 
konsteliacijoje su vienodą galimybę turinčiomis kitų sekto- 
rių definicijomis. Tas, kuris racionalumo tipus laiko tik au- 
tonomiškais, pasiduoda sektoriškumo iliuzijai. Kontekstas 
neturi būti akivaizdus, bet veiksmingas jis yra visada. 

Atskiri racionalumo tipai, kad ir kaip būtų diferencijuoti 
ir specializuoti, yra apibrėžti ne tik vidaus sektorių atžvil- 
giu, bet turi (tai ypač svarbu materialių ribų peržengimų 
klausimui) ir tarpsektorinę konsteliaciją. Tuo visai nenorima - 
pasakyti, kad kiekvienas racionalumo tipas siejasi su visais 
kitais ir kad tai daro tam tikru būdu. Tokiam teiginiui kliu- 
do jau pati kandidatų į kiekvieną išorės sektorių įvairovė, 
daranti neįmanomą bendrą interpretaciją. Čia pasakoma tik 
tiek, kad tariamai autonomiškas sektoriaus apibrėžimas vi- 

sada tam tikru būdu susijęs bent su keliais kaimyniniais sekto- 
riais. Aptariamajai idėjai tai svarbu todėl, kad tokios sąsajos 
rodo galimus transversinio proto kelius ir kad taip išryškėja, 
jog šitie keliai engramiškai esti nužymėti jau atskirų raciona- 
lumo tipų susidarymo procese. 

Pagrindinis raktas tokioms esminėms racionalumo tipų 
sampynoms įžvelgti yra atskirų racionalumų paradigmų ge- 
nezė. Paradigmos visada susidaro kitų atžvilgiu. Pirmiausia 
tai pasakytina apie sektorius. Pavyzdžiui, principas „menas 
ir gyvenimas“ jau istoriškai yra prieš estetizmo programą 
pasisakanti samprata. O ši savo ruožtu susidarė kaip prieš- 
prieša moraliniam arba mentaliniam meno traktavimui. 
Taigi tarp paradigmų kartu su joms būdingais pamatiniais 
disensais jau iš anksto egzistuoja atskirties, perinterpreta- 
vimo, atmetimo santykiai. Atskiros sampratos ir genezės, ir 
dizaino prasme yra susidariusios tarpkoncepciniu principu. 
Tačiau su tokiais interkoncepciniais vidaus sektorių santy- 
kiais susiję ir interracionalūs transsektorinio pobūdžio san- 
tykiai. Atskiras racionalumo tipas turi kreipti dėmesį į kitus 
ne tik ribų atžvilgiu — tokie santykiai atskiriems racionalu- 
mo tipams yra prigimtiniai. „Meno autonomija“ jau e0 ipso 
yra prieš moralinį ribojimą nukreipta programa, o tai reiš- 
kia, kad etiškumą ji implikuoja į savo definiciją. Šiuo atveju 
reikalaujama, kad etiškumas būtų toks, jog turėtų - kaip to 
norima ir menui- savo eksteritorines zonas. Vadinasi, at- 
skiras racionalumo tipas yra susijęs ne tik su sektorių, bet ir 
su turinio bendrų galimybių pretenzijomis kitų racionalumo 
tipų atžvilgiu; jame neišvengiamai glūdi kompetenciją virši- 
jantys norai, šiuo atveju tai yra etiniai estetinio racionalumo 
tipo reikalavimai. 

Turinio sampynos paskui atsiranda iš to, kad kiekviena 
koncepcija remiasi istorijos ir kultūros pagrindu, kuris yra 
ne vien jų, bet ir bendras daugeliui koncepcijų. Kaip tik 

dėl to pamato jos turi bendrų bruožų, nesvarbu, perimtų 
ar atsiradusių dėl specifinių interpretacijų. Iš tikrųjų kiek- 
vienas racionalumo tipas turi kultūros ir istorijos teoriją. 
Ji neprivalo būti akivaizdi, bet pateikti ją galima visada. 
Dažnai atskiri racionalumo tipai kaip reikiant suprantami 
tik tada, kai pamatomas jų bendras kontekstas. Pavyzdžiui, 
šiuolaikinis gamtamoksliškas mąstymas turi ne tik filoso- 
finius pagrindus, bet ir socialines ekonomines prielaidas, 
religinius aspektus ir menines preparacijas. Arba: socialinio 
darvinizmo teorijos ne tik suponuoja biologinį darvinizmą, 
bet konkurencinėje visuomenėje veikiant papildomoms 53- 
lygoms imasi tokių problemų, kaip savaime suprantamybės 
krizė ar gyventojų pertekliaus padariniai. 

Noras panaikinti šias pagrindines sąlygas ir sampynas 
yra ne kas kita, kaip itin specializuotų racionalumo tipų si- 
steminė iliuzija. Padariniai būtų liūdni: tai, kas išoriškai pa- 
naikinama, lieka arba kaip neiginys, arba viduje įgyja pakai- 
tą. Ir viena, ir kita — abejotini dalykai. Paprastesniais atvejais 
tai veda prie sprendimų iškraipymo, ypatingesniais - prie 
totalizacijų. Pavyzdžiui, techninis racionalumas ima suvokti 
gyvenamojo pasaulio racionalumą nebe kaip kitą racionalu- 
mą, 0 kaip iliuziją; estetinis racionalumas, nebematydamas 
savo istorinės misijos ypatybių ir pasiskelbdamas visų 
reiškinių generaliniu aiškintoju, gali geisti tikrovę paversti 
visuotiniu meno kūriniu - ir visa tai gali nuvesti iki politinės 
paranojos. 

Taigi atskirų racionalumų raiška neatskiriama nuo si- 
tuacijos, pagrindinių egzistavimo sąlygų, susietumo su 
istorijos ir kultūros lygmeniu. Čia turimos galvoje ne šiaip 
kokios nors išankstinės sąlygos, o tai, kuo šitie racionalumai 
patys daugiau ar mažiau akivaizdžiai naudojasi ir kas, juos 
paneigus, kaipmat atsilieptų jų statusui ir įtikinamumui. 
Visi iki šiol minėti aspektai - sektorių sampynos ir vidaus 

sektorių definicijų padariniai, genetinės vidaus ir išorės 
sektorių sampynos, istorinės bendrybės - atkreipia dėmesį į 
atskirų racionalumų tipų kartu su jų paradigmomis sąsajas, 
tarpusavio santykius ir konsteliacijas. Kai tik vienas iš šių 
racionalumo tipų ima save išsamiai ir plačiai analizuoti, vi- 
sada susiduria su minėto pobūdžio ryšiais, iš esmės išplau- 
kiančiomis bendrybėmis, kitų diktuojamomis sąlygomis, 
priimtinais mastais. Per tai jis suvokia, kad jau implikuoja 
ir praktikuoja konkrečius ribų peržengimus. Be pastarųjų 
visai neįmanoma deramai apibūdinti tariamos racionalumo 
tipų autonomijos statuso. | 

Tokias bendras sąsajų linijas papildo DAUG kur kas 
specialesnių santykių. Atskirų sektorių struktūros gali 
sietis su tam tikrais kitų sektorių turiniais. Sakysim, meno 
santykio su tikrove niekada negalima paaiškinti vien este- 
tikos pagrindu - menas užgriebia ir tarpestetinės tikrovės 
klodus. Suprantama, pirminis meno santykis su tikrove yra 
estetinis: menas pirmiausia krypsta į atitinkamos tikrovės 
estetikos aspektus. Pavyzdžiui, Morriso vieno Hirosimai 
skirto paveikslo tema yra neestetinio pobūdžio istorijos 
faktas —- miesto sunaikinimas atomine bomba Antrojo pa- 
saulinio karo pabaigoje. Adekvačiai suvokti tokį paveikslą, 
nežinant, ką reiškia „Hirosima“, nepasiseks, nes prasmės 
laukui priklauso ir neestetinės konotacijos. Tačiau šis nees- 
tetinis elementas kaip tik dėl savo estetinių potencijų tampa 
paveikslo tema: savo darbo pagrindu, perspektyva Mor- 
risas pasirenka su Hirosima susijusios baisybės ir siaubo 
dimensiją. Tuo jis nustato santykį su tam tikru dalyku, kuris 
neišvengiamai priklauso prie reiškinių, antra vertus, yra 
estetinės patirties propriumas. Sąsaja su neestetiniu objektu 
įgyvendinama (kitaip negu, tarkim, objektyvistinių pro- 
ceso aprašymų ar statistinių duomenų pateikimo atvejais) 
specifišku estetikos, juslinių-kūniškų patirčių dimensijos 

aktualizavimo būdu. Tai yra pirma ribų peržengimo forma: 
estetinė struktūra (paklūstanti estetinio racionalumo kriteri- 
jams) remiasi ne meno, o tikrovės dalykais, nors pirmiausia 
tai yra jos specifiški estetiniai elementai. Sektoriaus (meno) 
ribos peržengiamos, medijos (to, kas estetiška) - kol kas ne. 
Tačiau po šio pirmo žingsnio žengiamas antras. Kūrinys, 
realizuodamas siaubo perspektyvą, kartu nustato santykį ir 
su neestetiniais tikrovės (karo technologija, pažangos dvily- 
pumas ir t. t.) elementais. Tuo jis peržengia ir medijos ribas. 
Aiškus daiktas, estetinis pradas yra būtinas. Tačiau jis gali 
visai „logiškai“ būti tokių - iš pradžių sektoriaus, paskui ir 
medijos ribų - peržengimų priežastis. 

Perėjimai ir ribų peržengimai jau sektorių viduje priklau- 
so prie meno ratio essendi. Kiekvienas kūrinys turi sąsajų su 
kitais kūriniais ir kitais estetikos standartais, tad šia pras- 
me yra interikoniškas (barokas YRA prisotintas renesanso, 
Mondrianas neįsivaizduojamas be Cėzanne'o, o Isozaki's 
yra kone japonų tradicijos distiliatas; Morrisas specialiai 
remiasi Leonardo da Vinci'o katastrofų vaizdavimais). Tai 
yra pirmas ribų peržengimo būdas, antras bus transsektori- 
nis, trečias - transmedialinis. Būtina sieti kūrinį su estetika 
ir pasirinktų tikrovės dalykų estetinėmis potencijomis. Bet 
kadangi neestetinių dimensijų visai ne;manoma atskirti nuo 
tikrovės elementų (o estetikos pabrėžimas esti veiksmingas 
tik kitų objektų dimensijų suvokimo fone), tai per estetinę 
sąsają į Žaidimą įtraukiama ir tai, kas nėra estetiška. Būtų 
tiesiog neišmintinga šias prasmės dimensijas sistemiškai 
naikinti ar numoti į jas ranka. Nors estetinė potencija yra tik ' 
priėjimo prie meno kelias arba prieinamoji pusė, bet meno 
kūriniu kreipiamasi į tikrovės dalykų visumą. Tai net gali 
sužadinti mintį, jog estetiškai pavaizduoti kokį nors objektą 
stačiai neįmanoma - itin reikšmingas atvejis ir objekto po- 
būdžiui, ir estetiškumo ribotumui suvokti. Tas pavyzdys 

prikišamai rodo, kokį svarbų vaidmenį, dominuojant este- 
tinei perspektyvai, gali vaidinti ir kitos perspektyvos. Ir tas 
vaidmuo gali būti toks didelis, kad viena iš jų (sakysim, ne 
kaip pakliuvo ar valdingai, o estetinio žlugimo patirties pa- 
grindu) ima ir įsivyrauja, tuo aiškiai parodydama estetinės 
patirties ribotumą. 

Galiausiai aptarsime dar du (pastarosioms veikiau ben- 
drais bruožais priskiriamus paskutinius) specifinių racio- 
nalumų transsektorinius aspektus arba implikacijų tipus. 
Ir juos pateiksime tik kaip pavyzdžius, nesileisdami į išsa- 
mesnius aiškinimus. Atskiri racionalumo tipai gali, pirma, 
sietis su visiems racionalumo tipams aktualiais uždaviniais 
ir, antra, bent pagal analogiją priminti pagrindinius kitų 
racionalumo tipų bruožus. Pavyzdžiui, per meną į žaidimą 
įtraukiamas tam tikras Žmogaus paveikslas, ir menas tai ini- 
cijuoja. Tačiau tai nieku būdu neturi būti daroma paviršuti- 
niškai ir anaiptol ne prievarta, nors atkaklumo čia netrūksta. 
Tuo būdu menas iš principo remiasi transsektoriniu turiniu 
(nes Žmogus nėra specifinis tik vieno tam tikro racionalu- 
mo tipo objektas). Ir antras pasakytinas dalykas yra tas, 
kad kiekviena estetinė struktūra implikuoja ir- sociologinę 
kriptogramą. Mondriano išlyginimo menas svarbus ne vien 
meno aspektams, bet ir gyvenimo naštoms išlyginti, kaip 
patariama kiekvienam Žmogui, ir socialiniams antagoniz- 
mams šalinti, kaip dera normaliai visuomenei. Ir tai yra ben- 
dras dalykas. Kiekvienas meno kūrinys pasižymi tuo pačiu: 
įvairūs elementai komponuojami deramu santykiu. O tai 
yra apskritai gyvenimo ir būties uždavinys bei pagrindinė 
struktūra. Būdas, kaip tai daroma, - prievarta, organiškai, 
ar atvirai derinant, - nusako ir meno stilius, ir pagrindinius 
gyvenimo tipus. Čia susiduriama su transsektoriniais už- 
daviniais ir reikšmėmis, kurios, nors ir išsiskiria ypatingu 
giminiškumu atskiriems sektoriams, bet aptinkamos ir ki- 
tuose sektoriuose. 

Būtų, pavyzdžiui, sunku nustatyti, ar akivaizdus etikos 
ir estetikos giminiškumas gali būti grindžiamas apibrėžimu, 
kuris priklauso tai, o ne kitai sričiai. Kaip estetiniai santykiai 
gali būti interpretuojami kaip socialiniai modeliai, taip ir 
kiekvienai etikai galima parašyti struktūrą atitinkančią este- 
tiką. Tačiau kuo tai pagrįsta? Tuo, kad kiekvienoje estetikoje 
jau yra implikuota tam tikra etika. Taip yra ne vien čia mi- 
nėtų gyvenimo modelių atžvilgiu, bet galioja ir tais atvejais, 
kai dermės siekis - pagrindinis estetikos reikalavimas - yra 
tam tikros rūšies etikos reikalavimas. Tai turima galvoje 
pirmiausia ne tik specialia prasme, kuria etika estetinių reiš- 
kinių atžvilgiu formuluoja tam tikrą etinį imperatyvą: kur- 
damas formą, privalai kurti dermę, bet ir kur kas bendresne, 
jau etikos užmojui artima prasme: kurdamas formą, visada 
privalai žiūrėti dermės. Bet ar tai dar galima vadinti esteti- 
kos reikalavimu, nors širdis ir nelabai linksta jį taip vadinti? 
Tikriausia senosios transcendentalinės teoremos nėra visai 
paprasta atsisakyti. Atitikmenų vis dar galima rasti arba su- 
konstruoti. Tačiau esminis pokytis vis dėlto neišvengiamas: 
iš tikrųjų įvairiomis paradigmomis paženklintoje situacijoje 
ši teorema gali tikti tik kai kurioms atitinkamoms eilėms, bet 
ne visuotinai. 

Šiaip ar taip faktas, kad atskiri racionalumo tipai įtrau- 
kia į Žaidimą transsektorinius predikatus („Žmogus“) ir 
leidžia pajusti pagrindinius kitų racionalumų bruožus, dar 
kartą ypatingu būdu parodo egzistuojant racionalumo tipų 
sampynas ir kryptis, kuriomis transversinis protas gali tarsi 
vieškeliais žengti. 

Pateikdamas šiuos pavyzdžius rėmiausi visų pripažintais 
skirtingais racionalumo tipais. Be to, apsiribojau nedideliū 
jų skaičiumi, imdamas dažniausiai estetikos ir etikos pavyz- 
džius. Šis nuoseklumas turėjo geriau išryškinti pateikiamų 
vidaus skirtybių įvairovę ir problemos mastą. Paaiškėjo, 

kad atskiri racionalumo tipai egzistuoja ne kaip monados: 
kad ir kokie būtų autonomiški, jiems vis dėlto būdinga sam- 
pynų su kitais racionalumo tipais įvairovė. Vien sektorinė 
racionalumo samprata nėra pakankama. Reikia atsižvelgti 
ir į santykius tarp sektorių, į transmedialinius panašumus 
ir transsektorines analogijas. Mūsų temai tai reiškia štai ką: 
ne vien racionalumo tipų yra daug, bet plati ir nepaprastai 
diferencijuota ir tarpusavio ribų peržengimų paletė. Pa- 
vieniais atvejais ji gali būti ribota ir selektyvi: tada žaidime 
dalyvauja tik vienas kitas ribų peržengimo tipas - daugelis 
lieka nepaliesti, tačiau apskritai ji yra be galo įvairialypė. To- 
dėl pavieniais atvejais jos galima ir nepastebėti, bet apskritai 
taip elgtis nedera. 


3. Protas, kaip ribų peržengimo geba 
ir realizacija 


Anksčiau minėtos sampynos atvėrė ribų tarp racionalu- 
mo tipų peržengimo galimybes. Reikšme jos tolygios ribų 
peržengimų įtraukimui į racionalumo tipų sudėtį. Šių per- 
žengimų dimensija - tai proto dimensija. Pirma buvo sako- 
ma, kad protas yra gebėjimas užčiuopti tai, kur atskiriems 
racionalumams kyla ribų problemos, o dabar konstatuoja- 
me, kad kaip tik šis santykių, sampynų ir ribų peržengimų 
klodas yra proto specifinių funkcijų sritis. Todėl galima ir at- 
virkštinė formuluotė: protas iš esmės yra tokių ribų peržen- 
gimų geba ir realizacija. Proto sąvoka nesietina su jokiomis 
substancinėmis, principinėmis ir visuminėmis sampratomis, 
arba jį būtina nuojų apvalyti. Nes tomis sampratomis jis pri- 
lyginamas intelektui, per jas įvykdoma jo išdavystė. Kad to 
neatsitiktų, reikia nepamiršti Kanto pamokos. Visos teorinio 
proto formos galimos tik kaip tam tikrų racionalumo formų 


458 


3. Protas, kaip ribu peržengimo geba ir realizacija 


absoliutinimai ir todėl yra prieštaringos ir neteisėtos, nes 
jose (pagal užmojį) išsaugoma protui priklausanti transra- 
cionalumo pretenzija, o, kita vertus, pasitelkiamas intelekto 
tezinis funkcionavimo būdas. 

Protas veikia trimis lygmenimis: atspindėdamas racio- 
nalumo tipų pobūdį ir ribų peržengimo galimybę, prakti- 
kuodamas tokius peržengimus ir atlikdamas heterogeniškų 
pretenzijų realizavimo terpės funkciją. 

Pirmoji funkcija tradicijai nėra nežinoma - ją puikiai 
aprašė Platonas dialoge Sophistes („Sofistas“). Jis parodė, 
kad sprendžiant tapatybės ir skirtybės klausimą svarbu ne 
operuoti bendrais teiginiais, o dalykus „kiekvieną atskirai 
tikrinti“, tiksliai laikytis požiūrių, kurių atžvilgiu galioja 
viena ar kita, ir žiūrėti, kokios prasmės čia esama (259 c-d). 
Tai yra maksima, kuri ir dabar tinka norint atskirti sustaba- 
rėjusius modemnistus ir atsainius postmodernistus. Platonas 
nustatė keturis galimus vienio ir daugio santykių atvejus: 
penetratinį, kai viena persmelkia daug; globalinį, kai viena 
apima daug; konsteliacinį, kai iš daug randasi viena; ir sepa- 
ratinį, kai daug egzistuoja be viena (253 d-e). Tirti šiuos san- 
tykius Platonui reiškia dirbti „dialektinį darbą“, ir to darbo 
jis nenorėjo patikėti niekam kitam, o tik „švariai ir teisingai 
filosofuojančiam“ (253 e). Prie to nieko nepridursi, išskyrus 
viena - reikia laikytis programos ir ją įgyvendinti. 

Atspindėti racionalumo formų struktūras ir santykius — 
taigi vienovę, įvairovę, sąsajas, ribų peržengimus, implikaci- 
jas, analogijas ir panašius dalykus (visa tai, kas šioje knygoje 
iki šiol glaustai buvo daroma) - yra galima tik proto veikla. 
To neįmanoma suprasti kitaip, kaip dalinių racionalumų 
funkcijos, nes daliniai racionalumai juk išryškėja ir tampa 
mąstymo objektu kaip tik todėl, kad yra riboti. Protas yra 
viršesnė geba. Viskas čia paremta įžvalga, kad protas funk- 
cionuoja ne kaip aukštesnis intelektas, kad jis neatsineša 

gatavų mastelių, kuriais viską matuoja, o kad dirbdamas šį 
išaiškinamąjį darbą tikrina esamų racionalumų esmę ir vi- 
daus pretenzijas - ne įsakinėdamas, o aiškindamas, formu- 
luodamas, lygindamas ir per tai įstengdamas ne tik atitaisyti 
atskirų racionalumo formų paklydimus, bet ir racionalumo 
profilyje atskleisti spragas, duoti naujų impulsų bei kedenti 
kitų racionalumų laukus. Protas - tai metaracionali geba iš 
esmės todėl, kad yra interracionalus. Jo domenas - ribų per- 
žengimai. 

Kaip šioje veikloje protas yra nukreiptas į racionalumų 
tipus, taip ir atskiri racionalumo tipai jam iškyla ne abstrak- 
čiai, O savo ruožtu jame dalyvauja - tokiu mastu, kokiu juose 
yra įrašyti santykiai su kitais racionalumais, užprogramuoti 
tikri ir galimi ribų peržengimai. (Ir todėl jie atpažįstami kaip 
proto formos, o pats protas, dirbdamas atspindėjimo darbą, 
„Materialiai“ gali jaustis esąs nukreiptas į šias racionalumo 
formas.) Kadangi proto formos jau yra susijusios su kitomis 
paradigmomis ir racionalumo formomis, proto procesai 
šioms formoms priklauso iš principo. Ir tokie proto procesai 
racionalumo formoms lieka esminiai, kad ir kaip stumdytų 
savo ribas arba modifikuotų savo pretenzijas, ir visa tai da- 
rytų kontroliuodami, t. y. labiau įsisąmonindami aplinką, o 
per tai geriau apsvarstydami įvairias pretenzijas, kurios ga- 
limos tik todėl, kad protingai peržengiamos ribos. 

Lemiamos reikšmės turi tai, kad šioje proto dimensijoje 
atsiranda materiali galimybė peržengti ribas ir kad tai iš 
tikrųjų vyksta. Taip per savo socialines implikacijas gali (be 
kita ko) rastis estetikai paveiki etika; ekonominis modelis 
gali būti kritikuojamas dėl to, kad prieštarauja pragmatiškai 
socialinio tikslo, kurio jis latentiškai siekia ir kuriuo teisėtai 
naudojasi, įsivaizdavimui; galima tikrinti, ar socialinis mo- 
delis atitinka antropologines dermės sąlygas, o ekonominį 
analogą atvesti ad absurdumn. Tiesa, toks metodas nėra nepa- 

vojingas. Teisėtas iš tikrųjų jis yra tada, kai atskirus teiginius 
galima imti atitinkamai santykyje su jų galiojimo lauku, o 
ribų peržengimai šia prasme yra kontroliuojami. Tuo kaip 
tik pašalinamas beatodairiškas blaškymasis perkėlinėjant 
ribas nuo vieno aspekto prie kito. Kasdieniame gyvenime 
tai natūralu, tačiau racionalumo teorijos požiūriu - siau- 
bas?. Antra vertus, kasdieniame gyvenime vis dėlto galima 
pastebėti, kad protingą praktiką turėtų ženklinti kaip tik 
tokie ribų peržengimai. Tada protas yra kaip tik tokių ribų 
peržengimų atlikimo esant kontrolei geba, o tai reiškia, kad 
ribas jis peržengia atskleisdamas ir paisydamas atitinkamo 
tapatybės ir skirtybės santykio. Ribos peržengiamos ne nuo- 
lat jas ištrinant ir naikinant, o protingai jas atskleidžiant ir 
kontroliuojant. Protinga praktika yra ta, kuri ne tik atsižvel- 
gia į kokio nors atskiro racionalumo tipo padarinius, bet ir 
stebi aplinką ir leidžia jai tinkamai reikštis. Kaip tik tokią 
praktiką įgalina transversinio proto realizavimo forma. Vi- 
sur, kur esama tokio pobūdžio praktikos - ją mes paprastai 
vadiname „protinga“,- analizė nustato, kad laikomasi ne 
kokio nors vieno racionalumo, o atsižvelgiama ir į jo sąlyčio 
taškus, implikacijas ir ribų peržengimus. Šia prasme kiek- 
vieną kartą galime kalbėti apie transversinio proto praktiką. 
Ir kaip tik ši realizacijos forma yra esminis dalykas. Pavadi- 
nimas - antraeilis dalykas. 

Ne tik racionalumo tipų agonistika, bet ir jų genezė, jų 
atnaujinimas ir perkėlimas, derinimas ir performavimas, jų 
veiksmingumas kitų paradigmų ir racionalumo tipų atžvil- 
giu vyksta transversinio proto baruose. Tai, kad tokie ribų 
peržengimai turi būti problemiški, naiviai sąmonei atrodo 
keista. O skirtybes atspindinčiai sąmonei, priešingai, vis 


2 Jau Platonas tuo skundėsi ir sofistams priekaištavo, kad šie vartoja tokias 
žodines ckvilibristikas (plg. Sophistes. 259 d 2-7). 

dar tebesanti tokių peržengimų galimybė pasirodė nejtiki- 
mas dalykas. O filosofinė sąmonė čia - siauroje, bet daug 
išsišakojimų turinčioje ribų peržengimo zonoje - įžvelgia 
karališkąjį proto kelią. 

Galiausiai iš šių samprotavimų aiškėja, kad protas, 
kurį čia aptariame, yra ir racionalumų konfliktų terpė. 
Jo horizonte šie konfliktai juk ir reiškiasi, 0 juos spręsti 
reikia atspindint ribas, sampynas ir ribų peržengimus. Ir 
net jei esama neišsprendžiamų dalykų - Platonas vienio 
ir daugio santykių klasifikacijos ketvirtoje grupėje numatė 
absoliutaus heterogeniškumo egzistavimą, - tas disenso ne- 
išsprendžiamumas, heterogeniškumas ir tundamentalumas 
patiriamas ir nustatomas vis dėlto tokio proto terpėje. Be to, 
toks protingumas yra ir vienintelė terpė, kur su tokiais duo- 
menimis galima elgtis pragmatiškai prasmingai. Disensas 
nieku būdu nėra tikslas (kaip perdėdamas teigė Lyotard'as). 
Tačiau efektyvaus disenso situacijose svarbiausias tikslas iš 
tikrųjų yra ne konsensas, o disenso atskleidimas. Pastarasis 
ne kaip nors slaptai vėl atkuria ryšį, bet suteikia visiško 
aiškumo situacijos supratimui: kai kada taip, kad argumen- 
tacijų santykinumas pasidaro akivaizdus skirtingų esmės 
sampratų pagrindu, sampratų, kurių paskui argumentuotai 
nebegalima pagrįstai atskirti, o reikia apsispręsti vienos ar 
kitos galimybės naudai. Tada turime puikiai atskleistą si- 
tuaciją, kuri reiškia viską, tik ne racionalumo žlugimą, vei- 
kiausiai rodo paskutinį įprastą situacijos atvejį. Ir priešingai: 
neribotas diskursų įsipareigojimas konsensui reikštų galu- 
tinį diskursų nusiteikimą žlugti. Nes tikslingu atskleidimu 
anksčiau ar vėliau prieinama prie efektyvių disensų, kurių 
neįmanoma suprasti ar aptarti - net daryti prielaidą juos eg- 
zistuojant — pagal konsenso modelį, tad bet kokiu atžvilgiu, 
teoriškai ar faktiškai, racionalumo konkursas čia pasidaro 
neišvengiamas. Priešingai, racionalumo formų polemika 

reikalauja proto tipo, mokančio elgtis su skirtybe ir tapaty- 
be, nestojančio iš anksto nė vienos iš jų pusėn. Kaip tik taip 
daro transversinis protas. Nors jis pradeda veikti skirtybės 
situacijoje, bet paskui pabrėžia ribų peržengimo galimybę. 
Todėl jam nebūdingi sisteminiai vienpusiškumai. 

Iš tikrųjų kasdieniai ir realūs atskirų racionalumo tipų 
atskleidimo ir polemikos procesai vyksta šio proto pagrin- 
du, tiktai jie nesti aiškūs ir kontroliuojami. Tačiau nebūtina 
siūlyti kitos, vienpusiškos proto preparacijos: reikia, kad 
sąmoningai ir analitiškai tiksliai dirbtų transversinis protas. 
Šis protas — tai visų interracionalių atskleidimų terpė ir pro- 
ceso forma. 


4. Kiti transversinio proto struktūros 
požymiai 


Transversinio proto išgalės yra žinomos, bet mįslingos. 
Pirm siedami jas su postmodernybės problematika, aptarsi- 
me dar tris aspektus. 

a) Transversinio proto kaip jokio kito negalima - tik čia 
yra aiškiau nei kitų formų atveju — suobjektinti, reifikuoti, 
t. y. traktuoti kaip daikto. Esama visokiausių tokio pavojaus 
ženklų. Paminėsime tik du — regioninę ir loginę sudaiktini- 
mo tendencijas. 

Jau pats kalbėjimas apie proto formas yra suktas, jeigu 
šios suprantamos kaip racionalumai, kuriuos galima atribo- 
ti. Daiktiškai sritis derėtų įsivaizduoti panašias į regionus. 
Tačiau su jomis nereikėtų tapatinti priskirtųjų racionalumo 
tipų. Pati sąvoka „architektonika“ klaidingai nusako jų 
santykį, kuris, vadovaujantis geografinėmis laukų, sričių, 
domenų analogijomis, be abejonės, yra teisingas. Tai tinka 
laikotarpiui nuo Kanto iki Habermaso. Iš tikrųjų racionalu- 

mo tipai nėra išdėstyti vienas šalia kito, jie skiriasi kitaip: tai 
įvairios racionalumą realizuoti galinčios santykio formos. 
Erdvinių modelių sugestija iškraipo racionalumo struktūrą. 
Tai galutinai paaiškėja, kai atkreipiamas dėmesys į trans- 
versinio proto funkcijas. O šių niekaip nedera įsivaizduoti 
susietų su vietomis ar regionais. Transversinis protas - tai 
racionalumo tipus kiaurai persmelkianti ir juose glūdinti 
proceso forma. Be to, ir metaforiškas kalbėjimas apie ribų 
peržengimus kelia tam tikrų problemų, tačiau jis pateisina- 
mas bent tuo, kad pats savo ruožtu priešinasi esminiam ne- 
susipratimui, - aiškiai parodo, jog šis protas neturi vietos ir 
nėra regionas: kad tai iš esmės yra procesas, o sudaiktintas 
jis pražūtų. Protas neapibrėžiamas nei daiktinėmis sąvoko- 
mis, nei topologijomis. Daiktinės sąvokos neapibūdina jo sa- 
vitumo, o topologijos iš anksto nusako funkcijas. Protas ne 
yra, protas vyksta. Ir jis vyksta ne kokioje nors vietoje, o savo 
paties procesuose. Kai kas gali suirzti dėl to, kad čia įvairiai 
priartėjama prie Hegelio. Postmodernistui, mano nuomone, 
turėtų atrodyti nei šis, nei tas, jei tai visai nebebūtų įmano- 
ma. Skirtumas nuo Hegelio, žinoma, lieka akivaizdus - apie 
tai išsamiau kalbėsime šios skyriaus c dalyje. 

Loginiu sudaiktinimu laikau pagundą suprasti raciona- 
lumo tipus, paradigmas ir teorijas kaip objektus, kuriais do- 
misi protas, norėdamas juos paversti savo tam tikros rūšies 
objektyviomis sudėtinėmis dalimis. Tas klausimas keblus 
todėl, kad proto santykiai čia prilyginami subjekto santykio 
su fiziniais daiktais modeliui. O proto santykiams toks mo- 
delis visai netinka, nes, pirma, tai, kas proto santykiuose iš- 
kyla kaip daiktas, pats yra proto veiklos rezultatas, antra, šis 
siejimas visai nenurodo išeities iš proto terpės, o grąžina į ją, 
ir, trečia, kalbėti apie „daiktus“ aptariant proto dalykus yra 
išvis nekorektiška, teisingiau sakant, - klaidinga. Nes tam, 
ką tokios kalbos vadina „daiktu“, yra priskiriamas objekto 

statusas, kurio jis niekada neturėjo ir neturės, o, antra ver- 
tus, tada ima atrodyti, kad ir pats protas įgauna jį kaip me- 
tastatusą, taigi neišvengiamai susipainiojama proto objekto, 
lygmenų ir tipų aporijose. Apie tai išsamiau kalbėsime kitoje 
vietoje. Čia pasitenkinsime nurodydami, kad protą iš esmės 
reikia suvokti kaip vyksmą, o ne kaip turėjimą ir visai jau ne 
kaip kažką panašaus į daiktą. Todėl protas nėra grindžia- 
mas tvirtomis sąvokų ir kriterijų nuostatomis, kurių proto 
objektyvistai nuolat ieško, bet niekaip negali rasti: proto po- 
žymis - nuolatinis procesas. 

b) Negalima nepastebėti šio proto tipo artumo tam, kas 
tradiciškai vadinama „sprendimo galia“, ypač kalbant apie 
jo atspindėjimo formą, kaip ją aprašė Kantas. Nes transver- 
sinis protas visur ieško to, kas bendra (tarkim, atskirties 
vienas nuo kito bendrybės), ir kaip tik savo atspindėjimo 
funkcija tokią paiešką apibūdina Kanto sprendimo galia. 

Skubotas priekaištas, kad tada transversinį protą galima 
paprasčiausiai vadinti sprendimo galia, o ne protu, šauna 
pro šalį. Jau Kantas nurodo, kad sprendimo galia, pirma, yra 
proto forma ir, antra, kai labiau pasigilini, ji iškyla net kaip 
bet kokio proto - ir teorinio, ir praktinio - pagrindinė funk- 
cija. Deramai jungti bendra ir atskira yra jo pati bendriausia 
funkcija, ir tai, teisybę sakant, - svarbiausias uždavinys bet 
kokio proto sferoje. Todėl sprendimo galia iš esmės sudaro 
ne tik nuolatinę konstantą Kanto proto apibūdinimuose, bet 
ir yra Slaptasis proto centras. Tad išplėtota proto koncepcija, 
turint galvoje, kad jos proto teorija pasirodo esanti artima 
sprendimo galiai, įžvelgia veikiau savo pagrįstumo patvir- - 
tinimą. 

Transversinis protas vykdo sprendimo galios funkcijas 
bent keturiomis kryptimis. Pirma, jis rodo, kokiam racio- 
nalumo tipui priskirtinas objekto klausimas. Net jei tam 
prireikia ne paties transversinio proto akto ir jei atitinkamas 

racionalumo tipas kokį nors klausimą pats pripažįsta kaip 
savą, jis gali tai atlikti tik todėl, kad dalyvauja transversi- 
niame prote, nes kad priimtų sprendimą, turi disponuoti 
aplinkos suvoktimi, o tokį žingsnį jis gali žengti tiksliai taip, 
kaip implikuoja transversinio proto funkcijas. Antra, trans- 
versinis protas yra gebėjimas rasti ribų peržengimus. Žodis 
„rasti“ čia reiškia, kad ribų peržengimų negalima deduk- 
cijos būdu išvesti iš visos sistemos, — juos reikia atskleisti. 
Šiuo atžvilgiu transversinis protas turi neblogą nuovoką ir 
stiprią „estetinę“ konotaciją (ir todėl, beje, yra labai artimas 
pirminei nous sąvokai)?. Trečia, transversinis protas atspindi 
racionalumo tipų bendrybes, pavyzdžiui, analogijos pobū- 
džio bendrybes, taigi tą bendrumą, kurio paties savaime ne- 
beįmanoma vienareikšmiškai įvardyti, bet kurį visai puikiai 
galima suvokti remiantis atitikimo pobūdžiu, pavyzdžiui, 
estetinės patirties nevaržomumu ir dorovinės elgsenos 
laisve. Transversinis protas čia konstatuoja metodo, kurį 
praktikuoja vienoje ir kitoje srityje, panašumą*. Kaip tik šiuo 
veiksmu transversinis protas iškyla kaip tikras racionalumų 
siejimo narys. Ketvirta, transversinis protas reiškiasi kaip 
sprendimo galia ir tada, kai, įsiliepsnojus heterogeninių 
pretenzijų konfliktams, imasi „dialektinės“ analizės diferen- 
cijuodamas, tikrindamas ir svarstydamas teisinius motyvus, 
ir tai daro ne tik jų palyginamumo, bet ir nepalyginamumo 
požiūriu. 

c) Tai, kad pabrėžiama ribų peržengimo galimybė, gali 
duoti pretekstą nesusipratimui, neva skirtybės pagrindu 
pro užpakalines duris vėl įsileidžiamas hegelizmas. Kaip 


* Plg. Kurt von Fritz, „Die Rolle des NOUS. NOUS und NOEIN in den Ho- 
merischen Geschichten“. - Um die Begriffsiwvelt der Vorsokratiker, hrsg. von 
Hans-Georg Gadamer, Darmstadt, 1968, 246-363. 


* Plg. Kanto samprotavimus, išdėstytus Sprendimo galios kritikos $ 59. 

tik Hegeliui buvo itin svarbu turėti idėją apie peržengimus". 
Hegeliškai skamba ir priešinga formuluotė: jei pripažįstama 
peržengimo idėja, laikomasi Hegelio koncepcijos. Tačiau 
Hegelio „peržengimo“ sąvoka reiškia visai ką kita. Jo per- 
žengimai yra teleologiniai, reiškia to, kas buvo, „panaiki- 
nimą“ ir apskritai nusako dvasios judėjimą. Peržengimus 
galima išrikiuoti į eilę ir jie sudarys visą tikrovės grandinę. 
O transversinio proto koncepcija nepititaria nei teleologi- 
niam principui, nei naikinimui, nei visuotinumui. Aplinkos 
sampynos išties implikuoja daugybę nekonversiškų deter- 
minantų. Todėl nors ir įstengiama atskleisti atskirų sričių 
kompleksijas, padaryti skaidrias ištisas sritis, bet visos si- 
stemos neišvystama: juo kruopščiau tiriami santykiai, juo 
neįtikimesnė darosi visa sistema. Nušvinta ne visuma, o 
atskiros zonos. Be to, ir šviesos rūšys kiekvienoje zonoje vis 
skirtingos. Vienos visaapimančios šviesos išvis nėra. O dau- 
gybę šviesų lydi daugybė šešėlių. 


5. Santykis su Lyotard'o koncepcija 


Priešinimasis visuotinybei duoda pagrindą nustatyti 
transversinio proto koncepcijos santykį su Lyotard'o pa- 
žiūuromis. Akivaizdus yra ir transversinio proto koncepcijos 
ryšys su postmodernistinio mąstymo antitotalinėmis inten- 
cijomis. Tik tie santykiai nustatomi ne baikščiai neigiant 
bet kokius ryšius ar juos probleminant, o laisvai stebint 
struktūras, ribų peržengimus ir jų įvairius aspektus. Ir čia 
transversinio proto koncepcija nusigręžia nuo visuotinumo - 
ne ką mažiau nei Lyotard'as, tik tą dalyką, matyt, reikia ge- 
riau pagrįsti. 


5 Plg. Georg Wilhelm Friedrich Hegel, Vorlesungen ūber die Philosophie der 
Geschichte, Werke, Frankfurt a. M., 1970, Bd. 12, 104. 

Transversinio proto koncepcija daro esminį pokytį Lyo- 
tard'o koncepcijos atžvilgiu. Ji prieštarauja Lyotard'o abso- 
liutaus heterogeniškumo teoremai. Šios knygos aštuntame 
skyriuje esame parodę jos nepagrįstumą kalbos fenomenolo- 
gijos požiūriu, o dešimtame skyriuje atskleidę jos refleksinį 
prieštaringumą. Bet transversinio proto koncepcija neįveda 
ir jokių vienovės imperatyvų, kurie būtų nesuderinami su 
Lyotard'o koncepcija. Tą būdą, kaip transversinio proto kon- 
cepcija priima senąjį vienovės motyvą, tradicijos atžvilgiu 
atskleidžia bent jau nemažesnė modifikacija. Vienovę trans- 
versinio proto koncepcija realizuoja vien orientuodamasi į 
ribų peržengimus, bet iš principo pripažindama įvairovę. 
Todėl nors ji ir siūlo atsisveikinti su absoliutaus heterogeniš- 
kumo teorema, bet ribų peržengimai, į kuriuos ji reikalauja 
atsižvelgti, gerai sutaria su Lyotard'o intencijomis, kurias 
pagrįstai galima skirti nuo jų lingvistinio aiškinimo fono, 
net yra pagrindo teigti, kad dėl tų peržengimų pačios save 
griaunančios absoliučios skirtybės teoremoje Lyotard'o in- 
tencijos išvis pasidaro įgyvendinamos. 

Tą puikiai galima pagrįsti trim kritiškais argumentais. 
Ginče Lyotard'as pasisako ne tik prieš despotizmą, bet ir 
prieš anarchiją". Klausimas tik tas, ar anarchijai išvengti jis 
rado tinkamų priemonių. Tiesa, priešininkai jam nevisai pa- 
grįstai prikiša, kad bendro principo išsižadėjimas kiekvienu 
atveju turįs baigtis anarchija. Tačiau Lyotard'as, absoliučia- 
me heterogeniškume įšaldydamas bet kokius diskursus, to- 
kios anarchijos išvengia, ko gero, tik todėl, kad yra nukapo- 
jęs visas sąsajas. O implicitinių sampynų ir eksplicitinių ribų 
peržengimų pripažinimas, kaip būdinga transversiniam 
protui, yra tikroviškesnis. Iš pradžių jis net galėtų pasirodyti 
labiau linkęs į anarchiją, nes dabar nekliudomi gali reikštis 


“ Jean-Frangois Lyotard, Der Widerstreit, Mūnchen, 1987, Nr. 229. 

kovingi santykiai. Kaip tik transversinis protas tą dalyką ko- 
reguoja ir įveikia: jis įstengia motyvuotus prasmės šviesos 
apšviestus įrodymus ir turiningus ribų peržengimus atskirti 
nuo peržengimų, kurie vyksta spontaniškai, anarchiškai, bet 
kaip. Taigi tik transversinio proto koncepcija pajėgia įtikina- 
mai užkirsti kelią anarchizmui, kurio absoliutaus heteroge- 
niškumo koncepcija tesugeba išvengti. 

Tas pat išryškėja ir tada, kai Lyotard'as kritikuoja vie- 
nareikšmiškumą. Jis teigia, kad vienareikšmiškumas nėra 
paskutinė instancija, kad kiekvieno vienareikšmiškumo es- 
mėje veikiau yra jaučiamas deficitas, kad kai ko jame neįma- 
noma įvardyti, nes kai kas nuolat lieka už sistemos ribų". Ir 
čia Lyotard'as paliečia motyvą, kuris turėtų jam būti stimulu 
peržengti diskursų rūšių autonomijos ribas, tačiau heteroge- 
niškumo pagrindu jis gali tą motyvą tik pastebėti, bet negali 
jo kaip reikiant mąstyti. Tai irgi įmanoma tik transversinio 
proto koncepcijai, nes tik tada, kai pasitelkiama diskursų 
rūšių vidaus racionalumų ir įvairių aplinkos pretenzijų 
dialektika - oją kaip tik siūlo transversinio proto koncepci- 
ja, - tikrai galima nustatyti vienareikšmiškumo ribas, laikyti 
jas rimtomis ir į jas atsižvelgti. Lyotard'o hiperdiferencija 
dar tebėra slapta susijusi su absoliučiu vienareikšmiškumu, 
ir tik ribų peržengimų mąstymas įstengia pastebėti viena- 
reikšmiškumo pakraščius ir pasinaudoti jų neaiškumais. 

Lyotard'as nors ir kalba apie vienų diskursų rūšių „per- 
ėjimus“ į kitus, bet juos supranta tik kaip tikrai vykstančius, 
kadangi juos reikia tęsti arba sieti. Ir čia tikrai įdomus at- 
vejis, kai ribų peržengimai vyksta - transversinio proto pro- | 
cesų pagrindu - tarsi prasmės spinduliavimas, ir tai jis ta- 
patina su bet kokiomis atsitiktinėmis sąsajomis. Jei šią mintį 
tęstume iki galo, įsitikintume, kad tokio ribų peržengimo 


' Jean-Frangois Lyotard, cit. veik., Nr. 146. 

padarinys būtų absoliutus beatodairiškumas ir visiškai iš- 
nyktų Lyotard'o siekiamos intencijos. (Kadangi kiekvienas 
veiksmas yra toks pat neteisėtas, kaip kiti, jis būtų ir toks 
pat teisėtas kaip jie. Tai galiotų dar ir neabejojamam akivaiz- 
džiausio išvadavimo slopinimui.) Lyotard'o koncepcija be 
transversinio proto visai neatlaiko kritikos, o ką jau kalbėti 
apie galimybę ją įgyvendinti. 

Atidžiai įsižiūrėjus matyti, kad visa, ką Lyotard'as kons- 
tatuoja, juda transversinio proto terpėje. Nes kokia gi yra 
ta kita intencija, kuri apskritai tiria ir supranta radikalų 
diskursų rūšių skirtumą ir kuri nustato, kad šitas skirtumas 
yra atsakingas už sumaištį tų, kurie jo neatpažįsta? Kokia ta 
instancija, kuri išsiaiškina Protagoro ir Euatlo argumentaci- 
jos skirtumą, tai, kuo skiriasi fizinė ir loginė diskurso rūšys 
ir kur glūdi pastarųjų nepalyginamumo šaknys? To negali 
padaryti nė viena iš diskurso rūšių, tą gali padaryti tik 
geba, įstengianti į abi logikas pasižiūrėti blaiviu žvilgsniu 
ir jas palyginti. Tik toks gebėjimas, kuriuo Lyotard'as visaip 
stengiasi naudotis, bet aiškiai nelinkęs pripažinti, garantuo- 
ja praktiką, kurią jis norėtų atskleisti. Ir vis dėlto tik trans- 
versinis protas, mokantis matyti abu dalykus, gali nustatyti 
abiejų diskurso rūšių pretenzijų ribas ir įvesti apribojimus, 
kurie šitoms proto konfigūracijoms savaime niekada neat- 
eitų į galvą. 

Tai, ką Lyotard'as vadina ginču, galima patirti tik trans- 
versiniu protu. Ir tada, kai jis reikalauja ginčą paliudyti, toks 
liudijimas įmanomas tik kaip transversinio proto praktika. 
Šis protas čia suprantamas ne kaip priešnuodis prieš hete- 
rogeniškumą: jis veikia kaip heterogeniškumo ir ribų per- 
žengimo eksplikacijos, kaip skirtybės ir tapatybės terpė. Tą 
galima išsiaiškinti kaip tik iš kalbėjimo apie absoliutų hete- 
rogeniškumą pobūdžio. Visa esmė glūdi juk teiginyje, kad 
heterogeniškumo pretenzijos esančios absoliučiai vienodai 
teisėtos. Tuo (tariamai) grynasis heterogenistas, siekdamas 

savo tikslo, tiesia rankas į pačią masyviausią tapatybę, kurią 
šiaip jau visaip neigia. Žinoma, to jis tikrai negali daryti. Bet 
jeigu jis tam norui pasiduotų, visai prarastų savo pastangų 
rezultatus. Tai, ko jis nori, iš tikrųjų gali būti realizuojama 
tik gebėjimu, į kurio sferą įeina abu dalykai - skirtybė ir 
tapatybė, heterogeniškumas ir ribų peržengimas. Tik turint 
tokią transversinio proto perspektyvą pasidaro įmanomi 
pagrindiniai postmodernaus mąstymo motyvai - daugy- 
bingumo išlaikymas ir apsisaugojimas nuo perlenkimų. O 
grynoji heterogeniškumo teorema yra ribota. Ją reikia papil- 
dyti ir patikslinti suteikiant tokią perspektyvą“. Šia prasme 
galima pasakyti, kad transversinio proto koncepcija papildo 
Lyotard'o pažiūrą svarbiu bruožu ne tik neatsižadama jo 
intencijų, bet padarydama jas įgyvendinamomis. Ji mąsto 
Lyotard'o kryptimi ir tiki, kad šitas bruožas - Lyotard'o pa- 
žiūros papildymas transversinio proto perspektyva - galėtų 
būti tos koncepcijos pagerinimas. 


6. Transversinis protas ir modernistų bei 
postmodernistų ginčas 


Transversinio proto koncepcija yra pajėgi patenkinti tuos 
reikalavimus, kurie išryškėjo devintame skyriuje analizuo- 
jant šiuolaikinę proto problematiką. Tai vienovės forma, 
kuri ne tik padeda suprasti formalias gyvenimo formų 
bendrybes, bet ir suteikia joms realaus bendradarbiavimo 
galimybę nesielgdama taip, kad nepastebimai vėl primestų 
totalizaciją ir pasiduotų konvencionaliai vienovės dialekti- - 


8 Musilis tai nusako taip: „Kiekviename arba-arba glūdi tam tikras naivu- 
mas, kuris tinka, tarkim, vertinančiam Žmogui, bet netinka mąstančiam, 
kuriam prieštaravimai išnyksta daugybėje pereinamųjų etapų“. (Robert 
Musil, „Das hilflose Europa oder Reise vom Hundertsten ins Tausendste“. — 
R. Musil, Das hilflose Europa. Drei Essays, Mūnchen, 1961, 5-32, čia 23). 

kai - daugio, kurio produktyvumas vis dėlto būtų turimas 
galvoje, suspendavimui. Paisant dabarties požiūrių trans- 
versinio proto koncepcijai galėtų atitekti stambus problemų 
sprendimo potencialas. 

Modernistų ir postmodernistų ginče ji galėtų atlikti pa- 
grindinę funkciją. Akivaizdu, kad toje konfrontacijoje egzis- 
tuoja vienpusiškumų priešprieša. Istorijos dalykuose patirtį 
turintis žvilgsnis pastebi ir tai, kad priešpriešos modelis iš 
tikrųjų nėra toks jau naujas?. Vienovės raginimams konfron- 
tuojant daugybingumo ir grynosios skirtybės primygtinių 
prašymų pagrindu čia vėl iškyla senoji visuotinio ir su- 
skaidyto proto, logo vienovės ir jo balsų daugio priešprieša 
(tiesa, priešingai nei reikalauja tradicija, aiškiai pastūmėta 
daugybingumo kryptimi). O transversinio proto koncepcija 
yra toks „vidurys“, kuris geba atsižvelgti į abiejų pusių mo- 
tyvus, bet iš abiejų reikalauja ir esminių pataisų. 

Kai kurios pažiūros, pareikštos diskusijose dėl proto, jau 
suka transversinio proto link. Albrechtas Wellmeris kalbėjo 
apie tai, kad protą dabar reikią „kitaip mąstyti“!“, ir tam jo 
siūlymui būdingas vienovės pretenzijų silpninimas, o dau- 
gybingumo aspektų - stiprinimas. Tai prasideda, anot Well- 
merio, nuo erdvės, kurią atveria įvairių vykdymo galimybių 
taisyklės (tapatybės logika grindžiamo proto iškraipytuose 
vaizduose tatai visada lieka nepastebėta), ir nusidriekia iki 
„daugybės racionalumų“ koncepcijos, racionalumų, kurių 


* Pavyzdžiui, Wolfgangas Rodis jį apibūdino kaip absoliutaus žinojimo ir 
kritinio racionalumo arba platonizmo ir sofistikos priešpriešą (plg. str. 
„Absolutes Wissen oder kritische Rationalitat: Platos Auseinandersetzung 
mit der Sophistik“. - Wandel des Vernunftbegriffs, hrsg. von Hans Poser, 
Freiburg-Mūnchen, 1981, 67-106). Maximilianas Forscheris jį aprašė kaip 
„tarpusavio filosofinių frakcijų - dogmatizmo ir skepticizmo - sudarymo 
žaidimus ir rėmėsi Rousseau (Rousseau, Freiburg-Mūnchen, 1977, 7). 
Albrecht Wellmer, Zur Dialektik von Moderne und Postmoderne. Vernunftkri- 
Hk nach Adorno, Frankfurt a. M., 1985, 108. 


s 

sąveika esanti tikrasis ir vienintelis būdas protui realizuo- 
tis!!. Ši pažiūra artima transversinio proto koncepcijai, nors 
iš Wellmerio teiginių ir nematyti, ką „protas“ dar reiškia 
greta „racionalumo“, kaip tiksliai suprasti sąsajų, sampynų 
ir pralaidumo metaforiką ir kodėl pastarosios nelydi skir- 
ties, ignoravimo ir diktato metaforika. 

Bernhardas Waldenfelsas kėlė „proto multiplikacijos“ 
idėją ir nors pabrėžė, kad tai esąs keblus žingsnis, nes kito- 
niškumas ir įvairumas čia prasiskverbia iki „gelminės proto 
zonos“, bet, antra vertus, paaiškino, kad tai nieku gyvu ne- 
turį reikšti „proto panaikinimo“, kad tam priešinasi „latera- 
linės mainų formos“. Waldenfelsas kalba apie „heterogeniš- 
kų, tačiau įvairiai susipynusių, ne tik vienas kitą šalinančių, 
bet ir susikertančių racionalumo laukų, diskursų, gyvenimo 
formų, gyvenamųjų pasaulių“ tinklą. „Lateralines mainų 
formas“ (skirtingai negu „vertikalius valdymus“) reprezen- 
tuoja „mazgai, peržengimai, perkėlimo galimybės“, bet taip 
pat ir „konfliktų zonos“!*. Šių pažiūrų artumas transversinio 
proto koncepcijai akivaizdus, o šaknys, ko gero, glūdi ben- 
drose atožvalgose į Merleau-Ponty“. 


" Albrecht Wellmer, cit. veik., 109; žr. dar: A. Wellmer, Ethik und Dialog. Ele- 
mente des moralischen Urteils bei Kant und in der Diskursetluk, Frankfurt a. M., 
1986, 171-172. 

12 Bernhard Waldenfels, In den Netzen der Lebenswelt, Frankfurt a. M., 1985, 
116-117. 


5 Waldenfelsas kalba apie „lateralines mainų formas“, o Maurice'as Mer- 
leau-Ponty vartojo sąvoką „universel latėral“ (Signes, Paris, 1960, 150). 
(Plg. šiuo klausimu dar: Bernhard Waldenfels, Ordnung im Zwielicht, 
Frankfurt a. M., 1987, 209.) Kad ir kokia panaši į šią, transversinio proto - 
koncepcija skiriasi vienu svarbiu atžvilgiu. Merleau-Ponty dar tebemąsto 
visumos perspektyvos kategorijomis, nors toji visuma ir atvira. Kaip tik 
todėl jam įmanoma kalbėti apie „tai, kas universalu“. O transversinis pro- 
tas neveda ta kryptimi. Universalumas ir visuotinybė jam nėra net idealo 
sudėtinės dalys, kurių reiktų siekti. Tikrovės ir proto struktūra ne tik ne- 
atskleidžia (neigiama prasme), bet ir (teigiama prasme) negali būti tikrasis 
galutinis tikslas, o tik vienas iš aspektų. 

Transversinio proto koncepcija yra tarpinė tarp moder- 
nizmo ir postmodernizmo. Ji pasisako prieš modernybės 
totalumo aporijas ir atsižvelgia į postmodernybei būdingą 
polinkį diferencijuoti, įpareigodama iš principo Žiūrėti ne 
visuotinumo, o ribų peržengimo - į jos uždavinių sritį įeina 
taip pat skirtybių nustatymas ir išryškinimas. Antra vertus, 
ji koreguoja absoliučią atsainaus postmodernizmo hetero- 
geniškumo dogmą ir atsižvelgia į poreikį sieti modernybei 
artimas pozicijas, nepasiduodant modernybės polinkiui 
skirtybes redukuoti ir niveliuoti. Pagal transversinio proto 
koncepciją, nebendramatiškumas galioja tik iš principo, bet 
ne universaliai. Toks proto tipas implikuoja, jei laikysimės 
šios koncepcijos, ir Habermaso, ir Lyotard'o intencijas. 
Mėginimas supriešinti abi pažiūras kaip tik galėtų padėti 
išryškinti to proto tipo kontūrus. Transversinis protas Lyo- 
tard'o motyvus Habermaso atžvilgiu išsaugo ta prasme, 
kad sąsajos, kurios įvedamos, jokiu būdu nepripažįsta esant 
teisėtą kokio nors racionalumo tipo dominavimą. Antra ver- 
tus, jis geba atsižvelgti į Habermaso interesą racionalumo 
formų mainams, papildymui ir tarpusavio korekcijai Lyo- 
tard'ui būdingo heterogeniškumo absoliutinimo atžvilgiu. 
Transversinis protas komunikuoja neprimesdamas savo 
viršenybės ir demonstruoja skirtybes negriaudamas tiltų. Jis 
veikia tarpinėje zonoje, Kur minėti vienpusiškumai ne pro- 
teguojami, o koreguojami. Jis mezga ryšius neprimesdamas 
vienovės, tiesia lieptus per griovas nematuodamas Žemės, 
plėtoja įvairovę nieko nefragmentuodamas. 

Šią proto formą galima laikyti tikrai „postmodernia“ tik 
tam tikra prasme, t. y. ta prasme, kurios nebedera nukreipti 
prieš modernybę, priešingai, kuri priima ir tęsia jos moty- 
vus. Toji proto forma - „mūsų postmoderniosios moderny- 
bės“ proto forma - yra specifiškai susijusi su pagrindine da- 
barties situacija: su materialiai ir formaliai itin diferencijuotų 

koncepcijų ir pretenzijų susidūrimu. Ji priima šios situacijos 
iššūkį ne iš dalies, pabrėždama tik skirtybes, bet visiškai, 
atsižvelgdama ir į ribų peržengimus. 


7. Transversinis protas ir postmodernioji 
gyvenimo forma 


Ši proto forma ne tik atsiliepia į dabarties filosofinius pa- 
ieškų judesius, bet ir sutampa su tuo, ką būtų galima - ga- 
nėtinai pretenzingai - apibrėžti kaip postmodernioji gyve- 
nimo forma. Tai paaiškinsime dviem požiūriais, pradėdami 
nuo „subjekto“ požiūrio. 

Kaip Žinia, ši tema yra šalutinė modernistų ir postmoder- 
nistų kovos arena, tačiau tokia, kurią patys kovotojai dažnai 
laiko arba linkę laikyti pagrindine. Pamėginsime įrodyti, 
kodėl tai prilygsta iliuzijai. 

Senamodernieji subjekto matadorai ir postmodernieji 
subjekto mirties skelbėjai kovoja žūtbūtinę kovą. O gal tas 
fronto vaizdavimas yra veikiau pramanas nei tikrovė? Vis 
dėlto netrūksta ryžtingų modernistų, panūdusių išsiveržti 
iš subjektinės filosofijos ir reikalaujančių atsisveikinti su są- 
monės filosofijos pradu komunikacijos teorija grindžiamos 
proto paradigmos naudai. Kita vertus, kalbos apie subjekto 
mirtį, pirma, nėra postmodernistų išradimas, - tai prieš 
juos kovojančių modernistų insinuacija. Be to, modernistai 
vėluoja ketvirčiu amžiaus ir neberanda tikrųjų adresatų. 
Nes subjekto nužudymu būtų galima kaltinti nebent struk- - 
tūralistus, o poststruktūralistams ir ypač postmodernistams 
to nebeprikiši. Postmodernizme - kaip tik priešingai - sub- 
jektyvybė veikiau grįžta, užuot vis dar būtų neigiama. Bet 
kodėl, kyla klausimas, to nepripažįsta subjekto gynėjai? Gal 
jie vaikosi pasenusios subjekto sampratos? 

Iš tikrųjų postmodernizmo laikais grįžtantis subjekto ti- 
pas yra kitaip sudarytas nei modernusis. Šiaip ar taip jis toks 
yra tada, kai didžiausiomis modernizmo pastangomis išru- 
tuliota subjekto samprata padaroma ilgalaikių modernizmo 
matu, kitaip sakant, paverčiama tokia subjekto samprata, 
kuri jau seniai yra labiau ideologija, negu galėtų sutapti su 
net ir pačių laisviausių ir profiliuočiausių subjektų praktika. 
Nes subjektas postmodernybėje iš tikrųjų nebėra absoliutus 
suverenas, valdovas ir meistras - tokia būtų šios tariamai 
modernios ir pripažintos subjekto sampratos kvintesencija. 
Reiškinius jis valdo ne iš neliečiamų ir inteligibilių pozicijų. 
Toks subjekto įsivaizdavimas yra passė. Tik nieku būdu tai 
nereiškia subjekto mirties. Veikiau tai yra perėjimas prie 
tokios subjekto sampratos, kuri dera mirtingiesiems ir kurią 
praktikuoja gyvieji. 

Tokiam iki tol vyravusios subjekto sampratos sumenki- 
nimui pradžią ir pagrindą davė ne filosofinės (subjektinės 
filosofijos, antisubjektinės filosofijos, struktūralistinio, ko- 
munikacijos teorijos ir t. t. pobūdžio) teorijos, o moderni ir 
postmoderni racionalumo tipų pliuralizacija ir diversifikaci- 
ja. Ši pliuralizacija ir diversifikacija dar gali būti panaudota 
absoliučia subjekto vienovei realizuoti vien tik masiškiausių 
atmetimų, vien tik beprotybės kaina. Priešingai, „silpnasis“ 
subjektas jau seniai yra artimesnis tiesai ir veiksmingesnis. 
Jame reiškiasi tikroji racionalumo stiprybė, įvairovė. Tokie 
subjektai geba daugiau pažinti ir patirti, tiksliau į ką nors 
atsižvelgti ir išlikti atviri kitiems. 

"Todėl subjekto problema yra ne pirmaeilis, o antraeilis 
dalykas. Pirmesnė yra racionalumo tipų diferenciacija. Tad 
diskusija dėl subjekto sampratos, klaidingai mananti, kad 
užčiuopia problemos esmę, turi likti tokia pat nevaisinga, 
kaip iki šiol. Tik grįžimas prie pagrindinių problemų, prie 
racionalumo laukų struktūros, ir noras tirti ir tikrinti užuot 
konstravus ir apeliavus galėtų jas išvesti iš klystkelio. 

Kaip postmodernioji racionalumo pliuralizacija reikalau- 
ja iš subjektų plėsti apimtį ir gausinti perspektyvas, taip ji 
konstruoja vienoviško transversinio proto tipą, kuris ir yra 
susijęs su daugybingumu ir subjektams garantuoja vienin- 
gumą, reikalingą santykiaujant su daugybingumu. Toks 
protas būdingas subjektams, kurie svarsto įvairius raciona- 
lumo tipus ir kurie geba peržengti ribas. Tie subjektai, aišku, 
nėra tokie ryžtingi kaip tie, kurie viską matuoja tik vienu 
matu, nes žino tik jį vieną, o visus kitus ignoruoja. Tačiau 
toks ribotumas gali pasirodyti stiprybė tik bukapročiams. 
Kaip Kantas apie juslumą rašė, kad į jį galima žiūrėti ir kaip 
į silpnybę, ir kaip į stiprybę, taip apie transversinį protą ir jo 
subjekto tipą čia galime teigti, kad tai, kas sudaro jo tariamą 
silpnybę, yra jo tikrosios stiprybės atspindys. Tik subjektai, 
kurie yra ne tokie valdingi, bet lankstesni, geba suvokti tik- 
rąją racionalumo esmę ir išplėtoti atitinkamą proto praktiką. 
Teoriniai subjekto išskydimo pervertinimai - tuo, kad jiems, 
priešingai, rodomi perdėto kompaktiškumo monumentai, - 
nėra koreguojami, o tik iš naujo provokuojami. Nekreipda- 
mi dėmesio į tokius apsistumdymus, galime pasakyti, kad 
čia turima galvoje subjektyvybė, kuri ne tik nebijo daugy- 
bingumo, bet turi galimybę būti. Vien tik ji pajėgi tenkinti 
normatyvinius postmoderniosios kasdienybės iššūkius. 

Kaip tik šių iššūkių požiūriu transversinis protas pa- 
sirodo esąs reikšmingas. Tai svarbiausias postmodernaus 
gyvenimo gebėjimas, nes postmodernioji tikrovė reika- 
lauja visaip peržengti ribas tarp įvairių prasmės sistemų 
ir tikrovės konsteliacijų. Šis gebėjimas virsta tiesiog post- | 
modernia dorybe. Šiaip ar taip ji yra sėkmingo gyvenimo 
postmodernybės laikais sąlyga. Ir šis gebėjimas sutampa 
su transversiniu protu. Nes kaip materialių peržengimų 
galia jis prisiima ir daro tai, kas reikalinga postmoderniai 
gyvenimo formai: užtikrina perėjimą iš vienos taisyklių si- 

stemos į kitą ir kartu atsižvelgia į skirtingas pretenzijas, su- 
teikia galimybę matyti, kas yra anapus koncepcijos tvoros. 
Lyotard'as šią postmodernaus gyvenimo proceso formą yra 
apibūdinęs terminu „sveltezza“ — skuba, mitrumas“. Tai 
nuoroda į transversiškumą. Kaip sveltezza — protingai, bet 
ne dogmatiškai, lengvai, bet ne lengvapėdiškai, tiksliai, bet 
vis dėlto ne visai tiksliai - pereina iš vienos konfigūracijos į 
kitą, taip tokiuose perėjimų ir mainų procesuose egzistuoja 
transversinis protas. Kaip sveltezza brėžia postmoderniosios 
kompetencijos idealo kontūrus, taip transversinis protas gali 
būti laikomas specifine postmodernybės esmę apibūdinan- 
čia proto forma. 

Postmodernybė turi savo pretenzijų lygmenį. Ir šis mūsų 
kasdienybės orientacijoje egzistuoja tokiu mastu, kurį anks- 
čiau būtų buvę sunku įsivaizduoti. Suprantama, čia kaip ir 
visur yra degradacijos formų, tačiau jos negriauna paties 
principo. Ribų peržengiamumas virto idealu, ribų suvoki- 
mas - minimaliu reikalavimu, ir tai užkerta kelią bet kokiam 
absoliutinimui. Kartojame: šis būdas atsižvelgti į daugybin- 
gumą šiais laikais tapo plačiai taikomu standartu, bent jau 
faktinės orientacijos plotmėje, tačiau kol kas ne taip plačiai 
oficialiojoje orientacijos retorikoje. Ir šis požiūris jokiu būdu 
nėra pakenčiamas - taip jis tik peikiamas. Jis veikiau susijęs 
su pripažinimo procesais. Mes jau pasirengę ne tik susi- 
taikyti su įvairove, ją „toleruoti“, bet ir pripažinti jos vertę, 
vadinasi, ir ją skatinti bei ginti. 

„ Pats daugybingumas gali būti skirtingai regimas, skir- 
tingai atrodyti. Grįžkime vėl prie ketvirto skyriaus analo- 
gijos su architektūra. Kai geriausia šiuolaikinė architektūra 
demonstruoja įspūdingas daugybingumo patirtis, reikia 
atpažinti tris tipiškas formas: daugis gali pasirodyti kaip 


"! Jean-Frangois Lyotard, Grabmal des Intellektuellen, Graz-Wien, 1985, 87-88. 

monadinė draugiškai sutariančių dalių atskirybė; jis gali 
būti inscenizuotas kaip įtampos kupina skirtingų paradig- 
mų viename kūrinyje dermė; jis gali turėti aptakias formas, 
kur skirtingi pradžios taškai nors ir yra veiksmingi, bet 
vargiai įvardijami. Ši tipologija, kurios atstovais galima lai- 
kyti Ungersą, Stirlingą ir Holleiną, reprezentuoja skirtingus 
daugybingumo suvokties lygmenis: santūrų išdėstymą, 
demonstratyvų priešpriešinimą ir meistrišką nugludinimą. 
Visais atvejais dėmesys reikalauja dviejų dalykų: ypatu- 
mų suvokimo ir galimybės pereiti nuo viena prie kita. Tik 
akcentai yra skirtingi. Postmodernybėje daugybingumas 
vis labiau darosi savaime suprantamas, o transversalumas 
virsta tikrąja galia. Transversinio proto koncepcija ir to ne- 
išleidžia iš akių. 


XII skyRIUs. POSTMODERNYBĖS 
PERSPEKTYVOS 


1. Anapus „postimnodernybės“ sąvokos 


Turime viltį, kad pašalinome dėl termino „postmoderny- 
bė“ kylančius nesusipratimus. Jau iš pat pradžių tą terminą 
pavadinome nevykusiu, įrodėme jį esant klaidinantį ir ne- 
būtiną. Svarbu ne pavadinimas, o esmė. Kaip nuoroda, kaip 
ženklas, jis turi prasmę, bet semantiškai veda į šalį, nes duoda 
mintį, neva modernybė esanti praėjusi, o dienotvarkę ateity- 
je formuos tai, kas antimodernu. Ir kaip tik tai yra iš esmės 
klaidinga: nors postmodernybė ir transformuoja moderny- 
bę, tačiau jinai jos neužbaigia ir nepaverčia antimodernybe. 
Todėl patariama atsargiai žvelgti į tos sąvokos konotacijas. 
Antra vertus, niekas prievarta neliepia „postmodernybės“ 
dalykuose vėl laikytis pačios seniausios filosofinės pozicijos, 
kaip nurodo sąvoka, ir pamaldžiai ieškoti jos imanentinės 
reikšmės. Jau modernybei buvo privalomas nominalizmas 
(jis jai davė pradžią). Postmodernybės laikais irgi yra ne ki- 
taip. Kodėl kaip tik jos sąvokos atžvilgiu turi būti tinkamas 
premodernistinis mąstymo modelis? Su šiuo pavadinimu 
reikia elgtis nė kiek ne pagarbiau kaip ir su žodžiu „Va- 
termorder“*. Kaip išgirdus tą žodį tik naiviems žmonėms 


* Vok. Vatermėrder turi dvi reikšmes: 1) tėvažudys, 2) (vyriškų marškinių) 
stačia apykaklė. (Vert. past.) 

gali ateiti į galvą ką nors areštuoti ir atiduoti į teismą, taip 
ir kalbant apie „postmodernybę“ nereikėtų manyti, kad čia 
kas nors žūtbūt nori griebti gerajai motulei modernybei už 
gerklės ir ant jos kapo šokti naujų laikų pavasario šokį. Tas 
terminas yra prasmingas tik kaip netiesioginis įrodymas. Jis 
rodo esant termino krizę, kai senasis jau nebetinka, o naujo 
dar nelabai matyti. Jaučiama, kad paveldėtos strategijos ne- 
bėra adekvačios ir kad reikia jų atsisakyti. Tą padaryti turi 
skatinti terminas. Jis atlieka signalo funkciją. 

Į signalą atsižvelgiama tada, kai pasiduodama provo- 
kacijai: stengiamasi geriau suprasti modernybę ir suvokti 
jos problemas. Būtų elgiamasi pernelyg įnoringai, jei būtų 
sakoma, jog prasminga esą kalbėti tik apie modernybę, o ne 
apie postmodernybę. Be postmodernybės provokacijos visai 
nebūtų prieita prie tokios naujoviškos kalbos apie moderny- 
bę - vis dar būtų neginčijamai apeliuojama į modernybę. 

Tebeglumina ir tai, kad taip atkakliai priešinamasi 
„postmodernybės“ terminui. Čia kyla klausimų, į kurios 
turėtų atsakyti sociologai. Elementari6os modernybės sąvoka 
apibūdinamos identifikacijos, matyt, nepakanka, nes ne- 
pasitenkinimą rodo ir tie, kurie su modernybe savęs visai 
netapatina. Gal tai, į ką čia, susijaudinus dėl tariamo netik- 
rumo, agresyviai reaguojama, yra ne kas kita, kaip pokyčio 
reikalavimas? 


2. Intensyvusis ir ekstensyvusis 
daugybingumas 


Dalykinis turinys, į kurį nurodo „postmodernybės“ są- 
voka, ir naujoji struktūra, į kurią būtina atsižvelgti, anksčiau 
buvo apibrėžiamas kaip radikalaus daugybingumo būklė. 
Postmodernybėje daugybingumas pasidarė įvairesnis ir 

reikšmingesnis. Išaugo jo ekstensyvumas ir intensyvumas. 
Išaugo tiek, kad įvyko kokybinis šuolis. Visi aprašymai, vi- 
sos strategijos, visi sprendimai ateityje turės būti grindžiami 
daugybingumu. Anksčiau daugybingumas buvo laikomas 
vienovės raidos forma, iššūkiu ir plėtotės dingstimi, o dabar, 
priešingai, juo reikia remtis ir vienovę mąstyti jo pagrindu, 
o ne kovoti prieš jį. Reikalaujamas sukeitimas vietomis yra 
platesnio masto ir esmingesnis nei paprastai manoma!. 
Viskas, apie ką kalbėjome, tėra vien preliminarūs dalykai. 
Sėnosios vienovės ir daugybingumo žaidimo formos nebe- 
galioja. Atitinkamą filosofijos šachmatų literatūrą (aukštos 
prabos ir šiaip jau nuostabią) reikia parašyti iš naujo. Jos 
siūlomi debiutai pasenę, o apie endšpilius nėra ko ir kalbėti. 
Filosofija čia yra tik visapusiško sąvokų paradigmų pertvar- 
kymo erdvė. Mėginimas priešintis pliuralizacijai neturėtų 
perspektyvos. Patartina plėtoti teigiamas jos formas. 
Daugybingumu grindžiama postmodernybės koncepcija 
nėra vienintelė. Tačiau tik ji gali kitus konceptus ne tik pa- 
daryti suprantamus, bet ir juos kritiškai vertinti. Tai tinka ir 
holistinėms, ir alternatyvioms bei katastrofinėms postmo- 
dernybės versijoms. Holistinės versijos susilaukia priekaiš- 
to, kad jų visybės vis dėlto yra dalinės. Nors šių koncepcijų 
tai ir negriauna, bet atstovavimo pretenzijas riboja. Antra, 


' Apie tai yra šiek tiek kalbėjęs Robertas Musilis. Konstatavęs, kad į mūsų 
visuomenę niekada nebegrįš „viena ideologija“, 0, priešingai, bus atve- 
"riami „vis nauji idėjų šaltiniai“, jis aiškino: „Bet kadangi sunku paneigti, 
kad kiekvienoje vienaip ar kitaip susikryžiuojančioje idėjoje glūdi tam 
tikra gyvenimo vertybė, kadangi slopinimas reiškia praradimą, o priėmi- 
mas - laimėjimą, iškyla milžiniška organizacinė problema, kaip neleisti 
atsitiktinumui spręsti ideologijos elementų tarpusavio kovos ir siejimo 
likimą, o visa tai globoti. Šią būtiną visuomenės funkciją dabar suvokia tik 
mokslas, vadinasi, ji egzistuoja grynai intelekto srityje; dvasinėje sferoje 
jos reikalingumo neįsisąmonino net kūrybos žmonės“. (Rober Musil, „Das 
hilflose Europa oder Reise vom Hundertsten ins Tausendste“. - R. Musil, 
Das hilflose Europa. Drei Essays, Mūnchen, 1961, 5-32, čia 27 ir 28.) 

daugybingumo koncepcija įstengia nusakyti, kad tą akimir- 
ką, kai paveldėta pagrindinė orientacija ima šlubuoti, kaip 
alternatyva imama skelbti tai, kas iki tol buvo apeinama ir 
pasukama vadinamojo naujo išganymo kryptimi - iš tikrųjų 
čia turima galvoje pliuralizacija, kitaip sakant, naujų po- 
tencialų pažadinimas ir įvedimas, - tačiau daugybingumo 
koncepcija drauge atskleidžia, kad naujos didžiosios alter- 
natyvos tik atgamina seną vienovės klaidą, suteikdamos 
kitą turinį, ir kad jos gali tapti tikrai vaisingomis tik tada, 
kai užuot priešinusios, paklūsta iš principo daugybiniam 
orientacijos modeliui. Galiausiai postmodernybės kon- 
cepcija puikiai įrodo, kad katastrofinės postmodermnybės 
versijos - tokios kaip Ciorano, Baudrillard'o, Kamperio ar 
Sloterdijko - yra ne kas kita, kaip nauja romantikos forma, 
tik neteikianti vilties: vienovės ir visybės panaikinimą jos 
aiškina pažodžiui ir kaip paskutinį žingsnį; čia nepastebima 
tų versijų antroji pusė ir šansas - daugybingumo iškilimas; 
galiausiai taip yra todėl, kad jų žvilgsnį tebekausto visybės 
įvaizdis. Todėl daugybingumą priverstos aprašinėti kaip 
nyksmą, indiferencijos radimąsi ir katastrofą. 

Daugybingumo teoretikas regi, kaip visos šios teoremos 
dezintegracijos ir pliuralizacijos fazėje tampa galimos, kaip, 
antra vertus, visos jos pasiduoda eksplicitinei arba implici- 
tinei totalybei ir todėl priima jos formas. Būdamos susietos 
su totalybe, jos neįstengia natūraliai priimti naujo daugybin- 
gumo, todėl yra priverstos reprezentuoti arba jau Žinomas 
globalybes, arba naujus vienpusiškumus, o tikrosios proce- 
so prasmės - perėjimo į natūralaus daugybingumo konste- | 
liaciją - nepajėgia suvokti. 

Daugybingumu grindžiamai postmodernybės koncepci- 
jai pirmenybė priklauso ne vien dėl šių dalykų, bet ir todėl, 
kad ji gali padaryti suprantamas ir kitų pažiūrų nuostatas, 
jų struktūrą ir ribas. Be to, jos nevaržo sustabarėjęs santykis 

su modernybe, santykis, dėl kurio taip stipriai šlubuoja kitos 
pozicijos. Tai sakoma ne dėl pasipuikavimo. Daugybingumo 
koncepcijos mastas vis dėlto yra platesnis nei kitų minėtų 
sampratų - daugybingumo koncepcija brėžia tikrai naujo 
statuso kontūrus, - tačiau jos niekas neverčia modernybės 
įveikti ar skelbti jos pabaigą. Priešingai, pagrindinis jos mo- 
tyvas - daugybingumas - gali būti suprantamas kaip svar- 
biausio modernybės bruožo radikalėjimas, tad ir ateitį, kurią 
ji numato, galima suvokti kaip modernybės transformacijos 
formą. Toks santykis su modernybe kur kas geriau atitinka 
tikrovę ir labiau įtikina nei pompastiški atsižadėjimai. 


3. Daugybingumo praktika 


Tai, kad adekvati daugybingumo praktika nebus lengva, 
galima numanyti jau iš to, kaip sunkiai suvokiamas pats 
daugybingumas. Tad tikrosios postmodernybės praktikai 
kyla bent du pavojai - beatodaira ir paviršutiniškumas. 
Pradėsiu nuo pastarojo, nes apie jį kalbama rečiau. Turiu 
galvoje praktiką negilios, paviršutiniškos subjektyvybės, 
kuri daugybingumu naudojasi tik patogumo dėlei ir atsi- 
palaidavimui. Mano mintys nukreiptos į mokslinį diskursą 
ir elgseną tų, kurie ką besakydami pradeda žodžiais „aš 
manau“, „mano požiūriu“, „laikausi nuomonės“ ir jaučiasi 
taip išvengią pareigos pateikti išsamią, atitinkamomis prie- 
laidomis pagrįstą argumentaciją. Tada daugybingumas virs- 
ta patogiu pasitenkinimo savimi krėslu, ir čia reikšminga 
tai, kad ir visi kiti atrodo sėdį tokiuose krėsluose, nes anas 
kalbas priima nieko neklausdami ir savo ruožtu atsakinėja 
žodžiais „mano nuomone“. Tokia praktika, kaip sakyta, yra 
reikšminga, nes rodo, pirma, kad daugybingumas jau yra 
savaime suprantamas, tačiau, antra, kad jis dar menkas, nes 

3. Daugybinguino praktika 


apie jį kalbama taip paviršutiniškai, jog susidaro įspūdis jį 
esant nei esmingą, nei išvis egzistuojantį. Nes tas daugy- 
bingumas gyvuoja ne skirtingų subjektų pareiškimais, o 
pirmiausia koncepcijų ginčo lygmeniu, kuris anaiptol nėra 
lengvas, bet užtat vaisingas, ir subjektai tol nepaleidžiami, 
kol, užuot plepėję, nėra priverčiami į šią ginčo dimensiją įsi- 
traukti argumentais ir į stalo teniso žaidimą - argumentaci- 
jos pradžią - ima žiūrėti jau kaip griežtą reikalavimą. 

Kitas būdas naudotis daugybingumu jį naikinant - tai 
beatodaira. Apie tai kalbėta įvairiai. Tačiau tas, kuris nors 
ir pastebi, kad tikrovės vaizdą lemia skirtybės, bet ilgą laiką 
lieka nepajėgus diferencijuoti, mielai griebiasi analogiškos 
„tinkas bet kas“ priedangos. Toks indiferentizmas ne tik 
nieko negalvodamas naikina tai, kuo pats remiasi, bet ir 
parodo savo tuščiagalviškumą. Iš tikrųjų nėra taip, kad vis- 
kas sektųsi, nes juk sekasi tik kai kas, o kitkas pasistūmėja 
tik truputį, dar kai kas nueina šuniui ant uodegos arba su- 
vis prapultin. Juokinga atsižadėti tokių skirtumų skelbiant 
visuotinį šūkį - „Tinka bet kas!“ 

Vis dėlto sakymo ir aktualinimo praktika yra ne tik gar- 
bingesnė ir naudingesnė, bet ir vienintelė, kuri ne tik para- 
zitiškai naudojasi daugybingumu tam, kad jį naikintų, bet 
ir rimtai Žiūri į jį kaip į pagrindinę situaciją, kad jį plėtotų. 
Vien subjektyviai pozai, vadinamajam „radimui“, kai pa- 
skui neįstengiama savo radinio net pateikti, neprincipingu- 
mui, kai sakoma „viskas vienoda“, postmodernybėje visada 
dera priešpriešinti skirtybės, sakymo ir tikslumo praktiką. 
Tai kai kuriems Žmonėms, ypač paviršutiniškų kalbų apie . 
postmodernybę (ir teigiamai, ir pseudokritiškai nusiteiku- 
siems) dalyviams, gali atrodyti nelabai „postmodernu“, 
veikiau senaeuropietiška. Tokiu atveju jie būtų suvokę šį tą 
tikra. Nauja beatodaira nieku būdu nebūtų buvusi geresnė 
už senąjį imperializmą. O postmodernybė, kai ji priešinasi 

imperializmui, neturi teisės pasiduoti beatodairai. Įspėti, 
kad šitaip naikinama postmodermnybė, jau ganėtinai seniai 
esama nemažesnės dingsties, kaip ir pasisakyti prieš moder- 
nybėje vykstančią totalizaciją. Diferenciaciją ir daugybingu- 
mą reikia praktikuoti ryžtingai. „Postmodernybė“ yra pre- 
tenzinga koncepcija, o ne atsipalaidavimo scenarijus. Laikyti 
ją atsipalaidavimu reiškia diskredituoti, 0 tą scenarijų imti 
vykdyti - tai žlugdyti postmodernybę. Priešinantis tokiai 
beatodairos keliamai netvarkai nepakenktų ir hiperdiferen- 
cija. Nors ankstesniuose šios knygos skyriuose hiperdiferen- 
cija buvo kritikuojama, nors buvo pasisakoma už skirtybės 
papildymą praktikuojant ribų peržengimus, bet tai anaiptol 
nereiškė, kad tokia beatodaira palaikoma. 

Postmodernybės tikslas yra ne indiferencijos baltasis 
triukšmas: jos pagrindą sudaro daugybinio kodo suvoktis. 
Ir ši suvoktis mūsų laikais yra nepaprastai paplitusi. Tą įro- 
do daugybė atvejų, kai sakomi teiginiai, kuriais išreiškiama 
ne semantika, 0 užuomina į tam tikrą kodą, pagal kurį šie 
teiginiai turėtų būti suprantami. Prie tos kodinės suvokties 
šliejasi ribų peržengimai, kurie kodų nei neutralina, nei 
sintetina, o leidžia jiems sueiti į įtampos santykius. Indife- 
rencija ir beatodaira visais atvejais žymi tų kodų defektines 
formas, o gerąsias apibūdina aiškumas ir kompleksiškumas. 
Ir pastarosios formos gali erzinti, bet naudingai. 


4. Erzinimas, hibridizacija 


Nors postmodernizmas neperžengia pliuralizmo ribų, 
bet peržengia instrumentavimo ribas buvimo greta pras- 
me. „Prarajos“, kurios, Lyotard'o manymu, skiria diskursų 
rūšis, dar tebeišlaikė pagrindinį buvimo greta įvaizdį ir tik 
kontlikto bei ginčo atvejais ribas buvo galima ir peržengti. 

4. Erzinimas, libridizaciju 


Ribų peržengimo koncepcija atsiriboja nuo tendencingo izo- 
liacionizmo ir sąmoningai aktualina daugio ryšių formas. 
Perspektyvioji postmodernistinė struktūrizacija ypatingu 
būdu yra nukreipta į daugio kompleksiškumo efektus. Hib- 
ridizacija yra tos struktūrizacijos požymis, o šiame procese 
atsirandantis erzinimas - jos tikslas. 

Klaidinga būtų manyti, kad čia turimi galvoje erzinimo 
efektai patys savaime, kai siekiama tik gluminti arba net 
akis dumti. Priešingai, čia būtina žiūrėti struktūros, dėl ku- 
rios kyla susierzinimas. Ir tik tada, kai susierzinimo priežas- 
tis yra struktūra, o ne tyčia inscenizuotas efektas, erzinimas 
įgauna postmodernistinę prasmę. 

Ištisam diapazonui- nuo kasdienės etikos iki aukštos 
prabos meno kūrinių - būdinga tai, kad kodai kryžiuojasi, 
bet nesusimaišo. Jei kodai imtų mišti, viskas smuktų iki 
indiferencijos lygmens. Kryžiavimasis, priešingai, išlaiko 
kodų savarankiškumą ir juos susieja tokia forma, kuri drau- 
ge yra ir aiški, ir erzinanti. Aprašyti tą formą ne taip papra- 
sta, nes struktūros dalys nuolat gali būti interpretuojamos 
kaip skirtingi kodai. Tačiau galiausiai kyla susierzinimas, 
nes struktūros dalys yra koduotos ne bet kaip, o pernelyg, 
tad kiekvienoje vietoje bent vieno kodo prasme galima „lo- 
giškai“ peržengti ribas, bet tada nė vienas iš tų kodų netiktų 
visumai, ir nebūtų jokio kito, kuris perimtų šį uždavinį. Tai, 
kas sureguliuota, o kai kuriose dalyse, išskyrus sandūras, ir 
pernelyg sureguliuota, baigiasi dereguliacija. 

Lyotard'as savo veikalo Postmiodernus būvis. pabaigoje 
apie šią struktūrą užsimena žodžiais „nežinomybės troš- 
kimas“; architektūroje su ja susipažinome aptardami Stir- 
lingo ir Holleino kūrybą; postmodernybei ji būdinga par 
excellence. Polireguliacija be totalumo taisyklių - taip ją būtų 
galima pavadinti. Įvairių reguliavimo sistemų kombinacijos, 
susikryžiavimai, viena kitos persmelkimas atveria galimybę 

reikštis dviem papildomos distribucijos susietoms patirtims: 
fragmentuose - galimo sutapimo to, kas heterogeniška, o vi- 
sumoje - neaprėpiamumo patirčiai. Postmodernioji patirties 
daugiakodiškumo erdvė juda neaprėpiamumo suvokties 
kryptimi“. 

Tai yra postmodernaus daugybingumo specifika. Post- 
modernusis daugybingumas peržengia ne tik buvimo greta, 
bet ir grynosios daugybingumo aktualizacijos bei potencijos 
ribas. Jis peržengia jas erzinimo kryptimi: iš pradžių daugia- 
reikšmiškumo, paskui visų pirma neaprėpiamumo prasme. 

Čia vėl išryškėja, kaip postmodernybė skiriasi nuo mo- 
dernybės. Nekalbu apie tai, kad modernistas tokius reiški- 
nius vadins vien tik „neapžvelgiamais“. Noriu pasakyti, kad 
nors modernybė - „romantiškoji“ modernybė - visą laiką 
priešindamasi funkciniam absoliutaus reguliavimo pasau- 
liui pasikliovė priešingu reiškiniu - fragmento švystelėjimu, 
kito įsikišimu, prasmės grandžių trūkinėjimu, negalima to 
lyginti su postmoderniąja strategija, nes postmoderniojoje 
konsteliacijoje šias „kontrafenomenas“ reiškiasi kitaip. Nėra 
abejonių pirmiausia dėl to, kad ir postmodernus daugia- 
reikšmiškumo, ir galų gale neaprėpiamumo. pabrėžimas 
glūdi kontražygyje prieš besiplečiančio funkcinio pasaulio 
vienodinimo efektus. Tačiau pasirinkimo būdas yra kitoks. 
Čia primygtinai nereikalaujama (nuolat pakaitomis, nuolat 
pavojingai) priešingos jėgos, bet pačiai alternatyvai leidžia- 
ma rastis iš reguliarumo. Daugiakodiškumas į tikrovės 
procesus įvesdina šuolių galimybę, o savo ruožtu visumos 
nėaprėpiamumas suteikia reguliarumui kitą atspalvį. 

Dėl to postmoderniosios Kontroversijos yra ne tik įdo- 
mesnės už moderniąsias, bet ir tikresnės bei patikimesnės, 


2 Šia prasme postmodernybės estetiką Lyotard'as susiejo su didingumo per- 
spektyva, pabrėždamas ne mūsų negebėjimą ją eksplikuoti, o tai, kad ne 
viską pajėgiame perkopti, aprėpti. 

net rišlesnės ir, galimas daiktas, veiksmingesnės. Postmo- 
dernybė neatnaujina gigantomachijos, kai vienas „gigantas“ 
vis pasirodo esąs tik nykštukas. Ji leidžia gigantiškumui pa- 
virsti negigantišku. 

Ryškų ir paprastą tokios struktūros pavyzdį jau 1957 m. 
pateikė Josefas Albersas, sukurdamas savo „struktūrines 
konsteliacijas'?. Atrodo, kad tai yra labai paprastas erdvi- 
nių darinių junginys. Tačiau erzina tai, kad nėra visumai 
tinkamos interpretacijos. Jautiesi priverstas nuo vienokios 
interpretacijos („žiūrėjimo iš viršaus“) kaskart pereiti prie 
visiškai priešingos („žiūrėjimo iš apačios“). Pavienio dau- 
giakodiškumas pavienybėje ir visumos neaprėpiamumas 
čia įgijo elementarią išraišką. Įdomu, kad Robertas Venturis, 
postmodermnus architektas, prieš pat paskelbiant postmoder- 
nizmą architektūroje, rėmėsi kaip tik Albersu. Šią moderny- 
bę, pradėjusią nuo konstruktyvizmo, kad paskui tirtų kons- 
trukcijos paradoksus (Albersas buvo pirmasis „Bauhauzo“ 
mokytojas, taip pat ir pats ten įgijęs išsilavinimą), su post- 
modernybe sieja tąsos santykis. Postmodernizmą aptaria 
„neaprėpiamumas“ — tai ne prieš racionalumą nukreiptas 
reiškinys, o racionalumo terpė ir tekstūra. 


5. Filosofija: racionalumas ir išmintis 


Tai, kas, remiantis estetiniais reiškiniais, čia buvo ap- 
rašyta kaip pagrindinė postmodernybės forma, atsispindi 
ir filosofijos lauke. Daugiakodiškumą atitinka racionalumo 
tipų daugis, daugiaprasmius kontrastus arba kodų sutapi- 
mo galimybes - transversinio proto ribų peržengimai. O 
kaip su neaprėpiamumu? Nedelsdamas atsakysiu: jo ana- 


* Plg. šios knygos IV sk. 89 išnašą. 

logas - išmintis, specifinė filosofijos išminties funkcija. Toji 
funkcija yra neatskiriama nuo filosofijos. Postmodernybėje 
ji pasidaro ne tik vėl įmanoma, bet ir svarbi. Išmintis čia 
įtraukiama istoriškai vyraujančia, bet ne vienintele prasme. 
Akcentavimas, suprantama, yra specifinis. 

Išminčius yra ne tas, kuris viską Žino arba visa suvokia. 
Tai tik pirminės formos ir, jei reikalavimų kartelė būtų ta- 
riamai aukštai iškelta, jos vis dėlto būtų pernelyg paprasti 
išminčiaus supratimo variantai. Išminčius - veikiau tas, 
kuris geba pastebėti ir pasakyti tai, ką reikia kaip tik tada, 
kai nebėra jokios vienareikšmės taisyklės. Daugybingumo 
sąlygomis tai reiškia, kad jis ypatingu būdu disponuoja 
sprendimo galia, kuri šiais laikais yra privalomo protin- 
gumo branduolys. Todėl kaip visada ypač svarbu yra įsi- 
sąmoninti ribų peržengimą. Atskirais atvejais to reikia, kad 
nebūtų nusižengiama legitimacijai. Išminčius turi suvokti 
ribų peržengimo galimybę ir dėl visumos - kad būtų atviras 
neaprėpiamumui ir todėl galėtų teisėtai veikti šioje srityje. 
Aktualus tebėra ir senasis išminčiaus apibrėžimas - Žino, 
kad nežino. Kaip tik postmodernybėje vėl yra svarbus baig- 
tinumo suvokimas. Jis sueina į papildomosios distribucijos 
santykį su pliuralizacija: ir racionalumo santykio atžvilgiu, 
ir visumos, kurios poziciją - struktūriškai paradoksišką, o 
praktiškai sunkoką — atstovauti yra klasikinis išminčiaus 
uždavinys. 

Tik nežinantis drįsta ir ryžtasi kalbėti apie visumą, o iš- 
minčius, priešingai, vengia tokio totalinimo ir savo praktika 
įtikinamai parodo, kad visumą galima išsaugoti tik tada, 
kai išlaikomas neaprėpiamumo horizontas. Tai vyksta ne 
formuluojant bendras tezes, o iš kiekvieno taško mažais 
žingsneliais gebant Žengti į neaprėpiamumo zonas. Post- 
modernybės laikais tai ypač svarbus uždavinys. Ribų suvo- 
kimas ir rūpinimasis visuma yra neatskiriami. Visada dera 

reaguoti į atskirus ribų peržengimus. Geriausiai tai daroma, 
kai drauge atskleidžiama ir visumos dialektika: ne uzur- 
puojant visumą reikia tą uždavinį spręsti, o tik išsaugant 
kita išsaugoma ir paskirybė. Šią įžvalgą ir praktiką įkūnija 
išminčius. Filosofija niekada nėra vien išmintis. Tačiau be 
išminties elemento ji žlunga. 

Filosofijos sampratai, kurios laikausi, be jokios abejonės 
būdingi tam tikri emfatiškumo bruožai. Santykis su mokslu, 
su racionalumu jos anaiptol neišsemia. Tik kai jau esama 
išminties akcento, filosofija ne tik atsiranda, bet gali virsti 
vyksmu. Dvilypė iš polireguliarumo ir neaprėpiamumo su- 
sidedanti postmodernybės struktūra yra ir dvilypė mokslą 
bei išmintį siejančios filosofijos struktūra. 

Šį dvilypumą galima įžvelgti žymių postmodernybės 
mąstytojų pažiūrose. Pavyzdžiui, Derrida ir Lyotard'as. Der- 
rida yra pabrėžęs, kad filosofijai, kaip jam atrodo, mokslas 
yra „absoliučiai neišvengiamas“, todėl galioja teiginys: „Aš 
esu už discipliną“. Tačiau kartu jis laikė reikalinga pridurti: 
„Bet aš esu situacijoje, kurioje santykis tarp disciplinos ir to, 
kas nepasiduoda disciplinai, visada yra atviras““. Postmo- 
dernioji filosofija iš neaprėpiamumo nedaro kulto, tačiau ji 
atidžiai Žiūri tikslumo ribų ir priešybių ir vertina tai, kas ten 
išryškėja. Lyotard'as net kalbėjo apie „filosofavimo valan- 
dą““, o filosofijos uždavinį regėjo kaip tik tose srityse - ne 
kur nuolat vyrauja reguliarumas, o kur reikia rasti taisykles“ 


* Franzėsische Philosophen im Gesprūch, hrsg. von Florian Rėtzer, Mūnchen, 
1986, 82 ir 87. i 

? Jean-Frangois Lyotard, Der Widerstreit, Mūnchen, 1987, 12. Jacgues'as 
Bouveresse'as neįvertino šios dvilypės atšaukimo ir pretenzijų struktūros, 
kaip ją vadina postmodernioji filosofija, ir tik jautė rezignaciją dėl senųjų 
pretenzijų (kurias vis tiek laiko perdėtomis), todėl postmodermniąją filoso- 
fiją ankstesnio filosofijos pervertinimo pagrindu jis norėjo paskelbti grynu 
nusivylimu (Jacgues Bouveresse, Ralionalitė et cynisme, Paris, 1984, 135). 
Tai pernelyg ribotas požiūris. 

ir kur pirmiausia reiškiasi nereguliarumai, kur svarbu nie- 
kam neužbėgti už akių. Priešinimasis vienodumui, prie- 
vartos ir sąstingio akivaizdumui virsta filosofiniu uždaviniu 
palaikyti to, kas nestruktūriška, gyvybingumą, pripažinti to, 
kas nemąstyta, egzistavimą ir liudyti įvykius?. Daryti tai, ko 
neišmanai, postmodernybėje irgi yra įmanoma. 


6. Pagrindinis paveikslas: daugybingumas 


Pagrindiniai paveikslai - savitas dalykas. Istorija, ga- 
limas dalykas, ilgai juos tapė. Kol išauš jų diena, irgi gali 
nutekėti nemaža vandens. Ir net tada, kai toji diena išauš, 
nebus garantijos, ar pagrindinis paveikslas bus aiškus, pa- 
veikus ir ar susilauks pripažinimo. 

Pagrindinis daugybingumo paveikslas dabar jau gerokai 
įsitvirtinęs. Todėl kasdieniai reiškiniai pasidarė reikšmin- 
gesni už teorinius konstruktus. Daugybingumas, žinoma, 
turi gilią prasmę. O jį suvokti galima pirmiausia jo paties 
horizonte. Skirtingi piešiniai padeda daug ką aiškiau pama- 
tyti, bet neatlieka pagrindimo funkcijos. Tai, kad šiais laikais 
daugybingumas vis labiau lemia mūsų mąstymą ir jausmus, 
nesunku įrodyti. Akivaizdu ir tai, kad daugybingumas pajė- 
gia apsaugoti nuo kitų paveikslų keliamų grėsmių ir įkūnija 
dabar egzistuojančios istorijos bei moralės intuicijas. Tačiau 
privalomu jo nepadarysi. Tai prieštarautų jo dvasiai. Rodyti 
jį galima tik pateikiant gryną formą ir jo plačias galimybes. 
Siūlytis jis turi pats. Primesti galima tik tai, kas netikra. 

Individualiame gyvenime gali rastis lemiamų situacijų, 
kai gyvybė arba baigiasi, arba atsinaujina. Ne vienam teko 


* Plg. Jean-Frangois Lyotard, Der Widerstreit, Nr. 98, 174, 180, 228; 167-168. 
Zr. dar: J.-F. Lyotard ir kt., Innnaterialitūt und Postmoderne, Berlin, 1985, 20. 
* Plg. Der Widerstreit, Nr. 151, 264. 

atsisakyti senos, smaugti ėmusios schemos ir atgyti nauja 
vizija, kuri vienintelė vėl gali gyvuoti. Panašiai esti ir kolek- 
tyviniame gyvenime. Ir čia gali nutikti, kad paveldėti mode- 
liai ima generuoti vien tik menkystę ir veda į komos būseną. 
Modernybė tai patyrė savo kailiu. Kaip postmodernybė, ji 
stengiasi iš tos būsenos ištrūkti. Vizija, į kurią ji deda viltis, 
yra daugybingumas. Niekas negali garantuoti sėkmės. 'Ta- 
čiau pažadai nėra nepagrįsti. Pažiūrėsim, kai dugną dėsim. 

